
FILOSOFIJOS KLASIKA 
Didžioji serija 


KŪRYBINĖ 
EVOLIUCIJA 


L'ÉVOLUTION 
CRÉATRICE 


ĮVADAS 


Gyvybės evoliucijos istorija, nors joje dar esama 
spragų, jau leidžia nuspėti, kaip vykstant nenu- 
trūkstamai pažangai linija, kylančia per aibę stubu- 
rinių iki pat žmogaus, susiformavo intelektas. Ji 
mums rodo, kad gebėjimas suprasti, papildantis ge- 
bėjimą veikti, - tai vis tikslesnis, vis sudėtingesnis 
ir lankstesnis gyvų būtybių sąmonės prisitaikymas 
prie esamų būties sąlygų. Iš to išplaukia, kad mūsų 
intelekto siaurąja šio žodžio prasme paskirtis yra už- 
tikrinti visišką mūsų kūno prisitaikymą prie aplin- 
kos, parodyti išorinių daiktų tarpusavio santykius, 
žodžiu — mąstyti materiją. Iš tikrųjų tokia bus vie- 
na iš šio veikalo išvadų. Mes pamatysime, kad žmo- 
gaus intelektas jaučiasi laisvai tik turėdamas reika- 
lą su inertiškais daiktais, teisingiau sakant, su kie- 
taisiais kūnais, kurie mūsų veiklai teikia atramos 
tašką, o mūsų darbui - įrankius; kad mūsų sąvokos 
yra sukurtos pagal kietųjų kūnų pavyzdį, o mūsų 
logika yra visų pirma kietųjų kūnų logika; kad bū- 
tent todėl mūsų intelektas pasiekia nuostabiausių lai- 
mėjimų geometrijoje, kurioje išryškėja loginės min- 
ties giminiškumas inertiškai materijai ir kurioje in- 
telektas, vos susilietęs su patyrimu, turi tik nenu- 

krypti nuo savo prigimtinio judėjimo, kad eitų nuo 
atradimo prie atradimo, būdamas tikras, jog patyri- 
mas seka įpėdin ir visada patvirtins jo teisumą. 

Iš to taip pat išplaukia, kad mūsų mintis savo 
grynai logine forma yra nepajėgi atskleisti tikrąją 
gyvybės prigimtį, gilią evoliucijos vyksmo reikšmę. 
Ar ji, sukurta gyvybės tam tikromis sąlygomis, kad 
veiktų tam tikrus dalykus, gali aprėpti visą gyvy- 
be, būdama tik viena jos emanacija, tik vienas jos 
aspektas? Kaip ji, palikta pakeliui evoliucijos vyks- 
mo, gali būti taikoma pačiam evoliucijos vyksmui? Tai 
būtų tas pats, kaip teigti, kad dalis lygi visumai, kad 
pasekmėje gali slypėti priežastis arba kad į krantą 
išmestas akmenukas atkartoja jį išplovusios bangos 
formą. Iš tikrųjų mes gerai jaučiame, kad nė viena 
iš mūsų minties kategorijų - vienis, daugis, mecha- 
ninis priežastingumas, protingas tikslingumas ir 
t. t. - tiksliai neatitinka gyvybės reiškinių: kas gali 
pasakyti, kur prasideda ir kur baigiasi individualy- 
bė, ar gyva būtybė yra vienas daiktas, ar daugelis, 
ar ląstelės susijungia į organizmą, ar organizmas su- 
skyla į ląsteles? Veltui stengiamės įsprausti tai, kas 
gyva, į vienokius ar kitokius rėmus. Visi rėmai su- 
trūksta. Jie yra pernelyg ankšti, o svarbiausia - per 
daug nelankstūs, kad tilptų tai, ką norime į juos 
įsprausti. Mūsų mąstymas, toks pasitikintis savimi 
tarp inertiškų daiktų, nejaukiai jaučiasi šioje nau- 
joje srityje. Būtų labai keblu nurodyti bent vieną bio- 
logijos atradimą, padarytą grynojo mąstymo. O daž- 
niausiai, kai patyrimas galų gale parodo, ko griebiasi 
gyvybė, užsibrėžusi ką nors pasiekti, įsitikiname, 
kad ji veikia kaip tik tokiu būdu, kuris niekada 
mums nebūtų toptelėjęs į galvą. 

Vis dėlto evoliucionistinė filosofija be jokios dve- 
jonės taiko gyvybės reiškiniams tuos aiškinimo bū- 
dus, kurie buvo sėkmingi neorganizuotos materijos 
atžvilgiu. Iš pradžių ji parodė mums intelektą kaip 
lokalinį evoliucijos padarinį, kaip šviesą, - galbūt at- 
sitiktinę, - apšviečiančią gyvų būtybių judėjimą 
siauroje perėjoje, atviroje jų veiklai, ir staiga, užmir- 
šusi, ką tik ką buvo pasakiusi, šį žibintą, spingsėju- 
sį giliai požemyje, paverčia Saule, šviečiančia pasau- 
liui. Drąsiai vien tik konceptualinio mąstymo jėgo- 
mis ji imasi idealiai atkurti visus dalykus, netgi gy- 
vybę. Teisybė, pakeliui ji susiduria su didžiuliais keb- 
lumais ir pamato, kad jos logika priveda prie tokių 
keistų prieštaravimų, jog labai greitai ji atsisako sa- 
vo pirmapradžių užmačių. Ji ima tvirtinti, kad at- 
kurs nebe pačią realybę, o tiktai realiojo pasaulio 
imitaciją, arba veikiau simbolinį jo vaizdą; daiktų es- 
mė mums išsprūsta ir visada išsprūs: mes judame 
tarp santykių, absoliutas mums neprieinamas, tad 
sustokime Nepažinumo akivaizdoje. Bet šitai žmo- 
gaus intelektui po perdėto garbinimo išties yra vi- 
siškas pažeminimas. Jei gyvos būtybės intelekto for- 
ma susidarė pagal tam tikrų kūnų ir materialios jų 
aplinkos tarpusavio sąveikos pavyzdį, tai kodėl ji ne- 
gali atskleisti ko nors apie esmę to, iš ko sudaryti 
tie kūnai? Veiksmas negali vykti nerealiame pasau- 
lyje. Apie dvasią, gimusią tam, kad protautų ir sva- 
jotų, galima pasakyti, kad ji yra už realybės, kurią 
iškraipo ir keičia ir kurią galbūt netgi kuria, kaip 
mes kuriame žmonių ir gyvūnų figūras, kurias sa- 
vo vaizduote iškarpome iš praplaukiančių debesų. 
Tačiau intelektas, nusiteikęs veiksmui, kuris turi bū- 
ti atliktas, ir po jo einančiam atoveikiui ir čiuopian- 

tis savo objektą, kad kiekvieną akimirką susidary- 
tų kintantį jo įspūdį, yra intelektas, kažkaip susi- 
liečiantis su absoliutu. Ar mums kada nors būtų ga- 
lėjusi kilti mintis suabejoti šia besąlygiška pažinimo 
verte, jei filosofija nebūtų mums parodžiusi, su ko- 
kiais prieštaravimais susiduria mūsų mąstymas, į 
kokias aklavietes jis patenka? Bet šie keblumai, šie 
prieštaravimai randasi todėl, kad įprastines savo 
minties formas taikome tiems daiktams, su kuriais 
mūsų veikla neturi reikalo ir kuriems, vadinasi, mū- 
sų rėmai netinka. Ir priešingai, intelektinis pažini- 
mas, kadangi jis yra susijęs su tam tikru inertiškos 
materijos aspektu, turi mums pateikti tikslų jos at- 
spaudą, nes pats yra sukurtas pagal tą atskirą daik- 
tą. Santykinis jis tampa tik tada, kai būdamas tuo, 
kas yra, taikosi mums atvaizduoti gyvenimą, t. y. 
liejiką, padariusį atspaudą. 


Ar reikia dėl to atsisakyti gilintis į gyvybės prigim- 
tį? Ar turime laikytis mechanistinio vaizdinio, kurį vi- 
sada mums pateikia mūsų protas, - neišvengiamai 
dirbtinio ir simbolinio vaizdinio, kadangi jis visą gy- 
vybės veiklą sutraukia į tam tikros žmogiškosios veik- 
los formą, kuri yra tik dalinė ir lokalinė gyvybės iš- 
raiška, tik gyvybinės veiklos padarinys arba šaluti- 
nis produktas? 

Mes turėtume taip elgtis, jei gyvybė visas savo tu- 
rimas psichines išgales būtų panaudojusi tik grynų- 
jų protų kūrybai, t. y. rengtų tik geometrus. Tačiau 
evoliucijos linija, atvedanti prie žmogaus, ne vienin- 
telė. Kituose - skirtinguose - keliuose išsivystė kito- 
kios sąmonės formos, kurios nesugebėjo nei išsivaduo- 

ti iš išorinių varžtų, nei įveikti savęs, kaip tai padarė 
žmogaus intelektas, bet kurios vis dėlto išreiškia kaž- 
ką imanentiška ir esminga evoliucijos vyksmui. Ar, 
suartinę šias sąmonės formas vieną su kita ir paskui 
privertę jas susilieti su intelektu, negautume galų ga- 
le sąmonės, kuri, būdama koekstensyvi su gyvybe, 
pajėgtų, staiga atsigręžusi į gyvybės antspūdį, kurį 
jaučia už savęs, susidaryti visuminį, nors, be abejo, 
lakų jos vaizdą? 

Mums gali pasakyti, kad netgi tokiu atveju mes 
nepranoktume savo intelekto, kadangi į kitas sąmo- 
nės formas žiūrime tik savo intelektu ir tik per savo 
intelektą. Ir taip sakyti būtų teisinga, jei mes būtume 
grynieji intelektai, jei aplink mūsų konceptualinę lo- 
ginę mintį netvyrotų miglotas ūkas, sudarytas iš tos 
pačios substancijos, iš kurios susidarė šviečiantis bran- 
duolys, mūsų vadinamas intelektu. Čia glūdi tam tik- 
ros galios, papildančios protą, kurias tik neaiškiai jau- 
čiame, kai liekame užsisklendę savyje, bet kurios iš- 
kils aikštėn ir išryškės, kai išvys save, taip sakant, vei- 
kiančias gamtos evoliucijoje. Tada jos sužinos, kokių 
pastangų joms prireiks, kad suintensyvėtų ir išsiplė- 
totų ta pačia kryptimi kaip gyvybė. 


Tai reiškia, kad pažinimo teorija ir gyvybės teorija 
mums atrodo neatskiriamos viena nuo kitos. Gyvy- 
bės teorija, nelydima pažinimo kritikos, yra privers- 
ta priimti proto jai pateikiamas sąvokas tokias, kokios 
jos yra: ji norom nenorom turi dėti faktus į iš anksto 
parengtus rėmus, kuriuos ji laiko galutiniais. Šitaip 
ji gauna simbolizmą, patogų, galbūt netgi būtiną po- 
zityviajam mokslui, bet negali tiesiogiai susidaryti sa- 

vo objekto vaizdo. Kita vertus, pažinimo teorija, ne- 
įjungianti intelekto į bendrą gyvybės evoliuciją, 
mums neatskleis nei kaip atsirado pažinimo rėmai, nei 
kaip galima juos praplėsti arba peržengti. Reikia, kad 
abu šie tyrinėjimai - pažinimo teorija ir gyvybės te- 
orija - susivienytų ir sąveikaudami be galo varytų vie- 
nas kitą į priekį. 

Abi drauge, pasitelkusios tikslesnį, artimesnį pa- 
tyrimui metodą, šios teorijos galės išspręsti didžią- 
sias filosofijos keliamas problemas. Sėkmingai atli- 
kusios šį bendrą darbą, jos mums atskleistų, kaip 
susidarė intelektas ir kartu kaip radosi materija, ku- 
rią bendrais bruožais apibūdina mūsų intelektas. 
Jos prisikastų iki pat gamtos ir dvasios šaknų. Klai- 
dingą Spencerio!* evoliucionizmą, kurio esmė ta, 
kad jis padalija esamą realybę, jau evoliucionavu- 
sią, į nedidelius gabaliukus, ne mažiau evoliuciona- 
vusius, o paskui atkuria ją iš tų nuotrupų ir taip iš 
anksto sau duoda tai, ką reikia paaiškinti, jos pa- 
keistų tikru evoliucionizmu, stebinčiu, kaip gimsta 
ir vystosi realybė. 


Tačiau tokios rūšies filosofija atsiranda ne per vie- 
ną dieną. Skirtingai nuo sistemų tiesiogine šio žo- 
džio prasme, iš kurių kiekviena yra kokio nors ge- 
nijaus kūrinys ir mums pateikiama kaip visuma, ku- 
rią galima priimti arba atmesti, ji gali būti sukurta 
tik bendromis ir nuosekliomis daugelio mąstytojų pa- 
stangomis, taip pat daugelio stebėtojų, kurie papil- 
do, pataiso ir paremia vienas kitą, pastangomis. Tad 


* Skaičiumi su skliausteliu žymimi paaiškinimai, kurie patei- 
kiami knygos gale. - Red. 

šiame veikale neketiname vienu kirčiu išspręsti pa- 
čias didžiausias problemas. Paprasčiausiai čia nori- 
me apibrėžti metodą ir parodyti, kaip galima jį pri- 
taikyti keliems esminiams punktams. 

Šio veikalo planą padiktavo pats objektas. Pirma- 
jame skyriuje mes primatuosime evoliucijos pažan- 
gai du gatavus drabužius, kuriuos savo žinioje turi 
mūsų protas, - mechanicizmą ir tikslingumą!; mes 
parodysime, kad nei vienas, nei kitas netinka, bet 
vieną iš jų galima sukirpti naujaip, persiūti, ir tada 
jis tiktų labiau nei kitas. Kad pakiltume virš proto 
požiūrio, antrajame skyriuje pabandysime atkurti 
svarbiausias gyvybės evoliucijos linijas, greta tos, 
kuri atvedė prie žmogaus intelekto. Taip intelektas 
vėl sugrąžinamas į jį gimdančią priežastį, kurią rei- 
kia suvokti pačią savaime ir sekti jos eigą. Būtent 
tai ir bandome padaryti trečiajame skyriuje, nors ir 
netobulai. Ketvirtojoje, paskutinėje, veikalo dalyje 
ketiname parodyti, kaip pats mūsų protas, laiky- 


1 Beje, idėja, kad gyvybė pranoksta tiek tikslingumą, tiek me- 
chanicizmą, toli gražu ne nauja. Ji ypač giliai nagrinėjama trijuo- 
se p. Ch. Dunano?! straipsniuose „Gyvybės problema“ žurnale Re- 
vue philosophigue (1892). Plėtodami šią idėją, mes ne kartą su- 
tarėme su p. Dunanu. Tačiau mūsų pažiūros šiuo klausimu, taip 
pat į artimai su juo susijusias problemas jau seniai yra išdėstytos 
mūsų knygoje Apie tiesioginius sąmonės duomenis (Essai sur les 
donnėes immėdiates de la conscience, Paris, 1889). Iš tikrųjų vie- 
na iš pagrindinių šio traktato užduočių buvo parodyti, kad psi- 
chologinis gyvenimas nėra nei vienis, nei daugis, kad jis pranoksta 
tiek visa, kas mechaniška, tiek visa, kas protinga, nes mechani- 
cizmas ir finalizmas turi prasmę tik ten, kur yra „dalomas dau- 
gis“, „erdviškumas“ ir, vadinasi, iš anksto esančių dalių junginys: 
„realioji trukmė“ kartu reiškia ir nedalomą tolydumą, ir kūrybą. 
Šiame darbe mes taikome tas pačias idėjas gyvybei apskritai, ku- 
ri pati traktuojama psichologiniu požiūriu. 

damasis tam tikros drausmės, gali sukurti jį pra- 
nokstančią filosofiją. Todėl turėtume prabėgomis ap- 
žvelgti sistemų istoriją, o kartu išnagrinėti dvi dide- 
les iliuzijas, kurioms pasiduoda žmogaus protas, vos 
tik pradėjęs mąstyti apie realybę apskritai. 


Pirmas skyrius 


APIE GYVYBĖS EVOLIUCIJĄ. 
MECHANICIZMAS IR TIKSLINGUMAS 


Iš visko, kas egzistuoja, mes neginčijamai tikriau- 
siai ir geriausiai pažįstame savo pačių būtį, nes mūsų 
supratimas apie kitus objektus, galima sakyti, yra iš- 
orinis ir paviršutiniškas, o save pačius suvokiame vi- 
dujai ir giliai. Taigi ką mes pažįstame? Kokia yra 
šiuo išskirtiniu atveju tiksli žodžio „egzistuoti“ pras- 
mė? Keliais žodžiais čia priminkime ankstesniojo dar- 
bo?’ išvadas. 

Visų pirma aš suvokiu, kad pereinu iš vienos bū- 
senos į kitą. Man šalta arba karšta, man linksma ar- 
ba liūdna, aš dirbu arba nieko neveikiu, žiūriu į tai, 
kas mane supa, arba galvoju apie ką nors kita. Po- 
jūčiai, jausmai, norai, vaizdiniai — štai modifikacijos, 
iš kurių susideda mano būtis ir kurios paeiliui ją nu- 
spalvina. Taigi aš nuolat keičiuosi. Bet tai dar ne vis- 
kas. Šis kitimas yra daug radikalesnis, nei galima 
pamanyti iš pradžių. 

Iš tiesų aš kalbu apie kiekvieną iš savo būsenų 
taip, lyg jos būtų vientisos. Aš tikrai sakau, kad kei- 
čiuosi, bet man atrodo, kad šis kitimas - tai perėji- 
mas iš vienos būsenos į kitą, einančią po jos; apie 
kiekvieną būseną atskirai manau, kad ji yra nekin- 
tama visą savo trukmės laiką. O vis dėlto truputis 

dėmesio atskleistų man, kad nėra jautulio, vaizdi- 
nio, noro, kuris nesikeistų kas akimirką; jei kokia 
nors sielos būsena nustotų kitusi, tai trukmė liau- 
tųsi tekėjusi. Imkime pačią pastoviausią iš vidinių 
būsenų - regimąjį nejudamo išorinio daikto suvoki- 
mą. Nors objektas liktų tas pats, o aš žiūrėčiau į jį 
iš tos pačios pusės, tuo pačiu kampu, tą pačią die- 
ną, vis tiek mano dabar regimas jo vaizdas skirsis 
nuo ką tik matytojo vien todėl, kad viena akimirka 
bus pasenęs. Mano atmintis dalyvauja čia, ir ji įper- 
ša kažką iš tos praeities šiai dabarčiai. Mano sielos 
būsena, judėdama laiko keliu, be perstojo tvinksta 
trukme, kurios prisirenka pakeliui: ji, taip sakant, 
lipdo iš savęs pačios sniego kamuolį. Juo labiau tai 
teisinga kalbant apie gilesnes vidines būsenas, po- 
jūčius, jautulius, troškimus ir t. t., kurie nesusiję su 
nekintamu išoriniu objektu, kaip paprastas regima- 
sis suvokimas. Tačiau mums yra patogiau nekreip- 
ti dėmesio į šį nepaliaujamą kitimą ir nepastebėti jo, 
kol šis pokytis pasidaro pakankamai žymus, kad su- 
teiktų kūnui naują padėtį, o dėmesiui - naują kryp- 
tį. Būtent tą akimirką pastebime, kad pasikeitė bū- 
sena. Iš tikrųjų gi keičiamasi be paliovos, o ir pati 
būsena jau yra kitimas. 

Vadinasi, nėra esminio skirtumo tarp perėjimo iš 
vienos būsenos į kitą ir tos pačios būsenos trukimo. 
Būsena, „liekanti tokia pati“, yra daug permainin- 
gesnė nei manoma, o perėjimas iš vienos būsenos į 
kitą, priešingai, yra daug panašesnis į tą pačią trun- 
kančią būseną: kitimas vyksta nuolatos. Bet kaip tik 
todėl, kad užmerkiame akis ir nematome nepaliau- 
jamo kiekvienos psichologinės būsenos kitimo, tuo- 
met, kai pokytis pasidaro toks ženklus, jog patrau- 

kia mūsų dėmesį, esame priversti laikyti jį nauja bū- 
sena, prisišliejusia prie ankstesnės būsenos. Šią nau- 
ją būseną taip pat laikome nekintama, ir taip toliau 
iki begalybės. Vadinasi, tariamas psichologinio gy- 
venimo trūksmingumas atsiranda todėl, kad mūsų 
dėmesys jį įsidėmi atskirais aktais: ten, kur yra tik 
nuožulnus šlaitas, mes, sekdami laužytą liniją, ku- 
rią sudaro mūsų dėmesio aktai, matome laiptų pa- 
kopas. Teisybė, mūsų psichologinis gyvenimas yra 
kupinas staigmenų. Atsitinka tūkstančiai įvykių, ku- 
rie iš pažiūros yra nesusiję su prieš tai buvusiais ir 
neturi nieko bendra su paskesniais. Tačiau jų atsi- 
radimo trūksmingumas pasimato tolydumo fone, ku- 
riame jie išryškėja ir kuriam turi būti dėkingi už 
juos skiriančius tarpus: tai - simfonijoje kartkartė- 
mis pasigirstantys litaurų garsai. Mūsų dėmesį jie 
patraukia todėl, kad labiau jį paveikia, bet kiekvie- 
ną iš jų atneša taki mūsų psichologinės būties ma- 
sė. Kiekvienas iš jų yra tik ryškiausiai apšviestas taš- 
kas judančioje juostoje, apimančioje visa, ką jaučia- 
me, galvojame, ko norime, pagaliau visa, kas esa- 
me šią akimirką. Visa ši juosta iš tikrųjų ir sudaro 
mūsų būseną. Apie šitaip apibrėžtas būsenas gali- 
ma pasakyti, kad jos nėra atskiri elementai. Jos yra 
viena kitos tąsa begalinėje tėkmėje. 

Kadangi mūsų dėmesys jas suskaidė ir dirbtinai 
atskyrė, paskui jis yra priverstas sujungti jas dirb- 
tiniu ryšiu. Tad jis išgalvoja amorfinį, indiferentiš- 
ką, nekintamą Aš, kuriuo juda arba ant kurio su- 
veriamos psichologinės būsenos, paverstos nepri- 
klausomomis esybėmis. Ten, kur teka lakūs, keičian- 
tys vienas kitą atspalviai, mūsų dėmesys pastebi ryš- 
kias ir, taip sakant, pastovias spalvas, kurios sudė- 

tos viena greta kitos kaip spalvoti vėrinio karoliu- 
kai; tad jis priverstas tarti, kad yra ir ne mažiau 
tvirta juos laikanti gija. Bet jeigu šį bespalvį sub- 
stratą be perstojo spalvina tai, kas jį dengia, mums 
jis savo neapibrėžtumu tarsi ir neegzistuoja. Juk 
mes suvokiame tik tai, kas nuspalvinta, t. y. psicho- 
logines būsenas. Tiesą sakant, šis „substratas“ nė- 
ra realybė; mūsų sąmonei tai tėra paprastas žen- 
klas, turintis be paliovos jai priminti dirbtinį pobū- 
dį to veiksmo, kuriuo dėmesys išrikiuoja būsenas 
greta viena kitos ten, kur išryškėja tolydumas. Jei 
mūsų gyvenimą sudarytų atskiros būsenos, kurias 
susintetinti privalėtų bejausmis Aš, mums neegzis- 
tuotų trukmė. Juk nesikeičiantis Aš neturi trukmės, 
o psichologinė būsena, tapati sau pačiai, kol jos ne- 
pakeičia kita būsena, taip pat neturi trukmės. Kad 
ir kaip mes rikiuotume šias būsenas vieną šalia ki- 
tos ant jas laikančio Aš, niekada šios nekintamybės, 
suvertos ant nekintamybės, nesudarys takios truk- 
mės. Iš tiesų šitaip gausime tik dirbtinį vidinio gy- 
venimo pamėgdžiojimą, statinį atitikmenį, geriau 
tenkinantį logikos ir kalbos reikalavimus būtent to- 
dėl, kad iš jo pašalintas realusis laikas. O įsižiūrėję 
į psichologinį gyvenimą, vykstantį po jį dengiančiais 
simboliais, be jokio vargo pastebėsime, kad laikas ir 
yra jo medžiaga. 

Beje, nėra atsparesnės ir substancialesnės me- 
džiagos. Juk mūsų trukmė — tai ne viena kitą kei- 
čiančios akimirkos: tada būtų tik dabartis, nebūtų nei 
praeities tąsos dabartyje, nei evoliucijos, nei konkre- 
čios trukmės. Trukmė - tai nepaliaujama praeities, 
kuri graužia ateitį ir auga judėdama į priekį, raida. 

Jei praeitis be perstojo auga, ji ir kaupiasi be palio- 
vos. Atmintis, kaip mes bandėme parodyti, nėra ge- 
bėjimas sudėlioti atsiminimus į stalčius ir sudaryti 
registrą. Čia nėra nei registro, nei stalčių, ir netgi 
nėra gebėjimo tikrąja šio žodžio prasme, nes gebėji- 
mas veikia su pertrūkiais, kada nori arba kada ga- 
li, o praeitis kaupiasi ant praeities be atvangos. Iš 
tikrųjų praeitis išlieka pati savaime, automatiškai. 
Be abejonės, kiekvieną akimirką mus lydi visa pra- 
eitis: visa, ką mes jautėme, galvojome, ko norėjome 
nuo pat ankstyvos vaikystės, yra čia; palinkusi virš 
dabarties, kuri netrukus prie jos prisijungs, visa pra- 
eitis apgulusi sąmonės, norinčios visa tai palikti lau- 
ke, duris. Smegenų mechanizmas kaip tik tam ir su- 
kurtas, kad nustumtų beveik visa tai į nesąmonin- 
gumo sritį ir įleistų į sąmonę tik tai, kas gali nušviesti 
dabartinę situaciją, padėti rengiamam veiksmui, - 
žodžiu, tik tai, kas gali praversti naudingam dar- 
bui. Nebent tik kontrabanda pavyksta prasmukti pro 
praviras duris kitiems atsiminimams, kurie, galima 
sakyti, yra prabanga. Būdami nesąmoningumo pa- 
siuntiniais, jie įspėja mus apie tai, ką mes, patys to 
nežinodami, tempiame su savimi. Bet, netgi neturė- 
dami apie tai aiškaus supratimo, mes miglotai suvo- 
kiame, kad mūsų praeitis yra su mumis. Iš tikrųjų, 
kas gi yra mūsų charakteris, jei ne kondensatas is- 
torijos, kurią nugyvenome nuo gimimo, netgi iki gi- 
mimo, nes mes atsinešame savo prigimtinius polin- 
kius? Be abejo, mąstant mums yra reikalinga tik da- 
lis mūsų praeities, bet norėti, siekti, veikti mus ver- 
čia visa mūsų praeitis, taip pat ir prigimtas sielos sa- 


2 Matiėre et mėmoire, Paris, 1896, chap. I, II. 

vitumas. Taigi visa mūsų praeitis mums atsiskleidžia 
savo antspūdžiu kaip tendencija, nors tik menka jos 
dalis virsta vaizdiniu. 

Dėl šio praeities išlikimo sąmonė negali du kar- 
tus patirti tą pačią būseną. Nors aplinkybės ir būtų 
tos pačios, vis dėlto jos veiks nebe tą patį asmenį, 
nes jos užtinka jį nauju jo istorijos momentu. Mūsų 
asmenybė, kuriama kas akimirką iš sukaupto paty- 
rimo, be paliovos kinta. Kisdama ji neleidžia, kad ko- 
kia nors būsena, net jeigu paviršiumi ji būtų tapati 
sau pačiai, kada nors pasikartotų savo gelme. Štai 
kodėl mūsų trukmė negrįžtama. Mes neįstengtume 
vėl išgyventi nė vienos jos dalelės, nes tada turėtu- 
me ištrinti visa tai, kas įvyko paskui. Daugių dau- 
giausia galėtume išbraukti šį atsiminimą iš savo in- 
telekto, bet ne iš savo valios. 

Taigi mūsų asmenybė nepaliaujamai auga, didė- 
ja, bręsta. Kiekvienas iš jos momentų prideda kaž- 
ką nauja prie to, kas buvo anksčiau. Be to, tai ne 
tik nauja, bet ir nenumatoma. Be abejo, dabartinė 
mano būsena paaiškinama tuo, kas mane veikė prieš 
akimirką. Nagrinėdamas ją nerasiu joje kitų elemen- 
tų. Bet netgi antžmogiškasis intelektas nebūtų ga- 
lėjęs numatyti tos paprastos, nedalomos formos, ku- 
ri suteikia šiems visiškai abstraktiems elementams jų 
konkrečią sandarą. Juk numatyti - vadinasi, perkelti 
į ateitį tai, kas buvo suvokta praeityje, arba vėliau 
įsivaizduoti jau suvoktų, tik kitaip išdėstytų elemen- 
tų junginį. Bet tai, kas niekada nebuvo suvokta ir 
kas kartu yra elementaru, būtinai yra nenumatoma. 
O juk tokia ir bus kiekviena iš mūsų būsenų, laiko- 
ma besivystančios istorijos momentu: ji yra papras- 
ta ir negalėjo kada nors būti suvokta, nes būdama 

nedaloma ji koncentruoja visa, kas buvo suvokta, ir 
tai, ką prideda dabartis. Tai originalus ne mažiau 
originalios istorijos momentas. 

Užbaigtą portretą gali paaiškinti modelio bruožai, 
dailininko prigimtis, paletėje esančios spalvos; bet ir 
žinodamas visa tai, ko reikia jam paaiškinti, niekas, 
netgi pats dailininkas, negalėtų tiksliai numatyti, 
koks išeis portretas, nes išpranašauti tai reikštų nu- 
tapyti jį pirmiau, nei jis buvo nutapytas, o tai yra 
absurdiška, pati save griaunanti hipotezė. Taip yra 
ir su mūsų gyvenimo, kurio kūrėjai esame, momen- 
tais. Kiekvienas iš jų yra tam tikras kūrybos aktas. 
Kaip dailininko talentas formuojasi arba deformuo- 
jasi, šiaip ar taip, keičiasi, veikiamas jo tapomų kū- 
rinių, taip ir kiekviena iš mūsų būsenų, kilusi iš 
mūsų, iš karto pakeičia mūsų asmenybę, nes ja tą 
akimirką suteikiame sau naują formą. Tad teisingai 
galima sakyti, kad visa, ką darome, priklauso nuo 
to, kas esame; bet reikia pridurti, kad tam tikru mas- 
tu esame tai, ką darome, ir todėl mes nuolatos ku- 
riame save. Beje, ši savikūra yra tuo tobulesnė, kuo 
labiau įsigiliname į tai, ką darome. Mat protas čia 
veikia ne taip, kaip geometrijoje, kurioje beasmenės 
prielaidos yra duotos kartą visiems laikams ir iš jų 
neišvengiamai išplaukia beasmenės išvados. Priešin- 
gai, čia tos pačios priežastys gali paakinti skirtingus 
asmenis arba tą patį asmenį skirtingais momentais 
atlikti visiškai skirtingus, nors ir vienodai protingus 
veiksmus. Tiesą sakant, tai ne visai tos pačios prie- 
žastys, kadangi jos veikia ne tą patį asmenį ir ne 
tuo pačiu momentu. Todėl negalima operuoti jomis 
in abstracto“, išoriškai, kaip geometrijoje, nei iš- 
spręsti už kitus problemų, su kuriomis jie susiduria 

gyvenime. Kiekvienas turi spręsti jas savyje ir savo 
jėgomis. Bet gilintis į tai yra ne mūsų reikalas. Mes 
tiktai aiškinamės, kokią tikslią prasmę žodžiui „eg- 
zistuoti“ suteikia mūsų sąmonė, ir įsitikiname, kad 
sąmoningai būtybei egzistuoti reiškia kisti, kisti reiš- 
kia bresti, o bresti - nepaliaujamai kurti save pa- 
čią. Ar galima tą patį pasakyti apie būtį apskritai? 


Bet koks po ranka pakliuvęs materialus daiktas 
turi bruožų, priešingų tik ką išvardytiesiems. Jis ar- 
ba lieka toks, koks yra, arba jeigu keičiasi veikia- 
mas išorinės jėgos, tai mes įsivaizduojame šį pokytį 
kaip dalių, kurios savo ruožtu lieka nekintamos, po- 
slinkį. Jei šios dalys būtų kintamos, mes jas irgi su- 
skaidytume į dalis. Tokiu būdu nusileistume iki mo- 
lekulių, iš kurių sudarytos tos dalys, iki atomų, su- 
dedamųjų molekulių dalių, iki smulkiausių dalelių, 
sudarančių atomus, iki „nesvarybės“, kurios gelmė- 
je dėl paprasčiausio sūkuriavimo rastųsi smulkiau- 
sios dalelytės. Taigi dalijimą arba analizę mes tęsi- 
me, kiek reikės. Bet mes visada sustosime tik susi- 
dūrę su nekintamybe. 

Dabar darome išvadą, kad sudėtinis objektas kin- 
ta tik keisdamas sudedamųjų dalių vietas. Bet kai vie- 
na dalis palieka savo vietą, niekas jai netrukdo vėl 
ją užimti. Vadinasi, elementų grupė, perėjusi kokią 
nors būseną, visada gali į ją sugrįžti, - jei ne pati sa- 
vaime, tai veikiama kokios nors išorinės priežasties, 
kuri viską grąžina į savo vietas. Tai reiškia, kad tam 
tikra grupės būsena gali kartotis kiek nori kartų ir 
todėl grupė niekada nesensta. Ji neturi istorijos. 

Taigi niekas čia nekuriama: nei forma, nei me- 
džiaga. Tai, kuo bus grupė, jau dabar glūdi tame, 

kas ji yra, jeigu tik tai, kas ji yra, apima visus vi- 
satos taškus, su kuriais, kaip manoma, ji yra susi- 
jusi. Antžmogiškasis intelektas galėtų apskaičiuoti 
kiekvieno sistemos taško padėtį erdvėje bet kuriuo 
laiko momentu. Kadangi visumos forma yra tik jos 
dalių išsidėstymas, būsimosios sistemos formos teoriš- 
kai yra matomos jau dabartinėje konfigūracijoje. 
Iš tikrųjų visas mūsų tikėjimas daiktais, visi mū- 
sų veiksmai su sistemomis, kurias išskiria mokslas, 
yra pagrįsti idėja, kad laikas jų neveikia. Mes pra- 
bėgomis palietėme šį klausimą ankstesniajame dar- 
be?' ir dar sugrįšime prie jo šiame tyrinėjime. Dabar 
apsiribosime pastaba, kad abstraktus laikas t, mokslo 
priskiriamas materialiam objektui arba izoliuotai sis- 
temai, yra sudarytas tik iš apibrėžto vienalaikišku- 
mų arba, bendresne prasme, atitikimų skaičiaus, ir 
šis skaičius lieka tas pats, kad ir kokios prigimties 
būtų intervalai, skiriantys atitikimus vieną nuo ki- 
to. Šių intervalų klausimas nekyla kalbant apie ne- 
organizuotą materiją; arba jeigu į juos ir atkreipia- 
mas dėmesys, tai tik norint suskaičiuoti juose nau- 
jus atitikimus, tarp kurių ir vėl gali įvykti kas tik 
nori. Sveikas protas, turintis reikalą tik su pavieniais 
objektais, kaip ir mokslas, tiriantis izoliuotas siste- 
mas, įsikuria intervalų galuose, o ne pačiuose inter- 
valuose. Štai kodėl galima daryti prielaidą, kad lai- 
ko srautas įgijo begalinį greitį, kad visa materialių 
objektų ir izoliuotų sistemų praeitis, dabartis ir at- 
eitis išskleista erdvėje vienu kartu: tokiu atveju ne- 
reikėtų nieko keisti nei mokslininkų formulėse, nei 
kasdienėje žmonių kalboje. Skaičius t visada reikš- 
tų tą patį. Jis visada apimtų tą patį objektų arba 

sistemų būsenų ir visiškai nubrėžtos linijos taškų ati- 
tikimų skaičių; ši linija dabar ir būtų „laiko tėkmė“. 

O juk nuoseklumas yra neginčijamas faktas net- 
gi materialiame pasaulyje. Veltui samprotaudami 
apie izoliuotas sistemas darytume prielaidą, kad kiek- 
vienos iš jų buvusią, dabartinę ir būsimą istoriją ga- 
lima išskleisti iš karto kaip vėduoklę, - vis dėlto ta 
istorija rutuliojasi palaipsniui, lyg jos trukmė būtų 
panaši į mūsų. Jei aš užsimanau stiklinės saldinto 
vandens, tai norom nenorom turiu laukti, kol ištirps 
cukrus. Šis nereikšmingas faktas yra labai pamoko- 
mas. Mat laikas, kurį sugaištu laukdamas, jau yra 
nebe tas matematinis laikas, kurį būtų galima vie- 
nodai pritaikyti visai materialaus pasaulio istorijai, 
jei staiga ji išsiskleistų erdvėje. Jis sutampa su ma- 
no nekantra, tai yra su tam tikra dalimi mano truk- 
mės, kurios negalima laisvai nei ištęsti, nei sutrum- 
pinti. Tai jau ne minties, bet patyros sritis. Tai jau 
ne santykis, bet kažkas absoliutu. Ar tai nereiškia, 
kad stiklinė vandens, cukrus ir cukraus tirpimo van- 
denyje procesas yra tik abstrakcijos, o Visuma, iš ku- 
rios juos išskyrė mano jausmai ir protas, vystosi, ko 
gero, taip pat kaip ir sąmonė? 

Žinoma, veiksmas, kuriuo mokslas izoliuoja ir at- 
riboja kokią nors sistemą, nėra visiškai dirbtinis. Jei- 
gu tam nebūtų objektyvaus pagrindo, būtų neįma- 
noma paaiškinti, kodėl vienais atvejais jis galimas, 
o kitais ne. Mes pamatysime, kad materija yra lin- 
kusi sudaryti izoliuojamas sistemas, kurias galima 
nagrinėti geometriškai. Mes netgi pasinaudosime 
šiuo polinkiu, kad ją apibrėžtume. Bet tai viso labo 
tik polinkis. Materija nenueina iki galo, ir izoliacija 
niekada nebūna visiška. O jei mokslas nueina iki ga- 

lo ir visiškai ką nors izoliuoja, tai tik dėl to, kad būtų 
patogiau tyrinėti. Jis suvokia, kad izoliuota laikoma 
sistema patiria tam tikras išorines įtakas. Jis papras- 
čiausiai palieka jas nuošalyje arba todėl, kad laiko 
jas tokiomis nereikšmingomis, jog galima jų nepai- 
syti, arba todėl, kad ketina į jas atsižvelgti vėliau. 
Ir vis dėlto kaip tik šios įtakos yra gijos, susiejan- 
čios vieną sistemą su kita, platesne, pastarąją - su 
trečia, apimančia jas abi, ir taip toliau, kol pasiekia- 
ma labiausiai izoliuota ir labiausiai nepriklausoma 
sistema iš visų - Saulės sistema kaip visuma. Bet 
netgi čia izoliacija nėra absoliuti. Mūsų Saulė spin- 
duliuoja šilumą ir šviesą toli už pačios atokiausios 
planetos. O kita vertus, ji juda tam tikra kryptimi, 
drauge su savimi traukdama planetas ir jų palydo- 
vus. Be abejo, gija, siejanti ją su likusia visata, yra 
labai plona. Ir vis dėlto per ją net pačioms mažiau- 
sioms mūsų gyvenamojo pasaulio dalelytėms perduo- 
dama trukmė, būdinga visatai kaip visumai. 

Visata turi trukmę. Kuo labiau gilinsimės į laiko 
prigimtį, tuo aiškiau suvoksime, kad trukmė reiškia 
išradingumą, formų kūrybą, nepaliaujamą absoliu- 
čiai naujo kūrybą. Mokslo atribotos sistemos turi 
trukmę tik todėl, kad yra neatskiriamai susijusios su 
likusia visata. Teisybė, pačioje visatoje reikia skirti, 
kaip bus parodyta toliau, du priešingus veiksmus - 
„leidimąsi“ ir „kilimą“ Pirmasis tik išvynioja pada- 
rytąjį ritinį. Iš principo jis galėtų įvykti beveik aki- 
mirksniu, panašiai kaip atsileidžia spyruoklė. Bet 
antrasis, atitinkantis vidinį brendimą ir kūrybą, pa- 
sižymi trukme todėl, kad tai yra jo esmė, ir prime- 
ta savo ritmą pirmajam, nuo jo neatskiriamam 
veiksmui. 

Taigi niekas mums nekliudo priskirti mokslo izo- 
liuojamoms sistemoms trukmę ir, vadinasi, būties for- 
mą, analogišką mūsiškei, jei tik jas vėl įjungsime į 
Visumą, į kurią jas būtina įjungti. Tą patį a fortio- 
ri® galima pasakyti ir apie mūsų suvokimo išskirtus 
objektus. Ryškūs kontūrai, kuriuos priskiriame ko- 
kiam nors objektui ir kurie suteikia jam individua- 
lybę, apibrėžia tik tam tikros rūšies įtaką, kurią mes 
galėtume padaryti tam tikram erdvės taškui: tai mū- 
sų galimų veiksmų planas, atsispindintis tarsi veid- 
rodyje mūsų akyse, kai pastebime daiktų paviršius 
ir briaunas. Pašalinkite šį veiksmą ir, vadinasi, kar- 
tu didžiuosius kelius, kuriuos jis pasitelkęs suvoki- 
mą iš anksto nusitiesia realybės raizginyje, ir kūno 
individualybė vėl paskęs visuotinėje sąveikoje, kuri, 
be jokios abejonės, ir yra pati realybė. 


Lig šiol mes nagrinėjome atsitiktinai pasirinktus 
materialius objektus. Bet ar nėra išskirtinių objek- 
tų? Sakėme, kad neorganizuotus kūnus iškerpa iš 
gamtinės medžiagos suvokimas, kurio žirklės kerpa 
tarsi išilgai punktyrinių linijų, nužyminčių, kaip tu- 
rėtų vykti mūsų veiksmas. Bet ar kūnas, atliekan- 
tis šį veiksmą, kūnas, kuris prieš atlikdamas realius 
veiksmus jau projektuoja savo galimų veiksmų ap- 
matus materijoje, kūnas, kuriam tereikia nukreipti 
savo jutimo organus į realybės srautą, kad sukris- 
talizuotų jį į apibrėžtas formas ir šitaip sukurtų ki- 
tus kūnus, - trumpai tariant, gyvas kūnas, - pana- 
šus į kitus kūnus? 

Be abejo, ir jį sudaro tam tikra dalis tįsumo, susi- 
jusi su likusiu tįsumu, vieninga su Visuma, pavaldi 
tiems patiems fizikos ir chemijos dėsniams, kurie valdo 

bet kurią materijos dalį. Bet materijos dalyba į atski- 
rus kūnus priklauso nuo mūsų suvokimo, materia- 
lių taškų uždarų sistemų sudarymas priklauso nuo 
mūsų mokslo, o gyvą kūną izoliavo ir atribojo pati 
gamta. Jį sudaro nevienarūšės dalys, papildančios 
viena kitą. Jis atlieka įvairias funkcijas, kurios sąly- 
goja viena kitą. Tai - individas, o apie jokį kitą ob- 
jektą, netgi apie kristalą, negalima to pasakyti, nes 
kristalas neturi nei nevienarūšių dalių, nei funkcijų 
įvairovės. Be abejo, netgi organizuotame pasaulyje 
sunku apibrėžti, kas yra individas, o kas - ne. Šitai 
labai sunku padaryti jau gyvūnijos pasaulyje, o aug- 
menijos pasaulyje pasidaro kone neįmanoma. Tai le- 
mia labai giliai įsišaknijusios priežastys, apie kurias 
plačiau pakalbėsime vėliau. Mes įsitikinsime, jog in- 
dividualybė turi daugybę laipsnių ir niekas niekada 
jos visiškai nerealizuoja, netgi žmogus. Tačiau tai ne- 
duoda pagrindo neįžvelgti joje gyvybei būdingos sa- 
vybės. Biologas, taikantis geometro metodus, perne- 
lyg greitai įveiktų mūsų nesugebėjimą pateikti tiks- 
lų ir bendrą individualybės apibrėžimą. Tobulai api- 
brėžti galima tik užbaigtą realybę: gyvybės savybės 
niekada visiškai nerealizuojamos, bet visada yra tik 
pakeliui į realizavimą; tai ne tiek būsenos, kiek ten- 
dencijos. O tendencija gali pasiekti visa tai, ką yra 
užsibrėžusi, tik tada, kai nesusiduria su jokia kita 
tendencija. Kaipgi būna su tendencijomis gyvenime, 
kuriame visada, kaip parodysime, susipina viena ki- 
tai prieštaraujančios tendencijos? Antai kalbant apie 
individualybę galima pasakyti, kad jeigu tendencija 
individualizuotis yra būdinga visam organizuotam 
pasauliui, tai ši tendencija visur susiduria su tenden- 
cija daugintis. Jeigu individualybė būtų tobula, nė 

viena nuo organizmo atplėšta dalis negalėtų gyventi 
atskirai. Tačiau tada būtų neįmanomas dauginima- 
sis. Juk kas gi iš tikrųjų yra dauginimasis, jeigu ne 
naujo organizmo atkūrimas iš dalies, atskirtos nuo se- 
nojo? Taigi individualybė priglaudžia savo priešą pas 
save. Jos poreikis įsiamžinti laike pasmerkia ją visa- 
da likti ribotą erdvėje. Tad biologas privalo kiekvie- 
nu atveju atsižvelgti į abi šias tendencijas. Todėl tuš- 
čias daiktas reikalauti iš jo pateikti galutinai sufor- 
muluotą ir automatiškai taikomą individualybės api- 
brėžimą. 

Tačiau pernelyg dažnai apie gyvybės reiškinius 
samprotaujama kaip apie neorganizuotos materijos 
ypatybes. Niekur ši painiava nėra tokia akivaizdi, 
kaip ginčuose apie individualybę. Mums parodomas 
kirminas Lumbriculus, kurio kiekviena dalis atsiau- 
gina savo galvą ir toliau gyvena kaip savarankiš- 
kas individas, hidra, kurios dalys virsta naujomis 
hidromis, jūrų ežio kiaušinis, iš kurio gabalėlio išsi- 
vysto visas gemalas: kurgi, klausiama, dėjosi mūsų 
kiaušinio, hidros arba kirmino individualybė? Bet iš 
to, kad dabar yra kelios individualybės, neišplaukia, 
jog visai neseniai nebuvo vienos individualybės. Aš 
pripažįstu, jog, pamatęs iškrentant keletą stalčių iš 
kokio nors baldo, nebeturiu teisės sakyti, kad jis bu- 
vo padarytas iš vieno gabalo. Bet tik todėl, kad šio 
baldo dabartyje negali būti nieko daugiau nei pra- 
eityje, ir jeigu dabar jį sudaro keletas įvairiarūšių 
dalių, tai toks jis buvo nuo pat pagaminimo. Apskri- 
tai kalbant, neorganizuoti kūnai, kurie mums reika- 
lingi, kad galėtume veikti, ir pagal kuriuos mes su- 
formavome savo mąstyseną, paklūsta tokiam papras- 
tam dėsniui: „dabartis neturi savyje nieko daugiau 


28 


MECHANICIZMAS IR TIKSLINGUMAS 


nei praeitis, o ir tai, kas glūdi padarinyje, jau buvo 
priežastyje“. Bet tarkime, kad skiriamasis organizuo- 
to kūno bruožas yra augimas ir nepaliaujamas kiti- 
mas, - tą, beje, liudija pats paviršutiniškiausias ste- 
bėjimas; tad nėra nieko nuostabaus, kad iš pradžių 
buvo vienas kūnas, o paskui - keletas. Vienaląsčių 
organizmų dauginimasis tuo ir pagrįstas: gyva bū- 
tybė suskyla į dvi puses, iš kurių kiekviena yra už- 
baigtas individas. Teisybė, sudėtingesnių gyvūnų 
galią pradėti naują visumą gamta lokalizuoja vadi- 
namosiose lytinėse, beveik nepriklausomose, ląstelė- 
se. Bet, kaip rodo regeneracijos faktai, tam tikra dalis 
šios galios gali būti išsklaidyta likusiame organizme, 
ir galima tarti, kad išskirtiniais atvejais visa ši ga- 
lia išlieka latentinė ir pasireiškia pasitaikius pirmai 
progai. Tiesą sakant, aš turiu teisę kalbėti apie in- 
dividualybę nebūtinai tik tada, kai organizmas ne- 
gali dalytis į gyvybingas dalis. Pakanka, kad šis or- 
ganizmas prieš dalijimąsi pasižymėtų tam tikra da- 
lių sistematizacija ir kad atskilusios dalys išsaugotų 
polinkį į tą pačią sistematizaciją. Būtent šitai ir ma- 
tome organizuotame pasaulyje. Tad galime daryti iš- 
vadą, kad individualybė niekada nebūna tobula, kad 
neretai sunku, o kartais ir neįmanoma pasakyti, kas 
yra individas, o kas ne; tačiau, nepaisant to, gyvy- 
bė veržiasi į individualybę ir siekia sukurti natūra- 
liai izoliuotas, natūraliai uždaras sistemas. 

Tuo gyva būtybė skiriasi nuo visko, ką mūsų su- 
vokimas arba mūsų mokslas dirbtinai izoliuoja ir at- 
riboja. Todėl būtų klaidinga ją lyginti su daiktu. Jei 
norėtume ją palyginti su kuo nors iš neorganizuoto 
pasaulio, turėtume gyvą organizmą lyginti ne su 
konkrečiu materialiu daiktu, o veikiau su materia- 

liąja visata kaip visuma. Teisybė, šis palyginimas ne 
itin praverstų, nes gyva būtybė yra stebima būty- 
bė, o visa visata apskritai kuriama ir perkuriama 
mąstymo. Bet šitaip bent jau mūsų dėmesys būtų 
nukreiptas į esminius organizacijos bruožus. Kaip vi- 
sata kaip visuma, kaip kiekviena sąmoninga būty- 
bė atskirai, gyvas organizmas yra trukmę turintis 
daiktas. Jo praeitis visa ištisai tęsiasi dabartyje, da- 
lyvauja ir veikia joje. Argi kitaip būtų įmanoma su- 
prasti, kad organizmas pereina tam tikras fazes, kad 
kinta jo amžius, - trumpai sakant, kad jis turi isto- 
riją? Antai jei aš tiriu savo kūną, įsitikinu, kad, pa- 
našiai kaip mano sąmonė, jis pamažu nuo vaikys- 
tės iki senatvės bręsta; kaip ir aš, jis sensta. Netgi, 
tiesą sakant, branda ir senatvė yra tik mano kūno 
savybės, ir tik perkeltine prasme aš pavadinu tuo pa- 
čiu vardu atitinkamus savo sąmoningos asmenybės 
pokyčius. O jei dabar aš leisiuosi iš viršaus į apačią 
gyvų būtybių pakopomis, jei pereisiu nuo vienos iš 
labiausiai diferencijuotų prie vienos iš mažiausiai di- 
ferencijuotų, nuo daugialąsčio žmogaus organizmo 
prie vienaląstės infuzorijos, rasiu šioje paprastoje ląs- 
telėje tą patį senėjimo vyksmą. Infuzorija sunyksta 
po kelių pasidalijimų, ir nors galima keičiant aplin- 
ką atitolinti tą akimirką, kai atsinaujinimas susijun- 
gimu tampa būtinas, vis dėlto negalima jos atidėlio- 
ti iki begalybės*. Teisybė, tarp abiejų šių kraštuti- 
nių atvejų, kai organizmas yra visiškai individuali- 
zuotas, yra daugybė kitų atvejų, kai individualybė 
nėra taip ryškiai išreikšta ir neįmanoma tiksliai pa- 


3 Calkins, Studies on the life history of Protozoa (Arch. f. 
Entuickelungsmechanik, vol. XV, 1903, p. 139-186). 

sakyti, kas gi sensta. Kartoju dar sykį, nėra univer- 
salaus biologinio dėsnio, kuris toks, koks yra, auto- 
matiškai tiktų bet kuriai gyvai būtybei. Yra tik kryp- 
tys, kuriomis gyvybė nukreipia rūšis apskritai. Kiek- 
viena atskira rūšis tuo pačiu aktu, kuriuo atsiran- 
da, įtvirtina savo nepriklausomybę, tenkina savo už- 
gaidas, daugiau ar mažiau nukrypsta nuo linijos, 
kartais netgi sugrįžta šlaitu atgal ir tarsi nusigrę- 
žia nuo pirmapradės krypties. Nebūtų jokio vargo 
parodyti, kad medis nesensta, nes jo šakų viršūnės 
visada vienodai jaunos, visada pajėgios iš gyvaša- 
kės išauginti naujus medžius. Bet ir tokiame orga- 
nizme, kuris, beje, yra veikiau visuomenė nei indi- 
vidas, kažkas sensta, net jeigu tai būtų tik lapai ar 
kamieno vidus. O kiekviena ląstelė, nagrinėjama at- 
skirai, vystosi apibrėžtu būdu. Visur, kur kas nors 
gyvena, visada kur nors yra atverstas registras, ku- 
riame registruojasi laikas. 

Mums gali pasakyti, kad tai tik metafora. Iš tik- 
rųjų mechanicizmui būdinga laikyti metafora kiek- 
vieną posakį, priskiriantį laikui veiksmingumą ir tik- 
rą realumą. Veltui tiesioginis stebėjimas mums ro- 
dytų, kad pats mūsų sąmoningos būties pagrindas 
yra atmintis, tai yra praeities tąsa dabartyje, arba, 
kitaip tariant, veikli ir negrįžtama trukmė. Veltui 
mąstymas mums įrodinėtų, kad juo labiau mes nu- 
tolstame nuo sveiko proto ir mokslo aiškiai apibrėž- 
tų daiktų ir izoliuotų sistemų, tuo labiau turime rei- 
kalą su realybe, kuri kinta tik kaip visuma savo vi- 
dine sandara, tarsi atmintis, praeities kaupėja, už- 
kirstų kelią sugrįžti atgal. Mechanistinis proto ins- 
tinktas stipresnis už mąstymą, stipresnis už tiesio- 
ginį stebėjimą. Metafizikas, kurį kiekvienas iš mū- 

sų nesąmoningai nešiojamės savyje ir kurio buvimas, 
kaip pamatysime toliau, paaiškinamas ta vieta, ku- 
rią žmogus užima gyvų būtybių visumoje, turi savo 
apibrėžtus reikalavimus, gatavus paaiškinimus, ne- 
sugriaunamus teiginius: visi jie neigia konkrečią 
trukmę. Reikia, kad kitimas apsiribotų dalių san- 
tvarka arba pertvarka, kad laiko negrįžtamumas 
būtų regimybė, kylanti iš mūsų nežinojimo, kad ne- 
galimybė sugrįžti atgal būtų tik žmogaus nesugebė- 
jimas sustatyti daiktus į savo vietas. Tada senėjimas 
tampa tam tikrų substancijų tolydžiu įgijimu arba 
laipsnišku netekimu, arba ir vienu, ir kitu drauge. 
Laikas turi vienodai realumo tiek žmogui, tiek smė- 
lio laikrodžiui, kurio viršutinis indas ištuštėja, o apa- 
tinis tuo metu prisipildo ir kurį apvertus viskas su- 
grąžinama į savo vietas. 

Teisybė, nesutariama dėl to, kas įgyjama ir ko ne- 
tenkama intervale tarp gimimo dienos ir mirties die- 
nos. Kai kurie pripažįsta, kad nuo ląstelės gimimo 
iki pat jos mirties be paliovos didėja protoplazmos tū- 
rist. Labiau tikėtina ir rimtesnė yra teorija, siejanti 
mažėjimą su maitinamosios substancijos kiekiu, esan- 
čiu „vidinėje terpėje“, kurioje organizmas atsinauji- 
na, o didėjimą - su kiekiu nepašalintų nuosėdų, ku- 
rios kaupdamosi kūne galų gale sudaro „plutą““. Ir 
vis dėlto ar turime drauge su žymiu mikrobiologu? 
laikyti nepakankamu kiekvieną senėjimo paaiškini- 


4 Sedgwick Minot, On certain phenomena of growing old 
(Proc. of the American Assoc. for the advancement of science, 39th 
meeting, Salem, 1891, p. 271-288). 

5 Le Dantec, L'individualitė et l'erreur individualiste, Paris, 
1905, p. 84 ir kt. 

mą, neatsižvelgiantį į fagocitozę?“ Išspręsti šį klau- 
simą ne mūsų jėgoms. Tačiau tai, kad abi teorijos 
vieningai pripažįsta, jog nuolat kaupiasi arba nuo- 
lat prarandama tam tikros rūšies materija, o dėl to, 
kas įgyjama ir ko netenkama, visai nesutaria, aiš- 
kiai rodo, jog paaiškinimo rėmai buvo nustatyti a 
priori. Tuo dar akivaizdžiau įsitikinsime toliau tęs- 
dami savo tyrinėjimą: galvojant apie laiką neleng- 
va atsikratyti smėlio laikrodžio įvaizdžio. 

Senėjimo priežastis turi būti gilesnė. Mes įsitikinę, 
kad tarp gemalo vystymosi ir susiformavusio organiz- 
mo raidos yra nenutrūkstamas tęstinumas. Akstinas, 
kurio verčiama gyva būtybė auga, vystosi ir sensta, 
yra tas pats akstinas, kuris privertė ją pereiti emb- 
rioninio gyvenimo fazes. Gemalo vystymasis - tai 
nuolatinis formos kitimas. Tas, kas užsimanytų su- 
žymėti visas viena po kitos einančias jos apraiškas, 
pasimestų begalybėje, kaip būna tolydumo atveju. 
Gyvenimas yra evoliucijos, prasidedančios dar prieš 
gimimą, tąsa. Įrodymas yra tai, kad dažnai neįma- 
noma pasakyti, ar turime reikalą su senstančiu or- 
ganizmu, ar su toliau besivystančiu gemalu: taip, pa- 
vyzdžiui, yra su vabzdžių ir vėžiagyvių lervomis. Kita 
vertus, tokie kritiniai mūsų organizmo periodai, kaip 
lytinė branda ir menopauzė, kurie visiškai pakeičia 
individą, gali būti palyginti su permainomis, vykstan- 
čiomis lervų ir gemalų gyvenime; tačiau jie yra ne- 
atsiejama mūsų senėjimo dalis. Nors šios permainos 
įvyksta sulaukus tam tikro amžiaus ir per trumpą lai- 


6 Metchnikoff, La dėgėnėrescence sėnile (Annėe biologigue, III, 
1897, p. 249 ir kt.). Žr. to paties autoriaus: La nature humaine, 
Paris, 1903, p. 312 ir kt. 

ko tarpą, niekas nesiims tvirtinti, kad jos užklumpa 
ex abrupto“, iš išorės, tik todėl, kad atėjo metas, kaip 
ateina šaukimas į karinę tarnybą sulaukus dvidešim- 
ties metų. Akivaizdu, kad tokia permaina, kaip lyti- 
nė branda, rengiama kiekvieną akimirką nuo gimi- 
mo ir netgi prieš gimimą ir kad gyvos būtybės senė- 
jimas ligi šios krizės ir yra, bent jau iš dalies, toks 
laipsniškas rengimas. Trumpai sakant, tikrai gyvy- 
binis senėjimo aspektas yra šis nejuntamas, laipsniš- 
kas, begalinis formos kitimas. Beje, jį, be jokios abe- 
jonės, lydi organinio irimo reiškiniai. Su jais ir sieja 
senėjimą mechanistinis aiškinimas. Jis nurodo skle- 
rozės reiškinius, laipsnišką nuosėdinių medžiagų kau- 
pimąsi, didėjančią ląstelės protoplazmos hipertrofiją. 
Bet po šiais išoriniais padariniais slypi vidinė priežas- 
tis. Gyvos būtybės evoliucija, kaip ir gemalo evoliu- 
cija, suponuoja nuolatinį trukmės registravimą, pra- 
eities išlikimą dabartyje ir, vadinasi, bent jau orga- 
ninės atminties tikimybę. 

Dabartinė neorganizuoto kūno būsena išskirtinai 
priklauso nuo to, kas įvyko prieš tai buvusią akimir- 
ką. Kokios nors apibrėžtos mokslo izoliuotos sistemos 
materialių taškų padėtį lemia tų pačių taškų padė- 
tis betarpiškai prieš tai buvusiu momentu. Kitais žo- 
džiais tariant, dėsniai, valdantys neorganizuotą ma- 
teriją, iš principo gali būti išreikšti diferencialinėmis 
lygtimis, kuriose laikas (ta prasme, kokia šį žodį var- 
toja matematikas) vaidina nepriklausomo kintamojo 
vaidmenį. Ar tokie yra ir gyvybės dėsniai? Ar gy- 
vas kūnas visiškai paaiškinamas betarpiškai prieš tai 
buvusia būsena? Taip, jei a priori sutariama prily- 
ginti gyvą kūną kitiems gamtos kūnams ir sutapa- 
tinti jį, reikalui esant, su dirbtinėmis sistemomis, ku- 
riomis operuoja chemikas, fizikas ar astronomas. Ta- 

čiau astronomijoje, fizikoje ir chemijoje šis teiginys 
turi aiškiai apibrėžtą prasmę: jis reiškia, kad tam tik- 
ri dabarties aspektai, svarbūs mokslui, yra apskai- 
čiuojami kaip betarpiškos praeities funkcija. Nieko 
panašaus nėra gyvybės srityje. Čia skaičiavimas pri- 
taikomas daugių daugiausia tam tikriems organinio 
irimo reiškiniams. Priešingai, mes negalime netgi įsi- 
vaizduoti, kaip galėtume matematiškai tirti evoliu- 
cinius organinės kūrybos reiškinius, kurie, tiesą sa- 
kant, ir sudaro gyvybę. Kas nors gali pasakyti, jog 
ši negalimybė susijusi su mūsų neišmanymu. Bet ji 
gali rodyti ir tai, kad dabartinis gyvo kūno momen- 
tas nepaaiškinamas betarpiškai prieš tai buvusiu mo- 
mentu, kad čia reikia pridėti visą šio organizmo pra- 
eitį, jo paveldą, žodžiu, visą labai ilgą jo istoriją. Iš 
tikrųjų antroji iš šių dviejų hipotezių atspindi dabar- 
tinę biologijos mokslų padėtį ir netgi jų kryptį. O idė- 
ja, kad koks nors antžmogiškasis skaičiuotojas galė- 
tų tirti gyvą kūną tais pačiais matematiniais meto- 
dais kaip mūsų Saulės sistemą, pamažu kilo iš tam 
tikros metafizikos, kuri įgijo apibrėžtą formą po Ga- 
lilei' aus fizikos atradimų, bet kuri visada buvo, kaip 
parodysime, natūrali žmogaus proto metafizika. Jos 
tariamas aiškumas, mūsų aistringas noras laikyti ją 
teisinga, geranoriškumas, su kuriuo daugybė puikių 
protų ją priima be įrodymų, žodžiu, visos pagundos, 
darančios įtaką mūsų minčiai, turėtų priversti mus 
būti atsargius jos atžvilgiu. Jos patrauklumas mums 
įrodo, kad ji patenkina tam tikrą prigimtą polinkį. 
Bet, kaip pamatysime toliau, šiandien jau tapusios 
prigimtomis intelektualinės tendencijos, kurias gyvy- 
bė turėjo sukurti evoliucijos eigoje, yra sukurtos ne 
tam, kad pateiktų mums gyvybės paaiškinimą. 

Mes iškart susiduriame su šių tendencijų pasiprie- 
šinimu, vos tik panorime atskirti dirbtinę sistemą 
nuo natūralios, tai, kas gyva, nuo to, kas negyva. 
Dėl jų lygiai taip pat sunku manyti, kad tai, kas 
organizuota, turi trukmę, o tai, kas neorganizuota, 
neturi trukmės. Argi, pasakys mums, teigdami, kad 
dirbtinės sistemos būsena išskirtinai priklauso nuo 
jos būsenos ankstesniu momentu, nepasitelkiame lai- 
ko, nesusiejame šios sistemos su trukme? O kita ver- 
tus, ar šios praeities, kuri, anot jūsų, yra neatski- 
riamai suaugusi su dabartiniu gyvos būtybės mo- 
mentu, organinė atmintis nesutraukia visos ištisai į 
betarpiškai prieš tai buvusį momentą, kuris nuo tol 
tampa vienintele dabartinės būsenos priežastimi? 
Taip kalbėti - vadinasi, nesuprasti esminio skirtu- 
mo tarp konkretaus laiko, kuriame vystosi reali sis- 
tema, ir abstraktaus laiko, kuris figūruoja mūsų sam- 
protavimuose apie dirbtines sistemas. Ką mes turi- 
me galvoje sakydami, kad dirbtinės sistemos būse- 
na priklauso nuo to, kokia ji buvo betarpiškai prieš 
tai buvusiu momentu? Nėra ir negali būti akimir- 
kos, betarpiškai buvusios prieš kitą, kaip nėra ma- 
tematinio taško, susiliečiančio su kitu matematiniu 
tašku. „Betarpiškai prieš tai buvusi“ akimirka iš tik- 
rųjų yra akimirka, susijusi su dabartine akimirka in- 
tervalu dt. Taigi mes tiktai norime pasakyti, kad da- 
bartinė sistemos būsena yra apibrėžiama lygtimis, į 
kurias įeina diferencialiniai koeficientai, tokie kaip 
de/dt, dv/dt, tai yra iš esmės dabartinės akimirkos 
greičiai ir dabartinės akimirkos pagreičiai. Žodžiu, 
kalbama tik apie dabartį, kuri, tiesą sakant, imama 
su jos tendencija. Ir iš tikrųjų sistemos, su kuriomis 
turi reikalą mokslas, visada esti momentinėje, be pa- 

liovos atsinaujinančioje dabartyje, o ne realioje, kon- 
krečioje trukmėje, kur praeitis neatsiejama nuo da- 
barties. Kai matematikas skaičiuoja būsimąją kokios 
nors sistemos būseną praslinkus tam tikram laikui 
t, niekas jam nekliudo tarti, jog nuo tos akimirkos 
materialioji visata išnyks, kad staiga vėl atsirastų. 
Jam turi reikšmės paskutinis laiko t momentas, tai 
yra kažkas, kas bus grynas akimirksnis. Tai, kas 
vyks intervale, tai yra realiu laiku, nesiskaito ir ne- 
gali figūruoti skaičiuojant. Jei matematikas pareiš- 
kia, kad jis yra šiame intervale, tai jis visada persi- 
kelia į tam tikrą tašką, tam tikrą momentą, turiu 
galvoje - į paskutinį laiko momentą ť’, ir tada vėl 
nebekalbama apie intervalą iki £'. Jeigu jis padalija 
intervalą į be galo mažas dalis, atsižvelgdamas į di- 
ferencialą dt, tuo jis paprasčiausiai parodo, kad nag- 
rinės pagreičius ir greičius, tai yra skaičius, žymin- 
čius tendencijas ir leidžiančius apskaičiuoti sistemos 
būseną tuo momentu; bet visada kalbama apie tą 
momentą, tai yra apie sustabdytą momentą, o ne 
apie tekantį laiką. Trumpai sakant, pasaulis, su ku- 
riuo turi reikalą matematikas, yra kas akimirką 
mirštantis ir atgimstantis pasaulis, tas pats, kurį tu- 
rėjo galvoje Descartes'as, kalbėdamas apie nepaliau- 
Jamą kūrybą. Bet kaip šitaip suvokiamame laike įsi- 
vaizduoti evoliuciją, tai yra būdingąjį gyvybės bruo- 
žą? Evoliucija suponuoja, kad praeitis realiai tęsiasi 
dabartyje, suponuoja trukmę, kuri yra jungiamoji 
gija. Kitais žodžiais sakant, gyvos būtybės, arba na- 
tūralios sistemos, pažinimas yra pažinimas, nukreip- 
tas į patį trukmės intervalą, o dirbtinės, arba ma- 
tematinės, sistemos pažinimas nukreiptas tik į pas- 
kutinį momentą. 

Nenutrūkstamas kitimas, praeities išlikimas dabar- 
tyje, tikroji trukmė - štai, atrodo, tos savybės, ku- 
rios bendros tiek gyvai būtybei, tiek sąmonei. Ar ga- 
lime žengti toliau ir tarti, kad gyvybė, kaip ir są- 
moninga veikla, yra išradyba ir nepaliaujama kū- 
ryba? 


Mes neturime tikslo išvardyti čia transformizmo"' 
įrodymus. Norime tiktai keliais žodžiais paaiškinti, 
kodėl šiame darbe priimame jį kaip pakankamai tei- 
singą ir tikslų žinomų faktų paaiškinimą. Transfor- 
mizmo idėjos užuomazga jau glūdi natūralioje orga- 
nizuotų būtybių klasifikacijoje. Iš tikrųjų gamtinin- 
kas sugretina panašius vienas į kitą organizmus, 
paskui padalija grupę į pogrupius, kuriuose tas pa- 
našumas dar didesnis, ir taip toliau: visos šios ope- 
racijos metu grupės ypatybės yra tarsi bendros te- 
mos, kuriomis savo variacijas atlieka pogrupiai. Ly- 
giai toks pat santykis yra tarp gimdančiojo ir pagim- 
dytojo gyvūnijos ir augalijos pasauliuose: ant kan- 
vos, kurią protėvis perduoda savo palikuonims ir kuri 
jiems yra bendra, kiekvienas iš jų išsiuvinėja savitą 
raštą. Teisybė, skirtumas tarp protėvio ir palikuonio 
yra labai nežymus, ir todėl galima savęs paklausti, 
ar ta pati gyvoji materija pasižymi tokiu plastišku- 
mu, kad paeiliui įgytų tokias skirtingas formas, kaip 
žuvies, roplio ar paukščio. Bet į šį klausimą stebėji- 
mas atsako kategoriškai. Jis mums parodo, kad iki 
tam tikro savo vystymosi periodo paukščio gemalas 
menkai tesiskiria nuo roplio gemalo ir kad individas 
per savo embrioninį gyvavimą apskritai patiria ke- 
letą pasikeitimų, kuriuos galima palyginti su tais, 
per kuriuos, anot evoliucionistų, pereinama iš vie- 

nos rūšies į kitą. Viena ląstelė, gauta iš dviejų - vy- 
riškosios ir moteriškosios - junginio, atlieka šį dar- 
bą dalydamasi. Kasdien mūsų akyse aukščiausios 
gyvybės formos randasi iš labai elementarios formos. 
Taigi patyrimas rodo, kad pats sudėtingiausias da- 
lykas galėjo evoliucijos būdu atsirasti iš paties pa- 
prasčiausio. Bet ar iš tikrųjų iš jo atsirado? Paleon- 
tologija, nepaisant jos duomenų nepakankamumo, 
mus akina tuo tikėti, nes ten, kur ji tam tikru tiks- 
lumu suranda tvarką rūšių sekoje, ta tvarka yra 
kaip tik tokia, kokia turėtų būti pagal embriologijos 
ir lyginamosios anatomijos duomenis, ir kiekvienas 
naujas paleontologijos atradimas pateikia naują 
transformizmo patvirtinimą. Antai įrodymas, parem- 
tas paprastu ir aiškiu stebėjimu, visada pasitvirtina, 
o kita vertus, patyrimas vieną po kito pašalina prieš- 
taravimus: pavyzdžiui, neseni Hugo de Vrieso!“ ban- 
dymai, parodę, kad svarbūs pokyčiai gali įvykti stai- 
ga ir būti perduodami dėsningai, pašalina kai ku- 
riuos kebliausius teorijos iškeltus sunkumus. Jie 
mums leidžia smarkiai sutrumpinti laiką, kurio, at- 
rodė, reikėjo biologinei evoliucijai. Be to, šie bandy- 
mai verčia mus būti ne tokius reiklius paleontologi- 
jai. Vadinasi, galų gale transformistinė hipotezė vis 
labiau atrodo esanti bent jau apytikrė tiesos išraiš- 
ka. Jos neįmanoma griežtai įrodyti; bet žemiau tik- 
rumo, kurį suteikia teorinis arba eksperimentinis įro- 
dymas, yra be galo didėjanti tikimybė, atstojanti aki- 
vaizdumą ir artėjanti prie jo kaip prie savo ribos: to- 
kia tikimybės rūšis ir yra transformizmas. 

Tačiau sakykime, kad transformizmas pasirodė 
esąs klaidingas. Tarkime, jog remiantis samprotavi- 
mu arba patyrimu pavyko įrodyti, kad rūšys atsira- 

do vykstant nutrūkstamam procesui, apie kurį šian- 
dien neturime jokio supratimo. Ar tai paneigtų tą 
transformizmo teorijos dalį, kuri mums įdomiausia ir 
svarbiausia? Klasifikacija, jos pagrindiniai bruožai, 
be abejo, ir toliau išliktų. Išliktų ir dabartiniai emb- 
riologijos duomenys. Išliktų lyginamosios embriologi - 
jos ir lyginamosios anatomijos atitikimas. Tada bio- 
logija galėtų ir turėtų ir toliau nustatinėti tą patį gy- 
vųjų formų giminiškumą, tuos pačius santykius, ko- 
kius šiandien taria esant transformizmas. Teisybė, 
būtų kalbama apie idealų giminiškumą, o ne apie 
materialų giminystės ryšį. Tačiau, kadangi dabarti- 
niai paleontologijos duomenys išliktų, būtinai reikė- 
tų tarti, kad formos, pasižyminčios idealiu giminiš- 
kumu, atsirado nuosekliai, o ne vienu metu. Betgi 
evoliucionistinė teorija, labiausiai filosofą dominanti 
jos dalis daugiau nieko ir nereikalauja. Jos esmė visų 
pirma yra idealaus giminiškumo santykių konstata- 
vimas ir teiginys, kad ten, kur tarp formų yra, taip 
sakant, loginio ryšio santykis, yra ir chronologinės 
sekos santykis tarp rūšių, kuriomis materializuojasi 
šios formos. Ši dviguba tezė išlieka bet kokiu atve- 
ju. Ir tada reikėtų tarti evoliuciją vykstant dar kur 
nors - arba kūrybinėje Mintyje, kurioje įvairių rū- 
šių idėjos kiltų viena iš kitos lygiai taip pat, kaip, 
pasak transformizmo, rūšys randasi viena iš kitos že- 
mėje; arba gamtai būdingame ir pamažu ryškėjan- 
čiame gyvybės organizacijos plane, kur loginio ir 
chronologinio ryšio santykiai tarp grynųjų formų bū- 
tų lygiai tokie patys, kokius transformizmas patei- 
kia mums realaus ryšio santykius tarp gyvų indivi- 
dų; arba pagaliau kokioje nors nežinomoje gyvybės 
priežastyje, kuri plėtotų savo padarinius taip, lyg 

vieni padariniai sukeltų kitus. Taigi paprasčiausiai 
evoliucija būtų transponuota. Ji būtų perkelta iš ne- 
matomo pasaulio į matomąjį. Išliktų beveik viskas, 
ką šiandien skelbia transformizmas, tik būtų kitaip 
interpretuojama. Ar tokiu atveju ne geriau laikytis 
tokio transformizmo, kokį jį kone vienbalsiai pripa- 
žįsta mokslininkai? Jei paliksime nuošalyje klausimą, 
kokiu mastu šis evoliucionizmas aprašo faktus, o ko- 
kiu - juos simbolizuoja, tai jame nebus nieko nesu- 
derinamo su doktrinomis, kurias jis taikosi pakeisti, 
netgi su atskirų kūrybos aktų doktrina, kuriai evo- 
liucionizmas paprastai priešpriešinamas. Todėl mes 
manome, kad transformizmo kalbą dabar pripažįsta 
kiekviena filosofija, o dogmatinius transformizmo tei- 
ginius pripažįsta mokslas. 

Bet tokiu atveju jau nereikia kalbėti apie gyvybę 
apskritai kaip apie abstrakciją arba kaip apie pa- 
prastą rubriką, į kurią surašomos visos gyvos būty- 
bės. Tam tikru momentu tam tikruose erdvės taškuo- 
se atsirado aiškiai matomas srautas: šis gyvybės 
srautas, tekėdamas per vienas po kito jo organizuo- 
jamus kūnus, pereidamas iš kartos į kartą, pasida- 
lijo tarp rūšių ir pasklido tarp individų, ir nė kiek 
nenusilpo, o veikiau sustiprėjo pamažu judėdamas į 
priekį. Žinoma, kad pagal „gemalinės plazmos toly- 
dumo“ teoriją, ginamą Weismanno!!', lytiniai gim- 
dančiojo organizmo elementai tiesiogiai perduoda sa- 
vo savybes lytiniams gimdomojo organizmo elemen- 
tams. Tokia kraštutinė teorijos forma atrodė ginčy- 
tina, nes tik išimtiniais atvejais matyti, kaip iškart 
po apvaisinto kiaušinėlio pasidalijimo išryškėja lyti- 
nės liaukos. Ir nors gimdančiosios lytinių elementų 
ląstelės paprastai neatsiranda pačioje embriono gy- 

vavimo pradžioje, vis dėlto iš tiesų jos visada susi- 
daro iš gemalo audinių, kurie dar nepatyrė jokios 
specialios funkcinės diferenciacijos ir kurių ląstelės 
susideda iš nepakitusios protoplazmos'. Kitais žo- 
džiais tariant, gimdomoji apvaisinto kiaušinėlio ga- 
lia silpsta, jai skirstantis po augančio gemalo audi- 
nių masę; bet jai taip išskindant, dalis jos vėl susi- 
koncentruoja tam tikrame specialiame taške, ląste- 
lėse, iš kurių rasis kiaušinėliai ir spermatozoidai. Tai- 
gi galima sakyti, kad jeigu nėra gemalinės plazmos 
tolydumo, tai bent jau yra gimdomosios energijos to- 
lydumas, nes ta energija eikvojama tik keletą aki- 
mirkų, tol, kol suteikiamas impulsas embriono gyva- 
vimui, ir kuo skubiausiai vėl susitelkia naujuose ly- 
tiniuose elementuose, kuriuose dar sykį lauks savo 
valandos. Šiuo požiūriu gyvybė atrodo kaip srautas, 
tekantis nuo gemalo prie gemalo tarpininkaujant iš- 
sivysčiusiam organizmui. Viskas vyksta taip, lyg 
pats organizmas būtų tik atauga, pumpuras, kurį iš- 
leidžia senasis gemalas, siekdamas pratęsti save nau- 
jame gemale. Esminis dalykas čia yra pažangos, kuri 
tęsiasi iki begalybės, tolydumas, - nematomos pa- 
žangos, kurioje dalyvauja kiekvienas matomas orga- 
nizmas per trumpą laiko tarpą, skirtą jam gyventi. 

Tad kuo labiau sutelkiamas dėmesys į šį gyvybės 
tolydumą, tuo aiškiau pastebima, kad organinė evo- 
liucija artėja prie sąmonės evoliucijos, kur praeitis 
spaudžia dabartį ir išspaudžia naują formą, neben- 
dramatę su prieš tai buvusiomis. Niekas neužginčys, 
kad kokios nors gyvūnijos arba augmenijos rūšies at- 
siradimą sukėlė tam tikros priežastys. Bet tuo nori- 


7 Roule, L'embryologie générale, Paris, 1893, p. 319. 

ma pasakyti, kad, vėliau sužinoję tas priežastis su 
visomis smulkmenomis, jomis remdamiesi galėtume 
paaiškinti atsiradusią formą, tačiau numatyti tą for- 
mą visiškai neįmanoma. Mums gali pasakyti, kad 
ją būtų galima numatyti detaliai žinant sąlygas, ku- 
riomis ji atsiras. Tačiau tos sąlygos yra glaudžiai su- 
sijusios su ja ir netgi sudaro vieningą visumą, api- 
būdindamos tą gyvybės istorijos momentą; kaip ga- 
lima laikyti iš anksto žinoma vienintelę tokios rūšies 
situaciją, kuri dar nesusidarė ir niekada nepasikar- 
tos? Galima numatyti ateityje tik tai, kas yra pana- 
šu į praeitį, arba tai, ką galima sudėlioti iš elemen- 
tų, panašių į praeities elementus. Tokie yra astro- 
nomijos, fizikos, chemijos faktai - visi faktai, suda- 
rantys kokią nors sistemą, kur elementai, laikomi 
nekintamais, išsidėsto vieni greta kitų, kur keičiasi 
tik padėtis, kur nebus teoriškai absurdiška įsivaiz- 
duoti, kad daiktai grįžta į savo vietas, kur, vadina- 
si, tas pats visuminis reiškinys arba bent jau tie pa- 
tys elementarūs reiškiniai gali pasikartoti. Bet kaip 
galima įsivaizduoti, kad originali situacija, perduo- 
danti kažką iš šito originalumo savo elementams, tai 
yra atskiroms savo nuotraukoms, gali būti pateikta 
pirmiau nei susidarė?* Galima tik pasakyti, kad, vie- 
nąkart atsiradusi, ji paaiškinama tais elementais, ku- 
riuos joje aptinka analizė. Bet tai, kas teisinga apie 
naujos rūšies atsiradimą, yra teisinga ir kalbant apie 
naują individą ir apskritai apie kiekvieną bet kurios 


8 Kai kurių gyvų būtybių negrįžtamumą gerai parodė Bald- 
winas!2' (Development and evolution, New York, 1902, ypač 


p. 327). 
9 Mes tai akcentavome savo darbe: Essai sur les données 


immėdiates de la conscience. p. 140-151. 

gyvos formos momentą. Mat jeigu tam, kad atsiras- 
tų nauja rūšis, pakitimas turi pasiekti tam tikrą 
mastą ir tam tikrą visuotinumą, tai jis nepastebimai, 
tolydžio vyksta kas akimirką kiekvienoje gyvoje bū- 
tybėje. O tie staigūs pokyčiai, apie kuriuos mums 
kalbama šiandien, suprantama, tampa įmanomi tik 
tuo atveju, jei inkubacinis arba veikiau brendimo 
darbas jau atliktas per keletą kartų, kurios iš pa- 
žiūros nesikeičia. Šia prasme apie gyvybę, kaip ir 
apie sąmonę, galima pasakyti, kad ji kas akimirką 
ką nors kuria”. 

Tačiau prieš tokią absoliutaus originalumo ir ab- 
soliutaus formų nenumatomumo idėją sukyla visas 
mūsų intelektas. Mūsų intelekto, tokio, kokį jį sufor- 
mavo gyvybės evoliucija, pagrindinė funkcija yra 
nušviesti mūsų elgesį, parengti mūsų poveikį daik- 
tams, numatyti palankius arba nepalankius įvykius, 
galinčius įvykti tam tikroje situacijoje. Taigi jis ins- 
tinktyviai išskiria tam tikroje situacijoje tai, kas pa- 
našu į jau žinomus dalykus; jis ieško tokio paties, 
kad galėtų pritaikyti savo principą „toks pats gim- 


10 Savo puikioje knygoje Genijus mene (Le génie dans l'art) 
Sėailles'as!3' plėtoja du teiginius: kad menas pratęsia gamtą ir kad 
gyvenimas yra kūryba. Mes mielai pritariame antrajam teiginiui; 
bet ar reikia kūrybą laikyti elementų sinteze, kaip daro autorius? 
Ten, kur elementai iš anksto egzistuoja, būsimoji jų sintezė po- 
tencialiai jau yra, nes ji yra tik viena iš galimų šių elementų kom- 
binacijų: koks nors antžmogiškas intelektas galėtų iš anksto įžiū- 
rėti šią kombinaciją tarp visų kitų įmanomų kombinacijų. Prie- 
šingai, mes manome, kad gyvybės srityje elementai neturi rea- 
lios ir atskiros egzistencijos. Jie yra įvairūs dvasios požiūriai į ne- 
dalomą procesą. Todėl pažangai ir būdingas visiškas atsitiktinu- 
mas, to, kas buvo anksčiau, ir to, kas eina paskui, nebendrama- 
tiškumas - žodžiu, trukmė. 

do tokį patį“. Tuo ir yra pagrįstas sveiko proto atei- 
ties numatymas. Mokslas iškelia šį veiksmą į kaip 
galima aukštesnį tikslumo ir apibrėžtumo lygmenį, 
bet jis nepakeičia esminių jo savybių. Kaip ir įpras- 
tinis pažinimas, mokslas ima tik vieną daiktų aspek- 
tą: pasikartojimą. Jei visuma yra originali, jis įsigud- 
rina nagrinėti ją kaip elementus arba aspektus, ku- 
rie daugmaž yra praeities atvaizdai. Mokslas gali 
operuoti tik tuo, kas laikoma pasikartojančiu, tai yra 
tuo, kas, kaip spėjama, nepatiria trukmės poveikio. 
Jam išsprūsta tai, kas neredukuojama ir negrįžta- 
ma vienas po kito einančiuose istorijos momentuo- 
se. Norint įsivaizduoti tą neredukuojamumą ir ne- 
grįžtamumą, reikia atsikratyti mokslinių įpročių, ati- 
tinkančių esminius minties reikalavimus, reikia pa- 
vartoti jėgą proto atžvilgiu, eiti prieš įgimtus inte- 
lekto polinkius. O tai ir yra filosofijos vaidmuo. 
Štai kodėl, nors gyvybė ir vystosi mūsų akyse kaip 
tolydi nenumatomos formos kūryba, visada išlieka idė- 
ja, kad forma, nenumatomumas ir tolydumas yra tik 
išoriniai vaizdiniai, atspindintys mūsų nežinojimą. 
Mums gali pasakyti, kad tai, ką mūsų juslės suvokia 
kaip tolydžią istoriją, gali būti suskaidyta į viena po 
kitos einančias būsenas. Tai, kas jums atrodo origi- 
nali būsena, analizuojant gali būti suskirstyta į ele- 
mentarius faktus, iš kurių kiekvienas yra žinomo fak- 
to pakartojimas. Tai, ką jūs vadinate nenumatoma 
forma, yra viso labo tik naujas senų elementų dari- 
nys. Elementarios priežastys, kurių visuma nulėmė 
šį darinį, pačios yra senosios priežastys, pasikartojan- 
čios nauja tvarka. Elementų ir elementarių priežas- 
čių pažinimas leistų iš anksto pavaizduoti gyvą for- 
mą, kuri yra jų suma ir rezultatas. Suskaidę biologi- 


45 


PIRMAS SKYRIUS 


nį reiškinių aspektą į fizikinius ir cheminius fakto- 
rius, mes prireikus peršoksime per pačias fiziką ir che- 
miją: eidami nuo masių prie molekulių, nuo moleku- 
lių prie atomų, nuo atomų prie dalelių, galų gale pri- 
eisime kažką tokio, ką būtų galima tirti kaip savotiš- 
ką Saulės sistemą, astronomiškai. Jeigu jūs tai neigia- 
te, vadinasi, neigiate patį mokslinio mechanicizmo 
principą ir nepagrįstai tvirtinate, kad gyvoji materi- 
ja sudaryta ne iš tų pačių elementų kaip kita mate- 
rija. Mes atsakysime, kad neneigiame esminio iner- 
tiškos ir organizuotos materijos tapatumo. Kyla vie- 
nas vienintelis klausimas: ar natūralios sistemos, ku- 
rias vadiname gyvomis būtybėmis, tapatintinos su 
dirbtinėmis sistemomis, kurias mokslas iškerpa iš iner- 
tiškos materijos, ar nereikia jų lyginti su ta natūra- 
lia sistema, kokia yra visata kaip visuma? Aš tikrai 
sutinku, kad gyvybė yra tam tikros rūšies mechaniz- 
mas. Bet ar tai yra mechanizmas dalių, kurios dirb- 
tinai gali būti atskirtos nuo visatos kaip visumos, ar 
tai realios visumos mechanizmas? Realioji visuma tik- 
rai galėtų būti, kaip sakėme, nedalomas tolydumas: 
tada sistemos, kurias iš jos iškerpame, tiesą sakant, 
jau nebus dalys; jos bus daliniai visumos vaizdai. Ir 
sudėlioję tuos dalinius vaizdus vieną greta kito, jūs 
negalėsite netgi pradėti atkurti visumą, kaip daryda- 
mi vis daugiau kokio nors objekto fotografijų iš įvai- 
rių pusių neatkursite jo materialumo. Taip yra ir su 
gyvybe bei fizikiniais ir cheminiais reiškiniais, į ku- 
riuos pasišauta ją suskaidyti. Be abejo, analizė atskleis 
organinės kūrybos procesuose didėjantį fizikinių ir 
cheminių reiškinių skaičių. Ir chemikai bei fizikai tuo 
pasitenkins. Bet iš to dar neišplaukia, kad chemija ir 
fizika turi mums duoti gyvybės raktą. 

Labai nedidelė kreivės dalis yra beveik tiesi lini- 
ja. Ir kuo mažesnė ji bus, tuo bus panašesnė į tiesią 
liniją. Ribiniu atveju ją galima vadinti kaip nori - tie- 
sės arba kreivės dalimi. Kiekviename iš savo taškų 
kreivė tikrai susilieja su liestine. Ir „gyvybingumas“ 
bet kuriame iš savo taškų yra fizikinių ir cheminių 
jėgų liestinė; bet šie taškai apskritai yra tik dvasios, 
kuri įsivaizduoja stabtelėjimus vienais ar kitais krei- 
vę brėžiančio judėjimo momentais, požiūriai. Iš tik- 
rųjų gyvenimas susideda iš fizikinių ir cheminių ele- 
mentų ne daugiau, negu kreivė - iš tiesių linijų. 

Apskritai kalbant, pačios radikaliausios kokio nors 
mokslo pažangos, kurią jis gali pasiekti, esmė yra 
įjungti jau gautus rezultatus į naują visumą, kurios 
atžvilgiu jie tampa kartkartėmis daromomis momen- 
tinėmis ir nejudamomis judėjimo tolydumo nuotrau- 
komis. Toks, pavyzdžiui, yra šiuolaikinės geometri- 
jos santykis su senovės geometrija. Pastaroji, perdėm 
statinė, operavo jau nubraižytomis figūromis, o šiuo- 
laikinė geometrija analizuoja funkcijos kitimą, tai 
yra figūrą brėžiančio judėjimo tolydumą. Be abejo, 
didesnio tikslumo dėlei galima pašalinti iš mūsų ma- 
tematinių metodų bet kokį judėjimo nagrinėjimą; vis 
dėlto iš tiesų šiuolaikinės matematikos pagrindą su- 
daro judėjimo įdiegimas į figūrų genezę. Manome, 
kad jeigu biologija galėtų kada nors taip priartėti 
prie savo objekto, kaip matematika priartėja prie sa- 
vojo, ji organizuotų kūnų fizikos ir chemijos atžvil- 
giu taptų tuo, kas šiuolaikinė matematika yra anti- 
kinės geometrijos atžvilgiu. Grynai paviršiniai fizi- 
kos ir chemijos tyrinėjami masių bei molekulių po- 
slinkiai gilumoje vykstančio gyvybinio judėjimo, kuris 
yra transformacija, o ne slinktis, atžvilgiu taptų tuo, 

kas yra judančio kūno sustojimas jo judėjimo erdvėje 
atžvilgiu. Ir, kaip galime nujausti, procedūra, kuria 
nuo tam tikro gyvybinio veiksmo apibrėžimo būtų 
pereinama prie jo suponuojamų fizikinių ir chemi- 
nių reiškinių sistemos, būtų analogiška tai operaci- 
jai, kuria nuo funkcijos pereinama prie jos išvesti- 
nės, nuo kreivės lygties (tai yra nuo kreivę brėžian- 
čio tolydinio judėjimo dėsnio) prie liestinės lygties, 
nurodančios momentinę jos kryptį. Toks mokslas bū- 
tų transformacijos mechanika, kurios atžvilgiu mū- 
sų slinkties mechanika būtų specialus atvejis, supap- 
rastinimas, projekcija į grynosios kiekybės plotmę. Ir 
panašiai kaip yra begalė funkcijų, turinčių tą patį 
diferencialą ir besiskiriančių viena nuo kitos kon- 
stanta, taip galbūt tikrai gyvybinio veiksmo fiziki- 
nių ir cheminių elementų integracija šį veiksmą api- 
brėžtų tik iš dalies: tam tikra dalis liktų neapibrėž- 
ta. Bet mes daugių daugiausia galime tik pasvajoti 
apie tokią integraciją; mes netvirtiname, kad svajo- 
nė kada nors taps tikrove. Mes tik norėjome, plėto- 
dami kiek įmanoma tam tikrą palyginimą, parodyti, 
kuo mūsų tezė priartėja prie grynojo mechanicizmo 
ir kuo nuo jo skiriasi. 

Beje, gyvybės reiškinių pamėgdžiojimas, būdingas 
neorganizuotai materijai, gali siekti labai toli. Ne tik 
chemija vykdo organines sintezes, pavyksta dirbti- 
nai atkurti netgi tokių organizacijos faktų, kaip ne- 
tiesioginis ląstelės dalijimasis ir protoplazmos apyta- 
ka, išorines apybrėžas. Yra žinoma, kad ląstelės pro- 
toplazma savo apvalkale atlieka įvairiopus judesius. 
Kita vertus, vadinamasis netiesioginis ląstelės dali- 
jimasis vyksta be galo sudėtingais veiksmais, iš ku- 
rių vieni paveikia branduolį, kiti - citoplazmą. Pas- 

tarieji prasideda centrosomos, nedidelio rutuliško kū- 
nelio, esančio greta branduolio, susidvigubinimu. Dvi 
taip susidariusios centrosomos nutolsta viena nuo ki- 
tos, pritraukia prie savęs taip pat sudvigubintus 
skaidulos, kuri sudarė pirminio branduolio pagrin- 
dą, gabaliukus, ir galų gale atsiranda du nauji bran- 
duoliai, aplink kuriuos susiformuoja dvi naujos ląs- 
telės, pakeičiančios pirmąją. Taigi pavyko atkurti 
bendrais bruožais ir išoriniu pavidalu bent jau ke- 
letą iš šių procesų. Jei sutrinsime į miltelius cukraus 
ir valgomosios druskos, įpilsime labai seno aliejaus 
ir pažiūrėsime per mikroskopą į šio mišinio lašelį, pa- 
matysime pūslėtos sandaros putą, kuri išoriškai, pa- 
sak kai kurių teoretikų, panaši į protoplazmą ir ku- 
rioje, šiaip ar taip, vyksta judėjimai, primenantys 
protoplazmos apytaką!!. Jeigu tokioje putoje ištrauk- 
sime orą iš vienos pūslytės, pastebėsime, kaip išryš- 
kėja traukos kūgis, panašus į tuos, kurie susidaro 
aplink centrosomas ir galiausiai sukelia branduolio 
pasidalijimą!ž. Netgi vienaląsčio organizmo, bent jau 
amebos, išoriniai judesiai, kaip manoma, gali būti 
paaiškinti mechanistiškai. Amebos poslinkius van- 
dens lašelyje galima palyginti su dulkelės judėjimu 
kambaryje, kuriame atviri langai ir durys sukelia oro 
sroves. Jos masė be paliovos sugeria kai kurias tir- 
pias medžiagas, esančias ją supančiame vandenyje, 
ir išskiria į jį kai kurias kitas; ši nuolatinė apykai- 
ta, panaši į tą, kuri vyksta tarp dviejų poringa per- 
tvara atskirtų talpų, sukuria aplink šį nedidelį or- 
ganizmą be paliovos kintantį sūkurį. O dėl laikinų 


11 Bütschli, Untersuchungen über mikroskopische Schäume 
und das Protoplasma, Leipzig, 1892, T. 1. 

'šaugų, arba pseudopodijų, kurias, atrodo, išsiaugi- 
na ameba, tai jas ne tiek išleidžia pati ameba, kiek 
prisitraukia iš išorės, tarsi jas įkvepia arba įsiurbia 
iš aplinkinės terpės!?. Palaipsniui šį paaiškinimą ga- 
lima pritaikyti ir sudėtingesniems judesiams, kuriuos 
atlieka infuzorija savo virpančiomis blakstienomis, - 
jos, ko gero, yra tik sukietėjusios pseudopodijos. 
Tačiau mokslininkai anaiptol nesutaria dėl tokių 
paaiškinimų ir schemų vertinimo. Chemikai parodė, 
kad, netgi apsiribojant tik organinės materijos nag- 
rinėjimu ir nesigilinant į organizuotą, mokslas kol 
kas atkūrė tik gyvybinės veiklos atliekas; tikrai ak- 
tyvios, plastiškos substancijos nepasiduoda sintezei. 
Vienas iš žymiausių mūsų laikų gamtininkų"? iškė- 
lė aikštėn dviejų rūšių reiškinių priešpriešą, paste- 
bimą gyvuosiuose audiniuose, - viena vertus, ana- 
genezę ir, kita vertus, katagenezę. Anagenetinių 
energijų vaidmuo yra pakylėti žemesnes energijas 
iki savo lygmens asimiliuojant neorganines substan- 
cijas. Jos sukuria audinius. O gyvybės funkciona- 
vimas (tačiau išskyrus asimiliaciją, augimą ir dau- 
ginimąsi) yra kategenetinės rūšies; tai jau energi- 
jos smukimas, o ne kilimas. Tik su šiais katageneti- 
nės rūšies faktais, tai yra, trumpai sakant, su tuo, 
kas negyva, o ne su tuo, kas gyva, turi reikalą fi- 
zika ir chemija!“. Žinoma, pirmosios rūšies faktai ne- 


12 Rhumbler, Versuch einer mechanischen Erklūrung der in- 
direkten Zell- und Kerntheilung (Roux's Archiv, 1896). 

13 Berthold, Studien ūber Protoplasmamechanik, Leipzig, 1886, 
S. 102. Plg. Le Danteco!*' pateiktą paaiškinimą: Théorie nouvelle 
de la vie, Paris,1896, p. 60. 

14 Cope, The primary factors of organic evolution, Chicago, 
1896, p. 475-484. 

pasiduoda fizikinei ir cheminei analizei, net jeigu jie 
nėra tikrąja to žodžio prasme anagenetiniai. O dėl 
protoplazmos išorinių požymių dirbtinės imitacijos, 
tai ar reikia jai suteikti realią teorinę reikšmę, kai 
dar nenustatyta fizinė šios substancijos sandara? 
Juo labiau negali būti nė kalbos apie jos cheminį 
atkūrimą. Pagaliau fizikinis-cheminis amebos jude- 
sių, o juo labiau infuzorijų elgesio paaiškinimas at- 
rodo neįmanomas daugeliui iš tų, kurie tiesiogiai ste- 
bėjo šių pirmuonių organizmus. Netgi pačiose pa- 
prasčiausiose gyvybės apraiškose jie įžvelgia veiks- 
mingos psichologinės veiklos pėdsakus!?. Bet ypač 
pamokoma yra pamatyti, kaip nuodugnus histolo- 
gijos reiškinių tyrinėjimas dažnai užuot paskatinęs 
atima drąsą siekti viską paaiškinti remiantis fizika 
ir chemija. Tokia yra tikrai nuostabios knygos, ku- 
rią histologas E. B. Wilsonas!*' paskyrė ląstelių vys- 
tymuisi, išvada: „Trumpai sakant, ląstelės tyrinėji- 
mas veikiau praplėtė nei susiaurino didžiulę prara- 
ją, skiriančią neorganinį pasaulį netgi nuo pačių že- 
miausių gyvybės formų.“!* 


15 Maupas, Etude des Infusoires ciliės (Arch. de zoologie 
expérimentale, 1833), ypač p. 47, 491, 518, 549. P. Vignon, Re- 
cherches de cytologie générale sur les ėpithėliums, Paris, 1902, 
p. 655. Nuodugnią infuzorijų judėjimo analizę ir labai įžvalgią tro- 
pizmo!?! idėjų kritiką pastaruoju metu pateikė Jenningsas!? (Con- 
tributions to the study of the behavior of lower organisms, Wash- 
ington, 1904). Šių žemesniųjų organizmų „elgesio tipas“, kaip jį 
apibrėžia Jenningsas ip. 237-252), neginčijamai yra psichologinio 
pobūdžio. 

16 „The study of the cell has on the whole seemed to widen 
rather than to narrow the enormous gap that separates even 
the lowest forms of life from the inorganic world“ (E. B. Wilson, 
The cell in development and inheritance, New York, 1897, p. 330). 

Žodžiu, tie, kurie tiria tik gyvos būtybės funkci- 
nę veiklą, yra linkę manyti, kad fizika ir chemija 
mums duos biologinių procesų raktą”. Iš tikrųjų jie 
daugiausia turi reikalą su reiškiniais, kurie be palio- 
vos kartojasi tiek gyvoje būtybėje, tiek retortoje. Tuo 
iš dalies paaiškinamos fiziologijos mechanistinės ten- 
dencijos. O tie, kurie sutelkia dėmesį į subtilią gyvų- 
jų audinių sandarą, jų genezę ir evoliuciją, - viena 
vertus, histologai ir embriologai, o kita vertus, gam- 
tininkai, - mato prieš akis pačią retortą, o ne tik jos 
turinį. Jie įsitikina, kad ta retorta sukuria savo for- 
mą per vieną vienintelę aktų, sudarančių tikrą isto- 
riją, seriją. Visi jie — histologai, embriologai ir gam- 
tininkai — toli gražu ne taip noriai kaip fiziologai ti- 
ki fizikiniu-cheminiu gyvybinių veiksmų pobūdžiu. 

Tiesą sakant, nė vienas iš šių dviejų teiginių — 
nei teigiantis, nei neigiantis galimybę kada nors che- 
miškai sukurti elementarų organizmą - negali pasi- 
remti eksperimento autoritetu. Jie abu nepatikrina- 
mi - pirmasis todėl, kad mokslas nė per žingsnį ne- 
priartėjo prie cheminės gyvosios substancijos sinte- 
zės, antrasis todėl, kad nėra jokio suprantamo būdo 
eksperimentiškai įrodyti kokio nors fakto negalimy- 
bę. Tačiau mes išdėstėme teorinius argumentus, 
kliudančius mums sutapatinti gyvą būtybę, gamtos 
atribotą sistemą, su sistemomis, kurias izoliuoja mū- 
sų mokslas. Mes pripažįstame, kad šie argumentai 
yra ne tokie įtikinami, kai kalbama apie paprasčiau- 
sius organizmus, tokius kaip ameba, kuri vos pažen- 
gusi evoliucijos keliu. Bet jie darosi įtikinamesni, kai 
imama nagrinėti kokį nors sudėtingesnį organizmą, 


17 Dastre, La vie et la mort, p. 43. 

atliekantį taisyklingą ciklą. Kuo ryškiau trukmė pa- 
ženklina gyvą būtybę savo antspaudu, tuo akivaiz- 
džiau organizmas skiriasi nuo gryno ir paprasto me- 
chanizmo, kuriuo trukmė slysta neprasiskverbdama 
į jį. Ir argumentas yra įtikinamiausias, kai jis tai- 
komas visuotinei gyvybės evoliucijai, nuo papras- 
čiausių gyvybės apraiškų iki aukščiausių dabartinių 
jos formų, kadangi ši evoliucija dėl gyvosios materi- 
jos, kuri yra jos pagrindas, vientisumo ir tolydumo 
sudaro vieną nedalomą istoriją. Todėl mes nesupran- 
tame, kaip evoliucionizmo hipotezė apskritai gali de- 
rintis su mechanistine gyvybės koncepcija. Mes, be 
abejo, neteigiame, kad pateikiame galutinį matema- 
tinį šios mechanistinės koncepcijos paneigimą. Tačiau 
tas paneigimas, kuris išplaukia iš samprotavimų apie 
trukme ir kuris, mūsų nuomone, yra vienintelis įma- 
nomas, tampa tuo tikslesnis ir įtikinamesnis, kuo at- 
viriau stojama į evoliucionistinės hipotezės pusę. Mes 
dar apie tai kalbėsime plačiau. Tačiau iš pat pradžių 
labai aiškiai pasakykime, kokios gyvybės koncepci- 
jos laikysimės. 

Mechanistinis aiškinimas, kaip jau sakėme, tin- 
ka toms sistemoms, kurias mūsų mintis dirbtinai at- 
skiria nuo visumos. Tačiau negalima a priori tarti, 
kad mechanistiškai galima paaiškinti pačią visumą 
ir sistemas, kurios natūraliai susikuria šioje visumoje 
pagal jos atvaizdą, nes tada laikas būtų nenaudin- 
gas ir netgi nerealus. Mechanistinių aiškinimų es- 
mė iš tikrųjų yra ta, kad ateitis ir praeitis apskai- 
čiuojamos kaip dabarties funkcija ir kad, vadinasi, 
viskas yra duota. Pagal šią hipotezę, praeitis, dabar- 
tis ir ateitis antžmogiškajam intelektui, sugebančiam 
atlikti tokį apskaičiavimą, iš karto būtų aiški. Todėl 

mokslininkai, tikėję mechanistinių aiškinimų univer- 
salumu ir visišku objektyvumu, sąmoningai arba ne- 
sąmoningai kūrė tokios rūšies hipotezę. Jau Lapla- 
ce'as ją suformulavo itin tiksliai: „Protas, kuris šią 
akimirką žinotų visas jėgas, suteikiančias gyvybę 
gamtai, ir ją sudarančių būtybių tarpusavio padėtį 
ir kuris būtų pakankamai pajėgus išanalizuoti šiuos 
duomenis, galėtų viena formule aprėpti visus tiek di- 
džiausių visatos kūnų, tiek paties mažiausio iš ato- 
mų judesius: nieko jam nebūtų nežinomo, ir ateitis, 
ir praeitis būtų jam prieš akis.“!š O štai ką sako Du 
Bois-Reymond'as!“: „Galima įsivaizduoti, jog gamtos 
pažinimas pasiekė tokį lygį, kad visuotinį pasaulio 
procesą gali išreikšti viena vienintelė matematinė 
formulė, viena neaprėpiama vienalaikių diferencia- 
linių lygčių, apibrėžiančių kiekvieno pasaulio atomo 
padėtį, kryptį ir greitį kiekvienu momentu, siste- 
ma.“!? Huxley?” savo ruožtu tą pačią idėją išreiškė 
daug konkretesne forma: „Jei yra teisingas pagrin- 
dinis evoliucijos teiginys, kad visas - gyvasis ir ne- 
gyvasis — pasaulis yra pagal tam tikrus dėsnius są- 
veikaujančių jėgų, būdingų molekulėms, iš kurių su- 
sidėjo pirmapradis visatos ūkas, rezultatas, tai ne 
mažiau teisinga ir tai, kad dabartinis pasaulis po- 
tencialiai glūdėjo kosminėje migloje ir kad pakanka- 
mai galingas protas, žinodamas tos miglos moleku- 
lių savybes, galėtų nuspėti, pavyzdžiui, faunos būklę 
Didžiojoje Britanijoje 1868 metais taip pat tiksliai, 


18 Laplace, Introduction à la théorie analytique des probabi- 
lités (Oeuvres complètes, vol. VII, Paris, 1886, p. VI). 

19 Du Bois-Reymond, Ueber die Grenzen des Naturerkennens, 
Leipzig, 1892. 

kaip pasakoma, kas atsitiks mūsų iškvėptam kvapui 
šaltą žiemos dieną.“ Tokioje teorijoje kalbama ir apie 
laiką; jos skelbėjai ištaria šį žodį, bet negalvoja, ką 
jis reiškia. Mat laikas šiuo atveju nėra veiksmingas, 
o jeigu jis neveikia, vadinasi, jis - niekas. Radika- 
lusis mechanicizmas remiasi tokia metafizika, kurioje 
realybės visuma postuluojama išsyk amžinybėje ir 
kurioje regimoji daiktų trukmė paprasčiausiai išreiš- 
kia dvasios, nepajėgios pažinti viską iš karto, silpnu- 
mą. Tačiau mūsų sąmonei, tai yra tam, kas mūsų 
patyrime yra labiausiai neginčijama, trukmė yra vi- 
sai kas kita. Trukmę mes suvokiame kaip srautą, ku- 
riuo prieš tėkmę negalima eiti. Mes puikiai jaučia- 
me, kad ji yra mūsų būties pamatas ir pati daiktų, 
su kuriais esame susiję, substancija. Veltui mus gun- 
do šviesiomis universalios matematikos perspektyvo- 
mis; mes negalime aukoti patyrimo vienos sistemos 
labui. Todėl mes atmetame radikalųjį mechanicizmą. 

Bet radikalusis finalizmas mums taip pat atrodo 
nepriimtinas, ir dėl tos pačios priežasties. Kraštuti- 
nė tikslingumo doktrinos forma, kokią, pavyzdžiui, 
randame Leibnizo darbuose, numato, kad daiktai ir 
būtybės tik realizuoja kartą nustatytą programą. Bet 
jei pasaulyje nėra nieko netikėta, jokios išmonės ir 
jokios kūrybos, laikas irgi pasidaro nebereikalingas. 
Kaip ir mechanistinėje hipotezėje, čia taip pat taria- 
ma, kad viskas yra duota. Taip suvoktas finalizmas 
yra viso labo mechanicizmas, tik išvirkščias. Jis ran- 
dasi iš to paties postulato, skirtumas tik toks, kad, 
mūsų baigtiniams intelektams judant išilgai grynai 
tariamos daiktų sekos, jis pastato priešais mus švie- 
są, kuri, jo nuomone, nušvies mums kelią, užuot pa- 
statęs ją mums už nugaros. Praeities postūmį jis pa- 

keičia ateities potraukiu. Bet nuoseklumas vis tiek 
lieka gryna regimybe, kaip, beje, ir pats judėjimas. 
Leibnizo teorijoje laikas paverčiamas neaiškiu suvo- 
kimu, priklausančiu nuo žmogaus požiūrio; ir jeigu 
intelektas atsidurtų daiktų centre, šis suvokimas iš- 
nyktų lyg besisklaidanti migla. 

Vis dėlto finalizmas nėra doktrina su nekintamais 
kontūrais kaip mechanicizmas. Jis leidžia kiek tik 
nori nukrypimų. Mechanistinę filosofiją galima ar- 
ba priimti, arba atmesti: ją tektų atmesti, jeigu bent 
mažiausia dulkelė, nukrypdama nuo mechanikos nu- 
brėžto kelio, parodytų nors menkiausią spontanišku- 
mo apraišką. Priešingai, tikslo priežasčių doktrinos 
niekada nebūtų įmanoma galutinai atmesti. Atme- 
tus vieną jos formą, ji įgyja kitą. Jos principas, iš 
esmės psichologinis, yra nepaprastai lankstus. Jis 
yra toks tąsus ir užtat toks platus, kad jau vien at- 
mesdami gryną mechanicizmą mes iš dalies jį priima- 
me. Teorija, kurią išdėstysime šioje knygoje, neišven- 
giamai tam tikru mastu bus susijusi su finalizmu. 
Todėl svarbu tiksliai nurodyti, ką manome perimti 
iš jo ir ką ketiname atmesti. 

Išsyk pasakysime, kad švelninti Leibnizo finaliz- 
mą skaidant jį iki begalybės mums atrodo klaidin- 
gas žingsnis. Ir vis dėlto tikslingumo doktrina pa- 
suko būtent šia kryptimi. Visiškai aišku, kad jeigu 
visata kaip visuma yra tam tikro plano įgyvendini- 
mas, šito neįmanoma įrodyti empiriškai. Taip pat vi- 
siškai aišku, jog apsiribojus vien organizuotu pasau- 
liu nė kiek ne lengviau įrodyti, kad viskas jame har- 
moninga. Faktai, jeigu jais pasidomėtume, paliudy- 
tų priešingai. Gamta verčia gyvas būtybes kovoti vie- 
nas su kitomis. Ji visur atskleidžia mums netvarką 

greta tvarkos, atžangą greta pažangos. Bet ar tai, 
ko negalima teigti nei apie materiją apskritai, nei 
apie gyvybę apskritai, negali būti teisinga pavienių 
organizmų atžvilgiu? Ar nepastebime čia pasigėrė- 
tino darbo pasidalijimo, nuostabaus dalių solidaru- 
mo, tobulos tvarkos begaliniame sudėtingume? Ar šia 
prasme kiekviena gyva būtybė nevykdo tam tikro 
įgimto jos substancijai plano? Ši tezė iš esmės sudau- 
žo į šipulius senąją tikslingumo koncepciją. Išorinio 
tikslingumo, dėl kurio gyvos būtybės priklauso vie- 
na nuo kitos, idėja nepriimama, netgi mielai išjuo- 
kiama: absurdiška, sakoma, tarti, kad žolė yra su- 
kurta karvei, o ėriukas vilkui. Bet yra vidinis tiks- 
lingumas: kiekviena būtybė yra sukurta sau pačiai, 
visos jos dalys veikia sutartinai dėl didžiausio visu- 
mos gėrio ir protingai susitelkia vykdyti šį tikslą. To- 
kia ilgą laiką buvo klasikinė tikslingumo koncepci- 
ja. Finalizmas tiek susiaurėjo, kad niekada neapim- 
tų iš karto daugiau kaip vieną gyvą būtybę. Susiau- 
rėdamas jis, be abejo, tikėjosi smūgiams atsuksiąs 
mažesnį paviršių. 

O iš tikrųjų jis pasidarė dar labiau pažeidžiamas. 
Kad ir kokia radikali gali pasirodyti mūsų tezė, tiks- 
lingumas yra išorinis arba jo apskritai nėra. 

Bet panagrinėkime patį sudėtingiausią ir patį 
harmoningiausią organizmą. Visi jo elementai, mums 
sakoma, veikia išvien dėl didžiausio visumos gėrio. 
Tebūnie taip, bet neužmirškime, kad kiekvienas ele- 
mentas tam tikrais atvejais pats gali būti organiz- 
mas ir kad, subordinuodami šio mažojo organizmo 
egzistavimą didžiojo organizmo gyvenimui, mes pri- 
imame išorinio tikslingumo principą. Taigi išimtinai 
vidinio tikslingumo koncepcija susinaikina pati. Or- 

ganizmas susideda iš audinių, iš kurių kiekvienas 
gyvena savarankiškai. Audinius sudarančioms ląs- 
telėms taip pat būdingas tam tikras savarankišku- 
mas. Tiksliau kalbant, jeigu visi individo elementai 
būtų visiškai pavaldūs pačiam individui, būtų gali- 
ma atsisakyti laikyti juos organizmais, paliekant šį 
pavadinimą tik individams, ir kalbėti tik apie vidinį 
tikslingumą. Bet kiekvienas žino, kad šie elementai 
gali pasižymėti tikru autonomiškumu. Nekalbant 
apie fagocitus, kurie pasiekia tokį savarankiškumą, 
kad puola netgi juos maitinantį organizmą, nekal- 
bant apie gemalines ląsteles, gyvenančias savo gy- 
venimą greta somatinių ląstelių, užtenka paminėti 
regeneracijos faktus: čia vienas elementas (arba ele- 
mentų grupė) staiga parodo, kad nors paprastai ir 
pasitenkindavo užimdamas jam skirtą vietą ir atlik- 
damas ribotas funkcijas, jis gali padaryti žymiai dau- 
giau, o kai kuriais atvejais gali netgi reikštis kaip 
visumos atitikmuo. 

Tai kaip tik ir yra kliūtis, su kuria susiduria vi- 
talizmo teorijos. Mes jiems nepriekaištaujame, kaip 
paprastai daroma, už tai, kad jie į klausimą atsako 
klausimu. Be abejo, „gyvybinis pradas“ nedaug ką 
paaiškina, bet jis yra pravartus bent jau tuo, kad, 
būdamas tarsi mūsų nemokšiškumo etiketė, galės 
progai pasitaikius apie jį priminti”, o mechanicizmas 


20 Iš tikrųjų reikia skirti dvi šiuolaikinio neovitalizmo dalis: 
viena vertus, teiginį, kad grynasis mechanicizmas yra nepakan- 
kamas, teiginį, įgyjantį didelį autoritetą, kai jį išsako tokie moks- 
lininkai kaip Drieschas arba Reinke?!', o antra vertus, hipotezes, 
kurios šį vitalizmą iškelia virš mechanicizmo (Driescho „entele- 
chijos“, Reinke's „dominantės“ ir t. t.) Pirmoji iš šių dviejų dalių 
neginčytinai yra įdomesnė. Žr. puikias Driescho studijas (Die 

mus ragina užmiršti jį. Teisybė, vitalizmo padėtį 
smarkiai apsunkina tai, kad gamtoje nėra nei gry- 
nai vidinio tikslingumo, nei absoliučiai atribotos in- 
dividualybės. Suorganizuoti elementai, įeinantys į in- 
divido sudėtį, patys pasižymi tam tikra individualy- 
be, ir kiekvienas iš jų gali pareikalauti savo gyvy- 
binio prado, jei pats individas privalo turėti savo pra- 
dą. Bet, antra vertus, pats individas nėra pakanka- 
mai nepriklausomas, pakankamai izoliuotas nuo ki- 
tų, kad galėtume jam priskirti savą „gyvybinį pra- 
dą“. Antai aukščiausiojo stuburinio organizmas yra 
labiausiai individualizuotas iš visų organizmų; vis 
dėlto, jei atkreipsime dėmesį į tai, kad jis yra tik 
kiaušialąstės, sudariusios jo motinos kūno dalį, ir 
spermatozoido, priklausiusio tėvo kūnui, išsivysty- 
mas, kad šis kiaušinėlis (tai yra apvaisinta kiaušia- 
ląstė) yra tikra jungiamoji grandis tarp abiejų gim- 
dytojų, nes turi bendrą jiems abiem substanciją, pa- 
matysime, kad bet kuris individualus organizmas, 
netgi Žmogaus, yra paprasčiausias pumpuras, išau- 
gęs iš jungtinio abiejų tėvų kūno. Kurgi tada prasi- 
deda ir kur pasibaigia individo gyvybinis pradas? 
Einant nuo grandies prie grandies, galima pasiekti 
tolimiausius jo protėvius ir įsitikinti, kad jis susijęs 
su kiekvienu iš jų, su ta nedidele protoplazmos dre- 
bučių mase, kuri, be abejo, slūgso prie gyvybės ge- 
nealoginio medžio šaknų. Sudarydamas tam tikru 


Lokalisation morphogenetischer Vorgūnge, Leipzig, 1899; Die or- 
ganischen Regulationen, Leipzig, 1901; Naturbegriffe und Natur- 
urteile, Leipzig, 1904; Der Vitalismus als Geschichte und als Leh- 
re, Leipzig, 1905) ir Reinke's studijas (Die Welt als That, Berlin, 
1899; Einleitung in die theoretische Biologie, Berlin, 1901; Phi- 
losophie der Botanik, Leipzig, 1905). 


59 


PIRMAS SKYRIUS 


mastu vieningą visumą su pirmapradžiu savo pro- 
tėviu, jis taip pat yra susijęs su tuo, kas atsiskyrė 
nuo jo diverguojant palikuonims: ta prasme galima 
sakyti, kad nematomais saitais jis yra susijęs su gy- 
vų būtybių visetu. Todėl veltui stengiamasi susiau- 
rinti tikslingumo sritį iki gyvos būtybės individua- 
lybės. Jei gyvybės pasaulyje egzistuoja tikslingumas, 
jis apglėbia visą gyvybę vienu ištisu glėbiu. Be abe- 
jo, šiame visoms gyvoms būtybėms bendrame gyve- 
nime esama daug nenuoseklumų, daug spragų, ir, 
kita vertus, matematiškai jis nėra toks jau vienin- 
gas, kad neleistų kiekvienai gyvai būtybei tam tik- 
ru mastu individualizuotis. Vis dėlto jis sudaro vie- 
ningą visumą; ir užtat reikia rinktis iš paprasto ir 
besąlygiško tikslingumo neigimo ir hipotezės, kuri 
suderina ne tiktai organizmo dalis su pačiu organiz- 
mu, bet ir kiekvieną gyvą būtybę su kitų gyvų bū- 
tybių visuma. 

Mes nepalengvinsime perėjimo prie tikslingumo 
paversdami jį dulkėmis. Gyvybei būdingo tikslingu- 
mo hipotezę reikia arba atmesti visą apskritai, ar- 
ba, mūsų įsitikinimu, reikia ją pakeisti visiškai kito- 
kiu būdu. 


Radikalusis finalizmas, kaip, beje, ir radikalusis 
mechanicizmas, daro tą klaidą, kad pernelyg plačiai 
taiko kai kurias sąvokas, būdingas mūsų intelektui. 
Mes nuo pat pradžių mąstome tam, kad veiktume. 
Būtent veiklos formoje buvo nulietas mūsų intelek- 
tas. Mąstymas yra prabanga, o veikla - būtinybė. 
Taigi norėdami veikti pirmiausia užsibrėžiame tiks- 
lą, susidarome planą, paskui pereiname prie to me- 
chanizmo, kuris turės jį įgyvendinti, detalių. Pasta- 

rasis veiksmas įmanomas tik tada, kai žinome, kuo 
galime pasikliauti. Mes turime išskirti gamtoje pa- 
našybes, leisiančias mums iš anksto numatyti atei- 
tį. Vadinasi, sąmoningai ar nesąmoningai turime tai- 
kyti priežastingumo dėsnį. Beje, kuo aiškiau išryš- 
kėja mūsų prote veikiančiojo priežastingumo idėja, 
tuo labiau veikiantysis priežastingumas įgyja mecha- 
ninio priežastingumo pavidalą. Pastarasis santykis 
savo ruožtu yra tuo matematiškesnis, kuo labiau iš- 
reiškia griežtą būtinybę. Todėl mums tereikia pasi- 
duoti savo proto polinkiui, kad taptume matemati- 
kais. Bet, kita vertus, ši prigimtinė matematika yra 
tik nesąmoninga parama mūsų sąmoningam įpročiui 
sieti tas pačias priežastis su tais pačiais padariniais, 
o paties šio įpročio tikslas yra vadovauti veiksmams, 
sukeliamiems mūsų ketinimų, arba, kas yra tas 
pats, valdyti jungtinius veiksmus, kuriais siekiama 
įgyvendinti kokį nors modelį; mes gimstame amati- 
ninkais ir geometrais, ir netgi geometrai esame tik 
todėl, kad esame amatininkai. Taigi žmogaus inte- 
lektas, kadangi jis suformuotas pagal žmogaus veik- 
los reikalavimus, yra intelektas, kuris veikia vado- 
vaudamasis kartu ketinimu ir apskaičiavimu, derin- 
damas priemones prie tikslo ir išgalvodamas vis ge- 
ometriškesnės formos mechanizmus. Ar įsivaizduosi- 
me gamtą kaip milžinišką mašiną, valdomą matema- 
tikos dėsnių, ar įžvelgsime joje kokio nors plano re- 
alizavimą, abiem atvejais mes tik iki galo įgyvendi- 
name dvi viena kitą papildančias proto tendencijas, 
kylančias iš tų pačių gyvybinių reikmių. 

Štai kodėl radikalusis finalizmas daugeliu atžvil- 
gių yra labai artimas radikaliajam mechanicizmui. 
Tiek viena, tiek kita doktrina atsisako įžiūrėti daik- 

tų eigoje arba netgi paprasčiausiai gyvybės raidoje 
nenumatomą formos kūrybą. Mechanicizmas stebi 
tik vieną tikrovės aspektą, panašumą arba pasikar- 
tojimą. Vadinasi, jame dominuoja toks dėsnis, pagal 
kurį gamtoje yra tik toks pats, gimdantis tokį patį. 
Juo labiau išryškėja mechanicizme slypinti geomet- 
rija, tuo mažiau jis gali tarti, jog kas nors - kad ir 
forma - yra kūryba. Kaip geometrai, mes atmetame 
tai, kas nenumatoma. Kaip menininkai, žinoma, ga- 
lėtume tai priimti, nes menas yra gyva kūryba ir su- 
ponuoja slaptą tikėjimą gamtos savaimingumu. Bet 
nesuinteresuotas menas yra prabanga, kaip ir gry- 
nasis mąstymas. Prieš tapdami menininkais, mes bū- 
name amatininkais. O kiekvienas amatas, kad ir 
koks primityvus jis būtų, yra gyvas panašybėmis ir 
pakartojimais, kaip ir prigimtinė geometrija, kuri yra 
jo atramos taškas. Jis dirba remdamasis modeliais, 
kuriuos užsibrėžia atkurti. O kai jis išranda ką nors, 
padaro tai arba įsivaizduoja padarąs naujaip per- 
tvarkydamas jau žinomus elementus. Jo principas 
yra „reikia tokio paties, kad atsirastų toks pats“. 
Trumpai tariant, griežtas tikslingumo principo tai- 
kymas, kaip ir mechaninio priežastingumo principo 
taikymas, skatina padaryti išvadą, kad „viskas duo- 
ta“. Abu principai, kiekvienas savo kalba, pasako tą 
patį, nes atliepia tą patį poreikį. 

Štai kodėl jie sutaria dar ir dėl to, kad laikas yra 
tabula rasa??'. Reali yra ta trukmė, kuri graužia 
daiktus ir palieka juose savo dantų žymes. Jei viskas 
egzistuoja laike, viskas vidujai kinta, ir ta pati kon- 
kreti realybė niekada nepasikartoja. Taigi pasikarto- 
jimas įmanomas tik abstrakčiai: kartojasi tik vienas 
ar kitas aspektas, kurį mūsų juslės ir ypač mūsų in- 

telektas išskiria iš realybės, ir kartojasi būtent todėl, 
kad mūsų veiksmas, į kurį yra nukreiptos visos mūsų 
intelekto pastangos, gali vykti tik tarp pasikartojimų. 
Taigi intelektas, sutelkęs dėmesį į tai, kas kartojasi, 
užsiėmęs vien tuo, kad sulydytų tokį patį su tokiu 
pačiu, nusigręžia nuo laiko vizijos. Jis bjaurisi taku- 
mu ir užtat sustingdo viską, ką palyti. Mes nemąs- 
tome realaus laiko. Bet mes jį išgyvename, nes gyve- 
nimas išsilieja už intelekto ribų. Mes jaučiame savo 
evoliuciją ir visų daiktų evoliuciją grynoje trukmėje, 
ir šis jausmas apjuosia tikrai intelektinį vaizdinį mig- 
lota drigne, išnykstančia tamsoje. Mechanicizmas ir 
finalizmas sutartinai kreipia dėmesį tik į švytintį 
branduolį, spindintį centre. Jie užmiršta, kad šis 
branduolys susidarė iš viso kito kondensacijos būdu 
ir kad norint perprasti vidinę gyvybės raidą reikia 
pasinaudoti viskuo: ir takumu, ir kondensatu - pas- 
taruoju netgi labiau nei pirmuoju. 

Tiesą sakant, jei yra ši drignė, netgi miglota ir 
neryški, filosofui ji turi būti dar svarbesnė nei jos 
supamas švytintis branduolys. Juk tik jos buvimas 
leidžia mums teigti, kad branduolys yra branduolys, 
kad mūsų grynasis intelektas yra daug platesnės ga- 
lios santalka, atsiradusi kondensacijos būdu. Ir kaip 
tik todėl, kad ši miglota intuicija nesuteikia jokios pa- 
galbos kreipiant mūsų veiklą į daiktus, - veiklą, vi- 
siškai lokalizuotą realybės paviršiuje, - galima ma- 
nyti, kad ji veikia jau nebe paviršiuje, bet gilumoje. 

Kai tik mes peržengiame rėmus, į kuriuos mecha- 
nicizmas arba radikalusis finalizmas uždaro mūsų 
mintį, realybė iškyla prieš mūsų akis kaip nepaliau- 
jamai trykštančios naujovės, iš kurių kiekviena, vos 
tik išnirusi į dabartį, tuojau pat nutolsta į praeitį: 

būtent tą akimirką ji patenka į mūsų intelekto aki- 
ratį, nes intelekto akys visada žiūri atgal. Taip yra 
ir su mūsų vidiniu gyvenimu. Be vargo galima ras- 
ti kiekvieno iš mūsų veiksmų prielaidas, kurių sa- 
votiška mechaninė atstojamoji jis yra. Be to, galima 
pasakyti, kad kiekvienas veiksmas yra kokio nors ke- 
tinimo išsipildymas. Šia prasme mūsų elgesio evoliu- 
cijoje visada yra ir mechanicizmo, ir finalizmo. Bet 
jeigu koks nors veiksmas bent kiek paveikia mūsų 
asmenybės visumą ir tikrai yra mūsų veiksmas, ne- 
įmanoma jo numatyti, nors jo prielaidos jam įvykus 
jį paaiškintų. Ir tam tikrą ketinimą realizuojanti da- 
bartinė nauja realybė skiriasi nuo ketinimo, kuris 
gali būti tik praeities atnaujinimo arba pertvarky- 
mo projektas. Taigi mechanicizmas ir finalizmas čia 
yra tik išoriniai mūsų elgesio atvaizdai. Jie išgauna 
iš jo intelektualumą. Bet mūsų elgesys praslysta tarp 
jų ir siekia daug toliau. Tačiau kartojame, tai ne- 
reiškia, kad laisvas veiksmas yra aikštingas, nepro- 
tingas veiksmas. Elgtis vadovaujantis aikštimis - va- 
dinasi, mechaniškai svyruoti tarp dviejų arba kelių 
visiškai gatavų nuomonių ir galop pasirinkti vieną 
iš jų; čia nėra vidinės situacijos brendimo, nėra evo- 
liucijos; čia, kad ir koks paradoksalus galėtų pasiro- 
dyti šis teiginys, valia nuolankiai imasi mėgdžioti in- 
telekto mechanizmą. Priešingai, tikrai mūsų elgesys 
yra elgesys valios, kuri nesistengia mėgdžioti inte- 
lekto ir, likdama pati savimi, tai yra vystydamasi, 
laipsniškai bręsdama galų gale prieina prie tokių 
veiksmų, kuriuos intelektas gali be galo skaidyti į 
racionalius elementus, niekada nepasiekdamas tos 
skaidos pabaigos; laisvas veiksmas nėra bendrama- 
tis su idėja, o jo „racionalumą“ turi apibrėžti tas pats 

nebendramatiškumas, leidžiantis jame rasti kiek tik 
nori racionalumo. Toks yra mūsų vidinės evoliucijos 
pobūdis. Ir toks pats, be abejo, yra gyvybės evoliu- 
cijos pobūdis. 

Mūsų protas, nepagydomai pasitikintis savimi, įsi- 
vaizduoja, kad gimimo teise arba užkariavimo teise 
turi visus — įgimtus arba įgytus — pagrindinius tie- 
sos pažinimo pradmenis. Netgi tada, kai prisipažįs- 
ta nepažįstąs jam pateikiamo objekto, jis mano, kad 
nežino tiktai to, kokiai iš ankstesnių kategorijų yra 
priskirtinas naujasis objektas. Į kokį iš pasirengusių 
atsiverti stalčių jį turime padėti? Kokiu iš jau sukirp- 
tų drabužių turime jį aprengti? Ar jis yra šitai, ar 
tai, ar dar kas nors kita? Ir „šitai“, ir „tai“, ir „kas 
nors kita“ mums visada yra jau suvokti, jau žinomi 
dalykai. Mintis, kad naujam objektui mums gali tekti 
sukurti visiškai naują sąvoką arba, ko gero, visiš- 
kai naują mąstymo metodą, mums yra nepaprastai 
atgrasi. O filosofijos istorija mums rodo amžiną sis- 
temų kovą, negalimybę galutinai įsprausti realybę į 
šį gatavą drabužį, tai yra į gatavas sąvokas, būti- 
nybę dirbti pagal matą. Bet mūsų protas, užuot ėjęs 
iki tokio kraštutinumo, veikiau yra linkęs su išdidžiu 
kuklumu kartą visiems laikams paskelbti, kad gali 
pažinti tik tai, kas sąlygiška, o tai, kas absoliutu, yra 
ne jo sritis; šis išankstinis pareiškimas leidžia jam be 
jokių skrupulų taikyti savo įprastinį mąstymo meto- 
dą ir prisidengus tuo, kad jis neliečia absoliuto, drą- 
siai spręsti absoliučiai apie viską. Platonas pirmasis 
pavertė teorija teiginį, kad pažinti realybę - vadi- 
nasi, rasti jos Idėją, tai yra įsprausti ją į iš anksto 
egzistuojančius rėmus, jau esančius mūsų žinioje, 
lyg slapta turėtume savaime suprantamą visuotinį 


65 


PIRMAS SKYRIUS 


žinojimą. Bet toks tikėjimas yra įgimtas žmogaus in- 
telektui, visada susirūpinusiam tuo, į kokią seną rub- 
riką turės įrašyti kurį nors naują objektą, ir galima 
būtų pasakyti, kad tam tikra prasme mes jau gims- 
tame platonikais. 

Niekur šio metodo bejėgiškumas taip akivaizdžiai 
neiškyla aikštėn kaip gyvybės teorijoje. Gyvybė, vys- 
tydamasi stuburinių apskritai ir konkrečiai žmogaus 
bei intelekto linkme, pakeliui turėjo palikti galybę 
elementų, nesuderinamų su šiuo ypatingu organiza- 
cijos būdu, ir patikėti juos, kaip parodysime, kitoms 
raidos linijoms, todėl mes, norėdami perprasti tikrą- 
ją gyvybinės veiklos prigimtį, turime surasti visus 
tuos elementus ir sulydyti juos su intelektu. Beje, 
mums čia, be abejo, padės ta miglota drignė, juosian- 
ti mūsų aiškų, tai yra intelektinį, vaizdinį. Kas gi 
iš tikrųjų gali būti ta nenaudinga drignė, jei ne da- 
lis evoliucinio pradmens, kuris netilpo į specialią mū- 
sų organizacijos formą ir įsmuko slapčia? Taigi bū- 
tent ten mes turime leistis ieškoti gairių, kad pra- 
plėstume intelektinę mūsų minties formą; būtent ten 
mes įgysime būtiną polėkį, kad pakiltume virš savęs 
pačių. Įsivaizduoti gyvybės visumą nereiškia susieti 
tarpusavyje paprastas idėjas, įduotas mums pačios 
gyvybės jos evoliucijos procese. Kaipgi gali dalis pri- 
lygti visumai, turimasis - turinčiajam, gyvybinio 
veiksmo nuosėdos - pačiam veiksmui? O būtent to- 
kiai iliuzijai pasiduodame, kai gyvybės evoliuciją api- 
brėžiame kaip „perėjimą nuo vienalytiškumo prie 
daugialypumo“ arba bet kuria kita sąvoka, gauta 
sujungus kelis intelekto elementus. Mes įsitaisome 
viename iš galutinių evoliucijos punktų, be abejo, 
pagrindiniame, bet ne vieninteliame; netgi šiame 

punkte mes nepaimame visko, kas ten yra, nes iš in- 
telekto išsaugome tik vieną ar dvi sąvokas, kuriomis 
jis reiškiasi, ir šią dalies dalį paskelbiame visumos 
atstove, netgi atstove kažko, kas peržengia sustin- 
gusios visumos ribas, tai yra evoliucinio vystymosi, 
kurio atžvilgiu „visuma“ yra tik dabartinė fazė, at- 
stove. Iš tikrųjų net jeigu mes imtume visą intelek- 
tą, šito nebūtų per daug, šito būtų netgi negana. Rei- 
kėtų pridurti dar ir tai, ką randame kiekviename 
kitame galutiniame evoliucijos punkte. Ir šiuos įvai- 
rius ir besiskiriančius elementus reikėtų laikyti nuo- 
trupomis, kurios papildo arba bent jau papildė vie- 
na kitą savo žemiausiose formose. Tik tada nujaus- 
tume tikrąją gamtos evoliucinės raidos prigimtį; bet 
ir tai tik nujaustume, nes vis dar turėtume reikalą 
tik su tuo, kas jau evoliucionavo, su rezultatu, o ne 
su pačia evoliucija, tai yra ne su pačiu veiksmu, duo- 
dančiu rezultatą. 

Tokia yra gyvybės filosofija, kurios esame linkę 
laikytis. Ji siekia pranokti ir mechanicizmą, ir fina- 
lizmą, bet, kaip esame sakę iš pradžių, prie antro- 
sios doktrinos priartėja labiau nei prie pirmosios. Ne 
pro šalį būtų smulkiau šitai aptarti ir tiksliau paro- 
dyti, kuo ji panaši į finalizmą ir kuo nuo jo skiriasi. 

Panašiai kaip radikalusis finalizmas, nors ir daug 
miglotesne forma, ji mums pateiks organizuotą pa- 
saulį kaip harmoningą visumą. Tačiau ši harmoni- 
ja toli gražu ne tokia tobula, kaip buvo teigiama. Ji 
palieka daug disharmonijos, nes kiekviena rūšis, net- 
gi kiekvienas individas išsaugo iš visuminio gyvybės 
impulso tik tam tikrą polėkį (ėlan) ir siekia panau- 
doti tą energiją tik savo paties interesams; tai ir yra 
prisitaikymas. Rūšis ir individas galvoja tik apie sa- 

ve, - iš to randasi konflikto su kitomis gyvybės for- 
momis galimybė. Taigi faktiškai harmonijos nėra, ji 
veikiau yra iš principo: noriu pasakyti, kad pirmap- 
radis polėkis yra bendras polėkis, ir kuo aukščiau 
pakylame gyvybės srautu, tuo labiau įvairios tenden- 
cijos pasireiškia kaip papildančios viena kitą. Taip 
vėjas sankryžoje suskyla į išsiskiriančias oro sroves, 
kurios vis tiek yra tas pats gūsis. Harmonija, arba 
veikiau „papildomumas“, bendrais bruožais pasireiš- 
kia labiau tendencijose nei būsenose. Visų pirma (ir 
šiuo klausimu finalizmas smarkiausiai apsiriko) har- 
monija aptinkama veikiau užpakalyje nei priekyje. 
Ji priklauso veikiau nuo impulso tapatumo, o ne 
nuo bendro siekio. Bergždžias darbas būtų priskirti 
gyvybei kokį nors tikslą žmogiškąja šio žodžio pras- 
me. Kalbėti apie tikslą —- vadinasi, galvoti apie iš 
anksto egzistuojantį modelį, kuriam tereikia realizuo- 
tis. Iš esmės tai reiškia tarti, kad viskas yra duota, 
kad ateitį galima įžvelgti dabartyje. Tai reiškia ma- 
nyti, kad gyvybė rutuliodamasi kaip visuma veikia 
taip pat, kaip ir mūsų intelektas, kuris yra tik ne- 
judrus ir fragmentiškas gyvybės atvaizdas ir visa- 
da iš prigimties yra anapus laiko. O gyvybė vystosi 
ir turi trukmę. Be abejo, apžvelgus jau nueitą ke- 
lią, visada galima nustatyti kryptį, apibūdinti ją psi- 
chologijos terminais ir kalbėti taip, lyg būtų siekta 
tam tikro tikslo. Taip mes kalbėsime ir apie save. Ta- 
čiau apie tą kelią, kurį dar reikia nueiti, žmogaus 
protas negali nieko pasakyti, nes kelias buvo sukur- 
tas beeinant; jis yra tik ėjimo kryptis. Vadinasi, evo- 
liucija kiekvienu momentu privalo turėti psichologi- 
nį paaiškinimą, kuris, mūsų požiūriu, yra geriausias 
jos paaiškinimas, bet šis paaiškinimas turi vertę ir 

netgi reikšmę tik retrospektyvine prasme. Finalisti- 
nio paaiškinimo, kurį mes siūlome, niekada nebus 
galima laikyti ateities numatymu. Tai tam tikras pra- 
eities matymas dabarties šviesoje. Glaustai tariant, 
klasikinė tikslingumo samprata postuluoja kartu per 
daug ir per mažai. Ji yra per plati ir per siaura. Aiš- 
kindama gyvybę remdamasi intelektu, ji pernelyg 
susiaurina gyvybės reikšmę; intelektas, bent jau 
toks, kokį aptinkame savyje, buvo sukurtas evoliu- 
cijos eigoje; jis yra iškirptas iš kažko daug didesnio 
arba veikiau yra tik plokštuminė projekcija realybės, 
kuriai būdingas reljefas ir gylis. Būtent šią daug pla- 
tesnę realybę ir turėtų atkurti arba veikiau aprėp- 
ti, jei tai įmanoma, vienu paprastu žvilgsniu tikra- 
sis finalizmas. Bet, kita vertus, kaip tik todėl, kad 
peržengia intelekto - sugebėjimo sieti tokį patį su to- 
kiu pačiu, pastebėti ir sukurti pasikartojimus - ri- 
bas, realybė, be abejo, yra kūrybiška, tai yra suku- 
ria tokius dalykus, kuriuose ji išsiplečia ir pranoks- 
ta pati save; taigi šie dalykai nebuvo iš anksto duo- 
ti joje, ir, vadinasi, ji negalėjo jų laikyti savo tikslu, 
nors sykį įvykę jie yra paaiškinami racionaliai, kaip 
paaiškinamas koks nors pagamintas daiktas, kuris 
yra kokio nors modelio realizavimas. Trumpai sa- 
kant, tikslo priežasčių teorija nueina nepakankamai 
toli, kai apsiriboja tuo, kad įkurdina intelektą gam- 
toje, ir nueina pernelyg toli, kai suponuoja ateities 
kaip idėjos išankstinį egzistavimą dabartyje. Beje, 
antroji tezė, kuri nusideda perdėdama, yra pasek- 
mė pirmosios, kuri nusideda sumenkindama. Reikia 
pakeisti intelektą tikrąja šio žodžio prasme daug pla- 
tesne realybe: intelektas yra tik jos santrauka. At- 
eitis tada yra dabarties praplėtimas. Vadinasi, jos 

nebuvo dabartyje kaip užsibrėžto tikslo. Ir vis dėlto 
sykį išsipildžiusi ji paaiškina dabartį taip pat, kaip 
dabartis paaiškina ją, ir netgi, maža to, ją reikia 
traktuoti kaip tikslą tokiu pačiu ar netgi didesniu 
mastu negu kaip rezultatą. Mūsų intelektas turi tei- 
sę ją svarstyti abstrakčiai, savo įprastiniu požiūriu, 
nes pats yra ją sukėlusios priežasties abstrakcija. 

Teisybė, priežastis tada atrodo nesuvokiama. Jau 
finalistinė gyvybės teorija išvengia bet kokio tikslaus 
patikrinimo. Kas gi bus, gali mums pasakyti, jeigu 
mes nueisime toliau nei ji viena iš jos krypčių? Štai 
mes po nedidelio nukrypimo ir vėl sugrįžome prie 
klausimo, kurį laikome esminiu: ar galime pasitel- 
kę faktus įrodyti mechanicizmo nepakankamumą? 
Esame sakę, kad jei įmanoma šitai įrodyti, tai tik 
su sąlyga, jog atvirai priimame evoliucionizmo hi- 
potezę. Atėjo metas parodyti, kad jeigu mechaniciz- 
mo nepakanka paaiškinti evoliucijai, neįmanoma 
įrodyti šio nepakankamumo, kol laikomasi klasiki- 
nės tikslingumo sampratos, ir juo labiau ją susiau- 
rinant ar sušvelninant; priešingai, reikia eiti daug 
toliau. 


Iš karto nurodykime savo įrodymo principą. Mes 
teigiame, kad gyvybė nuo pat pradžių yra to paties 
polėkio, pasiskirsčiusio po įvairias išsiskiriančias evo- 
liucijos linijas, tąsa. Kažkas išaugo, kažkas išsivys- 
tė per keletą prisidėjimų, iš kurių kiekvienas taip pat 
buvo kūryba. Būtent pats šis vystymasis ir nulėmė 
tendencijų išsiskyrimą - jos negalėjo augti toliau už 
tam tikro taško, netapdamos tarpusavyje nesuderi- 
namomis. Tiesą sakant, niekas mums nekliudo įsi- 
vaizduoti vieną vienintelį individą, kuriame nuosek- 

liais pokyčiais per tūkstančius amžių būtų įvykusi 
gyvybės evoliucija. Arba, nesant vieno vienintelio in- 
divido, galima būtų tarti daugybę individų, einan- 
čių vienas po kito viena linija. Abiem atvejais evo- 
liucija būtų turėjusi, jei galima taip pasakyti, tik vie- 
ną matmenį. Tačiau iš tikrųjų evoliucija vyko per 
milijonus individų ir išsiskiriančiomis linijomis, iš ku- 
rių kiekviena savo ruožtu baigdavosi sankryža, nuo 
kurios eidavo nauji keliai, ir taip iki begalybės. Jei 
mūsų hipotezė yra pagrįsta, jei pagrindinės priežas- 
tys, veikiančios šiame kelyje, yra psichologinės pri- 
gimties, jos turi išsaugoti ką nors bendra nepaisant 
jų padarinių divergencijos, kaip seniai išsiskyrę 
draugai išsaugo tuos pačius vaikystės atsiminimus. 
Nors kelias vis šakotųsi ir atsivertų šalutiniai keliai, 
kuriuose nepriklausomai vystytųsi išskirti elementai, 
vis tiek dalių raida vyksta dėl pirmapradžio visumos 
polėkio. Taigi dalyse turi išlikti kažkas iš visumos. 
Ir šitas bendras elementas turi mums akivaizdžiai 
pasireikšti kokiu nors būdu - galbūt tapačiais orga- 
nais visiškai skirtinguose organizmuose. Akimirką 
tarkime, kad mechanicizmo teorija yra teisinga: ta- 
da evoliucija vyksta kaip virtinė atsitiktinumų, pri- 
sidedančių vienas prie kito, o kiekvienas naujas at- 
sitiktinumas išlieka per atranką, jeigu jis naudingas 
tai ankstesnių naudingų atsitiktinumų sumai, kuri 
yra dabartinė gyvos būtybės forma. Kokie tada bus 
šansai, kad dvi visiškai skirtingos evoliucijos per dvi 
visiškai skirtingų, vienas kitą papildančių atsitikti- 
numų sekas pasieks tuos pačius rezultatus? Kuo la- 
biau abi linijos tols viena nuo kitos, tuo mažesnė bus 
tikimybė, kad atsitiktiniai išoriniai poveikiai arba at- 
sitiktiniai vidiniai pokyčiai nulems jose tų pačių pa- 


71 


PIRMAS SKYRIUS 


dargų susidarymą, ypač jeigu tų padargų nė pėd- 
sako nebuvo tada, kai įvyko linijų išsišakojimas. 
Priešingai, šitoks panašumas būtų natūralus tokios 
hipotezės kaip mūsų atveju: visur, netgi atokiausiuo- 
se upeliukuose, turėtume rasti kažką iš impulso, gau- 
to iš šaltinio. Taigi grynasis mechanicizmas būtų at- 
mestinas, o tikslingumas ta ypatinga prasme, kaip 
mes jį suprantame, būtų įrodomas tam tikru aspek- 
tu, Jeigu būtų galima nustatyti, kad gyvybė skirtin- 
gomis priemonėmis sukuria tapačius organus viena 
nuo kitos nutolstančiose evoliucijos linijose. Beje, įro- 
dymo galia tiesiogiai priklausytų nuo pasirinktų 
evoliucijos linijų nutolimo ir nuo jose rastų pana- 
šių struktūrų sudėtingumo. 

Mums gali sakyti, kad struktūros panašumą le- 
mia bendrų sąlygų, kuriomis vystėsi gyvybė, tapa- 
tumas. Tokios ilgai trunkančios išorinės sąlygos ga- 
li nukreipti ta pačia linkme vienokius ar kitokius pa- 
dargus kuriančias jėgas, nepaisant laikinų išorinių 
poveikių ir atsitiktinių vidinių pokyčių įvairumo. Iš 
tikrųjų mes žinome, kokį vaidmenį šiuolaikiniame 
moksle vaidina prisitaikymo sąvoka. Žinoma, ne visi 
biologai vartoja ją vienodai. Vieni mano, kad išori- 
nės sąlygos gali tiesiogiai priversti organizmus kisti 
tam tikra kryptimi dėl fizikinių ir cheminių virsmų, 
kuriuos jos sukelia gyvojoje substancijoje, - tokia yra 
Eimerio?*' hipotezė. Kiti, ištikimesni darvinizmo dva- 
siai, įsitikinę, kad sąlygos veikia netiesiogiai, kovo- 
je dėl būvio palaikydamos tuos kokios nors rūšies 
atstovus, kuriuos gimimo atsitiktinumai geriau pri- 
taikė prie aplinkos. Kitais žodžiais tariant, vieni iš- 
orinėms sąlygoms priskiria teigiamą poveikį, o kiti — 
neigiamą: pagal pirmąją hipotezę, ši priežastis suke- 

lia pokyčius, pagal antrąją - juos tik pašalina. Bet 
abiem atvejais manoma, kad ši priežastis lemia tiks- 
lų organizmo prisitaikymą prie būties sąlygų. Šiuo 
bendru prisitaikymu abi hipotezės ir bandys mecha- 
nistiškai paaiškinti struktūros panašumą, kuris, mū- 
sų nuomone, gali būti pats grėsmingiausias argu- 
mentas prieš mechanicizmą. Todėl prieš pereidami 
prie detalių turime iš karto bendrais bruožais nuro- 
dyti, kodėl paaiškinimai, pagrįsti „prisitaikymu“, 
mums atrodo nepakankami. 

Visų pirma pažymėkime, kad iš abiejų mūsų su- 
formuluotų hipotezių antroji yra vienintelė, nepasi- 
žyminti dviprasmiškumu. Darwino idėja apie prisi- 
taikymą, kuris vyksta automatiškai pašalinant ne- 
prisitaikiusiuosius, yra paprasta ir aiški. Užtat kaip 
tik todėl, kad ji priskiria išorinei priežasčiai, kreipian- 
čiai evoliuciją, visiškai negatyvų poveikį, jai sunku 
paaiškinti laipsnišką tiesinį tokių sudėtingų organų, 
kokius mums teks ištirti, vystymąsi. O kas bus, kai 
ji įsigeis paaiškinti nepaprastai sudėtingų organų 
struktūros tapatumą viena nuo kitos tolstančiose evo- 
liucijos linijose? Atsitiktinis pokytis, kad ir koks ne- 
žymus, suponuoja aibės smulkių fizinių ir cheminių 
priežasčių veikimą. Atsitiktinių pokyčių, būtinų su- 
dėtingai struktūrai sukurti, kaupimasis reikalauja, 
taip sakant, begalės nepaprastai menkų priežasčių 
santalkos. Ar gali tos pačios visiškai atsitiktinės prie- 
žastys vėl pasireikšti ta pačia tvarka skirtinguose 
erdvės ir laiko taškuose? Niekas nesiims to tvirtinti, 
netgi pats darvinistas, be abejo, apsiribos pasakyda- 
mas, kad tapačius padarinius gali sukelti skirtingos 
priežastys, kad į tą pačią vietą veda ne vienas ke- 
lias. Tačiau nesileiskime apgaunami šios metaforos. 

Vieta, į kurią ateinama, neparodo kelio, kuriuo ji pa- 
siekta, o organinė struktūra kaip tik yra nedidelių 
skirtumų, kuriuos turėjo pereiti evoliucija, kad ją su- 
kurtų, sankaupa. Kova dėl būvio ir natūrali atran- 
ka negali mums pagelbėti sprendžiant šią problemos 
dalį, nes mums čia nerūpi tai, kas išnyko; mes žiū- 
rime tik į tai, kas išliko. Taigi matome, kad nepri- 
klausomose evoliucijos linijose dėl laipsniško vienas 
prie kito prisidedančių padarinių kaupimosi radosi ta- 
pačios struktūros. Kaip galima tarti, kad atsitiktinės 
priežastys, atsirandančios atsitiktine tvarka, galėjo 
daug kartų duoti tą patį rezultatą, jei tų priežasčių 
yra begalybė, o padarinys be galo sudėtingas? 

Mechanicizmo principas yra tas, kad „tokios pa- 
čios priežastys sukelia tokius pačius padarinius“. Tei- 
sybė, šis principas ne visada reiškia, kad tokie pa- 
tys padariniai atsirado dėl tų pačių priežasčių, ta- 
čiau ši išvada išplaukia tuo ypatingu atveju, kai 
priežastys pastebimos jų sukeltame padarinyje ir yra 
jo sudedamieji elementai. Kad du iš skirtingų punk- 
tų išėję pasivaikščioti žmonės, klajodami laukais kur 
akys veda, galų gale susitinka, yra visiškai įprastas 
dalykas. Bet kad taip vaikštinėdami jie išraitytų to- 
kias pačias vinges, kurias būtų galima tiksliai už- 
dėti vieną ant kitos, visiškai neįtikėtina. Ir, beje, tai 
bus tuo labiau neįtikėtina, kuo sudėtingesnės bus 
nueito kelio iš vienos ir iš kitos pusės vingės. Ir tai 
taps visiškai neįmanoma, jei abiejų pasivaikščioti iš- 
ėjusių žmonių zigzagai bus be galo sudėtingi. O kas 
yra šie sudėtingi zigzagai, palyginti su kokio nors 
organo sudėtingumu? Juk jame tam tikra tvarka yra 
išdėstyta tūkstančiai skirtingų ląstelių, iš kurių kiek- 
viena yra savos rūšies organizmas. 

Taigi pereikime prie antrosios hipotezės ir pažiū- 
rėkime, kaip ji sprendžia šią problemą. Prisitaikymas 
jau nėra paprastas neprisitaikiusiųjų pašalinimas. Jį 
lemia teigiamas išorinių sąlygų, kurios formuoja or- 
ganizmą pagal savo pavidalą, poveikis. Šįsyk pada- 
rinių panašumas paaiškinamas priežasčių panašu- 
mu. Iš pažiūros mes turime reikalą su grynu mecha- 
kad toks paaiškinimas - tik žodžiai, kad vėl leido- 
mės apgaunami žodžių ir visa gudrybė yra ta, jog 
žodis „prisitaikymas“ vartojamas kartu dviem visiš- 
kai skirtingomis reikšmėmis. 

Jei paeiliui įpilsiu į tą pačią stiklinę vandens ir vy- 
no, abu skysčiai joje įgaus tą pačią formą, ir formos 
vienodumas priklausys nuo turinio vienodo prisitai- 
kymo prie turinčiojo. Šiuo atveju prisitaikymas reiš- 
kia mechaninį prisiderinimą. Taip yra todėl, kad for- 
ma, prie kurios prisitaiko medžiaga, jau buvo visiš- 
kai gatava ir primetė medžiagai savąją konfigūraci- 
ją. Bet kai kalbame apie kokio nors organizmo prisi- 
taikymą prie tų sąlygų, kuriomis jis turi gyventi, kur- 
gi čia ta iš anksto egzistuojanti forma, laukianti sa- 
vo materijos? Sąlygos - ne liejimo forma, į kurią įsi- 
lies gyvybė ir įgis jos pavidalą: šitaip mąstydami tam- 
pame metaforos aukomis. Čia dar nėra formos, ir gy- 
vybė čia turi susikurti formą, atitinkančią jai kliuvu- 
sias sąlygas. Jai reikės taikytis prie tų sąlygų, atsi- 
spirti jų kenksmingumui ir išnaudoti jų palankumą, 
pagaliau atsiliepti į išorinius poveikius ir sukurti me- 
chanizmą, visiškai nepanašų į šiuos poveikius. Prisi- 
taikyti čia reikš nebe kartoti, bet atsiliepti, o tai jau 
visiškai kas kita. Jei čia ir esama prisitaikymo, tai tik 
ta prasme, kokia, pavyzdžiui, apie geometrijos užda- 

vinio sprendinį galima sakyti, kad jis prisitaiko prie 
iškeltų sąlygų. Aš iš tikrųjų manau, kad šitaip su- 
prantamas prisitaikymas paaiškina, kodėl skirtingi 
evoliucijos procesai atveda prie panašių formų; ta pa- 
ti problema išties reikalauja to paties sprendimo. Bet 
tada, kaip ir sprendžiant geometrijos uždavinį, rei- 
kia pasitelkti protingą veiklą arba bent jau lygiai taip 
pat veikiančią priežastį. Vėl reikia įvesti tikslingumą, 
ir šį sykį daug labiau pasižymintį antropomorfiniais 
elementais. Žodžiu, jei prisitaikymas, apie kurį kal- 
bame, yra pasyvus, jeigu jis yra paprasčiausias iški- 
lusis pakartojimas to, ką sąlygos pateikia įdubiąja for- 
ma, jis nesukurs nieko iš to, ką turi sukurti; o jeigu 
jis laikomas aktyviu, pajėgiu atsakyti į sąlygų kelia- 
mą uždavinį apskaičiuotu sprendiniu, tada nueina- 
ma toliau už mus - mūsų nuomone, netgi pernelyg 
toli - mūsų iš pradžių nurodyta kryptimi. O iš tiesų 
paslapčia pereinama nuo vienos iš šių prasmių prie 
kitos, ir kiekvieną kartą ieškoma prieglaudos pirmo- 
joje, kai tik vartojant antrąją iškyla grėsmė būti ap- 
kaltintam finalizmu. Būtent antrąja prasme iš tikrų- 
jų naudojasi mokslas kasdienėje savo praktikoje, o pir- 
moji dažniausiai tampa filosofijos pagrindu. Kiekvie- 
nu atskiru atveju formuluojama taip, lyg prisitaiky- 
mo procesą sukeltų pastangos sukurti mechanizmą, 
pajėgų kuo geriausiai pasinaudoti išorinėmis sąlygo- 
mis; o paskui kalbama apie prisitaikymą apskritai, lyg 
jis būtų aplinkybių, pasyviai priimtų indiferentiškos 
materijos, atspaudas. 

Bet pasitelkime pavyzdžius. Visų pirma būtų įdo- 
mu apskritai palyginti augalus ir gyvūnus. Kaipgi 
nesistebėti lygiagrečia vienų ir kitų pažanga lytiš- 
kumo atžvilgiu? Ne tik pats apvaisinimas yra tapa- 

tus aukščiausiųjų augalų ir gyvūnų pasaulyje, nes 
ir vienur, ir kitur jį sudaro dviejų pusbranduolių, 
kurie prieš suartėdami skyrėsi savo savybėmis ir san- 
dara, o iškart po suartėjimo pasidaro tapatūs vienas 
kitam, susijungimas, bet ir lytinių elementų paren- 
gimas tiek vienur, tiek kitur vyksta vienodomis są- 
lygomis: iš esmės jį sudaro chromosomų skaičiaus su- 
mažėjimas ir tam tikro chromatinės medžiagos kie- 
kio atmetimas”. Ir vis dėlto augalai ir gyvūnai vys- 
tėsi nepriklausomomis linijomis, esant skirtingoms 
palankioms sąlygoms ir iškylant įvairioms kliūtims. 
Tai dvi pagrindinės linijos, kurių kryptys išsiskyrė. 
Kiekvienoje iš jų susitelkė tūkstančių tūkstančiai 
priežasčių, kad nulemtų morfologinę ir funkcinę evo- 
liuciją. Ir vis dėlto šios be galo sudėtingos priežas- 
tys tiek vienoje, tiek kitoje pusėje lėmė tą patį re- 
zultatą. Beje, vargu ar kas nors išdrįs pasakyti apie 
šį rezultatą, kad tai „prisitaikymo“ reiškinys: kaip 
galima kalbėti apie prisitaikymą, apie išorinių sąly- 
gų spaudimą, jeigu lytinio dauginimosi naudingu- 
mas nėra akivaizdus ir jį galima aiškinti pačiomis 
įvairiausiomis reikšmėmis, ir jeigu patys nuostabiau- 
si protai bent jau augalų lytiškumą laiko prabanga, 
be kurios gamta galėjo apsieiti?? Bet mes nenorime 
plačiai kalbėti apie tokius ginčytinus faktus. Termi- 
no „prisitaikymas“ dviprasmiškumą, būtinybę įveikti 
kartu ir mechaninio priežastingumo, ir antropomor- 


21 P. Guėrin, Les connaissances actuelles sur la fėcondation 
chez les Phanėrogames, Paris, 1904, p. 144-148. Plg. Delage, 
L'Hėrėditė, 2° édition, 1903, p. 140 ir kt. 

22 Möbius, Beiträge zur Lehre von der Fortpflanzung der 
Gewūchse, Jena, 1897, S. 203-206. Plg. Hartog, Sur les phėnomė- 
nes de reproduction (Année biologique, 1895, p. 707-709). 

finio finalizmo požiūrius galima daug aiškiau paro- 
dyti paprastesniais pavyzdžiais. Lygindama gamtos 
darbą su protingo darbininko veikla, tikslingumo 
doktrina visada rėmėsi nuostabia jutimo organų san- 
dara. Beje, kadangi šių organų užuomazgos būdin- 
gos ir Žemesniesiems gyvūnams, kadangi gamta 
mums pateikia visas tarpines pakopas tarp papras- 
čiausių organizmų pigmentinės dėmės ir be galo su- 
dėtingos stuburinių akies, visiškai galima tai aiškinti 
grynai mechanine natūralia atranka, lemiančia vis 
didėjantį tobulumą. Trumpai sakant, atrodo, kad jei 
iš tikrųjų ir galima kur nors remtis prisitaikymu, tai 
tik čia. Juk dėl lytinio dauginimosi vaidmens ir reikš- 
mės, dėl jo ryšio su sąlygomis, kuriomis jis vyksta, 
galima ginčytis; tačiau akies santykis su šviesa yra 
akivaizdus, ir kai čia kalbama apie prisitaikymą, 
žmogus turi žinoti, ką jis nori pasakyti. Vadinasi, jei 
mes galėtume įrodyti šiuo išskirtiniu atveju argu- 
mentų, kurių griebiasi tiek viena, tiek kita pusė, ne- 
pakankamumą, mūsų įrodymas iš karto pasiektų 
aukštesnį apibendrinimo laipsnį. 

Išgvildenkime pavyzdį, kurį visada primygtinai 
teikia tikslingumo gynėjai, - tokios akies kaip žmo- 
gaus akis sandarą. Jie be jokio vargo įrodo, kad šia- 
me sudėtingame organe visi elementai yra nuosta- 
biai suderinti vienas su kitu. Norint matyti, pasak 
gerai žinomos knygos „Tikslo priežastys“ auto- 
riaus?*', reikia, kad „akies odena viename savo pa- 
viršiaus taške taptų skaidri ir praleistų šviesos spin- 
dulius ...; reikia, kad ragena tiksliai atitiktų akiduo- 
bės angą ...; reikia, kad už šitos skaidrios angos būtų 
šviesą atspindinčioji terpė ...; reikia, kad akies juo- 

dosios kameros gilumoje būtų tinklainė...*: reikia, 
kad statmenai tinklainei būtų išsidėste aibė skaid- 
rių kūgių, praleidžiančių į nervinę plėvelę tik švie- 
są, sklindančią išilgai jų ašies“, ir t. t., ir t. t.“ At- 
sakant į tai, tikslo priežasčių gynėjas buvo paragin- 
tas pažvelgti iš evoliucionistinės hipotezės pozicijų. 
Iš tikrųjų viskas atrodo nuostabu tyrinėjant tokią 
akį kaip mūsų, kurioje tūkstančiai elementų yra su- 
derinti vienai vienintelei funkcijai. Tačiau reikia 
analizuoti šią funkciją prie jos ištakų, t. y. infuzo- 
rijų atveju, kur ji pasireiškia viso labo kaip papras- 
tas pigmentinės dėmės jautrumas (beveik perdėm 
cheminis) šviesai. Ši funkcija, iš pradžių tik atsitik- 
tinis faktas, galėjo arba tiesiogiai, veikiant nežino- 
mam mechanizmui, arba netiesiogiai, vien dėl pra- 
našumų, kuriuos ji teikė gyvai būtybei, ir dėl na- 
tūralios atrankos įtakos, sukelti nežymų šio organo 
sudėtingėjimą, kuris savo ruožtu paskatino šios 
funkcijos tobulėjimą. Vadinasi, taip gerai sudarytos 
akies kaip mūsų laipsnišką formavimąsi galima pa- 
aiškinti begaline eile funkcijos ir organo veiksmų ir 
atoveikių, nesigriebiant kokios nors ekstramechani- 
nės priežasties. 

Iš tikrųjų be galo sunku išspręsti šį klausimą, jei 
jis iš karto susiejamas su funkcijos ir organo santy- 
kiu, kaip darė finalizmo doktrina ir kaip daro netgi 
pats mechanicizmas. Juk organas ir funkcija yra vi- 
siškai skirtingos rūšies dalykai, taip stipriai sąlygo- 
jantys vienas kitą, jog neįmanoma pasakyti a priori, 
ar aptariant jų santykius reikia pradėti nuo pirmo- 


23 Paul Janet, Les causes finales, Paris, 1876, p. 83. 
24 Ibid., p. 80. 

jo, kaip reikalauja finalizmo teorija. Tačiau disku- 
sijos, mūsų manymu, pakryptų visai kitaip, jei iš 
pradžių imtume lyginti du vienodos prigimties da- 
lykus - vieną organą su kitu, o ne kokį nors orga- 
ną su jo funkcija. Tokiu atveju būtų galima pama- 
žu prieiti prie vis įtikimesnio sprendinio. Ir tuo dau- 
giau turėsime šansų sėkmingai išspręsti šį klausimą, 
kuo ryžtingiau priimsime evoliucionistinę hipotezę. 


Štai greta stuburinio akies tokio moliusko kaip jū- 
rų šukutės akis. Ir vienoje, ir kitoje yra tos pačios 
pagrindinės dalys, sudarytos iš analogiškų elemen- 
tų. Jūrų šukučių akis, kaip ir mūsų akis, turi tin- 
klainę, rageną ir ląstelinės struktūros lęšiuką. Joje 
galima pastebėti netgi tą specifinį tinklainės elemen- 
tų nukrypimą, kuris apskritai nepasitaiko bestubu- 
rių pasaulyje. Žinoma, galima ginčytis dėl moliuskų 
kilmės, bet, kad ir kokios nuomonės būtų laikomasi, 
visi sutiks, jog moliuskai ir stuburiniai atsiskyrė nuo 
savo bendro kamieno dar gerokai prieš susidarant 
tokiai sudėtingai akiai kaip jūrų šukučių akis. Iš kur- 
gi radosi sandaros analogija? 

Paprašykime paeiliui tai paaiškinti abi priešingas 
evoliucionistines teorijas, būtent grynai atsitiktinių 
pokyčių hipotezę ir tą, pasak kurios pokyčius tam tik- 
ra linkme kreipia išorinių sąlygų įtaka. 

Žinoma, kad pirmoji iš jų šiandien atstovaujama 
dviem gan skirtingomis formomis. Darwinas kalbėjo 
apie labai nežymius pokyčius, kurie pamažu kaupia- 
si natūralios atrankos būdu. Jis žinojo apie staigių 
pokyčių faktus; bet iš šitų „žaidimų (sports)“, kaip 
jis juos vadino, jo nuomone, galėjo rastis tik savęs 
pratęsti nesugebantys išsigimėliai, o rūšių atsiradi- 

mą jis aiškino tik nežymių pokyčių kaupimusi??. To- 
kios nuomonės yra daugelis gamtininkų. Tačiau ji 
yra linkusi užleisti vietą priešingai idėjai - kad nauja 
rūšis atsiranda staiga, vienu metu pasireiškiant ke- 
liems naujiems bruožams, gana skirtingiems nuo se- 
nųjų. Pastaroji hipotezė, kurią išsakė keli skirtingi 
autoriai, pirmiausia Batesonas??' savo dėmesio ver- 
toje knygoje??, pasidarė reikšminga ir įgijo didelę įta- 
ką nuo tada, kai Hugo de Vriesas atliko savo pui- 
kius bandymus. Šis botanikas, eksperimentuodamas 
su Oenothera lamarckiana, per keletą kartų išvedė 
tam tikrą skaičių naujų rūšių. Remdamasis šiais ban- 
dymais jis sukūrė nepaprastai įdomią teoriją. Pasak 
jos, rūšys pereina pakaitomis pastovumo ir kitimo pe- 
riodus. Kai ateina „kitimo“ laikotarpis, rūšys suku- 
ria daug netikėtų formų”. Mes nesiryšime pasisakyti 
nei už šią hipotezę, nei už nežymių pokyčių hipote- 
zę. Galimas daiktas, abiejose esama tiesos. Papras- 
čiausiai norime parodyti, kad pokyčiai, apie kuriuos 
kalbame, dideli jie ar maži, būdami atsitiktiniai, ne- 
gali paaiškinti minėtojo sandaros panašumo. 

Iš pradžių panagrinėkime Darwino nežymių po- 
kyčių teoriją. Tarkime, kad atsitiktinai susidaro ne- 
dideli skirtumai, kurie vis kaupiasi. Nereikia užmirš- 
ti, kad visos organizmo dalys būtinai yra suderin- 
tos viena su kita. Visai nesvarbu, ar funkcija yra or- 
gano padarinys, ar priežastis: viena yra neginčija- 


25 Darwin, Origine des espėces, trad. Barbier, Paris, 1887, p. 46. 

26 Bateson, Materials for the study of variation, London, 1894, 
ypač p. 567 ir kt. Plg. Scott, Variations and mutations (Ameri- 
can Journal of Science, November 1894). 

27 De Vries, Die Mutationstheorie, Leipzig, 1901-1903. Plg. 
Species and varieties, Chicago, 1905. 

ma - organas gali būti naudingas ir prisidėti prie 
atrankos tik veikdamas. Jei subtili tinklainės struk- 
tūra vystysis ir sudėtingės, ši pažanga, užuot pagel- 
bėjusi regėjimui, jį, be abejo, tik trikdys, jei kartu 
nesivystys regėjimo centrai ir įvairios paties regėji- 
mo organo dalys. Jei pokyčiai yra atsitiktiniai, per- 
nelyg akivaizdu, jog jie nesusitars tarpusavyje atsi- 
rasti vienu metu visose organo dalyse taip, kad jis 
ir toliau vykdytų savo funkciją. Darwinas tai gerai 
suprato, ir tai buvo viena iš priežasčių, kodėl jis ma- 
nė, kad pokyčiai yra nežymūs”. Jei skirtumas, atsi- 
tiktinai atsiradęs kokiame nors regėjimo aparato taš- 
ke, yra labai nedidelis, jis nekliudys organo veiklai; 
o nuo tol šis pirmasis atsitiktinis pokytis gali lyg ir 
laukti, kad įvyks papildomi pokyčiai ir pakels regė- 
jimą į aukštesnę tobulumo pakopą. Tebūnie taip; bet 
nors nejuntamas pakitimas netrukdo akiai funkcio- 
nuoti, jis ir nepadeda jai, kol neįvyksta papildomi 
pokyčiai, — kaipgi tada jis gali išlikti atrankos bū- 
du? Norom nenorom imi manyti, kad nejuntamas po- 
kytis - tai bandomasis akmuo, padėtas organizmo ir 
skirtas vėlesnei statybai. Atrodo, kad bus sunku iš- 
vengti šios hipotezės, taip nesiderinančios su Darwi- 
no principais, nagrinėjant organą, išsivysčiusį vieno- 
je didelėje evoliucijos linijoje, tokį kaip, pavyzdžiui, 
stuburinių akis. Tačiau ji pasidaro neišvengiama ta- 
da, kai pastebi stuburinių ir moliuskų akies sanda- 
ros panašumą. Iš tikrųjų, kaip galima tarti, kad ne- 
suskaičiuojama daugybė tų pačių nedidelių pakiti- 
mų įvyko ta pačia tvarka dviejose nepriklausomose 
evoliucijos linijose, jeigu jie buvo visiškai atsitikti- 


28 Darwin, Origine des espèces, trad. Barbier, p. 198. 

niai? Ir kaip jie galėjo išlikti atrankos būdu ir susi- 
kaupti ir vienoje, ir kitoje pusėje — tokie patys ir to- 
kia pačia tvarka, - jei kiekvienas atskirai jie neda- 
vė jokios naudos? 

Taigi pereikime prie staigių pokyčių hipotezės ir 
pažiūrėkime, ar ji išspręs problemą. Be abejo, ji su- 
švelnina keblumą viename punkte. Bet užtat padi- 
dina jį kitame. Jeigu moliusko akis, kaip ir stuburi- 
nio akis, pakilo iki dabartinės formos per palyginti 
nedidelį skaičių staigių šuolių, man ne taip sunku 
suprasti abiejų organų panašumą kaip tada, jeigu 
ji būtų susidariusi dėl nesuskaičiuojamų be galo ma- 
žų nuosekliai įgytų panašumų: abiem atvejais vei- 
kia atsitiktinumas, tačiau antruoju atveju iš jo ne- 
reikalaujama stebuklo, kurį jis turėtų padaryti pir- 
muoju atveju. Čia ne tik sumažėja panašumų, ku- 
riuos turiu sudėti, skaičius, bet ir geriau suprantu, 
jog kiekvienas iš jų išliko, kad prisijungtų prie kitų, 
nes elementarus pokytis šiuo atveju yra gana žymus, 
kad būtų naudingas gyvai būtybei ir dalyvautų at- 
rankoje. Bet čia iškyla kita, ne mažiau rimta pro- 
blema: kokiu būdu visos regėjimo aparato dalys stai- 
ga pakisdamos išsaugo tokią tarpusavio darną, jog 
akis ir toliau atlieka savo funkciją? Juk dėl atskiro 
kokios nors dalies pokyčio, kai tik jis yra ne be galo 
mažas, regėjimas pasidaro nebeįmanomas. Todėl rei- 
kia, kad visos dalys pasikeistų kartu ir kiekviena iš 
jų atsižvelgtų į kitą. Aš sutinku, kad aibę tarpusa- 
vyje nesuderintų pokyčių patiria nelabai vykę indi- 
vidai, kuriuos natūrali atranka pašalina, ir kad iš- 
lieka tik viena gyvybinga kombinacija, tai yra su- 
gebanti išsaugoti ir pagerinti regėjimą. Tačiau pir- 
miausia turi atsirasti tokia kombinacija. Net jeigu 

tarsime, kad atsitiktinumas vieną kartą suteikė to- 
kią malonę, ar galime manyti, kad jis kartos šią ma- 
lone rūšies istorijos eigoje, kiekvieną sykį sukurda- 
mas naujus sudėtingesnius darinius, stebuklingai su- 
derintus vienas su kitu ir pratęsiančius ankstesniuo- 
sius? Svarbiausia, kaip galima tarti, kad tie patys 
staigūs pokyčiai kaip eilė paprastų „atsitiktinumų“ 
dviejose nepriklausomose evoliucijos linijose įvyks ta 
pačia tvarka, visada tobulai suderindami vis dides- 
nį sudėtingesnių elementų kiekį? 

Teisybė, galima remtis koreliacijos dėsniu, kurio 
griebėsi ir pats Darwinas??. Galima teisintis, kad po- 
kytis nelokalizuojamas viename organizmo taške, 
kad jis būtinai atliepiamas kituose taškuose. Darwi- 
no pateikti pavyzdžiai yra klasikiniai: baltos mėly- 
nakės katės paprastai būna kurčios, bekailiai šunys 
turi netobulus dantis ir t. t. Tebūnie taip, bet nepikt- 
naudžiaukime žodžio „koreliacija“ reikšmėmis. Vie- 
nas dalykas yra tarpusavyje susijusių pokyčių visu- 
ma, kitas - vienas kitą papildančių, tai yra vienas 
su kitu taip suderintų, kad išlaikytų ir netgi patobu- 
lintų organo veiklą sudėtingesnėmis sąlygomis, po- 
kyčių sistema. Tai, kad plaukų dangos anomalija su- 
sijusi su dantų anomalija, nereikalauja jokio specia- 
laus paaiškinimo: kailis ir dantys yra vienarūšiai da- 
riniai““, ir tas pats cheminis gemalo pakitimas, sutrik- 
dantis plaukų augimą, be abejo, turi sutrikdyti ir 
dantų formavimąsi. Turbūt su tomis pačiomis prie- 


29 Origine des espèces, p. 11-12. 

30 Apie kailio ir dantų homologiją žr.: Brandt, Ueber ... eine 
mutmassliche Homologie der Haare und Zūhne (Biol. Central- 
blatt, vol. XVIII, 1898), ypač p. 262 ir kt. 

žastimis reikia sieti ir baltų mėlynakių kačių kurtu- 
mą. Šiuose įvairiuose pavyzdžiuose „koreliatyvūs“ 
pakitimai yra tik tarpusavyje susiję pakitimai (jau 
nekalbant apie tai, kad iš tikrųjų jie yra viso labo 
ydos, tai yra ko nors sumažėjimas arba sunaikini- 
mas, bet ne pridėjimas, o tai jau visai kas kita). Ta- 
čiau kai prabylama apie „koreliatyvius“ pakitimus, 
staiga įvykstančius įvairiose akies dalyse, šis žodis 
vartojamas visai nauja reikšme: šiuo atveju kalba- 
ma apie visumą tokių pokyčių, kurie yra ne tik vie- 
nalaikiai, ne tik siejami bendros kilmės, bet ir taip 
suderinti tarpusavyje, kad organas ir toliau atlieka 
tą pačią paprastą funkciją, ir netgi tai daro žymiai 
geriau. Galų gale aš sutinku, kad gemalo pakitėji- 
mas, turintis įtakos tinklainės susidarymui, kartu vei- 
kia ragenos, rainelės, lešiuko, regėjimo centrų ir t. t. 
susidarymą, nors, žinoma, visi šie dariniai kitaip ski- 
riasi vienas nuo kito nei kailis ir dantys. Bet kad vi- 
si šie vienalaikiai pakitimai vyko regėjimo gerinimo 
arba netgi paprasčiausio jo išlaikymo kryptimi, šito 
aš tikrai negaliu pripažinti staigių pokyčių hipotezė- 
je, nebent būtų pasitelktas koks nors mistinis princi- 
pas, turintis rūpintis regėjimo funkcionavimu; bet tai 
reikštų išsižadėti „atsitiktinių“ pokyčių idėjos. Iš tik- 
rųjų abi šios žodžio „koreliacija“ reikšmės, kaip ir žo- 
džio „prisitaikymas“ reikšmės, biologo prote dažnai 
susipina. Ir ši painiava yra kone teisėta botanikoje, 
kaip tik ten, kur rūšių susidarymo dėl staigių poky- 
čių teorija turi tvirčiausią eksperimentinį pagrindą. 
Iš tikrųjų augalų organo funkcija toli gražu ne taip 
glaudžiai susijusi su forma kaip gyvūnų organo 
funkcija. Dideli morfologiniai skirtumai, tokie kaip la- 
pų formos pakitimai, neturi pastebimos įtakos orga- 

no funkcionavimui ir, vadinasi, nereikalauja ištisos 
papildomų pertvarkymų sistemos, kad augalas išlik- 
tų gyvybingas. Bet visai ne taip yra gyvūnų pasau- 
lyje, ypač jei imsime nagrinėti tokį organą kaip akis 
su jos itin sudėtinga sandara ir kartu tokia subtilia 
funkcine veikla. Čia veltui stengtumėmės sutapatinti 
tiesiog suderintus pokyčius su tais, kurie yra dar ir 
vienas kitą papildantys. Čia privalu griežtai atskirti 
abi žodžio „koreliacija“ reikšmes; jei samprotaudami 
prielaidose vartotume vieną, o išvadose - kitą, pada- 
rytume tikrą loginę klaidą. Ir vis dėlto kaip tik tai ir 
daroma, kai aiškinant detales pasitelkiamas korelia- 
cijos principas, kad būtų paaiškinti vienas kitą pa- 
pildantys pokyčiai, o paskui kalbama apie koreliaci- 
ją apskritai, lyg ji būtų tik tam tikra pokyčių, kuriuos 
sukėlė koks nors gemalo pakitimas, sankaupa. Iš pra- 
džių koreliacijos sąvoka įprastiniame moksle varto- 
jama taip, kaip ją galėtų vartoti tikslingumo gynė- 
jas: tariama, kad tai tiesiog patogus raiškos būdas, 
kad jis bus pakoreguotas ir bus grįžta prie grynojo 
mechanicizmo, kai tik bus paaiškinta principų pri- 
gimtis ir pereita nuo mokslo prie filosofijos. Ir tikrai 
tada sugrįžtama prie mechanicizmo, bet tik su išly- 
ga, kad žodis „koreliacija“ bus vartojamas nauja 
reikšme, jau netinkama detalių aiškinimui. 
Trumpai sakant, jei evoliuciją lemiantys atsitik- 
tiniai pokyčiai yra nežymūs, norint juos išsaugoti ir 
sukaupti reikia pasitelkti gerąją dvasią - būsimosios 
rūšies dvasią, nes to neatliks atranka. Kita vertus, 
jei atsitiktiniai pokyčiai yra staigūs, ankstesnė funk- 
cija galės toliau veikti arba ją pakeis nauja funkci- 
ja tik tada, jei visi vienu metu įvykę pakitimai pa- 
pildys vieni kitus, kad atliktų tą patį veiksmą; šį- 

syk ir vėl reikės pasitelkti gerąją dvasią, kad būtų 
pasiekta visų vienalaikių pokyčių santalka, o prieš 
tai ji turėjo užtikrinti nuoseklių kitėjimų krypties to- 
lydumą. Nei vienu, nei kitu atveju lygiagretaus ta- 
pačių sudėtingų struktūrų vystymosi nepriklausomo- 
se evoliucijos linijose negalima laikyti paprastu at- 
sitiktinių pokyčių kaupimu. Taigi pereikime prie ant- 
rosios iš dviejų svarbiausių hipotezių, kurias turi- 
me ištirti. Tarkime, kad pokyčius sukelia ne atsitik- 
tinės ir ne vidinės priežastys, bet tiesioginis išorinių 
sąlygų poveikis. Pažiūrėkime, kaip šiuo atveju akies 
sandaros panašumas nepriklausomose būtybių eilė- 
se būtų paaiškintas filogenetiniu požiūriu. 

Nors moliuskai ir stuburiniai vystėsi atskirai, vie- 
ni ir kiti buvo veikiami šviesos. O šviesa yra fizinė 
priežastis, sukelianti tam tikrus padarinius. Veikda- 
ma be paliovos, ji galėjo sukelti nuolatinį kitimą ko- 
kia nors viena kryptimi. Be abejo, neįtikėtina, kad 
stuburinių ir moliuskų akis susiformavo per eilę pa- 
kitimų, atsiradusių dėl paprasto atsitiktinumo. Ta- 
rus, kad šviesa čia veikia kaip atrankos įrankis, leis- 
dama išlikti tik naudingiems pokyčiams, nėra jokios 
tikimybės, kad atsitiktinumo žaismas, netgi šitaip pri- 
žiūrimas iš išorės, galėtų abiem atvejais lemti tokį 
patį vienas su kitu vienodai suderintų elementų iš- 
sidėstymą. Visai kitaip būtų tarus, kad šviesa tiesio- 
giai veikia organizuotą materiją, pakeisdama jos 
struktūrą ir tarsi priderindama ją prie savo pačios 
formos. Šį kartą padarinių panašumas būtų paaiš- 
kintas tiesiog priežasčių tapatumu. Vis sudėtinges- 
nė akis būtų tarsi vis gilesnis šviesos atspaudas ma- 
terijoje, kuri, būdama organizuota, pasižymi sui ge- 
nerisŽ* sugebėjimu jį įgyti. 

Bet ar galima organinę struktūrą lyginti su at- 
spaudu? Mes jau atkreipėme dėmesį į žodžio „prisi- 
taikymas“ dviprasmiškumą. Vienas dalykas yra 
laipsniškas formos, kuri vis geriau prisitaiko prie iš- 
orinių sąlygų modelio, sudėtingėjimas, o kitas - vis 
sudėtingesnė instrumento, kuris gauna vis daugiau 
naudos iš šių sąlygų, struktūra. Pirmuoju atveju ma- 
terija tik įgyja tam tikrą atspaudą, antruoju ji ak- 
tyviai reaguoja, ji sprendžia problemą. Kai sakoma, 
kad akis vis geriau ir geriau prisitaiko prie šviesos 
poveikio, šis žodis vartojamas antrąja reikšme. Bet 
daugiau ar mažiau nesąmoningai nuo antrosios 
reikšmės pereinama prie pirmosios, ir grynai mecha- 
nistinė biologija pasistengia sutapatinti pasyvų iner- 
tiškos materijos, patiriančios aplinkos poveikį, prisi- 
taikymą su aktyviu organizmo, kuris gauna atitin- 
kamos naudos iš to poveikio, prisitaikymu. Beje, mes 
pripažįstame, kad pati gamta tarsi skatina mūsų 
protą painioti šias abi prisitaikymo rūšis, nes papras- 
tai pradeda nuo pasyvaus prisitaikymo ten, kur vė- 
liau turi sukurti aktyviai reaguojantį mechanizmą. 
Vadinasi, mus dominančiu atveju neginčijama tai, 
kad pirmoji akies užuomazga yra pigmentinė žemes- 
niųjų organizmų dėmė; ta dėmė veikiausiai susifor- 
mavo fiziškai veikiant šviesai, o kita vertus, aptin- 
kame daug tarpininkų tarp paprastos pigmentinės 
dėmės ir sudėtingos stuburinių akies. Bet iš to, kad 
laipsniškai pereiname nuo vieno dalyko prie kito, ne- 
išplaukia, kad abiejų dalykų prigimtis yra vienoda. 
Iš to, kad oratorius iš pradžių taikosi prie auditori- 
jos aistrų, kad paskui ją valdytų, negalima daryti iš- 
vados, kad sekti ir vesti yra tas pats. Taigi gyvoji 
materija, atrodo, neturi kito būdo gauti naudos iš 

aplinkybių, kaip iš pradžių pasyviai prie jų prisitai- 
kyti: ten, kur ji turi valdyti kokį nors procesą, ji pra- 
deda nuo prisitaikymo prie jo. Gyvybė veikia prisi- 
gerindama. Veltui mums rodytų visas tarpines pa- 
kopas tarp pigmentinės dėmės ir akies, vis tiek tarp 
jų bus toks pat atstumas kaip tarp nuotraukos ir fo- 
toaparato. Be abejo, nuotrauka pamažu artėjo prie 
fotoaparato; bet ar galėjo vien šviesa, fizinė jėga, su- 
kelti šį priartėjimą ir paversti savo paliktą atspau- 
dą mechanizmu, sugebančiu panaudoti šviesą? 
Mums gali prikišti, kad mes be reikalo pasitelkia- 
me naudingumo sumetimus, kad ne akis yra sukurta 
matyti, bet mes matome todėl, kad turime akis, kad 
organas yra tai, kas jis yra, o „naudingumas“ yra 
žodis, kuriuo žymime funkcinius struktūros padari- 
nius. Bet sakydamas, kad akis „gauna naudos“ iš 
šviesos, turiu galvoje ne tik tai, kad akis sugeba ma- 
tyti; aš turiu mintyje ir labai tikslius santykius, eg- 
zistuojančius tarp šio organo ir judėjimo aparato. 
Stuburinių tinklainės tąsa yra regos nervas, kuris 
savo ruožtu tęsiasi į smegenų centrus, susijusius su 
judėjimo mechanizmu. Mūsų akis gauna naudos iš 
šviesos ta prasme, kad ji leidžia mums atitinkamai 
reaguojant pasinaudoti tais daiktais, kuriuos laiko- 
me naudingais, ir išvengti tų, kurie mums atrodo 
kenksmingi. Taigi man lengvai gali įrodyti, kad jei- 
gu šviesa fiziškai sukūrė pigmentinę dėmę, tai ji gali 
fiziškai nulemti kai kurių organizmų judesius: pa- 
vyzdžiui, blakstienotosios infuzorijos reaguoja į švie- 
są. Vis dėlto niekas nesiims tvirtinti, kad dėl fizinio 
šviesos poveikio susidarė nervų, raumenų ir kaulų 
sistemos — visa, kas glaudžiai susiję su stuburinių 
regėjimo aparatu. Tiesą sakant, kai kalbama apie 

laipsnišką akies susidarymą, o juo labiau kai akis 
siejama su tuo, kas neatskiriama nuo jos, griebia- 
masi visai ko kito nei tiesioginis šviesos poveikis. Or- 
ganizuotai materijai patylomis priskiriamas tam tik- 
ras sui generis sugebėjimas, paslaptinga galia sukur- 
ti labai sudėtingus mechanizmus, kad gautų nau- 
dos iš paprasto jos patiriamo dirginimo. 

O kaip tik šito ir siekiama išvengti. Norima, kad fi- 
zika ir chemija mums duotų viso ko raktą. Kapitalinis 
Eimerio darbas šiuo požiūriu yra labai pamokomas. 
Gerai žinoma, kiek ištvermės ir pastangų įdėjo šis bio- 
logas, kad įrodytų, jog pakitimas įvyksta išorės įtakai 
nepaliaujamai veikiant vidų aiškiai apibrėžta krypti- 
mi, o ne, kaip manė Darwinas, dėl atsitiktinių poky- 
čių. Eimerio teorija remiasi labai įdomiais stebėjimais, 
kurių išeities taškas buvo kai kurių driežų odos spal- 
vos kitimo tyrinėjimas. Kita vertus, jau seni Dorfmeis- 
terio?” bandymai rodo, kad iš tos pačios drugio lėliu- 
kės priklausomai nuo to, ar ją paveikia šiluma, ar šal- 
tis, išsirita labai skirtingi drugiai, kurie ilgą laiką buvo 
laikomi atskiromis rūšimis, Vanessa levana ir Vanes- 
sa prorsa; vidutinė temperatūra sukuria tarpinę for- 
mą. Prie šių faktų galima būtų priskirti svarbius pa- 
kitimus, kuriuos matome stebėdami nedidelį vėžiagyvį 
Artemia salina, kai padidinamas arba sumažinamas 
vandens, kuriame jis gyvena, sūrumas*!. Šiuose skir- 
tinguose bandymuose išorinis veiksnys, atrodo, veikia 
kaip kitimo priežastis. Bet kokia prasme reikia čia su- 


31 Beje, pastarieji stebėjimai rodo, kad vėžiagyvio Artemia ki- 
timas yra daug sudėtingesnis reiškinys, nei manyta iš pradžių. 
Apie tai žr.: Samter und Heymons, Die Variation bei Artemia 
salina (Anhang zu den Abhandlungen der k. preussischen Akad. 
der Wissenschaften, 1902). 

prasti žodį „priežastis“? Nesiimdami išsamios priežas- 
tingumo sąvokos analizės, mes paprasčiausiai pažy- 
mėsime, kad paprastai painiojamos trys visiškai skir- 
tingos šio žodžio reikšmės. Priežastis gali veikti kaip 
postūmis, išlydis arba sklaida. Biliardo rutulys, pa- 
stumtas į kitą, sukelia jo judėjimą postūmiu. Kibirkš- 
tis, sukelianti parako sprogimą, veikia kaip išlydis. 
Laipsniškas spyruoklės atsileidimas, verčiantis suktis 
fonografą, išskleidžia cilindre įrašytą melodiją: jei 
skambančią melodiją laikysiu padariniu, o spyruoklės 
atsileidimą priežastimi, galėsiu sakyti, kad priežastis 
šiuo atveju veikia kaip sklaida. Šie trys atvejai skiriasi 
vienas nuo kito didesniu ar mažesniu priežasties ir 
padarinio tarpusavio sąryšiu. Pirmuoju atveju pada- 
rinio kiekybė ir kokybė kinta drauge su priežasties 
kiekybe ir kokybe. Antruoju nei padarinio kokybė, 
nei kiekybė nekinta su priežasties kokybe ir kiekybe: 
padarinys yra nekintamas. Pagaliau trečiuoju atve- 
ju padarinio kokybė priklauso nuo priežasties koky- 
bės, tačiau priežastis nedaro įtakos padarinio koky- 
bei: kuo ilgiau suksis cilindras, veikiamas spyruoklės, 
tuo ilgesnė bus mano išklausyta melodijos dalis, bet 
mano girdimos melodijos arba tos jos dalies, kurios 
klausausi, prigimtis nepriklausys nuo spyruoklės vei- 
kimo. Iš tikrųjų tik pirmuoju atveju priežastis paaiš- 
kina savo padarinį; abiem kitais atvejais padarinys 
yra daugiau ar mažiau duotas iš anksto ir prielaida, 
kuria remiamės, yra - teisybė, įvairiu mastu - veikiau 
dingstis nei priežastis. Taigi ar žodis „priežastis“ var- 
tojamas pirmąja reikšme, kai sakoma, kad vandens 
sūrumas yra priežastis, lemianti Artemia pakitimus, 
arba kad temperatūra lemia, kokios spalvos ir rašto 
bus drugio lėliukės, virtusios drugiu, sparnai? Žino- 

ma, ne: priežastingumas čia turi tarpinę tarp sklaidos 
ir išlydžio prasmę. Beje, šitaip jį supranta ir pats Ei- 
meris, kalbėdamas apie „kaleidoskopinį“ kitimo pobū- 
dį*? arba sakydamas, kad organizuotos materijos kiti- 
mas vyksta tam tikra kryptimi, panašiai kaip tam tik- 
romis kryptimis kristalizuojasi neorganinė materija“. 
Daugių daugiausia galima sutikti, kad odos spalvos 
kitimas yra grynai fizikinis ir cheminis procesas. Jei- 
gu šitokį aiškinimo būdą pritaikytume, pavyzdžiui, 
laipsniškam stuburinių akies susidarymui, reikėtų 
tarti, jog čia organizmo fizika ir chemija yra tokia, kad 
veikiant šviesai sukuria nuoseklią eilę regėjimo apa- 
ratų - nepaprastai sudėtingų, tačiau sugebančių ma- 
tyti ir matančių vis geriau ir geriau“*. Ką daugiau ga- 
lėtų pridurti norėdamas apibūdinti šią perdėm speci- 
fine fiziką ir chemiją pats atkakliausias tikslingumo 
doktrinos šalininkas? Ir ar mechanistinės filosofijos 
padėtis nepasidarytų dar keblesnė parodžius, kad mo- 
liusko kiaušinėlis negali būti tos pačios cheminės su- 
dėties kaip stuburinio kiaušinėlis, kad organinė sub- 
stancija, išsirutuliojusi į pirmąją iš šių dviejų formų, 
negalėjo būti chemiškai tapati tai, kuri pasuko kita 
kryptimi, ir kad vis dėlto veikiant šviesai abiem atve- 
jais susidarė tas pats organas? 

Kuo daugiau apie tai mąstome, tuo aiškiau ma- 
tyti, koks nesuderinamas su mechanistinės filosofi- 
jos principais šitoks to paties padarinio gavimas iš 
dviejų skirtingų begalės smulkių priežasčių sankau- 


32 Eimer, Orthogenesis der Schmetterlinge, Leipzig, 1897, S. 24; 
plg. Die Entstehung der Arten, S. 53. 

33 Eimer, Die Entstehung der Arten, Jena, 1888, S. 25. 

34 Eimer, ibid., p. 165 ir kt. 

pų. Savo tyrime mes sutelkėme visas pastangas į vie- 
ną pavyzdį, paimtą iš filogenezės. Tačiau ontogene- 
zė mums galėtų pateikti ne mažiau įtikimų faktų. 
Kiekvieną akimirką mūsų akyse gamta kartais ar- 
timose viena kitai rūšyse visiškai skirtingais embrio- 
niniais procesais pasiekia tapačių rezultatų. Pasta- 
raisiais metais padaugėjo „heteroblastijų“ stebėjimų?“ 
ir teko atsisakyti beveik klasikinės embriono lapelių 
specifiškumo teorijos. Dar kartą pasitelkę stuburinių 
ir moliuskų akies palyginimą pažymėsime, kad stu- 
burinių tinklainė yra gemalo smegenų užuomazgos 
išauga. Tai tikras nervų centras, pasislinkes į peri- 
feriją. Priešingai, moliuskų tinklainė randasi tiesiai 
iš ektodermos, o ne netiesiogiai, tarpininkaujant 
embriono galvos smegenims. Taigi tokios pačios žmo- 
gaus ir jūrų šukučių tinklainės susidarymą nulemia 
visiškai skirtingi evoliucijos procesai. Bet, netgi ne- 
lyginant dviejų tokių tolimų vienas kitam organiz- 
mų, galima prieiti tą pačią išvadą tiriant kai kuriuos 
labai įdomius to paties organizmo regeneracijos fak- 
tus. Jei pašalinsime tritono lešiuką, jis regeneruosis 
iš rainelės“?, nors pirmykštis lešiukas yra susidaręs 
iš ektodermos, o rainelė yra mezoderminės kilmės. 
Maža to: jei dėmėtajai salamandrai (Salamandra 
maculata) bus pašalintas lęšiukas išsaugant raine- 
lę, lešiukas regeneruojamas iš viršutinės rainelės da- 


35 Salensky, Heteroblastie (Proc. of the fourth international 
Congress of Zoology, London, 1899, p. 111-118). Zalenskis sukū- 
rė šį žodį žymėti tiems atvejams, kai giminiškiems gyvūnams to- 
se pačiose vietose susiformuoja tolygūs organai, tačiau jų emb- 
riologinė kilmė yra skirtinga. 

36 Wolff, Die Regeneration der Urodelenlinse (Arch. f. Ent- 
wickelungsmechanik, I, 1895, S. 380 ir kt.). 

lies; o pašalinus ir šią rainelės dalį, regeneracija pra- 
sidės vidiniame likusios srities sluoksnyje, tai yra tin- 
klainės sluoksnyje*?. Vadinasi, skirtingai išsidėsčiu- 
sios, skirtingai sudarytos ir paprastai atliekančios 
skirtingas funkcijas dalys gali būti tuo pačiu pakai- 
talu ir reikalui esant sukurti tas pačias mechaniz- 
mo detales. Šiuo atveju tas pats padarinys atsiran- 
da iš skirtingų priežasčių derinių. 

Kad būtų gauta tokia padarinių konvergencija, 
norom nenorom reikia pasitelkti į pagalbą vidinį krei- 
piamąjį principą. Tokios konvergencijos galimybė ne- 
išryškėja nei darvinistinėje ir ypač neodarvinistinė- 
je nežymių atsitiktinių pokyčių teorijoje, nei staigių 
atsitiktinių pokyčių hipotezėje, nei netgi toje teori- 
joje, kuri priskiria įvairių organų evoliucijai tam tik- 
ras kryptis, kurias lemia mechaninė vidinių ir išori- 
nių jėgų sąveika. Taigi pereikime prie paskutinės iš 
šiuolaikinių evoliucionizmo formų, kurią dar turime 
aptarti, - prie neolamarkizmo. 

Yra žinoma, kad Lamarckas?“ priskyrė gyvai bū- 
tybei sugebėjimą kisti dėl naudojimosi ar nesinau- 
dojimo savo organais, taip pat perduoti šitaip įgytus 
pokyčius savo palikuonims. Tokiai koncepcijai prita- 
ria kai kurie šių laikų biologai. Pokytis, galų gale 
sukuriantis naują rūšį, negali būti atsitiktinis poky- 
tis, būdingas pačiam gemalui. Jo taip pat negali lem- 
ti sui generis determinizmas, kuris sukurtų tam tik- 
rus bruožus nustatyta kryptimi nepriklausomai nuo 
kokių nors naudingumo sumetimų. Jis randasi iš pa- 
čių gyvos būtybės pastangų prisitaikyti prie sąlygų, 


37 Fischel, Ueber die Regeneration der Linse (Anat. Anzeiger, 
XIV, 1898, S. 373-380). 

kuriomis ji turi gyventi. Šios pastangos gali būti pa- 
prasčiausiai mechaniškos tam tikrų organų pratybos, 
kurias mechaniškai sukelia išorinių aplinkybių spau- 
dimas. Bet jos taip pat gali rodyti sąmonę ir valią, 
ir pastarąja prasme, atrodo, jas supranta vienas iš- 
kiliausių šios doktrinos atstovų, amerikiečių gamti- 
ninkas Cope'as**. Vadinasi, neolamarkizmas yra vie- 
nintelė šiuolaikinio evoliucionizmo forma, galinti pri- 
pažinti vidinį ir psichologinį vystymosi principą, nors 
nebūtinai juo remiasi. Ir tai yra vienintelė evoliu- 
cionizmo forma, kuri, atrodo, gali paaiškinti tapačių 
sudėtingų organų susidarymą nepriklausomose vys- 
tymosi linijose. Iš tikrųjų suprantama, kad tos pa- 
čios pastangos, kuriomis siekiama pasinaudoti tomis 
pačiomis aplinkybėmis, galų gale duoda tą patį re- 
zultatą, ypač jeigu išorinių sąlygų keliama proble- 
ma yra viena iš tų, kurios gali turėti tik vieną spren- 
dinį. Lieka tik išsiaiškinti, ar termino „pastanga“ ne- 
reikia vartoti daug gilesne, labiau psichologine pras- 
me, nei tai daro neolamarkizmas. 

Juk vienas dalykas yra paprastas dydžio pokytis, 
kitas - formos pasikeitimas. Niekas nesiims ginčyti, 
kad lavinamas organas gali sustiprėti ir padidėti. Ta- 
čiau nuo to dar tolžiki laipsniško moliuskų ir stubu- 
rinių akies susidarymo. Jei šitai priskirsime ilgalai- 
kiam pasyviai patiriamam šviesos poveikiui, vėl su- 
grįšime prie ką tik sukritikuotos teorijos. O jeigu, prie- 
šingai, remsimės vidine veikla, tada turėsime reikalą 
visai ne su tuo, ką paprastai vadiname pastangomis, 
nes pastangos niekada mūsų akyse nesukėlė nė men- 


38 Cope, The origin of the fittest, 1887; The primary factors 
of organic evolution, 1896. 

kiausio kokio nors organo sudėtingėjimo, o juk tam, 
kad būtų pereita nuo pigmentinės infuzorijų dėmės 
prie stuburinių akies, reikėjo daugybės tokių nuosta- 
biai vienas su kitu suderintų sudėtingėjimų. Tačiau 
pritaikę tokią evoliucinio vyksmo koncepciją gyvū- 
nams, kaip galėsime ją pritaikyti augalų pasauliui? 
Čia formos pakitimai, atrodo, ne visada susiję su 
funkcijos pokyčiais ir ne visada juos sukelia, o jeigu 
pakitimo priežastis yra psichologinio pobūdžio, ją sun- 
ku pavadinti pastanga, nebent itin išplėstume šio žo- 
džio reikšmę. Vadinasi, reikia analizuoti ne tik pačias 
pastangas ir paieškoti daug gilesnės priežasties. 

Šito, mūsų įsitikinimu, ypač reikia, jei norime rasti 
reguliariai paveldimų pokyčių priežastį. Mes čia ne- 
sileisime į ginčų apie įgytųjų savybių perdavimą 
smulkmenas; juo labiau nenorėtume užimti kokią 
nors aiškią poziciją ne mūsų kompetencijos klausi- 
mu. Tačiau mes negalime tuo visai nesidomėti. Nie- 
kur kitur taip aiškiai nejaučiama, kad filosofai šian- 
dien negali apsiriboti miglotais apibendrinimais, bet 
privalo gilintis drauge su mokslininkais į jų bandy- 
mų detales ir aptarti su jais tų bandymų rezultatus. 
Jei Spenceris būtų iš pat pradžių kėlęs įgytųjų sa- 
vybių paveldimumo klausimą, jo evoliucionizmas bū- 
tų įgijęs visai kitokį pavidalą. Jei individo įgytas 
įprotis būtų perduodamas jo palikuonims tik labai iš- 
skirtiniais atvejais (tai mums atrodo įtikima), tuomet 
visą Spencerio psichologiją tektų perkurti, o didelė 
jo filosofijos dalis netektų pagrindo. Taigi išdėstyki- 
me, kaip, mūsų nuomone, atrodo ši problema ir ko- 
kia kryptimi reikėtų ieškoti jos sprendimo. 

Iš pradžių įgytųjų savybių paveldimumas buvo 
priimtas kaip dogma, paskui jis buvo ne mažiau dog- 


96 


MECHANICIZMAS IR TIKSLINGUMAS 


matiškai neigiamas dėl priežasčių, a priori paimtų 
iš hipotezės apie gemalo ląstelių prigimtį. Žinoma, 
kad hipotezė apie gemalinės plazmos tolydumą pa- 
stūmėjo Weismanną laikyti gemalines ląsteles - 
kiaušialąstes ir spermatozoidus - kone nepriklauso- 
momis nuo somatinių ląstelių. Remiantis tuo buvo 
teigiama, o daugelis ir dabar dar teigia, kad kokios 
nors įgytos savybės perdavimas paveldėjimo būdu 
yra nesuprantamas dalykas. Bet jeigu bandymas at- 
sitiktinai atskleistų, kad įgytosios savybės yra per- 
duodamos, jis kartu įrodytų, kad gemalinė plazma 
nėra tokia nepriklausoma nuo somatinės terpės, kaip 
sakoma, ir įgytųjų savybių perdavimas ipso facto3? 
būtų suprantamas; o tai reiškia, kad tokiais atvejais 
reiškinio suprantamumas ar nesuprantamumas ne- 
turi reikšmės: klausimą išsprendžia tik bandymas. 
Bet čia ir prasideda sunkumai. Įgytosios savybės, 
apie kurias kalbama, dažniausiai yra įgūdžiai arba 
įgūdžių padariniai. Bet retai kada pasitaiko, kad įsi- 
savinto įgūdžio pagrindas nebūtų įgimtas polinkis. 
Tad visada galima savęs paklausti, ar buvo perduo- 
tas individo somos įgytas įgūdis, ar galbūt veikiau 
įgimtas polinkis, pirmesnis už įsisavintą įgūdį; šis 
polinkis galėjo glūdėti gemale, kurį individas nešio- 
jasi savyje, kaip jis jau glūdėjo individe ir, vadina- 
si, jo gemale. Taigi niekas neįrodo, jog kurmis pasi- 
darė aklas todėl, kad įprato gyventi po žeme; gal- 
būt kurmis turėjo pasmerkti save požeminiam gyve- 
nimui kaip tik todėl, kad ėmė atrofuotis jo akys“. 


39 Cuėnot, La nouvelle thėorie transformiste (Revue gėnėrale 
des sciences, 1894). Plg. Morgan, Evolution and adaptation, Lon- 
don, 1903, p. 357. 


97 


PIRMAS SKYRIUS 


Šiuo atveju tendencija prarasti regėjimą turėjo būti 
perduodama iš vieno gemalo į kitą, o pati kurmio 
soma nieko neįgijo ir nieko neprarado. Iš to, kad 
fechtavimo mokytojo sūnus daug greičiau už tėvą 
tapo puikiu kovotoju, negalima daryti išvados, kad 
tėvo įgūdžiai persidavė sūnui, nes kai kurie įgimti 
polinkiai beaugdami galėjo pereiti iš tėvą sukūru- 
sio gemalo į sūnų sukūrusį gemalą, padidėti veikiant 
pirmapradžiam polėkiui ir suteikti sūnui didesnį mik- 
lumą nei tėvui, taip sakant, nepaisydami to, ką vei- 
kė tėvas. Tas pats pasakytina ir apie daugelį laips- 
niško gyvūnų prijaukinimo pavyzdžių: sunku pasa- 
kyti, ar perduodamas įsisavintas įgūdis, ar veikiau 
tam tikras natūralus polinkis, tas pats, dėl kurio bu- 
vo pasirinkta prijaukinti tą ar kitą atskirą rūšį ar- 
ba kai kuriuos jos atstovus. Tiesą sakant, jei atme- 
sime visus abejotinus atvejus, visus faktus, kuriuos 
galima įvairiai aiškinti, tai absoliučiai neginčijamais 
įgytų ir perduotų savybių pavyzdžiais liks tik gar- 
sieji Brown-Sėguard'o*" bandymai, kuriuos pakartojo 
ir patvirtino įvairūs fiziologai“?. Perskrosdamas jū- 
rų kiaulyčių nugaros smegenis arba sėdimąjį ner- 
vą Brown-Sėguard'as sukeldavo epileptinę būseną, 
kurią jos perduodavo savo palikuonims. Sėdimojo 
nervo, virvelinio kūno (corpus restiforme) ir t. t. pa- 
žeidimai jūrų kiaulytėms sukeldavo įvairius sutriki- 
mus, kurie galėjo persiduoti palikuonims, kartais ga- 
na skirtinga forma: išverstakumu, pirštų netekimu 
ir t. t. Vis dėlto neįrodyta, kad visais šiais skirtin- 


40 Brown-Séquard, Nouvelles recherches sur Uėpilepsie due à 
certaines lėsions de la moelle ėpiniėre et des nerfs rachidiens 
(Arch. de physiologie, vol. II, 1869, p. 211, 422, 497). 

gais paveldo perdavimo atvejais gyvūno soma iš tik- 
rųjų paveikė gemalo ląsteles. Jau Veismannas pa- 
prieštaravo, kad operuodamas Brown-Sėguard'as 
galėjo užkrėsti jūrų kiaulytės kūną ypatingais mik- 
robais, kurie nerviniame audinyje rado savo mity- 
bos terpę ir, prasiskverbę į lytinius elementus, per- 
davė ligą“!. Šį prieštaravimą pašalino pats Brown- 
Sėguard'as*?, tačiau buvo galima pateikti kitą, daug 
įtikinamesnį. Iš tikrųjų Voisino ir Perono bandymai 
rodo, kad epilepsijos priepuolius lydi nuodingos me- 
džiagos išsiskyrimas, ir ši medžiaga, įšvirkšta gyvū- 
nams, gali sukelti jiems konvulsijos priepuolius‘. 
Galbūt dėl mitybos sistemos sutrikimų, kuriuos su- 
kelia Brown-Sėguard'o padaryti nervų pažeidimai, 
kaip tik ir susidaro konvulsijas sukeliantys nuodai. 
Tokiu atveju nuodai persiduoda jūrų kiaulytės sper- 
matozoidui ar kiaušialąstei ir nulemia bendrą gema- 
lo vystymosi sutrikimą, kuris tačiau išoriškai gali 
pasireikšti tik viename ar kitame jau išsivysčiusio or- 
ganizmo taške. Viskas čia vyktų taip, kaip Charri- 
no, Delamare'o ir Moussu bandymuose. Vaikingos 
jūrų kiaulytės su pakenktomis kepenimis arba inks- 
tais galėjo perduoti šį pakenkimą savo palikuonims 
paprasčiausiai todėl, kad pakenktas motinos orga- 
nas gamino specifinius „citotoksinus“, veikusius ati- 


41 Weismann, Aufsätze über Vererbung, Jena, 1892, S. 376- 
378; taip pat: Vorträge über Descendenztheorie, Jena, 1902, Bd. II, 
S. 76. 

42 Brown-Séquard, Hérédité d'une affection due àù une cause 
accidentelle (Arch. de physiologie, 1892, p. 686 ir kt.). 

43 Voisin et Peron, Recherches sur la toxicité urinaire chez 
les épileptiques (Archives de neurologie, vol. XXIV, 1892 et XXV, 
1893). Plg. Voisin, L'ėpilepsie, Paris, 1897, p. 125-133. 

tinkamą gemalo organą“. Teisybė, šiuose bandymuo- 
se, kaip, beje, ir ankstesniuose šių fiziologų stebėji- 
muose“?, toksinais buvo veikiamas jau susiformavęs 
vaisius. Tačiau kiti Charrino tyrinėjimai galų gale 
įrodė, kad pasitelkus analogišką mechanizmą lygiai 
taip pat galima paveikti spermatozoidus ir kiaušia- 
ląstes“. Žodžiu, įgytosios savybės paveldėjimą 
Brown-Sėguard'o bandymuose galima būtų paaiškin- 
ti gemalo apnuodijimu. Pakenkimas, kad ir kaip ge- 
rai jis, atrodytų, yra lokalizuotas, gali būti perduo- 
damas taip pat kaip, pavyzdžiui, polinkis į alkoho- 
lizmą. Bet argi ne lygiai taip pat yra su visomis įgy- 
tomis savybėmis, kurios tampa paveldimos? 

Iš tiesų juk yra vienas dalykas, dėl kurio sutaria 
ir tie, kurie teigia, ir tie, kurie neigia įgytųjų savy- 
bių paveldimumą: būtent kad tam tikra įtaka, kaip 
antai alkoholio, gali veikti tiek patį individą, tiek jo 
nešiojamą gemalo plazmą. Šiuo atveju perduodama 
yda, ir viskas vyksta taip, tarsi gimdytojo soma veik- 
tų savo gemalą, nors iš tikrųjų gemalą ir somą pa- 
prasčiausiai veikė ta pati priežastis. Tai nustatę tar- 
kime, kad soma gali paveikti gemalą, kaip mano tie, 
kurie yra įsitikinę, kad įgytosios savybės yra perduo- 
damos. Ar nebus visiškai natūralu spėti, kad ir šiuo 
antruoju atveju viskas vyksta taip pat kaip pirmuo- 


44 Charrin, Delamare et Moussu, Transmission expėrimenta- 
le aux descendants de lėsions dėveloppėes chez les ascendants 
(C. R. de VAc. des sciences, vol. CXXXV, 1902, p. 191). Plg. Mor- 
gan, Evolution and adaptation, p. 257; Delage, L'hėrėditė, 2€ édit., 
p. 388. 

45 Charrin et Delamare, Hėrėditė cellulaire (C. R. de ĽAc. des 
sciences, vol. CXXXIII, 1901, p. 69-71). 

46 Charrin, L'hėrėditė pathologigue (Revue gėnėrale des scien- 
ces, 15 janvier 1896). 

ju ir kad tiesioginis somos įtakos padarinys bus ben- 
dras gemalo plazmos pakitimas? Jeigu taip būtų, tai 
tėvų ir vaikų pakitimų vienodumas būtų tik išimtis 
arba tik atsitiktinumas. Viskas čia vyktų taip pat, 
kaip ir polinkio į alkoholizmą paveldėjimo atveju: pas- 
tarasis tėvo yra perduodamas vaikams, bet kiekvie- 
no vaiko jis gali būti skirtingo pobūdžio, ir kiekvie- 
no iš jų polinkis gali būti visai nepanašus į tėvo po- 
linkį. Raide C pažymėkime plazmoje įvykusį pokytį; 
beje, C gali būti teigiamas arba neigiamas, tai yra 
reikšti arba tam tikrų medžiagų atsiradimą, arba ne- 
tekimą. Padarinys tiksliai atkartos savo priežastį, ge- 
malo pakitimas, sukeltas tam tikros somos dalies tam 
tikro pokyčio, nulems tokį patį besiformuojančio naujo 
organizmo tos pačios dalies pakitimą tik tada, kai vi- 
sos kitos šio organizmo dalys C atžvilgiu turės tam 
tikrą imunitetą: naujajame organizme ta pati dalis 
pakis todėl, kad tik jos formavimasis bus jautrus nau- 
jai įtakai, tačiau ji galės pakisti ir visai kita linkme 
nei atitinkama ją pagimdžiuso organizmo dalis. 

Tad mes siūlome daryti skirtumą tarp nukrypi- 
mo paveldėjimo ir savybės paveldėjimo. Individas, 
įgyjantis naują savybę, kartu nukrypsta nuo tos for- 
mos, kurią jis turėjo ir kurią būtų atkartoję jame glū- 
dintys gemalai arba dažniausiai pusgemaliai. Jei šis 
pakitimas nesukelia nei medžiagų, galinčių pakeisti 
gemalą, atsiradimo, nei bendro mitybos pasikeitimo, 
galinčio sunaikinti kai kuriuos jo elementus, jis ne- 
turės jokio poveikio individo palikuonims. Taip daž- 
niausiai ir nutinka. Ir priešingai, jeigu jis padaro ko- 
kį nors poveikį, tai veikiausiai tik dėl cheminio ge- 
malo plazmos pokyčio: šis cheminis pokytis gali iš- 
imtiniu atveju sukelti tą patį pakitimą organizme, 

turinčiame išsivystyti iš gemalo, bet yra tiek pat ir 
netgi daugiau šansų, kad jis sukels kažką visiškai 
kita. Pastaruoju atveju gimęs organizmas, ko gero, 
nukryps nuo normalaus tipo tiek pat kaip ir jį pa- 
gimdęs organizmas, tačiau nukryps kitaip. Jis pa- 
veldės nukrypimą, o ne savybę. Taigi apskritai įgy- 
tieji individo įpročiai tikriausiai niekaip neatsiliepia 
jo palikuonims, o jeigu ir atsiliepia, tai palikuonims 
būdingi pakitimai gali neturėti jokio regimo pana- 
šumo į pirmapradžius pakitimus. Bent jau tokia hi- 
potezė mums atrodo pati įtikimiausia. Šiaip ar taip, 
kol nebus įrodyta, kad yra priešingai, ir kol nebus 
atlikti sprendžiamieji bandymai, kurių reikalauja 
įžymus biologas“? 3”, turime laikytis dabartinių ste- 
bėjimo rezultatų. Tad netgi palankiausiai išaiškinus 
stebėjimo rezultatus įgytųjų savybių paveldėjimo te- 
orijos naudai, netgi tarus, kad tariama įgytoji savy- 
bė dažniausiai nėra daugiau ar mažiau pavėluotas 
įgimtos savybės išsivystymas, faktai mums rodo, kad 
perdavimas paveldėjimo būdu yra išimtis, o ne tai- 
syklė. Kaip galima tikėtis, kad jis suformuos tokį or- 
ganą kaip akis? Kai pagalvoji apie didžiulę daugy- 
bę vienakrypčių pakitimų, kurie turėjo kauptis vie- 
nas prie kito, kad būtų pereita nuo infuzorijos pig- 
mentinės dėmės prie moliuskų ir stuburinių akies, 
kyla klausimas, kaip paveldimumas, kokį mes jį ste- 
bime, kada nors būtų galėjęs nulemti šią skirtumų 
sankaupą, jei tarsime, kad kiekvieną iš jų atskirai 
galėjo sukurti individualios pastangos. Kitaip sakant, 
neolamarkizmas, kaip ir kitos evoliucionizmo teori- 
jos, mums atrodo, negali išspręsti problemos. 


47 Giard, Controverses transformistes, Paris, 1904, p. 147. 

Taigi atlikdami bendrą įvairių šiuolaikinių evoliu- 
cionizmo atmainų analizę ir parodydami, kad visos 
jos susiduria su tuo pačiu neįveikiamu keblumu, mes 
visai neketiname visas jas atmesti. Priešingai, kiek- 
viena iš jų, paremta gausybe faktų, turi būti savaip 
teisinga. Kiekviena iš jų turi atitikti tam tikrą po- 
žiūrį į evoliucijos vyksmą. Beje, galbūt ir reikia, kad 
teorija laikytųsi išskirtinai kokio nors vieno specifi- 
nio požiūrio, jei nori likti mokslinė, tai yra jei nori 
suteikti išsamiam tyrimui griežtai apibrėžtą kryptį. 
Tačiau tikrovė, kurios tiktai dalį apžvelgia kiekvie- 
na iš šių teorijų, turi pranokti jas visas. O ši tikro- 
vė ir yra tikrasis filosofijos, kurios nevaržo moksli- 
nio tikslumo reikalavimai, nes jai nerūpi joks prak- 
tinis pritaikymas, objektas. Taigi keliais žodžiais nu- 
rodykime, koks, mūsų nuomone, yra pozityvus kiek- 
vienos iš trijų svarbiausių šiuolaikinių evoliucioniz- 
mo atmainų indėlis į problemos sprendimą, ką kiek- 
viena iš jų palieka nuošalyje ir į kokį tašką, mūsų 
galva, reikėtų sutelkti visų trijų bendras pastangas, 
kad susidarytume daug platesnę, nors kartu ir ne 
tokią apibrėžtą evoliucijos proceso sampratą. 

Manome, jog neodarvinistai, ko gero, yra teisūs 
teigdami, kad esminės pakitimų priežastys yra skir- 
tumai, būdingi gemalui, kurį individas nešiojasi sa- 
vyje, o ne šio individo poelgiai gyvenimo kelyje. Ta- 
čiau mums sunku pritarti šių biologų požiūriui, kad 
gemalui būdingi skirtumai yra grynai atsitiktiniai ir 
individualūs. Negalime nemanyti, kad jie yra tam tik- 
ro impulso, kuris pereina iš gemalo į gemalą per in- 
dividus, padariniai ir, vadinasi, nėra grynai atsitik- 
tiniai, ir kuo puikiausiai gali atsirasti vienu metu ta 
pačia forma visuose kokios nors rūšies individuose ar- 

ba bent jau kai kuriuose iš jų. Beje, šiuo atžvilgiu jau 
mutacijų teorija iš esmės pakeičia darvinizmą. Ji tei- 
gia, kad tam tikru momentu, praslinkus ilgam laiko 
tarpsniui, visą rūšį apima polinkis keistis. Tai reiškia, 
kad polinkis keistis nėra atsitiktinis. Teisybė, pats ki- 
timas gali būti atsitiktinis, kadangi skirtingų tos pa- 
čios rūšies atstovų mutacija, anot De Vrieso, vyksta 
skirtingomis kryptimis. Bet visų pirma reikėtų įsiti- 
kinti, ar ši teorija pasitvirtina daugelio kitų augalų 
rūšių atveju (De Vriesas patikrino ją tik Oenothera 
Lamarckiana“*' atveju), be to, nėra neįmanoma, kaip 
paaiškinsime toliau, kad augalų kitimo atveju atsitik- 
tinumo vaidmuo yra daug reikšmingesnis nei gyvū- 
nų atveju, nes augalijos pasaulyje funkcija ne taip 
labai priklauso nuo formos. Kad ir kaip būtų, neodar- 
vinistai yra linkę pripažinti, kad mutacijos periodai 
yra determinuoti. Vadinasi, tokia gali būti ir mutaci- 
jos kryptis, bent jau gyvūnijos pasaulyje, ir tokiu 
mastu, kurį mums teks nustatyti. 

Šitaip galų gale prieitume prie tokios hipotezės kaip 
Eimerio, pasak kurios įvairių savybių pokyčiai vyks- 
ta iš kartos į kartą apibrėžtomis kryptimis. Ši hipote- 
zė mums atrodo priimtina tose ribose, kurias nubrė- 
žė pats Eimeris. Žinoma, organinio pasaulio evoliu- 
cija negali būti nulemta iš anksto visuotiniu mastu. 
Priešingai, mes teigiame, kad gyvybės savaimingu- 
mas reiškiasi nuolatine viena po kitos einančių for- 
mų kūryba. Tačiau tas neapibrėžtumas negali būti 
visiškas, jis turi palikti tam tikrą dalį apibrėžtumui. 


48 Keletas analogiškų faktų vis dėlto buvo pateikta, irgi iš au- 
galijos pasaulio. Žr. Blaringhem, La notion d'espėce et la thėorie 
de la mutation (Annėe psychologigue, vol. XII, 1906, p. 95 ir kt.); 
De Vries, Species and Varieties, p. 655. 


104 


MECHANICIZMAS IR TIKSLINGUMAS 


Toks organas kaip, pavyzdžiui, akis buvo sukurtas 
būtent nepaliaujamo kitimo tam tikra kryptimi. Mes 
netgi neįsivaizduojame, kaip kitaip būtų galima pa- 
aiškinti tų rūšių, kurios turi skirtingą istoriją, akies 
sandaros panašumą. Mes atsiskiriame nuo Eimerio 
ten, kur jis teigia, kad fizinių ir cheminių priežasčių 
derinio pakanka rezultatui pasiekti. Mes, priešingai, 
remdamiesi aiškiu akies pavyzdžiu mėginome įrody- 
ti, kad jeigu čia esama „ortogenezės“, vadinasi, turi 
veikti ir psichologinė priežastis. 

Būtent psichologinio pobūdžio priežasties ir grie- 
biasi kai kurie neolamarkistai. Tai, mūsų požiūriu, 
ir yra neolamarkizmo privalumas. Bet jeigu ši prie- 
žastis yra tik sąmoningos individo pastangos, ji gali 
veikti tik labai ribotai; ji veiks daugių daugiausia gy- 
vūnų, bet ne augalų pasaulyje. O ir gyvūno ji veiks 
tik tuos taškus, kurie tiesiogiai arba netiesiogiai yra 
pavaldūs valios įtakai. Bet ir ten, kur ji veikia, ne- 
matyti, kaip ji gali sukelti tokį gilų pokytį, koks yra 
sudėtingumo padidėjimas; tai dar būtų suprantama, 
jeigu įgytosios savybės būtų perduodamos regulia- 
riai ir dėtųsi viena prie kitos, tačiau toks perdavi- 
mas, atrodo, yra veikiau išimtis nei taisyklė. Pavel- 
dimas tam tikra kryptimi vykstantis pakitimas, ku- 
ris kaupiasi ir dedasi pats prie savęs tokiu būdu, kad 
sukuriamas vis sudėtingesnis ir sudėtingesnis me- 
chanizmas, turi, be abejo, priklausyti nuo tam tik- 
ros rūšies pastangų, bet nuo pastangų, kitaip gilių 
nei individualios pastangos, kitaip nepriklausomų 
nuo aplinkybių, nuo pastangų, bendrų daugeliui tos 
pačios rūšies individų, būdingų veikiau juose esan- 
tiems gemalams nei vien tik jų substancijai, o todėl 
ir perduodamų jų palikuonims. 


105 


PIRMAS SKYRIUS 


Taigi padarę didelį lankstą mes grįžtame prie idė- 
jos, nuo kurios pradėjome, prie gyvybės pirmapra- 
džio polėkio, pereinančio iš vienos gemalų kartos į 
kitą gemalų kartą tarpininkaujant išsivysčiusiems 
organizmams, sudarantiems jungtį tarp gemalų. Šis 
polėkis, išliekantis evoliucijos linijose, kuriose jis pa- 
siskirsto, ir yra gili pokyčių priežastis, bent jau tų, 
kurie reguliariai persiduoda, kaupiasi, sukuria nau- 
jas rūšis. Apskritai kai rūšys pradėjo skirtis nuo vie- 
no bendro kamieno, toliau evoliucionuodamos jos tik 
padidina tuos skirtumus. Vis dėlto, jeigu priimama 
bendro polėkio hipotezė, tam tikruose punktuose jos 
gali ir netgi turi vystytis vienodai. Šitai mums ir lie- 
ka aiškiau parodyti remiantis tuo pačiu pavyzdžiu, 
kurį pasirinkome, būtent moliuskų ir stuburinių 
akies susidarymo pavyzdžiu. Beje, tai praskaidrins 
ir „pirmapradžio polėkio“ idėją. 

Tokiame organe kaip akis stebina du dalykai: 
sandaros sudėtingumas ir funkcionavimo paprastu- 
mas. Akis susideda iš atskirų dalių, tokių kaip: ode- 
na, ragena, tinklainė, lęšis ir t. t. Kiekviena iš šių 
dalių turi begalę sudedamųjų dalių. Imkime kad ir 
tinklainę: žinoma, kad ją sudaro trys sluoksniai ner- 
vinių elementų, išdėstytų vienas ant kito, - multi- 
polinės ląstelės, bipolinės ląstelės, regimosios ląste- 
lės; kiekvienas iš šių sluoksnių pasižymi individua- 
lumu ir, be abejo, sudaro nepaprastai sudėtingą or- 
ganizmą, - o tai dar tik labai supaprastinta šios plė- 
velės subtilios sandaros schema. Vadinasi, toks me- 
chanizmas kaip akis yra sudarytas iš begalės mecha- 
nizmų, iš kurių kiekvienas yra nepaprastai sudėtin- 
gas. Ir vis dėlto regėjimas yra labai paprastas veiks- 
mas. Vos tik akis atsimerkia, ji regi. Kaip tik dėl to, 

kad šio nepaprastai sudėtingo mechanizmo veikimas 
yra paprastas, menkiausias gamtos nukrypimas jį 
kuriant padarytų regėjimą nebeįmanomą. Štai šis 
kontrastas tarp organo sudėtingumo ir funkcijos vie- 
novės ir išmuša protą iš vėžių. 

Mechanistinė bus ta teorija, kuri mums parodys, 
kaip veikiant išorinėms aplinkybėms - arba tiesio- 
giai, audinius, arba netiesiogiai, atrenkant geriau 
prisitaikiusius individus - laipsniškai buvo sukurtas 
mechanizmas. Bet kad ir kokią formą įgytų ši teori- 
ja, netgi tarus, kad ji yra kuo nors naudinga aiški- 
nant dalis, ji visiškai nenušviečia jų koreliacijos. 

Tada iškyla tikslingumo teorija. Ji teigia, kad da- 
lys buvo surinktos pagal iš anksto numatytą planą 
turint tam tikrą tikslą. Tuo požiūriu ji prilygina gam- 
tos darbą darbininko, kuris taip pat surenka dalis 
siekdamas įgyvendinti kokią nors idėją arba mėg- 
džioti kokį nors pavyzdį, triūsui. Todėl visiškai tei- 
sėtai mechanicizmas prikiša finalizmui jo antropo- 
morfinį pobūdį. Tačiau nepastebi, kad pats naudo- 
jasi tuo pačiu metodu, tik jį paprasčiausiai apgeni. 
Be abejo, jis atsikratė užsibrėžto tikslo ir idealaus pa- 
vyzdžio. Bet ir jis trokšta, kad gamta rinkdama da- 
lis veiktų taip pat kaip žmogus darbininkas. Tačiau 
netgi paprasčiausiai žvilgtelėjęs į gemalo raidą jis 
būtų pamatęs, kad gyvybė čia veikia visiškai kitaip. 
Ji veikia ne susiedama ir sudėdama elementus, bet 
Juos atsiedama ir suskaidydama. 

Taigi reikia įveikti abu požiūrius - tiek mechani- 
cizmą, tiek finalizmą, prie kurių žmogaus protas iš 
esmės priėjo stebėdamas žmogaus darbą. Bet kokia 
prasme turime juos įveikti? Mes sakėme, kad kokio 
nors organo sandarą galima nagrinėti iki begalybės, 

nors visumos funkcionavimas yra labai paprastas 
dalykas. Šis kontrastas tarp begalinio organo sudė- 
tingumo ir nepaprasto jo funkcijos paprastumo kaip 
tik ir turėtų atverti mums akis. 

Apskritai kai tas pats objektas vienu aspektu at- 
rodo paprastas, o kitu - be galo sudėtingas, tai abu 
aspektai turi toli gražu nevienodą reikšmę arba vei- 
kiau pasižymi nevienodu realumu. Paprastumas 
šiuo atveju yra būdingas pačiam daiktui, o begali- 
nis sudėtingumas - požiūriams, kuriuos susidarome 
sukdami ratu aplink jį, aibei simbolių, kuriais mū- 
sų pojūčiai arba mūsų intelektas mums pateikia tą 
daiktą, apskritai skirtingo pobūdžio elementams, 
kuriuos pasitelkę stengiamės dirbtinai imituoti tą 
daiktą, tačiau su kuriais jis nėra bendramatis, nes 
yra kitos prigimties. Genialus dailininkas nutapė 
drobėje žmogaus atvaizdą. Mes galime perteikti šį 
atvaizdą įvairiaspalviais mozaikos kvadratėliais. Ir 
kuo smulkesni bus mūsų kvadratėliai, kuo daugiau 
jų bus ir kuo įvairesnių tonų, tuo geriau atkursime 
modelio linijas ir atspalvius. Tačiau prireiktų bega- 
linės daugybės be galo smulkių elementų, pertei- 
kiančių begalę atspalvių, norint gauti tikslų atitik- 
menį atvaizdo, kurį dailininkas, suvokęs kaip pa- 
prastą, panoro perkelti drobėn ir kuris tuo tobules- 
nis, kuo geriau atspindi vieningą nedalomą intuici- 
ją. Dabar tarkime, kad mūsų akys yra sudarytos 
taip, jog didžiojo dailininko darbe gali įžiūrėti tik mo- 
zaiką. Arba tarkime, kad mūsų intelektas yra su- 
kurtas taip, jog atvaizdo atsiradimą drobėje gali su- 
vokti tiktai kaip mozaikos sudėliojimą. Tada galėtu- 
me kalbėti apie paprasčiausią mažyčių kvadratėlių 
rinkinį ir laikytumėmės mechanistinės hipotezės. Ta- 

da galėtume dar pridurti, kad, be šio materialaus 
rinkinio, reikia plano, pagal kurį galėtų dirbti mo- 
zaikininkas: šįsyk mes kalbėtume kaip finalistai. Bet 
nei vienu, nei kitu atveju mes nesuvoktume realaus 
proceso, nes nėra sujungtų kvadratėlių. Tai paveiks- 
las, - turiu galvoje, paprastas aktas, perteiktas dro- 
bėje, - kuris vien dėl to, kad buvo mūsų suvoktas, 
pats suiro mūsų akyse į tūkstančių tūkstančius 
kvadratėlių, ir vėl sudėlioti jie yra nuostabą kelian- 
tis junginys. Taip ir akis su savo nuostabiai sudė- 
tinga sandara gali būti tik paprastas regėjimo ak- 
tas, parodantis mums mozaiką ląstelių, kurių išsi- 
dėstymo tvarka mums atrodo nuostabi, vos tik mes 
įsivaizduojame visumą kaip dalių junginį. 

Kai pakeliu ranką nuo A iki B, šis judesys man 
iškart atsiskleidžia dviem aspektais. Suvoktas vidu- 
jai, jis yra paprastas, nedalomas aktas. Stebimas iš 
išorės, jis yra tam tikros kreivės AB trajektorija. Šioje 
linijoje aš galiu skirti kiek noriu padėčių, o pati li- 
nija gali būti apibrėžta kaip tam tikra tų padėčių 
tarpusavio koordinacija. Tačiau begalinis tų padėčių 
skaičius ir jas siejanti tvarka automatiškai išplaukia 
iš nedalomo akto, kuriuo ranka nubrėžė trajektori- 
ją nuo A iki B. Mechanicizmas čia mato tik padėtis. 
Finalizmas atsižvelgia tik į jų tvarką. Tačiau ir me- 
chanicizmas, ir finalizmas nekreipia dėmesio į jude- 
sį, kuris ir yra pati tikrovė. Tam tikra prasme jude- 
sys yra šis tas daugiau nei padėtys ir jų tvarka, nes 
užtenka tik atlikti jį, pasižymintį nedalomu papras- 
tumu, kad kartu rastųsi begalybė viena po kitos ei- 
nančių padėčių ir jų tvarka, ir dar kai kas, kas, ne- 
būdamas nei tvarka, nei padėtis, yra svarbiausias 
dalykas, būtent - judrumas. Bet, kita vertus, jude- 

sys yra šis tas mažiau nei eilė padėčių ir jas siejan- 
ti tvarka, nes, norint išdėstyti taškus tam tikra tvar- 
ka, iš pradžių reikia įsivaizduoti tą tvarką, o pas- 
kui ją įgyvendinti pasitelkus taškus, reikia jungia- 
mojo darbo ir intelekto, o paprastame rankos jude- 
syje nieko tokio nėra. Jis nėra protingas žmogišką- 
ja šio žodžio prasme, taip pat nėra junginys, nes ne- 
sudarytas iš elementų. Tas pats pasakytina apie 
akies ir matymo santykį. Regėjimas - tai šis tas dau- 
giau nei akį sudarančios ląstelės ir jų savitarpio ko- 
ordinacija: šia prasme nei mechanicizmas, nei fina- 
lizmas neina taip toli, kaip reikėtų. Bet kita prasme 
tiek mechanicizmas, tiek finalizmas nueina pernelyg 
toli, nes jie priskiria gamtai patį didžiausią iš He- 
raklio darbų norėdami, kad ji pakylėtų iki paprasto 
regėjimo akto begalinę daugybę be galo sudėtingų 
elementų, nors gamtai kuriant akį prireikė ne dau- 
giau pastangų, nei man rankai pakelti. Paprastas 
gamtos aktas automatiškai suskilo į begalę elemen- 
tų, kurie, pasirodo, yra skirti vienai idėjai, kaip mano 
rankos judesys sukūrė begalybę taškų, kuriuos turi 
aprėpti viena lygtis. 

Tačiau kaip tik tai mums sunkiausia suprasti, nes 
organizavimą mes galime įsivaizduoti tiktai kaip ga- 
minimą. Tačiau viena yra gaminti, kita - organizuo- 
ti. Pirmasis veiksmas yra būdingas žmogui. Jo es- 
mė - sujungti materijos dalis, padarytas taip, kad jas 
būtų galima sujungti vienas su kitomis ir priversti 
veikti bendrai. Jos, taip sakant, išdėstomos aplink 
veiksmą kaip apie idealų centrą. Vadinasi, gamini- 
mas vyksta nuo periferijos į centrą, arba, kaip pa- 
sakytų filosofai, nuo daugio einama prie vienio. Prie- 

šingai, organizavimo darbas vyksta iš centro į peri- 
feriją. Jis prasideda viename beveik matematiniame 
taške ir plečiasi aplink šį tašką koncentrinėmis vis 
platėjančiomis bangomis. Gaminimo darbas yra tuo 
veiksmingesnis, kuo daugiau medžiagos turima. Jis 
vykdomas pasitelkus koncentraciją ir spaudimą. Prie- 
šingai, organizavimo aktas yra savotiškas sprogimas: 
pačioje pradžioje jam reikia kuo mažiausiai vietos, 
minimumo medžiagos, tarsi organizuojančiosios jėgos 
nenoromis išeitų į erdvę. Spermatozoidas, paleidžian- 
tis veikti embrioninės gyvybės evoliucijos procesą, 
yra viena iš smulkiausių organizmo ląstelių; be to, 
tik menka spermatozoido dalelė iš tikrųjų dalyvau- 
ja tame procese. 

Bet tai tik paviršiniai skirtumai. Nuodugniau pa- 
analizavus, mūsų manymu, galima rasti ir gilesnių 
skirtumų. 

Pagamintas dirbinys nurodo gaminimo darbo for- 
mą. Aš turiu galvoje, kad gamintojas savo gaminy- 
je randa tai, ką į jį įdėjo. Jeigu jis nori pagaminti 
mašiną, jis padarys vieną po kitos jos dalis, o pas- 
kui jas surinks: surinktoje mašinoje bus galima ma- 
tyti ir dalis, ir jų junginį. Rezultatas kaip visuma čia 
atspindi visą nuveiktą darbą, o kiekvieną darbo dalį 
atitinka tam tikra rezultato dalis. 

Toliau, aš pripažįstu, kad pozityvusis mokslas gali 
ir turi elgtis taip, lyg organizavimas būtų tokios pa- 
čios rūšies darbas. Tik su tokia sąlyga jis galės val- 
dyti organizuotus kūnus. Iš tikrųjų pozityviojo 
mokslo uždavinys yra ne paaiškinti mums daiktų es- 
mę, bet parūpinti mums geresnę priemonę daryti po- 
veikį daiktams. Taigi fizika ir chemija yra jau toli 

pažengę mokslai, ir gyvoji materija pasiduoda mū- 
sų veikai tik tokiu mastu, kokiu galime jai taikyti 
mūsų fizikos ir chemijos metodus. Vadinasi, organi- 
zavimas gali tapti mokslinio tyrimo objektu tik pir- 
ma prilyginus organizuotą kūną mašinai. Ląstelės 
bus mašinos dalys, o organizmas - jų junginys. O 
elementarūs darbai, organizavę šias dalis, bus lai- 
komi realiais visumą organizavusio darbo elementais. 
Toks yra mokslo požiūris. Visai kitoks, mūsų nuomo- 
ne, yra filosofijos požiūris. 

Mums atrodo, kad organizuotos mašinos visuma, 
apskritai kalbant, gali atspindėti organizavimo dar- 
bo visumą (nors ir tai nevisiškai teisinga), tačiau ma- 
šinos dalys neatitinka įdėto darbo dalių, nes šios ma- 
šinos materialumas atspindi ne panaudotų priemo- 
nių visetą, bet įveiktų kliūčių visetą: tai veikiau nei- 
ginys, o ne teigiama tikrovė. Vadinasi, kaip mes pa- 
rodėme vienoje ankstesnėje savo studijoje“?', regėjimas 
yra galia, kuri teisėtai galėtų aprėpti begalę dalykų, 
nepasiekiamų mūsų žvilgsniu. Tačiau toks regėjimas 
nevirstų veiksmu: jis tiktų šmėklai, o ne gyvai būty- 
bei. Gyvos būtybės regėjimas yra veiksmingas regė- 
jimas, apsiribojantis daiktais, kuriuos ta būtybė gali 
veikti: tai tam tikru kanalu nukreiptas regėjimas, o 
regos aparatas paprasčiausiai simbolizuoja tokio ka- 
nalo tiesimo darbą. Tada regos aparato sukūrimo ly- 
giai taip pat neįmanoma paaiškinti jo anatominių ele- 
mentų sujungimu, kaip kanalo nutiesimo neįmano- 
ma paaiškinti atgabenimu žemių, iš kurių bus pada- 
ryti jo krantai. Mechanistinė teorija tada teigtų, kad 
žemės buvo atgabentos vežimas po vežimo, finalizmas 
pridurtų, kad žemės buvo paskirstytos ne bet kaip, 

kad vežėjai dirbo pagal tam tikrą planą. Bet tiek me- 
chanicizmas, tiek finalizmas būtų neteisūs, nes ka- 
nalas atsirado visai kitaip. 

Kalbant dar tiksliau, mes sulyginome būdą, ku- 
riuo gamta sukūrė akį, su paprastu rankos pakėli- 
mo aktu. Bet mes tarėme, kad ranka nesusiduria su 
jokiu pasipriešinimu. Įsivaizduokime, kad ranka, 
užuot judėjusi oru, kerta geležies pjuvenas, kurios 
rankai judant vis labiau glaudžiasi ir priešinasi jos 
judėjimui. Tam tikru momentu mano ranka išeikvos 
savo pastangas, ir kaip tik tada pjuvenos suguls ir 
įgaus tam tikrą formą, būtent sustojusios plaštakos 
ir dalies rankos formą. Dabar tarkime, kad plaštaka 
ir ranka pasidarė nematoma. Stebėtojai ims ieškoti 
pjuvenų išsidėstymo priežasties jose pačiose ir vidi- 
nėse jų masės jėgose. Vieni aiškins kiekvienos pju- 
venų dalelės padėtį gretimų pjuvenų poveikiu jai: tai 
bus mechanicistai. Kiti manys, kad šie atskiri elemen- 
tarūs veiksmai vyko pagal tam tikrą bendrą planą: 
tai bus finalistai. Tačiau iš tiesų buvo tik paprastas 
nedalomas veiksmas, rankos judesys per pjuvenas: 
nepaliaujamas pavienių dalelių judėjimas, kaip ir ga- 
lutinio jų išsidėstymo tvaka, negatyviai išreiškia tam 
tikru būdu šį nedalomą judesį, kuris yra integrali pa- 
sipriešinimo forma, o ne teigiamų elementarių veiks- 
mų sintezė. Todėl jeigu „padariniu“ pavadinsime pju- 
venų išsidėstymą, o rankos judesį - „priežastimi“, ap- 
skritai bus galima teigti, kad visą padarinį paaiški- 
na visa priežastis, tačiau priežasties dalių jokiu bū- 
du neatitinka padarinio dalys. Kitais žodžiais tariant, 
nei mechanicizmas, nei finalizmas čia netinka, ir teks 
imtis sui generis aiškinimo būdo. Tad mūsų siūlomo- 

je hipotezėje regėjimo santykis su regos aparatu bus 
daugmaž toks pats, kaip rankos santykis su geležies 
pjuvenomis, kurios atspindi, nukreipia tam tikru keliu 
bei riboja jos judesį. 

Kuo didesnės bus rankos pastangos, tuo giliau ji 
nugrims į pjuvenas. Bet kad ir kokiame taške ji su- 
stotų, pjuvenų dalelės iškart automatiškai įgis pu- 
siausvyrą, prisiderins viena prie kitos. Taip pat yra 
ir su regėjimu bei regos organu. Priklausomai nuo 
to, daugiau ar mažiau progresuoja nedalomas regė- 
jimo aktas, organo materialumas susideda iš dides- 
nio ar mažesnio kiekio tarpusavyje suderintų ele- 
mentų, tačiau jų tvarka visada būtinai yra visiška 
ir tobula. Ji negali būti dalinė, nes, kartoju dar sy- 
kį, ją sukuriantis realus procesas neturi dalių. Į tai 
neatsižvelgia nei mechanicizmas, nei finalizmas; į 
tai nekreipiame dėmesio ir mes, stebėdamiesi nuo- 
stabia tokio padargo kaip akis sandara. Iš esmės už 
mūsų nuostabos visada slepiasi mintis, kad tiktai 
dalį šios tvarkos galima įgyvendinti, kad visiškas jos 
įgyvendinimas yra tam tikra malonė. Finalistai ma- 
no, kad ji gaunama visa iš karto iš tikslo priežas- 
ties; mechanicistų nuomone, ji teikiama laipsniškai, 
veikiant natūraliai atrankai; tačiau ir vieni, ir kiti 
mato šioje tvarkoje kažką pozityvaus, o jos priežas- 
tyje - kažką dalaus, kas turi visus įmanomus užbaig- 
tumo laipsnius. Iš tikrųjų priežastis yra daugiau ar 
mažiau intensyvi, bet jos poveikis gali pasireikšti tik 
visas perdėm ir užbaigta forma. Priklausomai nuo 
to, kiek ji pažengs į priekį regėjimo linkme, ji su- 
kurs arba paprastą žemesniojo organizmo pigmen- 
tų sankaupą, arba rudimentinę serpulos, arba jau 

diferencijuotą alciopos akį, arba nuostabiai ištobu- 
lintą paukščio akį, bet visi šie nevienodo sudėtingu- 
mo organai neišvengiamai turės vienodai suderin- 
tas dalis. Todėl dvi gyvūnų rūšys, nors ir labai to- 
limos viena kitai, jeigu abi jos vystėsi regėjimo link- 
me vienodai ilgai, abi turės tokį patį regos organą, 
nes organo forma rodo tik laipsnį, kurį pasiekė jo 
funkcinė veikla. 

Bet ar kalbėdami apie vystymąsi regėjimo linkme 
mes negrįžtame prie ankstesnės tikslingumo sampra- 
tos? Be abejo, taip būtų, jeigu šis vystymasis reika- 
lautų sąmoningai ar nesąmoningai įsivaizduoti pa- 
siektiną tikslą. Bet iš tikrųjų jis vyksta dėl pirma- 
pradžio gyvybės polėkio (ėlan vital), jis glūdi pačia- 
me šiame judėjime, ir kaip tik todėl jis aptinkamas 
visose savarankiškose evoliucijos linijose. O jeigu da- 
bar mūsų kas nors paklaustų, kodėl ir kaip jis čia 
atsirado, pasakytume, kad gyvybė visų pirma yra 
polinkis veikti neorganizuotą materiją. Šio veiksmo 
kryptis, be abejo, nėra iš anksto nulemta; dėl to ran- 
dasi nenuspėjama formų, kurias gyvybė vystydama- 
si pasėja savo kelyje, įvairovė. Bet šis veiksmas, vi- 
sada būdamas daugiau ar mažiau atsitiktinio pobū- 
džio, turi savyje bent jau pasirinkimo laisvės užuo- 
mazgą. O pasirinkimas iš anksto suponuoja keleto 
veiksmų galimybę. Vadinasi, reikia, kad veiksmo 
galimybės būtų aiškios gyvoms būtybėms prieš patį 
veiksmą. Regimasis suvokimas nėra kas nors kita““: 
matomi daiktų kontūrai - tai mūsų galimo veiksmo 
apmatai ant jų. Taigi įvairių laipsnių regėjimas bus 


49 Apie tai žr.: Matiėre et mėmoire, chap. I. 

būdingas patiems įvairiausiems gyvūnams, ir jis pa- 
sižymės tuo pačiu sudėtingumu visur, kur bus pa- 
siekęs tokį patį intensyvumo laipsnį. 

Mes išryškinome šiuos sandaros panašumus ap- 
skritai, konkrečiai remdamiesi akies pavyzdžiu, ka- 
dangi turėjome apibrėžti savo požiūrį, viena vertus, 
į mMechanicizmą ir, kita vertus, į finalizmą. Dabar 
mums belieka kuo tiksliau apibūdinti patį šį požiū- 
rį. Šitai mes padarysime nagrinėdami diverguojan- 
čius evoliucijos rezultatus, atsižvelgdami ne į tai, 
kas juose yra panašaus, bet į tai, kuo jie papildo vie- 
ni kitus. 


Antras skyrius 


IŠSISKIRIANČIOS GYVYBĖS 
EVOLIUCIJOS KRYPTYS. SĄSTINGIS, 
INTELEKTAS, INSTINKTAS 


Evoliucijos eiga būtų paprastas dalykas ir mes 
greitai nustatytume jos kryptį, jei gyvybė brėžtų vie- 
ną vienintelę trajektoriją, panašią į tą, kuria nu- 
skrieja iš pabūklo iššautas pilnaviduris sviedinys. 
Bet mes turime reikalą su granata, tuoj pat sprogs- 
tančia į dalis, kurios, pačios būdamos savotiškos gra- 
natos, savo ruožtu suaižėja į dalis, turinčias irgi 
sprogti, ir taip toliau be galo ilgą laiką. Mes suvo- 
kiame tik tai, kas yra arčiausiai mūsų, pakrikus iš- 
silaksčiusių skeveldrų judesius. Nuo jų mes turime 
palaipsniui grįžti prie pradinio judėjimo. 

Kai granata sprogsta, jos skilimas paaiškinamas 
tiek sprogstamąja joje esančio parako galia, tiek me- 
talo pasipriešinimo jėga. Tą patį galima pasakyti ir 
apie gyvybės išsiskirstymą į individus ir rūšis. Mano- 
me, kad tai lemia dvi priežasčių grupės: pasipriešini- 
mas, kurį gyvybė patiria iš neorganizuotos materijos, 
ir sprogstamoji galia, kuri būdinga gyvybei ir kuri 
randasi dėl nestabilios tendencijų pusiausvyros. 

Neorganizuotos materijos pasipriešinimas buvo 
kliūtis, kurią reikėjo įveikti pirmiausia. Gyvybei, at- 
rodo, tai pasisekė padaryti nuolankumu: ji tampa la- 
bai maža ir lanksti, prisiderina prie fizikinių ir 

cheminių jėgų, netgi sutinka nueiti dalį kelio su jo- 
mis, panašiai kaip geležinkelio iešmas kelias akimir- 
kas eina to bėgio, nuo kurio turi atsiskirti, krypti- 
mi. Apie reiškinius, stebimus paprasčiausiose gyvy- 
bės formose, neįmanoma pasakyti, ar jie dar priklau- 
so fizikos ir chemijos sričiai, ar jau yra gyvybės reiš- 
kiniai. Taigi gyvybė turėjo pasisavinti neorganizuo- 
tos materijos įpročius, kad pamažu nukreiptų šią 
įmagnetintą materiją kitu keliu. Iš pradžių atsira- 
dusios gyvosios formos buvo be galo paprastos. Tai, 
be abejo, buvo nedidelės beveik nediferencijuotos 
protoplazmos masės, išoriškai primenančios amebas, 
bet pasižyminčios didžiuliu vidiniu postūmiu, kuris 
turėjo jas pakylėti iki aukščiausių gyvybės formų. 
Mums atrodo visiškai tikėtina, kad verčiami šio po- 
stūmio pirmieji organizmai siekė kiek įmanoma iš- 
augti, tačiau organizuota materija greitai pasiekia 
savo plėtros ribas. Ji veikiau susidvejina negu per- 
žengia tam tikrą tašką. Prireikė, be abejo, ne vieno 
amžiaus pastangų ir apsukrumo stebuklų, kol gyvy- 
bė įveikė šią naują kliūtį. Ji pasiekė, kad gausėjant 
pasirengusių susidvejinti elementų jie visi liktų vie- 
ningi. Dėl darbo pasidalijimo ji susiejo juos neišar- 
domais ryšiais. Sudėtingas ir kone pairas organiz- 
mas veikia taip, lyg būtų vientisa gyva, tiesiog iš- 
augusi masė. 

Tačiau tikros giliosios dalijimosi priežastys slypė- 
jo pačioje gyvybėje. Juk gyvybė - tai tendencija, o 
tendencijos esmė yra vystytis pluoštu; jau vien dėl 
to, kad auga, ji sukuria išsiskiriančias linijas, po ku- 
rias pasiskirsto gyvybės polėkis. Šitai mes matome 
savyje pačiuose, stebėdami tos ypatingos tendenci- 
jos, kurią vadiname savo charakteriu, raidą. Kiek- 

vienas iš mūsų, pasižiūrėjęs atgal į savo istoriją, įsi- 
tikins, kad vaikystėje jo asmenybė, būdama nedalo- 
ma, vienijo savyje skirtingus asmenis, kurie galėjo 
likti neatsiejami, nes dar tiktai radosi; šis daug ža- 
dantis neapibrėžtumas ir yra vienas iš svarbiausių 
vaikystės žavesių. Bet šios susipynusios asmenybės 
augdamos pasidaro nesuderinamos, o kadangi kiek- 
vienas iš mūsų nugyvena tik vieną gyvenimą, tai 
yra priverstas pasirinkti. Iš tikrųjų mes nepaliauja- 
mai renkamės ir todėl nepaliaujamai daug ko atsi- 
sakome. Kelias, kurį nueiname laike, yra nuklotas 
šukėmis viso to, kuo buvome pradėję būti arba kuo 
būtume galėję tapti. Bet gamtai, kurios žinioje yra 
nesuskaičiuojama daugybė gyvenimų, anaiptol ne- 
būtinos tokios aukos. Ji išsaugo įvairias tendencijas, 
kurios augdamos išsiskyrė. Iš jų gamta sukuria iš- 
siskiriančias rūšių eiles, kurios vystosi atskirai. 

Be to, šios eilės gali būti nevienodos reikšmės. Pra- 
dėdamas romaną, autorius į savo herojų sudeda dau- 
gybę dalykų, kurių rašydamas toliau yra priverstas 
atsisakyti. Galbūt jis grįš prie jų vėliau, kitose knygo- 
se, ir sukurs iš jų naujus veikiančiuosius asmenis, ku- 
rie bus tarsi pirmojo fragmentai arba veikiau jo papil- 
dymas, bet kurie beveik visada bus menkesni, paly- 
ginti su pirmuoju veikėju. Taip yra ir su gyvybės evo- 
liucija. Išsišakojimų jos kelyje buvo aibė, bet greta 
dviejų ar trijų didžiųjų kelių buvo ir daugybė aklake- 
lių; o iš tų didžiųjų kelių tik vienas, tas, kuris veda 
nuo stuburinių iki žmogaus, buvo pakankamai pla- 
tus, kad juo laisvai galėtų plūsti didysis gyvybės 
dvelksmas. Toks įspūdis mums susidaro, kai palygina- 
me, pavyzdžiui, bičių arba skruzdėlių bendruomenes 
su žmonių visuomenėmis. Pirmosios yra nuostabiai 

drausmingos ir vieningos, bet sustabarėjusios; antro- 
sios yra atviros visokiai pažangai, tačiau susiskaldžiu- 
sios, jose nuolat vyksta tarpusavio kovos. Idealas ga- 
lėtų būti visada progresuojanti ir visada pusiausvyrą 
išlaikanti visuomenė, tačiau šis idealas turbūt neįgy- 
vendinamas: dvi ypatybės, siekiančios papildyti ir 
netgi papildančios viena kitą gemalo stadijoje, vysty- 
damosi toliau tampa nesuderinamos. Jei apie impul- 
są socialiniam gyvenimui būtų įmanoma kalbėti ki- 
taip nei metaforiškai, reikėtų pasakyti, kad didžioji 
dalis impulso pasuko evoliucijos linija, užsibaigiančia 
žmogumi, o kita dalis susitelkė kelyje, vedančiame 
prie plėviasparnių: taigi bičių ir skruzdėlių bendruo- 
menės sudarytų papildomą mūsų visuomenės aspek- 
tą. Bet tai būtų tik vaizdingas išraiškos būdas. Nebu- 
vo jokio atskiro impulso socialiniam gyvenimui. Pa- 
prasčiausiai yra bendra gyvybės raida, sukurianti iš- 
siskiriančiose linijose vis naujas formas. Jei dviejose iš 
šių linijų turi atsirasti visuomenės, tai jose kartu at- 
sispindės ir kelių divergencija, ir polėkio bendrumas. 
Taigi jos suformuos dvi eiles ypatybių, kurias mes lai- 
kysime kiek papildančiomis viena kitą. 

Tad evoliucijos proceso tyrimo esmė bus atskleis- 
ti tam tikrą skaičių išsiskiriančių krypčių, įvertinti 
to, kas įvyko kiekvienoje iš jų, reikšmę, žodžiu, nu- 
statyti atsiskyrusių tendencijų prigimtį ir jų santy- 
kį. Tuomet derindami šias tendencijas tarpusavyje 
priartėsime prie nedalomo varomojo prado arba vei- 
kiau gausime jo imitaciją. Kitaip sakant, evoliucijo- 
je įžvelgsime visai ką kita nei seriją prisitaikymų 
prie aplinkybių, kaip teigia mechanicizmas, taip pat 
visai ką kita nei bendro plano įgyvendinimą, kaip 
to norėtų tikslingumo doktrina. 

Mes anaiptol neginčijame to, kad būtina evoliuci- 
jos sąlyga yra prisitaikymas prie aplinkos. Pernelyg 
akivaizdu, kad rūšis išnyksta, jei nesitaiko prie jai su- 
darytų gyvavimo sąlygų. Bet viena yra pripažinti, 
kad išorinės aplinkybės yra jėgos, su kuriomis turi 
skaitytis evoliucija, ir kita - laikyti jas evoliuciją krei- 
piančiomis priežastimis. Pastarąją teoriją siūlo mecha- 
nicizmas. Ji visiškai atmeta pirmapradžio polėkio hi- 
poteze, - aš turiu galvoje vidinį postūmį, kuris, kur- 
damas vis sudėtingesnes formas, veda gyvybę į vis 
aukštesnę lemtį. O juk šis polėkis yra akivaizdus, ir 
paprasčiausias žvilgsnis į iškastines rūšis parodo 
mums, kad gyvybė būtų galėjusi išsiversti be evoliu- 
cijos arba evoliucionuoti labai siauruose rėmuose, jei- 
gu ji būtų pasirinkusi sau daug patogesnę dalią - su- 
stabarėti primityviomis formomis. Kai kurie forami- 
niferai nepakito nuo silūro periodo. Lingulai, bešališki 
nesuskaičiuojamų perversmų, drebinusių mūsų pla- 
netą, liudytojai, šiandien yra tokie patys, kokie buvo 
tolimiausiais paleozojaus eros laikais. 

Iš tiesų prisitaikymas paaiškina evoliucinės raidos 
vingius, bet ne bendrą raidos kryptį ir juo labiau ne 
pačią raidą!. Kelias, vedantis į miestą, iš tikrųjų čia 
kyla į kalvą, čia leidžiasi šlaitu žemyn, jis prisitaiko 
prie vietovės ypatybių, bet šios vietovės ypatybės nėra 
kelio priežastis ir juo labiau nenulemia kelio krypties. 
Kiekvienu momentu jos suteikia keliui visa, kas bū- 
tina, - dirvą, kuria jis eina; bet jei pažiūrėsime į ke- 
lią kaip į visumą, o ne į kiekvieną jo dalį atskirai, vie- 


1 Šį požiūrį į prisitaikymą pateikė F. Marinas savo puikiame 
straipsnyje. Žr. F. Marin, Origine des espėces (Revue scientifigue, 
nov. 1901, p. 580). 

tovės nelygumai mums atrodys kaip kliuviniai arba 
gaišaties priežastys, nes kelio tikslas yra miestas ir jis 
siekia būti tiesia linija. Taip yra ir su gyvybės evo- 
liucija bei aplinkybėmis, su kuriomis ji susiduria, skir- 
tumas tik tas, kad evoliucija nubrėžia ne vienintelį 
kelią, kad ji vyksta įvairiomis kryptimis neturėdama 
kokių nors tikslų ir kad pagaliau ji yra išradinga netgi 
kurdama savo prisitaikymo būdus. 

Bet jeigu gyvybės evoliucija nėra serija prisitai- 
kymų prie atsitiktinių aplinkybių, ji taip pat nėra ir 
kokio nors plano įgyvendinimas. Planas yra duoda- 
mas iš anksto. Jis įsivaizduojamas arba bent jau ga- 
lima jį įsivaizduoti prieš imantis jį įgyvendinti. Vi- 
siškas jo įgyvendinimas gali būti nukeltas į tolimą 
ateitį arba netgi atidėliojamas iki begalybės, bet jo 
idėja gali būti suformuluota jau dabar šiuolaikiniais 
terminais. Priešingai, jeigu evoliucija yra be palio- 
vos atnaujinama kūryba, ji laipsniškai kuria ne tiktai 
gyvybės formas, bet ir idėjas, leidžiančias intelektui 
ją suvokti, ir sąvokas, kuriomis ji bus išreikšta. Ki- 
taip sakant, jos ateitis pranoksta jos dabartį ir ne- 
gali būti perteikta viena idėja. 

Čia slypi pirmoji finalizmo klaida. Iš jos kyla ki- 
ta, dar svarbesnė. 

Jei gyvybė įgyvendina kokį nors planą, judėda- 
ma į priekį ji turėtų atskleisti vis didesnę harmoni- 
ją. Taip, pavyzdžiui, dedant akmenį ant akmens sta- 
tomas namas vis aiškiau atskleidžia architekto idė- 
ją. Priešingai, jei visa gyvybės vienybė glūdi polė- 
kyje, stumiančiame ją laiko keliu, harmonija yra ne 
priekyje, bet užpakalyje. Vienybė randasi iš vis a ter- 
go“*: ji duodama pradžioje kaip impulsas, o ne pa- 
baigoje kaip masalas. Persiduodamas polėkis vis la- 

biau išsisklaido savo apraiškose, kurios dėl kilmės 
bendrumo, be abejo, turi tam tikrais aspektais pa- 
pildyti viena kitą, tačiau šitai nekliudo joms būti 
priešiškoms ir nesuderinamoms. Taigi disharmonija 
tarp rūšių vis didės. Kol kas mes nurodėme tik pa- 
grindinę jos priežastį. Paprastumo dėlei tarėme, jog 
kiekviena rūšis priimdavo jai perduotą impulsą, kad 
perduotų jį kitoms, ir jog visomis gyvybės vystymo- 
si kryptimis raida vyksta tiesia linija. Iš tikrųjų yra 
tokių rūšių, kurios sustoja, ir tokių, kurios pasuka 
atgal. Evoliucija nėra vien judėjimas į priekį; dau- 
geliu atvejų matome trypčiojimą vietoje, o dar daž- 
niau - nukrypimą į šalį ir grįžimą atgal. Toliau mes 
parodysime, kad taip ir turi būti ir kad tos pačios 
priežastys, kurios suskaldo evoliucijos judėjimą, daž- 
nai priverčia gyvybę, pakerėtą ką tik sukurtos for- 
mos, užsimiršti. Tai sukelia vis didėjančią netvarką. 
Be abejo, yra pažanga, jei pažanga laikysime nepa- 
liaujamą judėjimą bendra kryptimi, kurią nulemia 
pirmapradis impulsas, bet ši pažanga vyksta tik 
dviem ar trimis didžiosiomis evoliucijos linijomis, kur 
randasi vis sudėtingesnės ir vis labiau išsivysčiusios 
formos; tarp šių linijų eina aibė antraeilių kelių, ku- 
riuose, priešingai, vis gausėja nukrypimų, sustojimų 
ir atsitraukimų. Filosofas, iš pat pradžių taręs, kad 
kiekviena detalė yra susijusi su bendruoju visumos 
planu, vos tik pradėjęs analizuoti faktus patirs nu- 
sivylimą po nusivylimo, o kadangi jis viską priskyrė 
vienai kategorijai, tai dėl to, kad iš pradžių neatsi- 
žvelgė į atsitiktinumą, dabar prieina išvadą, jog vis- 
kas yra atsitiktina. Priešingai, iš pat pradžių priva- 
lu skirti atsitiktinumui jo dalį, ir netgi labai didelę. 
Būtina pripažinti, kad ne viskas gamtoje susiję tarp 

savęs. Taip tarę, būsime priversti nustatyti centrus, 
apie kuriuos kristalizuojasi tai, kas nesusiję tarp sa- 
vęs. Ir ši kristalizacija pati savaime nuskaidrins vi- 
sa kita: išryškės pagrindinės kryptys, kuriomis juda 
gyvybė, plėtodama pirmapradį impulsą. Teisybė, 
mums neteks išvysti detalaus plano įgyvendinimo. 
Gamta yra šis tas daugiau ir geriau nei išsipildan- 
tis planas. Planas - tai darbui užbrėžta riba: jis už- 
daro ateitį, kurios pavidalą apibrėžia. Gyvybės evo- 
liucijai, priešingai, atlapos ateities durys. Tai kūry- 
ba, amžinai vykstanti dėl pirmapradžio judėjimo. Šis 
judėjimas sukuria organizuoto pasaulio vienybe, vai- 
singą vienybę, pasižyminčią begaliniu turtingumu, 
pranokstančią visa, apie ką gali svajoti intelektas, 
nes intelektas yra viso labo tik vienas iš šio judėji- 
mo aspektų arba vienas iš jo produktų. 

Tačiau lengviau nustatyti metodą negu jį taiky- 
ti. Visiškai paaiškinti evoliucijos proceso, tokio, kaip 
mes jį įsivaizduojame, praeitį būtų įmanoma tik ta- 
da, jei organizuoto pasaulio istorija jau būtų pasi- 
baigusi. Bet mums dar toli iki to. Pateikiamos įvai- 
rių rūšių genealogijos yra ginčytinos. Jos kinta kei- 
čiantis autoriams, jas lėmusioms teorinėms pažiū- 
roms ir sukelia ginčus, kuriuos išspręsti šiuolaikinis 
mokslas yra nepajėgus. Bet lyginant įvairius spren- 
dimus aiškėja, kad prieštaravimų veikiau kyla dėl 
detalių, o ne dėl pagrindinių linijų. Vadinasi, laiky- 
damiesi kuo arčiau šių pagrindinių linijų, mes gali- 
me būti tikri, kad nepasiklysime. Beje, mums tik jos 
ir terūpi, nes nesiekiame kaip gamtininkai rasti įvai- 
rių rūšių sekos tvarką, o tik norime nustatyti pagrin- 
dines jų evoliucijos kryptis. Be to, netgi ne visos šios 
kryptys mus vienodai domina: mums ypač svarbus 

yra kelias, vedantis žmogaus link. Todėl eidami vie- 
nomis ar kitomis kryptimis neturime išleisti iš akių 
to, kad mums svarbiausia nustatyti žmogaus santykį 
su gyvūnijos pasauliu kaip visuma ir pačios gyvū- 
nijos vietą visame organizuotame pasaulyje. 


Imdamiesi antrojo klausimo pasakysime, kad nė- 
ra jokio aiškaus požymio, kuris skirtų augalą nuo gy- 
vūno. Bandymai tiksliai apibrėžti abu pasaulius vi- 
sada baigdavosi nesėkme. Nėra nė vienos augalinės 
gyvybės savybės, kuria tam tikru mastu nepasižymė- 
tų kai kurie gyvūnai, nėra nė vieno gyvūnams bū- 
dingo bruožo, kurio neaptiktume tam tikrose rūšyse 
arba tam tikrais momentais augmenijos pasaulyje. To- 
dėl suprantama, kad tikslumą mėgstantys biologai 
skirtumą tarp dviejų pasaulių laikė dirbtiniu. Jie būtų 
buvę teisūs, jei apibrėžimas čia būtų pateikiamas, 
kaip matematikos ir fizikos moksluose, remiantis tam 
tikrais statiniais požymiais, kuriais pasižymi vienas 
dalykas ir kurių stokoja kitas. Visai kitoks apibrėži- 
mo būdas, mūsų nuomone, turi būti taikomas gyvy- 
bę tiriančiuose moksluose. Nėra jokios gyvybės apraiš- 
kos, kurioje neglūdėtų užuomazgine arba latentine, 
arba potencine forma esminės daugelio kitų gyvybės 
apraiškų ypatybės. Skiriasi tik proporcijos. Bet šio 
skirtumo užtenka apibrėžti juo pasižyminčiai grupei, 
jei įmanoma nustatyti, kad skirtumas nėra atsitikti- 
nis ir kad grupė vystydamasi vis labiau išryškina savo 
skiriamąsias savybes. Žodžiu, grupė apibrėžtina ne 
pagal pasižymėjimą tam tikromis savybėmis, o pagal 
tendenciją jas išryškinti. Jei laikysimės šio požiūrio, 
jei paisysime ne tiek būsenos, kiek tendencijos, įsiti- 
kinsime, kad augalus ir gyvūnus galima apibrėžti ir 

skirti labai tiksliai ir kad jie priskirtini dviem išsiski- 
riančioms gyvybės evoliucijos kryptims. 

Ši divergencija pasireiškia visų pirma mitybos bū- 
du. Žinoma, kad augalai tiesiai iš oro, vandens ir že- 
mės gauna elementus, būtinus gyvybei palaikyti, 
ypač anglį ir azotą; jie pasisavina juos mineralų pa- 
vidalu. Priešingai, gyvūnai gali pasisavinti šiuos ele- 
mentus tik tada, kai juos organinėse medžiagose su- 
kaupia augalai arba gyvūnai, kurie juos tiesiogiai 
arba netiesiogiai gauna iš augalų; tad galų gale au- 
galai yra gyvūnų maistas. Teisybė, augmenijos pa- 
saulyje šis dėsnis turi daug išimčių. Mes nedvejoda- 
mi prie vabzdžiaėdžių augalų priskiriame saulaša- 
rę, musėkautą, tuklę. Kita vertus, grybai, užiman- 
tys tokią reikšmingą vietą augmenijos pasaulyje, 
maitinasi kaip gyvūnai: ar tai būtų fermentiniai gry- 
bai saprofitai, ar parazitai, visi jie maistą gauna iš 
jau susidariusių organinių medžiagų. Vadinasi, re- 
miantis šiuo mitybos skirtumu neįmanoma pateikti 
jokio statinio apibrėžimo, kuris automatiškai bet ku- 
riuo atveju atsakytų į klausimą, ar turime reikalą 
su augalu, ar su gyvūnu. Bet šis skirtumas gali duo- 
ti pradžią dinaminiam abiejų pasaulių apibrėžimui, 
nes paženklina dvi išsiskiriančias kryptis, kuriomis 
pasuko augalai ir gyvūnai. Įstabu, kad grybai, ne- 
paprastai išplitę gamtoje, neįstengė evoliucionuoti. 
Organiniu požiūriu jie nepakyla aukščiau tų audi- 
nių, kurie susidaro išsivysčiusių augalų gemalinia- 
me sėklapradžio maišelyje prieš išdygstant naujam 
individui. Galima būtų sakyti, jog jie yra augalų pa- 


2 De Saporta et Marion, L'évolution des Cryptogames, 1881, 
p. 37. 

saulio nelaikšiai. Visos įvairios jų rūšys yra aklake- 
liai, tarsi atsisakydami įprasto augalų maitinimosi 
būdo jie liovėsi judėti pagrindiniu evoliucijos keliu. 
O saulašarės ir musėkautai, apskritai vabzdžiaėdžiai 
augalai maitinasi šaknimis kaip ir kiti augalai, iš- 
gauna savo žaliosiomis dalimis anglį iš atmosferoje 
esančios angliarūgštės. Jų gebėjimas sugauti, absor- 
buoti ir suvirškinti vabzdžius išsivystė vėliau visiš- 
kai išskirtiniais atvejais, kai pernelyg skurdi dirva 
neduodavo jiems pakankamai maisto. Apskritai kal- 
bant, jei požymių buvimui teiksime mažiau reikšmės 
nei tendencijai juos išvystyti ir jei laikysime esmine 
tą tendenciją, kurios kryptimi evoliucija galėjo tęs- 
tis iki begalybės, tai galėsime sakyti, jog augalai ski- 
riasi nuo gyvūnų tuo, kad gali sukurti organinę me- 
džiagą iš mineralinių elementų, kuriuos gauna tie- 
siai iš atmosferos, žemės ir vandens. Bet su šiuo 
skirtumu susijęs ir kitas, daug gilesnis. 

Gyvūnas, negalėdamas tiesiogiai išgauti visur 
esančios anglies ir azoto, kad maitintųsi, yra privers- 
tas ieškoti augalų, jau sukaupusių šiuos elementus, 
arba gyvūnų, kurie patys juos gavo iš augalų pa- 
saulio. Todėl gyvūnas būtinai turi būti judrus. Pra- 
dedant ameba, spėtinai išleidžiančia savo pseudopo- 
dijas, kad sučiuptų organines medžiagas, pasklidu- 
sias vandens lašelyje, ir baigiant aukščiausiais gy- 
vūnais, turinčiais jutimo organus aukai pažinti, ju- 
dėjimo organus jai sugauti, nervų sistemą, koordi- 
nuojančią judesius su pojūčiais, gyvūnų gyvenimas 
pasižymi, imant bendrąją kryptį, judrumu erdvėje. 
Savo pirmaprade forma gyvūnas - tai nedidelė pro- 
toplazmos masė, apgaubta viso labo plonyčiu balty- 

mų apvalku, leidžiančiu jai laisvai keisti formą ir ju- 
dėti. Priešingai, augalo ląstelę gaubia celiuliozės 
membrana, pasmerkianti ją nejudrumui. Ir nuo apa- 
čios iki viršaus augmenijos pasaulyje vyrauja tie pa- 
tys įpročiai, lemiantys vis didesnį sėslumą, nes au- 
galams nėra reikalo judėti, kadangi jie randa aplink 
save - atmosferoje, vandenyje ir žemėje, kurioje au- 
ga, - tiesiogiai pasisavinamus mineralinius elemen- 
tus. Žinoma, judrumo reiškinių pastebima ir auga- 
lų pasaulyje. Darwinas parašė puikią knygą apie vi- 
joklinius augalus. Jis tyrinėjo kai kurių vabzdžiaė- 
džių augalų, tokių kaip saulašarė ir musėkautas, ju- 
desius norint sugauti auką. Yra žinoma apie akaci- 
jų, mimozų ir kitų augalų lapų judesius. Beje, au- 
galinės protoplazmos judėjimas apvalkalo viduje liu- 
dija jos giminiškumą gyvūnų protoplazmai. Ir prie- 
šingai, manome, kad daugeliui gyvūnų (paprastai 
parazitų) rūšių būdingi įsitvirtinimo vienoje vietoje 
reiškiniai, panašūs į augalams būdingus tokius reiš- 
kinius“. Ir čia galima apsirikti teigiant, kad judru- 
mas ir nejudrumas yra du požymiai, leidžiantys vien 
iš pažiūros nuspręsti, ar prieš mūsų akis yra auga- 
las, ar gyvūnas. Bet gyvūnų nejudrumas dažniau- 
siai pasireiškia kaip sąstingis, apėmęs rūšį, lyg ir at- 
sisakymas vystytis toliau tam tikra kryptimi: jis gi- 
miniškas parazitizmui ir pasižymi ypatybėmis, bū- 
dingomis augalinei gyvybei. Antra vertus, augalų ju- 
desiams nebūdingas nei gyvūnų judesių dažnumas, 
nei įvairovė. Paprastai jie susiję tik su viena orga- 


3 Apie įsitvirtinimą vienoje vietoje ir parazitavimą žr.: Hous- 
say, La forme et la vie, Paris, 1990, p. 721-807. 

nizmo dalimi ir beveik niekada neapima viso orga- 
nizmo. Išskirtiniais atvejais, kai pasireiškia neaiškus 
spontaniškumas, atrodo, kad susidūrėme su atsitik- 
tiniu paprastai snaudžiančio aktyvumo pabudimu. 
Trumpai sakant, jei judrumas ir nejudrumas koeg- 
zistuoja tiek augmenijos, tiek gyvūnijos pasaulyje, 
tuomet pusiausvyra aiškiai pažeidžiama nejudrumo 
labui vienu atveju ir judrumo labui - kitu atveju. 
Šios dvi priešingos tendencijos taip aiškiai dominuoja 
augalų ir gyvūnų evoliucijoje, kad jomis būtų gali- 
ma apibrėžti abu pasaulius. Bet judrumas ir nejud- 
rumas savo ruožtu yra tiktai paviršutinės dar giles- 
nių tendencijų apraiškos. 

Tarp judrumo ir sąmonės yra akivaizdus ryšys. 
Žinoma, aukščiausiųjų organizmų sąmonė yra su- 
sijusi su tam tikrais smegenų mechanizmais. Kuo la- 
biau išsivysčiusi nervų sistema, kuo įvairesni ir tiks- 
lesni darosi judesiai, iš kurių ji gali rinktis, tuo aiš- 
kesnė yra ir juos lydinti sąmonė. Bet nervų siste- 
ma nėra nei šio judrumo, nei šio pasirinkimo, vadi- 
nasi, nei šios sąmonės būtina sąlyga; ji tik nukrei- 
pė tam tikra kryptimi ir pakylėjo į aukštesnį inten- 
syvumo lygį pradinį neaiškų aktyvumą, išsisklai- 
džiusį visoje organizuotos substancijos masėje. Kuo 
žemesnis gyvūnų išsivystymo lygis, tuo labiau pa- 
prastėja ir atsiskiria vienas nuo kito nervų centrai; 
galiausiai nerviniai elementai išnyksta, paskęsdami 
mažiau diferencijuoto organizmo masėje. Tačiau ly- 
giai taip pat yra ir su visais kitais organais, visais 
kitais anatominiais elementais; būtų absurdiška 
neigti gyvūną turint sąmonę todėl, kad jis neturi 
smegenų, kaip ir pareikšti, jog jis negali maitintis 

todėl, kad neturi skrandžio. Iš tikrųjų nervų siste- 
ma, kaip ir visos kitos sistemos, atsirado dėl darbo 
pasidalijimo. Ji nesukuria funkcijos, o tik pakelia ją 
į aukštesnį intensyvumo ir tikslumo lygį, suteikda- 
ma jai dvigubą refleksinės veiklos ir valingos veik- 
los formą. Refleksiniam judesiui atlikti reikalingas 
ištisas mechanizmas, išsidėstęs nugaros smegenyse 
arba pailgosiose smegenyse. Kad būtų galima va- 
lingai pasirinkti iš kelių tam tikrų poelgių, reikalingi 
smegenų centrai, tai yra sankryžos, iš kurių eina 
keliai, vedantys į įvairios konfigūracijos ir vienodo 
tikslumo judinamuosius mechanizmus. Tačiau ten, 
kur dar nesusidarė nerviniai elementai, o juo labiau 
jie nesusijungė į sistemą, yra kažkas, iš ko dėl su- 
sidvejinimo atsiras ir refleksas, ir valingas judesys, 
kažkas, kas nepasižymi nei mechaniniu pirmojo 
tikslumu, nei su protu susijusiu antrojo neryžtingu- 
mu, bet kas, turėdamas be galo menką dalelę tiek 
vieno, tiek kito, yra tiesiog neapibrėžta ir, vadina- 
si, jau iš dalies sąmoninga reakcija. Tai reiškia, kad 
pats paprasčiausias organizmas yra sąmoningas 
tiek, kiek jis laisvai juda. Ar sąmonė čia judėjimo 
atžvilgiu bus padarinys, ar priežastis? Viena vertus, 
ji yra priežastis, nes jos paskirtis — valdyti judėji- 
mą. Bet kita vertus, ji yra padarinys, nes ją palai- 
ko judamoji veikla, ir vos tik ši veikla liaujasi, są- 
monė atrofuojasi arba veikiau užsnūsta. Vėžiagyvių, 
tokių kaip šakniagalviai, kurie kitados turėjo labiau- 
siai diferencijuotą sandarą, nejudrumą ir parazitiz- 
mą lydi išsigimimas ir beveik visiškas nervų siste- 
mos išnykimas; kadangi tokiu atveju organizacijos 
vystymasis visą sąmoningą veiklą lokalizavo nervų 
centruose, galima spėti, kad tokios rūšies gyvūnų 

sąmonė yra dar menkesnė nei mažiau diferencijuo- 
tų gyvūnų, niekada neturėjusių nervų centrų, bet 
nepraradusių judrumo. 

Kaipgi galėjo tada augalas, įsitvirtinęs žemėje ir 
randantis maistą vietoje, vystytis sąmoningos veiklos 
kryptimi? Protoplazmą gaubianti celiuliozės membra- 
na, padarydama paprasčiausią augalinį organizmą 
nejudrų, drauge žymiu mastu apsaugo jį nuo išori- 
nių dirgiklių, kurie dirgina gyvūnų jautrumą ir ne- 
leidžia jiems užsnūsti'. Taigi augalai apskritai yra 
nesąmoningi. Tačiau ir čia reikia vengti radikalių 
skirstymų. Sąmonė ir nesąmoningumas nėra dvi eti- 
ketės, kurias galima mašinaliai prilipdyti - vieną prie 
kiekvienos augalinės ląstelės, kitą prie kiekvieno gy- 
vūno. Gyvūno, išsigimusio į nejudrų parazitą, sąmo- 
nė užsnūsta, o augalo, vėl įgijusio judesių laisvę, są- 
monė, priešingai, prabunda, ir prabunda lygiai tokiu 
mastu, kokiu jis susigrąžino šią laisvę. Ir vis dėlto 
sąmonė ir nesąmoningumas rodo kryptis, kuriomis 
vystėsi abu pasauliai, ta prasme, kad, norint suras- 
ti geriausius gyvūnų sąmonės pavyzdžius, reikia pa- 
kilti iki pačių aukščiausių gyvūnų padermės atsto- 
vų, 0 norint aptikti galimus augalų sąmonės atvejus, 
reikia nusileisti augalų pakopomis kiek įmanoma 
žemiau, pasiekti, pavyzdžiui, dumblių zoosporas ir 
apskritai tuos vienaląsčius organizmus, kurie, gali- 
ma sakyti, svyruoja tarp augalinės formos ir gyvū- 
ninės formos. Šiuo požiūriu ir šiuo mastu mes api- 
brėšime gyvūnus kaip pasižyminčius jautrumu ir 
prabudusia sąmone, o augalus - kaip pasižyminčius 
snaudžiančia sąmone ir nejautrumu. 


4 Cope, op. cit., p. 76. 

Glaustai tariant, augalai gamina organines me- 
džiagas tiesiogiai iš mineralinių medžiagų: šis suge- 
bėjimas paprastai išvaduoja juos nuo reikalo judė- 
ti, o kartu ir nuo būtinybės jausti. Gyvūnai, priversti 
ieškotis maisto, vystėsi judamosios veiklos linkme ir 
kartu vis platesnės ir aiškesnės sąmonės linkme. 


Dabar mums atrodo neabejotina, kad gyvūninė 
ląstelė ir augalinė ląstelė atsirado iš bendro kamie- 
no, kad pirmieji gyvi organizmai svyravo tarp au- 
galinės formos ir gyvūninės formos, priklausydami 
kartu ir vienai, ir kitai. Iš tikrųjų mes ką tik matė- 
me, kad būdingosios, nors ir išsiskiriančios abiejų pa- 
saulių evoliucijos tendencijos ir šiandien egzistuoja 
kartu tiek augaluose, tiek gyvūnuose, skiriasi tik 
proporcijos. Paprastai viena iš šių dviejų tendencijų 
užgožia arba nuslopina kitą, bet išskirtiniais atve- 
jais pastaroji išsivaduoja ir atgauna prarastąją vie- 
tą. Augalinės ląstelės judrumas ir sąmonė nėra taip 
užsnūdę, kad negalėtų pabusti, kai tai leidžia arba 
to reikalauja aplinkybės. O kita vertus, gyvūnų pa- 
saulio evoliuciją be paliovos gaišindavo, stabdydavo 
arba grąžindavo atgal tendencija, būdinga augali- 
nei gyvybei. Kad ir kokia pilnatviška, tiesiog per 
kraštus trykštanti atrodytų gyvūnų rūšies veikla, jos 
tyko sąstingis ir nesąmoningumas. Savo vaidmenį ji 
išsaugo tik pastangų ir vargo kaina. Kelyje, kuriuo 
vystėsi gyvūnai, būta nesuskaičiuojamos daugybės 
nesėkmių, nuosmukių, susijusių dažniausiai su pa- 
razitavimo įpročiais; tiek pat būta ir iešmo perkėli- 
mų į augalinį gyvenimą. Taigi viskas mus verčia spė- 
ti, kad augmenija ir gyvūnija yra kilusios iš bendro 


132 


SĄSTINGIS, INTELEKTAS, INSTINKTAS 


protėvio, kuriame glūdėjo užuomazginiu pavidalu 
tiek viena, tiek kita tendencija. 

Tačiau abi tendencijos, susipynusios šioje rudi- 
mentinėje formoje, vystydamosi išsiskyrė. Iš to radosi 
augalų pasaulis su savo nejudrumu ir nejautrumu, 
iš to radosi ir gyvūnai su savo judrumu ir sąmone. 
Norint paaiškinti šį išsiskyrimą, nėra jokio reikalo 
griebtis paslaptingos jėgos. Pakanka nurodyti, kad 
gyvos būtybės natūraliai linksta į tai, kas joms yra 
patogiausia, ir augalai ir gyvūnai savo ruožtu pasi- 
rinko dvi skirtingas patogumo rūšis, kad apsirūpin- 
tų jiems reikalinga anglimi ir azotu. Pirmieji be pa- 
liovos mašinaliai išgauna šiuos elementus iš juos tei- 
kiančios aplinkos. Antrieji netolydžiais, sukoncen- 
truotais į kelias akimirkas, sąmoningais veiksmais 
ieško šių elementų juos jau pasisavinusiuose orga- 
nizmuose. Tai yra dvi skirtingos darbo arba, jei no- 
rite, tinginiavimo sampratos. Todėl mums atrodo abe- 
jotina, jog kada nors augaluose bus atrasti nerviniai 
elementai, kad ir menkiausios jų užuomazgos. Va- 
dovaujančiąją gyvūnų valią, mūsų nuomone, auga- 
luose atitinka kryptis, kuria jie nukreipia saulės spin- 
duliavimo energiją, kai ja naudojasi, kad nutrauk- 
tų anglies ryšius su deguonimi angliarūgštėje. Gy- 
vūnų jautrumą augaluose atitinka ypatingas jų 
chlorofilo jautrumas šviesai. Vadinasi, nervų siste- 
ma visų pirma yra mechanizmas, tarpininkaujantis 
tarp pojūčių ir valios aktų, o tikroji augalų „nervų 
sistema“, mums atrodo, yra mechanizmas arba vei- 
kiau sui generis chemizmas, tarpininkaujantis tarp 
jų chlorofilo jautrumo šviesai ir krakmolo gamybos. 
Kitaip sakant, augalams nebūtini nerviniai elemen- 

tai, o tas pats polėkis, dėl kurio išsivystė gyvūnų ner- 
vai ir nervų centrai, augalų pasaulyje suformavo 
chlorofilo funkciją“. 

Šis pirmas žvilgsnis, mestas į organizuotą pasaulį, 
leis mums tiksliau nustatyti, kas jungia augalų ir 
gyvūnų pasaulius ir kas juos skiria. 

Tarkime, kaip siūlėme ankstesniame skyriuje, kad 
gyvybės gelmėse slypi pastangos įdiegti fizikinių jė- 
gų būtinumui kuo didesnį kiekį neapibrėžtumo. Šios 
pastangos negali galų gale sukurti energijos arba jei- 
gu ir sukuria, tai sukurtasis energijos kiekis nėra iš 
tų dydžių, kurie prieinami mūsų juslėms, mūsų ma- 
tavimo prietaisams, mūsų patyrimui ir mūsų moks- 
lui. Taigi viskas vyksta taip, lyg šios pastangos pa- 
prasčiausiai siektų kuo geriau panaudoti jau egzis- 
tuojančią energiją, esančią jų žinioje. Yra tiktai vie- 
nas būdas sėkmingai tai atlikti: pasiekti, jog mate- 
rija sukauptų tiek potencinės energijos, kad tam tikru 
momentu paspaudus mygtuką būtų galima atlikti 
tiek darbo, kiek jo reikia veiksmui. Pačios pastangos 
turi tiktai galią paspausti tą mygtuką. Tačiau tas 
darbas, nors visada toks pats ir visada mažesnis už 
bet kokį duotą kiekį, bus tuo veiksmingesnis, kuo iš 
aukščiau jis privers kristi svarelį ir kuo tas svarelis 
bus sunkesnis, arba, kitais žodžiais tariant, kuo bus 


5 Kaip augalai kai kuriais atvejais vėl atgauna snūduriavusį 
gebėjimą aktyviai judėti, taip ir gyvūnai išskirtinėmis aplinky- 
bėmis gali vėl sugrįžti į augalinį gyvenimą ir susidaryti chloro- 
filo funkcijos atitikmenį. Tiesą sakant, iš nesenų Marios von Lin- 
den bandymų galima daryti išvadą, kad kai kurių drugių (Lepi- 
doptera) lėliukės ir lervos, veikiamos šviesos, pasisavina anglį 
iš atmosferoje esančios angliarūgštės. (M. von Linden, L'assi- 
milation de Uacide carbonique par les chrysalides de Lėpidop- 
teres, C. R. de la Soc. de biologie, 1905, p. 692 ir kt.) 


134 


SĄSTINGIS, INTELEKTAS, INSTINKTAS 


didesnis sukauptas ir disponuojamas potencinės ener- 
gijos kiekis. Iš tikrųjų pagrindinis energijos, varto- 
jamos mūsų planetos paviršiuje, šaltinis yra Saulė. 
Vadinasi, problema būtų tokia: pasiekti, kad tai vie- 
nur, tai kitur žemės paviršiuje Saulė iš dalies ir lai- 
kinai liautųsi eikvojusi tinkamą naudoti energiją, 
kad ji sukauptų tam tikrą jos kiekį dar nepanaudo- 
tos energijos pavidalu atitinkamuose rezervuaruose, 
iš kurių paskui ji galėtų norimu metu ir norima 
kryptimi išsilieti. Medžiagos, kuriomis maitinasi gy- 
vūnai, ir yra tokios rūšies rezervuarai. Sudarytos iš 
labai sudėtingų molekulių, turinčių didelį kiekį po- 
tencinės cheminės energijos, jos yra tarsi sprogsta- 
moji medžiaga, tik ir laukianti kibirkšties, kad išlais- 
vintų sukauptą energiją. Be to, visai galimas daik- 
tas, kad gyvybė iš pradžių siekė kartu pagaminti ir 
sprogstamąją medžiagą, ir sprogimą, panaudojantį 
tą medžiagą. Tokiu atveju tas pats organizmas, su- 
kaupęs energiją tiesiogiai iš Saulės spinduliavimo, 
eikvotų ją laisviems judesiams erdvėje. Užtat esame 
priversti tarti, kad pirmosios gyvos būtybės, viena 
vertus, stengėsi be perstojo kaupti energiją, gauna- 
mą iš Saulės, o kita vertus, kartkartėmis eikvoti ją 
pliūpsniais judamaisiais veiksmais: chlorofilo turin- 
čios infuzorijos, gėlavandeniai žiuželiniai, ko gero, ir 
šiandien simbolizuoja tą pirmapradę gyvybės tenden- 
ciją, nors ir sustabarėjusia ir nepajėgia vystytis for- 
ma. Ar diverguojantis augmenijos ir gyvūnijos pa- 
saulių vystymasis, metaforiškai kalbant, neatitinka 
to, kad kiekvienas iš jų užmiršo vieną iš programos 
pusių? Arba, kas yra labiau tikėtina, galbūt pati tos 
materijos, kurią atsiradusi gyvybė aptiko mūsų pla- 
netoje, prigimtis priešinosi tam, kad abi tendencijos 

pernelyg toli vystytųsi kartu viename organizme? 
Tikra tik tai, kad augmenija pasuko pirmąja kryp- 
timi, o gyvūnija - antrąja. Bet jeigu iš pradžių ga- 
minant sprogstamąją medžiagą gamtos tikslas buvo 
sprogimas, vadinasi, gyvūnijos evoliucija labiau nei 
augmenijos evoliucija iš esmės atspindi pagrindinę 
gyvybės kryptį. 

Abiejų pasaulių „harmonija“, jiems būdingos vie- 
na kitą papildančios ypatybės - visa tai, vadinasi, 
randasi dėl to, kad jų plėtojamos dvi tendencijos iš 
pradžių buvo susiliejusios į vieną. Juo labiau didė- 
ja pirminė vieninga tendencija, tuo sunkiau jai da- 
rosi sujungti toje pačioje gyvoje būtybėje abu ele- 
mentus, kurie pradinėje būsenoje apima vienas ki- 
tą. Dėl to randasi susidvejinimas, dėl to randasi dvi 
išsiskiriančios evoliucijos, taip pat dvi eilės ypatybių, 
kai kada prieštaraujančių viena kitai, kai kada vie- 
na kitą papildančių, bet visada išsaugančių pana- 
šumą ir giminiškumą. Tuo metu, kai gyvūnai vys- 
tėsi - ne be atsitiktinumų kelyje - vis laisvesnio ne- 
tolydaus energijos naudojimo linkme, augalai veikiau 
tobulino savo energijos kaupimo vietoje sistemą. Mes 
plačiau nesustosime prie antrojo punkto. Pakaks pa- 
sakyti, kad augalai savo ruožtu daug laimėjo iš nau- 
jo susidvejinimo, panašaus į tą, kuris įvyko tarp au- 
galų ir gyvūnų. Pirmykštė augalo ląstelė turėjo vie- 
na pati išgauti ir anglį, ir azotą, bet ji galėjo beveik 
visiškai atsisakyti savo antrosios funkcijos iškart, kai 
tik mikroskopiniai augalai pasuko išskirtinai šia kryp- 
timi, beje, įvairiai specializuodamiesi šiam vis dar su- 
dėtingam darbui. Mikrobai, išgaunantys azotą iš at- 
mosferos, ir tie, kurie nuosekliai amoniako junginius 
paverčia azoto junginiais, o šiuos savo ruožtu nit- 

ratais, padarė augmenijos pasauliui tokią pačią pa- 
slaugą, kokią augalai apskritai daro gyvūnams to- 
kiu pačiu iš pradžių vieningos tendencijos suskaidy- 
mu. Jei mes išskirtume šiuos mikroskopinius auga- 
lus į atskirą karalystę, būtų galima sakyti, kad dir- 
vos mikrobai, augalai ir gyvūnai mums atskleidžia 
materijos, kuria gyvybė disponavo mūsų planetoje, 
atliktą viso to, kas glūdėjo gyvybėje kaip samplai- 
ka, analize. Ar tai yra, tiesą sakant, „darbo pasida- 
lijimas“? Šie žodžiai neatskleidžia evoliucijos, kaip 
mes ją suvokiame, tikslios sampratos. Ten, kur yra 
darbo pasidalijimas, yra ir asociacija, ir pastangų 
konvergencija. Priešingai, tokia evoliucija, apie ko- 
kią mes kalbame, visada vyksta ne asociacijos, bet 
disociacijos, ne pastangų konvergencijos, bet diver- 
gencijos linkme. Narių, tam tikrais momentais papil- 
dančių vienas kitą, harmonija, mūsų nuomone, ne- 
sukuriama raidos kelyje abipusiu prisitaikymu; prie- 
šingai, visiška harmonija egzistuoja tik išeities taš- 
ke. Ji išplaukia iš pirmapradės tapatybės. Ji randa- 
si dėl to, kad evoliucijos procesas, kuris plečiasi kaip 
pluoštas, kartu vienodai augant nariams, atitolina 
juos vieną nuo kito, nors iš pradžių šie nariai taip 
gerai papildė vieni kitus, jog buvo susilieję į viena. 

Beje, elementai, į kuriuos suskyla tendencija, tu- 
ri toli gražu nevienodą reikšmę ir ypač nevienodą 
galią evoliucionuoti. Mes ką tik išskyrėme organizuo- 
tame pasaulyje, jei galima taip sakyti, tris skirtin- 
gas karalystes. Pirmoji apima tik mikroorganizmus, 
kurie liko pirmapradės būsenos, o gyvūnai ir auga- 
lai pakilo į didžiules sėkmės aukštumas. Taip pa- 
prastai ir įvyksta, kai suskyla tendencija. Vienos iš 
išsiskiriančių raidos linijų, kurioms ji duoda pradžią, 

vystosi neribotai, kitos greičiau ar lėčiau prieina sa- 
vo galą. Pastarosios kyla ne tiesiogiai iš pirminės ten- 
dencijos, bet iš vieno jos elementų, į kuriuos ji su- 
skilo: jos yra evoliucijos nuosėdos, sukurtos ir palik- 
tos pakeliui kokios nors vis dar tebesivystančios tik- 
rai elementarios tendencijos. O tos elementarios ten- 
dencijos, mūsų nuomone, yra pažymėtos ženklu, iš 
kurio jas atpažįstame. 

Tas ženklas yra kiekvienoje iš jų dar matomas 
pėdsakas to, kas glūdėjo pirminėje tendencijoje, ku- 
rios elementarios kryptys jos yra. Kokios nors ten- 
dencijos elementus iš tikrųjų galima palyginti ne su 
greta erdvėje padėtais ir tarp savęs nesusijusiais 
daiktais, bet veikiau su psichologinėmis būsenomis, 
iš kurių kiekviena, visų pirma būdama pačia savi- 
mi, vis dėlto yra susijusi su kitomis būsenomis ir, va- 
dinasi, potencialiai apima visą asmenybę, kuriai pri- 
klauso. Nėra jokios esminės gyvybės apraiškos, sa- 
kėme mes, kuri rudimentiškai arba potencialiai ne- 
atspindėtų mums kitų apraiškų ypatybių. Ir atvirkš- 
čiai, kai užtinkame kokioje nors evoliucijos linijoje, 
taip sakant, atsiminimą to, kas vystosi kitomis lini- 
jomis, turime padaryti išvadą, kad turime reikalą su 
elementais, atsiskyrusiais nuo tos pačios pirminės 
tendencijos. Šia prasme augalai ir gyvūnai tikrai su- 
daro dvi didžiąsias išsiskiriančias gyvybės raidos li- 
nijas. Nors augalai skiriasi nuo gyvūnų nejudrumu 
ir nejautrumu, judrumas ir sąmonė snaudžia juose 
tarsi galintis atgyti atsiminimas. Beje, greta šių pa- 
prastai snūduruojančių atsiminimų, esama ir kitų - 
būdraujančių ir veikiančių atsiminimų, kurių veik- 
la nekliudo vystytis pačiai elementariai tendencijai. 
Būtų galima suformuluoti tokį dėsnį: kai tendencija 

vystydamasi suskyla, kiekviena iš dėl to atsiradu- 
sių atskirų tendencijų siekia išsaugoti iš pirminės 
tendencijos ir toliau plėtoti visa tai, kas nėra nesu- 
derinama su darbu, kuriam ji specializavosi. Taip 
paaiškinamas faktas, kurį nagrinėjome ankstesnia- 
me skyriuje, būtent tapačių sudėtingų mechanizmų 
susidarymas nepriklausomose evoliucijos linijose. 
Daugelis gilių analogijų tarp augmenijos ir gyvūni- 
jos, ko gero, neturi kitos priežasties: lytinis daugini- 
masis, matyt, yra prabanga augalams, bet gyvū- 
nams jis buvo būtinybė, ir augalus turėjo pagauti 
tas pats polėkis, kuris į tai pastūmėjo gyvūnus, - pir- 
mapradis, pirminis polėkis, ankstesnis už pasidaliji- 
mą į dvi karalystes. Tą patį galima pasakyti apie 
augmenijos tendenciją vis labiau sudėtingėti. Ši ten- 
dencija yra esminė gyvūnijos karalystėje, kamuoja- 
moje vis stipresnio, vis įsakmesnio poreikio veikti. Bet 
augalai, pasmerkę save nejautrumui ir nejudrumui, 
demonstruoja tą pačią tendenciją tik todėl, kad iš 
pradžių gavo tą patį impulsą. Neseni bandymai pa- 
rodė, kad atėjus „mutacijos“ periodui augalai gali 
kisti bet kuria kryptimi, o gyvūnai, mūsų nuomone, 
turėjo evoliucionuoti daug apibrėžtesnėmis kryptimis. 
Tačiau mes plačiau nesustosime prie šio pradinio gy- 
vybės susiskaidymo. Pereikime prie gyvūnų evoliu- 
cijos, kuri mus ypač domina. 


Gyvūniškumo esmę, sakėme mes, sudaro gebėji- 
mas panaudoti išlydžio mechanizmą siekiant paversti 
kuo daugiau sukauptos potencinės energijos „sprogs- 
tamaisiais“ veiksmais. Iš pradžių sprogimas vyksta 
kaip pakliuvo, be galimybės pasirinkti jo kryptį; ši- 
taip ameba iškart ištiesia į visas šalis savo pseudo- 

podijas. Bet kildami gyvūnų eile aukštyn pastebime, 
kaip pati kūno forma nurodo tam tikrą skaičių la- 
bai apibrėžtų krypčių, kuriomis turi plūsti energija. 
Šias kryptis žymi susiliečiančių vienas su kitu ner- 
vinių elementų grandinės. Nervinis elementas pama- 
žu atsiranda iš menkai diferencijuotos organizuoto 
audinio masės. Vadinasi, galima spėti, kad vos tik 
jam atsiradus kaip tik jame ir jo prieduose koncen- 
truojasi gebėjimas staiga išlaisvinti susikaupusią 
energiją. Tiesą sakant, kiekviena gyva ląstelė be pa- 
liovos eikvoja energiją, kad išlaikytų pusiausvyrą. 
Augalinė ląstelė, iš pat pradžių nugrimzdusi į snau- 
dulį, visa yra pasinėrusi į šį savęs išsaugojimo dar- 
bą, lyg jos tikslas būtų tai, kas iš pradžių turi būti 
tiktai priemonė. Tačiau gyvūnų viskas nukreipta į 
veiksmą, tai yra į energijos panaudojimą judėjimui 
erdvėje. Be jokios abejonės, kiekviena gyvūno ląs- 
telė tam, kad išgyventų, sunaudoja nemažą dalį tu- 
rimos energijos, dažnai netgi visą tą energiją, bet or- 
ganizmas kaip visuma stengiasi sutelkti jos kuo dau- 
giau tuose taškuose, kuriuose vyksta judamieji ju- 
desiai. Užtat ten, kur yra nervų sistema su ją pa- 
pildančiais jutimo organais ir judėjimo aparatu, vis- 
kas turi vykti taip, lyg viso likusio kūno pagrindinė 
funkcija būtų parengti ir reikiamu momentu perduo- 
ti jiems jėgą, kurią jie išlaisvins savotišku sprogimu. 

Maisto vaidmuo aukščiausiųjų gyvūnų gyvenime 
iš tikrųjų yra nepaprastai sudėtingas. Visų pirma 
maistas padeda atkurti audinius. Be to, jis aprūpi- 
na gyvūną šiluma, kurios jam reikia, kad būtų kiek 
įmanoma nepriklausomas nuo išorinės temperatūros 
pokyčių. Kartu jis saugo, maitina ir palaiko organiz- 
mą, kuriame yra nervų sistema ir iš kurio turi gy- 

vuoti nerviniai elementai. Bet šie nerviniai elemen- 
tai neturėtų jokios priežasties egzistuoti, jei organiz- 
mas neperduotų jiems ir ypač jų valdomiems raume- 
nims tam tikros energijos, kurią jie galėtų eikvoti, 
ir netgi galima daryti prielaidą, kad tai iš esmės ir 
yra svarbiausia ir galutinė maisto paskirtis. Tai ne- 
reiškia, kad pagrindinė maisto dalis yra sunaudoja- 
ma šiai veiklai. Valstybė gali būti priversta patirti 
daug išlaidų, kad būtų užtikrintas mokesčių surin- 
kimas, o suma, kurią ji gaus, išskaičiavus išlaidas, 
padarytas renkant mokesčius, gali būti minimali; vis 
dėlto ši suma yra mokesčių ir visų su mokesčių rin- 
kimu susijusių išlaidų egzistavimo priežastis. Taip 
yra ir su energija, kurios gyvūnai reikalauja iš mais- 
tingųjų medžiagų. 

Daugelis faktų, atrodo, liudija, kad nervų ir rau- 
menų elementai vaidina kaip tik tokį vaidmenį viso 
organizmo atžvilgiu. Žvilgtelėkime iš pradžių į tai, 
kaip paskirstomos maistingosios medžiagos įvairioms 
gyvo organizmo dalims. Šios medžiagos skirstomos į 
dvi kategorijas: vienos - keturkomponentės, arba bal- 
tyminės, kitos - trikomponentės, apimančios anglies 
hidratus ir riebalus. Pirmosios tiesiogine prasme yra 
plastinės, skirtos audinių atkūrimui, nors progai pa- 
sitaikius jos gali tapti energetinės dėl jose esančios 
anglies. Bet energetinė funkcija labiau priskirtina 
antrosioms: jos, veikiau nusėsdamos ląstelėje nei įsi- 
liedamos į jos substanciją, atneša jai cheminio poten- 
cialo pavidalu potencinę energiją, betarpiškai vir- 
siančią judesiu arba šiluma. Trumpai sakant, pa- 
grindinis pirmųjų vaidmuo yra palaikyti mašiną, o 
antrosios ją aprūpina energija. Visai natūralu, kad 
pirmosios neturi pasirinkimo privilegijos, nes visas 


141 


ANTRAS SKYRIUS 


mašinos dalis reikia prižiūrėti. Bet to paties negali- 
me pasakyti apie antrąsias. Anglies hidratai paskirs- 
tomi labai nelygiai, ir ši nelygybė mums atrodo di- 
džiai pamokoma. 

Iš tikrųjų šios medžiagos, kurias arterinis krau- 
jas išnešioja gliukozės pavidalu, nusėda - glikogeno 
pavidalu - įvairiose audinius sudarančiose ląstelėse. 
Yra žinoma, kad viena iš pagrindinių kepenų funk- 
cijų yra palaikyti pastovų gliukozės kiekį kraujyje 
panaudojant tam glikogeno, kurį gamina kepenų ląs- 
telės, atsargas. Taigi ši gliukozės cirkuliacija ir gli- 
kogeno akumuliacija aiškiai rodo, jog viskas vyksta 
taip, lyg visos organizmo pastangos būtų skirtos tam, 
kad aprūpintų potencine energija tiek raumenų au- 
dinių, tiek nervų audinių elementus. Abiem atvejais 
organizmas elgiasi skirtingai, bet rezultatas visada 
būna toks pat. Pirmuoju atveju jis aprūpina raume- 
nų ląstelę didelėmis glikogeno atsargomis, kurios su- 
kaupiamos joje iš anksto; glikogeno kiekis, esantis 
raumenyse, iš tikrųjų yra didžiulis, palyginti su tuo, 
kuris randamas kituose audiniuose. Priešingai, ner- 
vų audinyje glikogeno atsargos yra nedidelės (beje, 
nerviniams elementams, kurių funkcija yra papras- 
čiausiai išlaisvinti raumenyse sukauptą potencinę 
energiją, niekada nereikia iš karto sunaudoti daug 
energijos); bet nuostabu tai, kad kraujas atkuria šias 
atsargas tuo pačiu momentu, kai jos išeikvojamos, 
tad nervas akimirksniu prisipildo potencinės energi- 
jos. Vadinasi, raumenų audinys ir nervų audinys 
yra privilegijuoti, vienas todėl, kad aprūpinamas di- 
delėmis energijos atsargomis, kitas todėl, kad reikia- 
mu momentu visada gauna tos energijos tiek, kiek 
jos reikia. 

Tiesą sakant, glikogeno, tai yra potencinės ener- 
gijos, poreikis kyla iš sensomotorinės sistemos, lyg 
visas organizmas egzistuotų tik tam, kad perduotų 
jėgą nervų sistemai ir raumenims, kuriuos valdo 
nervai. Žinoma, kai pagalvojame apie tą vaidmenį, 
kurį vaidina nervų sistema (ji yra ir sensomotorinė 
sistema) kaip organinio gyvenimo reguliatorius, ga- 
lime savęs paklausti, ar nėra ji šiuose paslaugų mai- 
nuose tarp jos ir viso kūno tikrasis šeimininkas, ku- 
riam tarnauja kūnas. Bet prie šios hipotezės links- 
tame ir tada, kai nagrinėjame potencinės energijos 
paskirstymą audiniams netgi statinėje būsenoje; ir, 
mūsų nuomone, visiškai jai pritariame, kai susimąs- 
tome apie sąlygas, kuriomis energija suvartojama ir 
atkuriama. Taigi tarkime, kad sensomotorinė siste- 
ma yra tokia pati kaip ir kitos ir vienodo lygio su 
kitomis. Tada, kaip ir visas organizmas, ji turi tikė- 
tis, kad atlikti tam tikram darbui jai teks tam tikra 
cheminio potencialo dalis. Kitaip tariant, nervų ir 
raumenų glikogeno vartojimą reguliuoja jo gamyba. 
Tarkime, priešingai, kad sensomotorinė sistema yra 
tikroji valdovė. Jos veikimo trukmė ir apimtis tada 
bus nepriklausomos, bent jau tam tikru mastu, nuo 
jos turimų glikogeno atsargų ir netgi nuo viso or- 
ganizmo glikogeno išteklių. Ji vykdys darbą, o kiti 
audiniai turės susitvarkyti taip, kad aprūpintų ją 
potencine energija. Iš tikrųjų viskas taip ir vyksta, 
kaip, tarp kitko, rodo Morat ir Dufourt'o bandymai“. 
Kepenų glikogeno sekrecija priklauso nuo šią funk- 
ciją valdančių dirginamųjų nervų, o pačių tų ner- 
vų veikla yra pavaldi nervų, kurie skatina dirbti ju- 


6 Archives de physiologie, 1892. 

dinamuosius raumenis, veiklai ta prasme, kad pas- 
tarieji pradeda beatodairiškai eikvoti ir, vadinasi, 
naudoja glikogeną, sumažina gliukozės kiekį krau- 
jyje ir galų gale priverčia kepenis, kurios išlieja į 
nuskurdintą kraują dalį savo glikogeno atsargų, vėl 
jį gaminti. Vadinasi, iš esmės viską lemia sensomo- 
torinė sistema, viskas koncentruojasi joje, ir užtat 
galime be jokių metaforų sakyti, kad visas organiz- 
mas tarnauja jai. 

Dar pamąstykime apie tai, kas vyksta ilgai ba- 
daujant. Įsidėmėtina, kad iš bado nudvėsusių gyvū- 
nų smegenys būna beveik nenukentėjusios, nors kiti 
organai netenka didesnės ar mažesnės dalies savo 
svorio, o jų ląstelės smarkiai pakinta’. Atrodo, kad 
visas kūnas palaikė nervų sistemą iki paskutinės ri- 
bos, laikydamas save paprasta priemone, kurios tiks- 
las yra ši nervų sistema. 

Trumpai tariant, jei glaustumo sumetimais sutar- 
sime „sensomotorine sistema“ vadinti cerebrospina- 
linę nervų sistemą drauge su jutimo organais, ku- 
rie yra jos tęsinys, ir judinamaisiais raumenimis, ku- 
riuos ji valdo, bus galima sakyti, kad aukščiausiąjį 
organizmą iš esmės sudaro sensomotorinė sistema, 
išsidėsčiusi virškinimo, kvėpavimo, kraujo apytakos, 
sekrecijos ir kituose organuose, kurių paskirtis yra 
ją atkurti, valyti, saugoti, sukurti jai pastovią vidi- 
nę terpę ir, pagaliau, visų pirma perduoti jai poten- 


7 De Manacėine, Quelques observations expérimentales sur 
linfluence de insomnie absolue (Arch. ital. de biologie, t. XXI, 
1894, p. 322 ir kt.). Neseniai panašūs dalykai buvo pastebėti ti- 
riant žmogų, mirusį nuo išsekimo po 35 dienų badavimo. Apie 
tai žr. Tarakevitchiaus ir Stchasny'o darbo (rusų kalba) santrau- 
ką leidinyje: Annėe biologigue, 1898, p. 338. 

cinę energiją, būtiną judėjimui erdvėje. Teisybė, 
kuo labiau tobulėja nervų funkcija, tuo labiau turi 
vystytis funkcijos, skirtos ją palaikyti, ir, vadinasi, 
tuo jos tampa reiklesnės sau. Rasdamasi iš protop- 
lazminės masės, kurioje skendėjo, nervų veikla tu- 
rėjo sutelkti aplink save įvairias veiklos rūšis, ku- 
riomis galėtų remtis; pastarosios galėjo vystytis tik 
remdamosi kitomis, kurios reikalavo kitų, ir t. t. be 
galo. Taigi aukščiausiųjų organizmų funkcionavimas 
sudėtingėja iki begalybės. Tad vieno iš šių organiz- 
mų tyrinėjimas verčia mus suktis ratu, nes atrodo, 
kad viskas jame yra priemonė viskam. Vis dėlto šis 
ratas turi centrą, kurį sudaro nervinių elementų, 
nusidriekiančių tarp jutimo organų ir judėjimo or- 
ganų, sistema. 

Mes nesustosime prie klausimo, kurį išsamiai ap- 
tarėme ankstesniajame darbe%. Tiktai priminsime, 
kad nervų sistemos pažanga vyksta tiek tikslesnio 
judesių pritaikymo, tiek didesnės laisvės suteikimo 
gyvai būtybei renkantis vieną iš tų judesių linkme. 
Abi šios tendencijos atrodo priešingos, ir taip iš tik- 
rųjų yra. Tačiau nervų sistema, netgi jos užuomaz- 
ginė forma, sugeba jas suderinti. Viena vertus, ji iš 


8 Jau Cuvier3“) sakė: „Nervų sistema - tai iš esmės visas gy- 
vūnas; visos kitos sistemos yra tik tam, kad tarnautų jai“ (Sur 
un nouveau rapprochement à ėtablir entre les classes qui compo- 
sent le règne animal, Archives du Museum d'histoire naturelle, 
Paris, 1812, p. 73-84). Žinoma, reikėtų pateikti daugybę šios for- 
muluotės apribojimų, pavyzdžiui, atsižvelgti į degradacijos ir re- 
gresijos atvejus, kai nervų sistema atsiduria antroje vietoje. Ir 
ypač reikia prijungti prie nervų sistemos, viena vertus, jutimo or- 
ganus ir, kita vertus, judėjimo organus, kurių tarpininkė ji yra. 
Plg.: Foster, „Physiology“, Encyclopaedia Britannica, Edinburgh, 
1885, p. 17. 

tikrųjų nubrėžia labai aiškią liniją tarp dviejų pe- 
riferijos taškų — sensorinio ir judinamojo. Taigi ji 
nukreipia tam tikra kryptimi veiklą, iš pradžių pa- 
sklidusią protoplazmos masėje. Bet, antra vertus, ją 
sudarantys elementai turbūt yra netolydūs; šiaip ar 
taip, netgi tarus, kad jie susisiekia tarpusavyje, jie 
demonstruoja funkcionavimo netolydumą, nes kiek- 
vienas iš jų užsibaigia savotiška kryžkele, kur, be 
abejo, nervinis srautas gali pasirinkti kelią. Nuo že- 
miausios moneros iki pačių sumaniausių vabzdžių 
ir pačių protingiausių stuburinių pasiekta pažanga 
visų pirma buvo nervų sistemos pažanga, kuri kiek- 
vienoje pakopoje siejosi su visomis pažangai reika- 
lingomis konstrukcijomis ir vis sudėtingesnėmis me- 
chanizmo dalimis. Kaip mes nurodėme šio darbo 
pradžioje, gyvybės vaidmuo yra įdiegti materijai ne- 
apibrėžtumą. Neapibrėžtos, tai yra nenumatomos 
formos, kurias ji sukuria savo evoliucijos kelyje. Ir 
vis neapibrėžtesnė, tai yra vis laisvesnė tampa veik- 
la, kurios laidininkai yra šios formos. Nervų siste- 
ma su neuronais, išdėstytais gretomis taip, jog kiek- 
vieno iš jų gale atsiveria daugybė kelių, kurie ke- 
lia tiek pat klausimų, yra tikras neapibrėžtumo re- 
zervuaras. Mums atrodo, jog vienas paprastas žvilgs- 
nis į organizuotą pasaulį atskleidžia, kad svarbiau- 
sia gyvybės impulso dalis tenka tokios rūšies dari- 
nių kūrimui. Tačiau reikia šį tą paaiškinti apie pa- 
tį gyvybės impulsą. 

Nereikia užmiršti, kad jėga, evoliucionuojanti or- 
ganizuotame pasaulyje, yra ribota jėga, kuri visa- 


da siekia pranokti pati save ir visada lieka netolygi 
darbui, kurį siekia atlikti. Dėl šito dalyko nesupra- 

timo atsirado visi radikaliojo finalizmo riktai ir vai- 
kiškos klaidos. Jis įsivaizdavo visą gyvąjį pasaulį 
kaip konstrukciją ir, be to, analogišką žmonių su- 
kurtoms konstrukcijoms. Visos jos dalys turi būti iš- 
dėstytos taip, kad mechanizmas veiktų kuo geriau- 
siai. Kiekviena rūšis turi savo egzistavimo priežas- 
tį, savo funkciją, savo paskirtį. Visos kartu jos at- 
lieka didžiulį koncertą, kuriame visi tariami diso- 
nansai turi tik išryškinti pagrindinę dermę. Trum- 
pai sakant, gamtoje viskas vyksta taip, kaip žmo- 
gaus genijaus kūriniuose, kur pasiektas rezultatas 
gali būti minimalus, bet kur bent jau yra visiškas 
atitikimas tarp gaminio ir į jį įdėto darbo. 

Nieko panašaus nėra gyvybės evoliucijoje. Čia akį 
rėžia disproporcija tarp darbo ir rezultato. Nuo apa- 
čios iki viršaus organizuotame pasaulyje visur reiš- 
kiasi viena didelė pastanga; bet dažniausiai ši pa- 
stanga užstringa - kartais sulaikyta priešingų jėgų, 
kartais to, ką daro, nuviliota į šalį nuo to, ką turi 
padaryti, pernelyg susižavėjusi forma, kurią ji pra- 
deda įgauti, užburta jos lyg veidrodžio. Netgi tobu- 
liausiuose kūriniuose, kai atrodo, kad ta pastanga 
įveikė išorinį pasipriešinimą ir savo vidinį pasiprie- 
šinimą, ji visada yra materialumo, kuriuo turėjo ap- 
sitaisyti, valioje. Kiekvienas tai gali patirti pats. Mū- 
sų laisvė pačiais ją įtvirtinančiais veiksmais sukuria 
tolydžio stiprėjančius įpročius, kurie ją pasmaugia, 
jeigu jos neatnaujina nuolatinės pastangos: jos ty- 
ko automatizmas. Pati gyviausia mintis sustabarėja 
ją išreiškiančioje formuluotėje. Žodis atsigręžia prieš 
idėją. Raidė nužudo dvasią. Ir netgi liepsningiausias 
mūsų entuziazmas, pasireiškiantis išoriniu veiksmu, 
kartais taip natūraliai pavirsta šaltu savanaudišku 

išskaičiavimu arba išpuikimu, vienas taip lengvai 
įgyja kito formą, jog mes galėtume juos supainioti 
vieną su kitu, galėtume abejoti savo pačių nuošir- 
dumu, neigti gerumą ir meilę, jei nežinotume, kad 
miręs dar kurį laiką išsaugo gyvojo bruožus. 

Gili šių disonansų priežastis yra neįveikiamas rit- 
mo nevienodumas. Gyvybė apskritai yra pats judru- 
mas; atskiros gyvybės apraiškos įgyja šį judrumą ne- 
noromis ir nuolatos atsilieka nuo jo. Gyvybė visada 
eina į priekį, atskiros gyvybės apraiškos norėtų min- 
džikuoti vietoje. Evoliucija apskritai vyksta kiek įma- 
noma tiesesne linija, kiekviena atskira evoliucija yra 
spiralinis vyksmas. Kaip dulkių sūkuriai, pakelti pra- 
lekiančio vėjo, gyvos būtybės sukasi aplink save, ne- 
šamos didžiojo gyvybės dvelksmo. Taigi jos yra paly- 
ginti stabilios ir taip gerai imituoja nejudrumą, jog 
mes jas laikome veikiau daiktais nei pažangos apraiš- 
komis, užmiršdami, kad netgi jų formos pastovumas 
yra tik judėjimo metmenys. Tačiau kartais šis nema- 
tomas jas nešantis dvelksmas trumpai materializuo- 
jasi prieš mūsų akis. Tokį staigų nušvitimą patiria- 
me matydami kai kurias motiniškos meilės apraiškas, 
daugumos gyvūnų ji tokia stulbinanti ir tokia jaudi- 
nanti, ją liudija ir augalų rūpinimasis savo sėklomis. 
Ši meilė, kurią daugelis laiko didžiąja gyvybės pa- 
slaptimi, ko gero, pati gali atskleisti mums šią paslaptį. 
Ji mums parodo, jog kiekviena karta linksta į po jos 
einančią kartą. Ji mus įtikina, kad gyva būtybė visų 
pirma yra tarpinis punktas ir kad gyvybės esmė yra 
ją perduodantis judėjimas. 

Šis kontrastas tarp gyvybės apskritai ir formų, ku- 
riomis ji pasireiškia, visur yra vienodo pobūdžio. Ga- 
lima sakyti, kad gyvybė stengiasi kuo daugiau veik- 

ti, o kiekviena jos rūšis yra labiau linkusi įdėti kuo 
mažiau pastangų. Jei imsime tai, kas yra pati jos es- 
mė, tai yra perėjimą nuo rūšies prie rūšies, gyvybė 
yra nuolat augantis veiksmas. Bet kiekviena rūšis, per 
kurią eina gyvybė, siekia tik patogumo sau. Ji suka 
ten, kur reikia įdėti mažiausiai vargo. Įsiliedama į for- 
mą, kurią turi įgyti, rūšis nugrimzta į snaudulį ir snū- 
duriuodama kone visai užmiršta visą kitą gyvybę; ji 
formuoja save taip, kad kuo lengviau galėtų naudo- 
tis betarpiška aplinka. Vadinasi, aktas, kuriuo gyvy- 
bė kuria naują formą, ir aktas, per kurį išryškėja ta 
forma, yra du skirtingi ir dažnai antagonistiniai veiks- 
mai. Pirmasis tęsiasi antrajame, bet jis gali tai daryti 
tik nukrypdamas nuo savo krypties, kaip šuolininkas, 
norėdamas įveikti kliūtį, yra priverstas atitraukti nuo 
jos akis ir stebėti save patį. 

Gyvosios formos pagal patį savo apibrėžimą yra 
gyvybingos formos. Kad ir kaip aiškintume organiz- 
mo prisitaikymą prie gyvavimo sąlygų, jis neišven- 
giamai turi būti pakankamas, jeigu rūšis gyvuoja. 
Šia prasme kiekviena iš viena po kitos atsiradusių 
rūšių, kurias aprašo paleontologija ir zoologija, bu- 
vo gyvybės pasiekta sėkmė. Bet viskas atrodo kitaip, 
kai palyginame kiekvieną rūšį su judėjimu, paliku- 
siu ją savo kelyje, o ne su sąlygomis, į kurias ji pa- 
teko. Dažnai šis judėjimas nukrypdavo į šalį, labai 
dažnai visai sustodavo; tai, kas turėdavo būti tik tar- 
pinis punktas, tapdavo galutiniu tašku. Šiuo nauju 
požiūriu nesėkmė atrodo kaip taisyklė, sėkmė - kaip 
išimtinė ir visada netobula. Mes įsitikinsime, kad dvi 
iš keturių didžiųjų krypčių, kuriomis pasuko gyvū- 
ninė gyvybė, nuvedė į aklavietę, o kitose dviejose 
pastangos paprastai buvo neproporcingos rezultatui. 

Mums trūksta medžiagos, kad galėtume detaliai 
atkurti šią istoriją, bet mes galime įžiūrėti pagrindi- 
nes jos linijas. Mes sakėme, kad gyvūnai ir augalai 
turėjo gana greitai atsiskirti nuo bendro jų kamie- 
no: augalai - užsnūsdami pasidavę nejudrumui, o 
gyvūnai, priešingai, vis labiau nubusdami ir eida- 
mi užkariauti nervų sistemos. Galimas daiktas, kad 
gyvūnijos pastangos galiausiai sukūrė organizmus, 
dar paprastus, bet jau apdovanotus tam tikru jud- 
rumu ir, svarbiausia, dar pakankamai neapibrėžtos 
formos, kad tiktų bet kuriai ateities krypčiai. Šie gy- 
vūnai galėjo panėšėti į kai kuriuos iš mūsų kirmi- 
nų, skirtumas tik toks, kad šiandien gyvenantys kir- 
minai, su kuriais būtų galima juos lyginti, yra tų be 
galo plastiškų, kupinų neapibrėžtos ateities formų, 
kurios sudarė bendrą dygiaodžių, moliuskų, nariuo- 
takojų ir stuburinių kamieną, išsisėmę ir sustabarė- 
ję egzemplioriai. 

Jų tykojo vienas pavojus, viena kliūtis, kuri, ga- 
limas daiktas, vos nesustabdė gyvūninės gyvybės ki- 
limo. Yra viena ypatybė, kuri negali nestebinti, kai 
meti žvilgsnį į pirmykščių laikų fauną. Tai gyvūno 
įkalinimas daugiau ar mažiau kietuose šarvuose, ku- 
rie varžė arba visai paralyžiavo jo judesius. Tuo me- 
tu moliuskų kriauklė buvo daug plačiau paplitusi nei 
šiandien. Nariuotakojai apskritai buvo apsišarvavę 
kiautais: tai buvo vėžiagyviai. Pačios seniausios žu- 
vys turėjo be galo kietą kaulinį luobą?. Šį visuotinį 
faktą, mūsų manymu, galima paaiškinti minkštų or- 


9 Apie šiuos dalykus žr.: Gaudry, Essai de palėontologie philo- 
sophigue, Paris, 1896, p. 14-16, 78-79. 

ganizmų siekimu gintis vieniems nuo kitų, pasida- 
ryti kiek įmanoma neįkandamiems. Kiekviena rūšis 
formuodamasi siekia to, kas jai patogiausia. Pana- 
šiai kaip kai kurie primityvūs organizmai pasuko gy- 
vūniškumo linkme, atsisakydami kurti tai, kas orga- 
niška, iš to, kas neorganiška, ir pasisavindami jau 
gatavas organines medžiagas iš organizmų, pasirin- 
kusių augalinį gyvenimą, taip ir daugelis gyvūnų 
rūšių įsigudrino gyventi kitų gyvūnų sąskaita. Gy- 
vūno, tai yra judrus, organizmas iš tikrųjų gali pa- 
sinaudoti savo judrumu, kad medžiotų negalinčius 
apsiginti gyvūnus ir jais maitintųsi, kaip ir augalais. 
Vadinasi, kuo judresnės darėsi gyvūnų rūšys, tuo, 
be abejo, jos darėsi rajesnės ir pavojingesnės viena 
kitai. Todėl visas gyvūnų pasaulis turėjo staiga su- 
stabdyti savo pažangą, teikusią vis didesnį judrumą, 
nes kieta kalkinė dygiaodžių oda, moliuskų kriauk- 
lė, vėžiagyvių kiautas ir ganoidinis senovinių žuvų 
šarvas tikriausiai atsirado dėl bendrų gyvūnų rūšių 
pastangų apsiginti nuo priešiškų rūšių. Tačiau tas 
šarvas, po kuriuo slėpdavosi gyvūnas, varžė jude- 
sius arba kartais visai neleisdavo jam judėti. Auga- 
las atsižadėjo sąmonės apsigaubdamas celiuliozės 
membrana, o gyvūnas, užsisklendęs tvirtovėje arba 
įlindęs į šarvus, pasmerkė save pusiau snūduriavi- 
mui. Ir šiandien dygiaodžiai ir netgi moliuskai vis 
dar gyvena pasinėrę į tokį stingulį. Nariuotakojams 
ir stuburiniams, be abejo, grėsė tas pats. Jie šito iš- 
vengė, ir tik dėl šios laimingos aplinkybės šiuo me- 
tu klesti aukščiausios gyvybės formos. 

Iš tikrųjų mes matome, kad gyvybės siekis judėti 
vėl paima viršų dviejose evoliucijos kryptyse. Žuvys 
pakeičia ganoidinius šarvus žvynais. Gerokai prieš tai 

atsirado vabzdžiai, taip pat atsikratę šarvų, saugo- 
jusių jų protėvius. Apsauginio luobo nepakankamu- 
mą tiek vieni, tiek kiti kompensavo judrumu, leidu- 
siu pasprukti nuo priešų, taip pat pulti patiems, pa- 
sirinkti susirėmimo vietą ir laiką. Tokios pačios rūšies 
pažangą mes matome žmonių ginkluotės evoliucijo- 
je. Pirmiausia imta ieškoti priedangos, o paskui, kas 
yra žymiai geriau, stengtasi tapti kuo judresniam, kad 
būtų galima pabėgti, o ypač pulti, nes puolimas yra 
ir pati veiksmingiausia gynybos priemonė. Taip ne- 
rangus hoplitas buvo pakeistas legionieriumi, šarvuo- 
tas riteris turėjo užleisti vietą laisvai judančiam pės- 
tininkui, ir apskritai visoje gyvybės evoliucijoje, kaip 
ir Žmonių visuomenių evoliucijoje, kaip ir individua- 
lių likimų evoliucijoje, didžiausios sėkmės sulaukda- 
vo labiausiai rizikuojantieji. 

Vadinasi, suprantama, kad naudingiausia gyvū- 
nui buvo tapti judresniam. Kaip jau esame sakę kal- 
bėdami apie prisitaikymą apskritai, rūšių transfor- 
maciją visada galima paaiškinti savanaudiškumu. 
Tai gali būti tiesioginė kitimo priežastis, bet dažniau- 
siai tai yra tik labai paviršutinė priežastis. Gilioji 
priežastis yra impulsas, išsviedęs gyvybę į pasaulį, 
privertęs ją pasidalyti į augalus ir gyvūnus, nukrei- 
pęs gyvūninę gyvybę į formos lankstumą ir tam tik- 
ru momentu pasiekęs, kad beužsnūstąs gyvūnų pa- 
saulis bent jau keliose vietose prabustų ir pajudėtų 
į priekį. 

Abiejuose keliuose, kuriais skyrium evoliuciona- 
vo stuburiniai ir nariuotakojai, vystymasis, neskai- 
tant atsitraukimų, susijusių su parazitizmu arba su 
kokia nors kita priežastimi, visų pirma reiškėsi sen- 
somotorinės nervų sistemos pažanga. Siekiama jud- 

rumo, siekiama vikrumo, siekiama - apgraibomis, iš 
pradžių neišvengiant nereikalingos masės ir šiurkš- 
čios jėgos pertekliaus —- judesių įvairovės. Bet šios 
paieškos vyko diverguojančiomis kryptimis. Metę 
žvilgsnį į nariuotakojų ir stuburinių nervų sistemą, 
pastebėsime tuos skirtumus. Pirmųjų kūną sudaro 
trumpesnė ar ilgesnė gretutinių segmentų eilė; ju- 
damasis aktyvumas pasiskirsto tarp kintamo, kar- 
tais labai didelio skaičiaus ataugų, iš kurių kiekvie- 
na turi savo specialią paskirtį. Antrųjų šis aktyvu- 
mas koncentruojasi tik dviejose narių porose, ir šie 
organai atlieka funkcijas, kur kas mažiau priklau- 
sančias nuo jų formos!*. Visiška nepriklausomybė 
pasiekiama žmogaus atveju - jo ranka gali atlikti 
bet kokį darbą. 

Štai ką mažų mažiausiai galima pamatyti. Už to, 
kas matoma, yra tai, ką galima nuspėti: dvi gyvy- 
bei būdingos galios, iš pradžių susiliejusios, o pas- 
kui augdamos turėjusios išsiskirti. 

Norint apibrėžti šias galias, reikia ištirti tas na- 
riuotakojų ir stuburinių rūšis, kurios abiem atvejais 
yra pasiekusios evoliucijos kulminacinį punktą. Kaip 
jį nustatyti? Čia geometrinio tikslumo siekimas taip 
pat nuvestų klystkeliu. Nėra vieno vienintelio pa- 
prasto požymio, liudijančio, kad viena rūšis yra pa- 
žengusi toliau už kitą toje pačioje evoliucijos linijo- 
je. Yra daug ypatybių, kurias kiekvienu atskiru at- 
veju reikia palyginti tarpusavyje ir įvertinti norint 
nustatyti, kiek jos yra esminės arba atsitiktinės ir ko- 
kiu mastu reikia į jas atsižvelgti. 


10 Apie tai žr.: Shaler, The Individual, New York, 1900, 
p. 118-125. 

Neginčytina, pavyzdžiui, kad sėkmė yra pats ben- 
driausias pranašumo kriterijus, nes abu terminai 
tam tikru mastu sinonimiški. Kalbant apie gyvą bū- 
tybę, sėkme reikia laikyti sugebėjimą vystytis pačioje 
įvairiausioje aplinkoje, įveikti kuo įvairiausias kliū- 
tis siekiant užimti kuo didžiausią žemės plotą. Rū- 
šis, pretenduojanti į visą žemę kaip į savo valdas, 
tikrai yra viešpataujanti ir, vadinasi, aukščiausia rū- 
šis. Tokia yra žmonių giminė, kulminacinis stuburi- 
nių evoliucijos taškas. O tarp sąnariuotųjų tokie yra 
vabzdžiai ir ypač kai kurie plėviasparniai. Sakoma, 
kad skruzdėlės yra žemės gelmių valdovės, kaip žmo- 
nės yra jos paviršiaus viešpačiai. 

Kita vertus, vėliau atsiradusi rūšinė grupė gali 
būti išsigimėlių grupė, bet tokiu atveju turi būti ypa- 
tinga atžangą sukelianti priežastis. Šiaip jau ši gru- 
pė turėtų būti aukštesnė už tą, iš kurios išsirutulio- 
jo, nes ji atitinka paskesnę evoliucijos stadiją. Taigi 
žmogus tikriausiai yra paskiausiai atsiradęs stubu- 
rinis!!. O tarp vabzdžių po plėviasparnių atsirado tik 
drugiai, tai yra, be abejo, išsigimusi rūšis, tikras žy- 
dinčiųjų augalų parazitas. 

Taigi skirtingais keliais mes prieiname prie tos pa- 
čios išvados. Nariuotakojų evoliucijos kulminacinis 


11 Tai ginčija Renė Guintonas, manantis, kad mėsėdžiai ir 
atrajojantieji žinduoliai, taip pat kai kurie paukščiai atsirado po 
žmogaus (R. Quinton, L'eau de mer milieu organique, Paris, 1904, 
p. 435). Prabėgomis pasakysime, kad mūsų bendros išvados, nors 
ir labai skirtingos nuo p. Guintono išvadų, nėra nesuderinamos 
su jomis, nes jeigu evoliucija buvo tokia, kaip mes ją įsivaizduo- 
jame, stuburiniai turėjo dėti pastangas, kad išsilaikytų pačiomis 
palankiausiomis veiklai sąlygomis, būtent tomis, kuriomis gyvy- 
bė įsitvirtino iš pradžių. 

taškas yra vabzdžių ir ypač plėviasparnių atsiradi- 
mas, kaip stuburinių evoliucijos - žmogaus atsira- 
dimas. Vadinasi, jei atkreipsime dėmesį į tai, kad la- 
biausiai yra išsivystęs vabzdžių instinktas ir kad nė 
vienos vabzdžių grupės jis nėra toks tobulas kaip 
plėviasparnių, galima sakyti, kad visa gyvūnų pa- 
saulio evoliucija, išskyrus sugrįžimus į augalinį gy- 
venimą, vyko dviem išsiskiriančiais keliais, iš kurių 
vienas vedė prie instinkto, kitas — prie intelekto. 

Augalų sąstingis, instinktas ir intelektas - štai tie 
elementai, kurie sutampa gyvybės impulse, bendra- 
me augalams ir gyvūnams, ir kurie, evoliucijos ke- 
lyje pasireiškę pačiomis netikėčiausiomis formomis, 
išsiskyrė vien todėl, kad augo. Esminė klaida, pra- 
dedant Aristoteliu iškraipiusi daugumą gamtos fi- 
losofijos teorijų, yra ta, kad augalinis, instinktyvus 
ir protingas gyvenimas laikomi trimis nuosekliomis 
tos pačios tendencijos raidos pakopomis, tačiau tai 
yra trys išsiskiriančios vienos veiklos, kuri augda- 
ma suskilo, kryptys. Jos skiriasi ne intensyvumu, ne 
apskritai laipsniu, bet prigimtimi. 


Reikia išsamiau aptarti šį klausimą. Mes matėme, 
kaip augalinė gyvybė ir gyvūninė gyvybė papildo 
viena kitą ir yra priešingos viena kitai. Dabar rei- 
kia parodyti, kad intelektas ir instinktas taip pat yra 
priešingi vienas kitam ir papildo vienas kitą. Bet vi- 
sų pirma paaiškinkime, kodėl paprastai linkstama lai- 
kyti juos dviem veiklos rūšimis, iš kurių pirmoji pra- 
noksta antrąją ir yra viršesnė už ją, nors iš tikrųjų 
jos nėra nei to paties pobūdžio dalykai, nei vienas 
po kito einantys, nei tokie, kuriuos būtų galima su- 
rikiuoti tam tikra tvarka. 

Taip yra todėl, kad intelektas ir instinktas, iš pra- 
džių sumišę vienas su kitu, išsaugo kai ką iš savo 
bendros kilmės. Nei vienas, nei kitas niekada neap- 
tinkamas grynu pavidalu. Mes sakėme, kad augale 
gali prabusti jame užsnūdusi gyvūno sąmonė ir jud- 
rumas ir kad gyvūnas gyvena esant nuolatinei grės- 
mei, jog iešmas bus perkeltas ir nukreips jį augali- 
nio gyvenimo keliu. Abi tendencijos - augmenijos ir 
gyvūnijos - nuo pat pradžių buvo taip glaudžiai su- 
sipynusios viena su kita, kad niekada nebuvo visiš- 
kai atsiskyrusios: ir toliau viena yra susijusi su kita; 
visur mes jas randame sumišusias tarpusavyje, ski- 
riasi tik proporcijos. Taip pat yra ir su intelektu bei 
instinktu. Nėra intelekto, kuriame neaptiktume ins- 
tinkto pėdsakų, nėra ir instinkto, kurio nesuptų in- 
telekto drignė. Būtent ši intelekto drignė ir yra tokios 
daugybės riktų priežastis. Iš to, kad instinktas visa- 
da yra daugiau ar mažiau protingas, buvo padaryta 
išvada, kad intelektas ir instinktas yra to paties po- 
būdžio dalykai, kad jie skiriasi tik sudėtingumu ir to- 
bulumu, o svarbiausia, kad vieną iš jų galima išreikš- 
ti kito terminais. Iš tikrųjų jie lydi vienas kitą tik to- 
dėl, kad vienas kitą papildo, o papildo tik todėl, kad 
yra skirtingi, nes tai, kas instinktyvu instinkte, yra 
priešinga tam, kas yra protinga intelekte. 

Tad nenuostabu, kad mes gilinamės į šį klausi- 
mą. Mes jį laikome itin svarbiu. 

Iš karto pasakysime, jog mūsų nurodomi skirtu- 
mai bus pernelyg ryškūs būtent todėl, kad norime 
apibrėžti tai, kas instinktyvu instinkte, ir tai, kas pro- 
tinga intelekte, tačiau bet koks konkretus instinktas 
yra sumišęs su intelektu, o kiekvienas realus inte- 
lektas yra prisodrintas instinkto. Be to, nei intelek- 


156 


SĄSTINGIS, INTELEKTAS, INSTINKTAS 


to, nei instinkto neįmanoma apibūdinti griežtais api- 
brėžimais; tai yra tendencijos, o ne gatavi daiktai. 
Pagaliau nereikia pamiršti, kad šiame skyriuje ins- 
tinktą ir intelektą mes nagrinėjame kaip kilusius iš 
gyvybės, paliekančios juos savo nueitame kelyje. Tai- 
gi, mūsų požiūriu, gyvybė, pasireiškianti organizme, 
yra tam tikros pastangos ką nors išgauti iš neorga- 
nizuotos materijos. Todėl nenuostabu, jei mus stul- 
bina šių pastangų skirtingumas instinkte ir intelek- 
te ir jei šias dvi psichinės veiklos rūšis visų pirma 
laikome dviem skirtingais poveikio inertiškai mate- 
rijai metodais. Šis gana siauras požiūris į jas turi tą 
pranašumą, kad suteikia mums objektyvią priemo- 
nę jas atskirti. Tačiau jis mums pateikia tik viduri- 
nę intelekto apskritai ir instinkto apskritai padėtį, į 
viršų ir žemyn nuo kurios jie abu svyruoja. Štai kodėl 
visa tai, kas bus išdėstyta toliau, reikia laikyti tik 
schemišku piešiniu, kuriame intelekto ir instinkto 
kontūrai bus nubrėžti ryškiau nei reikia ir kuriame 
mes turėsime nekreipti dėmesio į jų apybrėžų blan- 
kumą, atsirandantį tiek dėl kiekvieno iš jų neapib- 
rėžtumo, tiek dėl jų sumišimo tarpusavyje. Kai tiria- 
mas toks tamsus dalykas, joks veržimasis į šviesą ne- 
gali būti per didelis. Visada yra lengva paskui su- 
švelninti formas, pataisyti piešinyje tai, kas perne- 
lyg geometriška, pagaliau pakeisti schemos nelanks- 
tumą gyvenimo lankstumu. 


Kada turėtume datuoti žmogaus atsiradimą žemė- 
je? Tais laikais, kai buvo pagaminti pirmieji ginklai, 
pirmieji įnagiai. Dar neužmirštas atmintinas ginčas, 
kurį sukėlė Boucher de Perthes'o??' atradimas Mou- 
lin-Guignono akmenų skaldykloje. Buvo svarbu išsi- 

aiškinti, ar buvo rasti tikri kirviai, ar tik atsitiktinai 
suaižėjusi titnago skalda. Bet niekas nė akimirką ne- 
suabejojo, kad jeigu tai kirvukai, vadinasi, turime 
reikalą su intelektu, o konkrečiau - su žmogaus in- 
telektu. Kita vertus, atsiverskime anekdotų apie gy- 
vulių protingumą rinkinį. Pamatysime, kad greta 
daugybės poelgių, kuriuos įmanoma paaiškinti pa- 
mėgdžiojimu arba automatiška vaizdų asociacija, yra 
ir tokių, kuriuos nesvyruodami pavadinsime protin- 
gais; visų pirma jiems priklauso tie, kurie liudija, 
kad gyvūnui būdinga mintis apie gaminimą, nesvar- 
bu, ar gyvūnas pats imasi gaminti negrabų įrankį, 
ar pasinaudoja žmogaus sukurtu daiktu. Gyvūnai, 
kurie pagal savo intelektą klasifikacijoje eina iškart 
po žmogaus, - beždžionės ir drambliai, - sugeba rei- 
kalui esant pasinaudoti įrankiais. Po jų, bet netoli 
nuo jų, eina gyvūnai, atpažįstantys pagamintą daik- 
tą: pavyzdžiui, lapė puikiai žino, kad spąstai yra 
spąstai. Žinoma, intelektas yra visur, kur yra loginė 
išvada, bet išvada, kurią sudaro praeities patyrimo 
pritaikymas dabartiniam patyrimui, jau yra išradimo 
pradžia. Išradimas yra užbaigtas tada, kai jis mate- 
rializuojasi pagamintu įrankiu. Būtent to siekia gy- 
vūnų intelektas kaip kokio idealo. Ir jeigu paprastai 
jis dar neįstengia pasigaminti dirbtinių daiktų ir jais 
naudotis, jis rengiasi tam keisdamas gamtos jam su- 
teiktus instinktus. O dėl žmogaus intelekto, dar ne- 
pakankamai atkreiptas dėmesys į tai, kad svarbiau- 
sias jo rūpestis nuo pat pradžių buvo mechaninė iš- 
radyba, kad ir dabar visuomeninis mūsų gyvenimas 
sukasi apie dirbtinių įrankių gamybą ir naudojimą, 
kad išradimai, tarsi gairės ženklinantys pažangos 
kelią, taip pat nužymi ir intelekto kryptį. Mums sun- 

ku tai pastebėti, nes žmonijos permainos paprastai 
atsilieka nuo jos įrankių pokyčių. Mūsų individualūs 
ir netgi socialiniai įpročiai gana ilgai išlieka tomis ap- 
linkybėmis, kurioms jie buvo sukurti, tad svarbūs ko- 
kio nors išradimo padariniai išryškėja tik tada, kai jis 
praranda savo naujumą. Praslinko visas šimtmetis 
nuo garo mašinos išradimo, o mes tik dabar prade- 
dame jausti tą didžiulį sukrėtimą, kurį jis mums su- 
kėlė. Jo įvykdyta pramonės revoliucija ne mažiau su- 
krėtė ir žmonių santykius. Atsirado naujų idėjų. Ėmė 
skleistis nauji jausmai. Praslinkus keliems tūkstant- 
mečiams, kai viskas nugrims giliai į praeitį ir mes 
galėsime įžiūrėti tik bendrus bruožus, mūsų karai ir 
revoliucijos atrodys bereikšmiai, - jei tarsime, kad 
žmonės dar prisimins juos, - bet apie garo mašiną ir 
kitus su ja susijusius išradimus, ko gero, bus tebe- 
kalbama, kaip mes vis dar kalbame apie bronzą ar- 
ba tašytą akmenį; ji leis mums nustatyti epochą!?. 
Jei galėtume atsisakyti išdidumo, jei apibūdindami 
savo rūšį griežtai laikytumėmės to, ką istorija ir prie- 
šistorė mums pateikia kaip pastovią žmogaus ir in- 
telekto charakteristiką, turbūt sakytume ne Homo 
sapiens, bet Homo faber”. Taigi intelektas, jei žiūrė- 
sime, kas jam buvo būdinga iš pradžių, yra gebėji- 
mas gaminti dirbtinius daiktus, ypač įrankių gamy- 
bos įrankius, ir be galo įvairinti jų gamybą. 

Dabar paklauskime savęs, ar turi įrankius arba 
mašinas ir neprotingas gyvūnas? Taip, žinoma, bet 
čia įrankis yra kūno, kuris juo naudojasi, dalis. Ir 
atitinkamai šiam įrankiui yra instinktas, gebantis 


12 Paulis Lacombe'as3Š' atskleidė, kokią didelę įtaką didieji iš- 
radimai padarė žmonijos evoliucijai. (P. Lacombe, De VU'histoire 
considėrėe comme science, Paris, 1894. Žr. ypač p. 168-247.) 

juo naudotis. Be abejo, toli gražu ne visus instink- 
tus sudaro prigimtinis gebėjimas naudotis įgimtu me- 
chanizmu. Toks apibrėžimas netiktų instinktams, 
kuriuos Romanes'as*?' pavadino „antriniais“; beje, jis 
neaprėpia ir daugelio „pirminių“ instinktų. Bet šis 
instinkto apibrėžimas, kaip ir tas apibrėžimas, ku- 
riuo preliminariai apibūdiname intelektą, bent jau 
nustato idealią ribą, kurios siekia gausios apibrėž- 
tojo objekto formos. Dažnai buvo atkreipiamas dė- 
mesys į tai, kad dauguma instinktų yra paties or- 
ganizavimo darbo tąsa arba veikiau jo užbaiga. Ne- 
įmanoma pasakyti, kur prasideda instinkto veikla, 
kur pasibaigia gamtos veikla. Kai lerva virsta lėliu- 
ke ir suaugusiu vabzdžiu, šiose metamorfozėse, daž- 
nai reikalaujančiose iš lervos atitinkamų veiksmų ir 
savotiškos iniciatyvos, nėra griežtos skiriamosios li- 
nijos tarp gyvūnų instinkto ir organizacinio gyvosios 
materijos darbo. Panorėję galime pasakyti, kad ins- 
tinktas organizuoja įrankius, kuriais jis naudosis, 
arba kad organizacija tęsiasi instinkte, turinčiame 
naudotis organu. Nuostabiausi vabzdžio instinktai tik 
išskleidžia veiksmais jo ypatingą struktūrą, ir ten, 
kur visuomeninis gyvenimas paskirsto darbą įvai- 
riems individams ir šitaip primeta jiems skirtingus 
instinktus, matyti atitinkamas struktūros skirtumas: 
gerai žinomas skruzdėlių, bičių, vapsvų ir kai ku- 
rių netikrųjų tinklasparnių (Pseudoneuroptera) po- 
limorfizmas. Taigi stebėdami tik kraštutinius atve- 
jus, kai išryškėja visiška intelekto ir instinkto per- 
galė, pamatysime tarp jų esminį skirtumą: tobulas 
instinktas yra gebėjimas naudoti ir netgi gaminti 
organizuotus įrankius; tobulas intelektas yra gebė- 
Jimas gaminti ir naudoti neorganizuotus įrankius. 

Šių abiejų veiklos būdų pranašumai ir trūkumai 
savaime krinta į akis. Instinktas turi savo žinioje tin- 
kamą įrankį: šis įrankis, kuris pasigamina ir pasi- 
taiso pats, kuris, kaip visi gamtos kūriniai, pasižy- 
mi begaliniu dalių sudėtingumu ir nuostabiu funk- 
cionavimo paprastumu, iškart, reikiamą akimirką, be 
jokio vargo, dažnai nepaprastai tobulai atlieka tai, 
ką yra skirtas atlikti. Užtat įrankis išlaiko beveik ne- 
kintamą struktūrą, nes kinta tik kintant rūšiai. Va- 
dinasi, instinktas neišvengiamai yra specializuotas, 
nes yra tik tam tikro įrankio panaudojimas tam tik- 
ram objektui. Priešingai, įrankis, pagamintas pasi- 
telkus intelektą, yra netobulas įrankis. Jo gamyba 
reikalauja pastangų. Juo beveik visada sunku nau- 
dotis. O kadangi jis yra padarytas iš neorganizuo- 
tos materijos, tai gali turėti bet kokią formą, tikti bet 
kokiam tikslui, išgelbėti gyvą būtybę nuo bet kokio 
iškilusio naujo sunkumo ir suteikti jai neribotą skai- 
čių galių. Kadangi jis neprilygsta gamtiniam įran- 
kiui tenkinant tiesioginius poreikius, jis yra tuo pra- 
našesnis už gamtinį įrankį, kuo tas poreikis yra ma- 
žiau gyvybinis. Ypač jis paveikia jį pagaminusios bū- 
tybės prigimtį, nes pavesdamas jai atlikti naują 
funkciją, taip sakant, praturtina jos organizaciją, — 
jis yra dirbtinis organas, pratęsiantis gamtinį orga- 
nizmą. Vietoj kiekvieno patenkinto poreikio jis suku- 
ria naują poreikį ir užuot uždaręs, kaip instinktas, 
veiklos ratą, kuriame gyvūnas turi judėti automa- 
tiškai, jis atveria šiai veiklai neribotą lauką, stum- 
damas ją vis toliau ir toliau ir padarydamas ją vis 
laisvesnę ir laisvesnę. Bet šis intelekto pranašumas 
instinkto atžvilgiu atsiranda vėlai, būtent tada, kai 
intelektas, ištobulinęs įrankių gamybą iki didžiausio 


161 


ANTRAS SKYRIUS 


jų pajėgumo, jau gamina įrankių gamybos mašinas. 
Iš pradžių pagaminto įrankio ir gamtinio įrankio pra- 
našumai ir trūkumai būna taip gerai subalansuoti, 
jog sunku pasakyti, kuris iš jų suteiks gyvai būty- 
bei didesnę valdžią gamtos atžvilgiu. 

Galima spėti, kad iš pradžių jie sąlygojo vienas 
kitą, kad pirminei psichinei veiklai jie buvo būdingi 
abu kartu ir kad, sugrįžę pakankamai toli į praeitį, 
aptiktume instinktą, daug artimesnį intelektui nei 
mūsų vabzdžių instinktas, ir intelektą, daug artimes- 
nį instinktui nei mūsų stuburinių intelektas; beje, 
intelektas ir instinktas pradine forma - tai materi- 
jos kaliniai, nepajėgūs jos valdyti. Jei gyvybei bū- 
dinga jėga būtų neribota, ji, ko gero, būtų be galo 
išvysčiusi instinktą ir intelektą tuose pačiuose orga- 
nizmuose. Bet viskas, atrodo, liudija, kad ši jėga yra 
baigtinė ir kad reikšdamasi ji gana greitai išsenka. 
Jai sunku eiti toli keliomis kryptimis. Ji privalo rink- 
tis. Taigi ji gali pasirinkti vieną iš dviejų būdų veikti 
neorganizuotą materiją. Ji gali daryti šį poveikį tie- 
siogiai, susikurdama organizuotą įrankį, kuriuo ji 
dirbs, arba daryti jį netiesiogiai, per organizmą, ku- 
ris, neturėdamas iš prigimties reikiamo įrankio, jį pa- 
sigamins pats, apdorodamas neorganinę materiją. Iš 
to randasi intelektas ir instinktas, kurie vystydamie- 
si vis labiau tolsta vienas nuo kito, bet niekada vi- 
siškai neatsiskiria vienas nuo kito. Viena vertus, iš 
tikrųjų patį tobuliausią vabzdžio instinktą lydi in- 
telekto blyksniai, kad ir tik renkantis statybos vie- 
tą, laiką ir medžiagą: kai išskirtiniais atvejais bitės 
suka lizdus atviroje vietoje, jos išranda naujas ir tik- 
rai protingas priemones, atitinkančias naująsias są- 

lygas“. Bet, kita vertus, intelektui netgi dar labiau 
reikia instinkto, nei instinktui intelekto, nes neorga- 
nizuotos materijos apdorojimas suponuoja aukštesnį 
gyvūno organizacijos lygį, į kurį jis gali pakilti tik 
instinkto sparnais. Taigi nariuotakojų atveju gamta 
vystėsi instinkto kryptimi, o beveik visų stuburinių 
atveju matome veikiau intelekto paieškas nei jo su- 
klestėjimą. Psichinės jų veiklos pamatą vis dar su- 
daro instinktas, bet intelektas jau taikosi jį pakeisti. 
Jis dar nesugeba išrasti įrankių, bet bent jau sten- 
giasi darydamas įvairiausius instinkto, be kurio no- 
rėtų išsiversti, pakeitimus. Tik žmogaus intelektas vi- 
siškai įvaldo save, ir šią pergalę įtvirtina gamtinių 
priemonių, kuriomis žmogus galėtų apsiginti nuo sa- 
vo priešų, nuo šalčio ir bado, stoka. Ši stoka, kai 
stengiamės įminti jos prasmę, įgyja priešistorinio do- 
kumento vertę: tai galutinis intelekto atsisveikinimas 
su instinktu. Tačiau ne mažiau teisinga ir tai, kad 
gamta turėjo svyruoti tarp dviejų psichinės veiklos 
būdų, iš kurių vienam buvo garantuota tiesioginė 
sėkmė, bet ribojami jo veiksmai, kitas buvo ne toks 
patikimas, bet jeigu jam pavyktų įgyti savarankiš- 
kumą, jo užkariavimai neturėtų ribų. Taigi instink- 
tas ir intelektas yra du išsiskiriantys, vienodai ele- 
gantiški tos pačios problemos sprendimai. 

Teisybė, dėl to randasi gilūs instinkto ir intelek- 
to vidinės struktūros skirtumai. Mes plačiau pakal- 
bėsime tik apie tuos, kurie yra svarbūs šiam mūsų 
darbui. Taigi tarkime, kad intelektas ir instinktas 
apima dvi radikaliai skirtingas pažinimo rūšis. Bet 


13 Bouvier, La nidification des Abeilles à l'air libre (C. R. de 
UAcad. des sciences, 7 mai 1906). 

iš pradžių reikia šį bei tą paaiškinti apie sąmonę ap- 
skritai. 

Buvo klausiama, kiek instinktas yra sąmoningas. 
Mes atsakome, kad čia yra daugybė skirtumų ir 
laipsnių, kad instinktas yra daugiau ar mažiau są- 
moningas vienais atvejais, nesąmoningas - kitais. 
Augalas, kaip pamatysime, turi instinktus: abejoti- 
na, kad šiuos instinktus lydi suvokimas. Netgi gy- 
vūnai neturi beveik nė vieno sudėtingo instinkto, 
kuris nebūtų bent iš dalies nesąmoningas savo ap- 
raiškomis. Bet čia reikia atkreipti dėmesį į nedažnai 
pastebimą skirtumą tarp dviejų nesąmoningumo rū- 
šių: viena iš jų yra niekinė sąmonė, kita - sunai- 
kinta sąmonė. Niekinė sąmonė ir sunaikinta sąmo- 
nė abi yra lygios nuliui, bet pirmasis nulis reiškia, 
kad nėra nieko, o antrasis - kad turime reikalą su 
dviem lygiais, bet skirtingos krypties dydžiais, ku- 
rie kompensuoja ir neutralizuoja vienas kitą. Krin- 
tančio akmens nesąmoningumas bus niekinė sąmo- 
nė: akmuo niekaip nesuvokia savo kritimo. Ar toks 
pat bus instinkto nesąmoningumas tais kraštutiniais 
atvejais, kai instinktas yra nesąmoningas? Kai mes 
mašinaliai atliekame kokį nors įprastą veiksmą, kai 
nakviša automatiškai daro tai sapnuodamas, nesą- 
moningumas gali būti absoliutus, bet šiuo atveju jį 
lemia tai, kad susidaryti veiksmo vaizdiniui trukdo 
paties veiksmo atlikimas - tas veiksmas yra toks pa- 
našus į vaizdinį ir taip glaudžiai į jį įeina, jog ne- 
belieka vietos jokiai sąmonei. Vaizdinį užkemša 
veiksmas. Įrodymas čia yra tai, kad jeigu veiksmui 
trukdo arba jį stabdo kokia nors kliūtis, sąmonė ga- 
li vėl iškilti. Vadinasi, ji buvo čia, bet ją neutraliza- 
vo veiksmas, užpildęs savimi vaizdinį. Kliūtis nesu- 

kūrė nieko pozityvaus; ji tik sudarė tuštumą, išmu- 
šė kamštį. Šis veiksmo ir vaizdinio neatitikimas čia 
yra būtent tai, ką mes vadiname sąmone. 

Gilindamiesi į šį klausimą įsitikinsime, kad sąmo- 
nė yra šviesa, būdinga galimų veiksmų arba poten- 
cialios veiklos zonai, supančiai veiksmą, kurį realiai 
atlieka gyva būtybė. Ji reiškia dvejonę arba pasirin- 
kimą. Ten, kur išryškėja daug vienodai galimų veiks- 
mų ir nėra nė vieno realaus veiksmo (kaip svarsty- 
me, kuriuo nieko neprieinama), sąmonė yra intensy- 
vi. Ten, kur realus veiksmas yra vienintelis galimas 
veiksmas (kaip somnambuliškos arba apskritai auto- 
matiškos veiklos atveju), sąmonė yra niekinė. Vis dėl- 
to ir pastaruoju atveju egzistuoja vaizdinys ir sąmo- 
nė, jei tik paaiškėja, kad čia yra tam tikra visuma sis- 
temingų judesių, iš kurių paskutinis jau yra iš anks- 
to įdiegtas pirmajame, ir, be to, jeigu sąmonė gali vėl 
staiga pasirodyti, vos tik susiduriama su kokia nors 
kliūtimi. Šiuo požiūriu gyvos būtybės sąmonę galima 
apibrėžti kaip aritmetinį potencialios veiklos ir rea- 
lios veiklos skirtumą. Ji yra matas, kuriuo matuoja- 
mas atotrūkis tarp vaizdinio ir veiksmo. 

Tad galima tarti, kad intelektas yra veikiau 
orientuotas į sąmonę, o instinktas - į nesąmoningu- 
mą. Juk ten, kur veiksmo įrankį parūpino gamta, 
kur jo pritaikymo sritį nurodė gamta, kur gautiną 
rezultatą nustatė gamta, maža vietos lieka pasirin- 
kimui: tada sąmonę, neatsiejamą nuo vaizdinio, to- 
kiu mastu, kokiu ji sieks išsilaisvinti, atsvers veiks- 
mo, tapataus vaizdiniui, kurio jis yra atsvara, atli- 
kimas. Ten, kur pasirodo sąmonė, ji apšviečia ne tiek 
patį instinktą, kiek tuos kliuvinius, su kuriais susi- 
duria instinktas: instinkto stoka, atstumas tarp 

veiksmo ir idėjos —- štai kas tampa sąmone; ir tada 
ji yra tik atsitiktinybė. Iš esmės ji žymi tik pirmą ins- 
tinkto žingsnį, kuriuo pradedama visa serija auto- 
matiškų judesių. Ir priešingai, stoka yra normali in- 
telekto būsena. Susidurti su kliuviniais yra pati jo 
esmė. Kadangi pagrindinė jo funkcija yra kurti ne- 
organizuotus įrankius, intelektas turi įveikdamas 
tūkstančius sunkumų išrinkti šiam darbui vietą ir lai- 
ką, formą ir medžiagą. Jis negali visiškai patenkin- 
ti savo poreikių, nes kiekvienas naujas poreikio pa- 
tenkinimas sukuria naujus poreikius. Žodžiu, ins- 
tinktas ir intelektas abu turi tam tikrų žinių, tik ins- 
tinkto žinojimas yra veikiau vaizduojamas ir nesą- 
moningas, o intelekto yra veikiau mąstomas ir są- 
moningas. Bet tai veikiau laipsnio, o ne prigimties 
skirtumas. Kol mums rūpi tik sąmonė, liekame akli 
tam, kas psichologiniu požiūriu sudaro pagrindinį 
skirtumą tarp intelekto ir instinkto. 

Norint pasiekti šį esminį skirtumą, reikia nekrei- 
piant dėmesio į daugiau ar mažiau ryškią šviesą, nu- 
šviečiančią abi šias vidinės veiklos formas, eiti tie- 
siai prie dviejų giliai skirtingų dalykų, kuriems yra 
taikomi instinktas ir intelektas. 

Kai arklinis gylys padeda kiaušinėlius ant gyvu- 
lio kojų ar sprando, jis veikia tarsi žinodamas, kad 
jo lerva turi vystytis arklio skrandyje ir kad arklys, 
laižydamas save, perneš gimusią lervą į savo virš- 
kinimo traktą. Kai plėviasparnė vapsva gelia savo 
auką tiksliai į tas vietas, kur yra nervų centrai, kad 
ją paralyžiuotų, bet nenužudytų, ji elgiasi taip, kaip 
darytų entomologas, kuris kartu yra ir prityręs chi- 
rurgas. Bet ko tik neturi žinoti nedidelis vabalėlis si- 
taris, kurio istorija taip dažnai pasakojama! Šis kie- 

tasparnis deda savo kiaušinėlius prie angų į pože- 
minius urvelius, kuriuos rausia viena iš bičių rūšių, 
antofora. Sitario lerva ilgai laukusi nutykoja anto- 
foros patiną išlendantį iš urvelio, įsikabina į jį ir taip 
įsikibusi būna ligi pat „tuoktuvių skrydžio“: tada pa- 
sinaudojusi proga persikrausto nuo patino ant pa- 
telės ir ramiai laukia, kol ši ims dėti kiaušinius. Ta- 
da ji nušoka ant kiaušinio, kuris jai bus atrama me- 
duje, per keletą dienų suėda kiaušinį ir, įsitaisiusi 
lukšte, patiria pirmąją metamorfozę. Dabar, prisitai- 
kiusi plaukioti meduje, minta šio maisto atsargomis 
ir virsta lėliuke, o paskui ir suaugusiu vabzdžiu. Vis- 
kas vyksta taip, lyg sitario lerva nuo pat išsiritimo 
iš kiaušinio žinotų, kad pirmas iš urvelio išlįs anto- 
foros patinas, kad tuoktuvių skrydis suteiks jai ga- 
limybę persikelti ant patelės, kad ši ją nugabens į 
medaus sandėlį, kuris, jai patyrus metamorfozę, 
tieks jai maistą, kad ligi šios metamorfozės ji pama- 
žu suės antoforos kiaušinį, taip gaus maisto, išsilai- 
kys medaus paviršiuje ir kartu sunaikins savo var- 
žovą, kuris turėtų išsiristi iš kiaušinio. Ir viskas 
vyksta taip, lyg pats sitaris žinotų, kad jo lerva vi- 
sa tai žinos. Žinojimas, jei čia galima kalbėti apie ži- 
nojimą, yra numanomas. Jis pasireiškia išoriškai 
konkrečiais poelgiais, o ne užsiskliaudžia viduje, są- 
monėje. Vis dėlto iš tiesų šio vabzdžio elgesys liudi- 
ja tam tikrų dalykų, egzistuojančių ir vykstančių 
tam tikruose erdvės ir laiko taškuose, supratimą, ir 
šiuos dalykus vabzdys žino jų nesimokydamas. 

Jei dabar tuo pačiu požiūriu pažvelgsime į inte- 
lektą, įsitikinsime, kad ir jis žino kai kuriuos daly- 
kus jų nesimokęs. Bet tai visai kitokio pobūdžio ži- 
nojimas. Nenorėtume čia vėl atgaivinti seną filoso- 

fų ginčą apie įgimtas idėjas. Taigi apsiribokime nu- 
rodydami tai, dėl ko visi sutaria, būtent kad ir ma- 
žas vaikas iš karto supranta dalykus, kurių gyvu- 
lys niekada nesupras, ir kad šia prasme intelektas, 
kaip ir instinktas, yra paveldima, vadinasi, įgimta 
funkcija. Bet nors šis įgimtas intelektas ir yra su- 
gebėjimas pažinti, jis nežino nė vieno dalyko kon- 
krečiai. Kai naujagimis pirmą kartą ieško žindyvės 
krūties, tuo paliudydamas, kad jam žinomas (be 
abejo, nesąmoningai) toks daiktas, kurio jis nieka- 
da nematė, galima sakyti, kad čia reiškiasi instink- 
tas, o ne intelektas, būtent dėl to, kad įgimtas ži- 
nojimas čia yra tam tikro daikto žinojimas. Taigi in- 
telektas nesuteikia įgimto žinojimo apie jokį daiktą. 
Ir vis dėlto jeigu intelektas nieko nežinotų iš prigim- 
ties, jis neturėtų nieko įgimto. Tad ką gi jis gali ži- 
noti, - jis, kuris nežino nė vieno daikto? Greta daik- 
tų, yra santykiai. Ką tik gimęs vaikas, kaip protin- 
ga būtybė, nežino nei apibrėžtų daiktų, nei apibrėž- 
tos kokio nors daikto savybės; bet tądien, kai jo aki- 
vaizdoje daiktavardis bus apibūdintas pažyminiu, jis 
iš karto supras, ką tai reiškia. Taigi jis iš prigimties 
suvokia tarinio santykį su veiksniu. Tą patį galima 
pasakyti apie bendrąjį santykį, išreiškiamą veiksma- 
žodžiu, santykį, kurį protas suvokia taip betarpiš- 
kai, kad kalbant galima jį numanyti, kaip esti ne- 
išsivysčiusiose kalbose, neturinčiose veiksmažodžio. 
Vadinasi, intelektas iš prigimties taiko tapatybės, tu- 
rimojo ir turinčiojo, priežasties ir padarinio ir t. t. 
santykius, kurie glūdi kiekviename sakinyje, turin- 
čiame veiksnį, pažyminį, tarinį - išreikštą ar numa- 
nomą. Ar galima sakyti, kad intelektui būdingas 
kiekvieno iš šių santykių atskirai įgimtas žinojimas? 

Logikų reikalas išsiaiškinti, ar šie santykiai yra ne- 
redukuojami, ar juos galima perteikti bendresniais 
santykiais. Bet kad ir kokiu būdu būtų analizuoja- 
ma mintis, ši analizė galų gale visada atves prie vie- 
no ar kelių bendrų rėmų, apie kuriuos intelektas tu- 
ri įgimtą žinojimą, nes iš prigimties jais naudojasi. 
Taigi sakykime, jog tiriant, kas intelekte ir instinkte 
yra įgimtas žinojimas, paaiškėja, kad šis įgimtas ži- 
nojimas pirmuoju atveju susijęs su daiktais, o ant- 
ruoju — su santykiais. 

Filosofai skiria mūsų pažinimo medžiagą ir for- 
mą. Medžiaga yra tai, ką duoda gebėjimas suvokti 
savo pirmykščiu pavidalu. Forma yra santykių, nu- 
statomų tarp šių materialių duomenų siekiant susi- 
daryti sistemingą žinojimą, visuma. Ar forma be me- 
džiagos jau gali būti pažinimo objektas? Taip, be 
abejo, su išlyga, kad šis pažinimas labiau panėšės 
ne į turimą daiktą, o veikiau į susidarytą įprotį, la- 
biau į kryptį nei į būseną; tai bus, jei norite, tam 
tikras įgimtas dėmesio įgūdis. Mokinys, žinantis, kad 
jam bus padiktuota trupmena, nubrėžia brūkšnį dar 
nežinodamas, koks bus skaitiklis ir vardiklis; vadi- 
nasi, jo protui yra žinomas bendras santykis tarp šių 
dviejų narių, nors jis dar nežino nė vieno iš jų; jam 
yra žinoma forma be medžiagos. Taip yra ir su pir- 
mesniais už patyrimą rėmais, į kuriuos įspraudžia- 
mas mūsų patyrimas. Pasitelkime čia vartosenos įtei- 
sintus terminus ir tiksliau suformuluokime skirtumą 
tarp intelekto ir instinkto: intelektas, kiek jis yra 
įgimtas, yra formos pažinimas, o instinktas susijes 
su medžiagos pažinimu. 

Šiuo antruoju požiūriu, kuris yra pažinimo, o ne 
veiksmo požiūris, jėga, būdinga gyvybei apskritai, 


169 


ANTRAS SKYRIUS 


mums vėl atrodo kaip ribotas pradas, kuriame drau- 
ge gyvuoja ir susipina iš pradžių du skirtingi ir netgi 
diverguojantys pažinimo būdai. Pirmasis iš jų betar- 
piškai suvokia konkrečius daiktus, patį jų materia- 
lumą. Jis sako: „štai kas yra“. Antrasis nesuvokia 
jokio konkretaus daikto; jis yra įgimtas sugebėjimas 
susieti vieną daiktą su kitu arba vieną jo dalį su ki- 
ta, vieną aspektą su kitu, pagaliau daryti išvadas, 
kai yra prielaidos, ir eiti nuo to, kas žinoma, prie to, 
kas nežinoma. Jis nebesako: „tai yra“; jis sako tik- 
tai, kad jeigu sąlygos bus tokios, tai ir sąlygojama- 
sis bus toks ir toks. Žodžiu, pirmasis pažinimas, iš 
prigimties instinktyvus, gali būti suformuluotas, kaip 
pasakytų filosofai, kategoriškais sakiniais, o antra- 
sis, iš prigimties intelektinis, visada išreiškiamas Ai- 
potetiškai. Iš šių dviejų sugebėjimų pirmasis iš pra- 
džių atrodo pranašesnis už antrąjį. Ir jis tikrai toks 
būtų, jei apimtų begalinį skaičių daiktų. Bet išties 
jis visada yra taikomas tik konkrečiam daiktui ir net- 
gi tam tikrai ribotai to daikto daliai. Jis bent jau turi 
vidinį ir išsamų jo pažinimą - ne aiškiai išreikštą, 
bet glūdintį atliktame veiksme. O antrasis, priešin- 
gai, iš prigimties turi tik išorinį, tuščią pažinimą; bet 
kartu jis turi tą pranašumą, kad gali į tuos pačius 
rėmus paeiliui įsprausti begalę daiktų. Viskas vyks- 
ta taip, lyg jėga, kuri vystosi gyvomis formomis, bū- 
dama ribota jėga, turėtų gamtinio arba įgimto paži- 
nimo srityje dvi apribojimo rūšis: vieną - susijusią 
su pažinimo apimtimi, kitą'- su turiniu. Pirmuoju 
atveju pažinimas gali būti pilnavertis ir išsamus, bet 
tada jis turi apsiriboti vienu konkrečiu daiktu; ant- 
ruoju atveju pažinimo objektas neribotas, bet tik dėl 
to, kad tas pažinimas yra tuščias, viso labo tik for- 

ma be turinio. Abi tendencijos, iš pradžių neatsieja- 
mos, turėjo atsiskirti, kad galėtų augti. Jos leidosi į 
pasaulį ieškoti laimės - kiekviena į savo pusę. Ir ga- 
lų gale jos priėjo instinktą ir intelektą. 

Tokie būtų du išsiskiriantys pažinimo būdai, api- 
brėžiantys intelektą ir instinktą pažinimo, o ne veiks- 
mo požiūriu. Bet pažinimas ir veiksmas čia yra tik 
du to paties sugebėjimo aspektai. Iš tikrųjų lengva 
pastebėti, kad antrasis apibrėžimas yra viso labo tik- 
tai nauja pirmojo forma. 

Jei instinktas iš esmės yra sugebėjimas naudoti 
gamtinį organizuotą įrankį, jis turi apimti įgimtą 
(teisybė, potencialų arba nesąmoninga) ir to įrankio, 
ir daikto, kuriam jis taikomas, pažinimą. Vadinasi, 
instinktas yra įgimtas tam tikro daikto pažinimas. O 
intelektas yra sugebėjimas gaminti neorganizuotus, 
tai yra dirbtinius įrankius. Jei dėl to gamta atsisa- 
ko aprūpinti gyvą būtybę įrankiu, kuris jai tarnau- 
tų, tai tik tam, kad gyva būtybė galėtų pagal ap- 
linkybes įvairinti savo gamybą. Taigi pagrindinė in- 
telekto funkcija yra surasti išeitį bet kokiomis aplin- 
kybėmis. Jis ieškos to, kas geriausiai jam tiktų, tai 
yra tilptų į pateiktus rėmus. Jis iš esmės turės rei- 
kalą su santykiais tarp esamos situacijos ir jos pa- 
naudojimo būdų. Taigi jam bus įgimta tendencija 
nustatyti santykius, ir ši tendencija suponuoja kai 
kurių labai bendrų santykių - tikro audinio, iš ku- 
rio veikla, būdinga kiekvienam intelektui, iškirps 
specialesnius santykius, - pažinimą. Ten, kur veik- 
la orientuota į gamybą, pažinimas būtinai bus susi- 
jęs su santykiais. Tačiau šis visiškai formalus inte- 
lekto pažinimas turi neprilygstamą pranašumą ins- 
tinkto materialaus pažinimo atžvilgiu. Formą kaip tik 

todėl, kad ji tuščia, panorėjus galima užpildyti be- 
gale daiktų vienu po kito, netgi tais, kurie niekam 
nenaudingi. Vadinasi, formalus pažinimas neapsiri- 
boja tik tuo, kas praktiškai naudinga, nors jis ir at- 
sirado pasaulyje kaip tik praktinio naudingumo su- 
metimais. Protinga būtybė turi priemonę, leidžian- 
čią jai pranokti save pačią. 

Vis dėlto ji pranoks save mažiau nei norėtų, net- 
gi mažiau nei įsivaizduoja. Perdėm formalus intelek- 
to pobūdis atima iš jo balastą, kurio jam reikėtų no- 
rint susitelkti prie daiktų, kurie labiausiai domintų 
spekuliatyvųjį mąstymą. Instinktas, priešingai, ga- 
lėtų turėti trokštamą materialumą, bet jis nesugeba 
taip toli ieškoti savo objekto: jis neužsiima spekulia- 
tyviuoju mąstymu. Čia mes prieiname labiausiai šia- 
me darbe mus dominantį klausimą. Visos šios mūsų 
analizės tikslas buvo išsiaiškinti skirtumą tarp ins- 
tinkto ir intelekto. Jį mes suformuluotume taip: yra 
dalykų, kurių ieškoti gali tik intelektas, bet kurių 
Jis pats niekada nesuras. Juos galėtų surasti tik ins- 
tinktas, bet jis niekada jų neieškos. 

Čia iš anksto būtina aptarti kai kurias intelekto 
mechanizmo detales. Mes jau sakėme, kad intelekto 
funkcija yra nustatyti santykius. Tiksliau apibrėž- 
kime intelekto nustatomų santykių prigimtį. Tol, kol 
intelektą laikome sugebėjimu, skirtu grynajam mąs- 
tymui, šiuo klausimu skendime nežinioje arba grie- 
biamės nepagrįstų teiginių. Tuomet esame priversti 
bendruosius proto rėmus laikyti absoliučiu, nekinta- 
mu ir nepaaiškinamu dalyku. Protas su savo forma 
tarsi būtų nukritęs iš dangaus, kaip kiekvienas iš 
mūsų gimstame su savo veidu. Be abejo, ši forma 
apibrėžiama, bet tai viskas, ką galima padaryti; 

klausti, kodėl ji yra veikiau tokia, o ne kitokia, ne- 
verta. Taigi leidžiama suprasti, kad intelektas iš es- 
mės jungia, kad visų jo veiksmų bendras tikslas yra 
suteikti tam tikrą vienybę reiškinių įvairovei ir t. t. 
Bet, pirmiausia, „jungimas“ yra neapibrėžtas termi- 
nas, ne toks aiškus kaip „santykis“ arba netgi „min- 
tis“ ir nepasakantis nieko daugiau už juos. Be to, 
galima savęs paklausti, ar intelekto funkcija nėra 
veikiau skirti nei jungti. Galiausiai, jeigu intelektas 
veikia taip, kaip veikia, todėl, kad nori jungti, ir jei- 
gu siekia vienybės tiesiog todėl, kad jam reikia tos 
vienybės, mūsų pažinimas tampa priklausomas nuo 
tam tikrų proto reikalavimų, kurie, be abejo, galėjo 
būti kitokie nei yra. Kitokios sandaros intelekto ir 
pažinimas būtų kitoks. Kadangi intelektas nuo nie- 
ko nepriklauso, tai viskas priklauso nuo jo. Taigi per- 
nelyg išaukštinus protą galų gale per daug buvo nu- 
vertintas jo teikiamas pažinimas. Šis pažinimas tam- 
pa santykinis nuo tos akimirkos, kai intelektas pa- 
daromas absoliučiu. Mes, priešingai, manome, kad 
žmogaus intelektas yra priklausomas nuo veiklos 
reikmių. Imkite pagrindu veiklą, ir iš jos bus gali- 
ma išvesti pačią intelekto formą. Taigi ši forma nė- 
ra nei nekintama, nei nepaaiškinama. O kaip tik to- 
dėl, kad ji nėra nepriklausoma, nebegalima teigti, 
kad pažinimas priklauso nuo jos. Pažinimas nusto- 
ja buvęs intelekto produktas, kad taptų tam tikra 
prasme sudedamąja tikrovės dalimi. 

Filosofai atsakys, kad veiksmas atliekamas su- 
tvarkytame pasaulyje, kad ši tvarka randasi iš min- 
ties, kad mes darome petitio principii“V aiškindami 
intelektą veiksmu, jau suponuojančiu intelektą. Ir jie 
būtų teisūs, jei mūsų požiūris, kurio laikomės šiame 

skyriuje, būtų mūsų galutinis požiūris. Mes pasiduo- 
tume iliuzijai, kaip ir Spenceris, manęs, kad intelektą 
galima paaiškinti laikant jį atspaudu, kurį mumyse 
palieka bendrosios materijos ypatybės: tarsi tvarka, 
būdinga materijai, nebūtų pats intelektas! Bet mes 
paliekame kitam skyriui klausimą, kokiu mastu ir ko- 
kiais metodais filosofija galėtų pabandyti išsiaiškin- 
ti tikrąją intelekto, o kartu ir materijos kilmę. Kol 
kas mums rūpi psichologinio pobūdžio problema. Mes 
klausiame savęs, kokiai materialiojo pasaulio sričiai 
intelektas yra specialiai pritaikytas. Bet norint atsa- 
kyti į šį klausimą visiškai nebūtina pritapti prie ko- 
kios nors filosofinės sistemos. Tereikia į tai pažvelg- 
ti sveiko proto požiūriu. 

Taigi laikykime veiksmą išeities tašku ir tarkime, 
kad intelekto tikslas pirmiausia yra gamyba. Gamy- 
ba susijusi išimtinai su neorganizuota materija ta 
prasme, kad jeigu ji ir naudoja organizuotas medžia- 
gas, tai laiko jas inertiškais daiktais, visai nesirūpin- 
dama gyvybe, suteikusia jiems pavidalą. Iš pačios 
neorganizuotos materijos ji turi reikalą tik su kietai- 
siais kūnais: visa kita jai išsprūsta dėl savo takumo. 
Vadinasi, jeigu intelektas siekia gaminti, galima nu- 
matyti, kad visa, kas realybėje taku, iš dalies jo iš- 
vengs, o visa, kas tikrai gyva gyvybėje, visiškai jo 
išvengs. Mūsų intelekto, tokio, kokį Jį sukūrė gam- 
tos rankos, pagrindinis objektas yra neorganizuotas 
kietasis kūnas. 

Analizuodami intelektinius sugebėjimus pamaty- 
tume, kad intelektas gerai jaučiasi, kad jis yra savo 
stichijoje tik turėdamas reikalą su neorganizuota 
materija, konkrečiau, su kietaisiais kūnais. Kokia yra 
bendriausia neorganizuotos materijos savybė? Ji tį- 

si, ji pateikia mums daiktus kaip išorinius vienas kito 
atžvilgiu, o šiuose daiktuose vienas dalis kaip išori- 
nes kitų dalių atžvilgiu. Be abejo, mums pravartu, 
turint galvoje vėlesnius veiksmus, laikyti kiekvieną 
objektą dalijamu į norimo dydžio dalis ir kiekvieną 
dalį vėl dalijama pagal mūsų užgaidą, ir taip toliau 
iki begalybės. Bet dėl dabar atliekamo veiksmo mums 
visų pirma būtina laikyti kiekvieną realų daiktą, su 
kuriuo turime reikalą, arba realius elementus, į ku- 
riuos jį suskaidome, laikinai galutiniais ir elgtis su 
jais kaip su vieniais. Kalbėdami apie materialaus tį- 
sumo tolydumą, mes turime galvoje galimybę dalyti 
materiją, kiek ir kaip mums patinka; bet tas tolydu- 
mas, kaip matyti, mums reiškia ne ką kita, kaip ma- 
terijos mums paliktą galimybę savo nuožiūra pasi- 
rinkti jo skaidymo būdą: iš esmės šis skaidymo bū- 
das mums ir atrodo tikrai realus ir prikausto mūsų 
dėmesį, nes juo vadovaujasi dabartinis mūsų veiks- 
mas. Vadinasi, netolydumas gali būti mąstomas, pats 
savaime jis yra minties objektas, mes jį įsivaizduo- 
jame teigiamu mūsų intelekto aktu, o intelektinis to- 
lydumo vaizdinys yra veikiau neigiamas, nes iš es- 
mės yra tik mūsų intelekto atsisakymas laikyti bet 
kurią pateiktą dalijimo sistemą vienintele įmanoma. 
Intelektas aiškiai įsivaizduoja tik netolydumą. 
Kita vertus, daiktai, kuriuos mes veikiame, be jo- 
kios abejonės, yra judrūs daiktai. Bet mums svarbu 
žinoti, kur keliauja judantis daiktas, kur jis yra tam 
tikru savo judėjimo momentu. Kitais žodžiais tariant, 
mes kreipiame dėmesį visų pirma į dabartines ar bū- 
simas jo padėtis, o ne į pažangą, dėl kurios jis perei- 
na iš vienos padėties į kitą, pažangą, kuri yra pats 
judėjimas. Atlikdami veiksmus, kurie yra susisteminti 

judesiai, mes sutelkiame savo protą į judėjimo tikslą 
arba prasmę, į visuminį judėjimo vaizdą, žodžiu, į ne- 
judamą įgyvendinimo planą. Tai, kas veiksme judru, 
mus domina tik tokiu mastu, kokiu veiksmas apskri- 
tai gali būti paskubintas, sulėtintas arba sustabdy- 
tas kokio nors jo kelyje atsitikusio įvykio. Nuo paties 
judrumo mūsų intelektas nusigręžia, kadangi visai 
nėra suinteresuotas juo domėtis. Jeigu jis būtų skir- 
tas grynajai teorijai, įsikurtų pačiame judėjime, nes 
judėjimas, be abejo, ir yra pati realybė, o nejudrumas 
visada yra tariamas arba santykinis. Tačiau intelek- 
to paskirtis visai kita. Neprievartaudamas savęs in- 
telektas eina priešinga kryptimi: jis visada pradeda 
nuo nejudrumo, lyg šis būtų paskutinė realybė arba 
pagrindas; norėdamas įsivaizduoti judėjimą, jis atku- 
ria jį iš nejudrybių, surikiuodamas jas vieną šalia ki- 
tos. Šią operaciją, kurios neteisėtumą ir pavojingumą 
teorinio mąstymo srityje parodysime (ji veda į akla- 
vietes ir dirbtinai sukuria neišsprendžiamas filosofi- 
nes problemas), nesunku pateisinti atsižvelgiant į in- 
telekto paskirtį. Prigimtinis intelektas siekia praktiš- 
kai naudingo tikslo. Kai jis pakeičia judėjimą viena 
greta kitos išrikiuotomis nejudrybėmis, jis tiesiog pa- 
keičia jį praktiniu atitikmeniu. Klysta filosofai, per- 
keliantys į teorijos sritį mąstymo metodą, sukurtą 
veiksmui. Bet mes dar ketiname sugrįžti prie šio klau- 
simo. Dabar pakaks tik pasakyti, kad pastovumas ir 
nejudrumas yra tai, į ką linksta mūsų intelektas dėl 
savo prigimtinio polinkio. Mūsų intelektas aiškiai įsi- 
vaizduoja tik nejudrumą. 

Gaminti - vadinasi, iškirpti iš medžiagos daikto 
formą. Svarbiausia už viską yra forma, kurią reikia 
gauti. O iš medžiagų pasirenkama geriausiai tinkan- 

ti; bet norint ją išsirinkti, tai yra surasti ją tarp dau- 
gelio kitų, reikia pabandyti kiekvienai medžiagos rū- 
šiai suteikti, bent jau vaizduotėje, sumanyto daikto 
formą. Kitais žodžiais tariant, intelektas, pasišovęs 
gaminti, yra toks intelektas, kuris niekada nesusto- 
ja prie dabartinės daiktų formos, kuris nelaiko jos 
galutine, bet, priešingai, mano, kad bet kurią me- 
džiagą galima pjaustyti kaip nori. Platonas gerą dia- 
lektiką lygina su įgudusiu virėju, kuris sudoroja 
skerdieną nesutrupinęs kaulų, laikydamasis sąnarių, 
sukurtų gamtos'“. Intelektas, kuris visada taip elg- 
tųsi, iš tikrųjų būtų intelektas, orientuotas į teorinį 
mąstymą. Bet veikla ir ypač gamyba reikalauja prie- 
šingos proto tendencijos. Ji nori, kad kiekvieną da- 
bartinę daiktų, netgi gamtinių, formą laikytume 
dirbtine ir laikina, kad mūsų mintis nutrintų paste- 
bėtame daikte, net jeigu jis būtų organizuotas ir gy- 
vas, tas linijas, kurios išoriškai rodo vidinę jo san- 
darą, kad manytume, jog daikto medžiaga neveikia 
jo formos. Todėl medžiagos visuma mūsų minčiai turi 
atrodyti milžiniškas audinio gabalas, iš kurio gali- 
me iškirpti ką norime ir vėl susiūti kaip užsimanę. 
Tarp kitko pažymėkime, jog šį savo sugebėjimą mes 
patvirtiname sakydami, kad yra erdvė, tai yra vie- 
nalytė, tuščia terpė, bekraštė ir be galo dalijama, pa- 
siduodanti bet kokiam dalybos būdui. Tokios rūšies 
terpė niekada nėra suvokiama: ji tik mąstoma. Su- 
vokiamas tik tįsumas - spalvotas, atsparus, dalija- 
mas pagal linijas, kurias nubrėžia realių kūnų ar- 
ba elementarių realių jų dalių kontūrai. Bet kai įsi- 
vaizduojame savo galią šiai medžiagai, tai yra su- 

gebėjimą išardyti ir vėl sujungti ją taip, kaip mums 
patinka, mes projektuojame visus šiuos įmanomus iš- 
ardymus ir naujus sujungimus už realaus tįsumo 
kaip vienalytę, tuščią ir indiferentišką erdvę, suda- 
rančią to tįsumo pagrindą. Vadinasi, ši erdvė visų 
pirma yra galimo mūsų poveikio daiktams schema, 
nors tie daiktai, kaip paaiškinsime toliau, turi pri- 
gimtinį polinkį įeiti į tokios rūšies schemą: erdvė yra 
dvasios požiūris. Gyvulys, ko gero, neturi jokio su- 
pratimo apie erdvę, netgi kai suvokia, kaip mes, tį- 
sius daiktus. Tai vaizdinys, simbolizuojantis žmogaus 
intelekto polinkį į gamybą. Bet kol kas mes nesusto- 
sime prie šio klausimo. Pakaks tik pasakyti, kad in- 
telektas pasižymi neribota galia išardyti pagal bet 
kokį dėsnį ir vėl sujungti į bet kokią sistemą. 

Mes išvardijome kai kuriuos esminius žmogaus 
intelekto bruožus. Bet mes ėmėme izoliuotą indivi- 
dą, neatsižvelgdami į visuomeninį gyvenimą. Iš tik- 
rųjų žmogus yra būtybė, gyvenanti visuomenėje. Jei 
teisinga tai, kad žmogaus intelektas siekia gaminti, 
reikia pridurti, kad šiuo ir kitais tikslais jis susivie- 
nija su kitais intelektais. Bet sunku įsivaizduoti vi- 
suomenę, kurios nariai nebendrautų tarp savęs žen- 
klais. Vabzdžių bendruomenės, be abejo, turi savo 
kalbą, pritaikytą, kaip ir žmonių kalba, bendro gy- 
venimo reikmėms. Dėl to tampa įmanoma bendra 
veikla. Tačiau tokios bendros veiklos poreikis anaip- 
tol ne toks pat skruzdėlyno ir žmonių visuomenės. 
Vabzdžių bendruomenėse paprastai egzistuoja poli- 
morfizmas, darbo pasidalijimas jose yra natūralus, 
o kiekvienas individas savo sandara yra neatskiria- 
mai susijęs su atliekama funkcija. Šiaip ar taip, šios 
bendruomenės yra pagrįstos instinktu ir, vadinasi, 

tam tikrais veiksmais arba darbais, daugiau ar ma- 
žiau susijusiais su organų forma. Taigi jei, pavyz- 
džiui, skruzdėlės turi kalbą, šią kalbą sudarančių 
ženklų skaičius turi būti labai apibrėžtas, ir jeigu 
rūšis jau susiformavusi, kiekvienas iš jų yra nekin- 
tamai susijęs su tam tikru daiktu arba su tam tik- 
ru veiksmu. Ženklas yra neatskiriamas nuo jo žy- 
mimo daikto. Priešingai, žmonių visuomenėje dar- 
bas ir veikla yra kintamos formos, be to, kiekvienas 
individas turi mokytis savo vaidmens, nes nėra jam 
skirtas iš anksto savo sandaros. Todėl reikia kalbos, 
leidžiančios kas akimirką pereiti nuo to, kas žino- 
ma, prie to, kas nežinoma. Reikia kalbos, kurios žen- 
klai - o jų skaičius negali būti begalinis - tiktų be- 
galei daiktų. Šis ženklo gebėjimas persikelti nuo vie- 
no objekto kitam yra būdingas žmonių kalbai. Jis 
pastebimas vaiko kalboje nuo tos dienos, kai jis pra- 
deda kalbėti. Vaikas tuojau pat natūraliai išplečia iš- 
mokstamų žodžių reikšmę, naudodamasis visiškai at- 
sitiktiniu giminiškumu arba pačia tolimiausia ana- 
logija, kad atskirtų ir perkeltų kitur ženklą, kuris jo 
akivaizdoje buvo susietas su kokiu nors objektu. „Bet 
kas gali reikšti bet ką“ - toks yra slaptas vaikų kal- 
bos principas. Ši tendencija klaidingai buvo painio- 
jama su gebėjimu apibendrinti. Gyvuliai taip pat api- 
bendrina, o ženklas, net jeigu jis būtų instinktyvus, 
visada daugiau ar mažiau reiškia rūšį. Žmonių kal- 
bos ženklai pasižymi ne apibendrinimu, bet judru- 
mu. Instinkto ženklas yra neatsiejamas ženklas, in- 
telekto ženklas yra judrus ženklas. 

Kaip tik šis žodžių judrumas, sukurtas tam, kad 
jie galėtų nuo vieno daikto pereiti kitam, ir leido jiems 
nuo daiktų pereiti idėjoms. Žinoma, kalba nebūtų ga- 

lėjusi suteikti galios mąstyti intelektui, perdėm orien- 
tuotam į išorę ir nesugebančiam atsigręžti į save. 
Mąstantis intelektas yra intelektas, kuris, be praktiš- 
kai naudingų pastangų, turi dar atliekamų jėgų ir 
kitkam. Tai sąmonė, kuri potencialiai jau valdo pati 
save. Tačiau dar yra būtina, kad galimybė virstų tik- 
rove. Galima tarti, kad be kalbos intelektas būtų pri- 
kaustytas prie materialių daiktų, kuriuos mąstyti jam 
rūpėjo. Jis būtų gyvavęs paniręs į somnambulizmo 
būseną, už savęs paties, pakerėtas savo darbo. Kal- 
ba daug prisidėjo prie intelekto išlaisvinimo. Žodis, 
skirtas pereiti nuo vieno daikto kitam, iš tikrųjų yra 
iš prigimties paslankus ir laisvas. Tad jis gali būti per- 
keltas ne tik nuo vieno suvokto daikto kitam suvok- 
tam daiktui, bet ir nuo suvokto daikto to daikto atsi- 
minimui, nuo aiškaus atsiminimo lakiam vaizdui, nuo 
lakaus, tačiau įsivaizduojamo vaizdo - veiksmo, ku- 
riuo įsivaizduojamas šis vaizdas, įsivaizdavimui, tai 
yra idėjai. Taip intelekto, žvelgusio išorėn, akims at- 
siveria ištisas vidinis pasaulis, jo paties operacijų pa- 
veikslas. Beje, jis tik ir laukė šios progos. Jis naudo- 
jasi tuo, jog žodis pats yra daiktas, kad su juo prasi- 
skverbtų į savo paties darbo gelmes. Nors pirmasis jo 
užsiėmimas buvo gaminti darbo įrankius, ši gamyba 
yra įmanoma tik naudojant tam tikras priemones, ku- 
rios sukurtos ne pagal tikslius jų objekto matmenis, 
bet jį pranoksta ir dėl to leidžia intelektui atlikti pa- 
pildomą, tai yra nesavanaudišką, darbą. Nuo tos aki- 
mirkos, kai intelektas, galvodamas apie savo veiks- 
mus, ima suvokti save kaip idėjų kūrėją, kaip įsivaiz- 
davimo galią apskritai, nelieka dalyko, kurio idėjos jis 
nenorėtų turėti, nors šis dalykas ir neturėtų tiesiogi- 
nio ryšio su praktine veikla. Štai kodėl mes sakėme, 

kad esama dalykų, kurių ieškoti gali tik intelektas. 
Iš tikrųjų tik intelektui rūpi teorija. O jo teorija no- 
rėtų aprėpti viską, ne tik neorganizuotą materiją, su 
kuria jis iš prigimties yra susijęs, bet taip pat gyve- 
nimą ir mintį. 

Mes galime atspėti, kokiomis priemonėmis, kokiais 
įrankiais, pagaliau kokiu metodu jis imsis šių pro- 
blemų. Nuo pat pradžių jis yra pritaikytas prie ne- 
organizuotos materijos formos. Pati kalba, leidusi 
jam išplėsti veiksmų sritį, yra sukurta žymėti daik- 
tus ir tik daiktus; vien todėl, kad žodis yra judrus, 
kad jis pereina nuo vieno daikto kitam, intelektas 
turėjo anksčiau ar vėliau jį nutverti pakeliui, tada, 
kai jis dar buvo su niekuo nesusietas, kad pritaiky- 
tų jį objektui, kuris, nebūdamas daiktas, lig šiol pa- 
sislėpęs laukė žodžio paramos, kad iš tamsos išeitų į 
šviesą. Bet žodis, uždengdamas tą objektą, ir jį pa- 
verčia daiktu. Taigi intelektas net tada, kai nebevei- 
kia neorganizuotos materijos, laikosi šios veiklos me- 
tu įgytų įpročių: jis taiko tokias formas, kurios iš tik- 
rųjų yra neorganizuotos materijos formos. Jis sukur- 
tas tokios rūšies darbui. Tik šios rūšies darbas visiš- 
kai patenkina intelektą. Būtent tai intelektas nori 
pasakyti teigdamas, kad tiktai šitaip jis pasiekia ryš- 
kumą ir aiškumą. 

Vadinasi, kad aiškiai ir ryškiai mąstytų patį save, 
intelektas turi matyti save netolydumo pavidalu. Są- 
vokos iš tikrųjų yra išorinės viena kitos atžvilgiu, 
kaip daiktai erdvėje. Jos yra tokios pat stabilios kaip 
daiktai, pagal kurių pavyzdį buvo sukurtos. Visos 
kartu sąvokos sudaro „protu suvokiamą pasaulį“, 
kuris savo esminiais bruožais panašus į kietųjų kū- 
nų pasaulį, tik jo elementai yra lengvesni, skaidres- 

ni, pavaldesni intelektui nei grynas ir paprastas kon- 
krečių daiktų vaizdas; tai iš tikrųjų jau nebe pats 
daiktų suvokimas, bet veiksmo, kuriuo intelektas su- 
syja su daiktais, įsivaizdavimas. Vadinasi, tai jau 
nebe vaizdai, bet simboliai. Mūsų logika yra taisyk- 
lių, kurių reikia laikytis dirbant su simboliais, visu- 
ma. Kadangi šie simboliai randasi iš kietųjų kūnų 
stebėjimo, kadangi šių simbolių jungimo taisyklės iš- 
reiškia tik pačius bendriausius kietųjų kūnų santy- 
kius, mūsų logika laimi pergalę moksle, kurio objek- 
tas yra kūnų kietumas, tai yra geometrijoje. Logika 
ir geometrija, kaip pamatysime šiek tiek toliau, ky- 
la viena iš kitos. Iš tam tikros natūraliosios geomet- 
rijos, kurią lemia bendros ir tiesiogiai pastebimos kie- 
tujų kūnų savybės, išsiplėtimo atsirado natūralioji lo- 
gika. Iš šios natūraliosios logikos savo ruožtu atsira- 
do mokslinė geometrija, be galo išplečianti kietųjų 
kūnų išorinių savybių pažinimą!?. Geometrija ir logi- 
ka yra tiksliai pritaikomos materijai. Ten jos jaučia- 
si kaip namie, ten gali veikti savarankiškai. Bet už 
šios srities grynasis mąstymas reikalingas sveiko pro- 
to, kuris yra visiškai kas kita, priežiūros. 

Taigi visos elementariosios intelekto jėgos siekia 
materiją paversti veiklos įrankiu, tai yra organu eti- 
mologine šio žodžio prasme. Gyvybė, nesitenkinda- 
ma vien organizmų kūryba, norėtų jiems duoti kaip 
priedą pačią neorganinę materiją, gyvos būtybės iš- 
monės paverstą milžinišku organu. Tokia yra užduo- 
tis, kurią intelektui pirmiausia skiria gyvybė. Štai 
kodėl intelektas elgiasi taip, lyg būtų apkerėtas iner- 
tiškos materijos kontempliacijos. Intelektas - tai gy- 


15 Mes sugrįšime prie visų šių klausimų kitame skyriuje. 

vybė, žvelgianti išorėn, tampanti išorine savęs pa- 
čios atžvilgiu, perimanti iš principo neorganizuotos 
gamtos veikimo būdus, kad iš tikrųjų juos valdytų. 
Iš to kyla intelekto nuostaba, kai atsigręžęs į tai, kas 
gyva, jis susiduria akis į akį su organizacija. Kad ir 
ką jis tada darytų, visa tai, kas organizuota, jis iš- 
skaido į neorganizuotus elementus, nes nepakeitęs 
savo natūralios krypties ir neapsigręžęs negalėtų 
mąstyti tikrojo tolydumo, realaus judrumo, abipusės 
tarpusavio skvarbos - žodžiu, šios kūrybinės evoliu- 
cijos, kuri ir yra gyvybė. 

Kas gi yra tolydumas? Tai tas gyvybės aspektas, 
kuris yra prieinamas mūsų intelektui, kaip, beje, ir 
juslėms, kurių tąsa yra mūsų intelektas, - tas as- 
pektas, kuris pasiduoda mūsų poveikiui. Kad galė- 
tume pakeisti kokį nors daiktą, turime jį suvokti kaip 
dalų ir netolydų. Pozityviojo mokslo požiūriu, nepri- 
lygstama pažanga buvo padaryta tądien, kai orga- 
nizuotas audinys buvo suskaidytas į ląsteles. Ląste- 
lės tyrinėjimas savo ruožtu atskleidė, kad ji taip pat 
yra organizmas, kuris darosi tuo sudėtingesnis, kuo 
labiau gilinamasi į jį. Juo toliau į priekį žengia 
mokslas, tuo labiau, atrodo, daugėja įvairiarūšių, iš- 
orinių vienas kito atžvilgiu elementų, kurie šliejasi 
vienas prie kito, kad sukurtų gyvą būtybę. Ar moks- 
las šitaip artėja prie gyvybės, ar, atvirkščiai, tai, kas 
iš tikrųjų yra gyvybinga gyvoje būtybėje, traukiasi 
vis tolyn, kuo labiau smulkinamos viena prie kitos 
prisišliejančios dalys? Jau ir tarp mokslininkų ryš- 
kėja tendencija laikyti organizmo substanciją toly- 
džia, o ląstelę - dirbtiniu esiniu!“. Bet netgi tarus, 


16 Prie šio klausimo grįšime III skyriuje, p. 284-285. 

kad šis požiūris galų gale paims viršų, gilindamasis 
pats į save jis gali privesti tik prie kito gyvos būty- 
bės analizės būdo ir, vadinasi, prie naujo netolydu- 
mo, nors galbūt ne taip nutolusio nuo realaus gy- 
venimo tolydumo. Teisybė, intelektas, atsiduodantis 
savo natūraliam judėjimui, negali mąstyti šio toly- 
dumo. Jis kartu suponuoja ir daugybę elementų, ir 
jų tarpusavio skvarbą - dvi savybes, kurių negali- 
ma suderinti toje srityje, kurioje reiškiasi mūsų pra- 
monė ir, vadinasi, mūsų intelektas. 

Lygiai taip pat, kaip dalijame erdvėje, mes nu- 
statome momentą laike. Intelektas nesukurtas tam, 
kad mąstytų evoliuciją tikrąja šio žodžio prasme, tai 
yra kitimo, kuris yra grynas judrumas, tolydumą. 
Mes plačiau nesustosime prie šio klausimo, kurį ke- 
tiname išsamiai aptarti atskirame skyriuje. Pasaky- 
sime tiktai, kad intelektas tapsmą įsivaizduoja kaip 
eilę būsenų, iš kurių kiekviena pati savaime yra vie- 
nalytė ir, vadinasi, nekintama. O kai mūsų dėmesį 
patraukia vidinis vienos iš tų būsenų pokytis, mes 
tuojau pat ją suskaidome į kitą seką būsenų, kurios 
visos drauge sudaro vidinį jos kitimą. Kiekviena iš 
šių naujų būsenų vėl bus nekintama, arba jei mums 
kris į akis vidinis jos pokytis, ji bemat suskils į nau- 
ją nekintamų būsenų eilę, ir taip toliau iki begaly- 
bės. Čia ir vėl mąstyti reiškia atkurti, ir, žinoma, mes 
atkuriame iš duotųjų ir, vadinasi, pastovių elemen- 
tų. Todėl kad ir kaip stengtumėmės, kad ir kaip mėg- 
džiotume begaliniu skaidymu tapsmo judrumą, pats 
tapsmas mums išslysta pro pirštus, net jeigu mums 
atrodo, kad laikome jį savo rankose. 

Kaip tik todėl, kad intelektas visada stengiasi at- 
kurti, ir atkurti iš to, kas duota, jam išsprūsta tai, 


184 


SĄSTINGIS, INTELEKTAS, INSTINKTAS 


kas yra nauja kiekvienu istorijos momentu. Jis ne- 
pripažįsta nieko, kas nenumatoma. Jis atmeta bet 
kokią kūrybą. Kad apibrėžtos prielaidos sukelia api- 
brėžtą padarinį, kurį galima apskaičiuoti kaip jų 
funkciją, - štai kas patenkina mūsų intelektą. Kad 
apibrėžtas tikslas sukuria apibrėžtas priemones jam 
pasiekti, šitai mes dar suprantame. Abiem atvejais 
turime reikalą su žinomais dalykais, susidedančiais 
iš kitų žinomų dalykų, ir galų gale su senais, pasi- 
kartojančiais faktais. Čia mūsų intelektas jaučiasi 
laisvai. Ir kad ir koks būtų jo objektas, jis abstra- 
huos, skaidys, šalins, iškilus reikalui pakeisdamas 
patį objektą apytiksliu atitikmeniu, kuriame viskas 
vyks tokiu pat būdu. Bet kad kiekviena akimirka 
ką nors pateikia, kad naujovės trykšta be paliovos, 
kad randasi nauja forma, apie kurią jai atsiradus 
tvirtai galima pasakyti, jog ji yra padarinys, nulem- 
tas jos priežasčių, bet neįmanoma iš anksto nuspė- 
ti, kokia ji bus, nes čia priežastys, kiekvienu atveju 
unikalios, sudaro dalį padarinio, įsikūnija kartu su 
juo ir yra jo lemiamos tiek pat, kiek ir pačios jį le- 
mia, — tai galime jausti savyje ir nuspėti pasitelkę 
simpatiją išorėje, bet negalime nei išreikšti grynojo 
proto terminais, nei mąstyti siaurąja šio žodžio pras- 
me. Ir tai nenuostabu, jei pagalvosime apie mūsų 
proto paskirtį. Priežastingumas, kurio jis ieško ir ku- 
rį randa visur, pasireiškia pačiame mūsų pramonės 
mechanizme, - mes be galo atkūrinėjame vis tą pa- 
čią visumą iš tų pačių elementų, kartojame tuos pa- 
čius judesius, kad gautume tą patį rezultatą. Tiks- 
lingumas tikrąja šio žodžio prasme mūsų protui yra 
mūsų pramonės, kur mes dirbame pagal iš anksto 
duotą pavyzdį, tai yra seną arba sudarytą iš žino- 

mų elementų, tikslingumas. O dėl tikrojo išradingu- 
mo, kuris betgi yra mūsų pramonės išeities taškas, 
tai mūsų intelektas nesugeba suvokti nei jo raiškos, 
tai yra to, kas jame yra nedaloma, nei jo genialu- 
mo, tai yra to, kas jame kūrybiška. Aiškinant jį vi- 
sada tai, kas nenumatoma ir nauja, suskaidoma į 
žinomus arba senus elementus, sudėliotus kitokia 
tvarka. Intelektas nepripažįsta visiškos naujovės, ly- 
giai kaip ir radikalaus tapsmo. Tai reiškia, kad čia 
jam ir vėl išsprūsta esminis gyvybės aspektas, tarsi 
intelektas būtų sukurtas anaiptol ne tam, kad mąs- 
tytų tokį objektą. 

Visa mūsų analizė verčia mus daryti tokią išva- 
dą. Bet visai nereikėjo leistis į tokį ilgą ir smulkme- 
nišką intelekto darbo mechanizmo aptarinėjimą: bū- 
tų užtekę apsvarstyti jo rezultatus. Būtume pama- 
tę, kad intelektas, taip mokantis elgtis su inertiška 
materija, pasirodo esąs negrabus, vos palyti tai, kas 
gyva. Kai reikia tirti kūniškąjį ar dvasinį gyvenimą, 
jis veikia kaip tikslus, nelankstus ir šiurkštus įran- 
kis, neskirtas panašiam naudojimui. Higienos ir pe- 
dagogikos istorija galėtų daug ką mums apie tai pa- 
pasakoti. Kai pagalvoji apie esminį, neatidėliotiną ir 
nuolatinį mūsų rūpestį išsaugoti savo kūnus ir iš- 
ugdyti savo sielas, apie tas ypatingas galimybes, ku- 
rios čia duotos kiekvienam, kad be paliovos atlikinėtų 
bandymus su savimi ir su kitais, apie juntamą ža- 
lą, kurią padaro ir kuria apmokami medicinos ir pe- 
dagogikos praktikos trūkumai, būni priblokštas klai- 
dų šiurkštumo ir ypač jų tvarumo. Lengva įsitikin- 
ti, kad jų šaltinis yra mūsų užsispyrimas elgtis su 
tuo, kas gyva, kaip su tuo, kas negyva, ir mąstyti 
kiekvieną realybę, kad ir kokia taki ji būtų, visiškai 


186 


SĄSTINGIS,. INTELEKTAS, INSTINKTAS 


užbaigto kieto kūno pavidalu. Mes jaučiamės laisvai 
tik tada, kai susiduriame su netolydžiais, nejudriais, 
negyvais dalykais. Intelektui iš prigimties būdingas 
gyvybės nesupratimas. 

Ir priešingai, instinktas yra sukurtas pagal pa- 
čią gyvybės formą. Intelektas viską traktuoja mecha- 
niškai, o instinktas veikia, jei galima taip sakyti, or- 
ganiškai. Jeigu nubustų jame snaudžianti sąmonė, 
jeigu jis įsigilintų į vidų, į pažinimą, užuot pasireiš- 
kes išoriškai veiksmu, jeigu mes mokėtume jį klau- 
sinėti, o jis galėtų atsakyti, jis mums atskleistų pa- 
čias slapčiausias gyvybės paslaptis. Juk jis tik tęsia 
darbą, kuriuo gyvybė organizuoja materiją, tokiu 
būdu, kad mes negalime pasakyti, kaip ne kartą 
esame nurodę, kur pasibaigia organizacija ir kur pra- 
sideda instinktas. Kai viščiukas snapu kala kiauši- 
nio lukštą, jis veikia instinktyviai, ir vis dėlto jis tik 
seka judėjimu, pernešusiu jį per embrioninį gyveni- 
mą. Priešingai, embrioninio gyvenimo periodu (ypač 
kai gemalas laisvai gyvuoja lervos pavidalu) atlie- 
kama daug instinktui priskirtinų veiksmų. Taigi es- 
mingiausi iš pirminių instinktų iš tikrųjų yra gyvy- 
biniai procesai. Juos lydinti potenciali sąmonė pasi- 
reiškia tik pradinėje veiksmo fazėje, leisdama toliau 
procesui vykti savaime. Tačiau užtektų jai tik išsi- 
skleisti plačiau, o paskui visiškai įsigilinti į save, ir 
ji sutaptų su kuriamąja gyvybės jėga. 

Kai matome gyvame kūne tūkstančius ląstelių, 
kurios drauge dirba dėl bendro tikslo, drauge atlie- 
ka užduotį, kiekviena gyvena kartu dėl savęs ir dėl 
kitų, saugo save, maitinasi, dauginasi, atitinkamo- 
mis gyvybinėmis reakcijomis reaguoja į gresiančius 
pavojus, argi galime nepagalvoti apie tiek pat ins- 

tinktų? Ir vis dėlto tai įgimtos ląstelių funkcijos, su- 
dedamieji jų gyvybingumo elementai. Ir atvirkščiai, 
kai matome, kad vieno avilio bitės sukuria tokią or- 
ganizuotą sistemą, jog nė vienas individas negali 
gyventi izoliuotai ilgiau nei tam tikrą laiką, net jei- 
gu jis būtų aprūpintas gyvenamąja vieta ir maistu, 
argi galime nepripažinti, kad avilys iš tikrųjų, o ne 
perkeltine prasme yra vieningas organizmas ir kiek- 
viena bitė yra ląstelė, susijusi su kitomis neregimais 
saitais? Taigi instinktas, įkvėpiantis gyvybę bitei, su- 
silieja su jėga, įkvepiančia gyvybę ląstelei, arba yra 
tiktai jos tąsa. Tokiais kraštutiniais atvejais kaip pas- 
tarasis jis sutampa su organizavimo darbu. 

Žinoma, tas pats instinktas turi daug tobulumo 
laipsnių. Tarp kamanės ir bitės, pavyzdžiui, yra di- 
delis atstumas, ir nuo vienos prie kitos veda aibė tar- 
pininkų, atitinkančių tiek pat bendruomeninio gy- 
venimo sudėtingėjimo pakopų. Bet toks pat skirtin- 
gumas būdingas histologinių elementų, priklausan- 
čių skirtingiems, daugiau ar mažiau giminiškiems 
audiniams, funkcionavimui. Abiem atvejais yra dau- 
gybė variacijų ta pačia tema. Ir vis dėlto temos pa- 
stovumas yra akivaizdus, o variacijos tik priderina 
ją prie skirtingų aplinkybių. 

Ir vienu, ir kitu atveju, ar kalbama apie gyvūno 
instinktą, ar apie gyvybines ląstelės savybes, aikš- 
tėn iškyla tas pats žinojimas ir nežinojimas. Viskas 
vyksta taip, lyg ląstelė žinotų apie kitas ląsteles tai, 
kas ją domina, gyvūnas —- apie kitus gyvūnus tai, 
kas jam pravartu, o visa kita lieka šešėlyje. Atrodo, 
kad vos tiktai gyvybė susitraukia į tam tikrą rūšį, 
ji praranda sąlytį su likusia savo pačios dalimi, iš- 
skyrus du tris punktus, svarbius gimstančiai naujai 

rūšiai. Argi neaišku, kad gyvybė čia veikia kaip są- 
monė apskritai, kaip atmintis? Mes tempiame pas- 
kui save, patys to nepastebėdami, visą savo praeitį; 
bet mūsų atmintis dabarčiai atseiki tiktai du ar tris 
atsiminimus, kurie kokiu nors aspektu papildo da- 
bartinę mūsų padėtį. Taigi instinktyvaus žinojimo, 
kurį viena rūšis turi apie kitą rūšį, šaknys glūdi pa- 
čioje gyvybės, kuri, vieno senovės filosofo žodžiais ta- 
riant, yra visuma, simpatiška pati sau, vienybėje. 
Neįmanoma aptarinėti kai kurių specifinių gyvūno 
ir augalo instinktų, atsiradusių, aišku, išskirtinėmis 
aplinkybėmis, jų negretinant su tais iš pažiūros už- 
mirštais atsiminimais, kurie staiga išnyra iškilus ne- 
atidėliotinam reikalui. 

Be abejo, aibę antrinių instinktų ir daugybę pir- 
minio instinkto atmainų galima moksliškai paaiškin- 
ti. Vis dėlto abejotina, ar mokslas su dabartiniais jo 
aiškinimo metodais kada nors sugebės nuodugniai iš- 
analizuoti instinktą. Taip yra todėl, kad instinktas ir 
intelektas yra dvi diverguojančios to paties prado, ku- 
ris vienu atveju lieka užsisklendęs pačiame savyje, o 
kitu atveju krypsta į išorę ir pasineria į neorganizuo- 
tos materijos naudojimą, plėtotės kryptys: ta nepaliau- 
jama divergencija liudija kraštutinį nesuderinamumą 
ir intelekto negalią absorbuoti instinktą. Tai, kas es- 
mingiausia instinkte, negali būti išreikšta intelekto ter- 
minais ir, vadinasi, išanalizuota. 

Neregys nuo gimimo, gyvenantis tarp tokių pat 
neregių, niekada nepripažintų, kad įmanoma suvokti 
tolimą daiktą nesuvokiant visų tarpinių daiktų. Ir 
vis dėlto regėjimas įvykdo šį stebuklą. Teisybė, gali- 
ma pripažinti, jog neregys tam tikra prasme yra tei- 
sus, ir tarti, jog regėjimas, kadangi jis randasi to- 

dėl, kad šviesos virpesiai virpina tinklainę, galų ga- 
le yra ne kas kita, kaip tinklainės lyta. Tai iš tikrų- 
jų yra mokslinis paaiškinimas, nes mokslo vaidmuo 
kaip tik ir yra perteikti bet kurį suvokimą lytos ter- 
minais; bet kitur mes parodėme, kad filosofinis su- 
vokimo paaiškinimas turėtų būti kitokios prigimties, 
jei tarsime, kad čia galime kalbėti apie paaiškinimą”. 
Pats instinktas taip pat yra pažinimas per atstumą. 
Intelekto atžvilgiu jis yra tai, kas regėjimas yra ly- 
tos atžvilgiu. Mokslas negalės pasielgti kitaip, kaip 
tik perteikti jį intelekto terminais; bet šitaip jis vei- 
kiau sukurs instinkto imitaciją, o ne įsiskverbs į pa- 
tį instinktą. 

Tuo galima įsitikinti studijuojant išradingas evo- 
liucinės biologijos teorijas. Jas galima sutraukti į du 
tipus, kurie, beje, dažnai sąveikauja vienas su kitu. 
Vienu atveju vadovaudamiesi neodarvinizmo prin- 
cipais mokslininkai laiko instinktą atsitiktinių atran- 
kos išsaugomų skirtybių suma: tas ar kitas naudin- 
gas veiksmas, individo natūraliai atliktas dėl atsitik- 
tinės gemalo predispozicijos, yra perduodamas vie- 
no gemalo kitam, kol atsitiktinumas prideda tuo pa- 
čiu būdu naujų patobulinimų. Kitu atveju instink- 
tas paverčiamas degradavusiu intelektu: atseit veiks- 
mas, kuris atrodo naudingas rūšiai arba keliems jos 
atstovams, neva sukelia įprotį, o įprotis, perduoda- 
mas paveldėjimo būdu, virsta instinktu. Iš šių dvie- 
jų sistemų pirmoji yra pranašesnė tuo, kad, nesu- 
keldama rimtų prieštaravimų, gali kalbėti apie per- 
davimą paveldėjimo būdu, nes atsitiktinis pakitimas, 
kurį ji laiko instinkto pradžia, ne įgyjamas indivi- 


17 Matiėre et mėmoire, chap. I. 

do, bet yra būdingas gemalui. Tačiau ji visiškai ne- 
sugeba paaiškinti tokių išmintingų instinktų, kokie 
yra daugelio vabzdžių instinktai. Be abejo, šie ins- 
tinktai negalėjo iš karto pasiekti tą sudėtingumo 
laipsnį, kurį yra pasiekę šiandien; tikriausiai jie evo- 
liucionavo. Bet, pagal tokią hipotezę kaip neodarvi- 
nistinė, instinkto evoliucija galėjo vykti tik nuosek- 
liai prisidedant tam tikra prasme naujoms dalims, 
kurios dėl laimingo atsitiktinumo sukimba su seno- 
siomis. Tačiau akivaizdu, kad daugeliu atvejų ins- 
tinktas turėjo tobulėti ne paprasto prieaugio būdu: 
iš tikrųjų kiekviena nauja dalis reikalavo visiško vi- 
sumos pertvarkymo, grasindama antraip viską su- 
gadinti. Kaipgi galima tikėtis iš atsitiktinumo tokio 
pertvarkymo? Sutinku, kad atsitiktinis gemalo paki- 
timas gali būti perduotas paveldėjimo būdu ir gali 
tarsi laukti, kol nauji atsitiktiniai pakitimai jį papil- 
dys. Aš taip pat sutinku, kad natūrali atranka pa- 
šalins visas tas iš sudėtingesnių instinkto formų, ku- 
rios bus negyvybingos. Bet tam, kad instinkto gy- 
venimas vystytųsi toliau, reikia dar, jog rastųsi gy- 
vybingos sudėtingesnės formos. O jos rasis tik tada, 
jei tam tikrais atvejais naujo elemento pridėtis kar- 
tu sukels atitinkamą visų senųjų elementų pokytį. 
Niekas nesiims teigti, kad atsitiktinumas gali įvyk- 
dyti tokį stebuklą. Vienokia ar kitokia forma mes tu- 
rėsime griebtis instinkto. Būsime priversti tarti, kad 
gyva būtybė daugiau ar mažiau sąmoningomis pa- 
stangomis ugdo savyje aukštesnį instinktą. Bet ta- 
da turėsime manyti, jog įgytas įprotis gali virsti pa- 
veldimu ir jog jis tai daro pakankamai reguliariai, 
kad užtikrintų evoliuciją. Vis dėlto tai mažų mažiau- 
siai abejotina. Net jeigu būtų galima gyvūnų ins- 

tinktus priskirti prie perduodamų paveldėjimo būdu 
ir protu perimamų įpročių, neaišku, kaip šitokį pa- 
aiškinimą būtų galima pritaikyti augalų pasauliui, 
kuriame tokios pastangos niekada nebūna protingos, 
netgi jei tarsime, jog retkarčiais jos esti sąmoningos. 
Ir vis dėlto argi galima negalvoti apie instinktus 
matant, kaip užtikrintai ir kaip tiksliai vijokliniai 
augalai naudojasi savo ūsais, kokius nuostabiai su- 
dėtingus veiksmus atlieka orchidėjos, kad jas apvai- 
sintų vabzdžiai?!š 

Tai anaiptol nereiškia, kad reikia visiškai atsisa- 
kyti neodarvinistų, taip pat neolamarkistų tezių. Pir- 
mieji, be abejo, yra teisūs manydami, kad evoliucija 
vyksta veikiau nuo gemalo prie gemalo, o ne nuo 
individo prie individo, antrieji yra teisūs teigdami, 
kad instinkto ištakos yra pastangos (nors, mūsų nuo- 
mone, tai visai kas kita nei protingos pastangos). Bet 
pirmieji, ko gero, klysta, instinkto evoliuciją pavers- 
dami atsitiktine evoliucija, o antrieji - pastangas, iš 
kurių atsiranda instinktas, laikydami individualiomis 
pastangomis. Pastangos, kuriomis rūšis keičia savo 
instinktus ir keičiasi pati, turi būti daug gilesnis da- 
lykas ir nepriklausantis nei išskirtinai nuo aplinky- 
bių, nei nuo individų. Jos priklauso ne tik nuo in- 
dividualios iniciatyvos, nors individai prisideda prie 
jų, ir nėra perdėm atsitiktinės, nors atsitiktinumas 
čia vaidina svarbų vaidmenį. 

Iš tikrųjų palyginkime įvairias to paties instink- 
to formas, būdingas įvairioms plėviasparnių rūšims. 


18 Žr. du Darwino veikalus: Les plantes grimpantes, trad. Gor- 
don, Paris, 1890; La fėcondation des Orchidėes par les Insectes, 
trad. Rėrolle, Paris, 1892. 

Mūsų turimas įspūdis ne visada bus toks, kokį mums 
padarytų vis didėjantis nuosekliai vienas prie kito 
prisidedančių elementų sudėtingumas arba tarsi 
laiptų pakopomis kylanti mechanizmų seka. Mes vei- 
kiau galvojame, bent jau daugeliu atvejų, apie ap- 
skritimą, iš kurio įvairių taškų randasi visos šios 
įvairios atmainos, — visos jos žiūri į tą patį centrą, 
visos deda pastangas judėti ta kryptimi, bet kiekvie- 
na iš jų priartėja prie jo tik tiek, kiek leidžia jos ga- 
limybės, ir tik tiek, kiek ryškus jai yra tas centrinis 
taškas. Kitais žodžiais tariant, instinktas visur yra 
integralus, bet daugiau ar mažiau supaprastintas, 
ir svarbiausia - įvairiai supaprastintas. Kita vertus, 
ten, kur matyti laipsniškas nuoseklumas, kur ins- 
tinktas sudėtingėja viena kryptimi, tarsi kildamas 
laiptų pakopomis, rūšys, kurias jų instinktas šitaip 
išrikiuoja viena linija, anaiptol ne visada yra gimi- 
niškos viena kitai. Antai pastaraisiais metais atlik- 
tas lyginamasis įvairių bitinių vabzdžių bendruome- 
ninio instinkto tyrimas nustatė, kad meliponinių ins- 
tinktas pagal savo sudėtingumą yra tarpinis tarp ru- 
dimentinės kamanių tendencijos ir tobulo mūsų bi- 
čių mokslo; vis dėlto tarp bičių ir meliponinių nega- 
li būti jokio kilmės giminiškumo!?. Tikriausiai dides- 
nis ar mažesnis šių skirtingų bendruomenių sudė- 
tingumas nepriklauso nuo didesnio ar mažesnio pri- 
sidedančių elementų skaičiaus. Mes veikiau susidu- 
riame su tam tikra muzikine tema, kuri iš pradžių 
visa ištisai buvo perteikta tam tikru skaičiumi tonų, 
o paskui visa ištisai atliekama įvairiomis variacijo- 


19 Buttel-Reepen, Die phylogenetische Entstehung des Bie- 
nenstaates (Biol. Centralblatt, XXIII, 1903), konkrečiai p. 108. 

mis, iš kurių vienos yra labai paprastos, kitos be galo 
sudėtingos. O dėl pradinės temos, tai ji yra visur ir 
drauge niekur. Veltui mes bandytume ją perteikti 
vaizdinių kalba: iš pradžių, be abejo, tai buvo kaž- 
kas veikiau juntama nei mąstoma. Tokį patį įspūdį 
mums sukelia kai kurių vapsvų paralyžiuojamasis 
instinktas. Žinoma, kad skirtingi plėviasparniai pa- 
ralyžiuotojai deda savo kiaušinėlius ant vorų, vaba- 
lų, vikšrų, prieš tai atlikę sudėtingą chirurginę ope- 
raciją, po kurios vabzdžiai tampa nejudrūs, bet dar 
keletą dienų gyvena ir yra šviežias maistas jų ler- 
voms. Geldamos savo aukas į nervų centrus, kad jas 
paralyžiuotų, bet nenužudytų, šios skirtingos plė- 
viasparnių rūšys prisiderina prie įvairių grobio rū- 
šių, su kuriomis turi reikalą. Skolija, puolanti auk- 
savabalio lervą, ją gelia tik į vieną tašką, bet šiame 
taške yra sutelkti motoriniai mazgai, ir tik šie maz- 
gai: įgėlimas į kitą vietą sukeltų mirtį ir puvimą, o 
to kaip tik siekiama išvengti”. Geltonsparnis sfeksas, 
pasirinkęs savo auka svirplį, žino, kad svirplys turi 
tris nervų centrus, judinančius tris poras kojų, ar- 
ba veikia taip, lyg tai žinotų. Jis įgelia vabzdį pir- 
miausia į pakaklę, paskui už prieškrūtinio, galop į 
papilvę?!. Šeriuotoji amofila devynis kartus iš eilės 
įgelia į devynis vikšro nervų centrus, paskui grie- 
bia jo galvą ir žiaumoja ją lygiai tiek, kiek reikia, 
kad galutinai jį paralyžiuotų, bet nenužudytų*. Ben- 


20 Fabre, Souvenirs entomologigues, 3° série, Paris, 1890, 
p. 1-69. 

21 Fabre, Souvenirs entomologigues, 1r€ série, 3° édit., Paris, 
1894, p. 93 ir kt. 

22 Fabre, Nouveaux souvenirs entomologiques, Paris, 1882. 
p. 14 ir kt. 

droji tema čia yra „būtinybė paralyžiuoti nenužu- 
dant“; variacijos priklauso nuo paralyžiuojamosios 
aukos sandaros. Be abejo, operacija toli gražu ne vi- 
sada pasiseka tobulai. Pastaruoju metu pavyko įro- 
dyti, kad Sphex ammophila kartais nužudo vikšrą 
užuot jį tik paralyžiavęs, o kartais jį tiktai pusiau 
paralyžiuoja??. Bet iš to, kad instinktas, kaip ir in- 
telektas, klysta, kad ir jam yra būdingi individua- 
lūs nukrypimai, visai neišplaukia, kad sfekso instink- 
tas yra įgytas atliekant protingus bandymus, kaip 
buvo tvirtinama. Netgi jei tarsime, kad ilgainiui 
sfeksui pavyko aklai aptikti vieną po kito savo au- 
kos taškus, į kuriuos reikia gelti norint ją padaryti 
nejudrią, ir išsiaiškinti, kaip apdoroti jos smegenis, 
kad paralyžius nesukeltų mirties, - ar galima ma- 
nyti, kad tokie specifiniai šitokio tikslaus žinojimo ele- 
mentai galėjo būti reguliariai, vienas po kito, per- 
duoti paveldėjimo būdu? Jei visame mūsų ligšiolinia- 
me patyrime būtų bent vienas neginčijamas tokios 
rūšies perdavimo pavyzdys, niekas neginčytų įgytų 
savybių paveldimumo. Iš tikrųjų įgytų įgūdžių per- 
davimas paveldėjimo būdu būna netikslus ir nere- 
guliarus, netgi jei tarsime, kad taip iš tiesų kada 
nors atsitinka. 

Visi sunkumai kyla dėl to, kad norime išdėstyti plė- 
viasparnių mokslą intelekto kalba. Būtent todėl esa- 
me priversti sfeksą lyginti su entomologu, pažįstan- 
čiu vikšrą taip pat, kaip jis pažįsta visus kitus daik- 
tus, tai yra išoriškai, nebūdamas tuo specialiai ir gy- 
vybiškai suinteresuotas. Vadinasi, sfeksas turėjo kaip 


23 Peckham, Wasps, solitary and social, Westminster, 1905, 
p. 28 ir kt. 

entomologas paeiliui vieną po kitos išstudijuoti vikš- 
ro nervų centrų padėtis, praktiškai jas pažinti, ban- 
dymais tyrinėti įgėlimų poveikį. Bet viskas bus visiš- 
kai kitaip, jei tarsime, kad sfeksą ir jo auką sieja sim- 
patija (etimologine šio žodžio prasme), lyg ir supažin- 
dinanti jį vidujai su vikšro pažeidžiamumu. Šis pa- 
žeidžiamumo pajautimas gali niekaip nesisieti su iš- 
oriniu suvokimu, o rastis iš sfekso ir vikšro, laikomų 
ne dviem organizmais, o dviem veiklos rūšimis, sam- 
būvio. Ir šis pajautimas konkrečia forma išreikš vie- 
no santykį su kitu. Žinoma, mokslinė teorija negali 
griebtis tokios rūšies argumentų. Ji negali veiksmo lai- 
kyti aukštesniu už organizaciją, o simpatijos - anks- 
tesne už suvokimą ir pažinimą. Bet, kartojame dar 
sykį, arba filosofija čia niekuo dėta, arba jos vaidmuo 
prasideda ten, kur baigiasi mokslo vaidmuo. 

Ar mokslas traktuoja instinktą kaip „sudėtingą 
refleksą“, ar kaip protingai įgytą įprotį, tapusį au- 
tomatizmu, ar kaip nedidelių ir atsitiktinių atrankos 
sukauptų ir įtvirtintų pranašumų sumą, - visais 
šiais atvejais mokslas teigia, kad instinktas yra vi- 
siškai suskaidomas arba į protingus poelgius, arba į 
mechanizmus, sukurtus dalis po dalies, kaip mūsų 
intelekto išrastieji. Aš sutinku, kad mokslas čia at- 
lieka savo vaidmenį. Negalėdamas mums pateikti 
tikros objekto analizės, mokslas jį pristato intelekto 
terminais. Bet ar galima nepastebėti, kad pats moks- 
las skatina filosofiją žvelgti į daiktus kitu aspektu? 
Jeigu mūsų biologija vis dar būtų Aristotelio laikų 
biologija, jeigu ji išrikiuotų visas gyvas būtybes į vie- 
ną eilę, jeigu ji mums rodytų, kad visa gyvybė evo- 
liucionavo intelekto kryptimi ir dėl to perėjo juslu- 
mo ir instinkto pakopas, mes, protingos būtybės, tu- 

rėtume teisę atsigręžusios į ankstesnes ir, vadinasi, 
žemesnes gyvybės apraiškas manyti, kad galime ne- 
sudarkydami jų įsprausti jas į mūsų intelekto rėmus. 
Bet viena iš akivaizdžiausių biologijos išvadų yra įro- 
dymas, kad evoliucija vyko išsiskiriančiomis linijomis. 
Dviejų iš tų linijų - dviejų pagrindinių - galuose 
mes ir randame intelektą bei instinktą pačiomis gry- 
niausiomis formomis. Kodėl gi tada instinktas turė- 
tų būti suskaidomas į intelektualius elementus? Ir 
netgi į visiškai suprantamus elementus? Argi neaiš- 
ku, kad galvoti čia apie intelektualius elementus ar- 
ba netgi apie visiškai suprantamus elementus - va- 
dinasi, grįžti prie Aristotelio gamtos teorijos? Be abe- 
jo, geriau sugrįžti prie jos negu išsyk sustoti prieš 
instinktą kaip prieš neperprantamą paslaptį. Nors 
instinktas nepriklauso intelekto sričiai, vis dėlto jis 
neišeina už dvasios ribų. Jutimų, nevalingų simpa- 
tijų ir antipatijų atveju mes jaučiame savyje daug 
miglotesne ir vis dar intelekto persmelkta forma kaž- 
ką tokio, kas turi dėtis instinktyviai veikiančio va- 
balo sąmonėje. Norėdama iki galo išplėtoti elemen- 
tus, kurie iš pradžių buvo susilieję vieni su kitais, 
evoliucija turėjo juos atskirti vienus nuo kitų. Tiks- 
liau sakant, intelektas visų pirma yra gebėjimas vie- 
ną erdvės tašką susieti su kitu erdvės tašku, vieną 
materialų daiktą - su kitu materialiu daiktu; jis yra 
taikomas visiems daiktams, bet lieka šalia jų, ir 
žvelgdamas į giluminę priežastį jis visada pastebi tik 
jos sklaidą į atskirus gretimus padarinius. Kad ir ko- 
kia jėga veikia randantis vikšro nervų sistemai, mūsų 
akys ir intelektas visada ją suvokia tiktai kaip ner- 
vų ir nervų centrų gretinį. Teisybė, tokiu būdu mes 
pastebime bet kokią išorinę jos apraišką. O sfeksas, 

be abejo, joje suvokia labai nedaug ką, tik tai, kas 
jį domina; bet užtat jis tai suvokia vidujai, visai ki- 
taip nei pažinimu, - intuicija (veikiau išgyvenama 
nei įsivaizduojama), be abejo, panašia į tai, ką mes 
vadiname aiškiarege simpatija. 

Šis nuolatinis mokslinių instinkto teorijų svyra- 
vimas tarp jo laikymo protingumu ir paprastu su- 
pratingumu, tai yra tarp instinkto sulyginimo su 
„puolusiu“ intelektu ir instinkto pavertimo grynu 
mechanizmu, yra įsidėmėtinas faktas*. Kiekviena iš 
šių aiškinimo sistemų laimi pergalę kritikuodama kitą 
sistemą, - pirmoji parodydama mums, kad instink- 
tas negali būti grynas refleksas, antroji teigdama, 
kad instinktas yra visai kas kita, nei intelektas, netgi 
atkritęs į nesąmoningumą. Ką tai gali reikšti, jei ne 
tai, jog tai yra dvi simbolinės išraiškos, vienodai pri- 
imtinos tam tikrais aspektais ir vienodai neatitin- 
kančios savo objekto kitais aspektais? Konkretaus 
paaiškinimo, jau nebe mokslinio, bet metafizinio, rei- 
kia ieškoti kitame kelyje, ne intelekto, o „simpatijos“ 
kryptimi. 


Instinktas yra simpatija. Jei ši simpatija galėtų 
išplėsti savo objektą, taip pat mąstyti pačią save, ji 
mums duotų gyvybės reiškinių raktą, kaip išvysty- 
tas ir drausmingas intelektas mus įveda į materiją. 
Juk intelektas ir instinktas - nepakenks tai dar sy- 
kį pakartoti - pasuko dviem priešingomis kryptimis, 
pirmasis — inertiškos materijos, antrasis - gyvybės 


24 Iš naujesnių darbų žr.: Bethe, Dürfen wir den Ameisen und 
Bienen psychische Qualitäten zuschreiben? (Arch. f. d. ges. Phy- 
siologie, 1898); Forel, Un aperçu de physiologie comparée (Année 
psychologique, 1895). 

linkme. Intelektas tarpininkaujant mokslui, jo kūri- 
niui, vis išsamiau atskleis fizinių reiškinių paslap- 
tis; o dėl gyvybės, tai jis mums pateikia tik jos ver- 
timą inercijos terminais ir nesibaudžia duoti nieko 
daugiau. Jis suka ratu aplink gyvybę, stengdama- 
sis padaryti iš išorės kuo daugiau to objekto, kurį 
traukia prie savęs, užuot įsigavęs jo vidun, nuotrau- 
kų. Bet į pačios gyvybės vidų mus įves intuicija, tai 
yra instinktas, tapęs nesuinteresuotu, suvokiantis sa- 
ve patį, pajėgus mąstyti apie savo objektą ir neri- 
botai jį plėtoti. 

Tai, kad tokios rūšies pastangos nėra neįmano- 
mos, įrodo, jog, greta normalaus suvokimo, žmogui 
būdingas estetinis sugebėjimas. Mūsų akis pastebi 
gyvos būtybės bruožus veikiau kaip esančius greta 
vienas kito, o ne susietus tarpusavyje. Gyvybės tiks- 
lo - paprasto judėjimo, vykstančio linijomis, susiejan- 
čio juos vienus su kitais ir suteikiančio jiems pras- 
mę, akis nepastebi. Kaip tik tą tikslą siekia suvokti 
menininkas, pasitelkęs tam tikrą simpatiją įsiskverb- 
damas į šio objekto vidų, intuicijos pastangomis pa- 
žemindamas užtvarą, kurią erdvė pastato tarp jo ir 
modelio. Teisybė, ši estetinė intuicija, kaip, beje, ir 
išorinis suvokimas, perpranta tik tai, kas individua- 
lu. Bet galima įsivaizduoti paieškas, einančias ta pa- 
čia kryptimi kaip ir menas, paieškas, kurių objektas 
yra gyvybė apskritai, lygiai kaip fizikos mokslas, ei- 
damas iki galo išorinio suvokimo nužymėta krypti- 
mi, pratęsia individualius faktus į visuotinius dės- 
nius. Be abejo, ši filosofija niekada nepažins savo ob- 
jekto taip, kaip savąjį pažįsta mokslas. Intelektas lie- 
ka spindinčiu branduoliu, aplink kurį instinktas, 

netgi išplėtotas ir išgrynintas iki intuicijos, sudaro tik 
neaiškų ūką. Bet nesuteikdama tikro pažinimo, skir- 
to grynajam intelektui, intuicija gali padėti mums su- 
vokti, ko trūksta intelekto duomenyse ir kaip juos 
papildyti. Viena vertus, ji panaudos paties intelekto 
mechanizmą, kad parodytų, jog intelekto rėmai čia 
jau tiksliai nebepritaikomi, o kita vertus, savo pa- 
čios darbu ji sužadins bent jau miglotą nuojautą, 
kuo reikia pakeisti intelekto rėmus. Taigi ji paakins 
intelektą pripažinti, kad gyvybė iš tiesų netelpa nei 
į daugio, nei į vienio kategoriją, kad nei mechani- 
nis priežastingumas, nei tikslingumas pakankamai 
neatskleidžia gyvybės proceso. Paskui pasitelkusi abi- 
pusę simpatiją, kurią užmegs tarp mūsų ir kitų gy- 
vų būtybių, išplėtusi mūsų sąmonę, ji mus įves į tik- 
rąsias gyvybės valdas, į tarpusavio skvarbos ir ne- 
paliaujamos kūrybos sritį. Nors tuo ji pralenks inte- 
lektą, vis dėlto būtent intelektas jai duos postūmį, 
iškelsiantį ją į šį lygmenį. Be intelekto ji būtų likusi 
instinkto pavidalu, pririšta prie praktiškai ją domi- 
nančio specifinio objekto ir dėl to išoriškai būtų pa- 
sireiškusi judesiais. 

Kaip pažinimo teorija turi atsižvelgti į abu šiuos 
sugebėjimus, intelektą ir intuiciją, ir kaip, nenusta- 
čiusi gana aiškaus skirtumo tarp intuicijos ir inte- 
lekto, ji įsivelia į neišnarpliojamą painiavą kurdama 
iliuzines idėjas, į kurias kabinasi iliuzinės problemos, 
— visa tai pasistengsime parodyti kiek toliau. Mes įsi- 
tikinsime, kad pažinimo problema, nagrinėjama šiuo 
požiūriu, sudaro vieningą visumą su metafizikos pro- 
blema ir kad tiek viena, tiek kita priklauso nuo pa- 
tyrimo. Viena vertus, jei intelektas iš tikrųjų yra su- 

sijęs su materija, o intuicija su gyvybe, reikia iš jų 
abiejų išgauti jų objekto kvintesenciją: vadinasi, me- 
tafizika priklauso nuo pažinimo teorijos. Bet, antra 
vertus, jeigu sąmonė iš tikrųjų suskilo į intuiciją ir 
intelektą, tai tik verčiama reikalo taikytis prie ma- 
terijos ir prie gyvybės tėkmės. Tada sąmonės susi- 
dvejinimas randasi iš dvejopos tikrovės formos, o pa- 
žinimo teorija turi būti priklausoma nuo metafizikos. 
Iš tiesų kiekvienas iš šių tyrinėjimų veda prie kito: 
jie sudaro apskritimą, o apskritimo centras gali būti 
tiktai empirinis evoliucijos tyrinėjimas. Tik matyda- 
mi, kaip sąmonė lekia per materiją, pražūsta joje ir 
vėl atranda save, suskyla ir vėl atsikuria, mes susi- 
darome šių dviejų elementų priešpriešos, taip pat, ko 
gero, ir jų bendros kilmės idėją. Bet, kita vertus, rem- 
damiesi šių dviejų elementų priešprieša ir jų bendra 
kilme mes, be abejo, išsiaiškiname pačios ėvoliucijos 
prasmę. 

Toks bus kito mūsų skyriaus objektas. Bet mūsų 
lig šiol jau išnagrinėti faktai perša mums mintį su- 
sieti gyvybę arba su pačia sąmone, arba su kažkuo 
panašiu į ją. 

Kaip sakėme, sąmonė visame gyvūnijos pasauly- 
je priklauso nuo gyvos būtybės turimo pasirinkimo 
apimties. Ji nušviečia galimybių barą, supantį veiks- 
mą. Ji nustato atstumą tarp to, kas daroma, ir to, 
ką būtų galima padaryti. Žvelgiant į ją iš išorės, ga- 
lima ją laikyti paprasta veiksmo pagalbininke, veiks- 
mo uždegama šviesa, lakia žiežirba, išskeliama dėl 
realaus veiksmo trinties į galimus veiksmus. Bet rei- 
kia pažymėti, kad viskas vyktų lygiai taip pat netgi 
tada, jei sąmonė būtų ne padarinys, o priežastis. Ga- 

lima tarti, kad netgi pačių primityviausių gyvūnų 
sąmonė iš principo aprėpia milžinišką lauką, bet iš 
tikrųjų ji yra tarytum suspausta gniaužtais: bet ko- 
kia nervų centrų pažanga, suteikdama organizmui 
didesnį pasirinkimą iš didesnio veiksmų skaičiaus, 
apeliuoja į galimybes, pajėgias apsupti realybę, ši- 
taip atleidžia gniaužtus ir suteikia sąmonei didesnę 
laisvę. Pagal šią antrąją hipotezę, kaip ir pagal pir- 
mąją, sąmonė yra veiksmo įrankis, bet dar teisingiau 
būtų sakyti, kad veiksmas yra sąmonės įrankis, nes 
paties veiksmo komplikavimas veiksmu ir veiksmo 
supriešinimas su veiksmu yra vienintelis įmanomas 
būdas išsilaisvinti įkalintai sąmonei. Kaip pasirinkti 
vieną iš šių dviejų hipotezių? Jei teisinga būtų pir- 
moji, sąmonė kiekvieną akimirką tiksliai atspindėtų 
smegenų būseną; tada egzistuotų griežtas paraleliz- 
mas (tokiu mastu, kokiu jis yra suprantamas) tarp 
psichologinės būsenos ir smegenų būsenos. Ir prie- 
šingai, pagal antrąją hipotezę tarp smegenų ir są- 
monės iš tikrųjų turi būti bendrumas ir abipusė pri- 
klausomybė, bet ne paralelizmas: kuo labiau sudė- 
tingės smegenys ir didins galimų veiksmų, iš kurių 
gali rinktis organizmas, skaičių, tuo labiau sąmonė 
pranoks savo fizinį bendrą. Antai to paties matyto 
vaizdo atsiminimas, ko gero, vienodai paveiks šuns 
smegenis ir žmogaus smegenis, jei suvokimas buvo 
vienodas; ir vis dėlto šis atsiminimas žmogaus sąmo- 
nėje bus visiškai kitoks nei šuns sąmonėje. Šuns at- 
siminimas bus suvokimo belaisvis; jis nubus tik ta- 
da, kai analogiškas suvokimas jį primins atgaivin- 
damas tą patį vaizdą, o ir tada jis pasireikš veikiau 
dabartinio suvokimo atpažinimu - greičiau išgyvena- 

mu nei mąstomu, - o ne tikru paties atsiminimo at- 
kūrimu. Žmogus, priešingai, sugeba savo noru bet 
kurią akimirką atgaivinti tą atsiminimą nepriklau- 
somai nuo dabartinio suvokimo. Jis nesitenkina sa- 
vo būtojo gyvenimo atkartojimu, bet jį įsivaizduoja 
ir svajoja apie jį. Kadangi lokalinis smegenų, su ku- 
riomis susijęs atsiminimas, pokytis abiem atvejais yra 
vienodas, tai psichologinio skirtumo tarp abiejų at- 
siminimų negali lemti vienoks ar kitoks smegenų 
mechanizmų skirtumas, - jį lemia žmogaus ir šuns 
smegenų apskritai skirtingumas: sudėtingesnės sme- 
genys, supriešindamos tarpusavyje didesnį mechaniz- 
mų skaičių, leis sąmonei išsiveržti iš vienų ir kitų 
varžtų ir išsikovoti nepriklausomybę. Kad viskas 
vyksta taip, jog iš dviejų hipotezių turime rinktis 
antrąją, mes bandėme įrodyti ankstesniajame dar- 
be nagrinėdami faktus, geriausiai išryškinančius są- 
monės būsenos santykį su smegenų būsena, norma- 
laus ir patologinio atpažinimo, konkrečiai afazijos 
faktus”. Bet šitai būtų galėjęs numatyti ir mąstymas. 
Mes parodėme, kokiu prieštaringu postulatu, kokiu 
dviejų tarpusavyje nesuderinamų simbolizmų miši- 
niu yra pagrįsta smegenų būsenos ir psichologinės 
būsenos atitikimo hipotezė?ė. 

Šiuo požiūriu traktuojama gyvybės evoliucija 
įgauna aiškesnę prasmę, nors jos ir neįmanoma api- 
bendrinti tikra idėja. Viskas vyksta taip, lyg į ma- 
teriją būtų įsiveržęs platus sąmonės srautas, kupi- 
nas, kaip ir bet kokia sąmonė, milžiniškos daugybės 


25 Matière et Mémoire, chap. II, III. 
26 Le paralogisme psycho-physiologigue (Revue de mėtaphy- 
sique, novembre 1904). 

viena kitą persmelkiančių galimybių. Jis nunešė 
materiją į organizaciją, bet jo tėkmė dėl to be galo 
sulėtėjo ir kartu susiskaidė. Iš tikrųjų, viena vertus, 
sąmonė turėjo užmigti kaip lėliukė savo kokone, ku- 
riame ji auginasi sparnus, o kita vertus, daugybė 
sąmonėje glūdinčių tendencijų pasklido po išsiskirian- 
čias eiles organizmų, kurie, beje, tas tendencijas nu- 
kreipia veikiau į išorę, į judesius, o ne į vidų - į 
vaizdinius. Vykstant evoliucijai, tuo metu, kai vie- 
ni organizmai vis giliau grimzdo į snaudulį, kiti vis 
labiau budo, ir vienų sąstingis buvo naudingas ki- 
tų veiklumui. Bet nubusti buvo galima dvejopai. 
Gyvybė, tai yra sąmonė, pasiųsta į materiją, sutel- 
kė dėmesį arba į savo pačios judėjimą, arba į mate- 
riją, per kurią ji tekėjo. Taigi ji ėjo arba intuicijos, 
arba intelekto link. Intuicija iš pradžių atrodo ver- 
tingesnė už intelektą, nes gyvybė ir sąmonė lieka 
savo pačių viduje. Bet žvilgsnis į gyvų būtybių evo- 
liuciją mums parodo, kad intuicija negalėjo nueiti 
labai toli. Čia sąmonė buvo taip suvaržyta savo ap- 
valkalo, kad turėjo susiaurinti intuiciją iki instink- 
to, tai yra apimti tik labai nedidelę, ją dominančią 
gyvybės dalį; be to, apimti ją patamsyje, liesti be- 
veik jos nematydama. Šiuo atveju horizontas išsyk 
užsivėrė. Ir priešingai, sąmonė, pasirinkusi intelek- 
tą, tai yra susitelkusi visų pirma į materiją, atrodo, 
tampa išorinė savęs pačios atžvilgiu; bet kaip tik to- 
dėl, kad ji žiūri į daiktus iš išorės, ji ir gali judėti 
tarp jų, sugriauti jų statomas užtvaras, be galo plėsti 
savo valdas. Beje, išsilaisvinusi ji gali įsigilinti į sa- 
vo vidų ir pažadinti dar tebesnaudžiančias joje in- 
tuicijos galimybes. 

Šiuo požiūriu ne tik sąmonė pasirodo esanti va- 
romasis evoliucijos pradas, bet ir žmogus užima pri- 
vilegijuotą vietą tarp pačių sąmoningiausių būtybių. 
Tarp gyvūnų ir žmogaus yra nebe laipsnio, o pri- 
gimties skirtumas. Tokia išvada paaiškės kitame sky- 
riuje, o dabar parodysime, kaip ją perša ankstesnė 
analizė. 

Verta pažymėti, kad yra didžiulė disproporcija 
tarp išradimo padarinių ir paties išradimo. Mes sa- 
kėme, kad intelektas yra sukurtas pagal materijos 
pavyzdį ir kad jo paskirtis visų pirma yra gamyba. 
Bet ar jis gamina tik tam, kad gamintų, o gal ne- 
valingai ir nesąmoningai siekia ko nors kito? Gamin- 
ti - vadinasi, suteikti materijai formą, paversti ją pa- 
klusnia ir lanksčia, padaryti ją įrankiu, kurį galima 
valdyti. Šio įrankio valdymas žmonijai yra daug nau- 
dingesnis nei materialus paties išradimo rezultatas. 
Nors mes tiesiogiai gauname naudos iš pagaminto 
daikto, kaip galėtų daryti protingas gyvūnas, nors 
ta nauda yra viskas, ko siekė išradėjas, vis dėlto ji 
yra nereikšminga, palyginti su tomis naujomis idė- 
jomis, su tais naujais jausmais, kuriuos šis išradimas 
gali visur sukelti, tarsi svarbiausias jo tikslas būtų 
iškelti mus virš mūsų pačių ir taip praplėsti mūsų 
akiratį. Disproporcija tarp veiksmo ir priežasties čia 
yra tokia didelė, kad sunku priežastį laikyti veiks- 
mo sukėlėja. Teisybė, priežastis jį paskatina ir su- 
teikia jam kryptį. Žodžiu, viskas vyksta taip, lyg pa- 
grindinis intelekto poveikio materijai tikslas būtų iš- 
leisti kažką, ką materija sulaiko. 

Toks pat įspūdis susidaro palyginus žmogaus sme- 
genis su gyvūnų smegenimis. Iš pradžių atrodo, jog 

tai yra apimties ir sudėtingumo skirtumas. Bet 
sprendžiant iš jų veiklos, čia turi būti visiškai kas 
kita. Gyvūno judinamieji mechanizmai, kuriuos sme- 
genims pavyksta sukurti, arba, kitais žodžiais ta- 
riant, įgūdžiai, kuriuos įgyja jo valia, neturi kito 
tikslo ir kitos paskirties, kaip atlikti judesius, numa- 
tytus tų įgūdžių, kurie glūdi tuose mechanizmuose. 
O žmogaus judinamasis įgūdis gali turėti dar ir ki- 
tą padarinį, nebendramatį su pirmuoju. Jis gali var- 
žyti kitus judinamuosius įgūdžius ir taip pažaboda- 
mas automatizmą išlaisvinti sąmone. Mes žinome, 
kokią didelę žmogaus smegenų sritį užima kalba. 
Smegenų mechanizmai, atitinkantys žodžius, pasi- 
žymi tuo, kad gali būti supriešinti su kitais mecha- 
nizmais, pavyzdžiui, su tais, kurie atitinka pačius 
daiktus, arba netgi vieni su kitais: tuo metu sąmo- 
nė, kurią šiaip jau įtrauktų ir paskandintų veiksmo 
vykdymas, susigriebia ir išsilaisvina”. 

Vadinasi, skirtumas turi būti daug radikalesnis, 
nei leidžia manyti paviršutiniška analizė. Šis skir- 
tumas yra toks pat, koks yra tarp dėmesį prikaus- 
tančio mechanizmo ir mechanizmo, nuo kurio dėme- 
sį galima atitraukti. Prie pirmykštės, Newcomeno*?! 
išrastos garo mašinos nuolat turėjo būti žmogus, ku- 
ris vien tik atidarinėtų ir uždarinėtų čiaupus, įleis- 
tų garo į cilindrą arba įpurkštų šalto vandens, ku- 
ris kondensuotų garą. Pasakojama, kad vaikui, ku- 


27 N. S. Shaleris, geologas, kurį jau turėjome progą pacituoti, 
teisingai sako: „Kai prieiname prie žmogaus, atrodo, kad anks- 
tesnis dvasios pajungimas kūnui išnykęs, intelekto dalys vystosi 
stulbinamu greičiu, o kūno sandara iš esmės lieka tokia pati.“ 
(Shaler, The interpretation of nature, Boston, 1899, p. 187.) 

ris buvo pasamdytas šiam darbui ir kuriam įkyrėjo 
tai daryti, šovė į galvą mintis pririšti čiaupų ran- 
kenėles virvute prie mašinos švaistiklio. Nuo tol 
čiaupus atidarydavo ir uždarydavo pati mašina; ji 
veikė pati savaime. Dabar stebėtojas, lygindamas 
antrosios mašinos sandarą su pirmosios mašinos san- 
dara, nekreipdamas dėmesio į abu vaikus, turinčius 
jas prižiūrėti, pastebėtų tik nedidelį sudėtingumo 
skirtumą. Iš tikrųjų tai yra viskas, ką galima pa- 
stebėti žiūrint tik į mašinas. Bet jei mesime žvilgs- 
nį į abu vaikus, pamatysime, kad vienas iš jų yra 
užsiėmęs mašinos priežiūra, o kitas yra laisvas ir 
gali žaisti į valias ir kad tuo požiūriu abi mašinos 
radikaliai skiriasi, nes pirmoji iš jų pavergia dėme- 
sį, o antroji jį išlaisvina. Tokį patį skirtumą, mūsų 
įsitikinimu, rastume tarp gyvūno proto ir žmogaus 
proto. 

Žodžiu, kalbant tikslingumo terminais, reikėtų 
sakyti, kad sąmonė, norėdama išsilaisvinti, pirmiau- 
sia buvo priversta padalyti organizaciją į dvi viena 
kitą papildančias dalis —- viena vertus, į augmeniją 
ir, kita vertus, į gyvūniją, o paskui ieškoti išeities 
dviem - instinkto ir intelekto - kryptimis: ji nerado 
jos instinkte, o intelekto pusėje ją rado tik padariu- 
si staigų šuolį nuo gyvūno prie žmogaus. Taigi žmo- 
gus galų gale yra visos gyvybės organizacijos mūsų 
planetoje pamatas. Bet tai tik metafora. Iš tikrųjų 
yra tik tam tikras būties srautas ir jam priešingas 
srautas; iš to kyla visa gyvybės evoliucija. Tad mes 
turime kuo atidžiau ištirti abiejų šių srautų prieš- 
priešą. Galbūt tokiu būdu atrasime bendras jų išta- 
kas. Kartu mes, be abejo, pakliūsime į tamsiausias 

metafizikos sritis. Kadangi abi kryptys, kuriomis 
turime eiti, yra paženklintos, viena vertus, intelek- 
to, o kita verta, intuicijos, mes nebijome pasiklysti. 
Gyvybės evoliucijos vaizdas mums perša tam tikrą 
pažinimo sampratą, taip pat tam tikrą metafiziką, 
kurios suponuoja viena kitą. Išryškėjusios ši meta- 
fizika ir ši kritika gali savo ruožtu šiek tiek nušviesti 
evoliucijos visumą. 


Trečias skyrius 


APIE GYVYBĖS REIKŠMĘ. 
GAMTOS TVARKA IR INTELEKTO FORMA 


Pirmajame skyriuje mes nubrėžėme skiriamąją li- 
niją tarp neorganinio ir organizuoto pasaulio, bet 
kartu nurodėme, kad materijos skirstymas į neorga- 
nizuotus kūnus priklauso nuo mūsų pojūčių ir nuo 
mūsų intelekto, o materija kaip nedaloma visuma 
yra veikiau tėkmė, o ne daiktas. Kartu mes nutie- 
sėme kelią inertiškojo ir gyvojo pasaulių suartėjimui. 

Kita vertus, antrajame skyriuje mes parodėme, 
kad tokia pati priešprieša yra tarp intelekto ir ins- 
tinkto, iš kurių antrasis dera su tam tikromis gyvy- 
bės savybėmis, o pirmasis yra sukurtas pagal neor- 
ganizuotos materijos pavyzdį. Bet instinktas ir inte- 
lektas, pridūrėme mes, išryškėja bendrame fone, ku- 
rį galima būtų pavadinti, neturint geresnio žodžio, 
Sąmone apskritai, kuri turi būti koekstensyvi su vi- 
sa gyvybe. Tuo mes leidome suprasti, kad įmanoma 
išskirti intelektą iš jį apimančios sąmonės. 

Taigi atėjo metas imtis tirti intelekto genezę, o 
kartu ir mūsų kūno genezę, - abu šie dalykai, be 
abejo, yra susiję tarpusavyje, jei teisinga tai, kad 
mūsų intelektas bendrais bruožais nubrėžia mūsų 
poveikį materijai, o atskiros materijos dalys derinasi 
prie mūsų veiklos reikalavimų. Intelektualumas ir 

materialumas su visomis savo detalėmis, ko gero, tu- 
rėjo susiklostyti abipusio prisitaikymo būdu. Tiek vie- 
nas, tiek kitas atsirado iš platesnės ir aukštesnės bū- 
ties formos. Į ją vėl reikia juos įsprausti norint pa- 
matyti, kaip jie iš jos randasi. 

Iš pirmo žvilgsnio gali pasirodyti, kad šis bandy- 
mas savo įžūlumu pranoksta pačius drąsiausius me- 
tafizikų išvedžiojimus. Iš pažiūros jis ketina eiti to- 
liau nei psichologija, toliau nei kosmogonija, toliau 
nei tradicinė metafizika, nes psichologija, kosmolo- 
gija ir metafizika nuo pat pradžių priima intelektą 
su jo esminiais bruožais, o mums rūpi parodyti, kaip 
atsirado jo forma ir materija. Iš tikrųjų šis sumany- 
mas, kaip parodysime, yra daug kuklesnis. Bet iš 
pradžių pasakykime, kuo jis skiriasi nuo kitų. 

Pradėkime nuo psichologijos. Nereikia manyti, 
kad sekdama laipsnišką intelekto vystymąsi per gy- 
vūnų eiles ji atkuria intelekto genezę. Lyginamoji 
psichologija mus moko, kad juo protingesnis yra gy- 
vūnas, tuo labiau jis linkęs apmąstyti veiksmus, ku- 
rie jam padeda naudotis daiktais, ir todėl artėja prie 
žmogaus; bet jo veiksmai jau patys savaime atitiko 
pagrindines žmogaus veiklos linijas, skyrė materia- 
liame pasaulyje tas pačias bendrąsias kryptis, ku- 
rias jame skiriame ir mes, rėmėsi tais pačiais daik- 
tais, susietais tais pačiais santykiais, todėl gyvūnų 
intelektas, nors jis dar nesukuria sąvokų tikrąja šio 
žodžio prasme, jau juda sąvokų atmosferoje. Kiek- 
vieną akimirką įnikęs į veiksmus ir būsenas, kylan- 
čias iš jo, jų viliojamas į išorę ir dėl to tampantis 
išorinis savo paties atžvilgiu, gyvūno intelektas vei- 
kiau išgyvena nei mąsto savo vaizdinius; bet tai jau 
bendrais bruožais atspindi žmogaus intelekto sche- 

mą!. Paaiškinti žmogaus intelektą remiantis gyvū- 
nų intelektu - vadinasi, paprasčiausiai išplėtoti žmo- 
giškumo užuomazgas į brandų žmogiškumą. Mums 
parodoma, kaip vis protingesnės būtybės ėjo vis to- 
liau tam tikra kryptimi. Bet nuo tos akimirkos, kai 
nurodoma kryptis, kartu yra duotas ir intelektas. 
Jis yra duotas ir kosmogonijoje, tokioje kaip 
Spencerio kosmogonija, kurioje kartu yra duota ir 
materija. Mums rodoma materija, paklūstanti dės- 
niams, daiktai ir faktai, susiję su kitais daiktais ir 
faktais pastoviais santykiais, sąmonė, įgyjanti šių 
santykių ir šių dėsnių atspaudą, taigi perimanti ben- 
drą gamtos formą ir virstanti intelektu. Bet argi ga- 
lima nematyti, kad tarus, jog yra daiktai ir faktai, 
kartu tariama, jog yra intelektas? A priori, be jokios 
hipotezės apie materijos esmę, akivaizdu, kad kūno 
materialumas nesibaigia ten, kur mes jį lytime. Jis 
yra visur, kur juntama jo įtaka. Taigi kūno traukos 
jėga, - jei kalbėsime tiktai apie ją, - veikia Saulę, 
planetas, galbūt visą visatą. Juo didesnę pažangą 
daro fizika, tuo labiau ji nutrina daiktų ir netgi da- 
lelių, į kurias juos iš pradžių suskaidė mokslinė vaiz- 
duotė, individualumą; kūnai ir dalelės yra linkę iš- 
tirpti visuotinėje sąveikoje. Mūsų suvokimai mums 
pateikia veikiau mūsų galimo poveikio daiktams 
vaizdą nei pačių daiktų apybrėžas. Mūsų matomi 
daiktų kontūrai žymi tik tai, ką mes galime pasiek- 
ti ir pakeisti. Mūsų pastebimos linijos, kertančios ma- 
teriją, yra tos linijos, kuriomis mums skirta judėti. 
Kontūrai ir keliai ryškėjo tokiu mastu, kokiu buvo 


1 Mes ištyrėme šį klausimą kn.: Matiėre et Mémoire, chap. II, 
III, p. 78-80, 169-186. 

rengiamas sąmonės poveikis materijai, tai yra ap- 
skritai tokiu mastu, kokiu formavosi intelektas. Abe- 
jotina, kad gyvūnai, sukurti pagal kitą planą nei 
mes, pavyzdžiui, moliuskai arba vabzdžiai, dalytų 
materiją per tuos pačius sąnarius. Jiems netgi ne- 
būtina ją skirstyti į kūnus. Norint laikytis instinkto 
nurodymų, visai nereikia suvokti daiktų, užtenka 
skirti savybes. Priešingai, intelektas, netgi primity- 
viausias, jau siekia, kad materija veiktų materiją. Jei 
tik kurioje nors pusėje materija yra dalijama į ak- 
tyvius ir pasyvius elementus arba tiesiog į atskirus 
koegzistuojančius fragmentus, į tą pusę ir nukreips 
savo žvilgsnį intelektas. Kuo daugiau jis užsiims da- 
lyba, tuo plačiau išskleis erdvėje tįsumo, išsidėsčiu- 
sio greta tįsumo, pavidalu materiją, kuri, be abejo, 
siekia erdviškumo, bet kurios dalis vis dar sieja tar- 
pusavio sąlytis ir skvarba. Taigi tas pats judėjimas, 
kuris paskatina dvasią virsti intelektu, tai yra aiš- 
kiomis sąvokomis, pastūmėja materiją sutrupėti į 
daiktus, aiškiai išorinius vienas kito atžvilgiu. Juo 
labiau intelektualėja sąmonė, tuo erdviškesnė daro- 
si materija. Vadinasi, evoliucionistinė filosofija, įsi- 
vaizduodama erdvėje materiją, padalytą pagal tas li- 
nijas, kuriomis turi vykti mūsų veikla, iš anksto ta- 
ria egzistuojant gatavą intelektą, kurio genezę ji ke- 
tino parodyti. 

Metafizika, išvesdama a priori minties kategori- 
jas, atlieka tokios pačios rūšies darbą, tik subtilesnį 
ir labiau įsisąmoninantį patį save. Ji suspaudžia in- 
telektą, gauna jo kvintesenciją, įspraudžia jį į tokį 
paprastą pradą, kad galima jį laikyti tuščiu, paskui 
iš to prado ištraukia tai, kas į jį buvo įdėta poten- 
cialiai. Tokiu būdu, be abejo, galima parodyti vidi- 

nį intelekto darnumą, apibrėžti jį, pateikti jo formu- 
lę, bet neįmanoma parodyti jo genezės. Darbas, ku- 
rio ėmėsi Fichte, nors ir labiau filosofinis nei Spen- 
cerio darbas tuo, kad jis labiau paiso tikrosios daik- 
tų tvarkos, vis dėlto mus nuveda ne ką toliau. Fich- 
te ima koncentruotą mintį ir išplečia ją į tikrovę. 
Spenceris pradeda nuo išorinės tikrovės ir suspau- 
džia ją į intelektą. Bet tiek vienu, tiek kitu atveju 
iš pradžių būtina tarti, kad yra intelektas, arba su- 
spaustas, arba išskleistas, suvoktas pats savaime tie- 
sioginiu matymu arba pastebėtas mąstymo gamtoje 
kaip veidrodyje. 

Dauguma filosofų yra vieningi šiuo klausimu to- 
dėl, kad sutartinai teigia gamtos vienybę ir įsivaiz- 
duoja tą vienybę abstrakčia geometrine forma. Jie 
nemato ir nenori matyti atotrūkio tarp organizuoto 
ir neorganizuoto pasaulio. Vieni pradeda nuo neor- 
ganinės materijos ir mano, kad suteikdami jai dides- 
nį sudėtingumą galės atkurti gyvąją gamtą; kiti iš 
pradžių taria, kad yra gyvybė, ir tada sumaniai 
kreipdami decrescendo“*' eina prie neorganizuotos 
materijos; bet tiek vieniems, tiek kitiems gamtoje eg- 
zistuoja tik laipsnio skirtumas - sudėtingumo laips- 
niai pirmojoje hipotezėje, intensyvumo laipsniai ant- 
rojoje. Kai tik priimamas šis principas, intelektas iš 
karto tampa toks platus kaip tikrovė, nes neginčyti- 
na, kad visa geometriška daiktuose yra visiškai pri- 
einama žmogaus intelektui; o jeigu yra tobulas to- 
lydumas tarp geometrijos ir viso kito, tai ir visa ki- 
ta pasidaro taip pat prieinama intelektui, taip pat 
protinga. Toks yra daugumos sistemų postulatas. 
Tuo nesunkiai galėsime įsitikinti palyginę teorijas, iš 
pažiūros neturinčias jokių sąlyčio taškų, jokio bend- 

ro mato, kaip, pavyzdžiui, Fichte's ir Spencerio teo- 
rijos; tai du vardai, kuriuos mes atsitiktinai pami- 
nėjome greta. 

Vadinasi, šie išprotavimai remiasi dviem įsitikini- 
mais (susijusiais tarpusavyje ir vienas kitą papildan- 
čiais) - kad gamta yra vieninga ir kad intelekto pa- 
skirtis yra aprėpti ją visą. Kadangi tariama, jog pa- 
žinimo galia yra koekstensyvi su patyrimo visuma, 
tai negali būti nė kalbos apie jos genezę. Ji imama 
kaip duota, ir ja naudojamasi taip pat, kaip naudo- 
jamasi rega norint aprėpti horizontą. Teisybė, esa- 
ma skirtingų nuomonių apie rezultato vertę: vienų 
įsitikinimu, intelektas apima pačią tikrovę, kitų - tik 
jos iliuziją. Bet ar tai būtų tikrovė, ar tik jos iliuzi- 
ja, tai, ką apima intelektas, yra laikoma visuma to, 
ką įmanoma suvokti. 

Tuo yra paaiškinamas perdėtas filosofijos pasiklio- 
vimas individualios dvasios jėgomis. Filosofija, ar ji 
yra dogmatiška, ar kritiška, ar tenkinasi mūsų paži- 
nimo reliatyvumu, ar siekia absoliutumo, paprastai 
yra vieno filosofo kūrinys, vieningas visa apimantis 
pasaulėvaizdis. Ją galima priimti arba atmesti. 

Kuklesnė ir, be to, vienintelė, kurią galima papil- 
dyti ir tobulinti, yra mūsų siūloma filosofija. Mūsų 
įsivaizduojamas žmogaus intelektas yra anaiptol ne 
tas intelektas, kurį mums parodė Platonas, pasitel- 
kęs olos alegoriją“*. Jo paskirtis - ne sekti praslen- 
kančius iliuzinius šešėlius ir ne stebėti atsigręžus at- 
gal akinantį šviesulį. Jo užduotis visai kita. Įkinkyti 
kaip darbiniai jaučiai į sunkų darbą, mes jaučiame 
raumenų ir sąnarių žaismą, arklo svorį ir dirvos pa- 
sipriešinimą; veikti ir suvokti save veikiantį, sueiti į 
sąlytį su tikrove ir netgi ja gyventi, bet tik tokiu mas- 

tu, kokiu ji siejasi su atliekamu darbu ir verčiama va- 
ga, - štai žmogaus intelekto paskirtis. Bet mus supa 
palankiai veikiantis skystis, iš kurio mes semiamės 
jėgų dirbti ir gyventi. Iš šio gyvybės vandenyno, ku- 
riame skendime, mes be paliovos ką nors įsiurbiame 
ir jaučiame, kad mūsų esybė arba bent jau jai vado- 
vaujantis intelektas susiformavo šiame vandenyne 
tam tikro lokalinio sukietėjimo būdu. Filosofija gali 
būti tik pastangos vėl susilieti su visuma. Intelektas, 
ištirpęs savo prade, iš naujo išgyvens savo genezę at- 
virkštine tvarka. Bet toks darbas neįvykdomas vie- 
nu gaistu, jis neišvengiamai turi būti kolektyvinis ir 
laipsniškas. Jį sudarys keitimasis įspūdžiais, kurie 
pataisydami vieni kitus ir sluoksniuodamiesi vieni 
ant kitų galų gale išplėtos mūsų žmogiškumą ir pa- 
sieks, kad žmogiškumas pranoktų pats save. 


Bet šiam metodui priešinasi labiausiai įsisenėję 
proto įpročiai. Jis iškart perša ydingo rato idėją. Vel- 
tui, sakys mums, jūs ketinate eiti toliau nei intelek- 
tas: kaip jūs tai padarysite, jei ne pasitelkę patį in- 
telektą? Visa, kas yra aišku jūsų sąmonėje, yra in- 
telektas. Jūs esate savo minties viduje ir negalite iš- 
eiti už jos. Sakykite, jeigu jums tai patinka, kad in- 
telektas yra pajėgus daryti pažangą, kad jis vis aiš- 
kiau ir aiškiau matys vis didesnį ir didesnį daiktų 
skaičių. Bet nesakykite, kad galite atkurti jo gene- 
zę, nes tai padarysite pasitelkę patį intelektą. 

Toks prieštaravimas savaime randasi prote. Bet 
panašiai samprotaujant galima įrodyti, kad neįmano- 
ma įgyti jokio naujo įgūdžio. Samprotavimo esmė ir 
yra uždaryti mus to, kas duota, rate. Bet veiksmas 
pralaužia tą ratą. Jei niekada nematėte plaukiančio 

žmogaus, jūs, ko gero, man pasakysite, kad plaukti 
yra neįmanoma, nes norint išmokti plaukti reikia nuo 
pat pradžių mokėti laikytis vandens paviršiuje ir, va- 
dinasi, jau mokėti plaukti. Ir tikrai samprotavimas 
mane visada prikaustys prie tvirtos žemės. Bet jeigu 
aš paprasčiausiai be jokios baimės pulsiu į vandenį, 
iš pradžių kaip nors išsilaikysiu vandens paviršiuje 
kepurnėdamasis jame, pamažu prisitaikysiu prie šios 
naujos terpės ir išmoksiu plaukti. Taip pat ir teorijo- 
je atrodo kažkaip absurdiška norėti pažinti kitaip nei 
intelektu, bet jeigu drąsiai rizikuosime, tai veiksmas 
galbūt perkirs mazgą, kurį užmezgė samprotavimas 
ir kurio jis pats niekada neatmegs. 

Beje, rizika atrodys tuo mažesnė, kuo labiau įsi- 
galės mūsų požiūris. Mes parodėme, kad intelektas iš- 
siskyrė iš platesnės tikrovės, bet tarp jų niekada ne- 
buvo aiškaus atotrūkio: mintį, operuojančią sąvoko- 
mis, visada supa miglos ūkana, primenanti jos kilmę. 
Be to, mes palyginome intelektą su kietu branduoliu, 
susidariusiu kondensacijos būdu. Šis branduolys iš 
esmės nesiskiria nuo jį supančio skysčio. Jis ištirpsta 
jame tik todėl, kad yra iš tos pačios substancijos. Tas, 
kuris puola į vandenį pažindamas tik tvirtos žemės 
pasipriešinimą, iš karto nuskęs, jei spurdėdamas ne- 
sipriešins naujos terpės skystumui; jis privalo kabin- 
tis į tai, kas vandenyje, taip sakant, dar yra tvirta. 
Tik su tokia sąlyga įmanoma galiausiai prisitaikyti 
prie to, kas skystyje yra taku. Tas pats pasakytina ir 
apie mūsų mintį, kai ji pasiryžta daryti šuolį. 

Bet ji turi šokti, tai yra ištrūkti iš savo terpės. Pro- 
tas, mąstydamas apie savo galias, niekada jų neiš- 
plėtos, nors kai ši plėtra sykį įvyks, ji neatrodys vi- 
siškai neprotinga. Kad ir būtų atlikta tūkstančiai va- 

riacijų ėjimo tema, jums niekada nepavyks iš to iš- 
vesti jokios plaukimo taisyklės. Įženkite į vandenį ir, 
kai išmoksite plaukti, suprasite, kad plaukimo me- 
chanizmas susijęs su ėjimo mechanizmu. Plaukimas 
yra ėjimo tęsinys, bet ėjimas niekada jūsų neišmo- 
kys plaukti. Panašiai jūs galite kuo protingiausiai 
mąstyti apie intelekto mechanizmą, bet jums nieka- 
da nepavyks šiuo metodu jo pranokti. Gausite kaž- 
ką sudėtingesnio, bet ne aukštesnio arba netgi pa- 
prasčiausiai skirtingo. Reikia griebtis prievartos ir 
valios aktu išstumti intelektą už jo paties ribų. 
Taigi ydingas ratas yra tik regimybė. Bet mes 
manome, kad mąstant kitokiu filosofiniu metodu jis 
pasidaro realybė. Tai ir norėtume keliais žodžiais pa- 
demonstruoti bent jau tam, kad įrodytume, jog filo- 
sofija negali ir neturi priimti santykio, kurį gryna- 
sis intelektualizmas nustatė tarp pažinimo teorijos ir 
to, kas pažinta, teorijos, tarp metafizikos ir mokslo. 


Iš pirmo žvilgsnio gali atrodyti protinga palikti 
faktų tyrinėjimą pozityviajam mokslui. Fizika ir che- 
mija užsiims neorganizuota materija, biologijos ir psi- 
chologijos mokslai tyrinės gyvybės reiškinius. Tad fi- 
losofo uždavinys yra aiškiai apibrėžtas. Jis gauna iš 
mokslininkų rankų faktus ir dėsnius, ir ar stengtų- 
si peržengti jų ribas, kad pasiektų giliąsias priežas- 
tis, ar manytų, kad neįmanoma eiti toliau, ką netgi 
įrodo mokslinio pažinimo analizė, abiem atvejais jis 
jaučia mokslo pateiktiems faktams ir santykiams pa- 
garbą, prideramą jau nustatytam dalykui. Tuo pa- 
žinimu jis pagrįs pažinimo galios kritiką, prireikus 
ir metafiziką; o patį pažinimo materialųjį turinį jis 
laiko mokslo, bet ne filosofijos dalyku. 

Tačiau kaip galima nematyti, kad šis vadinama- 
sis darbo pasidalijimas tik viską sujaukia ir sumai- 
šo? Metafiziką arba kritiką, kurią filosofas pasilieka 
teisę sukurti, jis gauna gatavą iš pozityviojo moks- 
lo, nes ji glūdi aprašymuose ir analizėse, kuriomis 
rūpintis jis paliko mokslininkui. Dėl to, kad nuo pat 
pradžių nepanoro domėtis faktiniu klausimų aspek- 
tu, jis yra priverstas principiniais klausimais formu- 
luoti tikslesniais terminais tik tas nesąmoningas ir, 
vadinasi, nepagrįstas metafiziką ir kritiką, kurias 
apibrėžia pati mokslo nuostata tikrovės atžvilgiu. 
Nesileiskime apgaunami išorinės analogijos tarp 
gamtos reiškinių ir žmogiškųjų reikalų. Mes čia esa- 
me ne teismo valdose, kur fakto aprašymas ir spren- 
dimas, priimtas remiantis tuo faktu, yra du skirtin- 
gi dalykai dėl tos labai paprastos priežasties, kad ša- 
lia fakto ir nepriklausomai nuo jo egzistuoja įstaty- 
mų leidėjo išleistas įstatymas. Čia dėsniai glūdi fak- 
tų viduje ir priklauso nuo tų linijų, kuriomis tikro- 
vė buvo dalijama į atskirus faktus. Negalima apra- 
šyti daikto išvaizdos, pirma neaptarus tikrosios jo pri- 
gimties ir organizacijos. Formos neįmanoma visiškai 
atskirti nuo materijos, ir tas, kuris iš pradžių priskyrė 
filosofijai principinius klausimus ir kartu užsigeidė 
iškelti filosofiją aukščiau už mokslą, kaip kasacinis 
teismas yra aukštesnis už prisiekusiųjų ir apeliacinį 
teismą, palaipsniui ją pavers paprasčiausia registruo- 
toja, kurios uždavinys bus daugių daugiausia sufor- 
muluoti tikslesniais terminais jai pateikiamus nebe- 
apskundžiamus nuosprendžius. 

Pozityvusis mokslas iš tikrųjų yra grynojo intelekto 
kūrinys. Taigi ar bus priimta, ar atmesta mūsų inte- 
lekto samprata, yra vienas dalykas, dėl kurio visi su- 

tinka su mumis, - būtent kad intelektas jaučiasi ypač 
laisvai neorganizuotos materijos akivaizdoje. Jis vis 
labiau naudojasi šia materija pasitelkęs mechaninius 
išradimus, o mechaninius išradimus jam tuo lengviau 
padaryti, kuo mechaniškiau jis sprendžia apie mate- 
riją. Jam būdingas (įgimtos logikos pavidalu) paslėp- 
tas geometrizmas, kuris išryškėja tuo labiau, kuo jis 
vis giliau skverbiasi į inertišką materiją. Jis dera prie 
šios materijos, ir todėl fizika ir neorganizuotos mate- 
rijos metafizika yra tokios artimos viena kitai. Dabar, 
kai intelektas imasi tirti gyvybę, jis būtinai elgiasi su 
tuo, kas gyva, kaip su tuo, kas inertiška, taiko nau- 
jajam objektui tas pačias formas, perkelia į naująją 
sritį tuos pačius įgūdžius, kuriais taip sėkmingai nau- 
dojosi senojoje. Ir jis yra teisus taip elgdamasis, nes 
tik su tokia sąlyga gyvasis pasaulis leidžiasi mūsų vei- 
kiamas taip pat kaip inertiška materija. Bet tiesa, ku- 
rią prieiname tokiu būdu, tampa visiškai priklauso- 
ma nuo mūsų sugebėjimo veikti. Tai jau tik simboli- 
nė tiesa. Ji negali būti tos pačios vertės kaip fizikos 
tiesa, nes ji yra tik fizikos perkėlimas objektui, kurį 
mes a priori sutariame tirti tik išoriškai. Vadinasi, fi- 
losofijos užduotis čia yra aktyviai veikti, tirti gyvąjį 
pasaulį neturint jokių slaptų užmačių jį praktiškai 
panaudoti, atsiribojus nuo grynai intelektinių formų 
ir įgūdžių. Filosofijos tikslas yra mąstymas, tai yra 
matymas; jos nuostata gyvojo pasaulio atžvilgiu ne 
tokia pati kaip mokslo, kuris siekia tiktai veikti ir ku- 
ris, galėdamas veikti tik per inertišką materiją, žvel- 
gia į visą kitą tikrovę išskirtinai šiuo požiūriu. Kas 
gi atsitiks, jei filosofija visiškai paliks pozityviajam 
mokslui biologijos ir psichologijos faktus, kaip visai pa- 
grįstai paliko jam fizikos faktus? Ji priims a priori me- 

chanistinę visos gamtos koncepciją, neapgalvotą ir 
netgi nesąmoningą koncepciją, atsiradusią dėl mate- 
rialaus poreikio. Ji priims a priori paprastos pažini- 
mo vienybės ir abstrakčios gamtos vienybės doktriną. 

Nuo tos akimirkos filosofija yra sukurta. Filoso- 
fas nebeturi kito pasirinkimo, išskyrus metafizinį 
dogmatizmą ir metafizinį skepticizmą, kurie iš esmės 
yra pagrįsti tuo pačiu postulatu ir neduoda nieko 
naujo pozityviajam mokslui. Jis gali hipostazuoti 
gamtos vienybę arba, kas yra tas pats, mokslo vie- 
nybę esybėje, kuri yra niekas, nes nieko neveikia, 
neveiksmingame Dieve, kuris apima savyje visa, kas 
duota, arba amžinojoje Materijoje, iš kurios gelmių 
kyla daiktų savybės ir gamtos dėsniai, arba paga- 
liau grynojoje Formoje, kuri siekia aprėpti neaprė- 
piamą daugį ir yra pagal užgaidą gamtos forma ar- 
ba minties forma. Visos šios filosofijos įvairiomis kal- 
bomis mums tvirtina, kad mokslas teisus, kai su tuo, 
kas gyva, elgiasi kaip su tuo, kas inertiška, ir kad 
nėra jokio vertės skirtumo, kad nereikia daryti skir- 
tumo tarp rezultatų, kuriuos intelektas pasiekia tai- 
kydamas savo kategorijas, ar jis sutelktas į inertiš- 
ką materiją, ar imasi gyvybės. 

Vis dėlto daugeliu atvejų jaučiama, kad rėmai 
braška. Kadangi iš pat pradžių nebuvo nustatytas 
skirtumas tarp inertiškojo pasaulio ir gyvojo pasau- 
lio, - tarp to, kuris iš anksto yra pritaikytas rėmams, 
į kuriuos įspraudžiamas, ir to, kuris į juos telpa tik 
su ta išlyga, kad iš jo pašalinama visa, kas sudaro jo 
esmę, — reikia įtariai žiūrėti į viską, kas įsprausta į 
rėmus. Metafizinį dogmatizmą, pavertusį absoliutu 
dirbtinę mokslo vienybę, dabar pakeis skepticizmas 
arba reliatyvizmas, apibendrinsiantis ir suteiksiantis 

visiems mokslo rezultatams dirbtinį kai kurių iš jų po- 
būdį. Taigi nuo šiol filosofija svyruos tarp doktrinos, 
laikančios absoliučią realybę nepažinia, ir tos, kuri, 
suteikdama mums supratimą apie realybę, pasako 
mums ne daugiau nei mokslas. Kadangi norėta už- 
kirsti kelią bet kokiam konfliktui tarp mokslo ir filo- 
sofijos, buvo paaukota filosofija, bet iš to mokslas ne 
kažin ką telaimėjo. O siekiant išvengti tariamo ydin- 
go rato, kurį sukuria naudojimasis intelektu norint 
pranokti intelektą, patenkama į visiškai realų ratą, 
sukuriamą uoliomis pastangomis surasti metafizikos 
vienybę, kuri iš pat pradžių buvo duota a priori, - 
vienybę, kuri buvo priimta aklai, nesąmoningai, vien 
dėl to, kad visas patyrimas buvo paliktas mokslui, o 
visa realybė - grynajam protui. 

Pradėkime, priešingai, nubrėždami skiriamąją li- 
niją tarp inertiškojo pasaulio ir gyvojo pasaulio. Mes 
įsitikinsime, kad pirmasis iš jų natūraliai telpa į in- 
telekto rėmus, o antrasis tik dirbtinai įspraudžiamas, 
tad gyvojo pasaulio atžvilgiu turime laikytis ypatin- 
gos nuostatos ir žiūrėti į jį kitaip nei pozityvusis 
mokslas. Taigi filosofija įsiveržia į patyrimo valdas. 
Ji kišasi į daugelį dalykų, kurie lig šiol jai visai ne- 
rūpėjo. Mokslas, pažinimo teorija ir metafizika atsi- 
duria toje pačioje plotmėje. Iš pradžių kyla šiokia to- 
kia painiava. Visiems trims iš pradžių atrodo, kad 
jie kažko neteko. Bet galų gale visi trys gauna nau- 
dos iš šio susitikimo. 

Mokslinis pažinimas iš tikrųjų galėjo pasikelti į 
puikybę dėl to, kad jo teiginiams buvo priskirta vieno- 
da vertė visose patyrimo valdose. Bet kaip tik todėl, 
kad visi tie teiginiai buvo surikiuoti į vieną eilę, galų 
gale jie persiėmė tuo pačiu reliatyvumu. Šito nebus, 

jei iš pat pradžių darysime skirtumą, kuris, mūsų nuo- 
mone, peršasi pats savaime. Proto valdos yra inertiš- 
kos materijos sritis. Į šią materiją daugiausia ir nu- 
kreipta žmogaus veikla, o veiksmas, kaip sakėme 
anksčiau, negali vykti nerealiame pasaulyje. Vadina- 
si, jei atsižvelgsime į bendrą fizikos formą, o ne į jos 
raiškos detales, galima bus sakyti, kad ji turi reikalą 
su absoliutu. Priešingai, mokslas tik atsitiktinai - lai- 
mės arba lemties valia, kaip kam patinka - įvaldo gy- 
vąjį pasaulį, panašiai kaip įvaldo negyvąją materiją. 
Čia proto rėmų taikymas jau yra nenatūralus. Mes 
nenorime pasakyti, kad šie rėmai čia yra neteisėti 
moksline šio žodžio prasme. Jeigu mokslas turi išplėsti 
mūsų poveikį daiktams ir jeigu mes galime veikti tik 
naudodamiesi inertiška materija kaip įrankiu, tai 
mokslas gali ir turi elgtis su gyvuoju pasauliu taip, 
kaip elgėsi su inertiškuoju. Bet, suprantama, kuo la- 
biau jis gilinasi į gyvybės gelmes, tuo simboliškesnis, 
labiau priklausomas nuo veiksmo atsitiktinumų darosi 
jo teikiamas pažinimas. Vadinasi, šioje naujoje srity- 
je mokslą turi lydėti filosofija, kad mokslo tiesą papil- 
dytų kitokios rūšies pažinimu, kurį būtų galima pava- 
dinti metafizika. Tuomet visas mūsų pažinimas, 
mokslinis ar metafizinis, pakyla aukštyn. Mes egzis- 
tuojame, judame ir gyvename absoliute. Mūsų turimos 
žinios apie absoliutą, be abejo, yra neišsamios, bet ne 
išorinės ir ne reliatyvios. Dėl bendro ir nuoseklaus 
mokslo ir filosofijos vystymosi mes suvokiame pačią 
būtį, jos gelmes. 

Taigi atsižadėję dirbtinės vienybės, kurią protas 
primeta gamtai iš išorės, mes galbūt atrasime tikrą- 
ją vidinę ir gyvą jos vienybę. Juk mūsų dedamos 
pastangos pranokti grynąjį protą įveda mus į kaž- 

ką platesnio, iš ko iškerpamas mūsų protas ir nuo 
ko jis turėjo atsiskirti. O kadangi materija prisitaiko 
prie intelekto, kadangi tarp jų viešpatauja akivaiz- 
di santarvė, vienos genezė neįmanoma be kito ge- 
nezės. Tas pats vyksmas turėjo iškirpti materiją ir 
intelektą iš vienos medžiagos, kurioje glūdėjo abu. 
Į šią realybę mes įsiskverbsime tuo giliau, kuo dau- 
giau pastangų dėsime pranokti grynąjį intelektą. 


Taigi sutelkime dėmesį į tai, kas mumyse yra la- 
biausiai atsieta nuo išoriškumo ir kartu mažiausiai 
prisodrinta intelektualumo. Paieškokime savo pačių 
gilumoje tokio taško, kuriame labiausiai jaučiame, jog 
esame savo gyvybės viduje. Tada mes panirsime į 
grynąją trukmę, kurioje nuolat veikianti praeitis be 
paliovos pučiasi, pritvinksta absoliučiai naujos dabar- 
ties. Bet kartu mes jaučiame, kad mūsų valios spy- 
ruoklė įsitempia kiek tik gali. Staigiai suspaudę sa- 
vo asmenybę savyje, mes turime sutelkti nuolat iš- 
sprūstančią savo praeitį ir pastūmėti ją, glaustą ir 
nepadalytą, į dabartį, kurią ji sukurs įsiskverbdama 
į ją. Bet tokios akimirkos, kai mes šitaip sutelkiame 
save, yra labai retos, jos sudaro vieningą visumą su 
tikrai laisvais mūsų veiksmais. Tačiau netgi tada mes 
nevisiškai suimame save. Mūsų trukmės pojūtis, tai 
yra mūsų Aš sutapimas su pačiu savimi, gali turėti 
gradaciją. Bet kuo gilesnis tas jutimas ir kuo dides- 
nis sutapimas, tuo labiau tas gyvenimas, į kurį jie 
mus panardina, absorbuoja jį pranokstantį intelek- 
tualumą. Juk pagrindinė intelekto funkcija yra su- 
sieti tokį patį su tokiu pačiu, ir į intelekto rėmus gali 
visiškai tilpti tik pasikartojantys faktai. Taigi inte- 
lektas gali suvokti realios trukmės realius momen- 

tus tik jiems praėjus, atkurdamas naują būseną iš 
eilės išorinių vaizdų, kiek įmanoma panašesnių į jau 
žinomus; šia prasme būsenoje intelektualumas glū- 
di, taip sakant, „potencialiai“. Bet ji peržengia jo ri- 
bas, ji netgi visada nebendramatė su juo, nes yra 
nedaloma ir nauja. 

Dabar atpalaiduokime valią, nutraukime pastan- 
gą, kuri stumia į dabartį kiek įmanoma didesnę pra- 
eities dalį. Jei atpalaidavimas būtų visiškas, nebū- 
tų nei atminties, nei valios: tai reiškia, kad mes nie- 
kada nepanyrame į šitą absoliutų pasyvumą, lygiai 
kaip ir negalime tapti absoliučiai laisvi. Bet pasiekę 
ribą mes suvokiame būtį, susidedančią iš nuolat at- 
sinaujinančios dabarties, - nebėra daugiau realios 
trukmės, tiktai be galo mirštantis ir atgimstantis mo- 
mentiškumas. Ar tai ir yra materijos būtis? Be abe- 
jo, ne visai, nes analizė suskaido materiją į elemen- 
tarius virpesius, iš kurių patys trumpiausi esti labai 
mažos, kone nykstamos, tačiau ne nulinės trukmės. 
Vis dėlto galima spėti, kad fizinė būtis linksta į pas- 
tarąją kryptį, o psichinė - į pirmąją. 

Vadinasi, „dvasingumo“, viena vertus, ir „mate- 
rialumo“ su intelektualumu, kita vertus, pagrindą 
sudaro du priešingomis kryptimis vykstantys proce- 
sai, ir pereiti nuo vieno prie kito galima inversijos 
ar galbūt netgi paprasto pertrūkio būdu, jei iš tiesų 
terminai „inversija“ ir „pertrūkis“ čia turi būti lai- 
komi sinonimais, kaip išsamiau parodysime kiek vė- 
liau. Ši prielaida pasitvirtins, jei į daiktus žvelgsi- 
me tįsumo, o ne tik trukmės požiūriu. 

Kuo labiau mes įsisąmoniname savo judėjimą pir- 
myn grynojoje trukmėje, tuo labiau jaučiame įvai- 
rių mūsų esybės dalių tarpusavio skvarbą ir visos 

mūsų asmenybės susitelkimą į vieną tašką arba vei- 
kiau į vieną smaigalį, kuris įsminga į ateitį ir be galo 
ją varpo. Šitai ir sudaro laisvą gyvenimą ir laisvą 
veiklą. Bet leiskimės pasroviui ir, užuot veikę, pa- 
svajokime. Tą pačią akimirką mūsų Aš subyra, mū- 
sų praeitis, lig šiol susitelkusi viename nedalomame 
impulse, kurį ji mums davė, suyra į tūkstančių tūks- 
tančius atsiminimų, kurie tampa išoriniai vieni kitų 
atžvilgiu. Stingdami jie nustoja skverbtis vieni į ki- 
tus. Taigi mūsų asmenybė vėl ima leistis erdvės link. 
Beje, ji visą laiką lyti jos pakraščius savo pojūčiais. 
Ilgiau nesustosime prie šio klausimo, kurį išsamiau 
aptarėme kitur“?'. Pasitenkinsime tik priminę, kad tį- 
sumas turi gradaciją, kad kiekvienas pojūtis yra tam 
tikru mastu tįsus ir kad netįsių pojūčių, dirbtinai lo- 
kalizuotų erdvėje, idėja yra tiesiog dvasios požiūris, 
įteigtas veikiau nesąmoningos metafizikos, o ne psi- 
chologinio stebėjimo. 

Žinoma, mes žengiame tik pirmuosius žingsnius tį- 
sumo link, netgi tada, kai atsipalaiduojame kiek tik 
įmanoma. Bet akimirką tarkime, kad materiją ir su- 
daro šis judėjimas, paleistas toliau, ir kad fizinis reiš- 
kinys yra paprasčiausiai apgręžtas psichinis reiškinys. 
Tada bus suprantama, kodėl dvasia taip gerai jau- 
čiasi ir taip natūraliai juda erdvėje, kai tik materija 
jai pateikia aiškesnę šios erdvės idėją. Neaiškią šios 
erdvės idėją dvasia buvo gavusi su galimo savo atsi- 
palaidavimo, tai yra su galimo savo tįsumo pojūčiu. 
Ji vėl ją atranda daiktuose, bet ji galėtų ją gauti ir 
be jų, jeigu turėtų pakankamai stiprią vaizduotę, kad 
galėtų iki galo atlikti savo natūralaus judėjimo inver- 
siją. Kita vertus, šitaip išsiaiškintume, kad materija, 
stebima dvasios, dar labiau išryškina savo materia- 

lumą. Materija iš pradžių padėjo dvasiai nusileisti jos 
nuolydžiu pas ją, davė jai postūmį. Bet dvasia, sykį 
pastūmėta, toliau juda pati. O jos susidaroma gryno- 
sios erdvės idėja yra tik tos ribos, iki kurios šis judė- 
jimas gali tęstis, schema. Gavusi erdvės formą, dva- 
sia naudojasi ja lyg tinklu, kurio akys sumezgamos 
ir išardomos kaip nori ir kuris, užmestas ant materi- 
jos, ją suskirsto pagal mūsų veiksmo poreikius. Taigi 
mūsų geometrijos erdvė ir daiktų erdviškumas kyla 
vienas iš kito sąveikaujant dviem aspektams, kurie 
yra tos pačios prigimties, bet juda priešingomis kryp- 
timis. Nei erdvė nėra tokia svetima mūsų prigimčiai, 
kaip mes įsivaizduojame, nei materija nėra taip vi- 
siškai ištįsusi erdvėje, kaip ją įsivaizduoja mūsų in- 
telektas ir mūsų juslės. 

Pirmąjį aspektą mes esame aptarę kitur““'. O apie 
antrąjį paskysime tik tiek, kad visišką erdviškumą 
sudaro visiškas vienų dalių išoriškumas kitų atžvil- 
giu, tai yra visiška jų tarpusavio nepriklausomybė. 
Bet nėra tokio materialaus taško, kuris neveiktų jo- 
kio kito materialaus taško. Jei pastebime, kad koks 
nors daiktas yra ten, kur jis veikia, esame priversti 
tarti (kaip tai padarė Faraday**"), kad visi atomai 
prasiskverbia vieni į kitus ir kad kiekvienas iš jų pa- 
pildo pasaulį. Tokioje hipotezėje atomas arba apskri- 
tai materialus taškas virsta paprastu dvasios požiū- 
riu, kuris pasiekiamas gan toli tęsiant materijos dali- 
jimą į kūnus, - dalijimą, kuris visiškai priklauso nuo 
mūsų sugebėjimo veikti. Vis dėlto neginčytina, kad 
materija leidžiasi šitaip dalijama ir kad, laikydami ją 


2 Faraday, A speculation concerning electric conduction (Phi- 
los. Magazine, 3° série, vol. XXIV). 

dalijama į tokias išorines viena kitos atžvilgiu dalis, 
mes kuriame mokslą, suteikiantį mums pakankamą 
supratimą apie tikrovę. Neginčytina, kad nors ir nė- 
ra visiškai izoliuotos sistemos, tačiau mokslas randa 
būdą suskirstyti visatą į palyginti nepriklausomas vie- 
na nuo kitos sistemas nepadarydamas žymesnių klai- 
dų. Ką tai reiškia, jei ne tai, kad materija tisi erdvė- 
je, kartu nebūdama absoliučiai tisi, ir kad, laikant ją 
dalijama į izoliuotas sistemas, priskiriant jai visiškai 
atskirus elementus, kurie keičiasi vieni kitų atžvilgiu 
patys nesikeisdami (kurie, pasakytume, „keičia vie- 
tą“ nekisdami), pagaliau priskiriant jai grynosios erd- 
vės savybes, mintimis persikeliama prie to judėjimo, 
kurio ji nurodė tik kryptį, ribos? 

Kanto Transcendentalinė estetika**', atrodo, galu- 
tinai nustatė, kad tįsumas nėra materiali savybė kaip 
kitos. Mes negalėsime be galo samprotauti apie ši- 
lumos, spalvos ir svorio sąvokas: kad pažintume svo- 
rio arba šilumos ypatybes, turėsime pasitelkti paty- 
rimą. Visai ne taip yra su erdvės sąvoka. Jei tarsi- 
me, kad ją mums empiriškai pateikia rega ir lytėji- 
mas (o Kantas niekada to neginčijo), nuostabu tai, 
kad dvasia, samprotaudama apie ją vien savo jėgo- 
mis, a priori išraižo joje figūras ir a priori nustato 
jų savybes; patyrimas, su kuriuo ji nepalaiko ryšio, 
seka įkandin jos per be galo sudėtingėjančius sam- 
protavimus ir visada juos patvirtina. Štai Kanto 
aikštėn iškeltas faktas. Bet šio fakto paaiškinimo, 
mūsų manymu, reikia ieškoti einant visai kitu ke- 
liu nei tas, kuriuo ėjo Kantas. 

Intelektas, kokį mums jį vaizduoja Kantas, pani- 
res į erdviškumo atmosferą ir taip neatskiriamai su 
juo susijęs, kaip gyvas kūnas su oru, kuriuo kvėpuo- 

ja. Mūsų suvokimai mus pasiekia tik perėję per šią 
atmosferą. Jie iš anksto prisisodrina joje mūsų geo- 
metrijos, taigi mūsų gebėjimas mąstyti įžvelgia tik 
tas matematines materijos savybes, kurias iš anksto 
jai priskyrė mūsų gebėjimas suvokti. Tad mes aiš- 
kiai įsitikiname, kad materija nesipriešindama pa- 
klūsta mūsų samprotavimams; bet ši materija tuo, 
kas joje yra mąstoma, yra mūsų kūrinys: apie tik- 
rove „savaime“ mes nieko nežinome ir niekada nie- 
ko nesužinosime, nes suvokiame tik jos atspindžius, 
perėjusius per mūsų gebėjimo suvokti formas. Jei ke- 
tiname ką nors teigti apie ją, nedelsiant iškyla prie- 
šingas teiginys, ir jis yra vienodai įrodomas, vieno- 
dai tikėtinas; erdvės idealumas, tiesiogiai įrodomas 
pažinimo analize, yra netiesiogiai įrodomas antino- 
mijomis, prie kurių veda priešinga tezė. Tokia yra 
pagrindinė Kanto kritikos idėja. Ji paskatino Kantą 
besąlygiškai atmesti vadinamąsias „empiristines“ pa- 
žinimo teorijas. Mūsų nuomone, ji yra lemiama to, 
ką neigia, atžvilgiu. Bet ar tuo, ką teigia, ji tikrai 
išsprendžia problemą? 

Ji ima erdvę kaip visiškai gatavą mūsų gebėjimo 
suvokti formą - tikrą deus ex machina““', apie kurį 
nežinoma nei kaip jis atsirado, nei kodėl jis yra vei- 
kiau toks, o ne kitoks. Ji ima „daiktus savaime“, ku- 
rių, jos įsitikinimu, mes visai negalime pažinti: tad 
kokią ji turi teisę teigti jų egzistavimą, netgi kaip 
„problemišką“? Jei nepažini tikrovė siunčia mūsų 
gebėjimui suvokti juslinę įvairovę, gebančią tiksliai 
prie jo prisitaikyti, ar dėl to ji nėra iš dalies pažini? 
Ir ar tirdami šį prisitaikymą nebūsime priversti bent 
jau vienu atžvilgiu tarti, kad tarp daiktų ir mūsų 

dvasios yra iš anksto nustatyta dermė? Tai greito- 
siomis sumesta hipotezė, be kurios Kantas visiškai 
teisingai norėjo išsiversti. Iš esmės todėl, kad Kan- 
tas neskyrė erdviškumo laipsnių, jis buvo priverstas 
imti erdvę kaip visiškai gatavą, — dėl to kyla klau- 
simas, kaip prie jos prisitaiko „juslinė įvairovė“. Dėl 
tos pačios priežasties jis buvo įsitikinęs, kad materi- 
ja yra padalyta į dalis, absoliučiai išorines viena ki- 
tos atžvilgiu: dėl to randasi antinomijos, iš kurių aiš- 
kiai matyti, kad tezė ir antitezė suponuoja visišką 
materijos sutapimą su geometrine erdve, ir kurios iš- 
kart dingsta, vos tik liaujamės taikę materijai tai, 
kas teisinga grynosios erdvės atžvilgiu. Pagaliau, iš 
to išplaukia išvada, kad yra trys, ir tik trys, alter- 
natyvos, iš kurių turi rinktis pažinimo teorija: arba 
dvasia taikosi prie daiktų, arba daiktai taikosi prie 
dvasios, arba reikia pripažinti, kad yra paslaptinga 
daiktų ir dvasios darna. 

Bet iš tikrųjų yra ketvirtoji galimybė, apie kurią, 
atrodo, nepagalvojo Kantas - visų pirma todėl, kad 
nemanė, jog dvasia pranoksta intelektą, o kita ver- 
tus (kas iš esmės yra tas pats), todėl, kad neprisky- 
rė trukmei absoliučios būties, a priori sudėjo laiką 
ir erdvę į vieną gretą. Šią ketvirtąją galimybę pir- 
miausia sudarytų tai, kad į intelektą būtų žiūrima 
kaip į ypatingą dvasios funkciją, iš esmės nukreip- 
tą į inertišką materiją. Be to, ją sudarytų pripažini- 
mas, kad tiek materija nelemia intelekto formos, tiek 
intelektas neprimeta savo formos materijai, tiek ma- 
terija ir intelektas nesiderina vienas prie kito dėl kaž- 
kokios iš anksto nustatytos darnos, bet kad intelek- 
tas ir materija palaipsniui prisitaikė vienas prie ki- 

to, idant galų gale pasiektų bendrą formą. Šis pri- 
sitaikymas, beje, turėjo vykti visiškai natūraliai, nes 
to paties judėjimo ta pati inversija sukūrė kartu dva- 
sios intelektualumą ir daiktų materialumą. 

Šiuo požiūriu žinojimas, kurį apie materiją mums 
suteikia, viena vertus, mūsų suvokimas ir, kita ver- 
tus, mokslas, mums atrodo apytikris, bet ne santy- 
kinis. Mūsų suvokimas, kurio paskirtis yra nušvies- 
ti mūsų veiksmus, atlieka materijos padalijimą, ku- 
ris visada yra pernelyg ryškus, pernelyg priklauso- 
mas nuo praktinių poreikių ir, vadinasi, visada rei- 
kalauja peržiūros. Mūsų mokslas, siekiantis įgyti ma- 
tematinę formą, pernelyg pabrėžia materijos erdviš- 
kumą; todėl jo schemos paprastai yra pernelyg tiks- 
lios ir, be to, visada perdarytinos. Kad mokslinė te- 
orija būtų užbaigta, dvasia turėtų iškart aprėpti 
daiktų visumą ir tiksliai nustatyti vienų ryšį su ki- 
tais; bet iš tikrųjų mes esame priversti formuluoti 
problemas vieną po kitos terminais, kurie dėl to yra 
laikino pobūdžio, taigi kiekvienos problemos spren- 
dimą nuolat tikslina kitų problemų sprendimas, ir 
mokslas apskritai yra reliatyvus, priklausomas nuo 
atsitiktinės tvarkos, kuria paeiliui keliamos proble- 
mos. Šia prasme ir šiuo mastu mokslą ir reikia lai- 
kyti konvencionaliu. Bet šis konvencionalumas, taip 
sakant, yra de facto, o ne de jure. Iš principo pozi- 
tyvusis mokslas yra nukreiptas į pačią tikrovę, jei 
tiktai ji neperžengia savo srities, kurią sudaro iner- 
tiška materija. 

Šitaip žvelgdami į mokslinį pažinimą, mes išaukš- 
tiname jį. Užtat pažinimo teorija tampa be galo sun- 
kiu, pranokstančiu grynojo intelekto jėgas dalyku. 

Išties jau nebepakanka atlikus kruopščią analizę nu- 
statyti minties kategorijas, reikia atskleisti jų kilmę. 
O kalbėdami apie erdvę, turime sui generis dvasios 
pastangomis sekti užerdviškumo, degraduojančio į 
erdviškumą, pažangą arba veikiau atžangą. Pakilę 
kiek įmanoma aukščiau savo sąmonėje, kad paskui 
galėtume laipsniškai leistis žemyn, mes aiškiai jau- 
čiame, kad mūsų Aš išsiskleidžia į inertiškus atsimi- 
nimus, išorinius vieni kitų atžvilgiu, užuot pasireiš- 
kęs kaip nedaloma veikli valia. Bet tai tik pradžia. 
Mūsų sąmonė, bendrais bruožais pavaizduodama šį 
judėjimą, parodo mums jo kryptį ir leidžia numatyti 
galimybę, kad jis vyks iki galo; bet pati sąmonė taip 
toli neina. Priešingai, jei mes nagrinėsime materiją, 
kuri iš pradžių mums atrodė sutampanti su erdve, 
įsitikinsime, kad juo labiau sutelkiame dėmesį į erd- 
vę, tuo labiau dalys, kurios mums atrodė esančios 
greta viena kitos, įeina viena į kitą ir kiekviena iš 
jų yra veikiama visumos, kuri, vadinasi, pati kaž- 
kokiu būdu yra joje. Taigi nors materija plėtojasi erd- 
vės kryptimi, ji nepadaro to iki galo; iš to galima pa- 
daryti išvadą, kad ji tik toliau tęsia tą judėjimą, ku- 
rio užuomazgas mums galėjo bendrais bruožais pa- 
vaizduoti mūsų sąmonė. Vadinasi, mes laikome abu 
grandinės galus, nors neįstengiame nutverti kitų jos 
grandžių. Ar visada jos mums išsprūs? Reikia turėti 
galvoje, kad filosofija, tokia, kaip mes ją apibrėžia- 
me, dar nevisiškai suvokė save. Fizika supranta sa- 
vo vaidmenį, kai stumia materiją erdvės kryptimi; 
bet ar suprato metafizika savąjį, kai paprasčiausiai 
sekė fizikos pėdomis, puoselėdama chimerišką viltį, 
kad nueis toliau ta pačia kryptimi? Ar, priešingai, 

jos tikroji užduotis nebus užkopti tuo šlaitu, kuriuo 
leidžiasi fizika, sugrąžinti materiją prie jos ištakų ir 
palaipsniui sukurti kosmologiją, kuri būtų, jei gali- 
ma taip sakyti, apgręžta psichologija? Visa, kas at- 
rodo pozityvu fizikui ir geometrui, šiuo nauju požiū- 
riu tampa pertrūkiu arba tikrojo pozityvumo, kurį 
reikėtų apibrėžti psichologijos terminais, pertvarka. 

Žinoma, jei turėsime galvoje nuostabią matema- 
tikos tvarką, visišką daiktų, kuriais ji užsiima, dar- 
ną, logiką, būdingą skaičiams ir figūroms, mūsų tik- 
rumą dėl to, kad, nors ir kokie skirtingi ir sudėtin- 
gi būtų mūsų samprotavimai apie tą patį dalyką, 
mes visada prieisime prie tos pačios išvados, - nie- 
kas nesiryš iš pažiūros tokias pozityvias savybes lai- 
kyti neiginių sistema, veikiau tikrosios realybės ne- 
buvimu nei buvimu. Bet nereikia užmiršti, kad mū- 
sų intelektas, kuris konstatuoja šią tvarką ir ja ste- 
bisi, yra orientuotas ta pačia kryptimi kaip ir judė- 
jimas, atvedantis prie materialumo ir erdviškumo jo 
objektą. Kuo daugiau sudėtingumo jis suteikia sa- 
vo objektui analizuodamas jį, tuo sudėtingesnė yra 
tvarka, kurią jis randa tame objekte. Ir ši tvarka, 
ir šis sudėtingumas neišvengiamai veikia intelektą 
kaip pozityvi realybė, nes realybė ir intelektas yra 
vienos krypties. 

Kai poetas man skaito savo eiles, jis gali taip su- 
dominti mane, kad aš persiimsiu jo mintimis, paju- 
siu jo jausmus, išgyvensiu tą paprastą būseną, ku- 
rią jis suskaidė į sakinius ir žodžius. Tada aš įsijau- 
siu į jo įkvėpimą, seksiu įkandin jo tolydžiu judėji- 
mu, kuris, kaip ir pats įkvėpimas, yra nedalomas ak- 
tas. Bet užtenka man tik atpalaiduoti dėmesį, atlais- 
vinti tai, kas manyje buvo įtempta, kad garsai, lig 

tol skendėję prasmėje, man pasirodytų ryškiai vie- 
nas po kito visu savo materialumu. Tam man ne- 
reikia nieko pridurti; užtenka tiktai nieko neišmes- 
ti. Juo labiau aš atsipalaiduosiu, tuo labiau ryškės 
atskirų garsų seka: panašiai kaip sakiniai suiro į žo- 
džius, taip žodžiai subirs į skiemenis, kuriuos aš su- 
voksiu vieną po kito. Įsivaizduokime toliau: tada jau 
raidės atsiskirs viena nuo kitos, ir aš išvysiu, kaip 
jos rikiuojasi ir susikimba įsivaizduojamame popie- 
riaus lape. Tada aš žavėsiuosi jų darniomis pynėmis, 
nuostabia jų rikiuotės tvarka, tuo, kaip tiksliai rai- 
dės randa vietą skiemenyje, skiemenys - žodžiuose, 
o žodžiai —- sakiniuose. Juo toliau judėsiu visiškai ne- 
gatyvia atsipalaidavimo kryptimi, tuo didesnį sukur- 
siu tįsumą ir sudėtingumą; kuo didesnis savo ruož- 
tu darysis sudėtingumas, tuo nuostabesnė man at- 
rodys nepajudinama tvarka, viešpataujanti tarp ele- 
mentų. Ir vis dėlto šis sudėtingumas ir šis tįsumas 
nereiškia nieko pozityvaus: jie atspindi tik valios sto- 
ką. Kita vertus, tvarka turi augti drauge su sudė- 
tingumu, nes ji yra tik vienas iš jo aspektų: juo dau- 
giau simbolinių dalių įžvelgiame nedalomoje visumo- 
je, tuo labiau neišvengiamai didėja santykių tarp tų 
dalių skaičius, nes tas pats realios visumos nedalu- 
mas ir toliau aprėpia vis augančią simbolinių ele- 
mentų daugybę, į kurią ją suskaidė dėmesio atpa- 
laidavimas. Panašus palyginimas tam tikru mastu 
paaiškina, kaip tas pats pozityvios realybės sunai- 
kinimas, ta pati tam tikro pradinio judėjimo inver- 
sija gali kartu sukurti tįsumą erdvėje ir nuostabią 
tvarką, kurią joje atranda mūsų matematika. Be abe- 
jo, abu atvejai skiriasi tuo, kad žodžiai ir raidės bu- 
vo išrasti sąmoningomis žmonijos pastangomis, o erd- 

vė atsiranda automatiškai, panašiai kaip atsiranda 
skirtumas, kai yra duoti abu atimties dėmenys“. Bet 
abiem atvejais begalinis dalių sudėtingėjimas ir to- 
bula jų tarpusavio koordinacija buvo sukurti kartu 
inversijos, kuri iš esmės yra pertrūkis, t. y. pozity- 
viosios realybės sumažėjimas. 

Visi mūsų intelekto veiksmai yra nukreipti į geo- 
metriją kaip į tikslą, kur jie įgyja tobulą užbaigtu- 
mą. Bet kadangi geometrija neišvengiamai yra pir- 
mesnė už juos (nes šie veiksmai niekada negali su- 
kurti erdvės, o gali tik priimti ją kaip duotą), aki- 
vaizdu, kad pagrindinė mūsų intelekto spyruoklė, 
verčianti jį dirbti, yra slapta geometrija, būdinga 
mūsų erdvės įsivaizdavimui. Tuo galima įsitikinti 
nagrinėjant dvi pagrindines intelekto funkcijas - ge- 
bėjimą dedukuoti ir gebėjimą indukuoti. 


3 Mūsų palyginimas tik išplėtoja termino 40y06*V, kaip jį su- 
pranta Plotinas, turinį. Viena vertus, šio filosofo žoyo; yra kuria- 
moji ir informuojančioji galia, yvyņřľ aspektas arba fragmentas, 
o kita vertus, Plotinas kartais kalba apie jį kaip apie diskursą. 
Apskritai šiame skyriuje mūsų nustatomas santykis tarp „tįsu- 
mo“ ir „įtampos“ kai kuriais atžvilgiais yra panašus į Plotino su- 
ponuojamą santykį (samprotavimuose, iš kurių tikriausiai sėmė- 
si įkvėpimo p. Ravaissonas??)), kai jis paverčia tįsumą, be abejo, 
ne pradinės Būties inversija, bet jos esmės susilpnėjimu, vienu iš 
paskutinių procesijos?3) etapų (žr. ypač Enn. IV, III, 9-11 ir III, 
VI, 17-18). Tačiau antikinė filosofija nepastebėjo, kokių pasek- 
mių tai turėjo matematikai, nes Plotinas, kaip ir Platonas, paver- 
tė matematines esmes absoliučiomis realybėmis. Visų pirma ši fi- 
losofija leidosi suklaidinama trukmės ir tįsumo visiškai išorinės 
analogijos. Ji traktavo pirmąją lygiai kaip antrąjį, laikydama po- 
kyti nekintamumo nuosmukiu, juntamąjį pasaulį - protu suvo- 
kiamo pasaulio nuopuoliu. Iš to, kaip parodysime kitame skyriu- 
je, randasi filosofija, nesuprantanti tikrosios intelekto paskirties 
ir tikslo. 

Pradėkime nuo dedukcijos. Tas pats judesys, ku- 
riuo brėžiu figūrą erdvėje, sukuria ir jos savybes: jos 
yra matomos ir juntamos pačiame šiame judesyje; aš 
jaučiu, išgyvenu erdvėje apibrėžimo santykį su jo 
pasekmėmis, prielaidų santykį su išvada. Visos ki- 
tos sąvokos, kurių idėją man pakiša patyrimas, tik 
iš dalies gali būti sukurtos a priori; todėl jų apibrė- 
žimas bus netobulas, ir dedukcijos, į kurias įeis šios 
sąvokos, kad ir kaip griežtai išvadas sietume su prie- 
laidomis, visada pasižymės šiuo netobulumu. Bet kai 
smėlyje iš akies nubrėžiu trikampio pagrindą ir pra- 
dedu brėžti abu kampus prie pagrindo, aš tikrai ži- 
nau ir puikiai suprantu, kad jeigu abu šie kampai 
prie pagrindo yra lygūs, tai ir kraštinės bus lygios, 
taigi figūra gali apsiversti, ir niekas joje nepasikeis. 
Aš tai žinojau kur kas anksčiau nei išmokau geo- 
metriją. Taigi pirma mokslinės geometrijos yra na- 
tūralioji geometrija, kurios aiškumas ir akivaizdumas 
pranoksta visų kitų dedukcijų aiškumą ir akivaizdu- 
mą. Pastarosios turi reikalą ne su dydžiais, bet su 
savybėmis. Be abejo, jos sudaromos pagal pirmųjų 
pavyzdį, ir jų jėgą lemia tai, kad pro savybes mes 
neaiškiai matome prasišviečiant dydį. Pažymėsime, 
kad su padėtimi ir dydžiu susiję klausimai yra pir- 
mieji klausimai, su kuriais susiduria mūsų veikla; iš- 
oriškai veiksmu pasireiškiantis intelektas juos iš- 
sprendžia pirmiau, nei pasirodo mąstantis intelektas: 
laukinis geriau nei civilizuotas žmogus sugeba įver- 
tinti atstumą, nustatyti kryptį, atkurti iš atminties 
dažnai sudėtingą jo įveikto kelio schemą ir tiesia li- 
nija sugrįžti į tą vietą, iš kurios išėjo“. Kadangi gy- 


4 Bastian, Le cerveau, Paris, 1882, vol. I, p. 166-170. 

vūnas nedaro aiškių išvadų, nesudaro aiškių sąvo- 
kų, tai jis neįsivaizduoja ir vienalytės erdvės. Jūs ne- 
galite imti tos erdvės kaip duotos, kartu neįdiegda- 
mi potencialios geometrijos, savaime išsigimstančios 
į logiką. Filosofų nenoras nagrinėti daiktus šiuo po- 
žiūriu kyla dėl to, kad loginis intelekto darbas jiems 
atrodo pozityvi dvasios pastanga. Bet jei dvasingu- 
mu laikysime žengimą į priekį, prie vis naujų kūri- 
nių, prie išvadų, kurios yra nebendramatės su prie- 
laidomis ir jų nesąlygojamos, tai turėsime pasakyti, 
kad vaizdinys, judantis tarp būtinosios determina- 
cijos santykių, per prielaidas, kuriose iš anksto glū- 
di jų išvada, juda priešinga, materialumo kryptimi. 
Tai, kas intelekto požiūriu atrodo kaip pastanga, iš 
tikrųjų yra atsipalaidavimas. Ir kadangi intelekto 
požiūriu automatiškai iš erdvės išvesti geometriją, o 
iš pačios geometrijos - logiką yra petitio principii, 
tai, priešingai, jei erdvė yra paskutinė judėjimo dva- 
sios atsipalaidavimo linkme riba, vadinasi, negalima 
imti erdvės kaip duotos, kartu nepostuluojant logi- 
kos ir geometrijos, esančių kelyje, kurio tikslas yra 
grynoji erdvės intuicija. 

Dar nepakankamai atkreiptas dėmesys į tai, kiek 
mažai reiškia dedukcija psichologijos ir moralės 
moksluose. Iš faktų patvirtinto teiginio čia galima 
padaryti išvadą, kurią galima patikrinti tik iki tam 
tikro taško, tam tikru mastu. Labai greitai turime 
pasitelkti sveiką protą, tai yra tolydų tikrovės pa- 
tyrimą, kad išlankstytume išvadas ir priderintume 
jas prie gyvenimo vingių. Dedukcija moralės daly- 
kams pritaikoma, taip sakant, tik metaforiškai ir 
tiksliai tokiu mastu, kokiu moralinę plotmę galima 
paversti fizine, tai yra išreikšti erdvės simboliais. Me- 

tafora niekada nenueina labai toli, panašiai kaip 
kreivė tik trumpai susilieja su liestine. Kaipgi čia ne- 
sistebėsi tuo, kiek keistumo ir netgi paradoksalumo 
slepia šis dedukcijos silpnumas? Juk tai grynai dva- 
sinis veiksmas, atliekamas vien dvasios jėgomis. At- 
rodo, kad jeigu dedukcija kur nors ir gali jaustis 
kaip namie ir laisvai plėtotis, tai tik tarp dvasinių 
reiškinių, dvasinėje plotmėje. Deja, taip nėra; būtent 
čia ji prieina liepto galą. Priešingai, geometrijoje, ast- 
ronomijoje, fizikoje, kai turime reikalą su mūsų at- 
žvilgiu išoriniais daiktais, dedukcija yra visagalė! Be 
abejo, čia būtinas stebėjimas ir patyrimas, kad su- 
rastume principą, t. y. požiūrį, kuriuo būtų galima 
traktuoti daiktus; bet apskritai, jei pasiseks, jį gali- 
ma surasti iš karto; o turint šį principą, iš jo jau ga- 
lima padaryti toli siekiančias išvadas, kurias visa- 
da patvirtina patyrimas. Kokią išvadą galima pada- 
ryti iš to? Ogi tą, kad dedukcija yra veiksmas, pri- 
klausantis nuo materijos elgesio, prisiderinantis prie 
judrių jos dalių; galų gale ji implicitiškai yra duota 
kartu su erdve, palaikančia materiją. Kol ji rutulio- 
jasi erdvėje arba suerdvintame laike, jai tereikia tik 
plaukti pasroviui. Tik trukmė jai ima kaišioti paga- 
lius į ratus. 

Taigi dedukcija veikia tik su užslėpta mintimi 
apie erdvės intuiciją. Tačiau tą patį galima pasaky- 
ti ir apie indukciją. Iš tiesų nereikia galvoti kaip ge- 
ometrui ir netgi apskritai nereikia galvoti, kad iš to- 
kių pačių sąlygų lauktum tokių pačių faktų. Jau gy- 
vūno sąmonė daro tai, ir visiškai nepriklausomai nuo 
sąmonės pats gyvas kūnas yra sukurtas taip, kad 
viena po kitos einančiose padėtyse, kuriose atsidu- 
ria, pastebėtų jį dominančius panašius dalykus ir at- 

silieptų į dirgiklius atitinkamomis reakcijomis. Bet 
nuo kūno automatiško laukimo ir automatiškos re- 
akcijos dar labai toli iki tikrosios indukcijos, tai yra 
intelektualinės operacijos. Pastaroji pagrįsta įsitiki- 
nimu, kad yra priežastys ir pasekmės ir kad tokios 
pačios pasekmės išplaukia iš tokių pačių priežasčių. 
Jei įsigilinsime į šį dvigubą įsitikinimą, paaiškės štai 
kas. Visų pirma jis suponuoja, kad tikrovė suskai- 
doma į grupes, kurias praktiškai galima laikyti at- 
skiromis ir nepriklausomomis. Jei virinu ant viryk- 
lės puodą vandens, tai pati operacija ir jai naudo- 
jami daiktai iš tikrųjų yra susiję su daugybe kitų 
daiktų ir veiksmų: galų gale taip einant paeiliui nuo 
vieno prie kito paaiškės, kad visa mūsų Saulės sis- 
tema yra susijusi su tuo, kas vyksta šiame erdvės 
taške. Bet tam tikru mastu ir turėdamas ypatingą 
tikslą galiu tarti, kad viskas vyksta taip, lyg grupė 
vanduo-puodas-deganti viryklė yra nepriklausomas 
mikrokosmas. Štai ką visų pirma aš teigiu. Toliau, 
kai sakau, kad šis mikrokosmas visada elgsis lygiai 
taip pat, kad kaitra po tam tikro laiko užvirins van- 
denį, aš tariu, jog tereikia man paimti tam tikrą sis- 
temos elementų skaičių, kad sistema būtų pilna: ji 
pasipildys automatiškai, aš negaliu jos mintimis pa- 
pildyti kaip užsigeidęs. Kai yra deganti viryklė, puo- 
das ir vanduo, taip pat tam tikras trukmės tarpsnis, 
tai virimas, kuris, kaip įrodė vakarykštis patyrimas, 
buvo tai, ko trūko, kad sistema būtų pilna, ją pa- 
pildys rytoj, bet kada, visada. Kuo pagrįstas šis įsi- 
tikinimas? Reikia pažymėti, kad jis būna daugiau ar 
mažiau tvirtas priklausomai nuo aplinkybių ir įgy- 
ja absoliutaus tikrumo pobūdį, kai nagrinėjamą mik- 
rokosmą sudaro vien dydžiai. Iš tikrųjų, jei paimu 

du skaičius, nebegaliu laisvai pasirinkti jų skirtumo. 
Jei duotos dvi trikampio kraštinės ir kampas tarp jų, 
trečioji kraštinė atsiras savaime, trikampis pasipildys 
automatiškai. Aš galiu bet kur ir bet kada nubrėžti 
tokias pačias dvi kraštines su tokiu pačiu kampu 
tarp jų; akivaizdu, kad taip nubraižytus naujus tri- 
kampius bus galima uždėti ant pirmojo ir, vadinasi, 
tokia pati trečioji kraštinė papildys sistemą. Bet jei 
esu visiškai tikras samprotaudamas apie grynai erd- 
vinius apibrėžimus, ar neprivalau tarti, kad kitais 
atvejais tas tikrumas bus tuo tvirtesnis, kuo labiau 
jis priartės prie šio ribinio atvejo? Ar šis ribinis at- 
vejis neprasišvies pro visus kitus? ir ar nenuspalvins 
jų, nelygu jų perregimumas, didesnio ar mažesnio 
ryškumo geometrinės būtinybės atspalviu? Iš tikrų- 
jų, kai sakau, kad mano ant viryklės užkaistas van- 
duo užvirs šiandien, kaip užvirė vakar, ir kad tai 
yra absoliučiai būtina, aš neaiškiai jaučiu, kad ma- 
no vaizduotė perkelia šiandieninę viryklę ant vaka- 
rykštės viryklės, puodą ant puodo, vandenį ant van- 
dens, praslenkančią trukmę ant praslenkančios truk- 
mės ir kad visa kita dabar taip pat turi sutapti dėl 
tos pačios priežasties, dėl kurios sutampa trečioji 
dviejų vienas ant kito uždėtų trikampių kraštinė, jei 
jau sutapo dvi pirmosios. Bet mano vaizduotė taip 
elgiasi tik todėl, kad nekreipia dėmesio į du esminius 
dalykus. Tam, kad šiandieninę sistemą būtų galima 
uždėti ant vakarykštės, reikia, kad pastaroji palauk- 
tų pirmosios, kad sustotų laikas ir viskas pasidary- 


5 Mes nagrinėjome šį klausimą ankstesniajame darbe. Žr. Es- 
sai sur les données immédiates de la conscience, Paris, 1889, 
p. 155-160. 

tų vienalaikiška: taip yra geometrijoje, bet tiktai geo- 
metrijoje. Vadinasi, indukcija visų pirma reikalauja, 
kad fiziniame pasaulyje, kaip ir geometro pasauly- 
je, nebūtų atsižvelgiama į laiką. Bet ji taip pat rei- 
kalauja, kad vienas savybes būtų galima uždėti ant 
kitų kaip dydžius. Jei mintimis perkeliu šiandieni- 
nę degančią viryklę ant vakarykštės, aš, be abejo, 
patvirtinu, kad jos forma liko tokia pati; tam užten- 
ka, kad sutaptų paviršiai ir briaunos. Bet kas yra 
dviejų savybių sutapimas ir kaip jas galima uždėti 
vieną ant kitos, kad būtų galima įsitikinti, jog jos ta- 
pačios? Vis dėlto aš taikau antrajai tikrovės rūšiai 
visa, kas galioja pirmajai. Fizikas vėliau įteisins šią 
operaciją paversdamas, kiek tai įmanoma, savybių 
skirtumus dydžių skirtumais; bet dar pirma bet ko- 
kio mokslo aš esu linkęs sutapatinti kokybes su kie- 
kybėmis, tarsi įžvelgčiau pro pirmąsias prasišviečiant 
geometrinį mechanizmą“. Juo aiškiau jis prasišvie- 
čia, tuo būtiniau, man atrodo, turi pasikartoti tas 
pats faktas tomis pačiomis sąlygomis. Mūsų įsitiki- 
nimu, mūsų indukcijos yra teisingos tokiu mastu, ko- 
kiu ištirpdome kokybinius skirtumus juos palaikan- 
čios erdvės vienalytiškume, todėl geometrija yra ide- 
ali mūsų indukcijų, taip pat ir dedukcijų riba. Ju- 
dėjimas, kurio tikslas yra erdviškumas, palieka pa- 
keliui visut visą intelektualumą - gebėjimą indukuo- 
ti ir gebėjimą dedukuoti. 

Jis sukuria juos dvasioje. Bet jis sukuria taip pat 
daiktų „tvarką“, kurią paskui atranda mūsų induk- 
cija, talkinama dedukcijos. Ši tvarka, kuria remiasi 
mūsų veikla ir kurioje save atpažįsta mūsų intelek- 


6 Op. cit., chap. I et II, passim. 

tas, mums atrodo nuostabi. Ne tik tos pačios esmi- 
nės priežastys visada sukelia apskritai tuos pačius 
padarinius, bet už matomų priežasčių ir padarinių 
mūsų mokslas atranda begalę be galo mažų poky- 
čių, kurie vis tiksliau ir tiksliau prisiderina vieni prie 
kitų vis labiau gilinant analizę, tad šios analizės pa- 
baigoje, mums atrodo, materija tampa pačia geomet- 
rija. Žinoma, intelektas teisėtai žavisi čia vis didė- 
jančio sudėtingumo didėjančia tvarka: tvarka ir su- 
dėtingumas intelektui yra pozityvi realybė, nes yra 
vienos krypties su juo. Bet viskas pasikeičia, kai į 
visą tikrovę apskritai žiūrima kaip į vieną nedalo- 
mą judėjimą į priekį, prie vienas po kito einančių kū- 
rinių. Tada paaiškėja, kad materialiųjų elementų su- 
dėtingumas ir juos tarpusavyje jungianti matemati- 
nė tvarka turi rastis automatiškai, vos tik visumos 
gelmėse įvyksta koks nors pertrūkis arba dalinė in- 
versija. Kadangi intelektas išsiskiria dvasioje pana- 
šiu procesu, jis yra prisitaikęs prie šios tvarkos ir šio 
sudėtingumo ir žavisi jais, nes juose atpažįsta save. 
Bet kas savaime yra pasigėrėtina, kas pelnytai ke- 
lia nuostabą - tai be paliovos atsinaujinanti kūry- 
ba, kurią vykdo visa nepadalyta tikrovė, judėdama 
į priekį, nes joks savaiminis matematinės tvarkos su- 
dėtingėjimas, kad ir moksliškiausias, neatneš į pa- 
saulį ničnieko naujo, o jei yra duota ši kūrybinė jė- 
ga (ir ji yra, kadangi mes ją suvokiame savyje, bent 
jau tada, kai laisvai veikiame), jai tereikia tik ati- 
trūkti nuo saves, kad atsipalaiduotų, tereikia tik at- 
sipalaiduoti, kad pasidarytų tįsi, tereikia tik pasida- 
ryti tįsiai, kad matematinė tvarka, valdanti tokių 
skirtingų elementų išsidėstymą, ir griežtas juos jun- 
giantis determinizmas aiškiai parodytų kūrybinio ak- 

to pertrūkį; beje, jie sudaro vieningą visumą su pa- 
čiu šiuo pertrūkiu. 

Šią visiškai negatyvią tendenciją ir išreiškia at- 
skiri fizinio pasaulio dėsniai. Nė vienas iš jų atski- 
rai neturi objektyvios realybės: jis yra sukurtas 
mokslininko, kuris nagrinėjo daiktus tam tikru po- 
žiūriu, išskyrė tam tikrus kintamuosius dydžius, pri- 
taikė tam tikrus sutartinius matavimo vienetus. Ir 
vis dėlto materijai yra būdinga bemaž matematinė, 
objektyvi tvarka, prie kurios darydamas pažangą 
artėja mūsų mokslas. Juk jeigu materija yra netį- 
sumo suglebimas ir virtimas tįsumu, o kartu laisvės 
virtimas būtinybe, tai, netgi ne visai sutapdama su 
grynąja vienalyte erdve, ji yra sukuriama judėjimo, 
vedančio į ją, ir todėl yra kelyje į geometriją. Teisy- 
bė, jai neįmanoma visiškai pritaikyti matematinės 
formos dėsnių. Tam reikėtų, kad ji išeitų iš trukmės 
ir taptų grynąja erdve. 

Niekada deramai neatskleisime, kiek dirbtinumo 
yra matematinėje fizikos dėsnio formoje ir, vadina- 
si, mūsų moksliniame daiktų pažinime'. Mūsų ma- 
tavimo vienetai yra sutartiniai ir, jei galima taip sa- 
kyti, svetimi gamtos užmačioms: kaip galima tarti, 
kad gamta susieja visas šilumos savybes su tos pa- 
čios gyvsidabrio masės plėtimusi arba su tos pačios 
pastovaus tūrio oro masės slėgio kitimu? Bet tai dar 
ne viskas. Apskritai matavimas yra perdėm žmogiš- 
kas veiksmas, suponuojantis, kad vienas daiktas re- 
aliai arba mintimis uždedamas ant kito tam tikrą 
kartų skaičių. Gamta ir galvoti nepagalvojo apie to- 


7 Mes čia turime galvoje daugiausia gilias p. Ed. Le Roy?! stu- 
dijas, paskelbtas žurnale Revue de mėtaphysigue et de morale. 

kį uždėjimą. Ji nematuoja ir neskaičiuoja, o fizika 
skaičiuoja, matuoja, sieja vienus „kokybinius“ poky- 
čius su kitais, kad nustatytų dėsnius, ir jai tai pa- 
vyksta. Jos sėkmė būtų nepaaiškinama, jei judėji- 
mas, sukuriantis materialumą, nebūtų tas pats ju- 
dėjimas, kuris, mūsų pratęstas iki savo baigmės, tai 
yra iki pat vienalytės erdvės, galų gale priverčia 
mus skaičiuoti, matuoti, sekti elementų, kurie yra 
vieni kitų funkcijos, tarpusavio pokyčius. Kad įvyk- 
dytų tokį pratęsimą, mūsų intelektas turi tik pratęsti 
save patį, nes jis iš prigimties tiesiasi į erdvę ir ma- 
tematiką, - juk intelektualumas ir materialumas yra 
vienodos prigimties ir pasireiškia vienodai. 

Jei matematinė tvarka būtų pozityvus dalykas, jei 
egzistuotų materijai būdingi dėsniai, panašūs į mū- 
sų teisynų įstatymus, mūsų mokslo laimėjimai panė- 
šėtų į stebuklus. Iš tikrųjų, kaip mums pavyktų su- 
rasti gamtos etaloną ir, siekiant nustatyti tarpusavio 
santykius, išskirti tiksliai tuos kintamuosius, kuriuos 
būtų pasirinkusi gamta? Bet kokio nors matematiško 
mokslo sėkmė būtų ne mažiau nesuprantama, jei ma- 
terija nepasižymėtų viskuo, ko reikia, kad tilptų į mū- 
sų rėmus. Todėl yra įmanoma tik viena priimtina hi- 
potezė: matematinė tvarka neturi nieko pozityvaus, 
ji yra forma, į kurią savaime linksta tam tikras per- 
trūkis, ir materialumą sudaro būtent šitokios rūšies 
pertrūkis. Tad suprantama, kodėl mūsų mokslas, ku- 
ris yra atsitiktinis, priklausomas nuo kintamųjų, ku- 
riuos pasirinko, priklausomas nuo tvarkos, kuria pa- 
eiliui kėlė problemas, vis dėlto sulaukia sėkmės. 
Mokslas kaip visuma galėtų būti visai kitoks ir vis 
dėlto sulaukti sėkmės. Taip yra todėl, kad gamtos pa- 
grindo nesudaro jokia apibrėžta matematinių dėsnių 

sistema, o matematika apskritai nurodo tik kryptį, ku- 
ria juda materija. Suteikite kokią tik norite padėtį vie- 
nai iš šių mažų kamštinių lėlių su švino kojomis - pa- 
guldykite ją ant nugaros, pastatykite ant galvos, pa- 
mėtėkite ją į orą: ji vis tiek visada automatiškai atsi- 
stos ant kojų. Taip yra ir su materija: galime ją imti 
už bet kurio galo ir elgtis su ja kaip panorėję, ji vis 
tiek pateks į kokius nors iš mūsų matematinių rėmų, 
nes ji prisodrinta geometrijos. 

Bet filosofas, ko gero, atsisakys pagrįsti pažinimo 
teoriją panašiais samprotavimais. Jis tam priešta- 
raus, kadangi jam atrodys, jog matematinė tvarka, 
vien todėl, kad tai tvarka, yra kažkas pozityvaus. 
Veltui mes sakome, kad ši tvarka automatiškai atsi- 
randa, kai įvyksta priešingos tvarkos pertrūkis, kad 
ji ir yra šis pertrūkis. Nepaisant to, ir toliau išlieka 
įsitikinimas, kad galėjo visai nebūti jokios tvarkos ir 
kad matematinė daiktų tvarka, kaip pergalė prieš 
netvarką, pasižymi pozityvia realybe. Labiau įsigi- 
linę į šį klausimą pamatysime, kokį svarbų vaidme- 
nį netvarkos idėja vaidina problemose, susijusiose su 
pažinimo teorija. Ji nepasireiškia ten atvirai, ir to- 
dėl ja niekas nesidomi. Tačiau pažinimo teorija tu- 
rėtų prasidėti šios idėjos kritika, nes jei svarbiausias 
klausimas - kaip ir kodėl tikrovė paklūsta tam tik- 
rai tvarkai, taip yra todėl, kad jokios tvarkos nebu- 
vimas yra įmanomas ir suvokiamas. Tiek realistas, 
tiek idealistas mano, kad galvoja apie šį tvarkos ne- 
buvimą: realistas — kai kalba apie taisyklingumą, 
kurį galimai gamtos netvarkai iš tikrųjų primeta 
„objektyvūs“ dėsniai, idealistas - kai taria esant 
„Juslinę įvairovę“, kurioje veikiant organizuojančiai 
mūsų proto įtakai randasi tvarka ir kuri, vadinasi, 

pati nepasižymi tvarka. Taigi pirmiausia reikia ap- 
tarti netvarkos, suprantamos tvarkos nebuvimo pras- 
me, idėją. Filosofija ją pasiskolina iš kasdienio gy- 
venimo. Ir neginčijama tai, kad paprastai, kalbėda- 
mi apie netvarką, mes apie kažką galvojame. Bet 
apie ką gi mes galvojame? 

Kitame skyriuje pamatysime, kaip sunku apibū- 
dinti negatyvios idėjos turinį ir su kokiomis iliuzijo- 
mis susiduria, į kokius neįveikiamus sunkumus įsi- 
velia filosofija vien todėl, kad tai nebuvo padaryta. 
Sunkumai ir iliuzijos paprastai atsiranda todėl, kad 
iš esmės laikinas raiškos būdas laikomas galutiniu 
ir į teorinio mąstymo plotmę perkeliamas metodas, 
skirtas praktikai. Jei paimsiu iš knygų spintos pir- 
mą pasitaikiusį tomą, užmetęs akį į jį galėsiu, dė- 
damas jį atgal į lentyną, pasakyti: „Tai ne eilėraš- 
čiai“. Ar tikrai tai pastebėjau vartydamas knygą? Ži- 
noma, ne. Aš niekada nemačiau ir niekada nepama- 
tysiu eilėraščių nebuvimo. Aš mačiau prozą. Bet ka- 
dangi man dabar rūpi poezija, apibūdinu tai, ką 
randu, atsižvelgdamas į tai, ko ieškau, ir užuot sa- 
kęs: „Tai proza“, sakau: „Tai ne eilėraščiai“. Prie- 
šingai, jeigu kils noras skaityti prozą ir man paklius 
poezijos tomas, aš sušuksiu: „Tai ne proza“, šitaip 
išreikšdamas savo suvokimo, kuris man rodo eilėraš- 
čius, duomenis savo lūkesčių ir dėmesio, sutelktų į 
prozos idėją ir trokštančių kalbėti tiktai apie ją, kal- 
ba. O jeigu dabar ponas Jourdainas??' išgirstų ma- 
ne, jis, be abejo, iš mano abiejų šūksnių padarytų 
išvadą, kad proza ir poezija yra dvi kalbos formos, 
vartojamos knygose, ir kad šios mokslinės formos pri- 
sišliejo prie paprastos kalbos, kuri nėra nei proza, nei 
poezija. Kalbėdamas apie šį dalyką, kuris nėra nei 

poezija, nei proza, jis, beje, manytų, kad apie jį ir 
galvoja, tačiau tai būtų viso labo pseudovaizdinys. 
Eikime toliau: pseudovaizdinys galėtų sukurti pseu- 
doproblemą, jeigu ponas Jourdainas paklaustų sa- 
vo filosofijos profesorių, kokiu būdu prozos forma ir 
poezijos forma prisidėjo prie to, kas neturėjo nei vie- 
nos, nei kitos, ir jeigu jis panorėtų, kad būtų sukurta 
kokia nors teorija, kaip šios abi formos buvo priskir- 
tos šiai paprastai materijai. Jo klausimas būtų ab- 
surdiškas, ir absurdiškumas rastųsi iš to, kad jis pa- 
vertė bendru prozos ir poezijos pagrindu jų abiejų 
kartu neigimą užmiršdamas, jog vienos neigimas 
reiškia kitos teigimą. 

Taigi tarkime, kad yra dvi tvarkos atmainos ir kad 
abi tos tvarkos yra priešingos viena kitai tos pačios 
rūšies viduje. Be to, tarkime, kad netvarkos idėja kyla 
mūsų prote kiekvieną sykį, kai ieškodami vienos tvar- 
kos atmainos aptinkame kitą. Tada netvarkos idėja 
įgytų aiškią reikšmę kasdienio gyvenimo praktikoje: 
ji objektyvuotų kalbos patogumui dvasios nusivylimą, 
kai ji išvysta ne tą tvarką, kurios jai reikia, tvarką, 
su kuria ji tuo metu neturi ką veikti ir kuri šia pras- 
me jai neegzistuoja. Bet ši idėja neturėtų jokio teori- 
nio pritaikymo. O jeigu nieko nepaisydami norėsime 
ją įdiegti į filosofiją, neišvengiamai išleisime iš akių 
tikrąją jos reikšmę. Ji konstatavo tam tikros tvarkos 
nebuvimą, bet kitos tvarkos (kuria neturėjo domėtis) 
naudai; o kadangi ji paeiliui taikoma kiekvienai iš jų 
ir netgi be paliovos šokinėja nuo vienos prie kitos, mes 
ją pagausime pusiaukelėje, arba veikiau ore, kaip 
skraidyklę tarp dviejų rakečių, ir elgsimės su ja taip, 
lyg ji atspindėtų ne vienos ar kitos tvarkos nebuvi- 
mą, bet abiejų kartu, - kažką, ko neįmanoma nei su- 

vokti, nei mąstyti, kažką grynai žodiška. Taip ran- 
dasi problema, kokiu būdu tvarka primeta save ne- 
tvarkai, forma - materijai. Šitaip analizuodami rafi- 
nuotą netvarkos idėją įsitikinsime, kad ji ničnieko ne- 
reiškia, ir kartu išnyks su ja susijusios problemos. 

Teisybė, nuo pat pradžių reikėtų skirti, priešprie- 
šinti viena kitai abi tvarkos atmainas, kurios papras- 
tai sumaišomos. Kadangi šis sumaišymas sukėlė pa- 
grindinius pažinimo problemos sunkumus, ne pro 
šalį bus dar kartą aptarti tas ypatybes, kuriomis ski- 
riasi abi tvarkos. 

Apskritai tikrovė yra sutvarkyta būtent tokiu 
mastu, kokiu ji atitinka mūsų mąstymą. Vadinasi, 
tvarka yra tam tikra subjekto ir objekto darna. Tai 
dvasia, atrandanti save daiktuose. Bet dvasia, kaip 
sakėme, gali judėti dviem priešingomis kryptimis. 
Kartais ji juda savo natūralia kryptimi: tada tai yra 
pažanga įtampos pavidalu, nepaliaujama kūryba, 
laisva veikla. Kartais pasuka atgaline kryptimi, ir ši 
inversija, įvykdyta iki galo, atveda prie tįsumo, prie 
būtinos elementų, išorinių vienas kito atžvilgiu, tar- 
pusavio determinacijos, žodžiu, prie geometrinio me- 
chanizmo. Bet ar mums atrodo, kad patyrimas pasu- 
ko pirmąja kryptimi, ar kad patraukė antrąja, abiem 
atvejais sakome, kad yra tvarka, nes abiejuose pro- 
cesuose dvasia atranda save. Tad natūralu, kad mes 
juos painiojame. Norint išvengti painiavos, reikėtų 
abiem tvarkos atmainoms duoti skirtingus pavadini- 
mus, o tai padaryti nelengva dėl jų įgyjamų formų 
įvairovės ir permainingumo. Antrosios rūšies tvarką 
būtų galima apibrėžti pasitelkus geometriją, kuri yra 
kraštutinė jos riba; apskritai kalbant, ji visada turi- 
ma galvoje, kai tarp priežasčių ir pasekmių randame 

būtinos determinacijos santykį. Ji sukelia inercijos, 
pasyvumo, automatizmo idėjas. O pirmosios rūšies 
tvarka, be abejo, svyruoja apie tikslingumą; vis dėlto 
jos negalima juo apibrėžti, nes ji būna tai aukščiau, 
tai žemiau už jį. Savo aukščiausiomis formomis ji 
pranoksta tikslingumą, nes apie laisvą veiksmą ar- 
ba apie meno kūrinį galima pasakyti, kad jie išreiš- 
kia tobulą tvarką, ir vis dėlto juos galima perteikti 
idėjų sąvokomis tik apytikriai ir tik atgaline data. 
Gyvybė apskritai, traktuojama kaip kūrybinė evoliu- 
cija, yra kažkas panašaus; ji pranoksta tikslingumą, 
jei tikslingumu laikomas suvoktos arba iš anksto su- 
vokiamos idėjos realizavimas. Vadinasi, tikslingumo 
rėmai yra pernelyg siauri gyvybei kaip visumai. Prie- 
šingai, dažnai jie būna per daug platūs vienokiai ar 
kitokiai konkrečiai gyvybės apraiškai. Kad ir kaip 
būtų, čia visada turime reikalą su gyvybingumu, ir 
viso mūsų veikalo tikslas yra nustatyti, kad gyvy- 
bingumas yra orientuotas į valingumą. Todėl galima 
sakyti, kad ši pirmoji tvarkos rūšis yra gyvybingumo 
arba valingumo tvarka, o antroji, priešingai, - iner- 
cijos ir automatizmo. Sveikas protas, beje, instinkty- 
viai skiria šias dvi tvarkos atmainas, bent jau kraš- 
tutiniais atvejais; taip pat instinktyviai jis jas ir su- 
artina. Apie astronominius reiškinius sakoma, kad 
jie liudija nuostabią tvarką; čia turima galvoje tai, 
kad juos galima numatyti matematiškai. Ir ne ma- 
žiau nuostabi tvarka įžvelgiama Beethoveno simfo- 
nijoje, kuriai būdingas genialumas, originalumas ir, 
vadinasi, netgi nenuspėjamumas. 

Bet tik išskirtiniais atvejais pirmosios rūšies tvar- 
ka įgyja tokią aiškią formą. Paprastai ji pasižymi to- 
kiomis savybėmis, kurias esame suinteresuoti pai- 

nioti su priešingos tvarkos savybėmis. Visiškai tik- 
ras dalykas, pavyzdžiui, kad jeigu mes tyrinėtume 
gyvybės kaip visumos evoliuciją, tai mūsų dėmesį 
patrauktų jos judėjimo savaimingumas ir jos veiks- 
mų nenuspėjamumas. Bet kasdieniame gyvenime 
mes susiduriame su viena ar kita gyva būtybe, su 
vienomis ar kitomis specifinėmis gyvybės apraiško- 
mis, kurios daugmaž atkartoja jau žinomas formas 
ir faktus; netgi sandaros panašumas, kurį konsta- 
tuojame esant tarp gimdančiojo ir pagimdytojo, pa- 
našumas, kuris leidžia sujungti į tą pačią grupę be- 
galinį individų skaičių, mūsų akimis yra rūšinis ti- 
pas, nes mes manome, kad ir neorganinės rūšys ima 
pavyzdžiu gyvąsias rūšis. Taigi paaiškėja, kad gy- 
vybės tvarka, kokia ji iškyla ją suskaidančiame mū- 
sų patyrime, yra tokio paties pobūdžio ir atlieka tą 
pačią funkciją kaip ir fizinė tvarka: tiek viena, tiek 
kita verčia mūsų patyrimą kartotis, tiek viena, tiek 
kita leidžia mūsų dvasiai apibendrinti. Iš tikrųjų šis 
pobūdis abiem atvejais yra visai skirtingos kilmės ir 
netgi priešingos reikšmės. Antruoju atveju jo tipas, 
jo ideali riba ir, vadinasi, pamatas yra geometrinė 
būtinybė, dėl kurios tos pačios sudedamosios dalys 
turi tą pačią atstojamąją. Pirmuoju atveju, priešin- 
gai, jis reikalauja, kad įsikištų kažkas, kas sugeba 
pasiekti tą pačią pasekmę netgi tada, kai be galo su- 
dėtingos elementariosios priežastys yra visiškai skir- 
tingos. Mes primygtinai atkreipėme dėmesį į pasta- 
rąjį dalyką pirmajame mūsų darbo skyriuje parody- 
dami, kaip nepriklausomose evoliucijos linijose ran- 
dasi tapačios struktūros. Bet neieškodami taip toli 
galime tarti, kad tas atvejis, kai palikuonys atku- 
ria protėvio tipą, jau yra visai kas kita, nei to pa- 

ties jėgų, turinčių tą pačią atstojamąją, darinio pa- 
kartojimas. Kai pagalvojame apie begalę be galo 
mažų elementų ir be galo mažų priežasčių, kurios 
veikia išvien, kad rastųsi gyva būtybė, kai įsivaiz- 
duojame, jog užtektų nors vienai iš jų dingti arba 
nukrypti į šalį, kad viskas žlugtų, pirmasis dvasios 
impulsas yra pristatyti visai šių mažųjų darbinin- 
kų armijai prižiūrėti išmintingą prievaizdą, „gyvy- 
binį pradą“, kuris bet kurią akimirką ištaisytų pa- 
darytas klaidas, išsiblaškymo nulemtus apsirikimus, 
sugrąžintų daiktus į savo vietas; tokiu būdu ban- 
doma išreikšti skirtumą tarp fizinės tvarkos ir gy- 
vybės tvarkos - dėl pirmosios iš to paties priežasčių 
darinio kyla tas pats priežasčių visetas, o antroji už- 
tikrina pasekmės stabilumą netgi tada, kai priežas- 
tys yra nepastovios. Bet tai tik vaizdingas pasaky- 
mas: mąstydamas apie tai įsitikini, jog čia negali bū- 
ti prievaizdo dėl tos labai paprastos priežasties, kad 
čia nėra jokių darbininkų. Priežastys ir elementai, 
kuriuos atranda fizikinė ir cheminė analizė, be abe- 
jo, yra realūs organinio ardymo faktams; tad jų 
skaičius yra ribotas. Bet patys gyvybės reiškiniai, 
arba organinės kūrybos faktai, analizuojami mums 
atveria begalinės pažangos perspektyvą; iš to gali- 
ma padaryti išvadą, kad įvairios priežastys ir ele- 
mentai čia yra tiktai požiūriai dvasios, kuri siekia 
vis tiksliau mėgdžioti gamtos veiksmus, o mėgdžio- 
jamas veiksmas yra nedalomas aktas. Todėl tos pa- 
čios rūšies individų panašumas gali turėti visai ki- 
tą prasme, visai kitą kilmę nei sudėtingų pasekmių, 
atsirandančių iš tos pačios tų pačių priežasčių kom- 
binacijos, panašumas. Bet ir vienu, ir kitu atveju 
esama panašumo ir, vadinasi, įmanoma apibendrin- 


250 


GAMTOS TVARKA IR INTELEKTO FORMA 


ti. O kadangi tai yra viskas, kas mus praktiškai do- 
mina, nes kasdienis mūsų gyvenimas neišvengiamai 
yra tų pačių dalykų ir tų pačių situacijų lūkestis, 
natūralu, kad šis bendras bruožas, esminis mūsų 
veiksmo požiūriu, suartina abi tvarkas, nepaisant 
vidinio jų skirtingumo, dominančio tik teorinį mąs- 
tymą. Iš to randasi bendrosios gamtos tvarkos, vi- 
sur vienodos, sklandančios kartu ir virš gyvybės, ir 
virš materijos, idėja. Iš to randasi mūsų įprotis tuo 
pačiu žodžiu vadinti ir tuo pačiu būdu įsivaizduoti 
dėsnių egzistavimą inertiškos materijos srityje ir rū- 
šių egzistavimą gyvybės srityje. 

Beje, nėra jokios abejonės, kad iš šios painiavos 
randasi dauguma sunkumų, kuriuos sukelia pažini- 
mo problema - tiek senovės, tiek šiuolaikiniams fi- 
losofams. Iš tikrųjų, kai tik dėsnių bendrumas ir rū- 
šių bendrumas buvo pavadinti vienu žodžiu, perteikti 
viena idėja, geometrinė tvarka ir gyvybės tvarka su- 
mišo į vieną. Priklausomai nuo požiūrio dėsnių ben- 
drumas buvo aiškinamas rūšių bendrumu arba rū- 
šių bendrumas - dėsnių bendrumu. Pirmasis iš šių 
dviejų teiginių yra būdingas antikos minčiai, antrasis 
priklauso šiuolaikinei filosofijai. Bet tiek vienoje, tiek 
kitoje filosofijoje „bendrumo“ idėja yra dviprasmiš- 
ka idėja, kurios turinys aprėpia ir sujungia tarpu- 
savyje nesuderinamus objektus ir elementus. Tiek 
viena, tiek kita filosofija viena sąvoka aprėpia dvi 
tvarkos rūšis, panašias tik tuo, kad jos palengvina 
mūsų poveikį daiktams. Du elementai suartinami 
vien dėl grynai išorinio panašumo, kuris, be abejo, 
pateisina praktinį jų įvardijimą tuo pačiu žodžiu, bet 
anaiptol neduoda mums teisės teorinėje plotmėje juos 
sujungti vienu apibrėžimu. 

Iš tikrųjų senovės filosofai klausė ne kodėl gam- 
ta paklūsta dėsniams, bet kodėl ji tvarkosi pagal rū- 
šis. Rūšies idėja atitinka visų pirma objektyvią tik- 
rovę gyvybės srityje, kurioje ji perteikia nenuginči- 
jamą faktą - paveldimumą. Beje, rūšys gali būti tik 
ten, kur yra individualūs daiktai: taigi organizuotą 
būtybę iš materijos visumos išrėžia pati jos organi- 
zacija, tai yra pati prigimtis, o inertišką materiją į 
atskirus kūnus padalija mūsų suvokimas, kuriam va- 
dovauja veiksmo poreikiai, atsirandančios reakcijos, 
kurias išreiškia mūsų kūnas, tai yra, kaip parodė- 
me kiturė, potencialios siekiančios susidaryti rūšys; 
vadinasi, rūšys ir individai čia determinuoja vieni ki- 
tus pusiau dirbtiniu veiksmu, visiškai priklausomu 
nuo mūsų būsimo poveikio daiktams. Vis dėlto se- 
novės filosofai nedvejodami išrikiavo visas rūšis į vie- 
ną eilę, priskyrė joms tą pačią absoliučią būtį. Va- 
dinasi, tikrovė tapo rūšių sistema, dėsnių bendrumas 
turėjo būti redukuotas į rūšių bendrumą, tai yra iš 
esmės į bendrumą, išreiškiantį gyvybės tvarką. Šiuo 
požiūriu būtų įdomu palyginti Aristotelio kūnų kri- 
timo teoriją su Galilei'aus teikiamu aiškinimu. Aris- 
toteliui rūpi tik sąvokos „aukštai“ ir „žemai“, „nuo- 
sava vieta“ ir „skolinta vieta“, „natūralus judėjimas“ 
ir „priverstinis judėjimas“?: fizikos dėsnis, dėl kurio 
akmuo krenta, jo nuomone, atspindi tai, kad akmuo 
vėl grįžta į visų akmenų „natūralią vietą“, tai yra 
ant žemės. Akmuo, jo akimis žiūrint, yra ne visai ak- 
muo, kol jis nėra savo normalioje vietoje: krisdamas 


8 Matière et mémoire, chap. III, IV. 
9 Žr. konkrečiai: Phys., IV, 215 a 2; V, 230 b 12; VIII, 255 a 2; 
De Caelo, IV, 1-5; II, 296 b 27; IV, 308 a 34. 

į tą vietą, jis siekia papildyti save kaip auganti gy- 
va būtybė ir, vadinasi, visiškai realizuoti akmens rū- 
šies esmę. Jei ši fizikos dėsnio samprata būtų tei- 
singa, dėsnis nebūtų paprastas santykis, nustatytas 
proto, materijos dalijimas į kūnus nepriklausytų nuo 
mūsų gebėjimo suvokti: visi kūnai pasižymėtų tokiu 
pačiu individualumu kaip ir gyvieji kūnai, o fizinio 
pasaulio dėsniai išreikštų realių rūšių realios gimi- 
nystės santykius. Žinoma, kokia iš to radosi fizika 
ir kaip, tikėdami vieningo ir užbaigto mokslo, ap- 
imančio tikrovės visumą ir sutampančio su absoliu- 
tu, galimybe, senovės filosofai privalėjo iš tikrųjų im- 
tis daugiau ar mažiau negrabiai aiškinti fizinį pa- 
saulį remdamiesi gyvuoju pasauliu. 

Bet tokia pati painiava būdinga ir šiuolaikinių fi- 
losofų teorijoms, skirtumas tik tas, kad santykis tarp 
abiejų elementų yra apverstas, kad jau nebe dėsniai 
redukuojami į rūšis, bet rūšys į dėsnius, ir mokslas, 
vėl laikomas vieningu, tampa visiškai santykinis, 
užuot visiškai sutapęs su absoliutu, kaip norėjo se- 
novės filosofai. Šis rūšių problemos išnykimas šiuo- 
laikinėje filosofijoje yra dėmesio vertas faktas. Mūsų 
pažinimo teorija beveik išskirtinai sukasi apie dėsnių 
klausimą: rūšys privalo susiderinti su dėsniais, ir ne- 
svarbu, kokiu būdu. Šito priežastis yra ta, kad mū- 
sų filosofijos išeities taškas yra didieji naujųjų laikų 
astronomijos ir fizikos atradimai. Keplerio ir Gali- 
lei'aus dėsniai liko jai idealiu ir vieninteliu bet kokio 
pažinimo pavyzdžiu. Taigi dėsnis yra santykis tarp 
daiktų arba tarp faktų. Tiksliau, matematinės formos 

dėsnis rodo, kad tam tikras dydis yra vieno arba ke- 
lių tinkamu būdu parinktų kintamųjų funkcija. O 
kintamųjų dydžių parinkimas, gamtos padalijimas į 
objektus ir faktus jau pasižymi tam tikru atsitiktinu- 
mu ir konvencionalumu. Bet tarkime, kad kintamų- 
jų pasirinkimas yra nurodytas, netgi primestas paty- 
rimo: vis dėlto dėsnis liks santykiu, o santykį iš es- 
mės sudaro palyginimas; jis pasižymi objektyviu re- 
alumu tik intelektui, vienu metu įsivaizduojančiam 
keletą elementų. Tas intelektas gali nebūti nei ma- 
no, nei mūsų intelektas; vadinasi, mokslas, pagrįstas 
dėsniais, gali būti objektyvus mokslas, kurį patyri- 
mas iš anksto turėjo savyje ir kurį mes tik priverčia- 
me jį iškelti aikštėn; tačiau iš tiesų palyginimas, net 
jeigu jis nėra atskiro asmens darbas, vis dėlto atlie- 
kamas, nors ir neasmeniškai, o patyrimas, sudarytas 
iš dėsnių, tai yra iš elementų, susietų su kitais ele- 
mentais, yra patyrimas, sudarytas iš palyginimų, ir 
prieš mums jį įgyjant jis jau yra kirtęs intelektualu- 
mo atmosferą. Vadinasi, mokslo ir patyrimo, visiškai 
priklausomų nuo žmogaus proto, idėja savaime glū- 
di vieningo ir integralaus mokslo, susidedančio iš 
dėsnių, koncepcijoje: Kantas tiktai iškėlė ją aikštėn. 
Bet ši koncepcija randasi iš savavališko dėsnių ben- 
drumo ir rūšių bendrumo sumaišymo. Kad ir reikia 
intelekto norint nustatyti vienų elementų santykius 
su kitais, lengva suvokti, kad tam tikrais atvejais 
patys elementai gali egzistuoti nepriklausomai. O jei- 
gu greta vienų elementų santykių su kitais patyri- 
mas mums pateiktų savarankiškus elementus ir gy- 
vosios rūšys būtų kažkas kita nei dėsnių sistemos, 
bent jau pusė mūsų pažinimo būtų susijusi su „daik- 
tais savaime“, su pačia tikrove. Toks pažinimas bū- 

tų labai sunkus kaip tik todėl, kad jis jau nebekur- 
tų savo objekto, o priešingai - būtų priverstas jam 
paklusti; bet jis, nors ir nedaug tenuveiktų, kibtų į 
patį absoliutą. Eikime toliau: kita pažinimo pusė jau 
nebebūtų taip radikaliai, taip aiškiai reliatyvi, kaip 
tvirtina kai kurie filosofai, jei būtų galima nustaty- 
ti, kad šis pažinimas susijęs su atvirkštinės tvarkos 
tikrove, kurią mes visada išreiškiame matematikos 
dėsniais, tai yra santykiais, suponuojančiais palygi- 
nimus, bet kuri leidžia tai daryti tik todėl, kad pasi- 
žymi erdviškumu ir, vadinasi, geometrija. Kad ir 
kaip ten būtų, už šiuolaikinių filosofų reliatyvizmo 
slypi abiejų tvarkos rūšių sumaišymas, kurį jau slė- 
pė senųjų filosofų dogmatizmas. 

Jau pakankamai pasakėme, kad galėtume nusta- 
tyti šio sumaišymo kilmę. Jis randasi dėl to, kad „gy- 
vybės“ tvarka, kuri iš esmės yra kūryba, pasireiš- 
kia mums savo esme mažesniu mastu negu kai ku- 
riomis savo apraiškomis: pastarosios imituoja fizinę 
ir geometrinę tvarką; kaip ir ji, jos mums parodo pa- 
sikartojimus, įgalinančius daryti apibendrinimą, o 
kaip tik tai mums ir svarbu. Neabejotina, kad gy- 
vybė apskritai yra evoliucija, tai yra nepaliaujamas 
kitimas. Bet gyvybė gali daryti pažangą tik per gy- 
vas būtybes, kurios yra jos saugotojos. Tūkstančių 
tūkstančiai tokių būtybių, beveik vienodų, turi pa- 
kartoti viena kitą erdvėje ir laike, kad augtų ir bręs- 
tų jų kuriama naujovė. Taip kistų knyga, leidžiama 
tūkstančius kartų tūkstantiniais tiražais. Vis dėlto 
abu atvejai skiriasi tuo, jog pakartotiniai tiražai, kaip 
ir to paties tiražo egzemplioriai, yra tapatūs, o skir- 
tinguose erdvės taškuose ir skirtingais laiko momen- 
tais tos pačios rūšies atstovai nebūna visiškai pana- 

šūs. Paveldėjimo būdu perduodamos ne tik savybės: 
perduodamas ir polėkis, dėl kurio kinta savybės, o 
šis polėkis ir yra pats gyvybingumas. Štai kodėl mes 
sakome, kad pasikartojimas, sudarantis mūsų api- 
bendrinimų pagrindą, yra esminis fizinei tvarkai, bet 
atsitiktinis gyvybės tvarkai. Pirmoji yra „automatiš- 
ka“ tvarka, antroji - nesakyčiau, kad valinga, bet 
analogiška „valios“ tvarkai. 

Tad vos tik aiškiai įsivaizduojame skirtumą tarp 
„valios“ tvarkos ir „automatizmo“ tvarkos, dvipras- 
miškumas, kuriuo gyva netvarkos idėja, išsisklaido, 
o drauge su juo išnyksta ir vienas iš pagrindinių pa- 
žinimo problemos sunkumų. 

Esminė pažinimo teorijos problema iš tikrųjų yra 
žinoti, kaip yra įmanomas mokslas, tai yra kodėl 
tarp daiktų egzistuoja tvarka, o ne netvarka. Tvar- 
ka yra - tai faktas. Bet, antra vertus, turėtų būti 
ir netvarka, kuri mums atrodo esanti menkesnė už 
tvarką. Vadinasi, tvarkos egzistavimas yra paslap- 
tis, kurią reikia išaiškinti, arba problema, kurią rei- 
kia iškelti. Paprasčiau sakant, kai imamasi pagrįsti 
tvarką, ji laikoma atsitiktine, jei ne tarp daiktų, tai 
bent jau dvasios požiūriu: dalykas, kuris nelaikomas 
atsitiktiniu, nereikalingas paaiškinimo. Jei tvarka 
mums neatrodytų kaip pergalė prieš ką nors arba 
priedas prie ko nors (kas būtų „tvarkos nebuvi- 
mas“), nei antikos realizmas nebūtų kalbėjęs apie 
„materiją“, prie kurios prisišlieja Idėja, nei šiuolai- 
kinis idealizmas nebūtų suponavęs „juslinės įvairo- 
vės“, kurią protas organizuoja į gamtą. Ir iš tikrų- 
jų neginčijama tai, kad bet kokia tvarka yra atsi- 
tiktinė ir suvokiama kaip tokia. Bet kieno atžvilgiu 
atsitiktinė? 

Atsakymas, mūsų nuomone, nekelia abejonių. 
Tvarka yra atsitiktinė ir mums atrodo esanti atsitik- 
tinė atvirkštinės tvarkos atžvilgiu, kaip eilės yra at- 
sitiktinės prozos atžvilgiu, o proza - eilių atžvilgiu. 
Bet lygiai kaip bet kokia kalba, kuri nėra proza, yra 
eilės ir būtinai suvokiama kaip eilės, lygiai kaip bet 
kokia kalba, kuri nėra eilės, yra proza ir būtinai su- 
vokiama kaip proza, taip ir bet kokia būties rūšis, 
kuri nėra pirmoji iš dviejų tvarkų, yra antroji ir bū- 
tinai suvokiama kaip antroji. Bet mes galime nejsi- 
sąmoninti to, ką suvokiame, ir matyti idėją, realiai 
esančią mūsų dvasioje, tik per afektinių būsenų 
miglą. Tuo galime įsitikinti panagrinėję, kaip taiko- 
me netvarkos idėją kasdieniame gyvenime. Ką aš tu- 
riu galvoje, kai įeinu į miegamąjį ir manau, kad jis 
„netvarkingas“? Kiekvieno daikto padėtį paaiškina 
automatiški asmens, kuris jame miega, judesiai ar- 
ba veikiančiosios priežastys, kad ir kokios jos būtų, 
kurios nulėmė kiekvieno baldo, kiekvieno drabužio 
ir t. t. vietą: tvarka antrąja šio žodžio prasme yra 
tobula. Bet aš laukiu pirmosios rūšies tvarkos, ku- 
rią sąmoningai įdiegia savo gyvenime tvarkingas 
žmogus, žodžiu, valios tvarkos, o ne automatiškos 
tvarkos. Tad netvarka vadinu tokios tvarkos nebu- 
vimą. Iš esmės visa, kas yra realu, suvokiama ir net- 
gi suprantama šiuo vienos iš tvarkų nebuvimo at- 
veju, yra kitos buvimas. Bet antrosios rūšies tvarka 
man čia nesvarbi, mane domina tiktai pirmoji, tad 
sakydamas, kad čia yra netvarka, išreiškiu antrosios 
buvimą remdamasis pirmąja, užuot išreiškęs ją, taip 
sakant, remdamasis ja pačia. Ir priešingai, apie ką 
galvojame teigdami, kad įsivaizduojame chaosą, tai 
yra tokią daiktų būseną, kai fizinis pasaulis nepa- 

klūsta dėsniams? Įsivaizduojame faktus, kurie atsi- 
randa ir išnyksta, kada jiems patinka. Iš pradžių 
galvojame apie tokį fizinį pasaulį, kokį jį pažįstame, 
su pasekmėmis ir priežastimis, kurios atitinka vie- 
nos kitas, paskui eile savavališkų nutarimų didina- 
me, mažiname, šaliname ir šitaip gauname tai, ką 
vadiname netvarka. Iš tikrųjų mes pakeitėme gam- 
tos mechanizmą valia, „automatišką tvarką“ - dau- 
gybe elementarių norų, tokia daugybe, kiek įsivaiz- 
duojame atsiradusių ir išnykusių reiškinių. Be abe- 
jo, tam, kad šie nedideli norai sudarytų „valios tvar- 
ką“, jie būtinai turi leistis vadovaujami aukštesnės 
valios. Bet, įsižiūrėję atidžiau, pamatysime, kad jie 
taip ir daro: mūsų valia čia reiškiasi ir objektyvuo- 
jasi paeiliui kiekviename iš šių savavališkų norų, 
budriai saugodamasi, kad nesujungtų tokio paties 
su tokiu pačiu, kad pasekmė neatitiktų priežasties, 
— žodžiu, virš elementarių norų visumos iškelia vieną 
paprastą siekį. Taigi ir čia vienos iš dviejų tvarkų 
nebuvimas sudaro kitos buvimą. Nagrinėjant atsi- 
tiktinumo idėją, artimą netvarkos idėjai, joje galima 
aptikti tuos pačius elementus. Kai mechaniškas 
priežasčių žaismas, sustabdantis ruletę ties tam tik- 
ru skaičiumi, leidžia man išlošti ir, vadinasi, veikia 
taip, kaip elgtųsi geroji dvasia, kuri rūpinasi mano 
interesais, kai grynai mechaninė vėjo jėga nuplėšia 
nuo stogo čerpę ir numeta ją man ant galvos, tai 
yra veikia taip, kaip elgtųsi piktoji dvasia, rezganti 
pinkles prieš mane, - abiem atvejais aš randu me- 
chanizmą ten, kur galėčiau ieškoti siekio, ten, kur, 
atrodo, turėčiau jį aptikti: būtent tai aš ir turiu gal- 
voje kalbėdamas apie atsitiktinumą. Ir apie anar- 
chijos pasaulį, kuriame reiškiniai eina vienas po kito 

kaip užsimanę, pasakysiu, jog tai atsitiktinumo vieš- 
patija, turėdamas galvoje, kad susiduriu su norais 
arba veikiau nutarimais, nors tikėjausi rasti mecha- 
nizmą. Taip paaiškinamas ypatingas dvasios svyra- 
vimas, kai ji bando apibrėžti atsitiktinumą. Nei vei- 
kiančioji priežastis, nei tikslo priežastis negali pa- 
teikti ieškomo apibrėžimo. Dvasia svyruoja tarp tiks- 
lo priežasties nebuvimo idėjos ir veikiančiosios prie- 
žasties nebuvimo idėjos negalėdama apsispręsti, nes 
kiekvienas iš šių apibrėžimų siunčia ją prie kito. Pro- 
blema išties yra neišsprendžiama tol, kol atsitiktinu- 
mo idėja yra laikoma gryna idėja be jausmo prie- 
maišos. Bet iš tikrųjų atsitiktinumas objektyvuoja 
to, kuris tikėjosi vienos iš dviejų tvarkų, o rado ki- 
tą, sielos būseną. Vadinasi, atsitiktinumas ir netvar- 
ka neišvengiamai yra suvokiami kaip santykiniai. 
Jei norime įsivaizduoti juos kaip absoliučius, paste- 
bime, kad nenoromis lyg šaudyklė lakstome tarp 
dviejų tvarkos rūšių, pereidami prie vienos kaip tik 
tą akimirką, kai turėtume atsidurti kitoje, ir kad ta- 
riamasis bet kokios tvarkos nebuvimas iš tikrųjų yra 
abiejų buvimas ir dvasios, kuri galutinai nesustoja 
nei prie vienos, nei prie kitos, svyravimas. Nei daik- 
tuose, nei mūsų daiktų įsivaizdavime nėra nieko, 
kas leistų šią netvarką laikyti tvarkos pagrindu, nes 
joje glūdi abi tvarkos rūšys ir ji yra sudaryta iš jų 
abiejų junginio. 

Bet mūsų intelektas to nepaiso. Paprastu sic ju- 
beo” jis postuluoja netvarką, kuri yra „tvarkos ne- 
buvimas“. Taigi jis mąsto apie žodį arba žodžių de- 
rinį, ir apie nieką daugiau. Jei intelektas pamėgin- 
tų su žodžiu susieti idėją, įsitikintų, kad netvarka 
tikrai gali būti tvarkos neigimas, bet šis neigimas ta- 


259 


TREČIAS SKYRIUS 


da pats savaime yra priešingos tvarkos buvimo tei- 
gimas, tvirtinimas, į kurį nekreipiame dėmesio, nes 
jis mūsų nedomina, arba kurio vengiame neigdami 
savo ruožtu antrąją tvarką, tai yra iš esmės atkur- 
dami pirmąją. Kaipgi galima tada kalbėti apie ne- 
rišlią įvairovę, kurią neva organizuoja protas? Vel- 
tui sakytume, jog niekas nemano, kad šis nerišlu- 
mas buvo realizuotas arba realizuojamas: jeigu apie 
jį prabylama, vadinasi, manoma, kad apie jį galvo- 
jama; tad analizuojant šią tikrai esančią idėją bus 
aptiktas, kartoju tai dar sykį, tik dvasios nusivyli- 
mas susidūrus su jos nedominančia tvarka arba dva- 
sios svyravimas tarp dviejų tvarkos rūšių, arba ga- 
lų gale tiesiog grynas vaizdinys tuščio žodžio, suda- 
ryto pridėjus neigiamą priešdėlį prie ką nors reiš- 
kiančio žodžio. Bet į šią analizę kaip tik ir numoja- 
ma ranka. Ji ignoruojama kaip tik todėl, kad nė ne- 
manoma atskirti abi tvarkos rūšis, kurių neįmano- 
ma redukuoti vienos į kitą. 

Mes sakėme, kad bet kokia tvarka neišvengiamai 
pasirodo esanti atsitiktinė. Jei yra dvi tvarkos rū- 
šys, tada šis tvarkos atsitiktinumas yra paaiškina- 
mas: viena iš jos formų yra atsitiktinė kitos atžvil- 
giu. Ten, kur randu geometrinę tvarką, buvo įma- 
noma gyvybės tvarka; ten, kur yra gyvybės tvar- 
ka, ji galėtų būti geometrinė. Bet tarkime, kad vi- 
sur yra tos pačios rūšies tvarka, kuriai tiesiog bū- 
dingi laipsniai - nuo geometrinės iki gyvybės tvar- 
kos. Kadangi apibrėžta tvarka man ir toliau atrodo 
atsitiktinė ir negali būti tokia kitos rūšies tvarkos 
atžvilgiu, aš neišvengiamai manysiu, kad tvarka 
yra atsitiktinė savo pačios nebuvimo atžvilgiu, tai 
yra tokios daiktų būsenos, „kai išvis nėra jokios 

tvarkos“, atžvilgiu. Ir aš galvosiu apie šią daiktų 
būseną, mano manymu, būdingą pačiam tvarkos at- 
sitiktinumui, kuris yra neginčijamas dalykas. Tad 
hierarchijos viršūnėje įkurdinsiu gyvybės tvarką, 
paskui, kaip jos sumažinimą arba mažesnį sudėtin- 
gumą, geometrinę tvarką ir galiausiai pačioje apa- 
čioje - tvarkos nebuvimą, patį nerišlumą, ant kurio 
statoma tvarka. Štai kodėl nerišlumas man daro 
įspūdį tokio žodžio, už kurio turi būti kažkas jei ir 
neįgyvendinta, tai bent jau mąstoma. Bet jei aš pa- 
stebiu, kad daiktų būsena, kurią nulėmė apibrėž- 
tos tvarkos atsitiktinumas, paprasčiausiai yra prie- 
šingos tvarkos buvimas, jei kartu teigiu esant dvi 
viena kitai priešingas tvarkos rūšis, tai matau, kad 
tarp jų abiejų negalima įsivaizduoti tarpinių pako- 
pų ir kad negalima nuo šių dviejų tvarkų nusileisti 
prie „nerišlumo“. Arba „nerišlumas“ yra beprasmis 
žodis, arba jeigu jam suteiksiu kokią nors prasmę, 
tai tik su išlyga, kad įkurdinsiu jį pusiaukelėje tarp 
abiejų tvarkų, o ne žemiau vienos ar kitos. Nėra 
taip, kad iš pradžių eina nerišlumas, paskui geomet- 
rinė tvarka, paskui gyvybės tvarka: paprasčiausiai 
yra geometrinė ir gyvybės tvarka, paskui dėl dva- 
sios svyravimo nuo vienos prie kitos - nerišlumo idė- 
ja. Kalbėti apie netvarkingą įvairovę, ant kurios sta- 
toma tvarka, - vadinasi, daryti tikrą petitio princi- 
pii, nes įsivaizduojant netvarkingumą iš tikrųjų po- 
stuluojama tvarka, arba veikiau dvi tvarkos. 

Šios ilgos analizės reikėjo norint parodyti, kaip re- 
alybė inversijos būdu gali pereiti nuo įtampos prie 
tįsumo ir nuo laisvės prie mechaninės būtinybės. Ne- 
pakako nustatyti, kad šį santykį tarp dviejų elemen- 
tų mums įteigia kartu sąmonė ir juslinis patyrimas. 

Reikėjo įrodyti, kad geometrinė tvarka nereikalauja 
paaiškinimo, nes ji yra viso labo priešingos tvarkos 
sunaikinimas. Ir todėl buvo būtina nustatyti, kad 
sunaikinimas visada yra pakeitimas ir netgi būtinai 
yra suvokiamas kaip toks: tik praktinio gyvenimo po- 
reikiai mums perša tokį raiškos būdą, kuris mus su- 
klaidina tiek dėl to, kas vyksta daiktuose, tiek dėl 
to, kas yra mūsų mintyse. Dabar turime nuodugniau 
išnagrinėti inversiją, kurios pasekmes ką tik apra- 
šėme. Koks gi yra tas pradas, kuriam tereikia atsi- 
palaiduoti, kad pasidarytų tįsus, jei priežasties per- 
trūkis čia yra tolygus atvirkštiniam poveikiui? 
Neturėdami geresnio žodžio, mes jį pavadinome 
sąmone. Bet tai ne ta sumažinta sąmonė, kuri vei- 
kia kiekviename iš mūsų. Mūsų sąmonė yra sąmo- 
nė, būdinga tam tikrai gyvai būtybei, esančiai tam 
tikrame erdvės taške; ir jeigu ji eina ta pačia kryp- 
timi kaip ir jos pradas, ji be perstojo yra tempiama 
priešinga kryptimi ir yra priversta žiūrėti atgal, nors 
ir juda į priekį. Šis retrospektyvinis matymas, kaip 
esame parodę, yra įgimta intelekto ir, vadinasi, aiš- 
kios sąmonės funkcija. Kad mūsų sąmonė sutaptų 
su kuo nors iš savo prado, reikia, kad ji atsiskirtų 
nuo to, kas jau įvyko, ir prisijungtų prie to, kas dar 
vyksta. Reikia, kad apsigręžęs ir apsisukęs aplink sa- 
ve gebėjimas matyti sudarytų vieningą visumą su 
valios aktu. Skausmingos pastangos, kurias galime 
atlikti staiga, prievartaudami prigimtį, bet kurių ne- 
galime išlaikyti ilgiau nei kelias akimirkas. Atlikda- 
mi laisvą veiksmą, kai sutelkiame visą savo esybę, 
kad pastūmėtume ją į priekį, mes daugiau ar ma- 
žiau aiškiai suvokiame priežastis ir paskatas, ir net- 
gi apskritai vyksmą, kuriuo jos organizuojamos į 

veiksmą; bet grynasis valios aktas, srovė, perskro- 
džianti šią materiją ir suteikianti jai gyvybę, yra tai, 
ką mes vos tejaučiame, - daugių daugiausia vos pa- 
lytime prabėgomis. Pasistenkime į jį įsiskverbti, kad 
ir akimirką: netgi tada mes pajėgsime suvokti tik in- 
dividualų, atskirą valios aktą. Norint pasiekti visos 
gyvybės, kaip ir viso materialumo pradą, tektų eiti 
dar toliau. Ar tai įmanoma? Žinoma, įmanoma: tai 
liudija filosofijos istorija. Nėra nė vienos tvarios sis- 
temos, kurios, bent jau kai kurių jos dalių, negai- 
vintų intuicija. Dialektika reikalinga, kad išbandy- 
tų intuiciją, taip pat reikalinga tam, kad intuicija su- 
skiltų į sąvokas ir būtų perduota kitiems žmonėms; 
bet labai dažnai ji tik išplėtoja ją pranokstančios in- 
tuicijos rezultatą. Tiesą sakant, abu veiksmai yra 
priešingų krypčių: tos pačios pastangos, kuriomis vie- 
nos idėjos yra siejamos su kitomis, išsklaido intuici- 
ją, kurią idėjos ketino išsaugoti. Filosofas yra privers- 
tas palikti intuiciją, vos tik perima jos polėkį, ir to- 
liau pasikliauti savimi, kad galėtų judėti į priekį kur- 
damas vieną sąvoką po kitos. Bet labai greitai jis pa- 
junta, kad žemė slysta iš po kojų; reikia naujo sąly- 
čio su intuicija, tenka išardyti didesniąją dalį to, kas 
buvo padaryta. Žodžiu, dialektika yra tai, kas už- 
tikrina mūsų minties dermę su pačia savimi. Bet dėl 
dialektikos, kuri yra tik intuicijos atsipalaidavimas, 
yra įmanoma daugybė įvairių dermių, o tiesa yra tik 
viena. Intuicija, jeigu ji galėtų trukti ilgiau nei ke- 
lias akimirkas, užtikrintų ne tiktai filosofo santarvę 
su jo paties mintimis, bet ir visų filosofų tarpusavio 
santarvę. Tokia, kokia ji yra, laki ir netobula, intui- 
cija kiekvienoje sistemoje yra tai, kas yra geriau už 
pačią sistemą ir kas ją pergyvens. Filosofijos tikslas 

būtų pasiektas, jei ši intuicija pajėgtų išlikti, taptų 
visuotinė ir ypač jei galėtų užsitikrinti išorinius at- 
sparos taškus, kad nepasiklystų. Tam reikia nuola- 
tinio judėjimo nuo gamtos prie dvasios ir atgal. 
Kai grąžiname savo esybę į valios aktą, o tą va- 
lios aktą - į impulsą, kurio tęsinys jis yra, mes su- 
prantame, jaučiame, kad tikrovė yra nepaliaujamas 
augimas, kūryba, neturinti pabaigos. Mūsų valia 
jau daro šį stebuklą. Kiekvienas žmogaus kūrinys, 
kuriame slypi tam tikra dalis išmonės, kiekvienas 
valingas veiksmas, kuriame yra tam tikra dalis lais- 
vės, kiekvienas organizmo judesys, liudijantis spon- 
taniškumą, suteikia pasauliui kažką nauja. Teisy- 
bė, tai tik formos kūrimas. Kaipgi tai galėtų būti kas 
nors kita? Mes nesame pats gyvybės srautas; mes 
esame srautas, jau prisodrintas materijos, tai yra su- 
stingusių jos substancijos dalių, kurias jis keliauda- 
mas nusineša su savimi. Kurdami genialų kūrinį, 
kaip ir priimdami laisvą sprendimą, mes kiek tik 
įmanoma įtempiame savo veiklumo spyruoklę ir ši- 
taip sukuriame tai, ko joks paprastas ir grynas me- 
džiagų sujungimas negalėtų padaryti (koks mums 
žinomų kreivių derinys galėtų kada nors prilygti di- 
džio dailininko pieštuko štrichams?), tačiau visada 
čia atsiras elementų, kurie jau buvo prieš jų orga- 
nizaciją ir bus po jos. Bet jeigu paprastas formą ku- 
riančio veiksmo sustabdymas galėtų sukurti jo ma- 
teriją (argi originalios dailininko nupieštos linijos jau 
nėra judesio sulaikymas arba tarsi sustingdymas?), 
tai materijos sukūrimas būtų visiškai suprantamas 
ir įmanomas. Kadangi suvokiame vidujai, mes kiek- 
vieną akimirką išgyvename formos kūrybą, ir kaip 
tik tada, kai forma yra gryna ir kai kūrybinis srau- 


264 


GAMTOS TVARKA IR INTELEKTO FORMA 


tas akimirką nutrūksta, ir vyksta materijos kūryba. 
Pažvelkime į visas abėcėlės raides, įeinančias į viso 
to, kas buvo kada nors sukurta, sudėtį: mes nesu- 
voksime, kaip atsiranda naujos raidės ir prisijungia 
prie ankstesniųjų, kad sukurtų naują poemą. Bet 
kuo puikiausiai suvoksime tai, kad poetas sukuria 
poemą ir ji praturtina žmonių mintį: ši kūryba yra 
paprastas dvasios aktas, ir veiksmui reikia tik stab- 
telėti, o ne tęstis nauja kūryba, kad savaime suirtų 
į žodžius, subyrančius į raides, kurios prisijungs prie 
visų pasaulyje jau esančių raidžių. Tai, kad tam tik- 
ru metu materialųjį pasaulį sudarančių atomų skai- 
čius gali didėti, kertasi su mūsų proto įpročiais, 
prieštarauja mūsų patyrimui. Bet tai, kad visiškai 
kitokio pobūdžio tikrovė, taip besiskirianti nuo ato- 
mo, kaip poeto mintis skiriasi nuo abėcėlės raidžių, 
augtų staigiais prieaugiais, neatrodo neįmanoma; o 
kiekvieno prieaugio priešingybė galėtų būti pasau- 
lis, kurį įsivaizduojame - beje, simboliškai - kaip ato- 
mų junginį. 

Paslaptį, gaubiančią visatos egzistavimą, didžią- 
ja dalimi iš tiesų lemia mūsų noras, kad visata bū- 
tų atsiradusi vienu sykiu arba kad visa materija bū- 
tų amžina. Ar kalbama apie sukūrimą, ar teigiama, 
kad materija yra nesukurta, — abiem atvejais turi- 
ma galvoje visa visata apskritai. Gilindamiesi į šį 
proto įprotį, aptiktume jame prietarą, kurį panagri- 
nėsime kitame skyriuje, - idėją, bendrą materialis- 
tams ir jų priešininkams, kad nėra realiai veikian- 
čios trukmės ir kad absoliutas - materija arba dva- 
sia - negali būti konkrečiame laike, kuris, kaip jau- 
čiame, yra mūsų gyvenimo audinys: iš to išplauktų, 
kad viskas yra duota kartą visiems laikams ir kad 

reikia postuluoti arba paties materialaus daugio, ar- 
ba šį daugį kuriančio akto, viso duoto Dievo esybė- 
je, amžinumą. Jei sykį šis prietaras išraunamas, kū- 
rimo idėja pasidaro aiški, nes susilieja su augimo idė- 
ja. Bet tuomet mes neturime kalbėti apie visą visa- 
tą apskritai. 

Tad kodėl apie ją turėtume kalbėti? Visata yra 
saulių sistemų, kurias turime pagrindo laikyti pana- 
šiomis į mūsų sistemą, telkinys. Be abejo, šios siste- 
mos nėra absoliučiai nepriklausomos viena nuo ki- 
tos. Mūsų Saulė spinduliuoja šilumą ir šviesą toliau 
už pačią tolimiausią planetą, ir, kita vertus, visa mū- 
sų Saulės sistema juda tam tikra kryptimi, lyg ten 
būtų traukiama. Vadinasi, yra sąryšis tarp pasau- 
lių. Bet šį sąryšį galima laikyti be galo laisvu, paly- 
ginti su saitais, jungiančiais vieną su kita to paties 
pasaulio dalis. Tad ne dirbtinai ir ne paprasto pato- 
gumo sumetimais mes izoliuojame savo Saulės sis- 
temą, - pati gamta mus skatina taip daryti. Kaip gy- 
vos būtybės, mes priklausome nuo planetos, kurioje 
gyvename, ir nuo ją palaikančios Saulės, ir nuo nie- 
ko daugiau. Kaip mąstančios būtybės, mes galime 
taikyti savo fizikos dėsnius mūsų pasauliui ir, be 
abejo, pritaikyti juos kiekvienam pasauliui atskirai, 
bet niekas mums neleidžia manyti, kad jie pritaiko- 
mi visai visatai apskritai arba net kad toks teiginys 
turi prasmę, nes visata nėra sukurta, bet be palio- 
vos yra kuriama. Ji, be abejo, be galo auga, prisi- 
jungdama vis naujus pasaulius. 

Tad pritaikykime visai mūsų Saulės sistemai (bet 
apsiribodami šia palyginti uždara sistema, kaip ir ki- 
tomis palyginti uždaromis sistemomis) du pačius ben- 
driausius mūsų mokslo dėsnius - energijos tvermės 

ir energijos sklaidos principus. Pažiūrėkime, kas iš 
to išeis. Visų pirma turime pasakyti, kad abu šie 
principai turi nevienodą metafizinę reikšmę. Pirma- 
sis principas yra kiekybinis dėsnis ir, vadinasi, iš da- 
lies priklauso nuo mūsų matavimo būdų. Jis skel- 
bia, kad uždara laikomoje sistemoje visas energijos 
kiekis, tai yra kinetinės ir potencinės energijos su- 
ma, lieka pastovus. Taigi jei pasaulyje būtų tik ki- 
netinė energija arba netgi jei, be šios kinetinės ener- 
gijos, būtų tiktai viena potencinės energijos rūšis, 
matavimo sąlygiškumo nepakaks tam, kad dėsnis pa- 
sidarytų sąlygiškas. Energijos tvermės dėsnis tikrai 
reikštų tai, kad kažkas išlieka pastovaus kiekio. Bet 
iš tikrųjų yra įvairios prigimties energijų!!, ir kiek- 
vienos iš jų matavimas tikriausiai buvo parinktas 
taip, kad patvirtintų energijos tvermės dėsnį. Tad są- 
lygiškumo dalis šiame dėsnyje yra pakankamai di- 
delė, nors, be abejo, tarp įvairių energijos atmainų, 
sudarančių tą pačią sistemą, yra sąveika, kuri ir lei- 
do tinkamai parinktais matavimais išplėsti dėsnio 
taikymą. Vadinasi, jei filosofas pritaikys šį principą 
visai Saulės sistemai, jis privalės bent šiek tiek jį su- 
švelninti. Energijos tvermės dėsnis čia jau negalės 
išreikšti kokio nors daikto tam tikro kiekio objekty- 
vaus pastovumo, bet veikiau išreikš būtinybę, kad 
kiekvieną pokytį atsvertų kokios nors priešingos 
krypties pokytis. Taigi net jeigu energijos tvermės 
dėsnis valdo visą mūsų Saulės sistemą, jis mums pa- 
aiškina veikiau vienos šio pasaulio dalies santykį su 
kita, o ne visumos prigimtį. 


11 Apie šiuos kiekybinius skirtumus žr. Duhemo5% darbą: 
L'ėvolution de la mėcanigue, Paris, 1905, p. 197 ir kt. 

Visai kitaip yra su antruoju termodinamikos dės- 
niu. Iš tikrųjų energijos sklaidos dėsnis iš esmės ne- 
turi ryšio su dydžiais. Be jokios abejonės, pirmiau- 
sia mintis apie jį kilo Carnot?” svarstant kai kuriuos 
kiekybinius dalykus, susijusius su šiluminių mašinų 
našumu. Nekyla abejonių, kad Clausius®® apibendri- 
no jį matematikos terminais ir priėjo prie apskaičiuo- 
jamo dydžio - „entropijos“ - sampratos. Toks tikslu- 
mas yra būtinas praktiniam taikymui. Bet dėsnį bū- 
tų galima apytiksliai suformuluoti, ir jį būtų galima, 
reikalui esant, suformuluoti bendrais bruožais net- 
gi tada, jei niekam nebūtų šovusi mintis matuoti 
įvairias fizinio pasaulio energijas, netgi tada, jei 
energijos sąvoka niekada nebūtų buvusi sukurta. Iš 
esmės jis reiškia tai, kad visi fiziniai pokyčiai turi 
tendenciją virsti šiluma, o pati šiluma yra linkusi to- 
lygiai pasiskirstyti tarp kūnų. Šia ne tokia tikslia for- 
ma jis pasidaro nepriklausomas nuo bet kokios kon- 
vencijos, jis yra metafiziškiausias iš fizikos dėsnių, 
be tarpinių simbolių, be matavimo gudrybių pirštu 
rodo mums kryptį, kuria juda pasaulis. Jis teigia, 
kad matomi ir įvairiarūšiai pokyčiai vis labiau ir la- 
biau ištirps nematomuose ir vienarūšiuose pokyčiuo- 
se ir kad nepastovumas, kuriam turime būti dėkin- 
gi už mūsų Saulės sistemoje vykstančių pokyčių 
gausą ir įvairovę, pamažu užleis vietą santykiniam 
elementarių svyravimų, kurie be galo kartosis, pa- 
stovumui. Taip žmogus, tausojantis jėgas ir vis ma- 
žiau ir mažiau jų skiriantis veiksmams, galų gale jas 
visut visutėles išeikvos tam, kad priverstų savo plau- 
čius kvėpuoti, o širdį plakti. 

Šiuo požiūriu toks pasaulis, kaip mūsų Saulės sis- 
tema, atrodo kaip kiekvieną akimirką sekinantis ja- 

me slypintį sugebėjimą kisti. Iš pradžių buvo gali- 
mo energijos panaudojimo maksimumas; sugebėji- 
mas kisti be paliovos mažėjo. Iš kur jis atsirado? Iš 
pradžių būtų galima tarti, kad jis atsirado kažku- 
riame kitame erdvės taške, bet tai reikštų tik pro- 
blemos atidėjimą, nes tą patį klausimą būtų galima 
kelti ir apie šį išorinį sugebėjimo kisti šaltinį. Teisy- 
bė, būtų galima pridurti, kad pasaulių, galinčių per- 
duoti vienas kitam sugebėjimą kisti, skaičius yra ne- 
ribotas, kad visatoje glūdinčio sugebėjimo kisti kie- 
kis yra begalinis ir kad tokiu atveju nėra ko ieškoti 
jo ištakų ar numatyti jo pabaigą. Tokios rūšies hi- 
potezė yra vienodai nepaneigiama ir neįrodoma; o 
kalbėti apie šią begalinę visatą - vadinasi, tarti, kad 
materija visiškai sutampa su abstrakčia erdve, taigi 
kad vienos materijos dalys yra absoliučiai išorinės ki- 
tų dalių atžvilgiu. Anksčiau mes parodėme, ką rei- 
kia manyti apie pastarąją tezę ir kaip sunku ją su- 
derinti su visų materijos dalių tarpusavio sąveikos 
idėja, kuria čia kaip tik ir norima remtis. Galiausiai 
būtų galima tarti, kad visuotinis nepastovumas at- 
sirado iš bendros pastovumo būsenos, kad prieš pe- 
riodą, kuriuo gyvename ir kurio metu panaudotina 
energija mąžta, buvo periodas, kai sugebėjimas kis- 
ti didėjo, kad, beje, didėjimo ir mažėjimo periodai ei- 
na pakaitom be galo. Ši hipotezė teoriškai yra įma- 
noma, kaip buvo tiksliai parodyta pastaruoju metu; 
bet, pagal Boltzmanno“!' apskaičiavimus, jos mate- 
matinis neįtikimumas pranoksta vaizduotę ir prak- 
tiškai yra tolygus absoliučiai negalimybei!?. Iš tikrųjų 


12 Boltzmann, Vorlesungen über Gastheorie, Leipzig, 1898, 
S. 253 ir kt. 

ši problema yra neišsprendžiama, jei liksime fizikos 
dirvoje, nes fizikas yra priverstas susieti energiją su 
tįsiomis dalelėmis ir net jeigu laiko šias daleles tik 
energijos rezervuarais, jis lieka erdvėje: jis būtų ne- 
ištikimas savo vaidmeniui, jei šios energijos ištakų 
ieškotų už erdvės vykstančiame procese. Ir vis dėl- 
to, mūsų manymu, kaip tik ten reikia jų ieškoti. 

Jei nagrinėsime in abstracto tįsumą apskritai, tį- 
sumas, kaip sakėme, pasireiškia tiktai kaip pertrauk- 
ta įtampa. Jei analizuosime konkrečią tikrovę, už- 
pildančią šį tįsumą, joje viešpataujanti tvarka, pasi- 
reiškianti gamtos dėsniais, yra tvarka, turinti gimti 
iš savęs pačios, kai tik sunaikinama priešinga tvar- 
ka: valios atsipalaidavimas kaip tik ir sukeltų tą su- 
naikinimą. Žodžiu, kryptis, kuria juda ši tikrovė, 
mums duoda mintį apie kažką, kas pats suyra; tai, 
be jokios abejonės, yra vienas iš esminių materialu- 
mo bruožų. Kokią išvadą iš to galima padaryti, jei 
ne tą, kad procesas, kuriuo tas kažkas yra sukuria- 
mas, vyksta priešinga kryptimi nei fiziniai procesai 
ir kad jau pagal patį savo apibrėžimą jis yra nema- 
terialus? Mūsų materialiojo pasaulio vaizdinys yra 
krentančio svorio vaizdinys; joks vaizdinys, gautas 
iš materijos kaip tokios, neduos mums idėjos apie 
kylantį svorį. Ir šią išvadą juo labiau būsime pri- 
versti padaryti, jei dar labiau priartėsime prie kon- 
krečios tikrovės, jei imsime nagrinėti ne tik materi- 
ją apskritai, bet ir tai, kas yra jos viduje, - gyvuo- 
sius kūnus. 

Iš tikrųjų visa mūsų analizė parodo mums gyvy- 
bę kaip pastangas pakilti tuo šlaitu, kuriuo materi- 
ja leidžiasi žemyn. Kartu ji leidžia mums numatyti 
galimybę, netgi būtinybę materialumui atvirkščio 

proceso, kuriančio materiją vien savo pertrūkiu. Ži- 
noma, gyvybė, besivystanti mūsų planetos paviršiu- 
je, yra susijusi su materija. Jei ji būtų gryna sąmo- 
nė, o juo labiau antsąmonė, ji būtų gryna kūrybi- 
nė veikla. Iš tikro ji yra neatskiriamai susijusi su 
organizmu, kuris verčia ją paklusti bendriems iner- 
tiškos materijos dėsniams. Bet viskas vyksta taip, 
lyg ji darytų viską, kad išsivaduotų nuo tų dėsnių. 
Ji neturi jėgų pakeisti priešinga fizinių pokyčių 
kryptį, kurią nustatė Carnot dėsnis. Vis dėlto ji el- 
giasi visiškai taip pat, kaip darytų jėga, kuri pati 
savaime veikia priešinga kryptimi. Negalėdama su- 
stabdyti materialių pokyčių eigos, vis dėlto ji įsten- 
gia ją pristabdyti. Iš tikrųjų gyvybės evoliucija to- 
liau tęsia, kaip parodėme, pradinį impulsą; šis im- 
pulsas, nulėmęs augalų chlorofilo funkcijos išsivys- 
tymą ir gyvūnų sensomotorinės sistemos išsivysty- 
mą, skatina gyvybę imtis vis efektyvesnių veiksmų, 
gamindamas ir naudodamas vis galingesnius sprog- 
menis. Bet kas gi yra tie sprogmenys, jei ne saulės 
energijos telkiniai - energijos, kurios sklaida, vadi- 
nasi, yra laikinai pristabdyta kai kuriuose iš tų 
punktų, kuriuose ji išsiliedavo? Naudotina energija, 
glūdinti sprogmenyje, be abejo, išsieikvos sprogimo 
metu, bet ji būtų išeikvota anksčiau, jei čia nebūtų 
organizmo, kad sulaikytų jos sklaidą, ją išsaugotų ir 
kauptų. Gyvybė, kokia ji iškyla prieš mūsų akis ta- 
me taške, į kurį ją atvedė joje glūdėjusių viena kitą 
papildančių tendencijų išsiskyrimas, visiškai priklau- 
so nuo augalų chlorofilo funkcijos. Tai reiškia, kad 
gyvybė, traktuojama kaip pradinis impulsas, prieš 
bet kokį skilimą, buvo tendencija kaupti kokioje nors 
talpykloje kažką, kas antraip būtų prapuolę; tai pir- 

miausia daro žaliosios augalų dalys, o gyvūnai aki- 
mirksniu veiksmingai tai išeikvoja. Gyvybė - tai tarsi 
pastangos pakelti krentantį svorį. Teisybė, jai pa- 
vyksta tik pristabdyti jo kritimą. Bet ji bent jau ga- 
li duoti mums supratimą apie tai, kas buvo svorio 
kėlimas“. 

Įsivaizduokime indą, pilną stipriai suslėgtų garų, 
ir vienur kitur jo šonuose plyšius, pro kuriuos ver- 
žiasi garai. Beveik visas lauk išmetamas garas su- 
sikondensuoja į vandens lašus, kurie krenta žemyn, 
ir ši kondensacija bei lašų kritimas reiškia papras- 
čiausią kažko netektį, pertrūkį, stygių. Tačiau nedi- 
delė garo srovės dalis keletą akimirkų lieka nesusi- 
kondensavusi; ji stengiasi pakelti krentančius lašus; 
jai pavyksta daugių daugiausia sulėtinti lašų kriti- 
mą. Taip iš neišmatuojamos gyvybės talpyklos turi 
be paliovos trykšti čiurkšlės, iš kurių kiekviena kris- 
dama yra pasaulis. Gyvų būtybių evoliucija tame pa- 
saulyje įkūnija tai, kas lieka iš pirminės srovės kryp- 
ties ir iš impulso, toliau veikiančio priešinga mate- 
rialumui kryptimi. Bet pernelyg nesižavėkime šiuo 


13 Knygoje, kurioje gausu faktų ir idėjų (La dissolution op- 
posée à Uėvolution, Paris, 1899), Andrė Lalande'as9 mums paro- 
do, kad visi daiktai ritasi į mirtį, nepaisant trumpalaikio organiz- 
mų pasipriešinimo jai. Bet ar turime teisę, netgi neorganizuotos 
materijos plotmėje, taikyti visai visatai samprotavimus, grindžia- 
mus dabartine Saulės sistemos būkle? Greta mirštančių pasau- 
lių, be abejo, esama gimstančių pasaulių. Antra vertus, organi- 
zuotame pasaulyje individų mirtis anaiptol nereiškia „gyvybės ap- 
skritai“ sumažėjimo arba būtinybės, kuriai gyvybė nenoromis pa- 
klūsta. Kaip jau ne sykį buvo pažymėta, gyvybė niekada nesi- 
stengė pratęsti iki begalybės individo egzistenciją, nors kitais at- 
žvilgiais ji atliko daug sėkmingų bandymų. Viskas vyksta taip, lyg 
ta mirtis būtų geidžiama arba bent jau priimama visos gyvybės 
apskritai didesnės pažangos labui. 

palyginimu. Jis gali mums pateikti tik blankų ir net- 
gi apgaulingą tikrovės vaizdą, nes plyšys, garo sro- 
vė, lašų kilimas yra neišvengiamai sąlygoti, o pasau- 
lėkūra yra laisvas veiksmas, ir gyvybė materialia- 
me pasaulyje turi savo dalį laisvės. Verčiau pagal- 
vokime apie kokį nors mostą, tokį kaip rankos pa- 
kėlimas; o paskui tarkime, kad ranka, palikta savo 
valiai, leidžiasi ir vis dėlto joje lieka kažkas, kas de- 
da pastangas ją vėl pakelti, kažkokia dalis valios, 
kuri įkvepia jai gyvybę: šis nykstančio kuriamojo 
mosto paveikslas jau suteikia mums tikslesnį mate- 
rijos vaizdinį. Tada išvysime gyvybės veikloje tai, 
kas lieka iš tiesaus judėjimo atvirkštiniame judėji- 
me, - tikrovę, kuri kuriasi nykstančioje tikrovėje. 
Viskas neaišku kūrybos idėjoje, jei galvojame apie 
daiktus, kurie yra kuriami, ir apie daiktą, kuris ku- 
ria, kaip įprasta daryti, kaip negali nedaryti protas. 
Kitame skyriuje parodysime šios iliuzijos kilmę. Ji 
įgimta mūsų intelektui, iš esmės praktinei funkcijai, 
skirtai įsivaizduoti veikiau daiktus ir būsenas, o ne 
pokyčius ir veiksmus. Bet daiktai ir būsenos - tai tik 
nuotraukos, kuriose mūsų dvasia įamžina tapsmą. 
Nėra daiktų, yra tik veiksmai. Teisingiau sakant, jei 
mąstau apie mūsų gyvenamąjį pasaulį, įsitikinu, 
kad savaiminė ir griežtai determinuota šios rišlios vi- 
sumos evoliucija yra nykstantis veiksmas ir kad ne- 
nuspėjamos formos, kurias gyvybė joje išrėžia, for- 
mos, galinčios pratęsti save nenuspėjamais judesiais, 
reiškia veiksmo tapsmą. Taigi aš turiu pagrindo ma- 
nyti, kad kiti pasauliai yra panašūs į mūsų, kad vis- 
kas juose yra sutvarkyta taip pat kaip mūsų pasau- 
lyje. Ir žinau, kad ne visi jie atsirado vienu metu, 
nes stebėjimas ir šiandien man rodo besitelkiančius 

ūkus. Jei visur vyksta tos pačios rūšies veiksmas, — 
nesvarbu, ar tas veiksmas blėsta, ar mėgina atsinau- 
jinti, - aš paprasčiausiai galiu sakyti, kad tai kaž- 
kuo panašu į centrą, iš kurio tarsi iš milžiniško fe- 
jerverko į visas šalis lyg raketos lekia pasauliai, ta- 
čiau tą centrą reikia laikyti ne daiktu, bet nesiliau- 
jančiu tryškimu. Taip apibrėžtas Dievas neturi nie- 
ko užbaigto; jis yra nesiliaujantis gyvenimas, veiks- 
mas, laisvė. Taip suvokta kūryba nėra paslaptis; 
mes ją patiriame vos ėmę laisvai veikti. Tai, kad 
nauji daiktai gali prisidėti prie jau esamų daiktų, be 
abejo, yra nesąmonė, nes daiktas randasi dėl mūsų 
proto įvykdytos solidifikacijos ir užtat visai nėra ki- 
tų daiktų, išskyrus tuos, kuriuos sukūrė mūsų pro- 
tas. Kalbėti apie besikuriančius daiktus - vadinasi, 
sakyti, kad protas apsiima daugiau nei gali; šis tei- 
ginys prieštarauja sau pačiam, yra tuščia ir bepras- 
mė idėja. Bet kiekvienas iš mūsų, stebėdamas save 
veikiantį, konstatuoja, kad veiksmas judėdamas į 
priekį auga, kad plėtodamasis toliau jis kuria. Daik- 
tai sukuriami momentiniu pjūviu, kurį padaro pro- 
tas tam tikru momentu tokios rūšies tėkmėje, ir tai, 
kas atrodo paslaptinga, kai lyginami tarpusavyje tie 
pjūviai, pasidaro aišku, kai juos susiejame su tėk- 
me. Netgi kuriamojo veiksmo ypatybės, kadangi jis 
reiškiasi gyvųjų formų organizavimu, supaprastėja, 
pažvelgus į jį šiuo požiūriu. Susidūręs su organiz- 
mo sudėtingumu ir spėjama kone begaline susipy- 
nusių analizių ir sintezių daugybe, mūsų protas su- 
trikęs atsitraukia. Mums sunku įsivaizduoti, kad vien 
fizikinių ir cheminių jėgų sąveika gali padaryti šį 
stebuklą. O jei tai gilaus mokslo darbas, kaip tada 
suprasti įtaką, kurią materijai be formos daro ši for- 

ma be materijos? Bet šis keblumas atsiranda todėl, 
kad įsivaizduojame - statiškai - visiškai užbaigtas 
materialias daleles, išdėstytas vienas greta kitų, ir 
— vėl statiškai - išorinę priežastį, kuri suteikia šioms 
dalelėms protingą organizaciją. Iš tikrųjų gyvybė yra 
judėjimas, materialumas yra atvirkštinis judėjimas, 
ir kiekvienas iš šių judėjimų yra paprastas, nes ma- 
terija, sudaranti pasaulį, yra nedalomas srautas, 
taip pat nedaloma yra gyvybė, kuri perveria mate- 
riją ir iškerpa iš jos gyvas būtybes. Antrasis iš šių 
srautų teka prieš pirmąjį, bet pirmasis vis dėlto gau- 
na kažką iš antrojo: todėl tarp jų įsigali tam tikras 
modus vivendi““', kuris ir yra organizacija. Tą orga- 
nizaciją mūsų juslės ir intelektas suvokia kaip da- 
lių, visiškai išorinių viena kitos atžvilgiu laike ir erd- 
vėje, formą. Mes ne tik nekreipiame dėmesio į vie- 
nybę polėkio, kuris, pereidamas iš kartos į kartą, su- 
jungia individus su individais, rūšis su rūšimis ir pa- 
verčia visą gyvų būtybių eilę viena vienintele ne- 
aprėpiama banga, užplūstančia materiją, bet ir kiek- 
vienas individas pavieniui mums atrodo esąs sankau- 
pa - molekulių sankaupa ir faktų sankaupa. Šitai 
lemia mūsų intelekto sandara; mūsų intelektas yra 
skirtas tam, kad išoriškai veiktų materiją, ir tai jis 
pasiekia darydamas iš tikrovės srauto momentines iš- 
karpas, iš kurių kiekviena, būdama pastovi, yra be 
galo skaidi. Protas, pastebintis organizme tik viena 
kitos atžvilgiu išorines dalis, turi tik du paaiškini- 
mo būdus: arba laikyti be galo sudėtingą (ir dėl to 
be galo išmoningą) organizaciją atsitiktiniu junginiu, 
arba priskirti ją nesuprantamai išorinės jėgos, su- 
grupavusios jos elementus, įtakai. Bet šis sudėtingu- 
mas yra proto darbas, kaip ir šis nesuprantamumas. 

Pabandykime žiūrėti ne vien intelekto, kuris suvo- 
kia tik tai, kas gatava, ir stebi iš išorės, akimis, bet 
dvasia, tai yra tuo sugebėjimu matyti, kuris būdin- 
gas sugebėjimui veikti ir tarsi trykšta iš valios susi- 
telkimo. Tada viskas vėl ims judėti ir viskas išsispręs 
judėjime. Ten, kur protas, analizuodamas tariamai 
nejudamą vykstančio veiksmo atvaizdą, mums rodė 
begalinę daugybę dalių ir be galo išmoningą tvar- 
ką, mes nuspėjame esant paprastą vyksmą, veiks- 
mą, vykstantį tokios pačios rūšies, bet nykstančio 
veiksmo dėka, kažką panašaus į kelią, kurį nutie- 
sia sau paskutinė fejerverko raketa tarp krintančių 
užgesusių raketų liekanų. 


Šiuo požiūriu galima paaiškinti ir papildyti mū- 
sų bendrus samprotavimus apie gyvybės evoliuciją. 
Galima aiškiau išskirti tai, kas joje yra atsitiktina, 
ir tai, kas joje esminga. 

Gyvybės polėkį, apie kurį kalbame, apskritai su- 
daro poreikis kurti. Jis negali kurti besąlygiškai, nes 
susiduria su materija, tai yra su jo paties judėjimui 
priešingu judėjimu. Bet jis pasigauna šią materiją, 
kuri yra pati būtinybė, ir stengiasi į ją įdiegti kiek 
įmanoma didesnį kiekį neapibrėžtumo ir laisvės. 
Kaip jis imasi šio darbo? 

Gyvūną, esantį aukštai savo eilėje, kaip sakėme, 
galima bendrais bruožais įsivaizduoti kaip sensomo- 
torinę nervų sistemą, kurios pagrindą sudaro virš- 
kinimo, kvėpavimo, kraujo apytakos ir kt. sistemos. 
Pastarųjų paskirtis yra valyti nervų sistemą, ją tai- 
syti, ginti, padaryti kiek įmanoma nepriklausomą 
nuo išorinių aplinkybių, bet visų pirma aprūpinti ją 
energija, kurią ji išeikvos judesiams. Taigi didėjan- 

tis organizmo sudėtingumas teoriškai susijęs (nepai- 
sant nesuskaičiuojamų išimčių, atsirandančių dėl 
evoliucijos atsitiktinumų) su būtinybe didinti nervų 
sistemos sudėtingumą. Kiekvienas kokios nors orga- 
nizmo dalies sudėtingėjimas, beje, sukelia daugybę 
kitų, nes ši sudėtingesnė tapusi dalis turi gyvuoti, 
o bet koks kūno pokytis viename taške atsiliepia vi- 
sur. Taigi sudėtingėjimas gali vykti iki begalybės vi- 
somis kryptimis, bet kitų sistemų sudėtingėjimą te- 
oriškai, nors praktiškai ne visada, lemia nervų sis- 
temos sudėtingumo padidėjimas. Kas sudaro pačios 
nervų sistemos pažangą? Vienalaikis nevalingos ir 
valingos veiklos vystymasis, - pirmoji iš jų parūpi- 
na antrajai tinkamą įrankį. Antai tokiame organiz- 
me kaip mūsų nemažas skaičius judinamųjų mecha- 
nizmų susidaro nugaros ir pailgosiose smegenyse ir 
tik laukia ženklo, kad atliktų atitinkamą veiksmą; 
valia tam tikrais atvejais pasitelkiama tam, kad su- 
kurtų patį mechanizmą, o kitais - kad išrinktų me- 
chanizmus, paleidžiančius jį veikti, būdą juos sude- 
rinti, paleidimo momentą. Gyvūno valia yra tuo 
veiksmingesnė, tuo intensyvesnė, kuo daugiau yra 
tų mechanizmų, iš kurių ji gali rinktis, kuo sudėtin- 
gesnė yra sankryža, kurioje susikerta visi judina- 
mieji keliai, arba, kitais žodžiais tariant, kuo labiau 
išsivysčiusios gyvūno smegenys. Taigi nervų sistemos 
pažanga užtikrina didesnį veiksmų tikslumą, dides- 
nę įvairovę, didesnį veiksmingumą ir nepriklausomy- 
bę. Organizmas vis labiau elgiasi kaip veiksmo ma- 
šina, kuri visiškai persitvarko kiekvienam naujam 
veiksmui, lyg būtų kaučiukinė ir galėtų kas akimirks- 
nį keisti visų savo dalių formą. Bet prieš atsirandant 
nervų sistemai, netgi prieš susidarant organizmui 

tikrąja to žodžio prasme, jau nediferencijuotoje ame- 
bos masėje pasireiškia ši pagrindinė gyvūninės gy- 
vybės savybė. Ameba keičia savo formą įvairiomis 
kryptimis, taigi visa jos masė daro tai, ką išsivysčiu- 
sio gyvūno dalių diferenciacija lokalizuoja sensomo- 
torinėje sistemoje. Kadangi ameba tai daro primity- 
viai, ji apsieina be aukštesniųjų organizmų sudėtin- 
gumo; čia visiškai nebūtina, kad pagalbiniai elemen- 
tai perduotų judinamiesiems elementams eikvotiną 
energiją: gyvūnas juda kaip nedaloma visuma ir ap- 
sirūpina energija kaip nedaloma visuma pasisavin- 
damas organines medžiagas. Taigi ar tirsime gyvū- 
nus, esančius žemai jų eilėje, ar esančius aukštai, 
visada paaiškės, kad gyvūninę gyvybę sudaro 1) ap- 
sirūpinimas energijos atsargomis, 2) jos išeikvojimas 
įvairiomis ir nenumatytomis kryptimis tarpininkau- 
jant kiek įmanoma lankstesnei materijai. 

Iš kurgi imasi energija? Iš suvartoto maisto, nes 
maistas — tai tarsi sprogstamoji medžiaga, telaukianti 
kibirkšties, kad išlaisvintų sukauptą energiją. Kas 
sukūrė tą sprogstamąją medžiagą? Maistas gali bū- 
ti gyvūno, mintančio gyvūnais, mėsa ir taip toliau; 
bet galų gale visada atsiremiame į augalus. Iš tik- 
rųjų vien tik augalai kaupia saulės energiją. Gyvū- 
nai tik skolinasi ją iš augalų arba tiesiogiai, arba 
perduodami ją vieni kitiems. Kaipgi augalas sukau- 
pė saulės energiją? Visų pirma pasitelkęs chlorofilo 
funkciją, tai yra sui generis chemizmą, kurio rakto 
neturime ir kuris tikriausiai nepanašus į mūsų la- 
boratorijų chemizmą. Operacijos esmė — naudojant 
saulės energiją išgauti anglį iš angliarūgštės ir ši- 
taip kaupti tą energiją, kaip sukaupiama vanden- 
nešio energija pasamdžius jį pripildyti aukštai iškeltą 

rezervuarą: vanduo, sykį jau užkeltas aukštyn, ga- 
li kaip norime ir kada norime paleisti į darbą malū- 
ną arba turbiną. Kiekvienas išgautas anglies ato- 
mas yra kažkas panašaus į to vandens svorio pakė- 
limą arba į tamprios gijos, kuri galėtų sujungti an- 
glį su deguonimi į angliarūgštę, įtempimą. Tampri 
gija atsipalaiduos, svoris nukris, energijos atsarga 
galų gale sulauks tos dienos, kai paprastas išlydis 
įgalins anglį vėl susijungti su deguonimi. 
Vadinasi, visa gyvybė apskritai, gyvūninė ir au- 
galinė, iš esmės yra pastangos sukaupti energiją, o 
paskui ją paleisti lanksčiais, kintamais kanalais, ku- 
rių gale ji turi atlikti be galo įvairius darbus. Šitai 
ir norėjo iš karto pasiekti gyvybės polėkis, perverda- 
mas materiją. Ir jam, be abejo, tai pavyktų, jeigu jo 
galia būtų neribota arba sulauktų kokios nors pa- 
galbos iš išorės. Bet polėkis yra baigtinis ir duotas 
kartą visiems laikams. Jis negali įveikti visų kliūčių. 
Jo suteiktas judėjimas kartais nukrypsta į šalį, kar- 
tais išsiskaido, visada susiduria su pasipriešinimu, ir 
organizuoto pasaulio evoliucija yra tiktai šios kovos 
plėtojimasis. Pirmas didysis pasidalijimas, kuris tu- 
rėjo įvykti, buvo skilimas į dvi karalystes, gyvūni- 
jos ir augmenijos, papildančias viena kitą, nors tarp 
jų nėra santarvės. Augalas kaupia energiją ne gy- 
vūnui, o savo paties reikmėms; bet jo paties energi- 
jos suvartojimas yra ne toks trūksmingas, ne toks 
koncentruotas ir, vadinasi, ne toks veiksmingas, kaip 
reikalauja pradinis gyvybės polėkis, nukreiptas iš es- 
mės į laisvus veiksmus: tas pats organizmas nega- 
lėjo vienodai vaidinti kartu du vaidmenis, pamažu 
kaupti ir staiga išeikvoti. Štai kodėl patys savaime, 
be jokio išorinio įsikišimo, vien dėl pirminiam polė- 

kiui būdingos tendencijos dvilypumo ir materijos prie- 
šinimosi šiam polėkiui vieni organizmai pasuko pir- 
mąja kryptimi, kiti - antrąja. Po šio išsišakojimo bu- 
vo daugybė kitų. Dėl to radosi išsiskiriančios evoliu- 
cijos linijos — išsiskiriančios bent jau tuo, kas jose yra 
esminga. Bet reikia turėti omenyje ir atsitraukimus 
atgal, sustojimus, visokiausius atsitiktinumus. Ir 
ypač reikia prisiminti, kad kiekviena rūšis elgiasi 
taip, lyg bendroji gyvybės raida sustojo ties ja, užuot 
ją peržengusi. Ji galvoja tik apie save, gyvena tik 
sau. Nesuskaičiuojami susidūrimai, kurių kovos lau- 
kas — gamta. Dėl to randasi pribloškianti ir stulbi- 
nanti disharmonija, dėl kurios vis dėlto negalime kal- 
tinti paties gyvybės prado. 

Taigi atsitiktinumo dalis evoliucijoje yra didelė. 
Atsitiktinės dažniausiai esti priimtos, arba veikiau 
išrastos, formos. Atsitiktinis, priklausomas nuo tam 
tikroje vietoje ir tam tikru laiku pasitaikiusių kliū- 
čių yra pirmapradės tendencijos susiskaidymas į vie- 
nokias ar kitokias viena kitą papildančias tenden- 
cijas, sukuriančias išsiskiriančias evoliucijos linijas. 
Atsitiktiniai yra sustojimai ir atsitraukimai; daugiau- 
sia atsitiktiniai yra prisitaikymai. Būtini tik du da- 
lykai: 1) laipsniškas energijos kaupimas; 2) lanks- 
tus šios energijos nukreipimas įvairuojančiomis ne- 
apibrėžiamomis kryptimis, kurios baigiasi laisvais 
veiksmais. 

Šis dvilypis rezultatas mūsų planetoje buvo pa- 
siektas tam tikru būdu. Bet jį buvo galima pasiekti 
ir visai kitomis priemonėmis. Anaiptol nebuvo būti- 
na gyvybei pasirinkti anglies gavybą iš angliarūgš- 
tės. Svarbiausia jai buvo kaupti saulės energiją; bet 
užuot reikalavusi iš saulės atskirti vieną nuo kito, 

pavyzdžiui, deguonies ir anglies atomus, gyvybė bū- 
tų galėjusi (bent jau samprotaujant teoriškai ir pa- 
liekant nuošalyje įgyvendinimo sunkumus, ko gero, 
neįveikiamus) jai pasiūlyti kitus cheminius elemen- 
tus, kuriuos tada jai būtų reikėję sujungti arba at- 
skirti visiškai kitokiomis fizinėmis priemonėmis. O jei 
esminis energetinių organizmo medžiagų elementas 
būtų buvęs ne anglis, tai esminis kūno medžiagų ele- 
mentas tikriausiai būtų buves ne azotas. Vadinasi, 
gyvųjų kūnų chemija būtų visiškai kitokia nei da- 
bartinė. Dėl to būtų atsiradusios gyvybės formos, nė 
kiek nepanašios į mums žinomas, kurių anatomija 
būtų kitokia, fiziologija irgi kitokia. Tik sensomoto- 
rinė funkcija būtų išlikusi - jei ne jos mechanizmas, 
tai bent jau jos padariniai. Taigi visai tikėtina, kad 
kitose planetose, kitų saulių sistemose gyvybė vys- 
tosi tokiomis formomis, apie kurias neturime jokio su- 
pratimo, tokiomis fizinėmis sąlygomis, su kuriomis ji, 
mūsų fiziologijos požiūriu, yra absoliučiai nesuderi- 
nama. Jei pagrindinis gyvybės tikslas yra pasisavin- 
ti energiją, kurią būtų galima eikvoti sprogstamojo 
pobūdžio veiksmams, ji, be abejo, kiekvienoje sau- 
lės sistemoje ir kiekvienoje planetoje pasirenka, kaip 
tai daro Žemėje, tinkamiausias priemones šiam tiks- 
lui pasiekti esamomis sąlygomis. Bent jau taip išei- 
na samprotaujant pagal analogiją, ir skelbti, kad gy- 
vybė neįmanoma kitokiomis sąlygomis nei žemiško- 
sios, - vadinasi, prieštarauti šiai išvadai. Iš tikrųjų 
gyvybė yra įmanoma visur, kur energija plūsta nuo- 
lydžiu, nustatytu Carnot dėsnio, ir kur priežastis, 
veikianti priešinga kryptimi, gali sulėtinti jos tėkmę, 
tai yra, be abejo, visų žvaigždžių pasauliuose. Eiki- 
me toliau: netgi nėra būtina, kad gyvybė susikon- 

centruotų ir pasireikštų tikrais organizmais, tai yra 
tam tikrais kūnais, kurie yra galutinai sukurti ka- 
nalai, nors ir lankstūs, tai energijai tekėti. Galima 
suprasti (nors visai neįmanoma įsivaizduoti), kad 
energiją galima kaupti atsargai, o paskui išeikvoti 
įvairuojančiomis linijomis, perveriančiomis dar nesu- 
kietėjusią materiją. Čia galėtų būti visa, kas esmin- 
ga gyvybei, nes būtų ir lėtas energijos kaupimas, ir 
staigus jos išlydis. Tarp šio neaiškaus ir migloto gy- 
vybingumo ir apibrėžto, mums pažįstamo gyvybin- 
gumo būtų ne didesnis skirtumas nei tas, koks yra 
mūsų psichologiniame gyvenime tarp sapnavimo ir 
būdravimo. Tokios galėjo būti gyvybės sąlygos mū- 
sų ūke prieš galutinai sutirštėjant materijai, jei iš tie- 
sų gyvybė randasi tuo momentu, kai dėl atvirkšti- 
nio judėjimo atsiranda ūko materija. 

Vadinasi, suprantama, kad gyvybė galėjo įgyti vi- 
siškai kitokią išorinę išvaizdą ir nubraižyti visai ki- 
tokias formas nei tos, kurias žinome. Esant kitam 
cheminiam pagrindui, kitoms fizinėms sąlygoms, im- 
pulsas galėtų likti toks pats, bet savo kelyje jis bū- 
tų susiskaidęs visiškai kitaip ir apskritai nueitas ke- 
lias būtų kitoks - galbūt ilgesnis, o galbūt ir trum- 
pesnis. Šiaip ar taip, nė vienas visos gyvų būtybių 
eilės elementas nebūtų toks, koks yra. Bet ar apskri- 
tai turėjo būti eilė ir jos elementai? Kodėl vieningas 
polėkis neįsikūnijo viename vieninteliame nepaliau- 
jamai besivystančiame kūne? 

Toks klausimas, be abejo, kyla, kai lygini gyvy- 
bę su polėkiu. O ją reikia lyginti su polėkiu, nes nė- 
ra tokio vaizdinio, paimto iš fizinio pasaulio, kuris 
galėtų duoti bent apytikrį supratimą apie ją. Bet tai 
tik vaizdinys. Iš tikrųjų gyvybė yra psichologinio po- 

būdžio, o psichinio reiškinio esmė yra ta, kad jis ap- 
rėpia painų vienas į kitą įsiskverbiančių elementų 
daugį. Erdvėje ir, be jokios abejonės, tiktai erdvėje 
yra įmanomas atskirybių daugis: vienas taškas yra 
absoliučiai išorinis kito taško atžvilgiu. Bet ir gry- 
nas ir tuščias vienis pasitaiko tik erdvėje: tai yra ma- 
tematinio taško vienis. Abstraktus vienis ir abstrak- 
tus daugis, jei norite, yra erdvės apibūdinimai arba 
proto kategorijos, kadangi erdviškumas ir intelektu- 
alumas nukopijuoti vienas nuo kito. Bet tai, kas yra 
psichologinės prigimties, negali tiksliai sutapti su erd- 
ve ir visiškai tilpti į proto rėmus. Ar tam tikru mo- 
mentu mano paties asmenybė yra vieninga, ar dau- 
gialypė? Jei aš pareiškiu, kad ji vieninga, pasigirs- 
ta ir ima protestuoti vidiniai pojūčių, jausmų, vaiz- 
dinių, į kuriuos dalijasi mano individualybė, balsai. 
O jei aš ją paskelbiu daugialypė, mano sąmonė taip 
pat stipriai tam priešinasi; ji tvirtina, kad mano po- 
jūčiai, jausmai, mintys - tai abstrakcijos, kuriomis aš 
veikiu pats save, o kiekviena iš mano būsenų ap- 
ima visas kitas. Vadinasi, kalbant proto kalba, nes 
tik protas turi kalbą, aš esu daugio vienis ir vienin- 
gas daugis'“; bet vienis ir daugis yra tik mano as- 
menybės nuotraukos, kurias padarė protas, nukrei- 
pęs į mane savo kategorijas: aš neįeinu nei į vieną, 
nei į kitą, nei į abi kartu, nors abi susijungusios gali 
apytikriai imituoti tą tarpusavio skvarbą ir tą toly- 
dumą, kuriuos randu savo viduje. Toks yra mano vi- 
dinis gyvenimas, ir tokia yra gyvybė apskritai. Są- 


14 Mes aptarėme šį kausimą veikale: Introduction à la méta- 
physigue (Revue de mėtaphysigue et de morale, janvier 1903, 
p. 1-25). 

lyčio su materija atžvilgiu gyvybę galima palyginti 
su impulsu arba polėkiu, o gyvybė pati savaime yra 
begalė galimybių, tūkstančių tūkstančių tendencijų 
sąveika, o jų yra „tūkstančių tūkstančiai“ tik tada, 
kai jos tampa išorinės viena kitos atžvilgiu, tai yra 
erdviškai atskiros. Sąlytis su materija lemia šią ato- 
skyrą. Materija realiai atskiria tai, kas buvo daugis 
tik potencialiai, ir šia prasme individualizacija iš da- 
lies yra materijos darbas, iš dalies pasekmė to, kas 
slypi pačioje gyvybėje. Antai apie poetinį jausmą, iš- 
reikštą atskirais posmais, atskiromis eilutėmis, atski- 
rais žodžiais, galima pasakyti, kad jame glūdi šis pa- 
vienių elementų daugis ir kad vis dėlto jį sukuria 
kalbos materialumas. 

Bet per žodžius, eilutes ir posmus perbėga pa- 
prastas įkvėpimas, kuris ir yra visas eilėraštis. Taip 
ir tarp atskirų individų vis dar teka gyvybė: visur 
tendencijai individualizuotis priešinasi ir kartu ją už- 
baigia priešinga ir papildoma tendencija vienytis, lyg 
daugialypis gyvybės vienis, traukiamas daugialypu- 
mo link, vis labiau stengtųsi susitelkti savyje. Kokia 
nors dalis, dar nė nespėjusi atitrūkti, jau siekia su- 
sijungti jei ne su visuma, tai bent su tuo, kas arčiau- 
siai jos. Dėl to visoje gyvybės srityje randasi svyra- 
vimas tarp individualizacijos ir vienijimosi. Individai 
susiburia į bendruomene, o bendruomenė, vos tik su- 
sidariusi, trokšta ištirpdyti suburtus individus nau- 
jame organizme, kad pati taptų individu, kuris savo 
ruožtu galėtų sudaryti sudedamąją naujo junginio 
dalį. Pačioje žemiausioje organizmų skalės pakopoje 
jau randame tikras sąjungas, mikrobų kolonijas, o 
šiose sąjungose, jei galima tikėti neseniai paskelbtu 
darbu, - tendenciją individualizuotis sudarant bran- 

duolį*?. Ta pati tendencija vėl aptinkama aukštesnėje 
pakopoje tarp protofitų, kurie, palikę motininę ląstelę 
dalijimosi būdu, ir toliau lieka susieti vienas su kitu 
drebutinės substancijos, kuri supa jų paviršių, taip 
pat tarp pirmuonių, kurie iš pradžių susipina savo 
pseudopodijomis ir galų gale susilieja. Yra žinoma va- 
dinamoji „kolonijinė“ aukštesniųjų organizmų atsira- 
dimo teorija. Pasak jos, pirmuonys, sudaryti iš vienos 
vienintelės ląstelės, suartėję sudarė junginius, kurie 
suartėdami savo ruožtu sudarė junginių junginius: 
taip vis sudėtingesni ir vis labiau diferencijuoti orga- 
nizmai atsiradę iš vos diferencijuotų ir elementarių 
organizmų!“. Ši kraštutinė teorijos forma sukėlė rim- 
tų prieštaravimų; atrodo, kad vis labiau ir labiau pa- 
sitvirtina, jog polizoizmas yra išimtinis ir nenorma- 
lus faktas!'. Ir vis dėlto iš tiesų viskas vyksta taip, 
lyg kiekvienas aukštesnis organizmas būtų atsiradęs 
iš ląstelių, pasidalijusių tarp savęs darbą, junginio. 
Labai galimas daiktas, kad ne ląstelės sudarė indi- 
vidą susijungdamos, o veikiau individas sukūrė ląs- 
teles išskaidymo būdu!*. Bet kaip tik tai ir atskleidžia 
socialinės formos įtaką individo genezei, lyg indivi- 
das galėtų išsivystyti tik suskaidydamas savo sub- 
stanciją į elementus, kuriems būdingi individualybės 


15 Serkovski'o straipsnis (rusiškai), nagrinėjamas žurnale 
Annėe biologigue, 1898, p. 317. 

16 Ed. Perrier, Les colonies animales, Paris, 1897 (2° ėd.). 

17 Delage, L'Hėrėditė, 2° édit., Paris, 1903, p. 97. Plg. to paties 
autoriaus: La conception polyzoigue des ėtres (Revue scientifigue, 
1896, p. 641-653). 

18 Šią teoriją gina Kunstleris, Delage'as, Sedgwickas, Labbė ir 
kt. Šios teorijos išdėstymą su bibliografinėmis nuorodomis gali- 
ma rasti: Busguet, Les ėtres vivants, Paris, 1899. 

požymiai, ir susiedamas juos tarpusavyje pagal socia- 
lumo požymius. Yra aibė atvejų, kai gamta atrodo 
svyruojanti tarp dviejų formų ir klausianti savęs, ar 
jai sukurti bendruomenę, ar individą: tada užtenka 
menkiausio postūmio, kad nusvertų svarstykles į vie- 
ną ar į kitą pusę. Jei paimsime gana didelę infuzo- 
riją, pavyzdžiui, stentorą, ir perpjausime ją į dvi pu- 
ses, iš kurių kiekviena turės dalį branduolio, tai abi 
pusės regeneruos savarankišką stentorą; bet jeigu ne 
visai padalysime, paliksime tarp abiejų pusių protop- 
lazminę sąsają, pastebėsime, kaip abi pusės atliks vi- 
siškai darnius veiksmus; tad užtenka čia išlikti ar 
nutrūkti sąsajai, kad gyvybė įgytų bendruomeninę 
arba individualią formą. Taigi konstatuojame, kad 
jau paprasčiausiuose organizmuose, sudarytuose iš 
vienintelės ląstelės, tariamoji visumos individualybė 
yra neapibrėžto skaičiaus potencialių individualybių, 
galinčių vienytis, junginys. Ir nuo viršaus iki apačios 
gyvų būtybių eilėje pasireiškia tas pats dėsnis. Bū- 
tent tai mes ir turime galvoje sakydami, kad vienis 
ir daugis yra inertiškos materijos kategorijos, kad gy- 
vybės polėkis nėra nei grynas vienis, nei grynas dau- 
gis, o jeigu materija, kuriai jis perduodamas, verčia 
jį rinktis vieną iš dviejų, jo pasirinkimas niekada ne- 
bus galutinis: jis nepaliaujamai šokinės nuo vieno 
prie kito. Todėl gyvybės evoliucijoje dviem - indivi- 
dualizacijos ir jungimosi - kryptimis nėra nieko at- 
sitiktinio. Ji randasi iš pačios gyvybės esmės. 
Esminis yra ir judėjimas mąstymo linkme. Jei 
mūsų analizė teisinga, prie gyvybės ištakų yra są- 
monė arba, teisingiau sakant, antsąmonė. Sąmonė 
arba antsąmonė - tai raketa, kurios užgesusios ske- 
veldros krenta kaip materija; sąmonė yra ir tai, kas 

lieka iš pačios raketos, perskrodžia tas skeveldras ir 
uždega jas į organizmus. Bet ta sąmonė, kuri yra 
kūrybos poreikis, pasireiškia tik ten, kur yra įmano- 
ma kūryba. Ji užsnūsta, kai gyvybė pasmerkiama 
automatizmui; ji nubunda, vos tik vėl atsiranda ga- 
limybė rinktis. Štai kodėl nervų sistemos neturinčių 
organizmų sąmonė kinta priklausomai nuo organiz- 
mo sugebėjimo judėti ir keisti savo pavidalą. O ner- 
vų sistemą turinčių gyvūnų sąmonė priklauso nuo 
kryžkelės, kurioje susikryžiuoja vadinamieji sensori- 
niai ir motoriniai keliai, sudėtingumo, tai yra nuo 
smegenų sudėtingumo. Kaip reikia suprasti tą orga- 
nizmo ir sąmonės sąveiką? 

Mes čia nesustosime prie to, į ką gilinomės anks- 
tesniuose darbuose. Apsiribosime priminimu, kad te- 
oriją, pagal kurią sąmonė turi būti susijusi, pavyz- 
džiui, su tam tikrais neuronais ir randasi jiems vei- 
kiant lyg fosforescencija, mokslininkas gali priimti iš- 
samios analizės sumetimais; tai patogus išraiškos bū- 
das ir daugiau nieko. Iš tikrųjų gyva būtybė yra 
veiksmų centras. Ji yra tam tikras kiekis atsitikti- 
numo, įsismelkiančio į pasaulį, tai yra tam tikras kie- 
kis galimos veiklos, kiekis, kuris kinta priklausomai 
nuo individų ir ypač nuo rūšių. Gyvūno nervų sis- 
tema nubrėžia lanksčias linijas, kuriomis vyks jo 
veikla (nors potencinė energija, kuri turi būti išlais- 
vinta, kaupiasi veikiau raumenyse, o ne pačioje ner- 
vų sistemoje); jo nervų centrai savo raida ir pavi- 
dalu liudija didesnę ar mažesnę pasirinkimo iš dau- 
giau ar mažiau gausių ir sudėtingų veiksmų gali- 
mybę. Taigi, kadangi gyvūno sąmonė tuo labiau nu- 
bunda, kuo didesnė jam palikta pasirinkimo laisvė 
ir kuo didesnis jam atseikėtas veiklos kiekis, aišku, 

kad sąmonės vystymasis atrodys priklausomas nuo 
nervų centrų vystymosi. Kita vertus, kadangi kiek- 
viena sąmonės būsena tam tikru požiūriu yra klau- 
simas, iškeltas judinamajai veiklai, ir netgi atsaky- 
mo pradžia, nėra psichologinio fakto, kuris nereika- 
lautų smegenų žievės mechanizmų darbo. Vadina- 
si, viskas vyksta taip, lyg sąmonė trykštų iš smege- 
nų ir lyg sąmoninga veikla iki pat smulkmenų bū- 
tų modeliuojama pagal smegenų veiklą. Iš tikrųjų 
sąmonė trykšta ne iš smegenų; bet tarp smegenų ir 
sąmonės yra tarpusavio atitikimas, nes jos vienodai 
matuoja (smegenys - savo sandaros sudėtingumu, 
sąmonė - savo nubudimo intensyvumu) pasirinki- 
mo kiekį, kuriuo disponuoja gyva būtybė. 

Kaip tik todėl, kad smegenų būsena paprasčiau- 
siai išreiškia tai, kas atitinkamoje psichologinėje bū- 
senoje susiję su besirandančiu veiksmu, psichologi- 
nė būsena daugiau pasako apie tą veiksmą nei sme- 
genų būsena. Gyvos būtybės sąmonė, kaip bandė- 
me įrodyti kitur““', yra susijusi su smegenimis ta 
prasme, kokia aštrus peilis yra susijęs su savo aš- 
menimis: smegenys yra aštrus smaigalys, kuriuo są- 
monė įsiskverbia į tankų įvykių audinį, bet jos nė- 
ra tolygios sąmonei, kaip ašmenys nėra tapatūs pei- 
liui. Tad iš to, kad dvejos smegenys, pavyzdžiui, bež- 
džionės smegenys ir žmogaus smegenys, labai pana- 
šios, negalima daryti išvados, kad atitinkamas sąmo- 
nes galima sulyginti ir sutapatinti vieną su kita. 

Bet galbūt jos ir nėra tokios panašios, kaip spė- 
jama. Kaip nesistebėti tuo, kad žmogus sugeba iš- 
mokti bet kokį darbą, pagaminti bet kokį daiktą, pa- 
galiau įgyti bet kokį judėjimo įgūdį, o netgi suma- 
niausio gyvūno, tokio kaip beždžionė, sugebėjimas 

kombinuoti naujus judesius yra griežtai ribotas? Tai 
yra žmogaus smegenų ypatumas. Žmogaus smege- 
nys, kaip ir bet kokios smegenys, yra sukurtos tam, 
kad kurtų judinamuosius mechanizmus ir bet kurią 
akimirką leistų mums pasirinkti iš jų tą, kurį palei- 
sime į darbą nuspaudę spragtuką. Bet jos skiriasi 
nuo kitų smegenų tuo, kad tų mechanizmų, kuriuos 
jos gali sukurti, skaičius ir, vadinasi, spragtukų, ku- 
riuos gali rinktis, skaičius yra begalinis. Nuo ribo- 
tumo iki neribotumo yra toks pat atstumas, kaip nuo 
to, kas uždara, iki to, kas atvira. Tai ne laipsnio, bet 
prigimties skirtumas. 

Todėl ir gyvūno, netgi paties protingiausio, sąmo- 
nė iš esmės skiriasi nuo žmogaus sąmonės. Juk są- 
monė tiksliai atitinka pasirinkimo galimybes, kurio- 
mis disponuoja gyva būtybė; ji yra tolygi galimo 
veiksmo laukui, supančiam realų veiksmą: sąmonė 
yra išradingumo ir laisvės sinonimas. O gyvūno iš- 
radingumas visada yra tik variacija rutinos tema. Be 
abejo, jam pavyksta savo iniciatyva išplėsti tuos įpro- 
čius, kuriais yra suvaržyta jo rūšis, bet jis ištrūksta 
iš automatizmo tik akimirką, lygiai tiek laiko, kiek 
reikia sukurti naujam automatizmui: jo kalėjimo du- 
rys užsitrenkia vos prasivėrusios; tampydamas savo 
grandinę jis sugeba tik pailginti ją. Atsiradus žmo- 
gui sąmonė sutrauko šią grandinę. Tik žmogus ir tik 
žmogaus sąmonė ištrūksta į laisvę. Visa gyvybės is- 
torija lig tol buvo sąmonės pastangų pakelti materi- 
ją ir bemaž visiško sąmonės sužlugdymo, kai ją už- 
griūdavo materija, istorija. Sumanymas buvo para- 
doksalus, jei vis dėlto čia galima kalbėti apie suma- 
nymą ir pastangas kitaip nei perkeltine prasme. Jai 
rūpėjo paversti materiją, kuri yra pati būtinybė, lais- 

vės įrankiu, sukurti mechaniką, kuri įveiktų mecha- 
nizmą, ir panaudoti gamtos determinizmą siekiant iš- 
lįsti pro jo užmesto tinklo akis. Bet visur kitur, išsky- 
rus žmogų, sąmonė įkliūdavo tinkle, pro kurio akis 
norėdavo išlįsti. Ji likdavo savo pačios sukurtų me- 
chanizmų nelaisvėje. Automatizmas, kurį ji siekė nu- 
kreipti laisvės keliu, apsivydavo aplink ją ir nutemp- 
davo žemyn. Sąmonė neįstengia nuo jo išsisukti, nes 
beveik visą energiją, sukauptą veiksmams, išeikvoja 
tam, kad palaikytų be galo subtilią, iš esmės nepa- 
tvarią pusiausvyrą, kurią ji suteikė materijai. Bet 
žmogus ne tik prižiūri savo mašiną, jis sugeba ir pa- 
sinaudoti ja pagal savo užgaidą. Be abejo, už tai jis 
turi būti dėkingas savo smegenų pranašumui - jos 
leidžia jam sukurti neribotą skaičių judinamųjų me- 
chanizmų, be paliovos seniems įpročiams priešprie- 
šinti naujus ir, sukursčius automatizmą prieš jį pa- 
tį, jį valdyti. Žmogus turi būti dėkingas už tai savo 
kalbai - ji suteikia sąmonei nematerialų kūną, ku- 
riame ji gali įsikūnyti, ir šitaip išvaduoja ją nuo rei- 
kalo sustoti tik prie materialių kūnų, kurių srautas 
iš pradžių gali pagauti, o paskui nuskandinti. Jis tu- 
ri būti dėkingas už tai visuomeniniam gyvenimui, 
kuris sukaupia ir išsaugo pastangas, kaip kalba su- 
kaupia mintis, ir šitaip nustato vidutinį lygmenį, ku- 
rį individai turės pasiekti iš karto, ir šia pirmine pa- 
skata neleidžia užsnūsti vidutinybėms, o geriausius 
akina kilti aukščiau. Bet mūsų smegenys, mūsų vi- 
suomenė ir mūsų kalba yra viso labo išoriniai ir skir- 
tingi to paties vidinio pranašumo ženklai. Jie kiek- 
vienas savaip išreiškia tą vienintelę, išskirtinę perga- 
lę, kurią gyvybė pasiekė tam tikru evoliucijos mo- 
mentu. Jie išreiškia prigimties, o ne tik laipsnio skir- 


290 


GAMTOS TVARKA IR INTELEKTO FORMA 


tumą, kuris skiria žmogų nuo visos kitos gyvūnijos. 
Jie leidžia mums atspėti, jog visi kiti, įsitikinę, kad 
virvė pernelyg aukštai ištempta, pasitraukė nuo pla- 
taus tramplino, nuo kurio pradėjo savo polėkį gyvy- 
bė, krašto, vien tik žmogus peršoko kliūtį. 

Šia visiškai ypatinga prasme žmogus yra evoliu- 
cijos „riba“ ir „tikslas“. Gyvybė, kaip sakėme, pra- 
noksta tikslingumą, kaip ir kitas kategorijas. Iš es- 
mės ji yra srautas, plūstantis per materiją ir išnešan- 
tis iš jos visa, ką gali. Tad nebuvo, tiesą sakant, nei 
projekto, nei plano. Kita vertus, pernelyg akivaizdu, 
kad visa kita gamta nebuvo susieta su žmogumi; mes 
kovojame kaip kitos rūšys, mes kovėmės su kitomis 
rūšimis. Pagaliau, jeigu gyvybės evoliucija savo ke- 
lyje būtų susidūrusi su kitokiais atsitiktinumais, jei- 
gu dėl to gyvybės srautas būtų susiskaidęs kitaip, 
mes labai skirtumėmės tiek fiziškai, tiek morališkai 
nuo tų, kokie esame dabar. Dėl šių įvairių priežas- 
čių būtų klaidinga laikyti žmoniją, kokia ji dabar iš- 
kyla prieš mūsų akis, kažkuo iš anksto nulemtu evo- 
liucijos judėjimo. Netgi negalima sakyti, kad ji yra vi- 
sos evoliucijos užbaiga, nes evoliucija vyko keliomis 
išsiskiriančiomis linijomis ir žmonių giminė yra vie- 
nos išjų gale, o kitomis linijomis iki galo nuėjo kitos 
rūšys. Jeigu mes laikome žmoniją evoliucijos vyks- 
mo pagrindu, tai visai dėl kitokios priežasties. 

Mūsų požiūriu, gyvybė apskritai yra tarsi milži- 
niška vilnis, kuri sklinda iš centro ir beveik visame 
plote sustoja ir virsta virpesiais: tik viename taške 
kliūtis buvo įveikta, impulsas perėjo laisvai. Būtent 
šia laisve ir pasižymi žmogiškoji forma. Visur, išsky- 
rus žmogų, sąmonė pasijuto įvaryta į aklavietę; tik 
su žmogumi ji tęsė savo kelią. Taigi žmogus tęsia į 

begalybę gyvybės judėjimą, nors jis ir nepasiima su 
savimi viso to, ką nešėsi savyje gyvybė. Kitomis evo- 
liucijos linijomis rutuliojasi kitos gyvybei būdingos 
tendencijos; kai ką iš jų, be abejo, išsaugojo ir žmo- 
gus, nes viskas skverbiasi viena į kitą. Viskas vyks- 
ta taip, lyg neapibrėžta ir neaiški būtybė, kurią ga- 
lima pavadinti kaip norite - žmogumi arba antžmo- 
giu, siekė realizuoti save ir sugebėjo tai padaryti tik 
palikusi pakeliui dalį savęs. Šias netektis įkūnija vi- 
sa kita gyvūnija ir netgi augalų pasaulis, bent jau 
tuo, kas šiuose pasauliuose yra teigiamo ir pakyla 
aukščiau už evoliucijos atsitiktinumus. 

Šiuo požiūriu smarkiai sumažėja disharmonija, 
kurią stebime gamtoje. Organizuotas pasaulis apskri- 
tai yra tarsi trąši dirva, kurioje turėjo išaugti arba 
pats žmogus, arba būtybė, dvasiškai panaši į jį. Gy- 
vūnai, kad ir kokie tolimi, netgi priešiški mūsų rū- 
šiai, vis dėlto buvo naudingi pakeleiviai, kuriems są- 
monė užkrovė visa tai, ką ji tempėsi su savimi ne- 
parankaus, ir kurie leido sąmonei pakilti - su žmo- 
gumi - į tokias aukštumas, iš kurių prieš jos akis at- 
siveria neaprėpiamas horizontas. 

Teisybė, sąmonė pakeliui paliko ne tik varginan- 
čią mantą. Jai teko atsisakyti ir vertingų gėrybių. 
Žmogaus sąmonė - tai visų pirma intelektas. Ji galė- 
jo būti ir, atrodo, turėjo būti ir intuicija. Intuicija ir 
intelektas - tai dvi priešingos sąmoningo darbo kryp- 
tys: intuicija traukia ta pačia kryptimi kaip gyvybė, 
intelektas eina priešinga kryptimi ir užtat visiškai na- 
tūraliai laikosi materijos judėjimo krypties. Išsivysčiusi 
ir tobula būtų tokia žmonija, kai abi šios sąmoningos 
veiklos formos pasiektų savo pilnatvę. Tarp tokios žmo- 
nijos ir mūsų galima tarti esant daug galimų tarpi- 

nių pakopų, atitinkančių visus įsivaizduojamus inte- 
lekto ir intuicijos laipsnius. Tai ir sudaro atsitiktinu- 
mo dalį mūsų rūšies dvasinėje sandaroje. Kitokia evo- 
liucija būtų galėjusi suformuoti žmoniją, pasižymin- 
čią didesniu intelektu arba didesne intuicija. Iš tik- 
rųjų žmonijos, kurios dalis mes esame, intuicija be- 
veik visiškai yra paaukota intelektui. Atrodo, jog tam, 
kad įveiktų materiją ir vėl atkovotų save, sąmonė tu- 
rėjo išeikvoti geriausias savo jėgas. Tomis ypatingo- 
mis sąlygomis, kuriomis buvo pasiekta ši pergalė, rei- 
kėjo, kad sąmonė prisitaikytų prie materijos įpročių 
ir sutelktų į juos visą savo dėmesį, žodžiu, kad iš es- 
mės taptų intelektu. Vis dėlto intuicija taip pat gy- 
vuoja, nors ir neaiškiu ar nevientisu pavidalu. Tai ko- 
ne užgesęs žibintas, kuris sušvinta tik retkarčiais ir 
vos tik kelias akimirkas. Bet jis sušvinta, apskritai kal- 
bant, tada, kai užkliudomas gyvybinis interesas. Jis 
apšviečia mūsų asmenybę, mūsų laisvę, mūsų vietą 
visoje gamtoje, mūsų kilmę ir turbūt mūsų paskirtį 
silpna mirksinčia šviesa, vis dėlto perskrodžiančia 
nakties tamsą, kurioje mus palieka intelektas. 

Filosofija turi surinkti šias lakias intuicijas, tik 
kur ne kur apšviečiančias savo objektą, visų pirma 
tam, kad jas išlaikytų, paskui išplėtotų ir šitaip su- 
derintų tarpusavyje. Kuo toliau ji pažengia atlikda- 
ma šį darbą, tuo labiau pastebi, kad intuicija yra 
pati dvasia ir tam tikra prasme pati gyvybė: inte- 
lektas išsiskiria iš intuicijos vykstant procesui, pana- 
šiam į tą, kuris pagimdė materiją. Taip išryškėja dva- 
sinio gyvenimo vientisumas. Pažinti jį galima tik įsi- 
skverbus į intuiciją, kad būtų galima nuo jos eiti prie 
intelekto, nes nuo intelekto niekada neįmanoma per- 
eiti prie intuicijos. 

Taigi filosofija įveda mus į dvasinį gyvenimą. 
Kartu ji mums parodo dvasios gyvenimo ir kūno gy- 
venimo santykį. Didžioji spiritualistinių doktrinų 
klaida buvo įsitikinimas, kad izoliuodamos dvasinį 
gyvenimą nuo viso kito, pakabindamos jį erdvėje 
kuo aukščiau nuo žemės, jos apsaugo jį nuo visų ne- 
gandų: lyg dėl to dvasiniam gyvenimui nekiltų pa- 
vojus būti palaikytam miražu! Žinoma, jos turi tei- 
sę klausyti sąmonės, kai ji teigia žmogaus laisvę; bet 
egzistuoja intelektas, kuris tvirtina, kad priežastis 
determinuoja padarinį, kad toks pats lemia tokį pa- 
tį, kad viskas kartojasi ir kad viskas yra duota. Jos 
turi teisę tikėti absoliučiu asmenybės realumu ir jos 
nepriklausomybe nuo materijos; bet egzistuoja moks- 
las, kuris parodo sąmoningo gyvenimo ir smegenų 
veiklos vienybę. Jos turi teisę priskirti žmogui pri- 
vilegijuotą vietą gamtoje, manyti, kad gyvūną ir 
žmogų skiria begalinis atstumas; bet egzistuoja gy- 
vybės istorija, kuri mums parodo rūšių atsiradimą 
vykstant laipsniškiems pokyčiams ir drauge lyg ir 
vėl įjungia žmogų į gyvūnijos pasaulį. Kai galingas 
instinktas skelbia apie galimą pomirtinį asmenybės 
gyvenimą, jos turi teisę nelikti kurčios jo balsui; bet 
jei egzistuoja „sielos“, galinčios savarankiškai gyvuo- 
ti, iš kurgi jos imasi? Kada, kaip, kodėl jos įeina į 
kūną, kuris, kaip matome, mūsų akyse natūraliai 
atsiranda iš mišrios ląstelės, paimtos iš abiejų tėvų 
kūnų? Visi šie klausimai liks neatsakyti, intuicijos fi- 
losofija bus mokslo neigimas, anksčiau ar vėliau 
mokslas ją nušluos, jeigu ji nesiryš įžvelgti kūno gy- 
venimo ten, kur jis iš tikrųjų yra, - kelyje, vedan- 
čiame į dvasios gyvenimą. Bet tada ji turės reikalą 
nebe su vienomis ar kitomis apibrėžtomis gyvomis 

būtybėmis. Visa gyvybė nuo pat pirmojo impulso, 
kuris paleido ją į pasaulį, iškils prieš ją kaip kylanti 
banga, kuriai priešpriešiais veikia besileidžiantis ma- 
terijos judėjimas. Didesnėje savo paviršiaus dalyje, 
įvairiuose aukščiuose šis srautas materijos yra pa- 
verstas vietoje besisukančiu sūkuriu. Tik viename 
vieninteliame taške jis teka laisvai, drauge nusineš- 
damas kliūtį, kuri apsunkina jo tėkmę, bet jo nesu- 
stabdo. Šiame taške yra žmonija; tai ir sudaro mū- 
sų privilegijuotą padėtį. Kita vertus, ta kylanti ban- 
ga yra sąmonė ir, kaip bet kokia sąmonė, ji aprėpia 
nesuskaičiuojamas galimybes, kurios prasiskverbia 
viena į kitą ir kurioms, vadinasi, netinka nei vienio, 
nei daugio kategorijos, sukurtos inertiškai materijai. 
Vien tik materija, kurią ji nešasi su savimi ir į ku- 
rios tarpus įsispraudžia, gali ją padalyti į atskiras in- 
dividualybes. Taigi srautas teka per žmonių kartas, 
pasidalijęs į individus; ši sklaida buvo jame neaiš- 
kiai nužymėta, bet ji nebūtų išryškėjusi be materi- 
jos. Taip be paliovos kuriamos sielos, kurios betgi 
tam tikra prasme egzistavo iš anksto. Jos ne kas ki- 
ta, kaip upeliukai, po kuriuos pasklinda didžioji gy- 
vybės upė, tekanti per žmonijos kūną. Srauto judė- 
jimas skiriasi nuo to, ką jis kerta, nors būtinai pai- 
so visų vingių. Sąmonė skiriasi nuo organizmo, ku- 
riam suteikia gyvybę, nors jai atsiliepia tam tikri jo 
pokyčiai. Kadangi galimi veiksmai, kurių apmatai 
slypi tam tikroje sąmonės būsenoje, kas akimirką 
nervų centruose gauna impulsą realizuotis, tai sme- 
genys kas akimirką registruoja judinamuosius sąmo- 
nės būsenos rodiklius; bet tuo ir apsiriboja sąmonės 
ir smegenų tarpusavio priklausomybė; dėl to sąmo- 
nės likimas nėra susijęs su smegenų medžiagos liki- 

mu. Taigi sąmonė iš esmės yra laisva; ji yra pati lais- 
vė, bet negali pereiti per materiją nesiremdama į ją, 
neprisitaikydama prie jos; šis prisitaikymas ir yra tai, 
kas vadinama intelektualumu; ir intelektas, atsigrę- 
žes į veikiančią, t. y. laisvą, sąmonę, natūraliai 
įspraudžia ją į rėmus, kuriuose yra įpratęs matyti 
materiją. Vadinasi, jis visada matys laisvę būtiny- 
bės pavidalu; todėl jis visada nepaisys tos naujovės 
arba kūrybos dalies, kuri būdinga laisvam veiksmui, 
visada pakeis patį veiksmą dirbtine, apytikre imita- 
cija, gauta jungiant seną su senu, tokį patį su to- 
kiu pačiu. Todėl filosofijai, kuri deda pastangas vėl 
įjungti intelektą į intuiciją, išnyksta arba sumažėja 
daug sunkumų. Bet tokia doktrina ne tik palengvi- 
na mąstymą. Ji mums suteikia daugiau jėgų veikti 
ir gyventi, nes su ja mes nesijaučiame esą izoliuoti 
žmonijoje, o žmonija mums nebeatrodo esanti izoliuo- 
ta gamtoje, kurioje ji viešpatauja. Kaip pati mažiau- 
sia dulkelė yra susijusi su visa Saulės sistema, ne- 
šama drauge su ja nedalomo besileidžiančio judėji- 
mo, kuris yra pats materialumas, taip visos organi- 
zuotos būtybės nuo pačios žemiausios iki aukščiau- 
sios, nuo pirmųjų gyvybės užuomazgų ligi mūsų die- 
nų visur ir visais laikais tik atskleidžia vienintelį im- 
pulsą, priešingą materijos judėjimui ir patį savaime 
nedalomą. Visos gyvos būtybės laikosi drauge ir vi- 
sos pasiduoda tam pačiam galingam spaudimui. Gy- 
vūnas remiasi augalu, žmogus joja raitas ant gyvū- 
nijos, ir visa žmonija erdvėje ir laike yra milžiniška 
kariuomenė, šuoliuojanti greta kiekvieno iš mūsų, 
priešais mus ir už mūsų kaip veržli lavina, galinti 
nugalėti bet kokį pasipriešinimą ir įveikti daugelį 
kliūčių, galbūt netgi mirtį. 

KINEMATOGRAFINIS MĄSTYMO! 
MECHANIZMAS IR MECHANISTINĖ 
ILIUZIJA. ŽVILGSNIS Į SISTEMŲ 
ISTORIJĄ. REALUSIS TAPSMAS 
IR KLAIDINGAS EVOLIUCIONIZMAS 


Mums lieka išnagrinėti iš esmės dvi teorines iliu- 
zijas, nuolat pasitaikančias mūsų kelyje; lig šiol mes 
tyrėme veikiau jų pasekmes, o ne principus. Toks 
bus šio skyriaus objektas. Tai mums suteiks progą 
pašalinti kai kuriuos prieštaravimus, išsklaidyti kai 
kuriuos nesusipratimus ir ypač tiksliau apibrėžti — 
priešpriešinant kitoms doktrinoms - tą filosofiją, kuri 
trukmę laiko pačia tikrovės medžiaga. 

Tikrovė - ar tai būtų materija, ar dvasia - iškilo 
prieš mus kaip amžinas tapsmas. Ji kuriasi arba 
yra, bet niekada nėra kažkas gatava. Tokia yra dva- 
sios intuicija, kurią patiriame, kai pašaliname už- 
dangą, skiriančią mus nuo mūsų sąmonės. Tą patį 
mums pasakytų apie materiją intelektas ir netgi po- 
jūčiai, jei gautų betarpišką ir nesuinteresuotą jos 
vaizdinį. Bet užsiėmęs visų pirma veiksmo reikmė- 
mis, intelektas, kaip ir jutimai, apsiriboja tuo, jog ret- 


1 Šio skyriaus dalis, nagrinėjanti sistemų istoriją ir konkrečiai 
graikų filosofiją, yra labai glausta santrauka pažiūrų, kurias aš 
smulkiai išdėsčiau savo 1900-1904 metų paskaitose Collėge de 
France, ypač kurse „Laiko idėjos istorija“ (1902-1903). Mes tada ly- 
ginome sąvokinio mąstymo mechanizmą su kinematografo mecha- 
nizmu. Manome, kad galime čia vėl pasinaudoti šiuo palyginimu. 

karčiais daro momentines ir dėl to statiškas materi- 
jos tapsmo nuotraukas. Sąmonė, savo ruožtu taiky- 
damasi prie intelekto, mato vidiniame gyvenime tik 
tai, kas gatava, ir tik neaiškiai jaučia, kaip jis ku- 
riamas. Šitaip iš trukmės išskiriamos mus dominan- 
čios akimirkos, kurias mes surinkome pakeliui. Išlai- 
kome tik tas akimirkas. Ir esame teisūs taip dary- 
dami, kol kalbama tik apie veiksmą. Bet jeigu svars- 
tydami tikrovės prigimtį žiūrime į ją taip, kaip rei- 
kalavo mūsų praktinis interesas, daromės nepajėgūs 
matyti tikrąją evoliuciją, esminį tapsmą. Iš tapsmo 
mes pastebime tik būsenas, iš trukmės - tik akimir- 
kas, o kai kalbame apie trukmę ir tapsmą, galvoja- 
me apie visai ką kita. Tokia yra labiausiai stulbinan- 
ti iš dviejų iliuzijų, kurias norime aptarti. Ją suda- 
ro įsitikinimas, kad galima mąstyti apie nepastovu- 
mą remiantis pastovumu, apie judrumą - remiantis 
nejudrumu. 

Antroji iliuzija giminiška pirmajai. Ji yra tos pa- 
čios kilmės. Ji taip pat randasi iš to, kad mes per- 
keliame į mąstymo sritį praktikai sukurtus metodus. 
Kiekvieno veiksmo tikslas yra gauti daiktą, kurio 
mums trūksta, arba sukurti ką nors, ko dar nėra. 
Šia labai specialia prasme veiksmas užpildo tuštu- 
mą ir eina nuo tuštumos prie pilnio, nuo nebuvimo 
prie buvimo, nuo nerealumo prie realumo. Nerealu- 
mas, apie kurį čia kalbame, beje, visiškai priklauso 
nuo mūsų dėmesio krypties, nes mes skendime rea- 
liuose daiktuose ir negalime iš jų išeiti; tik tada, kai 
esama realybė pasirodo esanti ne ta, kurios ieškojo- 
me, mes kalbame apie antrosios nebuvimą ten, kur 
konstatuojame pirmosios buvimą. Taigi mes išreiškia- 
me tai, ką turime, kaip funkciją to, ką norėtume 

gauti. Nėra nieko labiau teisėto veiksmo srityje. Bet 
mes norom nenorom išsaugome šį raiškos, o kartu 
ir mąstymo būdą, kai svarstome daiktų prigimtį ne- 
priklausomai nuo svarbos, kurią mums turi tie daik- 
tai. Taip gimsta antroji iš mūsų nurodytųjų iliuzijų; 
ją pirmiausia ir aptarsime. Ji, kaip ir pirmoji, išplau- 
kia iš statiškų įpročių, kuriuos susidaro mūsų inte- 
lektas, rengdamas mūsų poveikį daiktams. Panašiai 
kaip pereiname per nejudrumą, kad pasiektume jud- 
rumą, taip mes pasinaudojame tuštuma, kad mąs- 
tytume pilnį. 

Mes jau susidūrėme su šia iliuzija savo kelyje, kai 
ėmėme nagrinėti pagrindinę pažinimo problemą. 
Klausimo esmė, sakėme, - sužinoti, kodėl daiktuose 
yra tvarka, o ne netvarka. Bet klausimas turi pras- 
mę tik tarus, kad netvarka, suprantama kaip tvar- 
kos nebuvimas, yra įmanoma arba įsivaizduojama, 
arba mąstoma. Taigi reali yra tik tvarka; kadangi 
tvarka gali būti dviejų formų, o vienos buvimas, jei 
norite, reiškia kitos nebuvimą, tai mes kalbame apie 
netvarką kiekvieną sykį, kai susiduriame su ta iš 
dviejų tvarkų, kurios neieškome. Tad netvarkos idėja 
yra perdėm praktinė. Ji atitinka tam tikrą nusivyli- 
mą neišsipildžius tam tikram lūkesčiui ir reiškia ne 
bet kokios tvarkos nebuvimą, bet tiktai buvimą tos 
tvarkos, kuri šiuo metu mums nėra svarbi. Jei pa- 
bandytume visiškai, absoliučiai neigti tvarką, suvok- 
tume, kad turime be galo šokinėti nuo vienos tvar- 
kos rūšies prie kitos ir kad tariamas vienos ir kitos 
panaikinimas reiškia abiejų buvimą. Galų gale jei to 
nepaisysime, jei sąmoningai nekreipsime dėmesio į 
šį dvasios judėjimą ir į visa tai, ką jis suponuoja, tu- 
rėsime reikalą nebe su idėja, ir iš netvarkos liks tik- 

tai žodis. Taigi pažinimo problemą sukomplikavo ir 
padarė, ko gero, neišsprendžiamą idėja, kad tvarka 
užpildo tuštumą ir kad jos realus buvimas remiasi 
galimu jos nebuvimu. Mes einame nuo nebuvimo 
prie buvimo, nuo tuštumos prie pilnio remdamiesi 
pagrindine mūsų proto iliuzija. Štai klaida, kurios 
vieną pasekmę nurodėme paskutiniame skyriuje. 
Kaip ten leidome suprasti, galutinai šią klaidą įveik- 
sime tik tada, kai susigrumsime su ja vienas prieš 
vieną. Turime atidžiai įsižiūrėti į ją pačią, įsigilinti 
į visiškai klaidingą jos primetamą neigimo, tuštumos 
ir nebūties sampratą. 

Filosofai beveik nesidomėjo nebūties idėja. O vis 
dėlto ji dažnai būna užslėpta filosofinės minties spy- 
ruoklė, nematomas jos variklis. Nuo pat pirmos mąs- 
tymo nubudimo akimirkos ji ir stumia į priekį, tiesiog 
pakiša sąmonei kankinančias problemas, klausimus, 
į kuriuos negalima ilgai gilintis nepatiriant galvos 
svaigulio. Vos pradėjęs filosofuoti, iškart klausiu sa- 
vęs, kodėl aš egzistuoju; o kai tik suvokiu ryšį, sie- 
jantį mane su visa visata, keblumas tik atitolinamas, 
nes aš noriu žinoti, kodėl egzistuoja pasaulis; o jei su- 
sieju visatą su imanentiniu arba transcendentiniu 
Principu, palaikančiu arba kuriančiu ją, mano min- 
tis sustoja prie to principo tik keletą akimirkų; iškyla 
ta pati problema, šįsyk visu savo mastu ir visuotinu- 
mu: iš kur imasi, kaip suprasti tai, jog kas nors eg- 
zistuoja? Netgi čia, šiame darbe, kur materija buvo 
apibrėžta kaip tam tikra nusileidimo rūšis, šis nusi- 
leidimas - kaip kilimo pertrūkis, o šis kilimas - kaip 


2 Čia pateikiama nebūties idėjos analizė (p. 300-324) jau bu- 
vo paskelbta: Revue philosophigue, novembre 1906. 

augimas, kur galų gale kūrybos Principas buvo pa- 
darytas daiktų pagrindu, iškilo tas pats klausimas: 
kaip, kodėl yra veikiau šis principas, o ne niekas? 

Jei dabar atidėsiu šiuos klausimus į šalį, norėda- 
mas pereiti prie tų, kurie slypi už jų, štai ką rasiu. 
Būtis man atrodys kaip pergalė prieš nebūtį. Aš sa- 
kau sau, kad čia negalėtų, neturėtų nieko būti, ir ta- 
da stebiuosi, kad čia kažkas yra. Arba įsivaizduoju 
visą tikrovę tįsančią ant nebūties kaip ant kilimo: iš 
pradžių buvo nebūtis, o būtis atsirado kaip priedas. 
Arba jei kas nors visada egzistavo, nebūtis visada tu- 
rėjo būti šito substratas arba talpykla ir, vadinasi, am- 
žinai turėjo būti anksčiau už šitai. Nors stiklinė ir bū- 
tų visada pilna, vis dėlto ją pripildantis skystis užpil- 
do tuštumą. Lygiai taip pat būtis visada galėjo egzis- 
tuoti: vis dėlto nebūtis, kurią užpildo ir tarsi užkem- 
ša būtis, egzistavo pirmiau už būtį, jei ne de facto, 
tai bent de jure. Pagaliau aš negaliu atsikratyti min- 
ties, kad pilnis yra išsiuvinėtas tuštumos kanvoje, kad 
būtis yra uždėta ant nebūties ir kad „nieko“ idėjoje 
glūdi mažiau nei „ko nors“ idėjoje. 

Reikia išsiaiškinti šią paslaptį. Tai ypač reikia pa- 
daryti, jei daiktų pagrindu laikoma trukmė ir lais- 
vas pasirinkimas. Juk metafizikos rodoma panieka 
bet kokiai trunkančiai tikrovei randasi kaip tik to- 
dėl, kad ji pasiekia būtį tik perėjusi „nebūtį“, ir to- 
dėl, kad trunkanti būtis jai atrodo nepakankamai 
stipri, idant įveiktų nebuvimą ir įsitvirtintų pati. Vi- 
sų pirma dėl šios priežasties metafizika yra linkusi 
apdovanoti tikrąją būtį logine, o ne psichologine ar 
fizine egzistencija. Juk grynai loginės egzistencijos 
prigimtis yra tokia, kad ji atrodo pakankama pati 
sau ir įsitvirtina vien dėl tiesai būdingos jėgos. Jei 


301 


KETVIRTAS SKYRIUS 


klausiu savęs, kodėl egzistuoja veikiau kūnai ir dva- 
sios, o ne niekas, nerandu atsakymo. Bet tai, kad 
loginis principas, toks kaip A = A, yra pajėgus kurti 
pats save įveikdamas nebūtį amžinybėje, man atro- 
do natūralu. Apskritimo, kreida nubrėžto lentoje, at- 
siradimas reikalauja paaiškinimo: ši visiškai fizinė 
egzistencija pati savaime neturi nieko, kas galėtų 
įveikti nebuvimą. Bet apskritimo „loginė esmė“, tai 
yra galimybė nubrėžti jį pagal tam tikrą dėsnį, tai 
yra jo apibrėžimas, yra tai, kas man atrodo amži- 
na; ji neturi nei vietos, nei datos, nes niekur joks 
momentas nebuvo galimybės nubrėžti apskritimą 
pradžia. Taigi tarkime, kad principas, kuriuo pagrįsti 
ir kurio egzistavimą rodo visi daiktai, pasižymi to- 
kia pačia prigimtimi kaip apskritimo apibrėžimo ar- 
ba aksiomos A = A egzistavimas: egzistavimo paslap- 
tis tada išnyksta, nes būtis, kuri yra visa ko pagrin- 
das, įsitvirtina amžinybėje kaip ir pati logika. Tei- 
sybė, tai pareikalaus iš mūsų didelės aukos: jei visų 
daiktų principas egzistuoja kaip logikos aksioma ar- 
ba matematikos apibrėžimas, tai patys daiktai turi 
išplaukti iš šio principo kaip aksiomos taikymai ar- 
ba kaip apibrėžimo pasekmės, ir nei daiktuose, nei 
jų principe nebeliks vietos veikiančiajam priežastin- 
gumui, suprantamam laisvo pasirinkimo prasme. 
Kaip tik tokios, pavyzdžiui, yra išvados, išplaukian- 
čios iš Spinozos ir netgi Leibnizo doktrinų, ir tokia 
buvo jų kilmė. 

Jei galėtume nustatyti, kad nebūties idėja ta 
prasme, kokia ją priimame, kai ją priešpriešiname 
egzistavimo idėjai, yra pseudoidėja, tai problemos, 
kurias ji sukelia, taptų pseudoproblemomis. Laisvai 
veikiančio, trunkančio tikrąja to žodžio prasme ab- 

soliuto hipotezėje nebebūtų daugiau nieko trikdan- 
čio. Būtų išlaisvintas kelias filosofijai, kuri yra arti- 
mesnė intuicijai ir nereikalauja tų pačių aukų iš 
sveiko proto. 


Taigi pažiūrėkime, apie ką galvojama, kai kalba- 
ma apie nebūtį. Įsivaizduoti nebūtį reiškia arba su- 
sikurti jos vaizdą, arba susidaryti jos idėją. Pradė- 
kime nuo jos vaizdo. 

Dabar užmerksiu akis, užsikimšiu ausis, nuslopin- 
siu vieną po kito visus pojūčius, ateinančius iš išori- 
nio pasaulio; visa tai padaryta: visi mano suvokimai 
išnyksta, materiali visata man nugrimzta į tylą ir 
naktį. Tačiau aš egzistuoju ir negaliu sau sutruk- 
dyti egzistuoti. Aš vis dar čia, su tais organiniais po- 
jūčiais, kurie pasiekia mane iš mano kūno periferi- 
jos ir vidaus, su atsiminimais, kuriuos man paliko 
buvusieji suvokimai, su labai pozityviu ir labai pil- 
natvišku tuštumos, kurią ką tik susikūriau aplink 
save, įspūdžiu. Kaip visa tai sunaikinti? Kaip ištrinti 
save patį? Aš galiu daugių daugiausia pašalinti sa- 
vo atsiminimus ir netgi užmiršti savo artimiausią 
praeitį, bet išsaugau mažų mažiausiai savo visiškai 
nuskurdintos dabarties, tai yra dabartinės savo kū- 
no būsenos įsisąmoninimą. Tačiau aš pabandysiu 
susidoroti ir su šia sąmone. Aš vis labiau slopinsiu 
kūno man siunčiamus pojūčius; štai jie visi jau be- 
užgęstą; jie gęsta, dingsta naktyje, kurioje išnyko vi- 
si daiktai. Bet ne! Tą pačią akimirką, kai užgęsta 
mano sąmonė, įsižiebia kita sąmonė, arba veikiau ji 
jau įsižiebė, ji radosi akimirką anksčiau, kad būtų 
išnykstant pirmajai. Juk pirmoji galėjo išnykti tik dėl 
antrosios ir tik antrosios akivaizdoje. Aš matau sa- 

ve sunaikintą tik tada, kai pozityviu, nors ir neva- 
lingu ir nesąmoningu aktu prikeliu save. Tad vis- 
kas veltui, aš visada suvokiu ką nors arba iš išorės, 
arba iš vidaus. Jei jau nebežinau nieko apie išori- 
nius daiktus, vadinasi, aš pasislepiu sąmonėje, ku- 
ria suvokiu patį save; jei sunaikinu šį vidinį Aš, jo 
sunaikinimas tampa objektu mano įsivaizduojamo 
Aš, kuris šįsyk suvokia kaip išorinį objektą išnyks- 
tantį manąjį Aš. Taigi visada yra koks nors daiktas, 
išorinis arba vidinis, kurį įsivaizduoja mano vaizduo- 
tė. Teisybė, ji gali pereiti nuo vieno prie kito ir pa- 
eiliui įsivaizduoti išorinio suvokimo nebūtį arba vi- 
dinio suvokimo nebūtį, bet ne abi iš karto, nes vie- 
nos nebuvimas iš esmės reiškia išskirtinį kitos buvi- 
mą. Tačiau iš to, kad galima paeiliui įsivaizduoti dvi 
santykines nebūtis, neteisingai daroma išvada, kad 
jas galima įsivaizduoti abi kartu: išvada, kurios ab- 
surdiškumas turėtų kristi į akis, nes neįmanoma įsi- 
vaizduoti nebūties nepastebint, bent jau neaiškiai, 
kad ją įsivaizduojame, tai yra veikiame, mąstome ir, 
vadinasi, kažkas vis dar egzistuoja. 

Vadinasi, mintis niekada negali sukurti tikro vis- 
ko sunaikinimo vaizdo. Pastangos, kuriomis mes sie- 
kiame sukurti šį vaizdą, galų gale paprasčiausiai pri- 
verčia mus svyruoti tarp išorinės realybės matymo ir 
vidinės realybės matymo. Yra toks šio mūsų dvasios 
bėgiojimo tarp išorės ir vidaus taškas, vienodai nuto- 
les nuo abiejų, kuriame mums atrodo, kad mes jau 
nebematome vieno ir dar nematome kito: čia ir susi- 
daro nebūties vaizdas. Iš tikrųjų priėję šį tašką, ku- 
riame abu nariai yra greta, mes pastebime ir vieną, 
ir kitą, o šitaip apibrėžtas nebūties vaizdas yra pil- 
nas daiktų, kartu apimantis ir subjekto, ir objekto 


304 


REALUSIS TAPSMAS IR KLAIDINGAS EVOLIUCIONIZMAS 


vaizdą, be to, nuolatinį šokinėjimą nuo vieno prie ki- 
to ir amžiną atsisakymą galutinai sustoti prie vieno 
iš jų. Akivaizdu, kad ne šią nebūtį mes galėtume 
priešpriešinti būčiai, surasti jai vietą priešais būtį ar- 
ba po ja, nes joje jau glūdi egzistavimas apskritai. Bet 
mums gali sakyti, kad nebūties vaizdinys - atvirai ar- 
ba slaptai - figūruoja filosofų samprotavimuose ne 
vaizdo, bet idėjos pavidalu. Mums pritars, kad neįma- 
noma įsivaizduoti visko sunaikinimo, bet tvirtins, kad 
tai galime suvokti protu. Galima suvokti, sakė Des- 
cartes'as, daugiakampį su tūkstančiu kraštinių, bet 
neįmanoma jo įsivaizduoti: pakanka įsivaizduoti ga- 
limybę jį sukurti. Taip pat yra ir su visų daiktų su- 
naikinimo idėja. Nėra nieko paprasčiau, gali mums 
pasakyti, už procesą, kuriuo sukuriama ši idėja. Iš tie- 
sų nėra nė vieno mūsų patyrimo objekto, kurio su- 
naikinimo negalėtume tarti. Išplėskime šį sunaikini- 
mą, perkelkime nuo pirmo objekto antram, paskui tre- 
čiam ir taip toliau, kiek patinka; nebūtis bus ne kas 
kita, kaip riba, kurios siekia ši operacija. O šitaip api- 
brėžta nebūtis yra visko sunaikinimas. Tokia yra te- 
orija. Tereikia ją panagrinėti tokia forma, kad išvys- 
tume visą joje slypintį absurdiškumą. 

Iš tikrųjų idėja, kurios visos dalys sukurtos pro- 
to, yra idėja tik tada, jei visos tos dalys gali egzis- 
tuoti drauge: ji virs paprastu žodžiu, jei elementai, 
kuriuos panaudojame ją kurdami, išvaro vieni kitus 
juos berenkant. Kai pateikiu skritulio apibrėžimą, aš 
be vargo įsivaizduoju juodą arba baltą skritulį, kar- 
toninį, geležinį arba varinį skritulį, permatomą ar- 
ba nepermatomą skritulį, bet ne keturkampį skritu- 
lį, nes skritulio sudarymo dėsnis atmeta galimybę 
apriboti šią figūrą tiesiomis linijomis. Taip ir mano 

dvasia gali įsivaizduoti sunaikintą bet kurį egzistuo- 
jantį daiktą, bet jeigu ko nors sunaikinimas minti- 
mis reikštų tokią operaciją, kurios mechanizmas rei- 
kalautų, kad ji būtų atliekama Visumos dalies atžvil- 
giu, o ne pačios Visumos atžvilgiu, tada tokios ope- 
racijos išplėtimas daiktų visetui virstų absurdišku ir 
prieštaraujančiu sau, ir visko sunaikinimo idėja bū- 
tų tokio pat pobūdžio kaip keturkampio skritulio idė- 
ja: tai būtų jau nebe idėja, o vien tik žodis. Atidžiau 
panagrinėkime šios operacijos mechanizmą. 

Iš tikrųjų objektas, kuris sunaikinamas, yra ar- 
ba išorinis, arba vidinis: tai daiktas arba sąmonės 
būsena. Aptarkime pirmąjį atvejį. Aš mintimis sunai- 
kinu išorinį daiktą: toje vietoje, kurioje jis buvo, 
„daugiau nieko nėra“. Be jokios abejonės, jau nėra 
nieko iš to daikto, o jo vietą užėmė kitas objektas: 
gamtoje nėra absoliučios tuštumos. Vis dėlto tarki- 
me, kad absoliuti tuštuma įmanoma; bet ne apie šią 
tuštumą aš galvoju sakydamas, kad sunaikinus daik- 
tą jis palieka savo vietą neužimtą, nes pagal hipo- 
tezę čia kalbama apie vietą, tai yra apie tam tikrais 
kontūrais apribotą tuštumą, tai yra apie tam tikrą 
daiktą. Taigi tuštuma, apie kurią kalbu, iš esmės 
yra nebuvimas tam tikro daikto, kuris iš pradžių čia 
buvo, o dabar yra kitur, ir kadangi jis yra nebe sa- 
vo senoje vietoje, tai palieka paskui save, taip sa- 
kant, savo paties tuštumą. Būtybė, neapdovanota 
atmintimi arba numatymu, niekada čia neištartų žo- 
džių „tuštuma“ arba „nebūtis“; ji paprasčiausiai iš- 
reikštų tai, kas čia yra ir ką ji suvokia; o čia yra ir 
suvokiamas vieno ar kito daikto buvimas, bet jokiu 
būdu ne nebuvimas — nesvarbu, ko. Nebuvimas įma- 
nomas tik būtybei, kuriai būdinga atmintis ir lūkes- 

tis. Ji atsiminė daiktą ir tikėjosi, ko gero, vėl jį ap- 
tikti; ji randa kitą ir sakydama, kad neranda nieko, 
kad susidūrė su nebūtimi, išreiškia savo nusivylimą 
neišsipildžius lūkesčiams, atsiradusiems savo ruožtu 
dėl to atsiminimo. Net jeigu ji nesitikėjo rasti tą daik- 
tą, sakydama, kad to daikto nėra ten, kur jis buvo, 
ji išreiškia galimą to daikto lūkestį, be to, savo nu- 
sivylimą neišsipildžius tikėtinam lūkesčiui. Iš tikrų- 
jų ji suvokia ir realiai gali galvoti tik tai, kad sena- 
sis daiktas yra naujoje vietoje arba naujas daiktas 
yra senoje vietoje; visa kita, kas išreiškiama neigia- 
ma forma tokiais žodžiais, kaip „nebūtis“ arba „tuš- 
tuma“, yra veikiau afektas, o ne mintis, arba, tiks- 
liau sakant, jausminis minties nuspalvinimas. Vadi- 
nasi, sunaikinimo arba dalinės nebūties idėja čia su- 
sidaro keičiant vieną daiktą kitu, kai apie pakeiti- 
mą mąsto dvasia, kuri labiau trokšta išsaugoti se- 
nąjį daiktą vietoj naujo arba bent jau mano, kad to- 
kios pirmenybės teikimas yra įmanomas. Subjekty- 
viai ji reiškia pirmenybės teikimą, objektyviai - pa- 
keitimą ir yra ne kas kita, kaip šio pirmenybės tei- 
kimo pojūčio ir šios pakeitimo idėjos derinys arba vei- 
kiau sąveika. 

Toks yra operacijos, kuria mūsų dvasia sunaikina 
daiktą ir įstengia įsivaizduoti išoriniame pasaulyje 
dalinę nebūtį, mechanizmas. Dabar pažiūrėkime, 
kaip ji tai įsivaizduoja savo viduje. Aišku, mes aptin- 
kame savyje tuos reiškinius, kurie vyksta, o ne tuos, 
kurie nevyksta. Aš patiriu pojūtį arba emociją, suvo- 
kiu idėją, priimu sprendimą: mano sąmonė suvokia 
šiuos faktus, kurie yra esiniai, ir nėra tokios akimir- 
kos, kad tokios rūšies faktų manyje nebūtų. Be abe- 
jo, Mintimis galiu nutraukti savo gyvenimo tėkmę, 

tarti, kad miegu nieko nesapnuodamas arba kad lio- 
viausi egzistavęs; bet tą pačią akimirką, kai padarau 
šią prielaidą, suvokiu save, įsivaizduoju save stebint 
savo miegą arba išgyvenant savo sunaikinimą ir at- 
sisakau suvokti save vidujai tik tam, kad pasislėp- 
čiau išorinėje savivokoje. Tai reiškia, kad čia pilnis 
eina po kito pilnio ir kad intelektas, kuris yra tik in- 
telektas, kuris nejaučia nei apgailestavimo, nei troš- 
kimo, kuris derina savo judėjimą su savo objekto ju- 
dėjimu, nesuvokia nė nebuvimo ar tuštumos. Tuštu- 
mos sąvoka čia atsiranda tada, kai sąmonė, užsibu- 
vusi su pačia savimi, išlaiko sąsają su ankstesnės 
būsenos atsiminimų, nors jau yra atsiradusi kita bū- 
sena. Ši sąvoka - viso labo palyginimas to, kas yra, 
su tuo, kas galėtų arba turėtų būti, pilnio su pilniu. 
Žodžiu, ar kalbama apie materijos tuštumą, ar apie 
sąmonės tuštumą, tuštumos vaizdinys visada yra pil- 
nas vaizdinys, kuris analizuojamas suskyla į du po- 
zityvius elementus: į aiškią arba miglotą pakeitimo 
idėją ir į Jaučiamą arba įsivaizduojamą apgailesta- 
vimo arba troškimo jausmą. 

Iš šios dvilypės analizės aiškėja, kad absoliučios 
nebūties, suvokiamos kaip visko sunaikinimas, idėja 
yra destruktyvi, pseudoidėja, paprasčiausias žodis. 
Jei sunaikinti daiktą reiškia pakeisti jį kitu, jei mąs- 
tyti vieno daikto nebuvimą įmanoma tik daugiau ar 
mažiau aiškiai įsivaizduojant kokio nors kito daikto 
buvimą, pagaliau jei sunaikinimas reiškia pakeitimą, 
„visko sunaikinimo“ idėja yra tokia pat absurdiška 
kaip keturkampio skritulio idėja. Šis absurdiškumas 
nekrenta į akis todėl, kad nėra pavienio daikto, ku- 
rio sunaikinimo būtų neįmanoma tarti; o iš to, kad 
neuždrausta mintimis sunaikinti paeiliui kiekvieną 

daiktą, daroma išvada, kad įmanoma juos sunaikinti 
visus drauge. Nepastebima, kad sunaikinti paeiliui 
kiekvieną daiktą kaip tik ir reiškia palaipsniui pa- 
keisti vieną daiktą kitu, kad absoliučiai visko sunai- 
kinimas suponuoja tikrą terminų prieštarą, nes ši 
operacija reikalautų sunaikinti pačią sąlygą, lei- 
džiančią šiai operacijai vykti. 

Tačiau iliuzija yra gaji. Iš to, kad vieno daikto su- 
naikinimas faktiškai reiškia jo pakeitimą kitu, neda- 
roma išvada, nenorima daryti išvados, kad mintinis 
daikto sunaikinimas reiškia mintinį senojo daikto pa- 
keitimą nauju. Mums pritars, kad vieną daiktą visa- 
da pakeičia kitas ir netgi kad mūsų dvasia negali įsi- 
vaizduoti išorinio arba vidinio daikto išnykimo nejsi- 
vaizduodama - teisybė, neapibrėžtai ir neaiškiai, — 
jog jį pakeičia kitas daiktas. Bet tuoj pat bus pridur- 
ta, kad išnykimo vaizdinys yra vaizdinys reiškinio, 
vykstančio erdvėje arba bent jau laike, kad jis, va- 
dinasi, dar suponuoja vaizdo atsiradimą ir kad čia 
reikia kaip tik atsikratyti vaizduotės ir pasitelkti gry- 
nąjį protą. Taigi mums pasakys: nekalbėkime dau- 
giau apie išnykimą arba sunaikinimą - tai fizinės 
operacijos. Daugiau neįsivaizduokime, kad daiktas A 
sunaikintas arba jo nėra. Paprasčiausiai sakykime, 
kad mes jį mąstome „neegzistuojantį“. Sunaikinti jį 
reiškia veikti jį laike, taip pat, ko gero, erdvėje; va- 
dinasi, tai reiškia priimti erdvinės ir laikinės egzis- 
tencijos sąlygas, pripažinti, kad vienas daiktas sąvei- 
kauja su visais kitais ir tai neleidžia jam išnykti, jei- 
gu jo tuojau pat nepakeičia kitas. Bet mes galime 
atsikratyti šių sąlygų: mums tereikia abstrahavimo 
pastangomis įsivaizduoti daiktą A, iš pradžių tarus, 
kad jis egzistuoja, o paskui vienu intelekto plunks- 

nos brūkštelėjimu nubraukti šią sąlygą. Tada daik- 
tas nustos egzistavęs vien mūsų nutarimu. 

Tebūnie taip. Paprasčiausiai imkime ir išbrauki- 
me šią sąlygą. Nereikia manyti, kad čia pakaks vien 
mūsų plunksnos brūkštelėjimo ir kad jį galima at- 
skirti nuo visų kitų daiktų. Įsitikinsime, kad jis no- 
rom nenorom nešasi su savimi visa, ko norime atsi- 
kratyti. Išties palyginkime tarpusavyje abi daikto A 
idėjas — vieną, kai daiktas laikomas realiu, ir kitą, 
kai daiktas laikomas „neegzistuojančiu“. 

Daikto A, laikomo egzistuojančiu, idėja yra ne kas 
kita, kaip paprasčiausias daikto A vaizdinys, nes ne- 
įmanoma įsivaizduoti daikto kartu nesuteikiant jam 
tam tikro realumo. Tarp tokių dalykų, kaip mąstyti 
daiktą ir mąstyti daiktą egzistuojantį, nėra absoliu- 
čiai jokio skirtumo: Kantas savo ontologinio įrodymo 
kritikoje šitai parodė labai akivaizdžiai. Ką gi tada 
reiškia mąstyti daiktą A neegzistuojantį? Įsivaizduoti 
jį neegzistuojantį negali reikšti atimti iš daikto A idė- 
jos „egzistencijos“ atributo idėją, nes, kartoju dar sy- 
kį, daikto egzistavimo vaizdinys yra neatsiejamas 
nuo daikto vaizdinio ir sudaro su juo vieningą vi- 
sumą. Įsivaizduoti daiktą A neegzistuojantį gali 
reikšti tik pridurti ką nors prie šio daikto idėjos: prie 
jos tikrai pridedama to pavienio daikto pašalinimo, 
kurį atlieka esama realybė apskritai, idėja. Mąstyti 
daiktą A neegzistuojantį reiškia visų pirma mąstyti 
tą daiktą ir, vadinasi, mąstyti jį egzistuojantį; be to, 
tai reiškia mąstyti, kad kita realybė, su kuria jis ne- 
suderinamas, užima jo vietą. Tik mums nenaudin- 
ga aiškiai įsivaizduoti pastarąją realybę; mums ne- 
rūpi, kokia ji yra; mums pakanka žinoti, kad ji iš- 
stumia daiktą A, kuris vienas mus tedomina. Štai to- 

dėl mes galvojame veikiau apie pašalinimą, o ne 
apie šalinančiąją priežastį. Tačiau prote ta priežas- 
tis vis tiek yra; ji yra ten neakivaizdžiai, nes tai, kas 
šalina, yra neatsiejama nuo šalinimo, kaip plunks- 
ną valdanti ranka yra neatskiriama nuo plunksnos 
braukiamo brūkšnio. Vadinasi, objekto paskelbimo 
nerealiu aktas teigia realybės buvimą apskritai. Ki- 
tais žodžiais tariant, įsivaizduoti daiktą kaip nerea- 
lų negali reikšti atimti iš jo bet kokią egzistenciją, 
nes įsivaizduoti kokį nors daiktą būtinai reiškia įsi- 
vaizduoti tą daiktą egzistuojantį. Tokį aktą sudaro 
paprasčiausiai pareiškimas, kad mūsų proto daiktui 
priskiriama egzistencija, neatsiejama nuo jo vaizdi- 
nio, yra perdėm ideali egzistencija, paprastos gali- 
mybės egzistencija. Bet daikto idealumas, paprasta 
daikto galimybė turi prasmę tik realybės, kuri išstu- 
mia šį nesuderinamą su ja daiktą į idealo, arba pa- 
prastos galimybės, plotmę, atžvilgiu. Tarkime, kad 
yra sunaikinta stipresnė ir substancialesnė egzisten- 
cija: bemat pačia realybe taps išskidusi ir silpnesnė 
paprastos galimybės egzistencija, ir jūs jau nebeįsi- 
vaizduosite daikto neegzistuojančio. Kitais žodžiais 
sakant, kad ir koks keistas gali atrodyti mūsų teigi- 
nys, daikto, kuris suvokiamas kaip „neegzistuojan- 
tis“, idėja yra turiningesnė nei daikto, kuris suvo- 
kiamas kaip „egzistuojantis“, nes „neegzistuojančio“ 
daikto idėja būtinai yra „egzistuojančio“ daikto idė- 
ja ir, be to, vaizdinys, kad šį daiktą pašalina visa 
esama realybė. 

Bet kai kas gali teigti, kad mūsų neegzistuojan- 
čio daikto vaizdinys yra nepakankamai laisvas nuo 
vaizduotės elementų, kad jis nepakankamai negaty- 
vus. „Nesvarbu, pasakys mums, jog daikto nerealu- 

mą sudaro tai, kad jį pašalina kiti daiktai. Mes ne- 
norime nieko apie tai žinoti. Ar mes negalime lais- 
vai nukreipti savo dėmesį ten, kur norime, ir taip, 
kaip norime? Juk sukėlę daikto vaizdinį ir kartu ta- 
re, jei norite, kad jis egzistuoja, mes paprasčiausiai 
pridursime prie savo teiginio „ne“, ir to pakaks, kad 
jį mąstytume kaip neegzistuojantį. Tai grynai inte- 
lektinė operacija, nepriklausoma nuo to, kas vyksta 
už proto ribų. Taigi pagalvokime bet ką arba pagal- 
vokime apie visumą, paskui mūsų minties paraštėje 
parašykime „ne“, kuris nurodo atmesti visa, kas glū- 
di mintyje: mes mintimis sunaikinsime visus daiktus 
vien tuo, kad paskelbsime jų sunaikinimą.“ Iš esmės 
visi keblumai ir visos klaidos randasi čia iš šios ta- 
riamos valdžios, būdingos neiginiui. Neiginys įsivaiz- 
duojamas kaip visiškai simetriškas teiginiui. Mano- 
ma, kad neiginys, kaip ir teiginys, yra pakankamas 
sau. Tada neiginys, kaip ir teiginys, privalėtų turė- 
ti galią kurti idėjas - skirtumas tik toks, kad tai būtų 
neigiamos idėjos. Teigdamas vieną dalyką, paskui ki- 
tą ir taip toliau iki begalybės, aš sudarau Viseto idė- 
ją; lygiai taip pat neigiant vieną daiktą, paskui ki- 
tus daiktus ir galiausiai neigiant Visetą pasiekiama 
Nieko idėja. Bet kaip tik toks sutapatinimas mums 
atrodo savavališkas. Nematoma, kad teigimas yra vi- 
siškai proto aktas, kuriuo sudaroma idėja, o neigi- 
mas visada yra tik pusė proto akto, kurio kita pusė 
yra numanoma arba atidedama neapibrėžtai atei- 
čiai. Taip pat nematoma, kad teigimas yra grynojo 
intelekto aktas, o į neigimą įeina neintelektinis ele- 
mentas, ir kad kaip tik šio svetimo elemento įsiver- 
žimas lemia specifinį neigimo pobūdį. 

Pradėkime nuo antrojo punkto ir pažymėkime, 
kad neiginys visada siekia pašalinti galimą teiginį“. 
Neiginys - tai tam tikra proto pozicija galimo teigi- 
nio atžvilgiu. Kai sakau: „šis stalas yra juodas“, aš 
kalbu apie stalą; pamačiau, kad jis yra juodas, o 
mano sprendinys perteikia tai, ką pamačiau. Bet jei- 
gu sakau: „šis stalas nėra baltas“, aš, žinoma, neiš- 
reiškiu to, ką suvokiau, nes aš pamačiau juodumą, 
o ne baltumo nebuvimą. Vadinasi, aš iš esmės 
sprendžiu ne apie patį stalą, bet veikiau apie spren- 
dinį, kuris paskelbia jį baltu. Sakinys „šis stalas nėra 
baltas“ reiškia, kad jūs galėtumėte laikyti jį baltu, 
kad jūs jį laikėte tokiu arba kad aš buvau bepalai- 
kąs jį baltu: aš perspėju jus ir save patį, kad šį 
sprendinį reikia pakeisti kitu (teisybė, aš jį palieku 
neapibrėžtą). Taigi teiginys tiesiogiai susijęs su daik- 
tu, o neiginys siejasi su daiktu netiesiogiai, per tei- 
ginį. Teigiamasis sakinys išreiškia sprendinį apie 
daiktą; neigiamasis sakinys išreiškia sprendinį apie 
sprendinį. Vadinasi, neiginys skiriasi nuo teiginio 
tikrąja to žodžio prasme tuo, kad yra antrojo laips- 
nio teiginys: jis teigia ką nors apie teiginį, kuris 
pats teigia ką nors apie daiktą. 

Iš to visų pirma išplaukia, kad neiginys nėra gry- 
nojo proto, noriu pasakyti - proto, nesusijusio su jo- 
kia paskata, esančio daiktų akivaizdoje ir norinčio 
turėti reikalą tik su jais, faktas. Kai imame neigti, 
mes mokome kitus arba save pačius, imame prieš- 


3 Kant, Critique de la raison pure, 2° édit., p. 737: „Mūsų pa- 
žinimo apskritai turinio atžvilgiu ... neigiamieji teiginiai turi savi- 
tą užduotį - tik sulaikyti nuo suklydimo.“ Plg. Sigwart, Logik, 
2e édit., vol. I, p. 150 ir kt. 

tarauti tikram ar tariamam pašnekovui, kuris klys- 
ta ir kurį apie tai įspėjame. Jis ką nors teigė: jį įspė- 
jame, kad jis turės teigti ką nors kita (tačiau nenu- 
rodome tiksliai, kokiu teiginiu jis privalės pakeisti pir- 
mąjį teiginį). Tai jau nebe paprasčiausiai asmuo ir 
daiktas vienas priešais kitą; priešais daiktą atsidu- 
ria asmuo, kalbantis su kitu asmeniu, prieštaraujan- 
tis jam ir drauge padedantis jam; tai visuomenės pra- 
džia. Neiginys yra skirtas kokiam nors asmeniui, o 
ne tik kokiam nors daiktui, kaip grynai intelektinė 
operacija. Iš esmės jis yra pedagoginio ir socialinio 
pobūdžio. Jis pamoko arba veikiau įspėja, nors įspė- 
jamas ir pamokomas asmuo dėl tam tikro susidveji- 
nimo gali būti pats kalbantysis asmuo. 

Tiek apie antrąjį punktą. Dabar imkimės pirmojo. 
Mes jau sakėme, jog neigimas visada yra tik pusė in- 
telektinio akto, kurio kita pusė lieka neapibrėžta. Sa- 
kydamas neigiamąjį sakinį „šis stalas nėra baltas“, 
aš turiu galvoje, kad jūs turite savo sprendinį „sta- 
las yra baltas“ pakeisti kitu sprendiniu. Aš įspėju jus, 
ir šis įspėjimas reiškia pakeitimo būtinybę. O apie tai, 
kuo jį turite pakeisti, iš tiesų aš nieko jums nepasa- 
kau. Galbūt todėl, kad nežinau, kokios spalvos yra 
stalas, bet galbūt ir - tai netgi, ko gero, labiau įtikė- 
tina — todėl, kad šiuo metu mus domina vien balta 
spalva ir dėl to man tereikia jus įspėti, jog baltą spalvą 
reikia pakeisti kita spalva, nepasakant jums, kokia 
spalva. Vadinasi, neigiamasis sprendinys yra spren- 
dinys, nurodantis, kad reikia vieną teigiamąjį spren- 
dinį pakeisti kitu teigiamuoju sprendiniu, kurio pri- 
gimtis, beje, tiksliai nenurodoma kartais todėl, kad jos 
nežinome, bet dažniau todėl, kad ji nėra aktuali, nes 
dėmesys yra sutelktas į pirmojo teiginio turinį. 

Tad kiekvieną sykį, kai pridedu prie teiginio „ne“, 
kiekvieną sykį, kai neigiu, atlieku du aiškiai apibrėž- 
tus aktus: 1) aš domiuosi tuo, ką teigia kuris nors 
iš mano artimųjų, arba tuo, ką jis ketino pasakyti, 
arba tuo, ką būtų galėjęs pasakyti mano kitas Aš, 
kurį aš įspėju; 2) aš paskelbiu, kad kitas teiginys, 
kurio turinio tiksliai nenurodau, turės pakeisti tą, 
kurį turiu prieš akis. Bet nei viename, nei kitame 
iš šių dviejų aktų nebus nieko kito, išskyrus teigi- 
mą. Neigimo sui generis pobūdis randasi dėl pirmo- 
jo iš šių aktų uždėjimo ant antrojo. Taigi veltui pri- 
skirtume neiginiui galią kurti sui generis idėjas, si- 
metriškas kuriamoms teiginio, bet nukreiptas prie- 
šinga linkme. Jokia idėja neatsiras iš neiginio, nes 
jis neturi jokio kito turinio, išskyrus tą, ką teigia tei- 
giamasis sprendinys, apie kurį jis sprendžia. 

Nebekalbėkime apie atributinį sprendinį, bet nuo- 
dugniau aptarkime egzistencinį sprendinį. Jei sakau: 
„daiktas A neegzistuoja“, visų pirma turiu galvoje, 
kad galima būtų manyti, jog daiktas A egzistuoja: be- 
je, kaip galima mąstyti daiktą A nemąstant jo egzis- 
tuojančio ir koks skirtumas gali būti, kartoju dar sy- 
kį, tarp egzistuojančio daikto A idėjos ir paprastos ir 
grynos daikto A idėjos? Vadinasi, vien tuo, jog sakau 
„daiktas A“, aš jam priskiriu tam tikrą egzistencijos 
rūšį, kad ir paprastos galimybės, tai yra grynos idė- 
jos. Taigi sprendinyje „daiktas A neegzistuoja“ visų 
pirma slypi toks teiginys, kaip: „daiktas A buvo“ ar- 
ba „daiktas A bus“, arba bendresnio pobūdžio: „daik- 
tas A egzistuoja bent jau kaip paprasta galimybė“. 
Kai dabar pridedu žodį „neegzistuoja“, ką galiu turėti 
galvoje, jei ne tai, kad jei eisime toliau, jei galimą 
daiktą padarysime realų, suklysime, ir kad galimybė, 


315 


KETVIRTAS SKYRIUS 


apie kurią kalbu, yra išbraukta iš esamos realybės 
kaip nesuderinama su ja? Vadinasi, sprendiniai, tei- 
giantys kokio nors daikto neegzistavimą, yra sprendi- 
niai, reiškiantys priešpriešą tarp galimo ir esamo (tai 
yra tarp dviejų egzistencijos rūšių - vienos mąstomos 
ir kitos konstatuojamos) tais atvejais, kai realus arba 
įsivaizduojamas asmuo klydo manydamas, kad buvo 
realizuota tam tikra galimybė. Šios galimybės vieto- 
je atsiduria realybė, kuri skiriasi nuo jos ir ją išstu- 
mia: neigiamasis sprendinys išreiškia šią priešpriešą, 
bet jis tai perteikia sąmoningai nepilna forma, nes 
kreipiamasi į asmenį, kuris, kaip spėjama, domisi tik 
nurodytąja galimybe ir jam visai nerūpi sužinoti, ko- 
kia realybės rūšis pakeitė šią galimybę. Taigi pakei- 
timo išraiška privalo sutrumpėti. Užuot teigus, kad 
antrasis elementas pakeičia pirmąjį, visas dėmesys, 
kuris nuo pat pradžių buvo sutelktas į pirmąjį elemen- 
tą, skiriamas jam ir tik jam. Ir neatitrūkdami nuo pir- 
mojo elemento, sakydami, kad jis „neegzistuoja“, ne- 
tiesiogiai teigiame, kad jį pakeičia antrasis elementas. 
Taigi sprendžiama apie sprendinį, užuot sprendus 
apie daiktą. Įspėjame kitus ir save apie galimą klai- 
dą, užuot suteikę pozityvią informaciją. Sunaikinki- 
te bet kokį tokios rūšies ketinimą, grąžinkite pažini- 
mui jo išskirtinai mokslinį arba filosofinį pobūdį, tar- 
kite, kitais žodžiais sakant, kad tikrovė pati įsirėžia į 
protą, besirūpinantį tik daiktais ir nesidomintį asme- 
nimis, - ir sakysime, kad vienas ar kitas daiktas yra, 
niekada nesakysime, kad daiktas neegzistuoja. 

Tad kodėl gi atkakliai sulyginame teiginį ir neigi- 
nį ir priskiriame jiems vienodą objektyvumą? Kodėl 
mums taip sunku pripažinti, kad neiginys yra sub- 
jektyvus, dirbtinai sutrumpintas, priklausomas nuo 

žmogaus proto ir ypač nuo visuomeninio gyvenimo? 
Priežastis, be abejo, ta, kad neiginys ir teiginys - ir 
vienas, ir kitas - reiškiami sakiniais, o kiekvienas sa- 
kinys, sudarytas iš žodžių, simbolizuojančių sąvokas, 
yra priklausomas nuo visuomeninio gyvenimo ir nuo 
žmogaus intelekto. Ar aš sakau „dirva yra drėgna“, 
ar „dirva nėra drėgna“, abiem atvejais žodžiai „dir- 
va“ ir „drėgna“ yra sąvokos, daugiau ar mažiau dirb- 
tinai sukurtos žmogaus proto, tai yra jo laisva inicia- 
tyva išskirtos iš patyrimo tolydumo. Abiem atvejais 
šias sąvokas išreiškia tie patys sutartiniai žodžiai. 
Tiksliai kalbant, abiem atvejais galima netgi sakyti, 
kad sakinys siekia visuomeninio ar pedagoginio tiks- 
lo, nes pirmasis sakinys skelbia tiesą, o antrasis už- 
kerta kelią klaidai. Jei laikysimės tokio požiūrio, tai 
yra formaliosios logikos požiūrio, tai teigimas ir nei- 
gimas iš tikrųjų bus du simetriški aktai, iš kurių pir- 
masis nustato suderinamumo santykį, o antrasis - ne- 
suderinamumo santykį tarp veiksnio ir tarinio. Bet 
kaip galima nepastebėti, kad simetrija yra perdėm iš- 
orinė, o panašumas paviršutinis? Tarkite, kad kalba 
sunaikinta, visuomenė išardyta, kad atrofavosi bet 
kokia intelektualinė žmogaus iniciatyva, bet koks su- 
gebėjimas susidvejinti ir spręsti apie save patį; nepai- 
sant to, dirvos drėgnumas išliks, galės automatiškai 
įsirėžti į pojūtį ir pasiųsti atbukusiam intelektui ne- 
aiškų vaizdinį. Taigi intelektas vis dar teigs ir tai da- 
rys neaiškiais posakiais. Vadinasi, nei aiškios sąvo- 
kos, nei žodžiai, nei noras skleisti tiesą aplink save, 
nei troškimas pačiam tobulėti nebuvo tikroji teiginio 
esmė. Bet šis pasyvus intelektas, mašinaliai einantis 
paskui patyrimą, nepralenkiantis tikrovės tėkmės ir 
neatsiliekantis nuo jos, neturėtų jokio noro neigti. Jis 

negalėtų gauti neiginio atspaudo, nes, kartoju dar sy- 
kį, tai, kas egzistuoja, gali būti užregistruota, o to, kas 
neegzistuoja, nebuvimas negali būti užregistruotas. 
Kad panašus intelektas pajėgtų neigti, jis turėtų pa- 
busti iš savo stingulio, kad galėtų suformuluoti savo 
tikrų arba galimų lūkesčių apvylimą, kad galėtų iš- 
taisyti tikrą arba įmanomą klaidą, pagaliau kad pa- 
sišautų mokyti kitus arba save patį. 

Mūsų pasirinktame pavyzdyje tai bus sunkiau pa- 
stebėti, bet dėl to pavyzdys bus tuo labiau pamoko- 
mas, o argumentai tuo labiau įtikinami. Jei drėgmė 
sugeba automatiškai užsiregistruoti, lygiai taip pat, 
gali mums pasakyti, yra ir su nedrėgme, nes sausu- 
mas, kaip ir drėgnumas, gali palikti įspaudus pojū- 
čiuose, kurie perduos šiuos įspaudus kaip daugiau ar 
mažiau aiškius vaizdinius intelektui. Šia prasme 
drėgmės neigimas būtų toks pat objektyvus, toks pat 
grynai intelektinis, toks pat atsietas nuo bet kokių pe- 
dagoginių ketinimų, kaip ir teigimas. Bet įsižiūrėki- 
me atidžiau ir įsitikinsime, kad neigiamasis sakinys 
„dirva nėra drėgna“ ir teigiamasis sakinys „dirva yra 
sausa“ turi visiškai skirtingą turinį. Antrasis supo- 
nuoja, kad sausumą pažįstame, kad patiriame speci- 
finius, pavyzdžiui, lytėjimo arba regėjimo, pojūčius, 
kurie sudaro šio vaizdinio pamatą. Pirmasis nereika- 
lauja nieko panašaus: jį galėtų lygiai taip pat sufor- 
muluoti protinga žuvis, kuri niekada nesuvokė nie- 
ko kito, išskyrus drėgmę. Teisybė, tam reikėtų, kad 
ši žuvis pakiltų į tokį lygmenį, jog skirtų realybę nuo 
galimybės ir pasiryžtų įspėti apie klaidas savo gen- 
taines, kurios, be abejo, laiko drėgmę, kurioje iš tik- 
rųjų gyvena, vienintelėmis įmanomomis sąlygomis. 
Griežtai paisykite sakinio „dirva nėra drėgna“ žo- 

džių prasmės ir įsitikinsite, jog jis reiškia du dalykus: 
1) kad būtų galima tarti, jog dirva yra drėgna; 2) kad 
drėgmė iš tikrųjų yra pakeista tam tikra kokybe x. Ši 
kokybė lieka neapibrėžta arba todėl, kad ji pozityviai 
nepažįstama, arba todėl, kad ji iš tiesų visai nedomi- 
na asmens, kuriam skiriamas neiginys. Todėl neigti 
visada reiškia pateikti sutrumpinta forma dviejų tei- 
ginių sistemą - vieno apibrėžto, susijusio su tam tik- 
ra galimybe, antro neapibrėžto, susijusio su nežino- 
ma arba nedominančia realybe, pakeičiančia tą gali- 
mybę: antrasis teiginys potencialiai glūdi mūsų spren- 
dinyje apie pirmąjį, sprendinyje, kuris yra pats nei- 
ginys. Subjektyvų pobūdį neiginiui suteikia kaip tik 
tai, kad pripažindamas pakeitimą neiginys atsižvel- 
gia tik į pakeičiamąjį ir visiškai nesidomi pakeičian- 
čiuoju dalyku. Pakeičiamasis dalykas egzistuoja tik- 
tai kaip proto sąvoka. Norint ir toliau jį matyti ir, va- 
dinasi, kalbėti apie jį, reikia atsukti nugarą tikrovei, 
tekančiai iš praeities į ateitį, judančiai į priekį. Taip 
ir daroma, kai neigiama. Konstatuojamas pokytis ar- 
ba, kalbant bendriau, pakeitimas, kaip matytų veži- 
mo vėžes keleivis, kuris žiūrėtų atsigręžęs atgal ir ne- 
norėtų žinoti nieko kito, išskyrus tą tašką, kuriame 
jis jau nebėra; jis visada nustatytų savo dabartinę pa- 
dėtį tik tos, kurią ką tik paliko, atžvilgiu, užuot ją iš- 
reiškęs kaip jos pačios funkciją. 

Taigi protui, kuris paprasčiausiai tiktai sektų pas- 
kui patyrimo giją, nebūtų nei tuštumos, nei nebūties, 
netgi santykinės arba dalinės, nei galimo neigimo. 
Toks protas regėtų einant vienus faktus po kitų, vie- 
nas būsenas po kitų, vienus daiktus po kitų. Kiekvie- 
ną akimirką jis pastebėtų tik egzistuojančius daiktus, 
tiktai atsirandančias būsenas, tiktai įvykstančius fak- 

tus. Jis gyventų dabartyje ir, jeigu sugebėtų spręsti, 
visada teigtų, kad yra tiktai dabartis. 

Apdovanokime šį protą atmintimi ir ypač noru gi- 
lintis į praeitį. Suteikime jam gebėjimą skaidyti ir 
skirti. Tada jis pastebės ne tik esamą praslenkančios 
tikrovės būseną. Jis įsivaizduos tą slinkimą kaip ki- 
timą, vadinasi, kaip skirtumą tarp to, kas buvo, ir 
to, kas yra. O kadangi nėra esminio skirtumo tarp 
atsimenamos praeities ir įsivaizduojamos praeities, jis 
netruks pasiekti galimybės apskritai idėją. 

Taip jis pasuks į neigimo kelią. Ypač jam nedaug 
trūks, kad įsivaizduotų išnykimą. Vis dėlto to dar ne- 
pasieks. Norint įsivaizduoti, kad daiktas išnyko, ne- 
užtenka pastebėti skirtumą tarp praeities ir dabar- 
ties; reikia dar atsukti nugarą dabarčiai, įsigilinti į 
praeitį ir mąstyti skirtumą tarp praeities ir dabar- 
ties tik praeities terminais, neįleidžiant čia dabarties. 

Vadinasi, sunaikinimo idėja nėra gryna idėja; ji 
reiškia, kad gailimasi praeities arba kad ji įsivaiz- 
duojama kaip verta gailesčio, kad yra pagrindo il- 
giau prie jos sustoti. Ji randasi, kai protas padalija 
pakeitimo reiškinį į dvi dalis ir nagrinėja tik pirmą- 
ją, nes jį domina tik ši dalis. Pašalinkite bet kokį in- 
teresą, bet kokį jausmą: liks tik taki tikrovė ir be galo 
atnaujinamas pažinimas, kurį ji palieka mums apie 
savo dabartinę būseną. 

Nuo sunaikinimo iki neigimo, kuris yra bendres- 
nio pobūdžio operacija, dabar lieka tik žingsnis. Te- 
reikia įsivaizduoti to, kas yra, skirtumą ne tiktai nuo 
to, kas buvo, bet ir nuo viso to, kas būtų galėję bū- 
ti. Ir tą skirtumą reikia išreikšti kaip funkciją to, kas 
būtų galėję būti, o ne to, kas yra, reikia teigti da- 
bartinę egzistenciją atsižvelgiant į tai, kas įmanoma. 

Tokiu būdu gaunama formuluotė jau nebereiškia 
vien individo nusivylimo: ji yra skirta tam, kad iš- 
taisytų klaidą arba užkirstų kelią klaidai, kuri vei- 
kiau laikoma kitų klaida. Šia prasme neigimas yra 
pedagoginio ir visuomeninio pobūdžio. 

Dabar, kai neiginys jau suformuluotas, jis pasiro- 
do esąs simetriškas teiginiui. Tada mums atrodo, kad 
jeigu pastarasis teigia objektyvią realybę, pirmasis 
turi teigti vienodai objektyvią ir, taip sakant, vieno- 
dai realią nerealybę. Čia mes kartu ir teisūs, ir ne: 
neteisūs, nes tai, kas yra neigiama neiginiu, negali 
objektyvuotis; tačiau teisūs todėl, kad kokio nors 
daikto neiginyje glūdi užslėptas teiginys, jog jį gali- 
ma pakeisti kitu daiktu, kurį nuolat paliekame nuo- 
šalyje. Bet neigiama neiginio forma gauna naudos iš 
teiginio, kuris sudaro jo pagrindą: remdamasis pozi- 
tyvia realybe, su kuria yra susietas, šis vaiduoklis 
objektyvuojasi. Taip susiklosto tuštumos arba dalinės 
nebūties idėja, nes daiktas pakeičiamas nebe kitu 
daiktu, o tuštuma, kurią jis palieka, tai yra savęs 
paties neigimu. Kadangi šią operaciją galima atlikti 
su bet kuriuo daiktu, mes tariame, kad ji atliekama 
su kiekvienu daiktu paeiliui, o galų gale su visais 
daiktais kartu. Šitaip gauname „absoliučios nebū- 
ties“ idėją. Jei dabar panagrinėsime Nieko idėją, įsi- 
tikinsime, kad iš esmės ji yra Visko idėja, aprėpian- 
ti ir proto judėjimą - proto, kuris be galo šokinėja 
nuo vieno daikto prie kito, atsisako likti vienoje vie- 
toje ir sutelkia visą savo dėmesį į šį atsisakymą, ir vi- 
sada apibrėžia savo dabartinę padėtį tik pagal tą, 
kurią ką tik paliko. Vadinasi, tai yra kuo plačiausias 
ir pilniausias vaizdinys, toks platus ir pilnas kaip 
Visko idėja, kuriai jis yra artimai giminiškas. 

Kaipgi tada priešpriešinti Nieko idėją Visko idėjai? 
Argi nematyti, kad tai reiškia priešpriešinti pilnį pil- 
niui ir kad, vadinasi, klausimas „Kodėl kas nors eg- 
zistuoja?“ yra beprasmis, pseudoproblema, kilusi dėl 
pseudoidėjos? Vis dėlto mes turime dar kartą pasakyti, 
kodėl ši pamėkliška problema taip atkakliai persekioja 
protą. Veltui mes įrodinėjame, kad „realybės sunai- 
kinimo“ vaizdinys yra viso labo vaizdas visų realy- 
bių, kurios nepaliaujamai veja viena kitą ratu. Vel- 
tui mes priduriame, kad neegzistavimo idėja yra tik 
neapčiuopiamos egzistencijos arba „paprasčiausiai 
įmanomos“ egzistencijos išstūmimo idėja - kad šią eg- 
zistenciją išstumia substancialesnė egzistencija, kuri 
ir yra tikroji realybė. Veltui mes randame neiginio sui 
generis formoje neintelektinį elementą - neiginys yra 
sprendinys apie sprendinį, įspėjimas kitam arba sau 
pačiam, ir todėl būtų absurdiška jam priskirti galią 
kurti naujos rūšies vaizdinius, idėjas be turinio. Ne- 
paisant visko, išlieka įsitikinimas, kad pirma daiktų 
arba bent jau po daiktais yra nebūtis. Jei ieškosime 
šio fakto priežasties, rasime ją glūdint būtent jaus- 
miniame, visuomeniniame, žodžiu, praktiniame pra- 
de, suteikiančiame neiginiui specifinę formą. Patys di- 
džiausi filosofiniai sunkumai, kaip sakėme, atsiran- 
da dėl to, kad žmonių veiklos formos peržengia savo 
srities ribas. Mes sukurti veikti tokiu pačiu ir netgi 
didesniu mastu kaip ir mąstyti, arba veikiau, kai se- 
kame savo prigimties judėjimą, mes mąstome tam, 
kad veiktume. Tad nereikia stebėtis, kad veiklos įpro- 
čiai atsispindi įsivaizdavimo įpročiuose ir kad mūsų 
protas visada pastebi daiktus ta tvarka, kuria esame 
pratę juos įsivaizduoti, kai ketiname juos paveikti. 
Tad neginčytina, kaip esame pažymėję anksčiau, kad 

bet kokio žmogaus veiksmo išeities taškas yra tam tik- 
ras nepasitenkinimas ir kartu ko nors nebuvimo jaus- 
mas. Mes neveiktume, jei neužsibrėžtume tikslo, ir 
neieškotume daikto, jei nejaustume jo stygiaus. Tai- 
gi mūsų veiksmas juda nuo „nieko“ prie „ko nors“, 
ir jo esmę sudaro „ko nors“ išsiuvinėjimas „nieko“ 
kanvoje. Tiesą sakant, niekas, apie kurį čia kalbame, 
yra ne tiek kokio nors daikto, kiek naudingumo ne- 
buvimas. Jei įvedu svečią į dar neapstatytą baldais 
kambarį, jį perspėju, kad jame „nieko nėra“. Vis dėl- 
to aš žinau, kad jis pilnas oro; kadangi ant oro neat- 
sisės1, tai kambaryje išties nėra nieko tokio, ką šiuo 
metu svečias ir aš pats laikytume kuo nors. Apskri- 
tai žmogaus darbo esmė yra kurti naudingus daik- 
tus, ir tol, kol darbas neatliktas, nėra „nieko“, nieko 
tokio, ką norėtume įsigyti. Todėl savo gyvenimą iš- 
eikvojame tam, kad užpildytume tuštumas, kurias pa- 
žįsta mūsų intelektas, veikiamas neintelektinės noro 
ir apgailestavimo įtakos, spaudžiamas gyvybinių po- 
reikių; ir jeigu tuštumą laikysime naudingumo, o ne 
daiktų nebuvimu, tai šia visiškai santykine prasme 
galima sakyti, kad mes nuolat einame nuo tuštumos 
prie pilnio. Tokia yra mūsų veiklos kryptis. Mūsų pro- 
tavimas negali susilaikyti nedaręs taip pat, ir, žino- 
ma, jis eina nuo santykinės prasmės prie absoliučios 
prasmės, nes jis turi reikalą su pačiais daiktais, o ne 
su jų naudingumu mums. Taip mumyse įsišaknija 
idėja, kad tikrovė užpildo tuštumą ir kad nebūtis, su- 
vokta kaip visko nebuvimas, egzistuoja pirma visų 
daiktų - jei ne de facto, tai de jure. Šią iliuziją mes ir 
stengėmės išblaškyti parodydami, kad Nieko idėja, jei 
norima joje matyti visų daiktų sunaikinimą, sugriau- 
na pati save ir yra paprasčiausias žodis; o jeigu, prie- 

šingai, tai iš tikrųjų yra idėja, tai joje esama tiek pat 
materijos, kaip ir Visko idėjoje. 


Šios ilgos analizės prireikė norint parodyti, kad 
sau pakankama tikrovė negali būti tokia tikrovė, ku- 
riai svetima trukmė. Jei pereiname (sąmoningai ar 
nesąmoningai) per nebūties idėją, kad prieitume 
Būtį, tai Būtis, kurią galų gale pasiekiame, bus lo- 
ginė arba matematinė esmė ir, vadinasi, nelaikinė. 
Ir tada randasi statinė realybės samprata: viskas at- 
rodo duota iš karto, amžinybėje. Bet turime priprasti 
mąstyti Būtį tiesiogiai, nedarydami lankstų, pir- 
miausia nesigriebdami nebūties šmėklos, įsiterpian- 
čios tarp Būties ir mūsų. Turime stengtis čia maty- 
ti, kad matytume, o ne matyti, kad veiktume. Tada 
Absoliutas atsiveria visai prie pat mūsų ir tam tik- 
ru mastu mumyse. Jo esmė yra psichologinė, o ne 
matematinė ar loginė. Jis gyvena su mumis. Kaip 
ir mes, jis trunka, bet tam tikrais aspektais jis kur 
kas labiau koncentruotas ir sutelktas savyje. 


Bet ar kada nors mąstome tikrąją trukmę? Ir čia 
būtina tiesiogiai ją suvokti. Negalima trukmės pa- 
siekti apylanka: reikia įsikurti joje iš karto. Būtent 
tai dažniausiai ir atsisako padaryti intelektas, įpra- 
tęs mąstyti judantį remdamasis tuo, kas nejuda. 

Iš tikrųjų intelekto paskirtis yra vadovauti veiks- 
mams. O mus domina veiksmo rezultatas; priemonės 
maža tereiškia, kad tik būtų pasiektas tikslas. Iš to 
išplaukia, jog mes visomis išgalėmis siekiame įgyven- 
dinti tikslą, dažniausiai pasikliaudami juo, kad iš idė- 
jos jis virstų veiksmu. Iš to taip pat išplaukia tai, kad 
mūsų protas aiškiai įsivaizduoja tik pabaigą, kur turi 

pasibaigti mūsų veikla: judesiai, sudarantys patį 
veiksmą, arba išsprūsta nuo mūsų sąmonės, arba ją 
pasiekia labai neaiškiai. Aptarkime labai paprastą 
veiksmą, tokį kaip rankos pakėlimas. Kas būtų, jei 
iš anksto turėtume įsivaizduoti visus elementarius jį 
sudarančius susitraukimus ir įsitempimus arba net 
suvokti juos vieną po kito tuo metu, kai jie vyksta? 
Protas iškart eina prie tikslo, tai yra schemiškai ir 
supaprastintai mato jau tariamai atliktą veiksmą. 
Tada, jeigu joks priešingas vaizdinys nesustabdo pir- 
mojo vaizdinio veikimo, atitinkami veiksmai patys sa- 
vaime ima užpildyti schemą, tarsi traukiami jos tar- 
pų tuštumos. Taigi intelektas parodo mūsų veiklai 
tik siektinus tikslus, tai yra atvangos taškus. Ir nuo 
vieno pasiekto tikslo iki kito pasiekto tikslo, nuo at- 
vangos iki atvangos mūsų veikla juda šuoliais, ku- 
rių metu mūsų sąmonė kiek įmanoma nusigręžia į 
šalį nuo atliekamo judesio, kad žiūrėtų tik į iš anksto 
susidarytą atlikto judesio vaizdą. 

Bet tam, kad intelektas galėtų įsivaizduoti vyks- 
tančio veiksmo nejudamą rezultatą, reikia, kad in- 
telektas matytų nejudamą ir aplinką, aprėpiančią tą 
rezultatą. Mūsų veikla yra įsprausta į materialųjį 
pasaulį. Jei materija mums atrodytų kaip amžina 
tėkmė, nė vienam iš savo veiksmų neužbrėžtume ri- 
bos. Mes jaustume, jog kiekvienas iš jų atliekamas 
suyra, ir negalėtume numatyti nuolat tolstančios at- 
eities. Kad mūsų veikla galėtų šokinėti nuo vieno 
veiksmo prie kito veiksmo, būtina, kad materija per- 
eitų nuo vienos būsenos prie kitos būsenos, nes 
veiksmas gali įdiegti rezultatą ir, vadinasi, įvykti tik 
tam tikroje materialiojo pasaulio būsenoje. Bet ar 
materija iš tiesų yra tokia? 

A priori galima tarti, kad mūsų suvokimas geba 
suvokti materiją šiuo aspektu. Iš tikrųjų jutimo or- 
ganai ir judėjimo organai yra suderinti vieni su ki- 
tais. Pirmieji simbolizuoja mūsų gebėjimą suvokti, 
antrieji - mūsų gebėjimą veikti. Šitaip organizmas 
mums aiškia ir apčiuopiama forma parodo tobulą su- 
vokimo ir veiklos darną. Taigi jei mūsų veiklos tiks- 
las visada yra rezultatas, į kurį ji akimirksniu įsi- 
terpia, mūsų suvokimas kiekvieną akimirką turi iš- 
laikyti iš materialiojo pasaulio tik jo laikiną būseną. 
Tokia hipotezė ateina į galvą. Lengva pastebėti, jog 
patyrimas ją patvirtina. 

Vos metę pirmąjį žvilgsnį į pasaulį, netgi pirmiau, 
nei imame skirti jame kūnus, mes skiriame kokybes. 
Viena spalva eina po kitos, vienas garsas po kito, 
vienas pasipriešinimas po kito ir t. t. Kiekviena iš 
šių kokybių atskirai yra būsena, kuri tarsi atkakliai 
siekia likti tokia, kokia yra, nejudri, laukdama, kol 
ją pakeis kita. Vis dėlto analizuojant kiekviena iš šių 
kokybių suskyla į daugybę elementarių judesių. Ar 
juos laikytume virpesiais, ar kuo nors kitu, viena yra 
tikra — kad kiekviena kokybė yra kitimas. Beje, vel- 
tui ieškotume čia ne tik kitimo, bet ir kintančio daik- 
to: visada tiktai laikinai ir tiktai tam, kad patenkin- 
tume savo vaizduotę, mes susiejame judėjimą su ju- 
dančiu kūnu. Judantis kūnas visą laiką išsprūsta 
nuo mokslo žvilgsnio, pastarasis visada turi reikalą 
tik su judrumu. Pati smulkiausia suvokiama sekun- 
dės dalelė, beveik momentinė juslėmis suvokiamos 
kokybės pagava gali aprėpti trilijonus pasikartojan- 
čių virpesių: juslėmis suvokiamos kokybės pastovu- 
mą sudaro šis judesių kartojimasis, kaip vienas po 
kito einantys tvinksniai sudaro gyvybės pastovumą. 

Pirmoji suvokimo funkcija ir yra pasitelkus konden- 
saciją pagauti eilę elementarių pokyčių kokybės ar- 
ba paprastos būsenos pavidalu. Kuo didesnė yra vei- 
kimo galia, skirta gyvūnų rūšiai, tuo, be abejo, dau- 
giau elementarių pokyčių kiekvieną akimirką gali su- 
koncentruoti jos gebėjimas suvokti. Ir pažanga gam- 
toje turi būti tolydinė, nuo būtybių, vibruojančių ko- 
ne unisonu su eterio virpesiais, iki tų, kurios sulai- 
ko trilijonus tokių virpesių trumpiausiame iš savo 
paprastų suvokimų. Pirmosios jaučia tiktai judesius, 
antrosios suvokia kokybes. Pirmosios beveik leidžia- 
si įtraukiamos į daiktų mechanizmą; antrosios rea- 
guoja, ir jų gebėjimo veikti įtampa, be abejo, yra pro- 
porcinga jų gebėjimo suvokti koncentracijai. Pažan- 
ga eina ligi pat žmonijos. Žmogus tuo labiau yra 
„veiksmo žmogus“, kuo daugiau įvykių aprėpia vie- 
nu žvilgsniu; dėl tos pačios priežasties žmogus su- 
vokia vienas po kito einančius įvykius ir leidžiasi jų 
valdomas arba suvokia juos iš karto ir valdo juos. 
Trumpai sakant, materijos kokybės yra tuo stabilesni 
vaizdai, kuo labiau mes įvaldome jų nestabilumą. 
Dabar iš juslėmis suvokiamų kokybių tolydumo 
mes išskiriame kūnus. Iš tikrųjų kiekvienas iš šių 
kūnų kas akimirką kinta. Pirmiausia jis suskyla į 
grupę kokybių, o kiekviena kokybė, kaip sakėme, su- 
sideda iš elementarių judesių sekos. Bet net jeigu ko- 
kybę laikysime nekintama būsena, kūnas vis tiek 
bus nepastovus, kadangi jis be paliovos keičia savo 
kokybes. Kūnas tikrąja to žodžio prasme, kurį mes 
turime daugiausia pagrindo išskirti iš materijos to- 
lydumo, nes jis sudaro palyginti uždarą sistemą, yra 
gyvas kūnas: beje, jam mes ir išrėžiame iš visumos 
kitus kūnus. Taigi gyvybė yra evoliucija. Mes sukon- 

centruojame kokį nors šios evoliucijos tarpsnį į ne- 
kintamą nuotrauką, kurią vadiname forma, o kai 
pakitimas pasidaro toks žymus, kad gali įveikti pa- 
laimingą mūsų suvokimo inerciją, mes sakome, jog 
kūnas pakeitė formą. Bet iš tikrųjų kūnas keičia for- 
mą kiekvieną akimirką. Arba veikiau nėra formos, 
nes forma yra nejudrumas, o realybė yra judėjimas. 
Realus yra nuolatinis formos kitimas: forma yra mo- 
mentinė perėjimo nuotrauka. Vadinasi, ir čia mūsų 
suvokimas įsigudrina takų realybės tolydumą įtvir- 
tinti paskiruose vaizduose. Kai vienas po kito einan- 
tys vaizdai per daug nesiskiria vieni nuo kitų, mes 
juos laikome vieno vidutinio vaizdo didėjimu arba 
mažėjimu, arba šio vaizdo deformacija įvairiais at- 
žvilgiais. Apie šį vidutinį vaizdą mes ir galvojame 
kalbėdami apie daikto esmę arba apie patį daiktą. 
Pagaliau daiktai, sykį susidarę, savo padėties po- 
kyčiais atspindi paviršiuje giluminės permainas, 
vykstančias Visumos gelmėse. Mes tada sakome, kad 
jie veikia vieni kitus. Šis veiksmas mums pasireiš- 
kia judėjimo pavidalu. Bet mes, kiek tik įmanoma, 
nugręžiame žvilgsnį nuo judėjimo judrumo: mus do- 
mina, kaip sakėme anksčiau, veikiau nejudamas ju- 
dėjimo piešinys, o ne pats judėjimas. Jei kalbama 
apie paprastą judėjimą, mes klausiame savęs, kur jis 
veda. Mes įsivaizduojame jį kiekvieną akimirką pa- 
gal jo kryptį, tai yra jo laikinojo tikslo padėtį. Jei kal- 
bama apie sudėtingą judėjimą, mes visų pirma no- 
rime žinoti, kas vyksta, ką daro judėjimas, tai yra 
norime žinoti gautą rezultatą arba kas jį skatina. Ati- 
džiau patyrinėkite, kas dedasi jūsų prote, kai kal- 
bate apie vykstantį veiksmą. Kitimo idėja čia tikrai 
figūruoja, visiškai su tuo sutinku, bet ji slapstosi še- 

šėlyje. Dienos šviesoje yra nejudamas tariamai jau 
įvykusio veiksmo piešinys. Tuo ir tik tuo skiriasi ir 
yra apibrėžiamas sudėtingas veiksmas. Mums būtų 
sunku įsivaizduoti judesius, kurie yra būdingi val- 
gymui, gėrimui, peštynėms ir t. t. Mums pakanka 
apskritai žinoti, jog visi tie veiksmai yra judesiai. Ži- 
nodami šį aspektą, mes paprasčiausiai stengiamės įsi- 
vaizduoti kiekvieno iš šių sudėtingų judesių bendrą 
planą, tai yra juos vienijantį nejudamą piešinį. Čia 
pažinimas ir vėl susijęs veikiau su būsena, o ne su 
kitimu. Vadinasi, ir šiuo trečiuoju atveju viskas yra 
taip pat, kaip abiem pirmaisiais. Ar turimas galvoje 
kokybinis judėjimas, ar evoliucinis judėjimas, ar eks- 
tensyvus judėjimas, protas įsigudrina padaryti ne- 
kintamas kintamumo nuotraukas. Ir šitaip jis priei- 
na, kaip ką tik sakėme, prie trijų rūšių vaizdinių: 
1) kokybių, 2) formų arba esmių, 3) veiksmų. 
Šiuos tris mąstymo būdus atitinka trys žodžių ka- 
tegorijos: bždvardžiai, daiktavardžiai ir veiksmažo- 
džiai, kurie yra pirmapradžiai kalbos elementai. Taigi 
būdvardžiai ir daiktavardžiai reiškia būsenas. Bet 
netgi veiksmažodis, jei turėsime galvoje apšviestąją jo 
sukeliamo vaizdinio pusę, irgi nereiškia nieko kito. 


Jei dabar pabandytume tiksliau apibūdinti mū- 
sų natūralų požiūrį į tapsmą, štai kas paaiškėtų. 
Tapsmas yra be galo įvairialypis. Tapsmas, kai per- 
einama nuo geltonumo prie žalumo, nėra panašus į 
tą, kai pereinama nuo žalumo prie mėlynumo; tai 
skirtingi kokybiniai judėjimai. Tapsmas, kurį suda- 
ro perėjimas nuo žiedo prie vaisiaus, nėra panašus 
į tą, kurį sudaro perėjimas nuo lervos prie lėliukės 
ir nuo lėliukės prie suaugusio vabzdžio: tai skirtin- 

gi evoliuciniai judėjimai. Valgymo arba gėrimo veiks- 
mas nepanašus į muštynių veiksmą: tai skirtingi eks- 
tensyvūs judėjimai. Ir šie trijų rūšių judėjimai - ko- 
kybinis, evoliucinis ir ekstensyvus - patys savaime 
esmingai skiriasi tarpusavyje. Mūsų suvokimo, kaip 
ir mūsų intelekto, kaip ir mūsų kalbos, vinklumą su- 
daro sugebėjimas išgauti iš šių labai skirtingų taps- 
mų vieningą tapsmo apskritai, neapibrėžto tapsmo 
vaizdinį, paprastą abstrakciją, kuri pati savaime nie- 
ko nesako ir apie kurią netgi retai mąstome. Prie 
šios visada vienodos ir, be to, neaiškios ir nesąmo- 
ningos idėjos pridedame kiekvienu atskiru atveju vie- 
ną arba kelis aiškius vaizdus, kurie vaizduoja bū- 
senas ir padeda atskirti visus tapsmus vienus nuo 
kitų. Šia savitos ir apibrėžtos būsenos kombinacija 
su neapibrėžtu kitimu apskritai mes ir pakeičiame 
kitimo savitumą. Begalinė daugybė įvairiai nuspal- 
vintų tapsmų, taip sakant, prabėga mums prieš akis; 
mes pasitvarkome taip, kad matytume paprastus 
spalvos skirtumus, tai yra būsenos, kurios priedan- 
goje lyg tamsoje vyksta visur ir visada vienodas, ne- 
kintamai bespalvis tapsmas, skirtumus. 

Tarkime, kad norima atkurti ekrane gyvą sceną, 
pavyzdžiui, pulko defiliadą. Pirmasis būdas, kuriuo 
tai būtų galima padaryti, būtų toks. Reikėtų iškirpti 
sunarstomas kareivius vaizduojančias figūras, suteik- 
ti kiekvienai iš jų ėjimo judesį, visų individų skirtin- 
gą, nors ir bendrą žmonių giminei, ir suprojektuoti 
visa tai į ekraną. Ši nedidelė pramoga pareikalautų 
milžiniško triūso, o rezultatas būtų labai jau viduti- 
niškas: kaipgi perteikti gyvybės lankstumą ir įvairo- 
vę? Bet yra ir kitas būdas tai padaryti, daug leng- 
vesnis ir drauge daug veiksmingesnis. Būtent pada- 

ryti seriją momentinių žygiuojančio pulko nuotrau- 
kų ir suprojektuoti jas į ekraną taip, kad jos labai 
greitai keistų viena kitą. Taip daro kinematografas. 
Pasitelkęs fotografijas, iš kurių kiekviena vaizduoja 
pulką nejudantį, jis atkuria žygiuojančio pulko jud- 
rumą. Teisybė, jei turėtume reikalą vien tik su foto- 
grafijomis, kad ir kiek į jas žiūrėtume, mes nepama- 
tytume jų atgyjant: iš nejudrumo, kad ir be galo dė- 
tume jį vieną greta kito, niekada nesukurtume judė- 
jimo. Tam, kad vaizdai atgytų, reikia, jog kur nors 
būtų judėjimas. O judėjimas iš tikrųjų čia yra: jis yra 
aparate. Kaip tik todėl, kad vyniojasi kinematografi- 
nė juosta ir įvairios scenos fotografijos paeiliui patei- 
kiamos kaip viena kitos tęsinys, kiekvienas scenos vei- 
kėjas įgyja judrumą: jis suveria visas viena po kitos 
einančias savo padėtis ant nematomo kinematogra- 
finės juostos judėjimo. Vadinasi, iš esmės procesą su- 
daro sugebėjimas išgauti iš visų judesių, būdingų vi- 
soms figūroms, beasmenį, abstraktų ir paprastą ju- 
dėjimą, taip sakant, judėjimą apskritai, įdėti jį į apa- 
ratą ir atkurti kiekvieno atskiro judėjimo individua- 
lumą sujungiant šį anoniminį judėjimą su asmeninė- 
mis padėtimis. Toks yra kinematografo menas. Ir toks 
yra mūsų pažinimo išmoningumas. Užuot susisieję su 
vidiniu daiktų tapsmu, mes įsitaisome jų išorėje, kad 
dirbtinai atkurtume jų tapsmą. Mes darome kone mo- 
mentines praslenkančios tikrovės nuotraukas, ir ka- 
dangi jos yra būdingos tai tikrovei, mums tereikia jas 
išdėstyti išilgai abstraktaus, vienalyčio, nematomo 
tapsmo, glūdinčio pažinimo aparato gilumoje, kad pa- 
mėgdžiotume tai, kas yra būdinga pačiam šiam taps- 
mui. Suvokimas, mąstymas, kalba apskritai veikia 
šiuo būdu. Ar mes mąstytume tapsmą, ar jį išreikš- 

tume, ar netgi jį suvoktume, mes viso labo tik palei- 
džiame į darbą savotišką vidinį kinematografą. Va- 
dinasi, remiantis visu tuo, kas čia išdėstyta, galima 
pasakyti, kad mūsų įprastinio pažinimo mechanizmas 
yra kinematografinės prigimties. 

Dėl grynai praktinio šios operacijos pobūdžio ne- 
gali kilti jokios abejonės. Kiekvieno iš mūsų veiks- 
mų tikslas yra įterpti mūsų valią į tikrovę. Mūsų kū- 
nas sąveikauja su kitais kūnais panašiai, kaip są- 
veikauja stikliukai, sudarantys kokią nors kaleidos- 
kopo figūrą. Mūsų veikla kuria vieną derinį po ki- 
to, be abejo, kiekvieną sykį sukrėsdama kaleidosko- 
pą, bet nesidomėdama tuo sukrėtimu ir matydama 
tik naują figūrą. Vadinasi, pažinimas, kurį ji gau- 
na apie gamtos operaciją, turi tiksliai atitikti jos su- 
interesuotumą savo pačios operacija. Šia prasme ga- 
lima būtų sakyti, jei tai nebūtų piktnaudžiavimas 
tam tikros rūšies palyginimu, kad kinematografinis 
mūsų daiktų pažinimo pobūdis priklauso nuo ka- 
leidoskopinio mūsų prisitaikymo prie jų pobūdžio. 

Vadinasi, kinematografinis metodas yra visiškai 
praktinis, nes jo esmė yra reguliuoti bendrą pažini- 
mo eigą atsižvelgiant į veiksmo eigą ir laukiant, kad 
kiekvieno veiksmo detalė savo ruožtu prisiderins prie 
pažinimo detalių. Kad veiksmas visada būtų ap- 
šviestas, jame visada turi dalyvauti intelektas; bet 
kad intelektas šitokiu būdu lydėtų veiklos eigą ir už- 
tikrintų jos kryptį, iš pradžių jis turi priimti jos rit- 
mą. Veiksmas yra netolydus, kaip ir kiekvienas gy- 
vybės tvinksnis; vadinasi, netolydus bus ir pažini- 
mas. Sugebėjimo pažinti mechanizmas buvo sukur- 
tas pagal šį planą. Ar gali jis, būdamas iš esmės 
praktinis, toks, koks yra, tarnauti protavimui? Pa- 

mėginkime drauge su juo sekti tikrovę visais jos vin- 
giais ir pamatysime, kas atsitiks. 

Aš padariau seriją tam tikro tapsmo tolydumo 
nuotraukų, kurias sujungiau tarpusavyje „tapsmu“ 
apskritai. Bet, suprantama, aš negaliu čia sustoti. 
To, ko negalima apibrėžti, negalima ir įsivaizduoti: 
aš turiu tik žodinį „tapsmo apskritai“ pažinimą. 
Kaip raidė x žymi tam tikrą nežinomąjį, kad ir koks 
jis būtų, taip mano „tapsmas apskritai“, visada toks 
pats, čia reiškia tam tikrą perėjimą, kurio aš pada- 
riau keletą momentinių nuotraukų: apie patį perėji- 
mą jis man nieko nepasako. Taigi aš sutelksiu visą 
dėmesį į perėjimą ir pabandysiu išsiaiškinti, kas 
įvyksta tarp dviejų momentinių nuotraukų. Bet ka- 
dangi aš taikau tą patį metodą, rezultatas visada bū- 
na toks pats: paprasčiausiai tarp dviejų nuotraukų 
įsiterpia trečia nuotrauka. Kad ir be galo aš tai kar- 
točiau, be galo dėčiau vieną nuotrauką prie kitos, 
nepasieksiu ničnieko kito. Vadinasi, kinematografi- 
nio metodo taikymas čia vers amžinai pradėti iš pra- 
džių; o protas tokiu atveju, nerasdamas pasitenki- 
nimo ir nematydamas atramos taško, be abejo, įti- 
kina save, kad savo nepastovumu mėgdžioja patį tik- 
rovės judėjimą. Bet jeigu jis, įsismaginęs iki galvos 
svaigimo, galų gale susikurs judrumo iliuziją, ši ope- 
racija nepastūmės jo nė per žingsnį į priekį, nes jis 
visada lieka vienodai toli nuo pabaigos. Norint ju- 
dėti į priekį kartu su judančia tikrove, reikia įsikur- 
ti joje. Įsitaisykite kintamume, ir jūs iškart suvoksi- 
te patį kitimą ir vieną po kitos einančias būsenas, į 
kurias kiekvieną akimirką jis galėtų sustingti. Bet 
iš šių viena po kitos einančių būsenų, kurios išoriš- 
kai matomos jau ne kaip galimos, bet kaip realios 

nejudamybės, jūs niekada neatkursite judėjimo. Va- 
dinkite jas priklausomai nuo atvejo kokybėmis, for- 
momis, padėtimis arba ketinimais; galite dauginti jų 
skaičių kiek tik norite ir taip be galo artinti dvi pa- 
grečiui einančias būsenas: tarpinis judesys jums vi- 
sada kels tokį patį nusivylimą, kokį jaučia vaikas, 
kuris glausdamas vieną prie kito ištiestus delnus 
stengiasi suspausti dūmus. Judėjimas išsprūs per tar- 
pą, nes bet koks bandymas atkurti kitimą iš būse- 
nų remiasi absurdišku teiginiu, kad judėjimas yra 
sudarytas iš nejudamybių. 

Filosofija tai pastebėjo vos atmerkusi akis. Zeno- 
no Elėjiečio“?' argumentai, nors ir buvo suformuluo- 
ti visiškai kitu tikslu, nesako nieko kito. 

Imkime lekiančią strėlę. Kiekvieną akimirką, sa- 
ko Zenonas, ji nejuda, nes antraip ji neturėtų kada 
judėti, tai yra užimti bent jau dvi pagrečiui einan- 
čias padėtis, jeigu jai nebūtų priskirti bent jau du 
momentai. Tam tikru momentu ji yra parimusi tam 
tikrame taške. Nejudėdama kiekviename savo kelio 
taške, ji nejuda visą laiką, kol skrieja. 

Taip, jei tarsime, jog strėlė kada nors gali būti 
viename savo kelio taške. Taip, jei strėlė, tai yra ju- 
dantis kūnas, galėtų kada nors sutapti su padėtimi, 
tai yra su nejudamybe. Tačiau strėlė niekada nėra 
jokiame savo kelio taške. Daugių daugiausia būtų 
galima pasakyti, jog ji galėtų jame būti ta prasme, 
kad ji lekia per jį ir jai būtų leistina jame sustoti. 
Teisybė, jeigu strėlė sustotų tame taške, ji liktų ja- 
me, ir tame taške turėtume reikalą jau nebe su ju- 
dėjimu. Tiesa ta, jog jei strėlė išlekia iš taško A, kad 
nukristų taške B, jos judėjimas AB, kaip judėjimas, 
yra toks pat paprastas, toks pat nedalomas, kaip ją 

paleidžiančio lanko įtempimas. Kaip šrapnelis, sprog- 
damas prieš sąlytį su žeme, kelia sprogimo zonai ne- 
dalomą pavojų, taip strėlė, skriejanti iš A į B, iš kar- 
to išskleidžia, nors ir per tam tikrą trukmės tarpsnį, 
savo nedalomą judrumą. Tarkime, kad tempiame gu- 
mą iš A į B; ar galėtumėte padalyti jos ištempimą? 
Strėlės skrydis yra tas pats ištempimas, toks pat pa- 
prastas, toks pat nedalomas kaip jis. Tai yra vienas 
vienintelis šuolis. Jūs nurodote tašką C nuskrietoje 
atkarpoje ir sakote, kad tam tikru momentu strėlė 
buvo taške C. Jeigu ji ten būtų buvusi, vadinasi, ji 
ten būtų sustojusi, ir nebeturėtumėte skrydžio iš A 
į B, bet turėtumėte du skrydžius, vieną iš A į C, ki- 
tą iš C į B, su rimties tarpsniu. Vientisas judėjimas, 
pagal hipotezę, yra ištisinis judėjimas tarp dviejų su- 
stojimų: jeigu yra tarpinis sustojimas, tai jau nebe 
vientisas judėjimas. Iš esmės iliuzija atsiranda todėl, 
kad sykį atliktas judėjimas paliko išilgai savo kelio 
nejudamą trajektoriją, kurioje galima suskaičiuoti 
kiek tik nori nejudamų taškų. Iš to daroma išvada, 
kad vykstantis judėjimas kiekvieną akimirką paliko 
po savimi tam tikrą padėtį, su kuria jis sutapo. Ne- 
pastebima, kad trajektorija sukuriama iš karto, nors 
tam ir reikia tam tikro laiko, ir kad nors galima kaip 
nori dalyti jau sukurtą trajektoriją, negalima dalyti 
jos kūrimo, kuris yra besivystantis veiksmas, o ne 
daiktas. Tarti, kad judantis daiktas yra tam tikra- 
me savo kelio taške, - vadinasi, vienu kalto smūgiu 
į šį tašką perkirsti šį kelią į dvi dalis ir vieningą, kaip 
manyta iš pradžių, trajektoriją pakeisti dviem tra- 
jektorijomis. Tai reiškia išskirti du vienas po kito ei- 
nančius veiksmus ten, kur, pagal hipotezę, yra tik 
vienas. Pagaliau tai reiškia pačiam strėlės skrydžiui 

priskirti visa tai, ką galima pasakyti apie jos nuskrie- 
tą atstumą, tai yra a priori tarti tą absurdą, kad ju- 
dėjimas sutampa su tuo, kas nejuda. 

Mes čia daug nekalbėsime apie kitus tris Zenono 
argumentus. Juos išnagrinėjome kitur““'. Apsiribosi- 
me priminimu, jog jų esmė yra uždėti judėjimą išil- 
gai nueitos linijos ir tarti, kad tai, kas teisinga lini- 
jos atžvilgiu, bus teisinga ir judėjimo atžvilgiu. Pa- 
vyzdžiui, liniją galima padalyti į kiek tik nori ir ko- 
kio tik nori dydžio dalių, bet visada tai bus ta pati 
linija. Iš to galima padaryti išvadą, jog galima tar- 
ti, kad judėjimas gali būti sudarytas kaip nori ir 
kad visada tai bus tas pats judėjimas. Taip gauna- 
me visą eilę nesąmonių, išreiškiančių tą pačią pa- 
grindinę nesąmonę. Bet galimybė uždėti judėjimą 
ant nueitos linijos egzistuoja tik stebėtojui, kuris, bū- 
damas judėjimo išorėje ir kiekvieną akimirką maty- 
damas galimybę sustoti, siekia atkurti tikrąjį judėji- 
mą remdamasis šiomis galimomis nejudamybėmis. Ji 
išnyksta, vos tik mes mintimis pripažįstame tikrojo 
judėjimo tolydumą, kurį kiekvienas iš mūsų suvokia, 
kai tik pakelia ranką ar žengia žingsnį. Tada mes 
gerai jaučiame, kad nueita linija tarp dviejų susto- 
jimų nubrėžiama vienu nedalomu brūkšniu ir kad 
veltui mėgintume ją nubrėžiantį judėjimą dalyti į 
dalis, atitinkančias laisvai pasirinktas jau nubrėžtos 
linijos padalas. Judančio kūno nueitą liniją galima 
dalyti bet kokiu būdu todėl, kad ji neturi savo vidi- 
nės organizacijos. Bet kiekvienas judėjimas turi vi- 
dine sandarą. Tai arba vienas nedalomas šuolis (ku- 
ris, beje, gali trukti labai ilgai), arba eilė nedalomų 
šuolių. Tad arba atsižvelkite į šio judėjimo sandarą, 
arba nesamprotaukite apie jo prigimtį. 

Kai Achilas persekioja vėžlį, kiekvieną jo žingsnį 
reikia laikyti nedalomu, kaip ir kiekvieną vėžlio 
žingsnį. Po tam tikro žingsnių skaičiaus Achilas pra- 
lenks vėžlį. Nėra nieko paprastesnio. Jei norėsite to- 
liau dalyti abu judėjimus, ir vienoje, ir kitoje pusėje, 
Achilo kelyje ir vėžlio kelyje, imkite kiekvieno iš jų 
žingsnio smulkesnes padalas; bet paisykite prigimti- 
nės abiejų kelių sandaros. Kol jos paisysite, neiškils 
jokio sunkumo, nes laikysitės patyrimo nurodymų. Bet 
Zenono gudrybės esmė yra ta, kad jis atkuria Achilo 
judėjimą pagal savavališkai pasirinktą dėsnį. Achilas 
pirmu šuoliu pasiekia tą tašką, kuriame buvo vėžlys, 
antru - tą tašką, į kurį jis nuropojo, kol Achilas darė 
pirmąjį šuolį, ir taip toliau. Tokiu atveju Achilas tik- 
rai visada turėtų daryti vis naują šuolį. Bet savaime 
suprantama, kad Achilas vydamasis vėžlį elgiasi ki- 
taip. Zenono nagrinėjamas judėjimas tik tada būtų 
Achilo judėjimo atitikmuo, jeigu judėjimą būtų gali- 
ma traktuoti kaip nueitą atstumą, kurį galima savo 
nuožiūra padalyti ir vėl sudėti. Kai tik pasirašote po 
šia pirmąja nesąmone, nedelsiant randasi visos kitos“. 


4 Tai reiškia, jog nemanome, kad Zenono sofizmą paneigia 
tai, jog geometrinė progresija a(1+1/n+1/n2+1/nš3... ir t. t.), kur a 
žymi pradinį atstumą tarp Achilo ir vėžlio, o n - jų judėjimo grei- 
čių santykį, turi baigtinę sumą, jei n yra didesnis už vienetą. Šiuo 
klausimu žiūrėkite p. Évellino argumentaciją, kurią laikome le- 
miama (žr. Évellin, Infini et quantité, Paris, 1880, p. 63-97; plg. 
Revue philosophique, vol. XI, 1881, p. 564-568). Iš tiesų matema- 
tika, kaip stengėmės parodyti savo ankstesniame darbe, operuo- 
ja ir gali operuoti tik ilgiais. Vadinasi, ji turėjo sugalvoti dirbtinį 
būdą, kad priskirtų judėjimui, kuris nėra ilgis, pirmiausia nuei- 
tos linijos dalumą, o paskui atkurtų patyrimo ir judėjimo-ilgio - 
tai yra judėjimo, uždėto ant savo trajektorijos ir dalijamo savo 
nuožiūra kaip ir ji, - idėjos (prieštaraujančios patyrimui ir pilnos 
nesąmonių) atitikimą. 


337 


KETVIRTAS SKYRIUS 


Beje, nieko nėra lengviau, kaip pritaikyti Zeno- 
no argumentaciją kokybiniam tapsmui ir evoliuci- 
niam tapsmui. Ir čia pasitaikys tie patys prieštara- 
vimai. Kad vaikas tampa jaunuoliu, paskui subren- 
dusiu žmogumi, galop seniu, šitai mes suprantame, 
jei manome, jog gyvybės evoliucija čia yra pati tik- 
rovė: vaikystė, jaunystė, branda, senatvė yra tiesiog 
dvasios požiūriai, galimi sustojimai, išoriškai sugal- 
voti mums tolydžios pažangos kelyje. Priešingai, tar- 
kime, kad vaikystė, jaunystė, branda ir senatvė yra 
sudedamosios evoliucijos dalys: jos tampa realiais su- 
stojimais, ir mes nebesuvokiame, kaip galima evo- 
liucija, nes pagrečiui išdėstyti rimties taškai nieka- 
da nebus judėjimo atitikmuo. Kaip galima atkurti tai, 
kas kuriama, remiantis tuo, kas sukurta? Kaip, pa- 
vyzdžiui, pereiti nuo vaikystės, laikomos daiktu, prie 
jaunystės, jei pagal hipotezę yra duota tik vaikys- 
tė? Pasižiūrėkime į tai atidžiau: pamatysime, kad 
įprastinis mūsų raiškos būdas, priderintas prie mū- 
sų įprastinės mąstysenos, nuveda mus į logikos ak- 
lavietes, į kurias mes žengiame be jokio būgštavimo, 
nes neaiškiai jaučiame, kad visada galėsime iš jų iš- 
eiti; iš tikrųjų mums užtektų tik atsisakyti kinema- 
tografinių mūsų intelekto įpročių. Kai sakome: „vai- 
kas tampa vyru“, mes pernelyg nesigiliname į tiks- 
lią šio posakio prasmę. Antraip pamatytume, jog ta- 
da, kai sakome veiksnį „vaikas“, tarinys „vyras“ jam 
dar netinka, o kai sakome tarinį „vyras“, jis jau ne- 
betaikomas veiksniui „vaikas“. Tikrovė, kuri yra per- 
ėjimas iš vaikystės į brandų amžių, išsprūdo mums 
pro pirštus. Turime tik įsivaizduojamus sustojimus 
„vaikas“ ir „vyras“, ir mes beveik pasiryžę sakyti, 
kad vienas iš šių sustojimų yra kitas, lygiai kaip Ze- 

nono strėlė, pasak filosofo, yra visuose savo kelio taš- 
kuose. Iš tiesų, jeigu kalba derintųsi prie tikrovės, 
mes sakytume ne „vaikas tampa vyru“, bet „tarp 
vaiko ir vyro yra tapsmas“. Pirmajame sakinyje 
„tampa“ yra neapibrėžtos reikšmės veiksmažodis, 
skirtas nuslėpti nesąmonę, kuri daroma priskiriant 
„vyro“ būseną veiksniui „vaikas“. Šis veiksmažodis 
funkcionuoja daugmaž kaip kinematografo juostos 
judėjimas, visada vienodas, paslėptas aparate judė- 
jimas, kurio paskirtis yra kloti vienas po kito einan- 
čius vaizdus vieną ant kito, kad būtų imituojamas 
tikro daikto judėjimas. Antrajame sakinyje „taps- 
mas“ yra veiksnys. Jis iškyla į pirmą vietą. Jis yra 
pati tikrovė; vaikystė ir branda čia yra tik galimi su- 
stojimai, paprasti dvasios požiūriai: šįsyk turime rei- 
kalą su pačiu objektyviu judėjimu, o ne su kinema- 
tografine imitacija. Bet tiktai pirmasis raiškos būdas 
atitinka mūsų kalbos įpročius. Norint priimti antrą- 
jį būdą, reikėtų atsikratyti kinematografinio mąsty- 
mo būdo. 

Atsikratyti reikia visiškai, kad iškart būtų išsklai- 
dytos teorinės nesąmonės, kurias kelia judėjimo 
klausimas. Viskas yra neaišku, viskas yra priešta- 
ringa, kai bandoma iš būsenų sukurti perėjimą. Ne- 
aiškumas išsisklaido, prieštaravimai išnyksta, vos tik 
užimame vietą išilgai perėjimo, kad galėtume skirti 
jo būsenas, darydami mintimis skersinius jo pjūvius. 
Taip yra todėl, kad perėjimas yra šis tas daugiau 
nei būsenų, tai yra galimų pjūvių, eilė, judėjimas yra 
šis tas daugiau nei padėčių, tai yra galimų sustoji- 
mų, eilė. Tiktai pirmasis matymo būdas yra suderi- 
namas su žmogaus proto veiksmais; antrasis, prie- 
šingai, reikalauja, kad kiltume intelekto įpročių šlai- 

tu. Tad ar nuostabu, kad filosofija iš pradžių atsi- 
sako tokių pastangų? Graikai pasitikėjo gamta, pa- 
sitikėjo protu, besivadovaujančiu savo įgimtu polin- 
kiu, ir ypač pasitikėjo kalba, kadangi ji natūraliai 
eksteriorizuoja mintį. Užuot kaltinę minties ir kal- 
bos nuostatą daiktų tėkmės atžvilgiu, jie mieliau kal- 
tino daiktų tėkme. 

Taip be jokios atodairos elgėsi Elėjos mokyklos fi- 
losofai?". Kadangi tapsmas pažeidžia minties įpročius 
ir netelpa į kalbos rėmus, jie paskelbė jį nerealiu. 
Erdvinį judėjimą ir kitimą apskritai jie laikė tiktai 
gryna iliuzija. Buvo galima sušvelninti šią išvadą 
nekeičiant jos prielaidų, pasakyti, kad tikrovė keičia- 
si, bet neturėtų keistis. Patyrimas mums parodo taps- 
mą, - štai juslėmis suvokiama tikrovė. Bet protu su- 
vokiama tikrovė, ta, kuri turėtų būti, yra dar rea- 
lesnė, ir ji, sakoma, nekinta. Už kokybinio tapsmo, 
už evoliucinio tapsmo, už ekstensyvaus tapsmo pro- 
tas turi ieškoti to, kas nepasiduoda kitimui: apibrė- 
žiamos kokybės, formos arba esmės, tikslo. Toks bu- 
vo pagrindinis filosofijos, kuri išsirutuliojo klasikinėje 
antikoje, Formų filosofijos arba, vartojant artimesnį 
graikų kalbai terminą, Idėjų filosofijos principas. 

Žodis ei6oc, kurį čia verčiame žodžiu „Idėja“, iš 
tikrųjų turi tris reikšmes: 1) kokybė, 2) forma arba 
esmė, 3) vykstančio veiksmo tikslas arba ketinimas 
(dessein), tai yra iš esmės tariamai įvykusio veiks- 
mo apmatai (dessin). Šie trys požiūriai yra būdvar- 
džio, daiktavardžio ir veiksmažodžio požiūriai ir ati- 
tinka tris pagrindines kalbos kategorijas. Po paaiš- 
kinimų, kuriuos pateikėme anksčiau, galėtume ir 
galbūt turėtume žodį E1600G versti „nuotrauka“ arba 

veikiau „momentas“. Mat sičoc yra nekintama nuo- 
trauka, sugaunanti daiktų nepastovumą: tai koky- 
bė, kuri yra tapsmo momentas, tai forma, kuri yra 
evoliucijos momentas, tai esmė, kuri yra vidurinė for- 
ma, virš kurios ir žemiau kurios išsidėsto kitos for- 
mos kaip jos atmainos, pagaliau tai ketinimas, vyks- 
tančio veiksmo įkvėpėjas, kuris yra, kaip jau sakė- 
me, ne kas kita, kaip išankstiniai įvykusio veiksmo 
apmatai. Paversti daiktus Idėjomis —- vadinasi, išskai- 
dyti tapsmą į pagrindinius jo momentus, iš kurių 
kiekvienas, kaip tariama, yra laisvas nuo laiko dės- 
nio ir tarsi nustatytas amžinybėje. Tai reiškia, kad 
taikydami kinematografinį intelekto mechanizmą tik- 
rovės analizei galų gale prieiname Idėjų filosofiją. 
Bet kai tik nejudamas Idėjas imame judančios tik- 
rovės pagrindu, iš karto neišvengiamai atsiranda iš- 
tisa fizika, ištisa kosmologija, netgi ištisa teologija. 
Stabtelkime prie šio punkto. Mes neketiname glaus- 
tai keliuose puslapiuose išdėstyti tokią sudėtingą ir to- 
kią visa apimančią filosofiją, kokia yra graikų filoso- 
fija. Bet kadangi mes ką tik aptarėme kinematogra- 
finį intelekto mechanizmą, svarbu parodyti, kokį tik- 
rovės vaizdinį pateikia šio mechanizmo darbas. Tai 
yra būtent tas vaizdinys, kurį, mūsų nuomone, ran- 
dame antikos filosofijoje. Pagrindinėse doktrinos, kuri 
buvo plėtojama nuo Platono iki Plotino, taip pat Aris- 
totelio (ir netgi tam tikru mastu stoikų), linijose nėra 
nieko atsitiktinio, nieko nenumatyto, nieko, ką reikė- 
tų laikyti filosofo išmone. Jos nupiešia vaizdą, kurį 
apie visuotinį tapsmą susidaro sistemingas intelektas, 
kai žvelgia į šį tapsmą per kartkartėmis daromas jo 
tėkmės momentines nuotraukas. Dėl to netgi šiandien 

mes filosofuosime kaip graikai, prieisime, nors mums 
nereikia to žinoti, vienokias ar kitokias bendrąsias jų 
išvadas lygiai tokiu mastu, kokiu pasikliausime kine- 
matografiniu mūsų minties instinktu. 


Mes sakėme, kad judėjimas yra šis tas daugiau nei 
viena po kitos einančios padėtys, priskiriamos judan- 
čiam kūnui, kad tapsmas yra šis tas daugiau nei pa- 
eiliui pereinamos formos, kad formos evoliucija yra šis 
tas daugiau nei viena po kitos realizuotos formos. Tad 
filosofija galės iš kiekvieno pirmosios rūšies nario gau- 
ti antrosios rūšies narius, bet ne iš antrosios pirmą- 
ją: protavimas turėtų rastis iš pirmosios rūšies. Bet in- 
telektas apverčia dviejų narių tvarką, ir šiuo atžvil- 
giu antikinė filosofija elgiasi kaip intelektas. Ji įsikuria 
nekintamybėje, ji gali turėti reikalą tik su Idėjomis. 
Tačiau egzistuoja tapsmas - tai faktas. Kaip galima 
teigiant vien tik nekintamumą gauti kitimą? Šito ne- 
įmanoma padaryti pridedant ką nors, nes tariama, 
kad, be Idėjų, neegzistuoja nieko pozityvaus. Vadi- 
nasi, tai įmanoma padaryti tik sumažinant. Antiki- 
nės filosofijos pagrindą neišvengiamai sudaro šis po- 
stulatas: nejudamybė apima šį tą daugiau nei tai, kas 
juda, ir nuo nekintamumo prie tapsmo pereinama su- 
mažinimo arba susilpninimo būdu. 

Vadinasi, norint gauti kintamumą, reikia prie Idė- 
jų pridėti kažką neigiama arba daugių daugiausia 
nulį. Šitai sudaro Platono „nebūties“, Aristotelio 
„materijos“ esmę - metafizinį nulį, kuris, pridėtas 
prie Idėjos kaip aritmetinis nulis prie vieneto, ją pa- 
daugina erdvėje ir laike. Jo dėka nejudama ir pa- 
prasta Idėja suskyla į neribotai plintantį judėjimą. 
De jure turėtų būti tik nekintamos Idėjos, nekinta- 


342 


REALUSIS TAPSMAS IR KLAIDINGAS EVOLIUCIONIZMAS 


mai įeinančios viena į kitą. De facto čia įeina ir pri- 
deda savo tuštumą materija, ir kartu paleidžia vyk- 
ti visuotinį tapsmą. Materija - tai nesugaunamas 
niekas, kuris prasmunka tarp Idėjų, sukelia begali- 
nį sujudimą ir amžiną nerimą, panašiai kaip įtari- 
mas, vogčiomis įsigavęs tarp dviejų mylinčių širdžių. 
Pažeminkite nekintamas idėjas: kartu gausite amži- 
nąjį daiktų srautą. Idėjos arba Formos, be abejo, yra 
visa suvokiama tikrovė, tai yra visa tiesa, nes visos 
kartu jos sudaro teorinę Būties pusiausvyrą. O jus- 
lėmis suvokiama tikrovė yra begalinis svyravimas į 
vieną ir į kitą pusę nuo šio pusiausvyros taško. 

Iš to randasi tam tikra trukmės samprata, būdin- 
ga visai Idėjų filosofijai, taip pat laiko santykio su 
amžinybe samprata. Tam, kuris įsigauna į tapsmą, 
trukmė atrodo kaip pats daiktų gyvenimas, kaip pa- 
matinė tikrovė. Tada formos, kurias protas izoliuoja 
ir sudeda į sąvokas, yra tik kintančios tikrovės nuo- 
traukos. Jos yra momentai, surankioti išilgai truk- 
mės, ir kaip tik todėl, kad buvo nutraukta gija, sie- 
jusi jas su laiku, jos jau daugiau nebetrunka. Jos 
siekia susilieti su jų pačių apibrėžimu, tai yra su 
dirbtiniu atkūrimu ir simboline išraiška - intelekti- 
niu jų atitikmeniu. Jos, jei norite, įeina į amžinybę; 
bet tai, kas jose yra amžina, sudaro vieningą visu- 
mą su tuo, kas jose yra nerealu. Priešingai, jei taps- 
mą analizuosime remdamiesi kinematografiniu me- 
todu, Formos jau nebebus kitimo nuotraukos, jos bus 
sudedamosios jo dalys, jos bus visa, kas tapsme yra 
pozityvu. Amžinybė jau nebesklando virš laiko kaip 
abstrakcija, ji pagrindžia jį kaip tikrovė. Būtent toks 
yra Formų ir Idėjų filosofijos požiūris šiuo klausimu. 
Jis nustato tarp amžinybės ir laiko tokį santykį, koks 

būtų tarp auksinės monetos ir smulkios monetos — 
tokios smulkios monetos, kad mokėjimas vyksta be 
galo ilgai, bet skola vis lieka nesumokėta, o auksi- 
ne moneta ji sumokama iškart. Šitai ir išreiškia Pla- 
tonas savo nuostabia kalba, kai sako, jog Dievas, 
negalėdamas sukurti pasaulio amžino, davė jam Lai- 
ką, „judantį amžinybės atvaizdą“. 

Iš to randasi ir tam tikra tįsumo samprata, su- 
daranti Idėjų filosofijos pamatą, nors ji ir nebuvo taip 
aiškiai išskirta. Dar kartą įsivaizduokime protą, įsi- 
gavusį į tapsmą ir perėmusį jo judėjimą. Kiekviena 
eilinė būsena, kiekviena kokybė, pagaliau kiekvie- 
na Forma jam atrodys kaip paprastas minties pada- 
rytas visuotinio tapsmo pjūvis. Jis įsitikins, kad for- 
ma iš esmės yra tįsi, kad tokia, kokia yra, ji neat- 
siejama nuo tįsaus tapsmo, kuris ją materializavo sa- 
vo tėkmėje. Vadinasi, kiekviena forma užima erdvės, 
kaip ji užima laiko. Bet Idėjų filosofija eina priešin- 
ga kryptimi. Ji pradeda nuo Formos ir laiko ją pa- 
čia tikrovės esme. Jai forma nebus tapsmo nuotrau- 
ka; jai formos egzistuoja amžinybėje; trukmė ir taps- 
mas jai yra tik šios nejudamos tikrovės degradacija. 
Tokia nuo laiko nepriklausoma forma tada jau nė- 
ra forma, glūdinti suvokime; tai sąvoka. O kadangi 
sąvokų pobūdžio tikrovė neužima tįsumo, kaip ne- 
turi ir trukmės, vadinasi, Formos turi būti už erd- 
vės, kaip jos sklando virš laiko. Taigi erdvė ir lai- 
kas antikinėje filosofijoje neišvengiamai yra tos pa- 
čios kilmės ir turi tą pačią vertę. Tai vienodas bū- 
ties sumažėjimas, pasireiškiantis ištempimu laike ir 
tįsumu erdvėje. 


5 Platonas, Timajas, 37 d. 

Tįsumas ir ištempimas tada paprasčiausiai reiškia 
to, kas yra, nukrypimą nuo to, kas turėtų būti. An- 
tikinės filosofijos požiūriu, erdvė ir laikas yra tik lau- 
kas, kurį susikuria nepilna arba veikiau nuklydusi 
už savęs tikrovė, kad leistųsi jame ieškoti savęs pa- 
čios. Tiktai čia reikia tarti, kad laukas sukuriamas 
beieškant savęs ir kad tos paieškos jį tarsi kuria po 
savimi. Išjudinkime iš pusiausvyros idealią švytuok- 
lę, paprastą matematinį tašką: prasidės begalinis švy- 
tavimas, kuriam vykstant taškai išsidėsto vieni gre- 
ta kitų ir akimirkos viena po kitos. Taip atsirandan- 
tys erdvė ir laikas turi ne daugiau „pozityvumo“ nei 
pats judėjimas. Jie reiškia švytuoklei dirbtinai suteik- 
tos padėties nukrypimą nuo jos normalios padėties, 
kurios jai trūksta, kad vėl atgautų savo natūralų 
pastovumą. Grąžinkite ją į normalią padėtį: erdvė, 
laikas ir judėjimas susitrauks į vieną matematinį taš- 
ką. Lygiai taip pat žmonių samprotavimai tęsiasi ne- 
sibaigiančia grandine, bet iš karto išnyktų intuicija 
suvoktoje tiesoje, nes jų tįsumas ir ištempimas, taip 
sakant, yra tik mūsų minties nukrypimas nuo tie- 
sos*. Tą patį galima pasakyti apie tįsumą ir trukmę 
grynųjų Formų arba Idėjų atžvilgiu. Juslėmis suvo- 
kiamos formos yra priešais mus, visada pasirengu- 
sios vėl atgauti savo idealumą ir visada kardomos 
materijos, kurią turi savyje, tai yra savo vidinės tuš- 
tumos, to atstumo, kurį jos palieka tarp to, kas jos 
yra, ir to, kas turėtų būti. Jos nepaliaujamai beveik 
atgauna save ir nepaliaujamai praranda save. Ne- 


6 Mes bandėme atskirti, kas yra teisinga ir kas klaidinga šio- 
je idėjoje, susijusioje su erdviškumu (žr. mūsų III skyrių). Ji mums 
atrodo visiškai klaidinga, kiek ji susijusi su trukme. 

palenkiamas dėsnis jas pasmerkia kristi žemyn, kai 
tik jos turi pasiekti kalno viršūnę kaip Sizifo akmuo, 
ir šis dėsnis, išsviedęs jas į erdvę ir laiką, ir yra pats 
jų pradinio netobulumo pastovumas. Gimimo ir ny- 
kimo kaita, be paliovos atgimstančios evoliucijos, be 
galo pasikartojantis ratu vykstantis dangaus sferų 
judėjimas - visa tai reiškia paprasčiausiai tam tikrą 
pamatinį trūkumą, kuris sudaro materialumą. Už- 
pildykite šį trūkumą: kartu jūs sunaikinsite erdvę ir 
laiką, tai yra be galo atnaujinamą švytavimą apie 
tam tikrą pastovią, visąlaik siekiamą ir niekada ne- 
pasiekiamą pusiausvyrą. Daiktai vėl grįš vieni į ki- 
tus. Tai, kas buvo tįsu erdvėje, vėl susitrauks į gry- 
ną formą. Ir praeitis, dabartis, ateitis susitrauks į 
vieną vienintelį momentą - amžinybę. 

Tai leidžia sakyti, kad fizika yra sugadinta logi- 
ka. Šiuo sakiniu apibendrinama visa Idėjų filosofi- 
ja. Jame taip pat slypi mūsų protui įgimtas filosofi- 
jos principas. Jei nekintamumas yra šis tas daugiau 
nei tapsmas, tai forma yra šis tas daugiau nei kiti- 
mas, ir tiktai dėl tikro kritimo loginė racionaliai vie- 
na nuo kitos priklausomų ir viena su kita susietų 
Idėjų sistema išsisklaido fizinių daiktų ir atsitiktinai 
vienas po kito einančių įvykių eilėje. Idėja, pagim- 
danti poemą, plėtojasi tūkstančiais pramanų, kurie 
materializuojasi frazėmis, išsiskleidžiančiomis žo- 
džiais. Ir kuo žemiau leidžiamės nuo nejudamos, už- 
sisklendusios savyje idėjos prie ją išskleidžiančių žo- 
džių, tuo daugiau vietos lieka atsitiktinumui ir pa- 
sirinkimui: galėjo atsirasti kitos metaforos, išreikštos 
kitais žodžiais; vieną vaizdą sukelia kitas vaizdas, 
vieną žodį - kitas. Visi šie žodžiai dabar bėga vie- 
nas paskui kitą, veltui stengdamiesi patys savaime 

išreikšti gimdančiosios idėjos paprastumą. Mūsų au- 
sis girdi tik žodžius: taigi ji suvokia tik atsitiktinu- 
mus. Mūsų protas paeiliui šuoliais šokinėja nuo žo- 
džių prie vaizdų, nuo vaizdų prie pradinės idėjos ir 
šitaip pakyla nuo žodžių, šių atsitiktinybių, sukeltų 
atsitiktinybių, suvokimo iki save teigiančios Idėjos 
sampratos. Taip elgiasi ir filosofas pasaulio akivaiz- 
doje. Patyrimas parodo jam reiškinius, taip pat bė- 
gančius vienas po kito atsitiktine tvarka, kurią le- 
mia laiko ir vietos aplinkybės. Ši fizinė tvarka, tik- 
ras loginės tvarkos išskidimas, yra ne kas kita, kaip 
logikos kritimas į erdvę ir laiką. Bet filosofas, kilda- 
mas nuo suvokinio prie sąvokos, mato, kaip logišku- 
me susitelkia visa pozityvi realybė, glūdinti fizišku- 
me. Jo intelektas, atitrūkęs nuo materialumo, ištem- 
piančio būtį, vėl sugauna jos esmę nekintama Idėjų 
sistema. Taip randasi mokslas, kuris iškyla prieš mus 
visas ir užbaigtas, vos tiktai sugrąžiname intelektą 
atgal į tikrąją jo vietą, ištaisydami nukrypimą, sky- 
rusį jį nuo protu suvokiamo pasaulio. Vadinasi, 
mokslas - ne žmogaus kūrinys. Jis ankstesnis už 
mūsų intelektą, nepriklausomas nuo jo, tikras daik- 
tų kūrėjas. 

Iš tikrųjų, jeigu Formas laikysime paprastomis pro- 
to padarytomis tapsmo tolydumo nuotraukomis, jos 
bus priklausomos nuo jas įsivaizduojančio proto, ne- 
turės savyje egzistencijos. Daugių daugiausia bus ga- 
lima pasakyti, kad kiekviena iš šių Idėjų yra idealas. 
Bet tada mes nukryptume į priešingą hipotezę. Va- 
dinasi, Idėjos turi būti pačios savaime. Antikinė filo- 
sofija negalėjo išvengti šios išvados. Platonas ją su- 
formulavo, o Aristotelis veltui mėgino jos atsikratyti. 
Kadangi judėjimą sukelia nekintamumo degradacija, 

tai nebūtų judėjimo ir, vadinasi, nebūtų juslėmis su- 
vokiamo pasaulio, jei kur nors nebūtų realizuotos ne- 
kintamybės. Todėl pradėjęs nuo to, kad atsisakė Idė- 
joms priskirti nepriklausomą egzistenciją, ir vis dėlto 
negalėdamas iš jų atimti tos egzistencijos, Aristotelis 
jas sugrūdo vienas į kitas, surinko jas į rutulį ir iš- 
kėlė virš fizinio pasaulio Formą, kuri pasirodė esan- 
ti Formų Forma, Idėjų Idėja arba, jo paties žodžiais 
tariant, Mintis apie Mintį. Toks yra Aristotelio Die- 
vas - neišvengiamai nekintamas ir svetimas tam, kas 
vyksta pasaulyje, nes jis yra tik visų sąvokų sintezė 
vienoje vienintelėje sąvokoje. Teisybė, nė viena iš 
daugybės sąvokų tokia, kokia yra, dievybės vienybėje 
negalėtų egzistuoti skyrium: veltui ieškotume Plato- 
no Idėjų Aristotelio Dievo viduje. Bet užtenka tik įsi- 
vaizduoti Aristotelio Dievą atspindintį save arba pa- 
prasčiausiai linkstantį į pasaulį, kad bemat iš jo im- 
tų plūsti Platono Idėjos, tarsi jos glūdėtų jo esmės vie- 
nybėje: taip spinduliai sklinda iš saulės, kuri vis dėl- 
to jų anaiptol neturėjo savyje. Be jokios abejonės, šią 
Platono Idėjų išsiliejimo iš Aristotelio Dievo galimy- 
be ir reiškia Aristotelio filosofijoje aktyvusis intelek- 
tas, voùç, vadinamas zoinTikoG - t. y. tai, kas esmin- 
ga, nors ir nesąmoninga žmogaus intelekte. Novc 
noinTiKoG yra Mokslas kaip visuma, paskelbtas iš kar- 
to, kurį sąmoningas diskursyvus intelektas yra pa- 
smerktas vargais negalais atkurti dalis po dalies. Taigi 
mumyse arba veikiau už mūsų egzistuoja galima Die- 
vo vizija, kaip vėliau sakys aleksandriečiai“?', visada 
įmanoma, bet niekada sąmoningo intelekto iš tikrų- 
jų neįgyvendinama vizija. Šioje intuicijoje mes galė- 
tume išvysti Dievą, išsiskleidžiantį Idėjose. Ji ir „da- 

ro viską“', vaidindama diskursyvaus intelekto, judan- 
čio laike, atžvilgiu tą patį vaidmenį, kokį pats savai- 
me nejudantis Judintojas vaidina dangaus judėjimo 
ir daiktų tėkmės atžvilgiu. 

Taigi yra sui generis priežastingumo koncepcija, 
būdinga Idėjų filosofijai, koncepcija, kurią reikia nu- 
šviesti ryškia šviesa, nes tai ta koncepcija, kurią pri- 
eis kiekvienas iš mūsų, kai ieškodamas daiktų išta- 
kų seks iki galo paskui prigimtinį intelekto judėjimą. 
Tiesą sakant, senovės filosofai niekada jos aiškiai ne- 
suformulavo. Jie pasitenkino padarę iš jos išvadas, 
ir apskritai jie mums nurodė veikiau požiūrius į ją, 
o ne parodė ją pačią. Iš tikrųjų kartais mums kal- 
bama apie trauką, kartais - apie postūmį, kuriuo pir- 
masis judintojas veikia pasaulio visumą. Abu požiū- 
rius aptinkame Aristotelio teorijoje - jis mums paro- 
do visatos judėjime daiktų dieviškojo tobulumo sie- 
kimą ir, vadinasi, kilimą Dievop, o kitur aprašo šį 
judėjimą kaip Dievo sąlyčio su pirmąja sfera pada- 
rinį ir, vadinasi, kaip besileidžiantį nuo Dievo į daik- 
tus. Aleksandriečiai, mūsų manymu, tik rėmėsi šia 
dvilype nuoroda kalbėdami apie kilimą ir leidimąsi: 
viskas kyla iš pirmojo prado ir viskas trokšta sugrįžti 
į jį. Bet šios dvi dieviškojo priežastingumo koncepci- 
jos gali sutapti tik tada, jeigu jas abi apibendrinsi- 
me trečiąja, kurią mes laikome pagrindine ir kuri 
viena leis suprasti ne tik kodėl, kokia kryptimi daik- 
tai juda erdvėje ir laike, bet ir kodėl yra erdvė ir lai- 
kas, kodėl yra judėjimas, kodėl yra daiktai. 


7 Aristoteles, De anima, 430 a 14; kai ¿stiv O Ev TOIOUtOS 
voÙs TO TAVTA yIVEGBAI, O dė TO TAVTA TOLEIV. œs EEs TIC, olov 
TO GMC. TPOTOV YAP Tiva KAI TO QOG TOLET TU ŠUVŪLE! OVTU ypPOKaTA 
evepyeia ypwuata.69 

Šią koncepciją, kuri vis labiau ryškėja graikų fi- 
losofų samprotavimuose mums einant nuo Platono 
prie Plotino, mes suformuluotume šitaip: tikrovės tei- 
gimas reiškia vienalaikį visų tarpinių tikrovės laips- 
nių tarp jos ir grynosios nebūties teigimą. Šis prin- 
cipas akivaizdus, kai kalbama apie skaičius: mes ne- 
galime teigti skaičiaus 10, kartu neteigdami, kad yra 
skaičiai 9, 8, 7 ir t. t., žodžiu, visos sekos nuo 10 iki 
nulio. Bet čia mūsų protas savaime pereina iš kie- 
kybės sferos į kokybės sferą. Mums atrodo, kad jei- 
gu yra duotas tam tikras tobulumas, tai yra duotas 
ir visas žemesnių pakopų tarp, viena vertus, šio to- 
bulumo ir, kita vertus, nebūties, kurią mes tariame 
suvokią, tolydumas. Taigi tarkime esant Aristotelio 
Dievą, mintį apie mintį, tai yra ratu judančią min- 
tį, virstančią iš subjekto objektu ir iš objekto subjektu 
vykstant ratu momentiniam arba veikiau amžinam 
procesui; kadangi, antra vertus, atrodo, kad nebū- 
tis pati teigia save pačią ir kad, jei yra duotos abi 
šios kraštutinybės, tarpas tarp jų irgi yra duotas, - 
iš to išplaukia, kad žemyn besileidžiančios būties pa- 
kopos nuo dieviškojo tobulumo iki „absoliutaus nie- 
ko“ realizuojasi, taip sakant, automatiškai, vienu 
metu, kai tik postuluojame esant Dievą. 

Perbėkime šį tarpą nuo viršaus iki apačios. Visų 
pirma užtenka paties menkiausio pirmojo prado su- 
mažinimo, kad būtis būtų nusviesta į erdve ir laiką, 
bet trukmė ir tįsumas, įkūnijantys šį pirmąjį suma- 
žėjimą, bus kiek įmanoma artimi dieviškajam netįsu- 
mui ir amžinybei. Vadinasi, mes turėsime įsivaizduo- 
ti šią pirmąją žemesnę dieviškojo prado pakopą kaip 
sferą, besisukančią aplink save, imituojančią nepa- 
liaujamu savo judėjimu ratu dieviškosios minties rato 

amžinybę ir, be to, sukuriančią savo pačios vietą ir 
kartu vietą apskritai?, nes jos niekas neturi savyje ir 
ji nekeičia savo vietos, taip pat sukuriančią savo pa- 
čios trukmę ir kartu trukmę apskritai, nes jos judė- 
jimas yra visų kitų judėjimų matas?. Paskui mes pa- 
matysime laipsnišką tobulumo mažėjimą iki pat mū- 
sų žemiškojo pasaulio, kur gimimo, augimo ir mirties 
ciklas paskutinį kartą nevykusiai imituoja pradinį 
ratą. Taip suprantamas priežastinis santykis tarp 
Dievo ir pasaulio atrodo kaip trauka, jei į jį žiūrima 
iš apačios, kaip postūmis arba sąlyčio poveikis, jei į 
jį žiūrima iš viršaus, nes pirmasis dangus su jo ju- 
dėjimu ratu yra Dievo imitacija, o imitacija yra for- 
mos perėmimas. Vadinasi, priklausomai nuo to, ar 
žiūrime viena, ar kita kryptimi, Dievą regime kaip 
veikiančiąją priežastį arba kaip tikslo priežastį. Ir 
vis dėlto nei vienas, nei kitas iš šių dviejų santykių 
nėra galutinis priežastinis santykis. Tikrasis santy- 
kis —- tas, kuris yra tarp dviejų lygties, kurios pirma- 
sis narys yra vienas vienintelis dydis, o antrasis - 
neriboto dydžių skaičiaus suma, narių. Tai, jei norite, 
aukso monetos santykis su smulkia moneta, kai ta- 
riama, kad smulki moneta išsyk automatiškai atsi- 
randa, vos tik pateikiama aukso moneta. Tik tada 
galėsime suprasti, kodėl Aristotelis, įrodinėdamas pir- 
mojo nejudančio judintojo būtinumą, rėmėsi ne tuo, 
kad daiktų judėjimas turėjo turėti pradžią, bet, prie- 


8 De coelo, II, 287 a 12: Tc ėoydTN; nEPIVOPAC OVTE KEVOV 
eony š500E£v oUTE tónros.”™ Phys., IV, 212 a 34: to Št nav ot 
uev 0Z Kivýoetal cotn SOs OL. Nz pev yap O20v, apa tov TONTOV 
où uetaBaž. EL kÚKkiw ŠE KvýoeTtaL TOV popiov yap ovtoc O tóros. TP 

9 De coelo, I, 279 a 12: obėė ypovoc gotiv šžO tov oùpavoð.”2) 
Phys., VIII, 251 b 27: 6 ypovoc raðos t Kivnogoc.?3) 

šingai, teigė, kad šis judėjimas negalėjo prasidėti ir 
neturi niekada pasibaigti. Jei judėjimas egzistuoja, 
arba, kitais žodžiais tariant, jei galioja smulki mone- 
ta, vadinasi, kažkur yra auksinė moneta. Jei sudė- 
tis vyksta be galo ir niekada neprasidėjo, vadinasi, 
vienintelis dydis, kuris tiksliai atitinka sumą, yra 
amžinas. Judrumo amžinumas įmanomas tik tada, 
jeigu jis remiasi nekintamumo, kurį jis ištiesia kaip 
grandinę be pradžios ir be pabaigos, amžinumu. 
Toks yra paskutinis graikų filosofijos žodis. Mes 
neketiname jos atkurti a priori. Ji turi daug šalti- 
nių. Ji nematomomis gijomis siejasi su antikinės sie- 
los skaidulomis. Bergždžias darbas būtų mėginti ją 
išvesti iš vieno paprasto principo!?. Bet išbraukus iš 
jos visa, kas atėjo iš poezijos, iš religijos, iš visuome- 
ninio gyvenimo, taip pat iš fizikos ir iš biologijos 
užuomazgų, pašalinus visas nepatvarias medžiagas, 
kurios buvo panaudotos statant šį milžinišką stati- 
nį, liks tvirtas karkasas, ir šis karkasas žymi pagrin- 
dines metafizikos linijas - metafizikos, kuri, mūsų 
nuomone, yra natūrali žmogaus intelekto metafizi- 
ka. Mes iš tikrųjų prieiname tokios rūšies filosofiją, 
jei tik iki galo sekame paskui kinematografinę su- 
vokimo ir mąstymo tendenciją. Mūsų suvokimas ir 
mūsų mąstymas pakeičia evoliucinio kitimo tolydu- 
mą eile pastovių formų, kurios pereinant suveriamos 
viena ant kitos kaip žiedai, kuriuos vaikai nukabi- 
na lazdele skriedami pro šalį, kai sukasi karusele ant 
medinių arkliukų. Kokia to perėjimo esmė ir ant ko 


10 Visų pirma mes kone visai palikome nuošalyje tas vertas 
nuostabos, nors ir nelabai sugaunamas intuicijas, kurias vėliau 
pasigavo, pagilino ir įtvirtino Plotinas. 

suveriamos tos formos? Kadangi pastovios formos 
buvo gautos paėmus iš kitimo visa, kas jame yra api- 
brėžta, tai apibūdinti nepatvarumui, ant kurio lai- 
kosi formos, liko tik neigiamas požymis - pats ne- 
apibrėžtumas. Pirmasis mūsų minties žingsnis yra 
toks: ji suskaido kiekvieną pakitimą į du elementus, 
vieną pastovų, apibrėžiamą kiekvienu atskiru atve- 
ju, tai yra Formą, kitą neapibrėžiamą ir visada tokį 
patį - tai bus kitimas apskritai. Tokia yra ir esmi- 
nė kalbos operacija. Formos - tai viskas, ką gali iš- 
reikšti kalba. Ji yra priversta numanyti judrumą ar- 
ba apsiriboja tuo, kad įteigia judrumą, kuris būtent 
todėl, kad lieka neišreikštas, ir yra laikomas tokiu 
pačiu visais atvejais. Tada atsiranda filosofija, kuri 
tokį minties ir kalbos įvykdytą suskaidymą laiko tei- 
sėtu. Kas jai belieka daryti, jei ne labiau objekty- 
vuoti šį suskaidymą, tęsti jį iki kraštutinių padari- 
nių, paversti jį sistema? Taigi ji sudarinės tikrovę, 
viena vertus, iš apibrėžtų Formų arba nekintamų 
elementų ir, antra vertus, iš judrumo prado, kuris, 
būdamas formos neigimas, kaip tarta, nesileis api- 
brėžiamas ir bus grynas neapibrėžtumas. Kuo labiau 
filosofija nukreips dėmesį į šias formas, kurias atri- 
boja mintis ir išreiškia kalba, tuo labiau jai atrodys, 
kad jos pakyla virš juslumo ir pavirsta grynomis są- 
vokomis, sugebančiomis įeiti viena į kitą ir netgi su- 
sitelkti į vieną sąvoką - visos tikrovės sintezę, įkū- 
nijančią visą tobulumą. Priešingai, kuo labiau filo- 
sofija leisis žemyn neregimo visuotinio judrumo šal- 
tinio link, tuo labiau ji jaus, kaip jis bėga po ja ir 
kartu senka, vis labiau grimzta į tai, ką ji pavadins 
grynąja nebūtimi. Galiausiai ji turės, viena vertus, 
logiškai tarpusavyje suderintų arba susikoncentra- 

vusių į vieną Idėjų sistemą, kita vertus - tariamą 
nebūtį, platoniškąją „nebūtį“ arba aristoteliškąją 
„materiją“. Bet sukirpus reikės susiūti. Dabar teks 
iš antjuslinių Idėjų ir pojuslinės nebūties atkurti jus- 
lėmis suvokiamą pasaulį. Tai bus įmanoma padary- 
ti tik tarus, kad yra tam tikra metafizinės būtiny- 
bės rūšis, dėl kurios šito Visko ir šito Nulio buvimas 
atitinka visų tikrovės laipsnių, kurie matuoja inter- 
valą tarp jų, padėtį, panašiai kaip nepadalytas skai- 
čius, jeigu į jį žiūrima kaip į skirtumą tarp jo paties 
ir nulio, atrodo kaip tam tikra vienetų suma ir kar- 
tu parodo visus žemesnius skaičius. Toks yra natū- 
ralus postulatas. Jį mes ir pastebime graikų filosofi- 
jos pamate. Tada norint paaiškinti specifinius kiek- 
vieno iš šių tarpinių tikrovės laipsnių bruožus rei- 
kės tik išmatuoti atstumą, skiriantį juos nuo visu- 
minės tikrovės; kiekvienas žemesnis laipsnis yra 
aukštesnio sumažėjimas, ir tai, ką jame juntame 
naujo, gali būti suskaidyta suvokimo protu požiūriu 
į naują prisidėjusį neiginio kiekį. Pats mažiausias 
įmanomas neiginio kiekis, kuris jau aptinkamas 
aukščiausiose juslėmis suvokiamos tikrovės formose 
ir, vadinasi, a fortiori žemesnėse formose, bus tas, 
kuris išreikš pačius bendriausius juslėmis suvokia- 
mos tikrovės požymius, tįsumą ir trukmę. Leisdamie- 
si vis žemiau, gauname vis specialesnius požymius. 
Čia filosofo vaizduotė galės reikštis nevaržomai, nes 
vienas ar kitas juslėmis suvokiamo pasaulio aspek- 
tas savavališku arba bent jau ginčytinu nutarimu 
bus sutapatintas su vienokiu ar kitokiu būties su- 
mažinimu. Mes nebūtinai turime prieiti, kaip Aris- 
totelis, prie pasaulio, sudaryto iš koncentrinių sferų, 
besisukančių aplink save pačias. Bet mes būsime pri- 

versti pripažinti analogišką kosmologiją, tai yra to- 
kią sandarą, kurios dalys, nors ir visiškai skirtingos, 
vis dėlto bus susijusios tais pačiais santykiais. Ir šią 
kosmologiją visada valdys tas pats principas. Fizinę 
būtį lems logika. Po kintamais reiškiniais mums bus 
parodyta prasišviečianti uždara viena nuo kitos pri- 
klausomų sąvokų sistema. Mokslas, suprantamas 
kaip sąvokų sistema, bus daug realesnis nei juslė- 
mis suvokiama tikrovė. Jis bus pirmesnis už žmogiš- 
kąjį pažinimą, kuris jį tik skaito raidė po raidės, pir- 
mesnis taip pat už daiktus, kurie negrabiai stengiasi 
jį pamėgdžioti. Jam tereikia akimirką atitrūkti pa- 
čiam nuo savęs, kad išeitų iš savo amžinybės ir kar- 
tu sutaptų su visu šiuo pažinimu ir su visais šiais 
daiktais. Vadinasi, jo nekintamumas yra visuotinio 
tapsmo priežastis. 

Toks buvo antikinės filosofijos požiūris į kitimą ir 
trukmę. Kad šiuolaikinė filosofija daug kartų, bet 
ypač iš pradžių, taikėsi pakeisti šį požiūrį, — šitai 
mums atrodo neginčytina. Bet neįveikiamas potrau- 
kis sugrąžina intelektą prie prigimtinio jo judėjimo, 
o metafiziką — prie bendrų graikų metafizikos išva- 
dų. Pastarąjį punktą mes ir pamėginsime nušviesti, 
kad parodytume, kokiomis nematomomis gijomis mū- 
sų mechanistinė filosofija siejasi su antikine Idėjų fi- 
losofija ir kaip ji atitinka praktinius mūsų intelekto 
reikalavimus. 

Šiuolaikinis mokslas, kaip ir antikos mokslas, vei- 
kia kinematografiniu metodu. Jis negali elgtis kitaip: 
kiekvienas mokslas yra pavaldus šiam dėsniui. 
Mokslo esmę iš tikrųjų sudaro manipuliavimas žen- 
klais, kuriais jis pakeičia pačius daiktus. Žinoma, šie 
ženklai skiriasi nuo kalbos ženklų savo didesniu tiks- 

lumu ir didesniu veiksmingumu; vis dėlto ir jiems 
būdingos bendros ženklo savybės - žymėti nustaty- 
ta forma pastovų tikrovės aspektą. Norint mąstyti ju- 
dėjimą, reikia nepaliaujamai atnaujinamų dvasios 
pastangų. Ženklai yra sukurti tam, kad išvaduotų 
mus nuo tų pastangų, pakeisdami judantį daiktų to- 
lydumą dirbtiniu sujungimu, kuris praktiškai yra to- 
lygus jam ir turi tą pranašumą, kad juo galima nau- 
dotis be vargo. Bet palikime priemones nuošalyje ir 
aptarkime tik rezultatą. Koks yra pagrindinis mokslo 
objektas? Tai mūsų įtakos daiktams padidinimas. 
Mokslas gali būti spekuliatyvus savo forma, nesava- 
naudiškas savo artimiausiais siekiais; kitais žodžiais 
tariant, mes galime duoti jam kreditą tokiam laikui, 
kokiam tik jis nori. Bet kad ir kiek būtų atidėlioja- 
mas mokėjimo terminas, vis dėlto galų gale turime 
gauti užmokestį už savo triūsą. Žodžiu, mokslo tiks- 
las visada bus praktinis naudingumas. Netgi leisda- 
masis į teoriją mokslas yra priverstas savo veiksmus 
derinti prie bendros praktikos būklės. Kad ir kaip 
aukštai pakiltų, jis turi būti pasirengęs nukristi į 
veiklos lauką ir iškart atsistoti ant kojų. Jis to ne- 
galėtų padaryti, jeigu jo ritmas visiškai skirtųsi nuo 
pačios veiklos ritmo. O veikla, kaip esame sakę, vyks- 
ta šuoliais. Veikti - vadinasi, prisitaikyti. Taigi ži- 
noti, tai yra numatyti, kad veiktum, reiškia eiti nuo 
vienos padėties prie kitos, nuo vieno darinio prie ki- 
to. Mokslas gali nagrinėti vis artimesnius vienas ki- 
tam darinius; šitaip jis didins jo izoliuojamų momen- 
tų skaičių, bet visą laiką izoliuos momentus. O tuo, 
kas vyksta intervaluose, mokslas nesirūpina taip pat, 
kaip sveikas žmogaus protas, jausmai ir kalba: jis 
domisi ne intervalu, o galutiniais taškais. Vadinasi, 

kinematografinis metodas įsiperša mūsų mokslui, 
kaip jis jau įsipiršo senovės mokslui. 

Koks tada yra skirtumas tarp šių dviejų mokslų? 
Mes jį nurodėme, kai sakėme, kad senovės mąstyto- 
jai fizinę tvarką redukavo į gyvybės tvarką, tai yra 
dėsnius - į rūšis, o šiuolaikiniai mokslininkai nori rū- 
šis paversti dėsniais. Bet reikia šį skirtumą panag- 
rinėti kitu požiūriu, kuris, beje, yra tiktai pirmojo at- 
maina. Kuo skiriasi šių mokslų nuostata kitimo at- 
žvilgiu? Mes šį skirtumą apibrėžtume taip: antiki- 
nis mokslas mano pakankamai pažįstąs savo objek- 
tą, Jei nurodo pagrindinius momentus, o šiuolaiki- 
nis mokslas nagrinėja daiktus bet kokiu momentu. 

Tokių filosofų, kaip Platonas arba Aristotelis, for- 
mos arba idėjos atitinka pagrindinius arba išskirti- 
nius daiktų istorijos momentus - apskritai tuos pa- 
čius, kuriuos nustatė kalba. Manoma, kad tokie mo- 
mentai, kaip gyvos būtybės vaikystė arba senatvė, 
turi apibūdinti tą periodą, kurio kvintesenciją jie ne- 
va išreiškia; visą likusį periodą užpildo perėjimas nuo 
vienos formos prie kitos, pats savaime neturintis jo- 
kios reikšmės. Jei kalbame apie krentantį kūną, ma- 
nome, kad esame arti tiesos, kai pateikiame tokį ben- 
drą jo apibūdinimą: tai yra judėjimas žemyn, tai yra 
veržimasis į centrą, tai yra kūno, atskirto nuo že- 
mės, kuriai jis priklausė, ir dabar grįžtančio į savo 
vietą, natūralus judėjimas. Vadinasi, nurodoma ga- 
lutinė riba arba kulminacinis taškas (re406, akun), 
jis padaromas esminiu momentu, ir šiuo momentu, 
kurį kalba pasiliko tam, kad išreikštų faktą apskri- 
tai, pasitenkina ir mokslas norėdamas apibūdinti šį 
faktą. Aristotelio fizikoje į erdvę sviesto arba laisvai 
krentančio kūno judėjimas apibrėžiamas sąvokomis 

„aukštai“ ir „žemai“, taip pat savaiminio vietos pa- 
keitimo ir priverstinio vietos pakeitimo, savos vietos 
ir svetimos vietos sąvokomis. Bet Galilei manė, kad 
nėra jokio esminio momento, jokios išskirtinės akimir- 
kos: tyrinėti krentantį kūną - vadinasi, jį nagrinėti 
bet kokiu jo kritimo momentu. Tikrasis mokslas apie 
svorį bus tas, kuris nustatys kūno padėtį erdvėje bet 
kuriuo laiko momentu. Teisybė, jam reikės ženklų, 
pasižyminčių kitokiu tikslumu nei kalbos ženklai. 

Vadinasi, galima būtų sakyti, jog mūsų fizika ski- 
riasi nuo senovės fizikos visų pirma tuo, kad neri- 
botai skaido laiką. Senovės mąstytojams laikas ap- 
ima tiek nedalomų periodų, kiek mūsų prigimtinis 
suvokimas ir mūsų kalba išskiria jame vienas po ki- 
to einančių faktų, pasižyminčių tam tikru individu- 
alumu. Štai todėl, jų akimis žiūrint, kiekvienas iš šių 
faktų turi tik vieną bendrą apibrėžimą arba apibū- 
dinimą. Jei apibūdindami jį esame priversti skirti jo 
fazes, tai turime kelis faktus vietoj vieno, kelis ne- 
dalomus periodus vietoj vieno vienintelio; bet visa- 
da laikas bus dalijamas į tam tikrus periodus, ir vi- 
sada šį dalijimo būdą protui primes matomi tikrovės 
lūžiai, tokie kaip, pavyzdžiui, lytinio brendimo kri- 
zė, akivaizdus naujos formos atsiradimas. Keplerio 
ir Galilei' aus požiūriu, priešingai, laiką užpildanti 
materija nedalija jo objektyviai vienokiu ar kitokiu 
būdu. Laikas neturi natūralių sąnarų. Mes galime, 
mes turime jį dalyti savo nuožiūra. Visos akimirkos 
yra lygiavertės. Nė viena iš jų neturi teisės dėtis kitų 
akimirkų atstove arba viešpačiu. Vadinasi, mes pa- 
žįstame kitimą tik tada, kai mokame nustatyti jį bet 
kuriuo iš jo momentų. 

Skirtumas yra svarbus. Tam tikru aspektu netgi 
radikalus. Bet tuo požiūriu, kuriuo jį nagrinėjame 
mes, tai veikiau laipsnio, o ne prigimties skirtumas. 
Žmogaus protas nuo pirmosios rūšies pažinimo perėjo 
prie antrosios laipsniškai tobulėdamas, paprasčiausiai 
siekdamas didesnio tikslumo. Tarp abiejų šių mokslų 
yra toks pats santykis, kaip tarp judėjimo fazių sky- 
rimo akimis ir kur kas tikslesnio šių fazių registravi- 
mo momentinėmis nuotraukomis. Abiem atvejais vei- 
kia tas pats kinematografinis mechanizmas, bet ant- 
ruoju atveju jis pasiekia tokį tikslumą, kurio negali 
būti pirmuoju atveju. Stebėdama šuoliuojantį žirgą, 
mūsų akis visų pirma suvokia būdingą, esminę arba 
veikiau schemišką padėtį, formą, kuri tarsi spindu- 
liuoja per visą šuoliavimo periodą ir sukuria tam tik- 
rą šuoliavimo tempą: šią padėtį skulptūriškai ir įam- 
žino Partenono frizas. O momentinė nuotrauka izo- 
liuoja bet kurį momentą, išrikiuoja juos visus į vieną 
eilę, ir šitaip žirgo šuoliavimas jai suyra į kokį tik no- 
rime viena po kitos einančių padėčių skaičių, užuot 
susijungęs į vieną vienintelę padėtį, kuri blykstelėtų 
vieną išskirtinę akimirką ir nušviestų visą periodą. 

Iš šio pirminio skirtumo išplaukia visi kiti. Moks- 
las, nagrinėjantis iš eilės nedalomus trukmės peri- 
odus, mato tik fazes, einančias po fazių, formas, pa- 
keičiančias formas; jis tenkinasi kokybiniu objektų ap- 
rašymu, sutapatindamas juos su organizuotomis bū- 
tybėmis. Bet kai tiriama, kas vyksta vienu iš tų peri- 
odų bet kuriuo laiko momentu, turima galvoje visai 
kas kita: pokyčiai, vykstantys nuo vieno momento iki 
kito, jau nebėra, kaip manoma, kiekybės pokyčiai; tai 
bus jau kokybiniai arba paties reiškinio, arba elemen- 
tarių jo dalių pakitimai. Vadinasi, teisingai sakoma, 

jog šiuolaikinis mokslas skiriasi nuo senovės mokslo 
tuo, kad jis turi reikalą su dydžiais ir visų pirma ke- 
lia sau tikslą išmatuoti juos. Jau senovėje buvo at- 
liekami eksperimentiniai tyrimai, o kita vertus, Kep- 
leris neeksperimentavo tikrąja šio žodžio prasme, kad 
atrastų dėsnį, kuris yra pats mokslinio pažinimo, kaip 
mes jį suprantame, tipas. Mūsų mokslą skiria ne tai, 
kad jis eksperimentuoja, bet tai, kad šių bandymų ir 
apskritai jo darbo tikslas yra matavimas. 

Todėl teisingai buvo sakoma, kad antikinis moks- 
las turėjo reikalą su sąvokomis, o šiuolaikinis moks- 
las ieško dėsnių, pastovių santykių tarp kintamų dy- 
džių. Aristoteliui užteko sukimosi ratu sąvokos, kad 
nustatytų dangaus šviesulių judėjimą. O Kepleris 
netgi pasitelkęs tikslesnę elipsės sąvoką nemanė galįs 
paaiškinti planetų judėjimą. Jam reikėjo dėsnio, tai 
yra pastovaus santykio tarp dviejų arba kelių pla- 
netų judėjimo elementų kiekybinių pakitimų. 

Tačiau tai tik pasekmės, noriu pasakyti - skirtu- 
mai, išplaukiantys iš pagrindinio skirtumo. Senovės 
mąstytojai galėjo atsitiktinai imtis bandymų norėda- 
mi išmatuoti, taip pat galėjo atrasti dėsnį, teigiantį 
esant pastovų santykį tarp dydžių. Archimedo dėsnis 
yra tikras eksperimentinis dėsnis. Jis atsižvelgia į tris 
kintamus dydžius: kūno tūrį, skysčio, į kurį šis pa- 
nardinamas, tankį ir spaudimą, kurį patiria kūnas iš 
apačios į viršų. Ir jis galiausiai teisingai teigia, kad 
vienas iš šių trijų dydžių yra kitų dviejų funkcija. 

Vadinasi, pagrindinio, pirmapradžio skirtumo rei- 
kia ieškoti kitur. Tai tas skirtumas, kurį mes nurodė- 
me iš pradžių. Senovės mokslas yra statinis. Jis arba 
nagrinėja tiriamąjį kitimą kaip visumą, arba jei su- 
skaido jį į periodus, tai kiekvieną iš šių periodų savo 

ruožtu laiko visuma: tai reiškia, kad jis neatsižvelgia 
į laiką. O šiuolaikinis mokslas susikūrė Galilei'aus ir 
Keplerio atradimų, kurie jam iš karto tapo pavyzdžiu, 
pagrindu. O ką teigia Keplerio dėsniai? Jie nustato 
santykį tarp plotų, kuriuos nubrėžia heliocentrinis 
planetos spindulys-vektorius, ir laiko, per kurį nubrė- 
žiami tie plotai, tarp orbitos didžiosios ašies ir judėji- 
mui sugaišto laiko. O koks buvo svarbiausias Gali- 
lei'aus atradimas? Dėsnis, susiejantis krentančio kū- 
no nuskriejamą erdvę su tam kritimui sugaištu laiku. 
Eikime toliau. Kas sudaro pirmąją iš didžiųjų geomet- 
rijos pertvarkų naujaisiais laikais? Įvesti - teisybė, už- 
slėpta forma - laiką ir judėjimą netgi į figūrų nagri- 
nėjimą. Senovėje geometrija buvo grynai statinis 
mokslas. Figūros buvo duotos iškart užbaigtos, pana- 
šiai kaip Platono idėjos. O dekartiškosios geometrijos 
(nors Descartes'as jai nesuteikė tos formos) esmė bu- 
vo nagrinėti kiekvieną plokščią kreivę kaip kreivę, 
kurią nubrėžia judėdamas vienas judančios tiesės, 
slenkančios lygiagrečiai sau pačiai išilgai abscisių 
ašies, taškas; be to, tariama, kad judančios tiesės slin- 
kimas yra vienodas, ir abscisė dėl to tampa laiko iš- 
raiška. Kreivę galima apibrėžti tada, jei galėsime iš- 
reikšti judančios tiesės nueitos erdvės santykį su tam 
sugaištu laiku, tai yra jei sugebėsime nurodyti judan- 
čio kūno padėtį tiesėje, kuria jis juda, bet kuriuo ke- 
lio momentu. Šis santykis bus ne kas kita, kaip krei- 
vės lygtis. Pakeisti figūrą lygtimi - vadinasi, pamaty- 
ti, iki kur pasistūmėja kreivės brėžimas bet kuriuo 
momentu, užuot nagrinėjus visą brėžinį iš karto, su- 
telktą į tą vieną momentą, kai kreivė yra baigta. 
Taigi tokia idėja vadovavosi reforma, atnaujinusi 
ir gamtos mokslą, ir matematiką, kuri buvo jos įran- 

kis. Šiuolaikinis mokslas radosi iš astronomijos; jis nu- 
sileido ant žemės iš dangaus nuožulnia Galilei'aus 
plokštuma, nes Newtonas ir jo sekėjai tiktai per Ga- 
lilei siejasi su Kepleriu. Kaipgi astronomijos proble- 
mą kėlė Kepleris? Jam buvo svarbu žinant planetų 
tarpusavio padėtis tam tikru momentu apskaičiuoti jų 
padėtis bet kuriuo kitu momentu. Nuo tada tas pats 
klausimas buvo keliamas kiekvienai materialiai sis- 
temai. Kiekvienas materialus taškas tapo elementa- 
ria planeta, ir pagrindinis klausimas, esminė proble- 
ma, kurios sprendimas turėjo duoti raktą visų kitų 
problemų sprendimui, buvo nustatyti elementų tar- 
pusavio padėtis bet kuriuo momentu, jei yra žinomos 
jų padėtys tam tikru momentu. Be abejo, problema 
tokiais tiksliais terminais formuluojama tik labai pa- 
prastais atvejais, schematizuotai tikrovei, nes mes nie- 
kada nežinome tikrųjų materijos elementų tarpusa- 
vio padėčių, netgi tarę, kad egzistuoja realūs elemen- 
tai; ir net jeigu juos žinotume tam tikru momentu, 
apskaičiuoti jų padėtims kokiu nors kitu momentu 
dažniausiai prireiktų matematinių pastangų, viršijan- 
čių žmogaus jėgas. Bet mums užtenka žinoti, kad šie 
elementai galėtų būti pažinti, kad jų dabartinės pa- 
dėtys galėtų būti atskleistos ir kad antžmogiškasis in- 
telektas, apdorodamas tuos duomenis matematiniais 
veiksmais, galėtų nustatyti tų elementų padėtis bet 
kuriuo kitu laiko momentu. Šis įsitikinimas sudaro 
klausimų, kuriuos mes sau keliame apie gamtą, ir me- 
todų, kuriais naudojamės juos spręsdami, pagrindą. 
Todėl kiekvienas statinės formos dėsnis mums atro- 
do tarsi laikinas sprendimas arba tarsi ypatingas po- 
žiūris į dinaminį dėsnį, kuris vienas galėtų mums su- 
teikti visuminį ir galutinį pažinimą. 

Iš to darome išvadą, jog mūsų mokslas skiriasi 
nuo antikinio mokslo ne tik tuo, kad jis ieško dės- 
nių, ir netgi ne tuo, kad šie dėsniai išreiškia santy- 
kius tarp dydžių. Reikia pridurti, kad dydis, su ku- 
riuo norėtume susieti visus kitus, yra laikas ir kad 
šiuolaikinį mokslą visų pirma turi apibrėžti jo sie- 
kis laiką laikyti nepriklausomu kintamuoju. Bet 
apie kokį laiką čia kalbame? 


Mes jau sakėme ir niekada nepakenks pakartoti, 
kad materiją tiriantis mokslas elgiasi taip pat kaip 
įprastinis pažinimas. Jis tobulina šį pažinimą, didi- 
na jo tikslumą ir reikšmę, bet jis dirba ta pačia kryp- 
timi ir paleidžia į darbą tą patį mechanizmą. Vadi- 
nasi, įprastinis pažinimas dėl kinematografinio me- 
chanizmo, kuriam yra pavaldus, atsisako sekti pas- 
kui tapsmą todėl, kad jis judrus, o materiją tiriantis 
mokslas irgi to atsisako. Be abejo, jis skiria kokį tik 
nori momentų skaičių tiriamame laiko tarpsnyje. 
Kad ir kokie maži būtų laiko tarpsniai, prie kurių jis 
sustoja, jis leidžia mums juos dar dalyti, jei mums to 
reikia. Kitaip nei antikinis mokslas, kuris sustojo prie 
tam tikrų vadinamųjų esminių momentų, jis vieno- 
dai tiria bet kurį momentą. Bet jis visada nagrinėja 
momentus, visada - įmanomus sustojimus, visada — 
apskritai nejudamybes. Tai reiškia, kad realusis lai- 
kas, laikomas srautu arba, kitais žodžiais tariant, pa- 
čiu būties judrumu, išsprūsta nuo mokslinio pažini- 
mo. Mes jau bandėme tai nustatyti ankstesniame 
darbe“'“. Keliais žodžiais užsiminėme apie tai pirma- 
jame šios knygos skyriuje. Bet reikia sugrįžti prie to 
paskutinį kartą, kad būtų išsklaidyti nesusipratimai. 

Kai pozityvusis mokslas kalba apie laiką, tai reiš- 
kia, kad jis turi omenyje tam tikro judančio kūno T 
judėjimą jo trajektorija. Šį judėjimą jis pasirinko kaip 
reprezentuojantį laiką, ir pagal apibrėžimą jis yra vie- 
nodas. Pavadinkime T, T, T, ir t. t. taškus, dalijan- 
čius judančio kūno trajektoriją į lygias dalis nuo jos 
pradžios T... Sakoma, kad praėjo 1, 2, 3... laiko viene- 
tai, kai judantis kūnas yra linijos, kuria jis juda, taš- 
kuose T, T, T... . Tada nagrinėti visatos būseną pra- 
slinkus tam tikram laikui t reiškia aiškintis, kokia ji 
bus tuo metu, kai judantis kūnas T bus savo trajek- 
torijos taške T. Bet čia nekalbama apie patį laiko 
srautą, juo labiau apie jo poveikį sąmonei, nes čia 
kreipiamas dėmesys į srauto taškus T, T.,, T,..., bet 
niekada - į patį srautą. Galima kiek tik nori sutrum- 
pinti tiriamą laiką, tai yra savo nuožiūra suskaidyti 
tarpsnį tarp dviejų viena po kitos einančių padalų T. 
ir T „p bet visada teks turėti reikalą su taškais ir tik 
su taškais. Iš judančio kūno T judėjimo mes imame 
padėtis jo trajektorijoje. Iš visų kitų visatos taškų ju- 
dėjimo imame jų padėtis atitinkamose jų trajektorijo- 
se. Kiekvieną judančio kūno T galimą sustojimą da- 
lijimo taškuose T, T, T... atitinka visų kitų judančių 
kūnų galimas sustojimas tuose taškuose, per kuriuos 
jie eina. O kai sakoma, kad koks nors judėjimas ar bet 
kuris kitas pokytis truko laiką t, turima omenyje, kad 
t žymi šios rūšies atitikmenų skaičių. Vadinasi, skai- 
čiuojami vienalaikiškumai nekreipiant dėmesio į srau- 
tą, tekantį nuo vieno vienalaikiškumo iki kito. Šitai 
įrodo tai, kad aš galiu savo nuožiūra kaitalioti visatos 
judėjimo greitį sąmonės atžvilgiu, - sąmonės, kuri bū- 
tų nepriklausoma ir pastebėtų tą kitimą remdamasi 
jai kylančiu perdėm kokybinio pobūdžio jJutimu: nuo 

to momento, kai judantis kūnas T ima dalyvauti ta- 
me kitime, man nereikia nieko keisti savo lygtyse, ne- 
reikia keisti jose figūruojančių skaičių. 

Eikime toliau. Tarkime, kad šis srauto judėjimo 
greitis tampa begalinis. Įsivaizduokime, kaip sakė- 
me pirmuosiuose šios knygos puslapiuose, kad ju- 
dančio kūno T trajektorija yra duota iš karto ir kad 
visa buvusi, dabartinė ir būsima materialiosios vi- 
satos istorija yra akimirksniu išskleista erdvėje. Tie 
patys matematiniai atitikmenys egzistuos tarp iš- 
skleistos, taip sakant, kaip vėduoklė pasaulio istori- 
jos momentų ir linijos, kuri pagal apibrėžimą vadinsis 
„laiko tėkme“, padalų T, T, T... . Mokslo požiūriu 
niekas nepasikeis. Bet jeigu, šitaip laikui išsiskleidus 
erdvėje ir nuoseklumui virtus išsidėstymu greta vie- 
nas kito, mokslas neturi nieko keisti iš to, ką mums 
sakė, vadinasi, sakydamas tai jis nepaisė nei nuosek- 
lumo specifiškumo, nei laiko takumo. Jis neturi jo- 
kio ženklo pažymėti tam, kuo stebina mūsų sąmonę 
nuoseklumas ir trukmė. Jis netaikomas ir tapsmo 
kintamumui, kaip tiltai, vietomis permesti per upę, 
nebėga paskui vandenį, tekantį po jų arkomis. 

Vis dėlto nuoseklumas egzistuoja, aš jį suvokiu, tai 
faktas. Kai koks nors fizinis procesas vyksta mano 
akyse, jis nepriklauso nei nuo mano suvokimo, nei 
nuo mano polinkio jį pagreitinti ar sulėtinti. Fizikui 
svarbu trukmės vienetų, kiek tęsiasi procesas, skai- 
čius: jam nerūpi patys vienetai, todėl viena po kitos 
einančios pasaulio būsenos galėtų būti iš karto iš- 
skleistos erdvėje, ir dėl to nepasikeistų jo mokslas ir 
jis nesiliautų kalbėjęs apie laiką. Bet mums, protin- 
goms būtybėms, svarbūs yra vienetai, nes mes ne- 
skaičiuojame intervalų galų, mes jaučiame ir išgyve- 

name pačius intervalus. Taigi mes suvokiame tuos in- 
tervalus kaip apibrėžtus intervalus. Aš vėl grįžtu prie 
savo stiklinės su saldintu vandeniu!!: kodėl turiu 
laukti, kad cukrus ištirptų? Fizikui reiškinio trukmė 
yra reliatyvi ir išreiškiama tam tikru laiko vienetų 
skaičiumi, o patys vienetai gali būti kas tik nori, bet 
mano sąmonei ši trukmė yra absoliuti, nes ji sutam- 
pa su tam tikru mano nekantrumu, griežtai apibrėž- 
to nekantrumo laipsniu. Iš kur imasi šis apibrėžtu- 
mas? Kas verčia mane laukti, ir laukti tam tikrą psi- 
chologinės trukmės, kuri man skirta ir kuriai aš ne- 
turiu jokios įtakos, tarpsnį? Jei nuoseklumas, kuris 
skiriasi nuo paprasto išsidėstymo greta vienas kito, 
neturi realaus poveikio, jei laikas nėra tam tikros rū- 
šies jėga, kodėl tada visata išskleidžia savo viena po 
kitos einančias būsenas tokiu greičiu, kuris, mano są- 
monės požiūriu, yra tikras absoliutas? Kodėl būtent 
šiuo apibrėžtu greičiu, o ne kokiu nors kitu? Kodėl ne 
begaliniu greičiu? Kitais žodžiais tariant, kodėl vis- 
kas nėra duota iš karto kaip kinematografo juostoje? 
Kuo labiau gilinuosi į šį klausimą, tuo man aiškiau, 
kad jei ateičiai lemta eiti po dabarties, o ne būti duo- 
tai greta jos, taip yra todėl, kad ji dar ne visai nu- 
lemta dabartiniu momentu, ir kad jeigu laikas, kurį 
trunka šis nuoseklumas, yra kažkas kita nei skaičius, 
jeigu jis turi sąmonei, įkurdintai jame, absoliučią ver- 
tę ir absoliutų realumą, taip yra todėl, kad jis be pa- 
liovos kuriasi - be abejo, ne vienoje ar kitoje dirbti- 
nai izoliuotoje sistemoje, kaip saldinto vandens stik- 
linėje, bet konkrečioje visumoje, kurios dalis yra ši 
sistema, nenumatomo ir naujo visumoje. Ši trukmė 

gali būti ne pačios materijos darbas, bet Gyvybės 
trukmė, judanti prieš materijos tėkmę: vis dėlto abu 
judėjimai abipusiškai priklauso vienas nuo kito. Tad 
visatos trukmė turi sudaryti vieningą visumą su kū- 
rybos, kuri gali joje vykti, laisve. 

Kai vaikas žaisdamas dėlioja paveikslėlį iš dėlio- 
nės kaladėlių, jis tuo greičiau tai padaro, kuo ilgiau 
lavinasi. Sudėliojimas netgi buvo momentinis, vai- 
kas rado paveikslėlį gatavą, kai išėjęs iš parduotu- 
vės atidarė dėžutę. Vadinasi, ši operacija nereikalau- 
ja tam tikro laiko, ir netgi teoriškai ji nereikalauja 
jokio laiko. Taip yra todėl, kad yra duotas jos rezul- 
tatas. Taip yra todėl, kad paveikslėlis jau yra sukur- 
tas ir norint jį sudėlioti reikia tik atkuriamojo ir per- 
tvarkomojo darbo, kuris gali vykti vis greičiau ir 
greičiau, netgi be galo greitai, netgi tapti momenti- 
nis. Bet dailininkui, kuris kuria paveikslą išgauda- 
mas jį iš sielos gelmių, laikas nėra antraeilis. Tai ne 
tarpsnis, kurį galima ištęsti ar sutrumpinti nepakei- 
čiant jo turinio. Jo darbo trukmė sudaro neatskiria- 
mą jo darbo dalį. Ją sutrumpinti arba išplėsti reikš- 
tų kartu pakeisti ir psichologinę evoliuciją, kuri ją 
užpildo, ir kūrinį, kuris yra šios evoliucijos tikslas. 
Kūrimo laikas čia sudaro vieningą visumą su pačia 
kūryba. Tai minties, kuri keičiasi tokiu mastu, ko- 
kiu įsikūnija, pažanga. Pagaliau tai gyvybinis pro- 
cesas, kažkas panašaus į idėjos brendimą. 

Dailininkas stovi priešais drobę, paletėje yra da- 
žų, modelis pozuoja; mes visa tai matome ir žinome, 
kaip dailininkas dirba: ar galime numatyti, kas at- 
siras drobėje? Mes turime problemos elementus; abst- 
rakčiai žinome, kaip problema bus išspręsta, nes por- 
tretas tikriausiai bus panašus į modelį ir taip pat į 

dailininką; bet konkretus sprendimas atsineša kartu 
tą nenumatomą nieką, kuris yra viskas dailės kūri- 
nyje. Ir tas niekas užima laiko. Materialiai būdamas 
niekas, jis sukuria save kaip formą. Šios formos pra- 
sikalimas ir sužydėjimas turi nesutrumpinamą truk- 
mę, neatskiriamą nuo jų. Taip pat yra ir su gamtos 
darbais. Tai, kas juose atrodo nauja, randasi iš tam 
tikro vidinio impulso, kuris yra pažanga arba nuo- 
seklumas, kuris suteikia nuoseklumui tam tikrą ga- 
lią arba gauna iš nuoseklumo savo galią, kuris, šiaip 
ar taip, padaro nuoseklumą, arba tarpusavio skvar- 
bos tolydumą laike, neredukuojamą į paprastą mo- 
mentinį išdėstymą vienas greta kito erdvėje. Todėl 
mintis išskaityti iš dabartinės materialiosios visatos 
būsenos gyvųjų formų ateitį ir iš karto išskleisti bū- 
simąją jų istoriją tikrai yra absurdiška. Bet šį absur- 
diškumą sunku pastebėti, nes mūsų atmintis yra 
pratusi rikiuoti idealioje erdvėje elementus, kuriuos 
suvokia vieną po kito, nes ji visada įsivaizduoja bu- 
vusį nuoseklumą kaip elementų išsidėstymą vienas 
greta kito. Beje, ji tai gali daryti kaip tik todėl, kad 
praeitis jau yra išrasta, mirusi, o ne kūryba ir ne gy- 
venimas. Taigi, kadangi būsimasis nuoseklumas galų 
gale turi tapti buvusiu nuoseklumu, mes ir įtikina- 
me save, kad su būsimąja trukme galime elgtis kaip 
su buvusia trukme, kad dabar ją jau galima išskleis- 
ti, kad ateitis yra čia, suvyniota, jau nupiešta drobė- 
je. Be abejo, tai iliuzija, bet įgimta iliuzija, neišrau- 
nama, gyvuosianti tiek, kiek ir žmogaus protas. 
Laikas yra išradimas, arba jis yra niekas apskri- 
tai. Bet fizika, priversta naudotis kinematografiniu 
metodu, negali paisyti laiko-išradimo. Ji apsiriboja 
tuo, kad skaičiuoja vienalaikiškumus tarp šį laiką su- 

darančių įvykių ir judančio kūno T padėtis jo tra- 
jektorijoje. Ji atskiria šiuos įvykius nuo visumos, kuri 
kas akimirką įgyja vis naują formą ir perduoda jiems 
ką nors iš savo naujumo. Ji nagrinėja juos abstrak- 
čiai tokius, kokie jie būtų anapus to, kas gyva, tai 
yra erdvėje išskleistame laike. Ji ima tik įvykius ar- 
ba įvykių sistemas - tuos, kuriuos galima izoliuoti 
pernelyg jų neiškraipant, nes tik tokiems įvykiams 
galima taikyti jos metodus. Mūsų fizika prasidėjo ta- 
da, kai sugebėta išskirti tokias sistemas. Trumpai sa- 
kant, šiuolaikinė fizika skiriasi nuo antikinės tuo, 
kad nagrinėja bet kurį laiko momentą, ir ji visa yra 
pagrįsta laiko-išradimo pakeitimu laiku-ilgiu. 
Todėl atrodo, kad greta šios fizikos būtų turėjęs 
atsirasti kitokios rūšies pažinimas, išsaugantis tai, ką 
pražiūrėjo fizika. Paties trukmės srauto mokslas, su- 
sijęs — toks, koks buvo - su kinematografiniu meto- 
du, nenorėjo ir negalėjo perprasti. Būtų reikėję at- 
sisakyti šio metodo. Būtų reikėję pareikalauti, kad 
protas išsižadėtų pačių brangiausių savo įpročių. 
Simpatijos galia būtų galima persikelti į tapsmo vi- 
dų. Tada nereiktų klausti, kur bus judrus kūnas, ko- 
kia bus sistemos konfigūracija, kokia bus kitimo bū- 
sena bet kuriuo momentu: laiko momentai, kurie yra 
tik mūsų dėmesio sustojimai, būtų sunaikinti; būtų 
bandoma sekti paskui laiko tėkmę, paskui patį rea- 
lybės srautą. Pirmosios rūšies pažinimas yra prana- 
šesnis tuo, kad leidžia mums numatyti ateitį ir pa- 
daro mus tam tikru mastu įvykių viešpačiais; bet už- 
tat iš judančios tikrovės jis išsaugo tiktai galimas ne- 
judamybes, tai yra mūsų proto parodytas jos nuo- 
traukas: jis veikiau simbolizuoja realumą ir perke- 
lia jį į žmogiškąją sritį, o ne išreiškia jį. Kitas paži- 

nimas, jeigu jis įmanomas, praktiškai bus nenaudin- 
gas, jis neišplės mūsų valdžios gamtai, jis netgi kir- 
sis su kai kuriais natūraliais mūsų intelekto siekiais; 
bet jeigu jam pasisektų, jis apglėbtų galutiniu glė- 
biu pačią tikrovę. Taip mes ne tik papildytume in- 
telektą ir materijos pažinimą, įpratindami jį įsikurti 
judamybėje: ugdydami kitą sugebėjimą, papildantį 
pirmąjį, atvertume kitos tikrovės pusės vaizdą. Juk 
atsidūrę tikrosios trukmės akivaizdoje pastebime, kad 
ji reiškia kūrybą ir kad jeigu tai, kas yra, trunka, 
taip gali būti tik dėl sąsajos su tuo, kas kuriasi. Taip 
paaiškėtų, kad yra būtinas tolydus visatos augimas, 
tai yra tikrovės gyvybės augimas. Ir tada mes nau- 
jai pažvelgtume į gyvybę, su kuria susiduriame mū- 
sų planetos paviršiuje, į gyvybę, turinčią tą pačią 
kryptį kaip ir visata ir priešingą nei materialumas. 
Žodžiu, prie intelekto būtų prijungta intuicija. 

Kuo daugiau galvosime apie tai, tuo aiškiau įsi- 
tikinsime, kad šią metafizikos koncepciją ir perša 
šiuolaikinis mokslas. 

Iš tiesų senovės filosofams laikas teoriškai neturi 
reikšmės, nes daikto trukmė parodo tik jo esmės de- 
gradaciją: šia nejudria esme ir užsiima mokslas. Ka- 
dangi kitimas yra tik Formos pastangos realizuotis, 
realizacija yra viskas, ką mums svarbu žinoti. Be abe- 
jo, ši realizacija niekada nebūna visiška: šitai ir iš- 
reiškia antikinė filosofija sakydama, kad mes nesu- 
vokiame formos be materijos. Bet jei gvildename kin- 
tantį objektą tam tikru esminiu momentu, jo apogė- 
jaus momentu, galime sakyti, kad jis palyti savo protu 
suvokiamą formą. Mūsų mokslas ir užvaldo šią idea- 
lią ir, taip sakant, ribinę protu suvokiamą formą. O 
kai jam priklauso aukso moneta, tai visiškai priklau- 

so ir smulkios monetos, kurios ir yra kitimas. Pasta- 
rasis yra mažesnis už būtį. Pažinimas, pasirinkęs ki- 
timą savo objektu, jei toks pažinimas būtų įmanomas, 
būtų mažiau už mokslą. 

Bet mokslui, kuris surikiuoja visus laiko momen- 
tus į tą pačią eilę, kuris nepripažįsta nei esminio mo- 
mento, nei kulminacinio taško, nei apogėjaus, kiti- 
mas jau nėra esmės degradacija, o trukmė - amži- 
nybės atskiedimas. Laiko srautas čia virsta pačia tik- 
rove, o tyrinėjimo objektas yra tekantys daiktai. Tei- 
sybė, daromos tik momentinės tekančios tikrovės nuo- 
traukos. Bet kaip tik dėl šios priežasties mokslinis 
pažinimas turi pasitelkti kitą pažinimą, kuris jį pa- 
pildytų. Antikinis mokslinio pažinimo supratimas ga- 
lų gale laiką paversdavo degradacija, kitimą - am- 
žinybės duotos Formos sumažėjimu, o iki galo laiky- 
damiesi naujosios sampratos, priešingai, laike įžvelg- 
tume laipsnišką absoliuto augimą, o daiktų evoliu- 
cijoje —- nuolatinį naujų formų išradinėjimą. 

Teisybė, tai reikštų ryšių su senovės filosofų me- 
tafizika nutraukimą. Pastarieji matė tik vieną bū- 
dą, kaip pasiekti galutinį žinojimą. Jų mokslą sudarė 
pabira ir fragmentiška metafizika, jų metafiziką - 
koncentruotas ir sistemiškas mokslas: daugių dau- 
giausia tai buvo dvi tos pačios rūšies atmainos. Prie- 
šingai, pagal mūsų hipotezę mokslas ir metafizika 
yra du priešingi, nors ir papildantys vienas kitą pa- 
žinimo būdai, iš kurių pirmasis išsaugo tik akimir- 
kas, tai yra tai, kas netrunka, o antrasis apima tik 
pačią trukmę. Visai natūralu, kad buvo svyruojama 
tarp tokios naujos metafizikos sampratos ir tradici- 
nės sampratos. Turėjo kilti didelė pagunda remian- 
tis naujuoju mokslu vėl imtis to, kas buvo išbandy- 

ta remiantis senuoju: iš karto tarti, kad mūsų moks- 
linis gamtos pažinimas yra užbaigtas, visiškai jį uni- 
fikuoti ir duoti šiam dariniui, kaip buvo padarę grai- 
kai, metafizikos vardą. Tad greta naujo kelio, kurį 
galėjo nutiesti filosofija, liko atviras senasis. Juo ir 
žengė fizika. O kadangi fizika iš laiko išsaugo tik tai, 
ką galima iš karto išskleisti erdvėje, metafizika, pa- 
sukusi šia kryptimi, neišvengiamai turėjo elgtis taip, 
lyg laikas nieko nesukūrė ir nieko nesunaikino, lyg 
trukmė būtų neveiksminga. Priversta, kaip ir šiuo- 
laikinė fizika ir senovės metafizika, naudotis kine- 
matografiniu metodu, ji galų gale priėjo išvadą, ku- 
ri buvo numanoma nuo pat pradžių ir kuri yra bū- 
dinga pačiam metodui: viskas yra duota. 

Tai, kad metafizika iš pradžių svyravo tarp šių 
dviejų kelių, mums atrodo neginčytina. Šitai paste- 
bima kartezianizme. Viena vertus, Descartes'as pa- 
tvirtina visuotinį mechanizmą: šiuo požiūriu judėji- 
mas yra santykinis!?, o kadangi laikas turi kaip tik 
tiek realumo, kaip ir judėjimas, tai praeitis, dabar- 
tis ir ateitis turėtų būti duotos visoje amžinybėje. Bet 
kita vertus (todėl filosofas ir nepriėjo prie šių kraš- 
tutinių išvadų), Descartes'as tiki laisva žmogaus va- 
lia. Ant fizinių reiškinių determinizmo jis uždeda 
žmogaus veiksmų indeterminizmą ir, vadinasi, ant 
laiko-ilgio uždeda trukmę, kuriai būdingas išradin- 
gumas, kūryba, tikras nuoseklumas. Šią trukmę jis 
atremia į Dievą, kuris be paliovos atnaujina kūry- 
bos aktą ir, šitaip susiliesdamas su laiku ir tapsmu, 
juos palaiko, būtinai perduoda jiems kai ką iš savo 
absoliutaus realumo. Kai Descartes'as laikosi šio ant- 


12 Descartes, Principes, II, 29. 

rojo požiūrio, apie judėjimą, netgi apie judėjimą erd- 
vėje, jis kalba kaip apie absoliutų!?. 

Taigi jis ėjo pakaitomis čia vienu, čia kitu keliu, 
pasiryžęs neiti iki galo nė vienu iš jų. Pirmasis bū- 
tų nuvedęs prie žmogaus laisvos valios ir tikrosios 
Dievo valios neigimo. Tai reikštų bet kokios veiks- 
mingos trukmės panaikinimą, visatos sutapatinimą 
su duotuoju daiktu, kurį antžmogiškasis intelektas 
aprėptų iš karto akimirkoje arba amžinybėje. Prie- 
šingai, eidamas antruoju keliu jis prieitų prie visų 
tų išvadų, kurias apima tikrosios trukmės intuicija. 
Kūryba jau atrodytų ne tik tesiama, bet ir tolydi. 
Visata, nagrinėjama kaip visetas, tikrai evoliucionuo- 
tų. Ateitis jau nebebūtų apibrėžiama priklausomai 
nuo dabarties; daugių daugiausia būtų galima sa- 
kyti, kad jeigu ji būtų realizuota, ją būtų galima at- 
rasti tame, kas buvo prieš ją, kaip naujos kalbos gar- 
sus galima perteikti senos abėcėlės raidėmis: tada iš- 
plečiama raidžių reikšmė, atgaline veika joms sutei- 
kiamas toks skambesys, kurio nė vienas ankstesnių 
garsų derinys negalėtų išreikšti. Pagaliau mechanis- 
tinis aiškinimas galėjo likti universalus ta prasme, 
kad jį galima išplėsti tokiai aibei sistemų, kiek tik jų 
norima išskirti iš visatos tolydumo; bet tada mecha- 
nicizmas tampa veikiau metodu, o ne doktrina. Jis 
reiškia, kad mokslas turi veikti kinematografiniu bū- 
du, kad jo vaidmuo yra skanduoti daiktų tėkmės rit- 
mą, o ne įsiterpti į jį. Tokios buvo dvi priešingos vie- 
na kitai metafizikos koncepcijos, iškilusios filosofijai. 

Buvo pasukta pirmuoju keliu. Šio pasirinkimo 
priežastis, be abejo, yra proto polinkis veikti kinema- 


13 Ibid., II, $ 36 ir kt. 

tografiniu metodu, tokiu natūraliu mūsų intelektui, 
taip gerai pritaikytu prie mūsų mokslo reikalavimų, 
jog reikia būti be galo tikram jo spekuliatyviu nepa- 
jėgumu, kad atsisakytum jo metafizikoje. Bet senovės 
filosofijos įtaka čia irgi prisidėjo. Graikai, amžinai 
nuostabūs menininkai, sukūrė tiek antjuslinės tiesos, 
tiek juslinio grožio tipą, kurio žavesiui sunku atsispir- 
ti. Vos tik pasišauname metafiziką paversti mokslo su- 
sisteminimu, išsyk nuslystame Platono ir Aristotelio 
link. O vos tik patekę į traukos zoną, kurioje juda 
graikų filosofai, esame įtraukiami į jų orbitą. 

Taip atsirado Leibnizo ir Spinozos doktrinos. Mes 
neneigiame jose slypinčių originalumo lobių. Spino- 
za ir Leibnizas įdėjo į jas visą savo sielą, kupiną kū- 
rybinio genijaus išradingumo ir praturtintą šiuolai- 
kinio proto pasiekimų. Tiek vienam, tiek kitam - ypač 
Spinozai - būdingi intuicijos proveržiai, suardantys 
sistemą. Bet jei pašalinsime iš abiejų doktrinų tai, kas 
įdvasina jas ir suteikia joms gyvybę, paliksime tik 
griaučius, tai prieš akis iškils tas pats vaizdas, kurį 
išvystume žiūrėdami į platonizmą ir aristotelizmą per 
dekartiškąjį mechanicizmą: naujosios fizikos susiste- 
minimas pagal senovės metafizikos pavyzdį. 

Iš tikrųjų, kokia galėtų būti fizikos unifikacija? Šį 
mokslą įkvepianti idėja - izoliuoti visatos gelmėse to- 
kias materialių taškų sistemas, kad, žinant kiekvie- 
no iš šių taškų padėtį tam tikru momentu, būtų gali- 
ma apskaičiuoti jų padėtį bet kuriuo momentu. Bet 
kadangi šitaip apibrėžiamos sistemos buvo vieninte- 
lės, kuriomis galėjo remtis naujasis mokslas, ir kadan- 
gi buvo neįmanoma a priori pasakyti, ar sistema ati- 
tinka keliamas sąlygas, ar ne, buvo pravartu visada 
ir visur elgtis taip, lyg ta sąlyga būtų įgyvendinta. 

Tai buvo metodologinė taisyklė, aiškiai nurodyta ir to- 
kia akivaizdi, jog nereikėjo jos nė suformuluoti. Iš tik- 
rųjų įprastinis sveikas protas mums sako, kad, turė- 
dami veiksmingą tyrinėjimo įrankį ir nežinodami jo 
panaudojimo ribų, privalome elgtis taip, lyg tas pa- 
naudojimas neturėtų ribų: visada atsiras proga jį ap- 
riboti. Bet filosofui turėjo kilti didelė pagunda įkūnyti 
šią viltį arba veikiau šį naujojo mokslo polėkį ir pa- 
versti bendrą metodologinę taisyklę pagrindiniu dės- 
niu. Tada filosofas persikelia prie tikslo, taria, kad fi- 
zika yra užbaigta ir apima juslėmis suvokiamo pasau- 
lio visumą. Visata tampa sistema taškų, kurių padė- 
tis kiekvieną akimirką yra griežtai apibrėžta ankstes- 
nės akimirkos atžvilgiu ir teoriškai apskaičiuojama bet 
kuriuo momentu. Žodžiu, tai vedė prie visuotinio me- 
chanicizmo. Bet nepakako suformuluoti šį mechani- 
cizmą; reikėjo jį pagrįsti, tai yra įrodyti jo būtinybę, 
jį pateisinti. O kadangi pagrindinis mechanicizmo tei- 
ginys sako, kad visi visatos taškai ir visi visatos mo- 
mentai yra matematiškai susiję tarpusavyje, tai me- 
chanicizmo pagrindą turi sudaryti principo, kuriame 
susitelktų visa, kas yra išsidėstę erdvėje vienas gre- 
ta kito ir kas eina vienas po kito laike, vienumas. Ta- 
da tariama, kad tikrovės visuma yra duota iš karto. 
Erdvėje vienas greta kito esančių reiškinių tarpusa- 
vio santykiai priklauso nuo tikrosios būties nedalu- 
mo. Ir griežtas laike vienas po kito einančių reiški- 
nių determinizmas reiškia tik tai, kad būties visuma 
yra duota tik amžinybėje. 

Tad naujoji filosofija turėjo tapti senosios filosofi- 
jos atnaujinimu arba veikiau jos transpozicija. Pas- 
taroji imdavo kiekvieną iš sąvokų, kuriose koncentruo- 
jasi tapsmas arba kuriomis žymimas jo aukščiausias 

taškas; ji tarė, kad visos jos yra žinomos, ir visas jas 
sujungdavo į vieną vienintelę sąvoką, formų formą, 
idėjų idėją, kaip Aristotelio Dievas. Pirmoji turėjo imti 
kiekvieną iš dėsnių, kurie lemia vieno tapsmo santy- 
kį su kitu ir yra tarsi nuolatinis reiškinių substratas; 
ji taria, kad visi jie yra žinomi, ir sujungia juos į vie- 
nį, kuris taip pat turi juos visiškai išreikšti, bet ku- 
ris, kaip Aristotelio Dievas ir dėl tų pačių priežasčių, 
visada turi likti uždarytas pačiame savyje. 

Teisybė, šis grįžimas prie antikinės filosofijos neiš- 
vengė didelių nesklandumų. Kai tokie filosofai, kaip 
Platonas, Aristotelis arba Plotinas, sulydo visas savo 
mokslo sąvokas į vieną, jie šitaip aprėpia visą realy- 
bės visumą, nes sąvokos pateikia pačius daiktus ir turi 
mažų mažiausiai tiek pat teigiamo turinio kaip ir 
daiktai. Bet dėsnis apskritai išreiškia tik santykį, ir fi- 
zikos dėsniai išreiškia tik kiekybinius santykius tarp 
pačių daiktų. Tad jei šiuolaikinis filosofas operuoja 
naujojo mokslo dėsniais, kaip antikos filosofija opera- 
vo antikinio mokslo sąvokomis, jeigu jis suveda visas 
fizikos, laikomos visažine, išvadas į vieną tašką, jis 
palieka nuošalyje tai, kas yra konkretu reiškiniuose: 
suvoktas kokybes, pačius suvokinius. Jo sintezė, kaip 
atrodo, apima tik dalį realybės. Iš tikrųjų pirmasis 
naujojo mokslo rezultatas buvo realybės padalijimas 
į dvi dalis - kokybę ir kiekybę, iš kurių viena buvo 
priskirta kūnams, o kita - sieloms. Senovės mąstyto- 
jai nestatė panašių barjerų nei tarp kokybės ir kieky- 
bės, nei tarp sielos ir kūno. Jiems matematikos sąvo- 
kos buvo tokios pat sąvokos kaip bet kurios kitos, jos 
buvo giminiškos kitoms sąvokoms ir visai natūraliai 
įsiliedavo į idėjų hierarchiją. Nei kūnas tada nebuvo 
apibrėžiamas kaip geometrinis tįsumas, nei siela — 

kaip sąmonė. Aristotelio wvyn, gyvo kūno entelechi- 
ja, yra ne tokia dvasinga kaip mūsų „siela“, ir taip 
yra todėl, kad jo cona, jau prisodrintas idėjos, yra ne 
toks kūniškas kaip mūsų „kūnas“. Šių dviejų pradų 
atskyrimas dar nebuvo galutinis. Bet jis toks pasida- 
rė, ir nuo tol metafizika, kurios tikslas - abstraktus 
vienumas, turėjo arba susitaikyti su tuo, kad savo sin- 
teze apima tiktai pusę realybės, arba, priešingai, pa- 
sinaudoti absoliučiu abiejų pusių kitoniškumu ir vie- 
ną iš jų laikyti kitos vertimu. Skirtingi sakiniai pasa- 
kys skirtingus dalykus, jeigu jie priklauso tai pačiai 
kalbai, tai yra jiems būdingas tam tikras garsinis gi- 
miniškumas. Priešingai, jeigu jie priklauso dviem skir- 
tingoms kalboms, kaip tik dėl radikalaus garsinio skir- 
tingumo jie galės reikšti tą patį. Tas pats pasakytina 
apie kokybę ir kiekybę, apie sielą ir kūną. Būtent to- 
dėl, kad tarp abiejų elementų buvo nutrauktas bet 
koks ryšys, filosofai buvo priversti nustatyti tarp jų 
griežtą paralelizmą, apie kurį senovėje nė minties ne- 
buvo, ir laikyti juos vienas kito vertimu, o ne paver- 
timu vienas kitu, žodžiu, jų dualizmo pagrindu pripa- 
žinti fundamentalų tapatumą. Sintezė, ligi kurios jie 
pakilo, dėl to galėjo aprėpti viską. Dieviškasis mecha- 
nizmas privertė minties reiškinius visus iki vieno ati- 
tikti tįsumo reiškinius, kokybes - kiekybes ir sielas — 
kūnus. 

Šį paralelizmą mes randame ir Lebnizo, ir Spino- 
zos teorijose, teisybė, skirtingais pavidalais dėl nevie- 
nodos reikšmės, kurią jie teikė tįsumui. Spinozai abu 
elementai - Mintis ir Tįsumas - bent jau iš principo 
yra lygiaverčiai. Tai yra du to paties originalo verti- 
mai arba, kaip sako Spinoza, dvi tos pačios substan- 
cijos, kurią reikia vadinti Dievu, savybės. Ir abu šie 

vertimai, kaip ir begalė kitų vertimų į mums nežino- 
mas kalbas, yra nulemti ir netgi išreikalauti to pa- 
ties originalo, lygiai kaip apskritimo esmę, taip sa- 
kant, automatiškai perteikia ir figūra, ir lygtis. Prie- 
šingai, Leibnizui tįsumas yra vertimas, bet origina- 
las jam yra mintis, ir pastaroji gali apsieiti be verti- 
mo, vertimas daromas tiktai mums. Teigiant Dievą, 
neišvengiamai teigiamos ir visos įmanomos Dievo nuo- 
traukos, tai yra monados. Bet mes visada galime įsi- 
vaizduoti, kad nuotrauka buvo padaryta tam tikru 
požiūriu, ir tokiam netobulam protui kaip mūsų na- 
tūralu suskirstyti kokybiškai skirtingas nuotraukas 
pagal kokybiškai tapačias požiūrių, kuriais darytos 
nuotraukos, kategorijas ir padėtis. Iš tikrųjų požiū- 
rių nėra, nes yra tiktai nuotraukos, kiekviena duota 
kaip nedaloma visuma ir kiekviena savaip vaizduo- 
janti realybės visetą, kuris yra Dievas. Bet mes jau- 
čiame poreikį daugybę nepanašių vienas į kitą vaiz- 
dų išversti į daugybę šių išorinių vienas kito atžvil- 
giu požiūrių, kaip ir simbolizuoti didesnį ar mažesnį 
nuotraukų giminiškumą santykine tų požiūrių padė- 
timi vienas kito atžvilgiu, jų artumu arba nutolimu, 
tai yra dydžiu. Šitai ir išreiškia Leibnizas sakydamas, 
kad erdvė yra koegzistencijų tvarka, kad tįsumo su- 
vokimas yra neaiškus suvokimas (tai yra priklauso- 
mas nuo netobulo proto) ir kad yra tiktai monados, 
turėdamas galvoje, kad realusis Visetas neturi dalių, 
bet kad jis be galo kartojamas, kiekvieną sykį visas 
ištisai (nors skirtingai) savo paties viduje, ir kad visi 
tie pakartojimai papildo vienas kitą. Šitaip matomas 
daikto reljefas atitinka stereoskopinių jo nuotraukų, 
padarytų visais požiūriais, visumą, ir užuot įžiūrėjus 
reljefe kietų dalių išsidėstymą viena greta kitos, ga- 

lima jį laikyti sukurtu iš šių integralių nuotraukų - 
iš kurių kiekviena yra duota visa ištisai, kiekviena ne- 
daloma, kiekviena skirtinga nuo kitų ir vis dėlto vaiz- 
duojanti tą patį daiktą - tarpusavio papildomumo. Vi- 
setas, tai yra Dievas, Leibnizui yra tas pats reljefas, 
o monados - tai tos plokščios viena kitą papildančios 
nuotraukos: štai kodėl Dievą jis apibrėžia kaip „sub- 
stanciją, neturinčią požiūrio“, arba kaip „visuotinę 
harmoniją“, tai yra kaip monadų tarpusavio papildo- 
mumą. Žodžiu, Leibnizas skiriasi nuo Spinozos tuo, 
kad universalųjį mechanizmą laiko vienu aspektu, 
kurį tikrovė įgyja mūsų akyse, o Spinoza jį paverčia 
aspektu, kurį tikrovė įgyja pati sau. 

Teisybė, sukoncentravus į Dievą realybės visumą, 
jiems pasidarė keblu pereiti nuo Dievo prie daiktų, 
nuo amžinybės prie laiko. Tai jiems buvo netgi keb- 
liau nei tokiems filosofams, kaip Aristotelis arba Plo- 
tinas. Iš tikrųjų Aristotelio Dievas buvo gautas Idėjų, 
kurios pateikia užbaigtus arba kulminacinį tašką pa- 
siekusius kintančius pasaulio daiktus, suspaudimu ir 
tarpusavio skvarba. Todėl jis buvo transcendentinis 
pasaulio atžvilgiu, ir daiktų trukmė rikiavosi greta jo 
amžinumo kaip jo susilpnėjimas. Bet principas, prie 
kurio prieiname gvildendami universalųjį mechaniz- 
mą ir kuris turi būti jo substratas, kondensuoja savyje 
jau nebe sąvokas arba daiktus, bet dėsnius arba san- 
tykius. Na, o santykis neegzistuoja atskirai. Dėsnis 
susieja tarpusavyje kintančius narius; jis glūdi tame, 
ką valdo. Principas, kuriame visi šie santykiai kon- 
densuojasi ir kuris sudaro gamtos vienumo pagrindą, 
dėl to negali būti transcendentinis juslėmis suvokia- 
mos tikrovės atžvilgiu; jis būdingas jai, ir turime kar- 
tu tarti, kad jis egzistuoja laike ir už laiko, sutelktas 

savo substancijos vienume ir vis dėlto pasmerktas iš- 
vynioti šį vienumą kaip grandinę be pradžios ir be 
pabaigos. Užuot suformulavę tokį šokiruojantį prieš- 
taravimą, filosofai buvo priversti paaukoti silpnesnį- 
jį iš dviejų narių ir laikinį daiktų aspektą laikyti gry- 
na iliuzija. Leibnizas tai pasako aiškiais žodžiais, nes 
paverčia laiką, kaip ir erdvę, neaiškiu suvokimu. Jo 
monadų daugis išreiškia tik viseto nuotraukų įvairo- 
vę, o vienos atskiros monados istorija šiam filosofui yra 
ne kas kita, kaip daugybė savo pačios substancijos 
nuotraukų, kurias gali padaryti monada; taigi laiką 
sudarys kiekvienos monados požiūrių į save pačią vi- 
suma, o erdvę - visų monadų požiūrių į Dievą visu- 
ma. Spinozos mintis yra kur kas mažiau aiški, ir at- 
rodo, kad šis filosofas siekė nustatyti tarp amžinybės 
ir to, kas trunka, tokį patį skirtumą, kokį Aristotelis 
darė tarp esmės ir atsitiktinybių: tai be galo sunkus 
darbas, nes nebebuvo Aristotelio 0in"?', kad būtų iš- 
matuotas nukrypimas ir paaiškintas perėjimas nuo es- 
minio dalyko prie atsitiktinio, nes Descartes'as jį pa- 
šalino visiems laikams. Kad ir kaip būtų, kuo labiau 
gilinamės į Spinozos „neadekvatumo“, kaip susijusio 
su „adekvatumu“, koncepciją, tuo labiau jaučiame, 
kad einame aristotelizmo link, panašiai kaip Leibni- 
zo monados, kuo labiau jos ryškėja, tuo labiau artėja 
prie Plotino Inteligibilijų“. Natūralus polinkis abi šias 
filosofijas atveda prie antikinės filosofijos išvadų. 
Trumpai sakant, šios naujosios metafizikos pana- 
šumas į antikine randasi dėl to, kad ir viena, ir ki- 


14 Kurse apie Plotiną, skaitytame 1897-1898 m. Collėge de 
France, mes bandėme išskirti šiuos panašumus. Jų yra daug, ir 
jie įspūdingi. Analogijų pasitaiko netgi formuluotėse, vartojamo- 
se tiek vienų, tiek kitų. 

ta taria — pirmoji virš juslumo, antroji paties juslu- 
mo gelmėse — užbaigtą vieningą Mokslą, su kuriuo 
turi sutapti visa juslume glūdinti realybė. Tiek vie- 
nai, tiek kitai realybė, kaip tiesa, yra duota visa am- 
žinybėje. Ir viena, ir kita nepripažįsta laipsniškai su- 
sikuriančios realybės idėjos, tai yra iš esmės abso- 
liučios trukmės. 

Tai, kad šios metafizikos, kilusios iš mokslo, išvados 
tarsi rikošetu vėl grįžta atgal į mokslą, galima paro- 
dyti be jokio vargo. Visas mūsų vadinamasis empiriz- 
mas yra jų prisodrintas. Fizika ir chemija tiria tik 
inertišką materiją; biologija, kai fiziškai ir chemiškai 
tiria gyvą būtybę, nagrinėja tik inertiškąjį jos aspek- 
tą. Taigi mechanistiniai aiškinimai, nepaisant jų rai- 
dos, apima tik mažą tikrovės dalį. Tarti a priori, kad 
tikrovės visuma yra suskaidoma į tokios rūšies ele- 
mentus arba bent jau kad mechanicizmas galėtų pa- 
teikti visuminį to, kas vyksta pasaulyje, vertimą, - va- 
dinasi, pasirinkti tam tikrą metafiziką, tą pačią, ku- 
rios principus ir išvadas suformulavo tokie filosofai, 
kaip Spinoza ir Leibnizas. Žinoma, psichofiziologas, 
pripažįstantis visišką smegenų būsenos ir psichologi- 
nės būsenos ekvivalentiškumą, įsivaizduojantis, kad 
koks nors antžmogiškas intelektas gali perskaityti 
smegenyse tai, kas vyksta sąmonėje, mano, kad yra 
labai toli nuo XVII amžiaus metafizikų ir labai arti 
patyrimo. Tačiau paprastas grynas patyrimas nieko 
panašaus mums nesako. Jis mums rodo, kad yra fizi- 
nių ir dvasinių reiškinių tarpusavio priklausomybė, 
kad psichologinei būsenai yra būtinas tam tikras sme- 
genų substratas, ir daugiau nieko. Iš to, kad vienas 
narys yra susijęs su kitu, neišplaukia, kad abu jie ek- 
vivalentiški. Dėl to, kad kokia nors veržlė yra būtina 

tam tikrai mašinai, kad mašina veikia, kai ta veržlė 
yra, ir neveikia, kai ji pašalinama, niekas nesakys, 
kad veržlė yra ekvivalentiška mašinai. Kad tarpusa- 
vio priklausomybė taptų ekvivalentiškumu, reikia, 
kad kokia nors mašinos dalis atitiktų tam tikrą veržlės 
dalį, panašiai kaip pažodiniame vertime kiekvienas 
skyrius perteikia skyrių, sakinys - sakinį, žodis — žo- 
dį. O smegenų santykis su sąmone, atrodo, yra visiš- 
kai kitas dalykas. Ne tik hipotezėje apie psichologinės 
būsenos ir smegenų būsenos ekvivalentiškumą glūdi 
tikra nesąmonė, kaip esame įrodę ankstesniame dar- 
be??', - faktai, nagrinėjami nešališkai, iš tikrųjų liudi- 
ja, kad šių būsenų santykis yra tiksliai toks, kaip ma- 
šinos ir veržlės. Kalbėti apie dviejų narių ekvivalen- 
tiškumą - vadinasi, paprasčiausiai iškreipti Spinozos 
ir Leibnizo metafiziką, padaryti ją beveik nesupran- 
tamą. Ši filosofija priimama tokia, kokia yra, Erdvės 
atžvilgiu ir iškraipoma Minties atžvilgiu. Tariama, 
kad Spinozos ir Leibnizo dėka materijos reiškinius vie- 
nijanti sintezė yra užbaigta: viskas paaiškinama me- 
chaniškai. Bet sąmonės reiškinių sintezė neatliekama 
iki galo. Sustojama pusiaukelėje. Tariama, kad sąmo- 
nė yra koekstensyvi su ta ar kita gamtos dalimi, o ne 
su visa gamta. Ir šitaip prieinama prie „epifenome- 
nizmo“, susiejančio sąmonę su specialiais virpesiais ir 
išdėstančio ją sporadiškai, šen bei ten pasaulyje, ar- 
ba prie „monizmo“, suskaidančio sąmonę į tiek kruo- 
pelyčių, kiek yra atomų. Bet tiek vienu, tiek kitu at- 
veju grįžtama prie neužbaigto spinozizmo arba leib- 
nicizmo. Tarp šios gamtos sampratos ir kartezianizmo 
galima rasti istorinius tarpininkus. XVIII a. medikai 
filosofai'" su savo ribotu kartezianizmu daug prisidėjo 
kuriant šiuolaikinį „epifenomenizmą“ ir „monizmą“. 

Taigi šios doktrinos, atrodo, atsiliko nuo Kanto kri- 
tikos. Žinoma, Kanto filosofija taip pat prisodrinta ti- 
kėjimo vieningu ir integraliu mokslu, apimančiu tik- 
rovės visumą. Netgi, žiūrint į ją tam tikru aspektu, ji 
yra tik naujųjų laikų metafizikos tęsinys ir antikinės 
metafizikos transpozicija. Spinoza ir Leibnizas, sekda- 
mi Aristoteliu, Dieve įkūnijo pažinimo vienumą. Kan- 
to kritikos, bent jau vieno iš jos aspektų, esmė buvo iš- 
kelti klausimą, ar šiuolaikiniam mokslui yra būtina 
visa ši hipotezė, kokia ji buvo reikalinga antikiniam 
mokslui, ar užtektų tiktai vienos šios hipotezės dalies. 
Iš tikrųjų senovės mąstytojai laikėsi požiūrio, kad 
mokslas turi reikalą su sąvokomis, tai yra su daiktų 
rūšimis. Suspaudę visas sąvokas į vieną, jie neišven- 
giamai prieidavo būtį, kurią, be abejonės, galima pa- 
vadinti Mintimi, bet kuri buvo veikiau mintis-objek- 
tas nei mintis-subjektas: kai Aristotelis apibrėžė Die- 
vą kaip vonosoc vonoic““', tai tikriausiai akcentavo 
voņnoewg, o ne vonas. Dievas buvo visų sąvokų sintezė, 
idėjų idėja. Bet šiuolaikinis mokslas turi reikalą su 
dėsniais, tai yra su santykiais. O santykis yra sąsaja, 
kurią protas nustato tarp dviejų arba daugiau narių. 
Bet ryšys be saistančiojo intelekto yra niekas. Vadina- 
si, visata gali būti dėsnių sistema tik tada, jei reiški- 
niai pereina per intelekto filtrą. Be abejonės, tas in- 
telektas galėtų būti be galo aukštesnės už žmogų esy- 
bės intelektas, kuris pagrįstų daiktų materialumą kar- 
tu sujungdamas juos vienus su kitais: tokia buvo 
Leibnizo ir Spinozos hipotezė. Bet nereikia eiti taip toli, 
užsibrėžtam tikslui pasiekti užtenka ir žmogaus inte- 
lekto: būtent toks yra Kanto sprendimas. Tarp Spino- 
zos ir Leibnizo dogmatizmo ir Kanto kritikos yra toks 
pats atstumas, kaip tarp „reikia, kad“ ir „užtenka, 

kad“. Kantas sustabdo šį dogmatizmą šlaite, kuriuo jis 
nuslysta pernelyg toli graikų metafizikos link, jis 
griežtai apriboja šią hipotezę iki minimumo, reikalin- 
go tam, kad būtų galima tarti, jog Galilei'aus fiziką 
galima neribotai plėtoti. Teisybė, kai jis kalba apie 
žmogaus intelektą, turi galvoje ne jūsų ar mano inte- 
lektą. Gamtos vienumas iš tikrųjų randasi iš vienijan- 
čio žmogaus intelekto, bet čia veikianti vienijanti 
funkcija yra beasmenė. Ji susisiekia su mūsų indivi- 
dualiomis sąmonėmis, bet ji pranoksta jas. Ji yra kur 
kas mažiau nei substancinis Dievas, tačiau ji yra šis 
tas daugiau nei izoliuota vieno žmogaus veikla ir net- 
gi kolektyvinė žmonijos veikla. Ji išties nėra žmogaus 
dalis; veikiau žmogus yra joje, kaip intelektualumo 
atmosferoje, kuria kvėpuoja jo sąmonė. Tai, jei nori- 
te, formalus Dievas, kažkas tokio, kas Kantui dar nėra 
dieviška, bet siekia toks tapti. Jis išryškėja Fichte's fi- 
losofijoje. Šiaip ar taip, pagrindinis šios vienijančios 
funkcijos vaidmuo Kanto filosofijoje yra suteikti mū- 
sų mokslo visumai santykinį ir žmogiškąjį pobūdį, 
nors tas žmogiškumas jau šiek tiek sudievintas. Kanto 
kritikos, nagrinėjamos šiuo požiūriu, esmė visų pirma 
yra siekimas apriboti savo pirmtakų dogmatizmą pri- 
imant jų mokslo sampratą ir sumažinant iki minimu- 
mo tai, kas joje buvo metafiziška. 

Visai kas kita yra Kanto daromas skirtumas tarp 
pažinimo medžiagos ir jos formos. Įžvelgdamas in- 
telekte visų pirma gebėjimą nustatyti santykius, 
Kantas priskiria nariams, tarp kurių nustatomi san- 
tykiai, ekstraintelektinę kilmę. Priešingai nei jo tie- 
sioginiai pirmtakai, Kantas teigė, kad pažinimo ne- 
galima visiškai suskaidyti į intelektines sąvokas. Jis 
vėl grąžino į filosofiją tą svarbiausią Descartes'o fi- 

losofijos elementą, kurio kartezininkai buvo atsisa- 
kę, bet pakeitė jį ir perkėlė į kitą plotmę. 

Tuo jis praskynė kelią naujai filosofijai, kuri būtų 
įsiskverbusi į ekstraintelektinę pažinimo medžiagą di- 
desnėmis intuicijos pastangomis. Ar negalėtų sąmo- 
nė, sutapdama su šia medžiaga, įgydama tą patį rit- 
mą ir tą patį judėjimą, dviem priešingų krypčių pa- 
stangomis, pakaitomis čia nusileisdama, čia pakilda- 
ma, vidujai suvokti dvi tikrovės formas - kūną ir dva- 
sią, o ne stebėti jas iš išorės? Ar tos dvigubos pastan- 
gos nepadėtų, kiek tai įmanoma, atgaivinti absoliu- 
tą? Beje, kadangi šios operacijos metu matytume, kaip 
intelektas randasi pats savaime, kaip išsiskiria iš dva- 
sios kaip visumos, intelektinis pažinimas tada iškiltų 
aikštėn toks, koks yra, ribotas, bet ne santykinis. 

Tokią kryptį kantizmas galėjo nurodyti vėl atgiju- 
siam kartezianizmui. Bet pats Kantas nėjo šiuo keliu. 

Jis nepanoro juo eiti todėl, kad, priskirdamas pa- 
žinimui ekstraintelektinę medžiagą, manė šią medžia- 
gą esant koekstensyvią su intelektu arba siauresne 
už intelektą. Tad jis nebegalėjo nei galvoti apie tai, 
kaip iš jos iškirpti intelektą, nei, vadinasi, atkurti pro- 
to ir jo kategorijų genezę. Proto rėmai ir pats protas 
turėjo būti priimti tokie, kokie yra, visiškai gatavi. 
Tarp medžiagos, pateikiamos mūsų intelektui, ir pa- 
ties intelekto nebuvo jokio giminiškumo. Santarvė 
tarp jų rasdavosi todėl, kad intelektas primesdavo me- 
džiagai savo formą. Todėl ne tik reikėjo teigti intelek- 
tinę pažinimo formą esant tam tikrą absoliuto rūšį ir 
atsisakyti sumanymo atkurti jos genezę, bet pati šio 
pažinimo medžiaga atrodė pernelyg susmulkinta in- 
telekto, kad būtų galima tikėtis pasiekti jos pirminį 
grynumą. Ji nebuvo „daiktas pats savaime“, ji buvo 
tik atspindys, perėjęs per mūsų atmosferą. 

Jei dabar paklausime savęs, kodėl Kantas nema- 
nė, kad mūsų pažinimo medžiaga pranoksta jos for- 
mą, štai kas paaiškės. Kanto pateikta mūsų gamtos 
pažinimo medžiagos kritika siekia atskirti tai, kas turi 
būti mūsų dvasia, nuo to, kas turi būti gamta, jei mū- 
sų mokslo pretenzijos yra pateisinamos; bet pačių šių 
pretenzijų kritikos Kantas nepateikia. Tuo aš noriu 
pasakyti, kad jis be jokių prieštaravimų priėmė vie- 
ningo mokslo idėją - mokslo, sugebančio su vienoda 
jėga apimti visas duotybės dalis ir sujungti jas į vie- 
ną sistemą, kurios visos dalys yra vienodo tvirtumo. 
Savo „Grynojo proto kritikoje“ jis nemanė, kad moks- 
las, pereidamas nuo fizinių reiškinių prie gyvybės ir 
nuo gyvybės prie psichinių reiškinių, tampa vis ma- 
žiau ir mažiau objektyvus, vis labiau ir labiau simbo- 
linis. Patyrimas, jo akimis žiūrint, nejuda dviem skir- 
tingomis ir galbūt priešingomis kryptimis, iš kurių 
viena eina ta pačia linkme kaip intelektas, o kita - 
priešinga. Jam egzistuoja tik vienas patyrimas, o in- 
telektas aprėpia visą jo tįsumą. Tai ir išreiškia Kan- 
tas sakydamas, kad visos mūsų intuicijos yra juslinės, 
arba, kitais žodžiais tariant, infraintelektinės. Būtent 
tai iš tiesų ir reikėtų tarti, jei visos mūsų mokslo da- 
lys būtų vienodai objektyvios. Bet tarkime, priešingai, 
kad mokslas tampa vis mažiau ir mažiau objektyvus, 
vis labiau ir labiau simbolinis, kai nuo fizinių reiški- 
nių per gyvybę pereina prie psichinių reiškinių. Ta- 
da, kadangi reikia kokiu nors būdu suvokti daiktą, 
kad galėtume pateikti simbolinę jo išraišką, turėtų 
būti psichinių reiškinių ir apskritai gyvybės intuici- 
ja, kurią intelektas, be abejo, transponuos ir išvers, 
bet kuri vis dėlto neperžengs intelekto ribų. Kitaip ta- 
riant, turėtų būti supraintelektinė intuicija. Jei tokia 

intuicija egzistuoja, tai dvasia gali užvaldyti pati sa- 
ve, o ne tik pažinti išoriškai, kaip reiškinį. Be to, jei 
mums būdinga tokia intuicija, tai yra ultraintelekti- 
nė intuicija, tai juslinė intuicija, be abejo, siejasi su ja 
kažkam tarpininkaujant, kaip infraraudona spalva 
siejasi su ultravioletine. Vadinasi, juslinė intuicija pa- 
kyla aukštyn pati savaime. Ji jau pasieks ne vien ne- 
sugaunamo daikto paties savaime šmėklą. Padarius 
tam tikras pataisas, ji įves mus į absoliutą. Kol ją lai- 
kėme vienintele mūsų mokslo medžiaga, visam moks- 
lui tekdavo šiek tiek to santykinumo, kuris paženkli- 
na mokslinį dvasios pažinimą, ir tada kūno suvoki- 
mas, kuris yra mokslo apie kūnus pradžia, pats atro- 
dydavo santykinis. Todėl juslinė intuicija atrodė san- 
tykinė. Visai kitaip bus, jei darysime skirtumą tarp 
mokslų ir į mokslinį dvasios pažinimą (vadinasi, ir į 
gyvybės) žiūrėsime kaip į daugiau ar mažiau dirbti- 
nį tam tikro pažinimo būdo, kuris taikomas kūnams 
anaiptol nebūtų simbolinis, išplėtojimą. Eikime toliau: 
taigi, jei yra dvi skirtingos rūšies intuicijos (beje, ant- 
roji iš jų gaunama apgręžiant pirmosios kryptį) ir jei- 
gu intelektas natūraliai krypsta į antrosios pusę, tai 
nėra esminio skirtumo tarp intelekto ir pačios tos in- 
tuicijos. Nusileidžia barjerai tarp juslinio pažinimo 
medžiagos ir jos formos, kaip ir tarp juslumo „grynų- 
jų formų“ ir proto kategorijų. Matyti, kaip intelekti- 
nio pažinimo (susiaurinto iki savo paties objekto) me- 
džiaga ir forma gimdo viena kitą abipusiu prisitaiky- 
mu, kadangi intelektas formuojasi sekdamas kūniš- 
kumu, o kūniškumas - intelektu. 

Bet Kantas nenorėjo ir negalėjo pripažinti šio in- 
tuicijos dvilypumo. Norint jį pripažinti, būtų reikėję 
trukmę laikyti pačia tikrovės medžiaga ir, vadinasi, 

daryti skirtumą tarp substancinės daiktų trukmės ir 
erdvėje išsklaidyto laiko. Būtų reikėję matyti pačioje 
erdvėje ir jai būdingoje geometrijoje idealią ribą, ku- 
rios link rutuliojasi materialūs daiktai, bet kurios jie 
niekada nepasiekia. Nėra nieko labiau priešingo 
„Grynojo proto kritikos“ raidei, o galbūt ir dvasiai. Be 
abejo, pažinimas joje mums pateikiamas kaip visada 
atviras sąrašas, o patyrimas - kaip plūstantis begali- 
nis faktų srautas. Bet, anot Kanto, šie faktai rasda- 
miesi pasklinda plokštumoje; jie yra išoriniai vieni ki- 
tų atžvilgiu ir išoriniai dvasios atžvilgiu. Negali būti 
nė kalbos apie vidinį pažinimą, kuris juos suvoktų 
jiems randantis, užuot ėmęs juos jau atsiradusius, 
kuris, vadinasi, pasikastų po erdve ir po suerdvintu 
laiku. Ir vis dėlto kaip tik po šia plotme mus įkurdi- 
na mūsų sąmonė; ten ir yra tikroji trukmė. 

Šiuo aspektu Kantas yra gana arti savo pirmta- 
kų. Jis nepripažįsta vidurio tarp nelaikiškumo ir lai- 
ko, išsklaidyto į atskirus momentus. O kadangi nėra 
intuicijos, kuri mus nukeltų į nelaikiškumą, bet ko- 
kia intuicija pagal patį apibrėžimą yra juslinė. Bet ar 
tarp fizinės egzistencijos, išsklaidytos erdvėje, ir ne- 
laikinės egzistencijos, kuri galėtų būti tik sąvokinė ir 
loginė, kaip ta, apie kurią kalbėjo metafizinis dogma- 
tizmas, nėra vietos sąmonei ir gyvybei? Taip, negin- 
čijamai yra. Tai pastebime, kai tik persikeliame į truk- 
mę, kad nuo jos eitume prie momentų, užuot ėję nuo 
momentų, kad juos sujungtume į trukmę. 

Tačiau tiesioginiai Kanto įpėdiniai, norėdami iš- 
vengti kantiškojo reliatyvizmo, kaip tik pasuko nelai- 
kinės intuicijos link. Žinoma, tapsmo, pažangos, evo- 
liucijos idėjos, atrodo, užima daug vietos jų filosofijo- 
je. Bet ar iš tikrųjų trukmė joje vaidina kokį nors vaid- 

menį? Reali trukmė yra ta, kurioje kiekviena forma 
randasi iš ankstesnių formų, visada pridėdama ką 
nors prie jų, ir yra paaiškinama tomis formomis, kiek 
ji gali būti paaiškinta. Bet išvesti šią formą tiesiai iš 
Būties kaip visumos, kurios apraiška ji, kaip tariama, 
yra, - vadinasi, grįžti prie spinozizmo. Vadinasi, ne- 
pripažinti jokio trukmės veiksmingumo, kaip darė 
Leibnizas ir Spinoza. Pokantinė filosofija, kad ir bū- 
dama labai griežta mechanistinėms teorijoms, perima 
iš mechanicizmo vieningo mokslo, to paties bet kokiai 
realybės rūšiai, idėją. Ir ji yra daug arčiau tos dok- 
trinos nei įsivaizduoja, nes jei analizuodama materi- 
ją, gyvybę ir mintį ji pakeičia nuoseklius sudėtingu- 
mo laipsnius, kuriuos tarė esant mechanicizmas, Idė- 
jos realizacijos laipsniais arba Valios objektyvizacijos 
laipsniais, ji dar kalba apie laipsnius, ir tie laipsniai 
yra laiptų, kuriais būtis turi judėti viena kryptimi, pa- 
kopos. Trumpai sakant, ji skiria gamtoje tas pačias 
sąnaras, kurias joje skiria ir mechanicizmas; ji peri- 
ma iš mechanicizmo visą piešinį, tiesiog jį nuspalvi- 
na kitomis spalvomis. O būtent patį piešinį arba bent 
jau pusę jo ir reikia perkurti. 

Teisybė, tam reikėtų atsisakyti Kanto įpėdinių 
naudoto konstravimo metodo. Reikėtų pasitelkti pa- 
tyrimą, išgrynintą patyrimą, tai yra išlaisvintą, kur 
to reikia, iš rėmų, kuriuos sukūrė mūsų intelektas 
plėtojantis mūsų poveikiui daiktams. Tokios rūšies 
patyrimas nėra nelaikinis. Jis paprasčiausiai ieško už 
suerdvinto laiko, kur, mums atrodo, pastebime nuo- 
latines dalių pertvarkas, konkrečios trukmės, kurio- 
je be paliovos vyksta radikalus visumos perlydymas. 
Jis seka paskui realybę visais jos vingiais. Jis neve- 
da mūsų, kaip statybos metodas, prie vis aukštesnių 

apibendrinimų, į vienas virš kito kylančius nuosta- 
baus statinio aukštus. Bent jau nepalieka erdvės 
tarp paaiškinimų, kuriuos mums siūlo, ir daiktų, ku- 
riuos reikia paaiškinti. Jis siekia nušviesti ne tik tik- 
rovės visumą, bet ir jos detales. 


Nekyla abejonių, kad devynioliktojo amžiaus min- 
tis reikalavo tokios rūšies filosofijos, atsikračiusios sa- 
vavališkumo, sugebančios leistis į atskirų faktų de- 
tales. Neginčytina, kad ji pajuto, jog ši filosofija tu- 
ri įsiskverbti į tai, ką vadiname konkrečia trukme. 
Dvasios mokslų atsiradimas, psichologijos pažanga, 
vis didėjanti embriologijos reikšmė biologijos moks- 
luose - visa tai turėjo piršti idėją apie tikrovę, trun- 
kančią vidujai, tikrovę, kuri yra pati trukmė. Todėl 
kai radosi mąstytojas, paskelbęs evoliucijos doktriną, 
kurioje materijos judėjimas didesnio suvokiamumo 
linkme buvo dėstomas kartu su dvasios judėjimu ra- 
cionalumo linkme, kurioje palaipsniui buvo atkuria- 
mas išorinių ir vidinių reiškinių atitikimų sudėtin- 
gėjimas, kurioje pagaliau kitimas turėjo tapti pačia 
daiktų substancija, - į jį nukrypo visų žvilgsniai. Tai 
lemia nepaprastą Spencerio evoliucionizmo patrauk- 
lumą šiuolaikinei minčiai. Kad ir koks tolimas Kan- 
tui atrodytų Spenceris, kad ir kaip jis būtų neišma- 
nęs kantizmo, vis dėlto susidūręs su biologijos moks- 
lais jis iškart pajuto, kokios krypties turėtų laikytis 
filosofija, atsižvelgdama į Kanto kritiką. 

Bet vos tik pasukęs šiuo keliu, jis iškart jo atsisakė. 
Jis pažadėjo pateikti genezę, o sukūrė visai ką kita. Jo 
doktrina tikrai vadinosi evoliucionizmu; jis baudėsi 
pakilti ir nusileisti visuotinio tapsmo keliu. Iš tikrųjų 
joje nekalbama nei apie tapsmą, nei apie evoliuciją. 

Mes neketiname leistis į nuodugnią šios filosofijos 
analizę. Paprasčiausiai pasakysime, kad įprastinė 
Spencerio metodo gudrybė yra atkurti evoliuciją iš to, 
kas evoliucionavo, fragmentų. Jei aš užklijuosiu ant 
kartono paveiksliuką, o paskui sukarpysiu tą karto- 
ną į gabalėlius, tai galėsiu, dėliodamas kaip reikia 
kartono gabalėlius, atkurti paveiksliuką. Ir vaikas, 
kuris taip triūsia prie dėlionės, dėlioja vieną prie kito 
beformius paveiksliuko fragmentus ir galų gale su- 
deda gražų spalvotą paveiksliuką, be abejo, įsivaiz- 
duoja, kad sukūrė ir piešinį, ir spalvas. Tačiau pieši- 
mo ir spalvinimo aktas neturi nieko bendra su jau 
nupiešto ir nuspalvinto paveiksliuko dalių sudėlioji- 
mo aktu. Lygiai taip pat jungdami vieną su kitu pa- 
čius paprasčiausius evoliucijos rezultatus jūs galėsi- 
te geriau ar blogiau imituoti pačius sudėtingiausius 
evoliucijos padarinius; bet nei iš vienų, nei iš kitų jūs 
neatkursite pasaulio genezės, ir vienos evoliucijos pa- 
kopos dėjimas prie kitos nebus panašus į pačios evo- 
liucijos eigą. 

O būtent tokia yra Spencerio iliuzija. Jis ima tik- 
rovęe dabartiniu jos pavidalu; sudaužo ją, susmulki- 
na ją į gabalėlius, kuriuos pasėja pavėjui; paskui 
„Integruoja“ tuos fragmentus ir „sustabdo jų judė- 
jimą“. Sukūręs mozaiką, mėgdžiojančią Visumą, jis 
įsivaizduoja, kad atkūrė jos piešinį ir genezę. 

Ar kalbama apie materiją? Išsklaidyti elementai, 
kuriuos jis integruoja į matomus ir apčiuopiamus 
kūnus, atrodo lyg paprastų kūnų, kuriuos jis taria 
iš pradžių buvus išbarstytus erdvėje, dalelės. Šiaip 
ar taip, tai „materialūs taškai“ ir, vadinasi, nekin- 
tami taškai, tikri maži kieti kūnai: lyg kietumas, bū- 
damas tai, kas yra arčiausiai mūsų ir kas lengviau- 

siai pasiduoda mūsų poveikiui, galėtų sudaryti ma- 
terialumo pagrindą! Kuo didesnę pažangą daro fi- 
zika, tuo akivaizdžiau ji rodo, kad neįmanoma įsi- 
vaizduoti eterio ir elektros - galimo visų kūnų pa- 
grindo —- savybių pagal mūsų regimos materijos sa- 
vybių pavyzdį. Bet filosofija pakyla aukščiau eterio, 
šio grynai scheminio santykių tarp mūsų juslių su- 
vokiamų reiškinių vaizdo. Ji gerai žino, kad tai, kas 
daiktuose yra matoma ir apčiuopiama, įkūnija mū- 
sų galimą poveikį jiems. Evoliucijos principo neįma- 
noma perprasti dalijant tai, kas evoliucionavo. Jun- 
giant tarpusavyje tai, kas evoliucionavo, neįmano- 
ma atkurti evoliucijos, kurios tikslas tai yra. 

Ar kalbama apie dvasią? Jungdamas refleksą su 
refleksu, Spenceris mano atkursiąs paeiliui instinktą 
ir protingą valią. Jis nemato, kad specializuoto reflek- 
so, kuris yra galutinis evoliucijos taškas tokiu pačiu 
pagrindu kaip ir įtvirtinta valia, negalima tarti pa- 
čioje pradžioje. Kad pirmasis iš dviejų narių greičiau 
nei kitas pasiekė galutinę savo formą - visai įmano- 
mas dalykas; bet ir vienas, ir kitas yra evoliucijos ei- 
gos rezultatas, o pati evoliucijos eiga negali būti iš- 
reikšta nei vien kaip pirmojo, nei vien kaip antrojo 
funkcija. Reikia pradėti nuo reflekso ir valios sumai- 
šymo. Paskui reikia ieškoti takios tikrovės, kuri ver- 
žliai plūsta šiuo dvigubu pavidalu ir, be abejo, yra 
susijusi tiek su vienu, tiek su kitu, nebūdama nė vie- 
nu iš jų. Žemiausioje gyvūnijos laiptų pakopoje gy- 
vų būtybių, sudarytų iš dar nediferencijuotos protop- 
lazmos masės, dirginamoji reakcija dar nepaleidžia į 
darbą tam tikro mechanizmo, kaip būna reflekso at- 
veju; ji dar negali pasirinkti iš kelių tam tikrų me- 
chanizmų, kaip būna valingo akto atveju; vadinasi, 

ji nėra nei valinga, nei refleksinė, ir vis dėlto ji pra- 
našauja tiek viena, tiek kita. Mes patys juntame sa- 
vyje kažką iš tikrai pradinės veiklos, kai atliekame 
pusiau valingus ir pusiau automatiškus judesius, kad 
išvengtume staiga iškilusio pavojaus; bet tai tik la- 
bai netobulas primityvaus elgesio pamėgdžiojimas, nes 
čia yra sumišusios dvi veiklos, jau susiformavusios, 
jau įsitvirtinusios galvos ir nugaros smegenyse, 0 pir- 
mapradė veikla yra paprastas dalykas, kuris kinta 
kuriant tokius mechanizmus kaip nugaros ir galvos 
smegenys. Bet į visa tai Spenceris nekreipia dėmesio, 
nes jo metodo esmė yra atkurti konsoliduotą daiktą 
iš konsoliduotų daiktų, užuot ieškojus laipsniško kon- 
solidacijos vyksmo, kuris yra pati evoliucija. 

Pagaliau ar kalbama apie dvasios ir materijos ry- 
šį? Spenceris teisus apibrėždamas intelektą kaip tą 
ryšį. Jis teisus laikydamas jį evoliucijos riba. Bet kai 
imasi atkurti tą evoliuciją, jis vėl sujungia tarpusa- 
vyje tai, kas jau evoliucionavo, nepastebėdamas, kad 
imasi nenaudingo darbo: pripažindamas menkiausią 
fragmentą to, kas pasiekė dabartinį evoliucijos lygį, 
jis kartu pripažįsta dabartinę evoliuciją kaip visumą, 
ir tada bergždžias darbas siekti atkurti genezę. 

Iš tikrųjų, Spencerio požiūriu, reiškiniai, einan- 
tys gamtoje vienas po kito, palieka žmogaus dvasio- 
je juos perteikiančius atvaizdus. Todėl santykius 
tarp reiškinių simetriškai atitinka santykiai tarp 
vaizdinių. Ir užtat bendriausi gamtos dėsniai, į ku- 
riuos koncentruojasi santykiai tarp reiškinių, turėjo 
pagimdyti pagrindinius mąstymo principus, į kuriuos 
integravosi santykiai tarp vaizdinių. Taigi gamta at- 
sispindi dvasioje. Vidinė mūsų mąstymo struktūra 
kiekviena savo dalimi atitinka patį daiktų karkasą. 

Tebūnie taip; bet tam, kad žmogaus dvasia galėtų 
įsivaizduoti santykius tarp reiškinių, dar reikia, kad 
būtų reiškiniai, tai yra atskiri faktai, išskirti iš taps- 
mo tolydumo. Ir vos tik pripažįstame šį ypatingą 
skaidymo būdą, kokį jį suvokiame šiandien, kartu 
pripažįstame intelektą tokį, koks jis yra šiandien, nes 
jo ir tiktai jo atžvilgiu šitokiu būdu skaidosi tikrovė. 
Ar kas nors mano, kad žinduolis ir vabzdys pastebi 
tuos pačius gamtos aspektus, nubrėžia tas pačias ją 
dalijančias linijas, vienodai suskirsto visumą į dalis? 
Ir vis dėlto vabzdys, kadangi yra protingas, turi kai 
ką bendra su mūsų intelektu. Kiekviena būtybė su- 
skaido materialųjį pasaulį pagal tas linijas, kuriomis 
turi vykti jos veiksmas: šios galimo veiksmo linijos 
susikirsdamos sukuria patyrimo tinklą, kurio kiek- 
viena akis yra koks nors faktas. Be abejo, miestas 
susideda išskirtinai iš namų, o miesto gatvės viso labo 
yra tarpai tarp namų: lygiai taip pat galima sakyti, 
kad gamtą sudaro vien tiktai faktai ir kad jeigu fak- 
tai yra duoti, tai santykiai bus paprasčiausiai lini- 
jos, einančios tarp faktų. Bet mieste namų vietą, jų 
išvaizdą ir kartu gatvių kryptį nulėmė laipsniškas 
žemės dalijimas į sklypus; reikia atsižvelgti į šį dali- 
jimą norint suprasti savitą paskirstymo būdą, le- 
miantį, kad kiekvienas namas stovi ten, kur stovi, 
kad kiekviena gatvė eina ten, kur eina. Taigi pa- 
grindinė Spencerio klaida yra ta, kad jis priima jau 
padalytą patyrimą, tačiau pagrindinė problema yra 
sužinoti, kaip vyko dalijimas. Aš sutinku, kad mąs- 
tymo dėsniai yra tik santykių tarp faktų integraci- 
ja. Bet vos tik pripažįstu faktus tokiu pavidalu, ko- 
kį jie turi man šiandien, aš tariu, kad turiu suge- 
bėjimus suvokti ir mąstyti tokius, kokius turiu šian- 

dien, nes jie ir skirsto tikrovę į dalis, jie ir išrėžia 
faktus iš tikrovės visumos. Tad užuot sakęs, kad san- 
tykiai tarp faktų sukūrė mąstymo dėsnius, galiu 
taip pat teigti, kad mąstymo forma nulėmė suvokia- 
mų faktų pavidalą ir, vadinasi, jų tarpusavio san- 
tykius. Abu raiškos būdai yra lygiaverčiai. Iš esmės 
jie teigia tą patį. Teisybė, antruoju atveju atsisako- 
me kalbėti apie evoliuciją. Bet ir pirmuoju atveju 
mes tik kalbame apie ją, mes daugiau negalvojame 
apie ją. Juk tikras evoliucionizmas imtųsi tirti, ko- 
kiu laipsniškai pasiektu modus vivendi intelektas pri- 
ėmė savo sandaros planą, o materija — savo daliji- 
mo būdą. Ši sandara ir šis dalijimas kyla vienas iš 
kito. Jie papildo vienas kitą. Jie turėjo vystytis abu 
kartu. Tad abiem atvejais, ar priimama dabartinė in- 
telekto sandara, ar pripažįstamas dabartinis mate- 
rijos padalijimas, liekama tame, kas jau evoliuciona- 
vo; mums nieko nepasakoma nei apie tai, kas evo- 
liucionuoja, nei apie pačią evoliuciją. 

O būtent tą evoliuciją reikėtų surasti. Jau fizikos 
srityje mokslininkai, labiausiai įsigilinę į savo moks- 
lą, linksta manyti, kad negalima samprotauti apie da- 
lis taip, kaip samprotaujama apie visumą, kad tų pačių 
principų negalima taikyti raidos pradžiai ir pabaigai, 
kad, pavyzdžiui, nei kūryba, nei sunaikinimas nėra 
nepriimtini kalbant apie sudedamąsias atomo daleles. 
Tuo jie siekia įsigauti į konkrečią trukmę, vienintelę, 
kurioje randasi dalys, o ne tik vyksta jų kombinavi- 
mas. Teisybė, kūryba ir sunaikinimas, apie kuriuos 
jie kalba, susiję su judėjimu ir energija, o ne su ne- 
svaria terpe, kurioje cirkuliuoja judėjimas ir energi- 
ja. Bet kas gali likti iš materijos, kai iš jos pašalina- 
ma visa, kas ją apibrėžia, tai yra energija ir judėji- 

mas? Filosofas turi žengti toliau už mokslininką. Pa- 
šalinęs visa, kas yra tik vaizduotės simbolis, jis pa- 
matys, kad materialusis pasaulis virsta vien papras- 
tu srautu, viena nenutrūkstama tėkme, vienu taps- 
mu. Ir, vadinasi, jis pasirengs rasti realią trukmę ten, 
kur ją rasti yra dar naudingiau, - gyvybės ir sąmo- 
nės plotmėje. Juk kol kalbama apie neorganizuotą 
materiją, galima nedarant didelės klaidos nekreipti 
dėmesio į tą tėkmę: materija, kaip sakėme, prigrūsta 
geometrijos, ir ji, ta realybė, kuri leidžiasi, trunka tik- 
tai dėl savo sąsajos su realybe, kuri kyla. O gyvybė 
ir sąmonė ir yra pats tas kilimas. Kai vieną kartą su- 
vokiame jų esmę susilieję su jų judėjimu, supranta- 
me, kaip iš jų randasi visa kita realybė. Iškyla aikš- 
tėn evoliucija, o jos gelmėse pamažu ima ryškėti ma- 
terialumas ir intelektualumas, laipsniškai tvirtėjant 
tiek vienam, tiek kitam. Tada ir turime įsijungti į evo- 
liucijos vyksmą ir žengti drauge su ja iki dabartinių 
rezultatų, užuot dirbtinai atkūrinėję tuos rezultatus 
iš jų fragmentų. Tokia, mūsų nuomone, yra tikroji fi- 
losofijos paskirtis. Taip suprantama filosofija yra ne 
tik dvasios sugrįžimas į save pačią, žmogaus sąmo- 
nės sutapimas su gyvu pradu, iš kurio ji randasi, są- 
lytis su kūrybinėmis pastangomis. Ji yra įsigilinimas 
į tapsmą apskritai, tikrasis evoliucionizmas ir, vadi- 
nasi, tikroji mokslo tąsa, - jei tiktai mokslu laikysime 
nustatytų ir įrodytų tiesų visumą, o ne tą naująją 
scholastiką, kuri devynioliktojo amžiaus antrojoje pu- 
sėje išsikerojo aplink Galilei'aus fiziką, kaip senoji 
scholastika - aplink Aristotelį. 

Intelektualinės biografijos bruožai. Žymus prancūzų 
mąstytojas Henri Bergsonas (1859-1941), remdamasis įtai- 
gia gyvenimo tekamumo ir pasaulio intuityvaus pažinimo 
samprata, toliau plėtojo vadinamosios „gyvenimo filosofi- 
jos“ principus. Jo veikaluose išryškėjo ne tik reakcija į ra- 
cionalistinių tendencijų įsigalėjimą filosofijoje, bet ir sieki- 
mas atgaivinti metafizikos principus. Sklandžiai reiškia- 
mos filosofinės mintys, orientacija į dvasinius epochos po- 
reikius padarė Bergsoną tikru XX a. Vakarų kūrybinės 
inteligentijos mesiju. Filosofo skelbiamas kūrybinės evoliu- 
cijos principas buvo traktuojamas kaip universalus istori- 
jos, kultūros ir meno raidos dėsnis, galintis išlaisvinti 
žmogų iš merkantilinės tikrovės prieštaravimų, o intuity- 
vaus prado prioriteto prieš intelektinį, gyvenimo pirmumo 
ir absoliučios individo laisvės teigimas imponavo kūrybi- 
nei inteligentijai. Bergsonas sureikšmino intuityvųjį paži- 
nimą ir tapo įtakingos intuityvizmo filosofijos pradininku. 
Jo veikalai ir didelį susidomėjimą sukėlusios paskaitos 
Collėge de France, kur jis profesoriavo 1900-1914 m., tapo 
svarbiu Paryžiaus dvasinio gyvenimo įvykiu. Pasak Etien- 
ne'o Gilsono, Bergsono šlovės apogėjaus metu „Prancūzi- 

1 Gilson E. Allocution: Homage public a Bergson. - Paris, 1967. - 
P..+6: 

Bergsonas buvo iš Lenkijos kilusios ir Lietuvos Didžio- 
sios Kunigaikštystės (LDK) teritorijoje pasklidusios žydų 
giminės Berek Sohn (Jakubowicz) palikuonis. Jo protėviai 
vertėsi komercine veikla, prosenelis buvo įtakingas Varšu- 
vos bankininkas ir visuomenės veikėjas. Tėvas Michaelis 
Bergsonas — garsus pianistas, įvairių operų, etiudų forte- 
pijonui, serenadų autorius, Ženevos konservatorijos pro- 
fesorius, o vėliau rektorius. Būsimasis filosofas gimė ir 
augo Paryžiuje, vaikystėje kalbėjo lenkų ir prancūzų kal- 
bomis, buvo auklėjamas pagal Lenkijos ir LDK teritorijo- 
je išplitusį hasidų tikėjimą. 

Dešimt metų Bergsonas mokėsi prestižiniame Condor- 
cet licėjuje, kur gavo puikų klasikinį išsilavinimą - mokė- 
si senųjų kalbų, retorikos, filosofijos, matematikos, šeimo- 
je daug muzikavo. Vėliau filosofijos žinių sėmėsi Pary- 
žiaus Ecole normale supėricurc, kur jo filosofijos profesorius 
buvo įtakingas prancūzų spiritualizmo ideologas Ėmile'is 
Boutroux, o kartu mokėsi J. Jaurėsas, Charles Pėguy ir Ėmi- 
le'is Durkheimas. 

Baigęs studijas Bergsonas pagal Prancūzijoje nusistovė- 
jusias tradicijas dirbo pedagoginį darbą provincijos licė- 
juose — iš pradžių Anžė, o vėliau persikėlė į Klermon Fe- 
raną, kur dėstė filosofiją B. Pascalio licėjuje. Čia parašė dvi 
daktarines diseracijas - „Apie tiesioginius sąmonės duo- 
menis“ („Essai sur les donnėes immėdiates de la conscien- 
ce“) ir lotynų kalba „Aristotelio vietos idėja“ („Quid Aris- 
toteles de loco senserit“). 1888 m. jis gavo kvietimą į Pa- 
ryžių dėstyti Louis le Grand licėjuje, o po metų - Henri IV 
licėjuje bei Collėge Rollin. Nuo 1900 m. ėjo profesoriaus pa- 
reigas prestižinėse aukštosiose mokyklose - École normale 
supérieure ir Collėge de France, jo paskaitos sukėlė didžiulį 
akademinės Paryžiaus visuomenės susidomėjimą. 

Pripažinimą Bergsonui pelnė originalūs veikalai „Mate- 
rija ir atmintis“ („Matiėre et mémoire“, 1896), „Juokas“ („Le 

rire“, 1900), „Metafizikos įvadas“ („Introduction à la Méta- 
physique“), išspausdintas 1903 m. Revue de Métaphysique et 
morale, ir ypač programinis veikalas „Kūrybinė evoliucija“ 
(„L'ėvolution crėatrice“, 1907), kuriame jis apibendrino sa- 
vo daugiamečių filosofinių apmąstymų rezultatus. Po „Kū- 
rybinės evoliucijos“ paskelbimo įtakingas filosofas E. Le 
Roy pareiškė, kad šis Bergsono veikalas „ateityje bus verti- 
namas kaip vienas būdingiausių, vaisingiausių ir reikšmin- 
giausių savo epochos kūrinių“ “. Iš tikrųjų ši knyga filosofui 
pelnė pasaulinę šlovę. Jos idėjos buvo plačiai komentuoja- 
mos įvairiose pasaulio šalyse. Tarptautinį pripažinimą įgi- 
jęs filosofas daug keliavo, 1911-1915 m. skaitė paskaitas 
prestižiniuose Anglijos, Ispanijos, JAV universitetuose. 
1914 m. Bergsonas tapo vadinamojo „nemirtingųjų klu- 
bo“ - Prancūzų akademijos nariu. Jis buvo didelis Pran- 
cūzijos patriotas, neatsitiktinai Pirmojo pasaulinio karo 
metu atliko svarbias diplomatines užduotis JAV ir Didžio- 
joje Britanijoje. Trečiojo dešimtmečio pradžioje prasidėjo 
naujas Bergsono kūrybinės evoliucijos tarpsnis, viena po 
kitos pasirodė dvi svarbios jo knygos - „Dvasinė energi- 
ja“ („L'ėnergie spirituelle“, 1920), „Trukmė ir vienalaikiš- 
kumas“ („Durėe et simultanėitė“, 1921), kuriose toliau plė- 
tojamos „Kūrybinėje evoliucijoje“ išsakytos idėjos. 1922 m. 
Bergsonas buvo išrinktas Tarptautinės intelektualinio 
bendradarbiavimo komisijos (Commission internationale de 
Coopėration intellectuelle), kuri vėliau transformavosi į 
UNESCO organizaciją, pirmuoju prezidentu. Nuo 1925 m. 
sunkaus progresuojančio reumato prikaustytas prie lovos, 
jis savo tekstais aktyviai dalyvavo tarptautiniame intelek- 
tualiniame gyvenime, susirašinėjo su įvairių tautų intelek- 


? Le Roy E. Une philosophie nouvelle: Henri Bergson. - Paris, 
1912 =P: 3: 

tualais, siekė užmegzti glaudesnius ryšius tarp Vakarų ir 
Rytų mokslininkų bei rašytojų. 

1927 m. Bergsonui skiriama Nobelio literatūros premija. 
Laureato kalboje jis įžvalgiai pažymėjo, jog „devynioliktaja- 
me amžiuje įvyko milžiniška mechaninių atradimų pažan- 
ga, ir dažnai buvo manoma, kad šie pasiekimai, ryškiai pa- 
gerinę materialinę būklę, pakels ir žmonijos moralę. Sukaup- 
ta patirtis, priešingai, parodė, kad technologinė visuomenės 
raida savaime netobulina tos visuomenės moralės ir kad gali 
iškilti pavojų, jeigu gausėjant materialinėms Žmonijos gėry- 
bėms jų nelydės atitinkamos dvasinės pastangos.“ 

Paskutinį dešimtmetį, stiprėjant totalitarizmo ir fašisti- 
nės ideologijos tendencijoms, Bergsono dėmesys vis labiau 
krypsta į socialines, moralines ir religines problemas. Jį la- 
biausiai jaudina Žmonijos socialinės pažangos ir intelek- 
tualo atsakomybės už pasaulyje vykstančius procesus 
problemos. Šie interesų pokyčiai atsispindėjo dviejose pas- 
kutinėse jo knygose — „Du moralės ir religijos šaltiniai“ 
(„Les deux sources de la morale et la religion“, 1932), 
„Mąstymas ir judėjimas: esė ir pranešimai“ („La Pensėe 
et le Mouvant: Essais et confėrences“, 1934). 

Savo veikaluose Bergsonas rėmėsi naujausiais mokslo 
laimėjimais ir siekė praturtinti tuo metu sparčiai besiplėto- 
jusias įvairias humanitarinių ir socialinių mokslų sritis. 
Šiuo aspektu žvelgiant, „Materija ir atmintis“ yra jo įnašas 
į psichofiziologiją, „Juokas“ - į estetiką, „Kūrybinė evoliu- 
cija“ — į biologiją, o „Du moralės ir religijos šaltiniai“ — į 
sociologiją, etiką ir religijotyrą. 

Bergsono veikalus Katalikų bažnyčia įtraukė į drau- 
džiamųjų knygų sąrašą. Gyvenimo pabaigoje, žvelgdamas 
į nueitą kelią, jis prisipažino, kad galėjęs rašyti apie daug 


3 Kalba Nobelio premijos laureatai. - Vilnius: Vaga, 1997. - P. 39. 

ką kita, tačiau knygos jam visuomet buvusios nepasiten- 
kinimo, protesto išraiška; rašęs dėl to, kad „protestuotų 
prieš tai, kas atrodė klaidinga“. Savo moralinėmis ir reli- 
ginėmis nuostatomis jis buvo vientisas principingas žmo- 
gus, todėl, nepaisant skaudžių antisemitinių išpuolių, nie- 
kuomet neišsižadėjo savo kilmės bei protėvių religijos. Vie- 
name savo 1937 m. dvasinių testamentų Bergsonas rašė, 
kad vis labiau evoliucionuoja į katalikybę, kurią laikė lo- 
gišku judaizmo raidos rezultatu. Tačiau matydamas tais 
metais įsiplieskiančią antisemitizmo bangą, kuri grasino 
užplūsti pasaulį, jis pareiškė: „Norėčiau likti tarp tų, ku- 
riuos rytoj persekios“. 

Paskutiniai Bergsono gyvenimo metai buvo aptemdyti 
progresuojančios ligos ir totalitarizmo įtakos augimo Eu- 
ropoje. Tuomet stiprėjo jo nusivylimas tradicinėmis Vaka- 
rų civilizacijos vertybėmis, ir paguodos jis ieškodavo kla- 
sikinėje muzikoje: daug kartų grodavo tuos pačius pamėg- 
tus kūrinius, kurie jam teikė dvasinę ramybę. Paskutiniais 
gyvenimo metais jis rengėsi rašyti apibendrinantį veikalą, 
skirtą bendrosios ir muzikinės estetikos problematikai, kuri 
jam visuomet buvo ypač artima. Tačiau ši svaja taip ir li- 
ko neįgyvendinta. Šių tyrinėjimų pradmenys ir juodraščiai, 
kaip ir kiti neužbaigti jo tekstai, vykdant testamentą buvo 
sunaikinti. Peršalęs registracijos eilėje prie nacių komen- 
dantūros, Bergsonas mirė nuo plaučių uždegimo 1941 m. 
sausio 4 d. vokiečių okupuotame Paryžiuje. 


Idėjinės ištakos. Bergsono filosofija formavosi pozityviz- 
mo ir evoliucionizmo idėjų klestėjimo laikais, kuomet Pran- 
cūzijoje ėmė įsigalėti antiracionalistinės pakraipos koncep- 
cijos. Jo kūrybinė veikla aprėpė daugiau nei pusės šimtme- 
čio tarpsnį, kuriuo klestėjo intensyvi Vakarų filosofinė min- 
tis. Todėl nenuostabu, kad jautraus išoriniams poveikiams 

mąstytojo koncepcijoje atsispindėjo dvasiniai epochos ieš- 
kojimai. Nors Bergsonas neigė priklausąs konkrečiai filo- 
sofinei tradicijai ar krypčiai, tačiau jo filosofija pagrindi- 
nėmis nuostatomis ir intonacijomis artimiausia iš Arthu- 
ro Schopenhauerio idėjų išsirutuliojusiai „gyvenimo filo- 
sofijos“ tradicijai, kurios žymiausi apologetai buvo Fried- 
richas Nietzsche, Wilhelmas Dilthey, George'as Simmelis. 

Bergsono „gyvybės polėkio“ filosofija — tai savotiška 
Schopenhauerio, Nietzsche's teorijų, neoplatonizmo, 
B. Pascalio, J.-J. Rousseau idėjų, romantinės filosofijos, pran- 
cūzų spiritualizmo ir Rytų filosofijos sintezė, atsiradusi de- 
rinant subtilias psichologijos ir biologijos mokslų sąvokas. 
XIX a. pabaigoje išryškėjusi pozityvizmo ir mechanistinio 
materializmo krizė paveikė Bergsoną. Nusivylęs pozityvis- 
tinėmis griežto moksliškumo nuostatomis, jis pasuko „gy- 
venimo filosofijos“ pirmtakų pramintais keliais. Didžiau- 
sią įtaką, paskatinusią nepasitikėti racionalaus proto gali- 
mybėmis, mokslu, teorija, praktine veikla, Bergsonui pada- 
rė romantinis panestetizmas ir Schopenhauerio „gyvenimo 
filosofijos“ leitmotyvai. Tačiau, kitaip nei daugelis pirmta- 
kų, Bergsonas vertino praktinius mokslo laimėjimus, kartu 
neigdamas mokslo sugebėjimą teoriškai pažinti tiesą. 

Dėl Schopenhauerio idėjų įtakos Bergsonas vos nebuvo 
apkaltintas plagijavimu. Iš tikrųjų daugelis pagrindinių šio 
mąstytojo idėjų (pasaulio sukūrimo teorija, gyvenimo sam- 
prata, intuityvizmas, kontempliacijos teorija, dviejų kontem- 
pliacijos formų - erdvinės ir laikinės — priešprieša, racio- 
nalaus ir intuityvaus pažinimo skyrimas, elitiškumas) ne- 
nurodant šaltinio yra perimtos iš Schopenhauerio. Intuity- 
vizmo pradininkui artima „pasaulio kaip valios ir vaizdi- 
nio“ interpretacija, egzistenciniai Schopenhauerio filosofi- 
jos motyvai, mintys apie tikrosios ir netikrosios būties sklai- 
dą, metafizinis voliuntarizmas, orientalistiniai motyvai. 

Svarbiausia Schopenhauerio filosofijos kategorija valia 
dėl Nietzsche's idėjų poveikio Bergsono veikaluose transfor- 
mavosi į egzaltuotą nerimastingą „gyvybės polėkį“ (élan vi- 
tal) ir „trukmę“ (durée). Teigdamas, kad tikroji būtis būdin- 
ga gyvybės polėkiui, kūrybai, trukmei, žmogų supantį pa- 
saulį Bergsonas aiškina kaip vaizdinių visumą. Tikrovė jam 
neatsiejama nuo ją suvokiančios sąmonės. Jo koncepcijai 
būdinga sąmonės ribų išplėtimo tendencija, jos radikalus at- 
skyrimas nuo materijos, autonomizavimas ir psichologiza- 
vimas. Kruopščiam įvairių sąmonės procesų aprašymui ir 
analizei jo veikaluose skiriama ypač daug dėmesio. 

Kartais atrodo, jog Schopenhauerio filosofijos leitmoty- 
vai Bergsono veikaluose yra labiau pritaikyti epochos dva- 
siniams poreikiams. „Neklasikinei“ filosofijos tradicijai 
Bergsonas suteikė stipresnį nerimo jausmą negu Schopen- 
haueris, Kierkegaard'as, Nietzsche. Jo mąstysenai būdin- 
gas tarsi liguistas mėgavimasis viskuo, kas nuolat keičia 
savo pavidalą, beveik nefiksuojama. Netgi jo požiūris į pa- 
žinimą nuolat susipina su kupinais intuityvumo esteti- 
niais elementais, kurie akimirksniu sugriauna nuoseklią 
loginės minties sklaidą. Schopenhaueriui artimas ir lite- 
ratūrinis Bergsono filosofijos aspektas, minties įtaigumas, 
įvaizdžių vaizdingumas ir jautrus psichologizmas. 

Schopenhauerio įtaka Bergsono filosofijoje susilieja su 
Jenos romantikų idėjomis, iš kurių jis perima daugelį pa- 
matinių savo filosofijos principų. Jį žavi Novalio „univer- 
salumas“, Friedricho Schlegelio apmąstymai apie „gyve- 
nimo filosofiją“, meno iškėlimas aukščiau už tikrovę ir su- 
artinimas su gyvenimu, meno ir filosofijos susiliejimo leit- 
motyvas, meninis kosmoso sandaros aiškinimas. Bergso- 
nas perima romantikams būdingą susižavėjimą Plotino fi- 
losofija, poeto intuicijos svarbos pabrėžimą, filosofijos ir 
meno suartinimą, meno iškėlimą aukščiau už mokslą, fi- 

losofijos susiaurinimo iki meno filosofijos problematikos 
tendenciją, išpuolius prieš abstraktų racionalistinį filoso- 
favimo būdą, kuris nutolina žmogų nuo gyvybingųjų gy- 
venimo versmių pažinimo, gamtos kontempliacijos, ragi- 
nimą glaudžiau bendrauti su universalia gyvenimo stichi- 
ja. Jis plėtoja romantinę meninio genijaus išskirtinumo idė- 
ją, atplėšia meninį pasaulio pažinimą nuo mokslinio ir su- 
reikšmina jo svarbą. 


Orientalistinės įtakos. Orientalistiniai Bergsono filoso- 
fijos motyvai tiesiogiai siejosi su Schopenhauerio, švietėjų 
ir romantikų orientalizmo poveikiu. Jis domėjosi įvairiais 
Rytų filosofijos, religijos, etikos ir estetikos aspektais, brah- 
manizmo, džainizmo, budizmo, jogos, daoizmo ir konfucia- 
nizmo doktrinomis. Jo tekstuose aptinkame daug subtilių 
įžvalgų, susijusių su Rytų ir Vakarų religijų bei mąstymo 
tradicijų lyginimu. Schopenhauerio įkvėptas jis gilinosi į 
indų filosofijos ir religijos tradicijas. Indų religijose jis įžvel- 
gė daug panašumų į graikų požiūrius, ritualus. Jį itin do- 
mino indų mąstymo tradicijoje išryškėjusios išsivadavimo 
kelių paieškos ir saviti jų požiūriai į gyvenimą. „Todėl brah- 
manizmas, budizmas ir netgi džainizmas su stiprėjančia 
jėga skelbė valios gyventi slopinimą, ir šis raginimas pir- 
miausia buvo raginimas protui; visi trys mokymai skiriasi 
tik didesniu ar mažesniu intelektualumo laipsniu. <...> 
Viskas, kas budizme išreiškiama žodžiais, neabejotinai ga- 
li būti traktuojama kaip filosofija; tačiau svarbiausia - tai 
galutinis apreiškimas, intuicija, transcendentinė ir proto, ir 
žodžio atžvilgiu.“* Bergsonas taikliai pažymėjo, kad indų 
mąstymo tradicijoje susiduriame ne tik su abstrakčiais te- 


2 Bepecon A. ABa MCTOWMMKa MOpaAH n peanrun. - MockBa, 
1994. - C. 242. 

oriniais požiūriais, bet ir su konkrečia praktine gyvenimo 
patirtimi, o šito taip dažnai stinga graikų ir iš jos išsirutu- 
liojusiai Vakarų mąstymo tradicijai. 

Bergsoną, kaip ir prancūzų švietėjus, domino etinės se- 
novės kinų teorijos, kuriose jis įžvelgė etnocentrizmo ap- 
raiškas. „Kinijoje, pavyzdžiui, atsirado labai išaukštintos 
moralės doktrinos, bet kinai nesiekė suformuluoti visai 
žmonijai skirtų įstatymų.“ Tačiau dvasiškai jam artimiau- 
sios Tolimųjų Rytų intuityviosios filosofijos kryptys. Jo 
koncepcijoje viešpatauja daoizmo ir čan filosofijai būdin- 
gas Žmogaus ir jį supančio gamtos pasaulio, mikrokosmo 
ir makrokosmo vienovės leitmotyvas, kuris nuolat iškyla 
įvairiuose tekstuose. Žmogus čia vaizduojamas kaip har- 
moninga esybė, atspindinti darnią Visatos sandarą. 

Bergsonui, kaip ir daoizmo bei čan adeptams, būdin- 
gos antiracionalistinės nuostatos ir intuityvaus tikrovės 
pažinimo sureikšminimas. Šis intuicijos prisilietimas prie 
metafizinės pasaulio esmės, pasak Bergsono, nenusako- 
mas žodžiais. Mintis apie principinį tikrosios būties neiš- 
sakomumą, apie prarają tarp žodžio ir juo išreiškiamos es- 
mės priartina Bergsoną prie daoizmo, čan, dzen doktrinų, 
kurios ignoruoja racionalią mąstymo reikšmę ir linkusios 
pripažinti intuityvų pažinimą, o patį gyvenimą traktuoja 
kaip savotišką meno formą. 

Jo veikaluose taip pat nuolat kartojasi minėtoms kryp- 
tims būdingas kalbos ribotumo leitmotyvas, mintis apie jos 
nesugebėjimą išreikšti subtiliausius gyvenimo, kūrybinių 
dvasios polėkių, trukmės, žmogaus išgyvenimų aspektus. 
„Vadinasi, griežtai apibrėžtas šiurkštus žodis, kaupiantis 
stabilius, bendrus ir, vadinasi, beasmenius mūsų įspūdžių 
elementus, užgožia arba bent jau užmaskuoja švelnius, 


> Ten pat. - P. 82. 

sunkiai fiksuojamus mūsų individualios sąmonės įspū- 
džius.““ Todėl kai siekiame šiurkščiais žodžiais išreikšti 
mūsų giliausią Aš, žodžiai iškart atskleidžia savo bejėgiš- 
kumą, nes virsta tik nublankusiais išsakomos esmės šešė- 
liais, praradusiais išsakomos esmės individualumą ir vir- 
tusiais beasmenėmis konkrečioje visuomenėje įsigalėjusio- 
mis konvencijomis. Todėl Bergsonas teigė, kad kalba išsi- 
rutuliojo iš erdvės intuicijos, kuri sudaro prielaidas įvai- 
rioms socialinio gyvenimo formoms atsirasti. Jos savo ruož- 
tu atskleidžia neautentiško išorinio pasaulio objektyvumą. 
Erdvėje vienas šalia kito išsidėstę daiktai neišvengiamai vei- 
kia sąmonę, verčia ją operuoti objektyvų daiktų pasaulį tie- 
siogiai atspindinčiomis nejudriomis kategorijomis. Kalba, 
prisitaikydama prie sąvokinio mąstymo, perima jam būdin- 
gą nelankstumą, mechaniškumą ir išorinius daiktus atitin- 
kantį statiškumą. Iš to kyla „radikalus kalbos bejėgišku- 
mas“ susidūrus su „daiktų“ pasauliui priešingais žmogaus 
sąmonės pokyčiais, jo psichikos funkcionavimo subtilybė- 
mis, trukmės įvairove ir daugiasluoksniškumu. 


Klasikinės filosofijos kritika. Bergsono veikaluose išryš- 
kėja „neklasikinės“ filosofijos reakcija prieš klasikinei tra- 
dicijai būdingą mokslinio pažinimo sureikšminimą ir vi- 
suotinumo principus. Jis atsiriboja nuo hėgeliškojo filoso- 
fijos istorijos kaip mokslo traktavimo ir kalba apie būti- 
nybę vadovautis ne išorinėmis pseudomokslinėmis klasi- 
kinio mąstymo schemomis, o iš vidaus pažinti konkrečios 
filosofinės sistemos sąsajas su ankstesnėmis ar to meto 
koncepcijomis, vadinasi, analizuoti filosofijos idėjų istori- 
ją ne kaip abstrakčią sistemų istoriją, o kaip gyvą mąsty- 
mo istorijos srautą. 


6 Bergson H. Ecrits et paroles. - Paris, 1959. - T. 2. - P. 96. 

Naujų filosofinių koncepcijų atsiradimą Bergsonas siejo 
su tradicija, iš kurios jos išsirutulioja, nes mintis, siekian- 
ti atverti naujas pažinimo erdves, remiasi anksčiau susi- 
formavusiomis idėjomis ir kategorijų aparatu, neišvengia- 
mai veikiančiu kiekvieno konkretaus mąstytojo požiūrius, 
vadinasi, ir mąstymo raidą. Kita vertus, filosofo idėjų ryšį 
su konkrečia epocha Bergsonas traktuoja kaip regimybę, 
nes jis „galėjo atsirasti daug amžių anksčiau; jis susidur- 
tų su kitokia filosofija ir mokslu, jis keltų kitas problemas, 
kitaip formuluotų savo mintis, tikriausiai nė vienas kny- 
gų, kurias jis parašytų, skyrius nebūtų toks, ir vis dėlto 
jis pasakytų tą patį.“ 

Bergsonas kritikavo programines ankstesnės mechanis- 
tinės pasaulėžiūros, racionalizmo ir pozityvistinės filoso- 
fijos nuostatas, jų šalininkams būdingą schemišką mąsty- 
mo būdą, nepajėgiantį pažinti sudėtingų besiskleidžian- 
čių laike gyvenimo procesų. Programiniame veikale „Kū- 
rybinė evoliucija“ jis rašė: „Glaustai tariant, klasikinė tiks- 
lingumo samprata postuluoja kartu per daug ir per ma- 
Žai. Ji yra per plati ir per siaura. Aiškindama gyvybę rem- 
damasi intelektu, ji pernelyg susiaurina gyvybės reikšmę; 
intelektas, bent jau toks, kokį aptinkame savyje, buvo su- 
kurtas evoliucijos eigoje; jis yra iškirptas iš kažko daug 
didesnio arba veikiau yra tik plokštuminė projekcija rea- 
lybės, kuriai būdingas reljefas ir gylis.” 

Nors mokslas siekia tikslumo, tačiau į tyrinėjamus reiš- 
kinius jis pirmiausia žvelgia jų pasikartojimo aspektu ir sie- 
kia juos racionaliai išskaidyti, todėl iš jo regos lauko nuo- 
lat išslysta unikalūs, laike besikeičiantys gyvenimo pro- 
cesai. Kritikuodamas racionalistinės filosofijos principus 


7 Bergson H. Pensée et mouvant. - Paris, 1934. - P. 123. 
8 Žr. šios knygos p. 69. 

Bergsonas įrodinėjo, jog šios schemiškos teorijos gali būti 
taikomos tik inertiškos materijos lygmenyje, o sudėtinges- 
ni (gyvybės) reiškiniai išankstinėms abstrakčios minties 
konstrukcijoms iš esmės nepaklūsta. Bet koks gyvenimo 
skaidymas, analizavimas abstrakčiomis proto kategorijo- 
mis čia aiškinamas kaip sąmoningas jo iškraipymas ir nu- 
skurdinimas. 

Vadinasi, klasikinės filosofijos išpuoselėtame mokslinia- 
me pasaulėvaizdyje Bergsonas regi jau iškreiptos, dirbtinės 
schemos įkūnijimą. Pasak Bergsono, schemiška racionalis- 
tinė filosofija, asociacinė psichologija, aiškindamos sąmo- 
nės procesus kaip įvairių viena kitą keičiančių būsenų se- 
ką, matuojamą kiekybiniais metodais, nepajėgia perteikti ir 
aprašyti subjektyvaus žmogaus gyvenimo pilnatvės, dau- 
gialypumo. Vadovaujantis racionalistiniu požiūriu, visa 
subjektyvios sąmonės ir individualaus Žmogaus gyvenimo 
raiškos sritis (čia psichologiškai suvokiamos Žmogaus gy- 
venimo peripetijos iškyla kaip gyva ir nuolat kintanti rea- 
lybė, kurioje nėra nieko amžina ir kuriai būdingas begali- 
nis kitimas, judėjimas, naujo atsiradimas) suniveliuojama, 
šiurkščiai iškraipoma. Todėl sudėtingas subjektyvių sąmo- 
nės būsenų, jų nuolatinės kaitos laike pasaulis, Bergsono 
požiūriu, iš principo negali būti pažintas taikant abstrak- 
čias mokslinių sąvokų konstrukcijas. 

Bergsonas prabyla apie būtinybę sukurti kokybiškai 
naują, į gyvenimo problemų pažinimą sutelktą filosofiją, ku- 
rioje pažinimo teorija susijungtų su gyvenimo (gyvybės) te- 
orija, — šis susijungimas, jo manymu, padėtų išspręsti di- 
džiąsias filosofijos problemas daug tikresniu ir artimesniu 
tiesioginiam patyrimui metodu. „Gyvybės teorija, nelydima 
pažinimo kritikos, yra priversta priimti proto jai pateikia- 
mas sąvokas tokias, kokios jos yra: ji norom nenorom turi 
dėti faktus į iš anksto parengtus rėmus, kuriuos ji laiko ga- 


408 


INTUITYVISTINE HENRI BERGSONO FILOSOFIJA 


lutiniais. Šitaip ji gauna simbolizmą, patogų, galbūt netgi 
būtiną pozityviajam mokslui, bet negali tiesiogiai susida- 
ryti savo objekto vaizdo. Kita vertus, pažinimo teorija, ne- 
įjungianti intelekto į bendrą gyvybės evoliuciją, mums ne- 
atskleis nei kaip atsirado pažinimo rėmai, nei kaip galima 
juos praplėsti arba peržengti. Reikia, kad abu šie tyrinėji- 
mai - pažinimo teorija ir gyvybės teorija - susivienytų ir 
sąveikaudami be galo varytų vienas kitą į priekį.“ 

Tikrasis autentiško filosofavimo tikslas Bergsonui yra 
unikalus, nepakartojamas dvasinis turinys, kuris visuomet 
buvo ne perdėm racionalizuotos filosofijos, o būtent me- 
no objektas. Tai lemia nuolatinį filosofijos ir meno suartini- 
mą bei požiūrį į meną kaip į tam tikrą autentiškos filosofijos 
idcalą. Šį giminiškumą pirmiausia liudija jau Schopenhau- 
erio išryškintas principinis filosofinio ir meninio pažini- 
mo ncenaudingumas, nutolimas nuo praktinių gyvenimo as- 
pektų ir orientacija į moksliniam pažinimui svetimą kon- 
templiatyvų požiūrį į pasaulį, kuris padeda atskleisti gel- 
minius gyvenimo aspektus. Ir pagaliau neabejotinas filo- 
sofinio ir meninio pažinimo artimumas įrodo, kad pagrin- 
dinis jų pažinimo instrumentas yra intuicija, pažįstanti šu- 
vokiamus daiktus ir reiškinius bei jų visumą iškart. 

Skirtingai nuo mokslo, pretenduojančio į „visuotinę“ 
ir „beasmenę“ tiesą, filosofijos tikslu Bergsonas laiko in- 
dividualaus prado išryškinimą. Čia ir atsiskleidžia filoso- 
fijos giminiškumas menui. Šį ryšį liudija praktinių gyve- 
nimo aspektų ignoravimas, t. y. nesuinteresuotumo nuo- 
stata, kontempliatyvus požiūris į pasaulį, siekimas vien- 
tisai atskleisti dinamiškus gelminius būties klodus. 

Tad suprantama, kodėl konkreti filosofinė koncepcija 
Bergsono veikaluose traktuojama ne kaip objektyvaus pasau- 


9 Žr. šios knygos p. 11-12. 

lio aprašymas, o kaip subtiliausių asmenybės dvasios polėkių, 
vidinių išgyvenimų išraiška, t. y. ne kaip sistemingo mokslinio 
darbo vaisius, o kaip unikalus nuo kūrėjo dvasios neatsiejamas 
meno kūrinys. Vadinasi, Bergsonas, kaip ir romantikai bei 
ankstesnė „neklasikinės“ filosofijos tradicija, skelbia me- 
ną autentiškos filosofijos idealu. Todėl kiekviena filosofi- 
nė teorija ar sistema čia traktuojama kaip visiškai unikalus 
užbaigtas meno kūrinys, o ne kaip bendros idėjų istorijos mo- 
mentas, kokia yra bet kuri mokslinė koncepcija. 

„Filosofija, kaip aš ją suprantu, - rašė Bergsonas, - yra 
artimesnė menui negu mokslui. Ji pernelyg ilgai buvo ver- 
tinama kaip aukščiausias mokslas. Tačiau mokslas patei- 
kia tik neužbaigtą arba fragmentišką tikrovės paveikslą, 
suvokdamas ją per dirbtinius simbolius. Menas ir filoso- 
fija, priešingai, susilieja intuicijoje, išreiškiančioje jų esmę. 
Netgi sakyčiau, kad filosofija yra žanras, o įvairūs menai 
yra skirtingos jo rūšys.“ Teigdamas, kad filosofinės in- 
tuicijos pavyzdžiai gan reti ir sunkiai užčiuopiami, Berg- 
sonas nuolat grįžta prie meno, kuriame intuicija turi neri- 
botas raiškos galimybes. Kadangi filosofija, kaip ir menas, 
daugiausia dėmesio skiria individualiam pradui, tai savo 
tikrovės pažinimo forma ji priartėja prie meno ar netgi su 
juo susilieja. Taigi Jenos romantikų leitmotyvas apie filo- 
sofinio ir meninio mąstymo susiliejimą tampa fundamen- 
talia Bergsono mąstysenos idėja. 


„Pozityviosios metafizikos“, kaip „gyvenimo filosofi- 
jos“, kontūrai. Nors Bergsonas nedviprasmiškai atmeta 
mechanistines ir pozityvistines nuostatas, tačiau metafi- 
zikos atžvilgiu jo veikaluose jaučiamas ir tam tikras po- 
žiūrio dviprasmiškumas. Netgi kritikuodamas tradicinę 


10 Bergson H. Ecrits et paroles. - Paris, 1959. - T. 2. - P. 354. 

metafiziką, jis žvelgia į ją kaip į autentišką intymų intuity- 
vios prigimties filosofavimo būdą. Todėl jo vadinamojoje 
„pozityviojoje metafizikoje“ išlieka daug senosios klasi- 
kinės metafizikos elementų, įvilktų į naujausios filosofi- 
jos rūbą ir susietų su moderniu kategoriniu aparatu. Sa- 
vo „pozityviosios metafizikos“ pastatą jis kuria ant gry- 
nosios psichologijos fundamento. Todėl jo „gyvybės po- 
lėkio“ filosofijoje, palyginti su „neklasikinės“ filosofijos 
pirmtakų koncepcijomis, labai sustiprėja subjektyvizmo ir 
tuo metu sparčiai besiplėtojančios psichologijos įtaka. Me- 
tafiziniu mąstymu, jo įsitikinimu, nieko negalima įrodyti, 
galima tik įteigti. 

Šiuo aspektu itin svarbus Bergsono santykis su Imma- 
nuelio Kanto filosofija, kuri jam yra atspirties taškas siekiant 
teoriškai pagrįsti autentiškos metafizikos ir intuityvaus 
mąstymo svarbą. „Viena svarbiausių ir giliausių „Grynojo 
proto kritikos“ idėjų, - rašė jis, - glūdi štai kur: jei metafizi- 
ka ir galima, tai tik pagrįsta stebėjimu, o ne dialektika. <...> 
Tai aiškiai parodė Kantas. Man atrodo, kad tai didžiausia 
paslauga, kurią jis padarė spekuliatyviajai filosofijai. Jis ga- 
lutinai nustatė, jog metafizika įmanoma tik remiantis intui- 
cija. Ir tik įrodęs, kad tik intuicija gali būti metafizikos pa- 
grindas, jis priduria: ši intuicija neįmanoma.“ 

Kantas savo požiūriu į metafiziką kaip į tikrąją filoso- 
fiją, vainikuojančią žmogaus proto kultūros dalį, tarsi at- 
veria „pozityviosios metafizikos“ teorinio pagrindimo ke- 
lią, tačiau netikėtai jo pabaigoje sustoja ir žengia atgal. Po- 
lemizuodamas su Kantu, Bergsonas nori paneigti jo tezę 
apie metafizinės intuicijos negalimumą. Pagrindinė Kan- 
to klaida, jo manymu, ta, kad jis nesuprato, jog norint pri- 
artėti prie intuicijos esmės „visai nebūtina peržengti są- 


11 Bergson H. Matière et mémoire. - Paris, 1946. - P. 155. 

monės ir jutimų ribas“. Kadangi metafizinė intuicija yra 
neįmanoma mokslinės sąmonės plotmėje ir jos negalima 
logiškai išrutulioti iš mąstymo istorijos, Bergsonas, siek- 
damas išsaugoti metafizikos statusą, nekorektiškai sutei- 
kia intuicijai ypatingas, vos ne mistines galias. Tikrasis 
bergsoniškosios intuicijos tikslas — „išgelbėti metafiziką“. 
Bergsono „pozityviosios metafizikos“ koncepcijoje sa- 
vitai susipina senosios metafizikos paneigimas ir naujos, 
kupinos romantinio panestetizmo dvasios „neklasikinės“ 
neometafizikos kūrimas. Kaip minėjome, būtent romanti- 
kų (Novalio, Schlegelio) ir Schopenhauerio panestetizmas 
lėmė daugelį bergsoniškosios neometafizikos bruožų ir su- 
teikė jai artimą „gyvenimo filosofijos“ tradicijai estetizuo- 
tą pavidalą. Esminį Bergsono sureikšmintos gyvenimo me- 
tafizikos skirtumą, palyginti su ankstesne „neklasikinės“ 
filosofijos tradicija, pirmiausia išryškina subjektyvizmo ir 
psichologizmo tendencijų stiprėjimas. Todėl jo „gyvybės 
polėkio“ filosofija nuolat gravituoja į subjektyviosios on- 
tologijos ir „gyvenimo filosofijos“ problemų plotmę. 
Bergsonas tęsia Schopenhauerio nubrėžtą „gyvenimo 
filosofijos“ liniją, praturtindamas ją daugybe naujų subti- 
lių atspalvių. „Gyvenimo filosofiją“ jis traktuoja kaip or- 
ganizuoto harmoningo pasaulio interpretaciją. Pamatinė 
šios filosofijos sąvoka - gyvenimas — mąstytojo veikaluose 
įgyja ypatingą paslankumą, nerimastingumą ir daugiap- 
rasmiškumą. Plačiausia prasme ji tapati kosminiam vita- 
liniam, nuolat atsinaujinančiam „gyvybės polėkiui“, ku- 
ris įkūnija kūrybinį gamtinį pradą, skatinantį įvairius na- 
tūralius evoliucijos procesus. Gyvenimas čia iškyla kaip 
imanentiniu aktyvumu pasižyminti substancija, kuriai nereika- 
lingi išoriniai veiksniai. Taip pirmapradė materija sutapa- 


12 Ten pat. - P. 271. 

tinama su būties sąvoka, jai svetima mirtis ir nebūtis. Ki- 
ta vertus, būdama gyvybės procesus formuojančia kosmi- 
ne vitaline jėga, ji apibrėžia intuityviai suvokiamą „gyve- 
namojo pasaulio“ ir būties pilnatvę. Ir pagaliau individu- 
alios sąmonės lygmenyje ji iškyla kaip unikalus savo tu- 
riniu dvasinis komunikacinis išgyvenimas. 

Gyvenimas Bergsono, kaip ir Nietzsche's, koncepcijoje 
siekia didėti, praturtinti save, išplėsti savo įtakos sritį erd- 
vėje ir laike. Tačiau gyvenimo srautas savo kelyje nuolat 
susiduria su įvairių išorinių jėgų poveikiu ir pasiprieši- 
nimu, kuris itin ryškus individualaus gyvenimo plotmėje. 
Įvairūs evoliucijos subjektai praktiniame gyvenime nere- 
tai praranda pirmapradžius kūrybinės evoliucijos impul- 
sus, gęsta, sukasi ratu, dėl to atsiranda įvairių fliuktuaci- 
jų, grįŽimų atgal. Vis dėlto vitališkas nenutrūkstantis gy- 
venimo srautas išsaugoja vientisumą ir slepia savyje, ne- 
paisant visų trukdžių, neišvengiamą tolesnės raidos po- 
tenciją. „Šiuo požiūriu gyvybė atrodo kaip srautas, tekantis 
nuo gemalo prie gemalo tarpininkaujant išsivysčiusiam orga- 
nizmui. Viskas vyksta taip, lyg pats organizmas būtų tik 
atauga, pumpuras, kurį išleidžia senasis gemalas, siek- 
damas pratęsti save naujame gemale. Esminis dalykas čia 
yra pažangos, kuri tęsiasi iki begalybės, tolydumas, - ne- 
matomos pažangos, kurioje dalyvauja kiekvienas matomas 
organizmas per laiko tarpą, skirtą jam gyventi.“ 


„Gyvybės polėkis“ ir „trukmė“. Gyvenimą suvokdamas 
kaip nenutrūkstamą iracionalaus vitalinio „gyvybės polė- 
kio“ fliuktuaciją ir nesąmoningą pasaulinių procesų pa- 
matą, Bergsonas atskiria jį nuo materialių reiškinių ir api- 
būdina kaip trukmę (durėe) arba konkretų laiką. Skirtin- 


13 Žr. šios knygos p. 42. 

gomis šio iracionalaus prado pasireiškimo formomis Berg- 
sono filosofijoje tampa instinktas, sąmonė, atmintis, lais- 
vė, dvasia. Šių gelminių gyvenimo sluoksnių, jo užslėptų- 
jų aspektų pažinimo instrumentu filosofas laiko intuiciją, 
kurią traktuoja kaip betikslį instinktą, siekiantį suvokti sa- 
ve, gyvenimiškųjų procesų įvairovę, mąstyti apie gyveni- 
mo tikslus, plėsti jo erdves iki begalybės. 

Bergsonas perima Plotino emanacijos teoriją ir aistrin- 
gą „gyvenimo filosofijos“ pradininko Nietzsche's vitaliz- 
mą, siekimą atskleisti individualios būties perspektyvas. 
Jis paskelbia gyvybės polėkio arba trukmės pažinimą pa- 
grindiniu filosofijos tikslu. Trukmė - tai maksimaliai iš- 
plėsta gyvenimo sąvokos metafora, daugiamatės sąmonės 
modelis, savotiškas mistinis tikrovės valdovas, subjekty- 
viai interpretuojamų gyvenimiškųjų procesų substancija. 
Viename iš laiškų jis prisipažįsta: „Trukmės intuiciją aš 
laikau savosios doktrinos šerdimi.“ 4 

Trukmės kategorija iš tikrųjų čia iškyla kaip sistemiškai 
organizuojanti Bergsono „kūrybinės evoliucijos“ neometa- 
fizikos šerdis. Ankstyvuosiuose veikaluose ši sąvoka buvo 
siejama su individualios sąmonės raiška, rodė atskiro in- 
divido psichikos tėkmę. Vėliau jis gerokai išplėtė šios są- 
vokos prasmę, priskirdamas jai ne tik subjektyvius, bet ir 
visus objektyvius reiškinius. Taigi pirmapradės gyvenimo, 
gyvybės polėkio ir jo pažinimo instrumento - intuicijos — 
idėjos Bergsono koncepcijoje virsta trukmes, kaip psicholo- 
ginio subjektyvaus laiko, samprata. Ji neturi nieko bendro 
su statišku mokslinio pažinimo laiku ir išsiskiria ypatin- 
gu dinamiškumu, paslankumu, lemiančiu įvairių sąmonės 
būsenų, praeities ir dabarties susipynimą ir naujų vidinio 
gyvenimo formų sklaidą. Trukmė yra Bergsono subjekty- 


l4 Rergson H. Ecrits et paroles. - Paris, 1952. - T. 2. - P. 456. 

viosios ontologijos pamatas, ji sudaro esminį „gyvenimo 
psichologijos audinį“ ir lemia konkretaus individo gyveni- 
mo bei sąmonės savitumą. Iš to, kaip aiškinama trukmės 
intuicija, matyti šios sąvokos giminiškumas metafizinei 
Schopenhauerio valios interpretacijai. Kaip ir Schopen- 
hauerio valia, Bergsono trukmės intuicija nusakoma mu- 
zikos ypatybėmis: muzika yra adekvati, apčiuopiama be- 
galinio judėjimo ir tėkmės forma. Trukmės intuityvume 
(kaip ir muzikoje) yra įvairių užslėptų galimybių. 

Remdamasis Plotino emanacijos teorija, Bergsonas pir- 
miausia iškelia gyvenimo srautą, kuris atsiranda konkre- 
čiu momentu ir konkrečiame erdvės taške, o vėliau skver- 
biasi per įvairius kūnus, skaidosi į įvairias rūšis, indivi- 
dus, neprarasdamas gyvybinės energijos įgyja vis didesnį 
intensyvumą. Gyvybės polėkis tarsi sprogusi granata sklei- 
džiasi pulsuodamas įvairiomis evoliucijos kryptimis, iš 
pradžių skildamas į dideles, o vėliau į vis mažesnes da- 
leles. Žmonės yra menkutė, mikroskopinė šio galingo srau- 
to dalis, galinti tik intuityviai suvokti šio gyvybės pirmi- 
nio potencialo sprogimo ištakas. 

Gyvybės polėkio ištakos, pasak Bergsono, yra sąmonė 
arba antsąmonė („taip suprantamas Dievas neturi nieko už- 
baigta; jis yra nesibaigiantis gyvenimas, veiksmas, laisvė”). 
Gyvybės ir materijos sąveika lemia evoliucijos procesus; šių 
procesų istorija — tai organinės gyvybės siekimas išsivaduo- 
ti iš pasyvaus materijos inertiškumo (fotosintezės procesai 
augaluose, nuolatinės gyvūnų maisto paieškos, Žmogaus 
intelekto aktyvumas). Nepaisant nuolatinio energijos eik- 
vojimo, irimo, transformacijų, ji neišnyksta ir skatina nau- 
jus, sudėtingesnius „kūrybinės evoliucijos“ procesus. 

Daugialypiuose vientisumą praradusiuose evoliucijos 
procesuose ilgainiui greta išsiskyrusių augalų ir gyvūnų 
pasaulių išryškėja naujos instinktyvaus ir intelektinio pa- 

žinimo linijos. Intelektinių pažinimo formų sklaida čia 
traktuojama kaip viena iš pasaulio evoliucijos linijų, ini- 
cijuojamų kūrybiško gyvybės polėkio. Todėl žmogus „kū- 
rybinės evoliucijos“ koncepcijoje traktuojamas kaip logiš- 
ka instinktyvių skruzdžių ar bičių gyvenimo formų tąsa. 
Instinktas ir intelektas čia iškyla kaip du išsiskiriantys tos 
pačios gyvenimo problemos sprendimo būdai, kurie nie- 
kuomet nesusilieja grynu pavidalu. 

Vadinasi, gyvybės polėkis ir trukmė čia traktuojami 
kaip daugybę užslėptų potencijų ir tūkstančius įvairiau- 
sių gyvenimo apraiškų bei tendencijų jungiantys kūrybi- 
niai pradai. Siekdamas atskleisti šių kategorijų esmę ir 
veiklos principus, Bergsonas nuolat prisimena muziką, jai 
būdingą lakumą, lankstumą, paslankumą, geriausiai per- 
teikiantį iracionalią, į tapsmą ir įvairias laike besisklei- 
džiančias organinio bei subjektyvaus gyvenimo metamor- 
fozes orientuotą trukmės prigimtį. Paslaptinga intuityvaus 
pažinimo galia padeda įvairioms apmirusioms gyvenimo 
formoms įgauti naują gyvybingumą, giliau pasinerti į pa- 
saulio, reiškinių, žmogaus būties ir jo sąmonės procesus 
ir išvysti gyvenimo procesuose srautą, susidedantį iš dau- 
gybės kombinacijų, įvairių ritmų žaismo, perteikiančio gy- 
venimo procesų dinamizmą ir įvairovę. Todėl mąstytojas, 
siekiantis atskleisti konkrečią trukmės kilmę, jau nebegali 
remtis tradicinės klasikinės filosofijos kategorijų aparatu, 
o privalo ieškoti autentiškos išraiškos instrumentų greti- 
moje literatūros stichijoje - pasitelkti rašytojui būdingą sti- 
listinę įvairovę, didesnį sąvokų lankstumą, sugebėti Žo- 
džiams suteikti ypatingą paslankumą, panaudoti muzika- 
lios frazės vibracijos ir žodžių skambesio, t. y. vaizdinių 
ir ritmų kaitos, galimybes. 

„Kūrybinėje evoliucijoje“ Bergsonas, pabrėždamas di- 
namiško kinematografinio tikrovės fiksavimo metodo ga- 

limybes, sako, jog, užuot priartėję prie vidinio daiktų kū- 
rimosi, įsikuriame nuošalyje, kad dirbtinai vaizduotume 
jų tapsmą. Mes tarsi fiksuojame tikrovės akimirkų nuotrau- 
kas, ir kadangi jos būdingos tai tikrovei, pakanka jas iš- 
dėstyti išilgai kokio nors abstraktaus, vienalyčio nemato- 
mo tapsmo, glūdinčio pažinimo aparato esmėje, „kad pa- 
mėgdžiotume tai, kas būdinga pačiam šiam tapsmui“. Tik- 
roji gyvybės polėkio raiškos sritis, pasak Bergsono, yra 
anapus vulgaraus materialumo ir nepaklūsta racionaliam 
pažinimui, kuris naikina ir schematizuoja visa, kas gyva. 
Ją galima suvokti tik gilaus emocinio transo, išgyvenimo 
arba tiesioginio intuityvaus pažinimo būdu. 


Sąmonės samprata. Polemizuodamas su evoliucinių te- 
orijų šalininkais Bergsonas teigė, kad materialiems daik- 
tams būdingas erdviškumas, o trukmė, sklaida laike yra 
sąmonės procesų sritis. Jis paneigė klasikinėje filosofijoje 
viešpatavusią sąmonės substancialumo sampratą, pažin- 
tinių loginių mąstymo aspektų sureikšminimą ir išplėtojo 
naują indeterministinį sąmonės modelį, kuriame lygiagre- 
čiai skleidžiasi daugybė skirtingų sluoksnių - nuo pavir- 
šutinių intelektinių sluoksnių, tarnaujančių praktiniams 
visuomenės poreikiams, iki gelminių, ikirefleksyvių, neiš- 
kraipytų intelekto ir kalbos poveikio. Iš to kilo teorija apie 
spontanišką nenutrūkstamą sąmonės procesų sklaidą lai- 
ke; įvairios dabarties ir praeities būsenos siejasi į bendrą 
sąmonės srautą, kurio sklaidai iš principo svetimas stabi- 
lumas. Sąmonės procesai čia iškyla kaip dinamiški ir lais- 
vi kilmės atžvilgiu. Todėl laisvė tampa išskirtinės svarbos 
sąmonės faktu, lemiančiu pirmapradę individo laisvę. 

Bergsonas aiškiai brėžia skiriamąją ribą tarp Homo sa- 
piens ir Homo faber ir pagrindiniu sąmonės bruožu laiko 
gebėjimą „gaminti dirbtinius daiktus, ypač įrankių gamy- 

bos įrankius, ir be galo įvairinti jų gamybą“. Sąmonėje 
jungiasi įvairūs laikiniai, t. y. praeities, ateities ir dabar- 
ties, suvokimo pjūviai. Atmintis čia traktuojama kaip są- 
monei tapatus reiškinys, apimantis gausybę to, ko niekuo- 
met nepajėgs suvokti mūsų protas. Ji fiksuoja visą pra- 
slinkusį Žmogaus gyvenimą apskritai, darydama nuola- 
tinę atranką, pateikdama dabarčiai konkrečius praeities 
fragmentus. Suvokimas tarsi apibrėžia sąmonės ribas, vie- 
nus reiškinius ištraukdamas į dabarties avansceną, o ki- 
tus nustumdamas į saugyklas. Šie dinamiški su laiko 
struktūromis susiję sąmonės procesai yra trukmės ir jos 
santykių su sąmonės ištakomis, antsąmone, pasąmone, in- 
tuicija, sapnais, išgyvenimais ir kitais gyvenimo aspek- 
tais sritis. 


Intelekto ir intuicijos dichotomija. Bergsonas bet kokį 
racionalų šios srities pažinimą traktuoja kaip metafizinį. 
Intelektinis pažinimas įgyvendinamas nejudriomis, statiš- 
komis bendromis sąvokomis. Intelektas, remdamasis jo su- 
kurto mokslo galimybėmis, padeda Žmogui atskleisti fizi- 
nių procesų paslaptis, tai yra atveria realaus fizinio pa- 
saulio įvairovę, o gyvenimo, kaip gyvo ir nuolat besikei- 
čiančio reiškinio, esmė jam yra nepasiekiama. Pirmasis 
intelektinio pažinimo aspektas yra jo simboliškumas - po- 
žiūris į tikrovę kaip į tam tikrų simbolių visumą, o antra- 
sis — siekimas išreikšti judėjimą. Intelektinio pasaulio pa- 
žinimo ribotumą įveikia praktinių interesų neturintis tie- 
sioginis išgyvenimas - intuicija, atskleidžianti suvokiamą 
objektą iškart ir kaip visumą. 

Vadinasi, intelektas ir intuicija čia iškyla kaip du „iš- 
siskiriantys, vienodai elegantiški tos pačios problemos 


15 Žr. šios knygos p. 159. 

sprendimai“!*, priešingi sąmoningos veiklos būdai. Savo 
intuicijos koncepcija Bergsonas tęsė romantinę ir iraciona- 
lią tradiciją. Jau romantikai ir Friedrichas Wilhelmas Jo- 
sephas Schellingas (1775-1854) pateikė aristokratinę ge- 
nialios menininko intuicijos teoriją. Schopenhaueris ją pe- 
rėmė ir susiejo su savo pažinimo teorija, gyvenimo ir kū- 
rybos koncepcija, pabrėždamas intuicijos sugebėjimą at- 
skleisti paslėptą pasaulio reiškinių ir daiktų esmę. Šį intui- 
cijos teorijos bruožą perėmė ir išplėtojo Bergsonas, kuris 
intuiciją traktavo kaip tiesioginio kontakto su daiktais, su 
gyvenimo esme kaip trukme instrumentą. „Intuicija, - ra- 
šė jis, - tai regėjimas, vos atskiriantis save nuo suvokiamo 
objekto; kartu tai yra ir Žinojimas, kontaktas ir netgi suta- 
pimas, kuris objekto pavidalu gali turėti mūsų pačių esmę, 
būti panašus į mus subjektas ir netgi įgyti materialųjį pa- 
saulį atitinkantį mūsų trukmės suvokimą.“ 

Kitaip negu Schellingas ir Schopenhaueris, kurie, bū- 
dami artimai susiję su vokiečių klasikinio idealizmo tra- 
dicija, teigė intelektinį intuicijos pobūdį, Bergsonas, Nie- 
tzsche's veikiamas, rutuliojo iracionalios, alogiškos intui- 
cijos teoriją. Intuicijos sąvokai jis suteikė meninį turinį ir 
priskyrė jai racionalumui priešingas savybes. „Intuicija, - 
rašė Deleuze'as, - yra bergsonizmo metodas. Intuicija nė- 
ra nei jausmas, nei miglotos simpatijos įteigimas, tai vie- 
nas labiausiai išplėtotų filosofijos metodų. Jis turi savo 
griežtas taisykles, kurias sudaro tai, ką Bergsonas pavadi- 
na „aiškumu“ filosofijoje. Bergsonas neabejotinai pabrėžia 
tai, jog intuicija, kokią jis ją metodiškai įsivaizduoja, jau 
yra trukmė.” 


16 Ten pat. - P. 163. 
17 Bergson H. La pensée et mouvant. - Paris, 1966. - P. 35-36. 
18 Deleuze G. Le bergsonisme. - Paris, 1966. - P. 1. 

Bergsonas skyrė dvi skirtingas intuicijos formas: filo- 
sofinę ir meninę. Filosofinė - tai prisilietimas prie žmogaus 
gyvenimo kūrybos esmės. Laiške H. Hoffdingui jis rašė: 
„Filosofinė intuicija, skleisdamasi ta pačia kryptimi kaip 
ir meninė intuicija, eina daug toliau: ji ima gyvenimo reiš- 
kinius iki jų išsiskaidymo vaizdiniuose, o menas orientuo- 
jasi į vaizdinius.“ Pažindama tikrovės dėsningumus, me- 
ninė intuicija eina ta pačia linkme kaip ir filosofinė, tik ji 
lengviau prasiskverbia pro fenomenalaus pasaulio skraistę 
ir pateikia vientisai suvoktą vaizdinių pasaulį. Ji siekia in- 
dividualiai suvoktame pasaulyje atskleisti visuotinius reiš- 
kinių dėsnius ir kartu alogiškomis meno priemonėmis 
įteigti juos suvokėjui. 


Socialinė teorija. Laikydamas Žmonių visuomenę ne tik 
socialine organizacija, bet ir gamtiniu organizmu, Bergso- 
nas skiria du visuomenės socialinės organizacijos tipus: 
„atvirą“, sociokultūrinį, su jam būdinga kūrybiška, „dina- 
miška“ morale ir „uždarą“, artimą primityviam gamtiniam 
pasauliui, su „statiška“ morale. Toks skirstymas susijęs su 
bendromis filosofinėmis Bergsono nuostatomis, su požiūriu 
į „individualią“ būtį kaip į „tikrąją“, vidinę, kūrybišką as- 
menybės saviraišką, o į „socialinę“ būtį - kaip į „paviršu- 
tiniškąją“, kurioje reiškiasi nuasmeninta „netikroji“ būtis. 

Pagrindinis uždaros visuomenės ir joje besiformuojan- 
čios kultūros, meno požymis - besąlygiškas asmenybės 
pajungimas visuomenės interesams. Jai būdinga griežta 
subordinacija, disciplina, socialinių institutų diktuojamų 
normų panaudojimas visuomenės stabilumui išsaugoti. 
Esminiu uždaros visuomenės moralės, kultūros ir meno 
požymiu tampa dvasinis asmenybės terorizavimas, jos 
laisvės apribojimas, aklo pareigos jausmo skiepijimas. Vi- 

sa tai įgyvendinama mechaniškai diegiant stereotipinius, 
žmogaus mąstyseną, kūrybiškumą ir individualumą nive- 
liuojančius elgesio principus, savo kilme artimus nesąly- 
giniams refleksams. 

Apibūdindamas atvirą visuomenę, Bergsonas nekalba 
apie materialias visuomenės struktūras, bet remiasi psi- 
chologine socialinių reiškinių analize. Intuicijos paskatin- 
tus simpatijos ryšius ir kūrybinę veiklą jis laiko jėga, pa- 
dedančia įveikti susvetimėjimą, socialinį konformizmą ir 
sudarančia prielaidas susiformuoti atviroms visuomenėms. 
Pastarųjų dvasinio gyvenimo normas įprasmina „didžio- 
sios moralinės asmenybės“. Vidinis gilusis Žmogaus są- 
monės lygmuo atvirame visuomenės tipe neatskiriamas 
nuo intelektinės intuicijos, padedančios asmenybei išryš- 
kinti savo didžiai individualų Aš, suvokti save kaip 
visavertę kūrybinę esybę, surasti autentišką ryšį su išori- 
niu pasauliu. Suabsoliutindamas kūrybinę Žmogaus pri- 
gimtį ir jo būties unikalumą, Bergsonas izoliuoja asmeny- 
bę nuo socialinių ryšių ir esmingiausiu „tikrosios“ būties 
atviroje visuomenėje bruožu laiko introspekciją. Asmeny- 
bės laisvė čia suvokiama kaip nevaržomas individo sieki- 
mas savo kūrybinius siekius sąmoningai pajungti dvasi- 
niams atviros visuomenės poreikiams. 


Kūrybos koncepcija. Bergsono, kaip ir daugelio jo pirm- 
takų, koncepcijoje kūrybos problemos įgyja universalią 
prasmę. Pasaulį jis traktuoja kaip milžinišką, kosminį, ku- 
piną vitališko polėkio meno kūrinį, o daugelį savo katego- 
rijų (trukmę, gyvybės polėkį) aiškina kaip skirtingas viską 
aprėpiančio kūrybinio prado išraiškos formas. Bergsono 
veikaluose netgi išryškėja savotiškas kūrybinio akto, dva- 
sios dinamizmo kultas. „Bergsono filosofijoje, - rašė N. Los- 

kis, - vertinga tai, kad jo intuicija visuomet yra nukreipta į 
tai, kas aukščiausia gyvenime, - į kūrybą, pažangą, laisvę, 
ir tai suteikia jo kūriniams šviežumo, žvalumo ir gyvybin- 
gumo.“"? Kūrybinis pradas atitraukia žmogų nuo kasdie- 
nių rūpesčių, perkelia jį į kitą, „tikrąją“ realybės suvokimo 
plotmę. Čia tarsi išnyksta dirbtinis mūsų asmeninio Aš san- 
tykis su „netikruoju“ pasauliu ir atsiskleidžia dramatiška 
vidinio gyvenimo tėkmė, mąstančiam Žmogui padedanti 
pažinti tikrovę, suvokti jos esmę ir kartu tobulėti. 
Kūrybinį žmogaus pradą Bergsonas laikė didžiausia 
vertybe. Jis pats buvo labai emocingas, vientisas, įsijaučian- 
tis į kūrybos procesą Žmogus ir autentišką kūrybą trakta- 
vo kaip visišką kūrėjo įsitraukimą į kūrybos procesą, kai, 
pavyzdžiui, knygą rašančiam autoriui jau nebėra kada rū- 
pintis laiko tėkme, planu, kompozicijos subtilybėmis. Jo 
požiūriu, visa tai vyksta savaime, jei kūrėjas įsigyvena į 
temą, seka pagrindinę jį užvaldžiusios idėjos plėtojimosi 
kryptį. Itin svarbu jausti pagrindinę idėją ir visumą, be šito 
labai sunku parašyti netgi vieną prasmingą eilutę. „Kiek- 
vienoje reikšmingoje filosofijoje, - sakė jis 1926 m. pirma- 
jame dialoge su Pierre'u Teilhard'u de Chardinu, - yra 
kažkas nežinoma, gilu, ką būtina įvaldyti. Svarbiausia už- 
čiuopti šį vidinį gyvenimą ir judėti į priekį, būti sąžinin- 
gam ir nepasiduoti madingų teorijų poveikiui.“? 
Menininko kūrybinis aktas aiškinamas kaip nuolatinis 
sąmonės ribų, kūrybinės erdvės plėtimasis atskleidžiant 
nauja, dar nežinoma, nenumatyta. „To, ką pamatė meni- 
ninkas, - rašo Bergsonas, - mes, be abejo, nematysime, 
bent jau visai to paties, bet jeigu jis matė teisingai, jo pa- 


19 Aockuu H. VAuirynTuBuaa buaocobua Beprcona. - CaHnkT-Ile- 
Tep6ypr, 1922. - C. 108. 
20 Guiton J. Profiles, paralleles. - Paris, 1970, - P. 407. 

stangos praskleisti uždangą verčia mus sekti juo. Jo kūri- 
nys - tai pamokomas pavyzdys. Pamokymo efektyvumas 
tiksliai matuojamas kūrinio tiesa.“?! 

Vadinasi, tiesoje glūdi įtikinimo galia, ji netgi verčia 
pakeisti nuomonę - tai ir yra jos atpažinimo ženklas. Kuo 
reikšmingesnis kūrinys ir kuo gilesnė jame įžvelgiama tie- 
sa, tuo stipresnio poveikio galima iš jo tikėtis ir kartu šis 
poveikis turės tuo didesnę tendenciją tapti universaliu. 
Taigi universalumą lemia poveikis, o ne priežastis. Kūry- 
binis aktas, Bergsono požiūriu, yra visiškai unikalus, iš 
principo neprogramuojamas reiškinys, kurio tikslas - pri- 
artinti suvokėją prie meninės tiesos ir įteigti ją. Intelektui, 
kuris remiasi racionaliais principais, yra svetima nežino- 
mybės ir įtaigos sritis, o kūrybinis pradas reiškiasi nesą- 
moningoje, iracionalioje menininko prigimtyje, jo vidinių 
dvasios jėgų sklaidoje. 


Kūrybos ir meno filosofija. Kaip ir Schellingas anksty- 
vuosiuose kūriniuose, meno filosofiją Bergsonas laiko to- 
buliausia filosofijos forma. Jis rutulioja teoriją apie kūry- 
binę ir meninę pasaulio prigimtį. „Argi pasaulis nėra, — 
klausia jis, - nepalyginti turtingesnis meno kūrinys nei di- 
dingiausias menininko kūrinys?“ Kadangi pasaulis su- 
kurtas remiantis estetiniais principais, vadinasi, menas ne- 
abejotinai geriau nei mokslas gali atskleisti jo vidinę pras- 
mę. Gretindamas filosofiją su menu, Bergsonas ne tik nei- 
gia mokslui būdingą objektyvumą, bet ir filosofijos auten- 
tiškumą pabrėžtinai sieja su asmeniškumu. Kiekvieną 
mokslininko sukurtą filosofinę sistemą ar koncepciją jis 
traktuoja ne kaip objektyvių būties dėsnių ar pažinimo sri- 


21 Bergson H. Le rire. - Paris, 1981. - P. 124-125. 
2 Bergson H. La pensée et mouvant. - Paris, 1966. - P. 113. 


423 


Antanas Andrijauskas 


čių apibendrinimą, o tik kaip jų kūrėjo asmenybės išraiš- 
ką ar individualų meno kūrinį. Tuo galima paaiškinti, ko- 
dėl Bergsonas yra abejingas vienos ar kitos filosofinės te- 
orijos pretenzijoms į tiesą. 

Meno ištakos, Bergsono požiūriu, yra mitologijoje sly- 
pintis kūrybinis pradas. Menas jam yra tobuliausia kūry- 
binės veiklos autentiško ryšio su būtimi ir gyvybės polė- 
kio raiškos forma, padedanti praskleisti gyvenimo esmę 
slepiantį šydą. Bergsono nuomone, žvelgdami į mus su- 
pantį pasaulį mes nematome pačių daiktų, o dažniausiai 
apsiribojame tik prie jų priklijuotų etikečių skaitymu. Šį 
paviršutinį tikrovės suvokimą dar labiau sustiprina kal- 
ba, kuri atskleidžia Žmonijai išorinio pasaulio objektyvu- 
mą ir kartu tarnauja praktiniams visuomenės tikslams. Ta- 
čiau gelminė būties esmė, trukmės pasaulis, aprėpiantis 
ne tik objektyvius reiškinius, bet ir subtilias psichines re- 
alybes (žmogaus gyvenimą, įvairius žmogaus sąmonės pa- 
sireiškimus), nepaklūsta išankstinėms nuostatoms. Tai, ką 
kalba pajėgia išreikšti šiurkščiomis sąvokų konstrukcijo- 
mis, nuslysta tik daiktų ir reiškinių paviršiumi, virsta ne- 
apibrėžtu tikrovės šešėliu. 

Tikrasis menas atitrūksta nuo bendrų nusistovėjusių 
pažiūrų. Siekdamas išryškinti tai, kas nepakartojama, jis ge- 
riau negu filosofija ar psichologija įstengia fiksuoti subti- 
liausius Žmogaus vidinio gyvenimo poslinkius, atgaivinti 
tūkstančius asociacijų, siejančių jį su išoriniu pasauliu. Me- 
nas tarsi pašalina visa, kas slepia tikrovę, trukdo mums sto- 
ti akistaton su ja pačia. „Menas, - sako Bergsonas, - yra 
tiesioginis tikrovės regėjimas. Bet šis percepcijos grynumas 
implikuoja visišką naudos principo atsisakymą, ypatingą 
įgimtą pojūčių ir sąmonės nesuinteresuotumą, tam tikrą gy- 
venimo numaterialinimą, žodžiu, tai, kas visuomet buvo 
vadinama idealizmu. Nesileidžiant į žodžių žaismą gali- 

ma pasakyti, kad kūrinio realizmas - tai dvasinis idealiz- 
mas ir kad tiktai per idealumą randamas ryšys su tikrove.“* 

Bergsonas toliau plėtojo elitarinius romantikų, Sche- 
Ilingo, Schopenhauerio ir Nietzsche's meno filosofijos mo- 
tyvus, aukštinančius genijaus išskirtinumą. Jo pirmtakų 
mintys apie genijų, pasak Asmuso, išsirutulioja Bergsono 
filosofijoje į teoriją, „besąlygiškai skelbiančią kūrybą elito 
ir nedaugelio dvasios išrinktųjų privilegija““. Estetinę in- 
tuiciją laikydamas tik dvasios išrinktiesiems būdingu su- 
gebėjimu, jis iškelia kūrybingą asmenybę aukščiau už pa- 
prastus mirtinguosius, masę, ir, kaip ir Nietzsche, kelia jos 
veiklai visiškai kitus vertinimo kriterijus. Iš aristokratiškojo 
individualizmo pozicijų aukštindamas išrinktąją meninin- 
kų, filosofų kastą, jis kartu kalba ir apie būtinybę atlai- 
džiau vertinti jų žmogiškąsias silpnybes. 

Paprastas žmogus, paskendęs smulkių kasdienių gy- 
venimo įvykių ir rūpesčių tėkmėje, pasak Bergsono, nepa- 
jėgia adekvačiai vertinti jį supančio pasaulio reiškinius, 
įvairias žmogaus kūrybinio darbo apraiškas, suvokti jų es- 
tetinę vertę ir grožį. Todėl tik praslinkus kuriam laikui 
gamta sukuria išskirtines asmenybes, pajėgiančias pakilti 
virš vulgaraus gyvenimo stichijos. Ši genijaus gyvenimo 
samprata priešinga kitam įprastiniam, pragmatiškam jo as- 
pektui, kuris siejasi su smulkmeniškais „praktiško žmo- 
gaus“ gyvenimo interesais, blaškymusi drumzliname ir 
paviršutiniame kasdienio gyvenimo atliekų sraute. Nuto- 
limas nuo tikrojo gyvenimo neišvengiamai pastūmėja as- 
menybę į kitą banalų polių, kur nebėra vietos autentiškos 
tiesos, gėrio, grožio sklaidai. 


23 Bergson H. Le rire. - Paris, 1981. - P. 120. 
24 Acmyc B. IpoGAeMbI nurynunn B MaTeėMATKUKE n þpnaocopnn. - 
Mocxsa, 1963. - C. 197. 

Menininkui būdingą tiesioginį pasaulio suvokimą Berg- 
sonas, kaip ir Schopenhaueris, sieja su unikalia meninin- 
ko asmenybe, jos atitrūkimu nuo įprastų gyvenimo ryšių. 
Žvelgdamas į daiktą, menininkas mato jį „ne naudos po- 
žiūriu, o dėl jo paties, tai yra suvokia jį dėl suvokimo vien 
tik savo malonumui“*. Menininko asmenybėje gamta įpras- 
mina tokį kontempliatyvų Žmogaus tipą, kuriam svetimi 
smulkmeniški pragmatiško gyvenimo principai. Laisvas 
nuo stereotipinių mąstymo formų, nuo naudos ir įprastų 
socialinių ryšių, jis yra pajėgus išvysti daugybę paprastam 
žmogui nematomų daiktų bei reiškinių. Tačiau kūrybinė me- 
nininko prigimtis, pasak Bergsono, dažniausiai reiškiasi tik 
vienu pojūčiu ir jį atitinkančia meno rūšimi, tai yra ta lin- 
kme, kuria gamta užmiršo susieti percepciją su poreikiu. Tai 
lemia skirtingus menininkų polinkius. 

Kiekvienos meno rūšies atstovas siekia atskleisti gam- 
tą skirtingomis priemonėmis: tapytojas — vaizdiniais, po- 
etas — žodžiais ir asociacijomis, muzikas - ritmu, archi- 
tektas - formų kalba ir pan. Aukščiausiu menu, galinčiu 
tobulai pasiekti šį tikslą, Bergsonas laiko muziką, kurios 
iracionalią, nuolat besikeičiančią laike prigimtį prilygina 
trukmei. Muzikalumą, ritmo jausmą jis laiko būtinu visoms 
kitoms meno rūšims. Jis netgi rašytojams rekomenduoja 
taip įsijausti į kūrybos procesą, kad pamirštų sąmonę kaus- 
tančius žodžius ir justų vientisą ritmingą minčių srautą. 

Meninės kūrybos procese Bergsonas pirmiausia įžiūri 
iracionalios kūrėjo dvasios pasireiškimą. Jo sukurtas me- 
nas nepriklauso nei nuo epochos, nei nuo gimimo vietos, 
nes jis išsako tik tai, kas užkoduota menininko sieloje. 
„Menas visuomet yra tai, kas individualu. Tai, kas nuta- 
pyta drobėje, dailininkas yra matęs tam tikroje vietoje, tam 


25 Bergson H. La pensée et mouvant. - Paris, 1966. - P. 149. 

tikrą dieną, tam tikrą valandą, jis yra matęs spalvas, ku- 
rių nebematys. Ką dainuoja poetas - tai jo ir tiktai jo dva- 
sios būsena, kuri niekados nepasikartos... Šie jausmai in- 
dividualizuoti. Kaip tik dėl to jie būdingi menui, nes ben- 
drybės, simboliai, netgi tipai, jei norite, yra nuvalkioti mū- 
sų kasdienio suvokimo dalykai.“ 

Pagal šią individualistinę, determinizmą neigiančią 
koncepciją, menininkas kurdamas ignoruoja visas visuo- 
menėje nusistovėjusias vertybines nuostatas, epochai bū- 
dingus stilistinius bruožus, gyvenamojo meto požymius. 
Veikiamas vidinių dvasios impulsų, jis, negalvodamas nei 
apie kūrybos planus, nei apie technikos subtilybes, atsklei- 
džia savo unikalią dvasią. Tačiau meninės kūrybos pro- 
cesas — ne vien intuityvių veiksnių, bet ir intelekto veik- 
los rezultatas. Visą sudėtingą meninės medžiagos atrinki- 
mo, grupavimo ir kūrybinio pertvarkymo darbą meninin- 
kas vėliau kreipia kita linkme. Intuityviai užčiuopdamas 
naują dvasios sklaidos kryptį, jis paklūsta vientisai emo- 
cijai, kuriai intelektas irgi neabejotinai padeda surasti sa- 
vitas adekvačias muzikinės saviraiškos priemones“. 

Šį dialektišką meninės kūrybos proceso interpretavimą 
tikriausiai galima paaiškinti tuo, kad jaunystėje Bergsonas 
žavėjosi pozityvistiniu racionalumu, kuris veikė ir vėlesnę 
jo pasaulėžiūrą. Netgi brėždamas intuityvistinės filosofijos 
kontūrus, plėtodamas meninės kūrybos subjekto, meninio 
pasaulio pažinimo, intuicijos teorijas, jis visą laiką stengė- 
si, kiek leido jo išankstinės iracionalios nuostatos, išsaugoti 
savo koncepcijos ryšį su to meto „pozityviųjų mokslų“ lai- 
mėjimais. Jis tikėjo, kad griežtų metodologinių principų tai- 


26 Ten pat. - P. 123-124. 
27 Žr. Bergson H. Les deux sources de la morale et la religion. - 
Paris, 1932. - P. 270. 

kymas turi garantuoti patikimus rezultatus. Šis pažintinis 
optimizmas yra specifinis Bergsono mąstysenos bruožas, iš- 
skiriantis jį iš kitų „neklasikinės“ filosofijos šalininkų. 

Vadinasi, Bergsono išplėtota „kūrybinės evoliucijos“ te- 
orija oponuoja XIX a. pabaigoje didžiulį populiarumą 
įgijusioms evoliucinėms teorijoms, joms būdingoms mecha- 
nistinėms nuostatoms ir priežastingumo principo svarbos 
iškėlimui. Priešingai evoliucinių teorijų determinizmui, jis 
pirmiausia iškėlė laisvės principą. Pasaulyje besisklei- 
džiantys procesai aiškinami kaip laisvės raiška, 0 gyve- 
nimas, besiskleidžiantis materialiame pasaulyje, yra tiesio- 
giai susijęs su šia laisve. 

Taigi Bergsono „gyvybės polėkio“ filosofija tęsė roman- 
tinės ir „neklasikinės“ filosofijos tradicijas, teikdama pri- 
oritetą spontaniškai gyvenimo interpretacijai. Savo vita- 
linėje „gyvybės polėkio“ koncepcijoje jis išsaugojo tradici- 
nį „neklasikinės“ mąstymo tradicijos neapibrėžtumą, po- 
linkį į poetinį mąstymo stilių. Pagrindine savo filosofijos 
kategorija ir būties substancija jis skelbė išplėstą „gyveni- 
mo“ sąvoką, įvardytą kaip „trukmė“, „gyvybės polėkis“. 
Kitas svarbus jo koncepcijos bruožas - meninės intuici- 
jos, meninio pažinimo, kūrybinės fantazijos sureikšmini- 
mas. Bergsono filosofijoje išryškėjo du skirtingi tikrovės 
pažinimo būdai: pirmasis - mokslinis, praktinis, schema- 
tizuojantis ir iškraipantis tikrovę, antrasis - meninis, bū- 
dingas tik išskirtinėms asmenybėms, pajėgiančioms intui- 
tyviai suvokti tikrąją reiškinių esmę. Intuicija čia yra dis- 
kursyviam loginiam pažinimui priešingas absoliutus mus 
supančio pasaulio, gyvenimo, trukmės pažinimas. Jai bū- 
dingas visiškas subjekto ir objekto susiliejimas bei vienti- 
sas tiesioginis pasaulio esmės pažinimas. 

Menas Bergsono veikaluose aiškinamas ir kaip ypatin- 
ga dvasios būsena, kuri reiškiasi aktyvių asmenybėje sly- 

pinčių jėgų prislopinimu ir dvasinės rimties ugdymu. Ši 
dvasios būsena artima savitai hipnozės formai, kuri pri- 
metama iš šalies, siekiant įteigti tikrovės vaizdinį ar jaus- 
mų visumą. „Meno poveikis, - aiškino Bergsonas, - reiš- 
kiasi daug subtilesnio pavidalo ir dvasingesnės formos to- 
mis pačiomis priemonėmis, kuriomis pasiekiama hipno- 
zės būsena.“** Vadinasi, menas - tai ne menininko dva- 
sios išraiška, bet savotiška įtaiga, „užkrėtimas“. Šiuo ak- 
tu įteigiamas ne objektyvus reiškinių turinys, o tik subjek- 
tyvi emocija. 

Bergsono „kūrybinės evoliucijos“ teorija, sąmonės kaip 
daugiasluoksnio įvairių išgyvenimų ir prisiminimų srau- 
to, išsiskiriančio daugybe įvairiausių atspalvių, samprata 
padarė didžiulę įtaką vėlesnės filosofinės, estetinės min- 
ties, literatūros ir meno raidai. Jo idėjų įtakos pėdsakai ryš- 
kūs psichoanalizėje, pragmatizme, fenomenologijoje, egzis- 
tencializme, neotomizme. 

Williamas Jamesas prisipažįsta, kad jam išsivaduoti iš 
intelektualizmo įtakos ypač padėjo Bergsono idėjos, ku- 
rios visiškai sunaikino tiesmuką racionaliojo proto kultą. 
„Aš, - rašė jis, - dėkingas Bergsono filosofijai, nes savo 
ruožtu atsisakiau intelektinio metodo ir įprasto metodo, 
kad logika pateikia adekvatų atsakymą, kas gali būti ir 
kas ne.“? 

Fenomenologijos pradininkas iš Bergsono perėmė psi- 
chofiziologinio paralelizmo idėją, t. y. griežtą laiko, kaip 
fizinio tikrovės aprašymo, atskyrimą nuo vidinio Žmogaus 
gyvenimo procesų. Edmundas Husserlis teigė, kad būtent 


28 Bergson H. Essai sur les données immédiates de la conscience. - 
Paris, 1982. - P. 11. 

29 Fauxan D. Pesoniouna B bČuAocobuu: yvenue beprcona. - Moc- 
KBa, 1914. - C. 121. 

jo mokyklos šalininkai „buvo tikrieji bergsonizmo sekėjai“. 
Maxas Schelleris jo svarbiausiu nuopelnu laikė naujo 
žmogaus požiūrio į pasaulį ir dvasią įtvirtinimą. 

Itin stipriai Bergsono idėjos paveikė filosofinę eseisti- 
ką ir literatūrą. Pasak puikaus šios srities žinovo R. Abou- 
ro, Prancūzijoje netgi galima kalbėti apie aiškiai regimą 
literatūrinio bergsonizmo kryptį, kuri yra jam dvasiškai ar- 
tima, o kita vertus, tiesiogiai kyla iš jo kūrinių. „Nuo Berg- 
sono laikų, - rašo jis, - pasikeitė aplinka; rašytojai tapo 
itin jautrūs vidinio gyvenimo pokyčiams ir trukmės povei- 
kiui, be to, dabar skaitoma ne taip, kaip anksčiau; skaity- 
tojas susigyveno su simpatijos jausmu, gelminiu gyveni- 
mo Aš vaizdiniu, kūryba. Pagaliau prancūzų literatūroje 
Bergsono įtaka lenkia rašytojus, ir jo balsas pasiekia mus 
visus kaip raginimas pajusti tikrąjį dvasios džiaugsmą.“ 

Bergsono intuicijos, dvasinio prado svarbos pabrėži- 
mas, meninės erdvės ir laiko idėjos stipriai veikė įvairių 
moderniojo meno krypčių - kubizmo, futurizmo, dadaiz- 
mo, siurrealizmo, abstrakcionizmo, konstruktyvizmo - es- 
tetikos sklaidą. 


Antanas Andrijauskas 


30 Abour R. Henri Bergson et les lettres françaises. - Paris, 1955, - 
P. 422—423. 

„Kūrybinė evoliucija“ - vienas iš keturių stambiausių 
H. Bergsono veikalų. Jis pasirodė XX a. pradžioje (1907 m.) ir 
po 20 metų pelnė literatūrinę Nobelio premiją. Beveik po šimto 
metų pagaliau pasirodo ir jo vertimas į lietuvių kalbą. Versta 
iš: Henri Bergson. L'évolution créatrice. — Paris: Felix Alcan, 
éditeur, 1910. 

Redaguojant vertimo tekstą buvo remiamasi ir filosofijos 
dr. Arthuro Mitchello vertimu į anglų kalbą, kurį kruopščiai 
peržiūrėjo pats Bergsonas (H. Bergson. Creative Evolution. - 
New York: Henry Holt and Company, 1911, 1928). Šiam ver- 
tėjui savo patarimais padėjo amerikiečių filosofas Williamas Ja- 
meses (1842-1910), kuris itin domėjosi Bergsono samprotavi- 
mais suvokimo psichologijos klausimais. Taip pat naudotasi ir 
naujausia šio veikalo vertimo į rusų k. redakcija (Anpu Bepecon. 
Tsopueckaa 3B0A101H3/n1epeBo04 B. A. Paeposoñ. - MockBa: 
Kanon-npecc; Kyukoro noae, 1998). 

Paaiškinimus parengė knygos redaktorė Ramutė Rybeliene. 


1) Herbert Spencer (1820-1903) - anglų filosofas ir sociolo- 
gas, vienas iš pozityvizmo teoretikų. Evoliuciją laikė pagrindi- 
niu gamtos ir istorijos dėsniu. Savo visuotinės evoliucijos te- 
oriją grindė mechanicizmo principais. 

2) Charles Stanislas Dunan (1849-1918) - prancūzų filosofas 
spiritualistas, knygų „Essai de philosophie gėnėrale“ (1898), 
„Les deux idėalismes“ (1911) autorius. 

3) Turima galvoje knyga „Apie tiesioginius sąmonės duo- 
menis”. 


4) „Abstrakčiai, apskritai” (lot.). 


5) Turima galvoje knyga „Apie tiesioginius sąmonės duo- 
menis“. 


6) „Juo labiau” (lot.). 


7) Turimas galvoje rusų biologas Ilja Mečnikovas (1845- 
1916), vienas iš evoliucinės embriologijos, evoliucinės morfolo- 
gijos, imunologijos kūrėjų. Daugelio veikalų, tarp jų ir apie se- 
nėjimo problemas, autorius. 


8) „Iškart, staiga, netikėtai” (lot.). 


9) Transformizmas — pažiūrų į augalų ir gyvūnų organizmų 
kitimą ir virtimą naujomis formomis sistema, vyravusi prieš 
sukuriant evoliucijos teoriją. Teigė, kad biologinių rūšių kitimą 
daugiausia lemia įgytų savybių paveldėjimas. 


10) Hugo de Vries (1848-1935) - Nyderlandų botanikas, vie- 
nas iš kintamumo ir evoliucijos teorijos kūrėjų. Pirmasis pavar- 
tojo „Mutacijos“ terminą ir apibūdino mutacijų vaidmenį evo- 
liucijos procese. Jo teorija yra viena iš neodarvinizmo atmainų. 


11) August Weismann (1834-1914) - vokiečių zoologas evo- 
liucionistas; išplėtojo neodarvinizmo koncepciją, kurioje analiza- 
vo paveldimumo problemas. Įvedė „gemalinės plazmos“ sąvo- 
ką, kuria žymėjo hipotetinę medžiagą - lytinių ląstelių branduo- 
lių materialią substanciją. Teigė, kad nuo šios substancijos, per- 
duodamos iš kartos į kartą, priklauso paveldimumas. Weisman- 
no koncepcija neigė įgytų savybių ir požymių paveldimumą. 


12) James Mark Baldwin (1861-1934) - amerikiečių psicholo- 
gas ir filosofas, parašė darbų iš raidos psichologijos ir sociali- 
nės psichologijos. 

13) Gabriel Sėnilles (1852-1922) - prancūzų filosofas spiritua- 
listas. Jo knyga „Essai sur le génie dans l'art“ parašyta 1883 m. 


14) Fėlix Le Dantec (1869-1917) - prancūzų biologas evoliu- 
cionistas, darvinizmo kritikas. Mėgino sujungti lamarkizmą su 

darvinizmu, pripažino ir įgytų savybių paveldimumą, ir natū- 
raliosios atrankos vaidmenį evoliucijoje. 

15) Turimas galvoje Edward D. Cope (1840-1897) - ameri- 
kiečių paleontologas ir zoologas, vienas iš neolamarkizmo pa- 
grindėjų. Pripažino įgytų savybių paveldimumo galimybę. 

16) Tropizmas - augalo dalių judesiai į dirgiklio (pvz., švie- 
sos) pusę. 

17) Herbert Spencer Jennings (1868-1947) - amerikiečių biolo- 
gas, darbų iš populiacijų genetikos ir gyvūnų ekologijos autorius. 

18) Edmund Beecher Wilson (1856-1939) - amerikiečių zoo- 
logas ir citologas. 


19) Emil Du Bois-Reymiond (1818-1896) — vokiečių fiziologas 
ir filosofas, mechanistinio materializmo atstovas. Kritikavo vi- 
talizmą. 


20) Thomas Henry Huxley (1825-1895) - anglų gamtininkas 
ir filosofas evoliucionistas, darvinizmo populiarintojas. 


21) Hans Driesch (1867-1941) - vokiečių biologas ir filoso- 
fas, Ernesto Heinricho Haeckelio mokinys. Daugiausia nagri- 
nėjo embriologijos ir organizmų raidos problemas. Buvo nuo- 
seklus vitalizmo (koncepcijos, teigusios, kad organizmuose esąs 
ypatingas nematerialus pradas - gyvybinė, kuriamoji jėga, le- 
mianti jų vystymąsi) šalininkas. Gamtos moksle ir biologijoje 
įtvirtino neovitalizmo teoriją, iš dalies susijusią su Aristotelio 
„entelechijos“ sąvoka. Johann Reinke (1849-1931) - vokiečių bo- 
tanikas ir filosofas; teigė, kad organizme egzistuoja dvasinės 
jėgos (dominantės), lemiančios jo vystymąsi. 


22) „Švari lenta“ (lot.). 


23) Theodor Gustav Heinrich Eimer (1843-1898) - vokiečių zo- 
ologas, „klasikinio transformizmo“ atstovas, įgytų savybių pa- 
veldimumo teorijos šalininkas. 


24) Paul Janet (1823-1899) - prancūzų filosofas ir filosofijos 
istorikas. 

25) William Bateson (1861-1926) - anglų biologas, vienas iš 
genetikos pradininkų. Gregoro Mendelio sekėjas. Neigė orga- 
nizmo įgytų savybių paveldimumą. 


26) „Savotiškas, tam tikras“ (lot.). 


27) G. Dorfmeister - biologas, vienas iš pirmųjų atlikęs eks- 
perimentinius rūšių susidarymo tyrimus. 


28) Vladimiras Zalenskis (1847-1918) - rusų biologas darvi- 
nistas, darbų iš lyginamosios embriologijos autorius. 


29) Lamarck (tikr. Jean Baptiste Pierre Antoine de Monet, 1744- 
1829) - prancūzų gamtininkas, mechanistinio determinizmo ša- 
lininkas, pirmosios vientisos gyvosios gamtos evoliucijos teori- 
jos - lamarkizmo kūrėjas. Teigė, kad laipsnišką gyvų būtybių 
organizacijos tobulėjimą lemia vidinis siekimas tobulėti, būdin- 
gas visoms gyvybės formoms. Pabrėžė nuolatinį aplinkos po- 
veikį, aplinkos kitimą laikė svarbiausia rūšių susidarymo prie- 
žastimi, o aplinkos sukeltus pokyčius - paveldimais. Lamarkiz- 
mo idėjas XIX a. antrojoje pusėje plėtojo neolamarkizmas - 
įvairios evoliucijos teorijos atmainos, kurias vienijo įgytų sa- 
vybių paveldimumo pripažinimas ir natūraliosios atrankos vaid- 
mens neigimas. 


30) „Pačiu faktu, dėl paties fakto“ (lot.). 


31) Charles Edouard Brown-Séquard (1817-1894) - prancūzų 
fiziologas ir neurologas. 


32) Alfred Giard (1846-1908) - vienas iš pirmųjų neolamar- 
kistų. 


33) Turima galvoje knyga „Materija ir atmintis“ (1 d.). 
34) „Vidinė varomoji jėga“ (lot.). 


35) Georges Cuvier (1769-1832) - prancūzų gamtininkas; pa- 
tobulino lyginamosios anatomijos metodą, gyvūnų sistemati- 
ką. Jo sukaupta lyginamosios anatomijos ir paleontologijos me- 
džiaga padėjo plėtotis zoologijai ir paleontologijai, pagrįsti gy- 
vosios gamtos evoliuciją. 


36) Turima galvoje knyga „Materija ir atmintis“. 

37) Jacques Boucher de Perthes (1788-1868) - prancūzų moks- 
lininkas ir rašytojas, daugelio archeologijos ir antropologijos 
darbų autorius, pirmykštės kultūros tyrinėtojas. 


38) Paul Lacombe (1833-1919) - prancūzų istorikas, istoriją 
stengėsi paversti tiksliu mokslu. 


39) Homo sapiens - „protingasis žmogus“ (Iot.); Homo faber - 
„Žmogus gamintojas“ (lot.). 


40) George John Romanes (1848-1894) - anglų biologas evo- 
liucionistas, plėtojęs idėją, kad svarbus rūšių susidarymo fak- 
torius yra „fiziologinė izoliacija“, t. y. tai, kad atsiradusių nau- 
jų formų negalima sukryžminti su pradinėmis. Turima galvoje 
jo knyga: „L'ėvolution mentale chez les animaux“, Paris, 1884. 


41) „Pradmens (principo) reikalavimas“ (lot.), t. y. logikos 
klaida, kai argumentuojama teiginiu, kuris dar nėra įrodytas. 


42) Thomas Newcomen (1663-1729) — anglų išradėjas, vienas 
iš šiluminio variklio kūrėjų. 

43) „Silpnyn“ (lot.). 

44) Žr.: Platonas. Valstybė, VII, 514a-517d. 

45) Turima galvoje knyga „Materija ir atmintis“ (III sk.). 

46) Knygoje „Materija ir atmintis“. 


47) Michael Faraday (1791-1867) - anglų fizikas, elektromag- 
netinio lauko teorijos kūrėjas. 


48) Turimas galvoje Immanuelio Kanto veikalas „Grynojo 
proto kritika“, „Transcendentalinės pradų teorijos“ pirmoji dalis. 


49) Pažodžiui „dievas iš mašinos“ (lot.). Terminas perimtas 
iš antikinės tragedijos, kur veiksmo atomazgą nulemdavo stai- 
gus, netikėtas kurio nors dievo, nuleisto į sceną tam tikru me- 
chanizmu, pasirodymas. 


50) „Žodis, kalba, protas“ (gr.). 


51) „Kvėpavimas, dvasia, siela, sąmonė, gyvybė“ (g7.). 

52) Jean-Gaspard Félix Ravaisson-Mollien (tikr. Lacher, 1813- 
1900) - prancūzų filosofas spiritualistas, Friedricho Wilhelmo Jo- 
sepho Schellingo mokinys. Parašė Plotino filosofijos apybraižą 
(kn.: „Essai sur la mėtaphysigue d Aristote“, t. 2, 1846). 

53) Procesija - Plotino filosofijos terminas, žymintis leidimą- 
si žemyn nuo Vienio link juslėmis suvokiamo pasaulio. 

54) Edounrd Le Roy (1870-1954) - prancūzų mokslininkas ir 
filosofas, Bergsono sekėjas. Įvedė terminą „noosfera“. 


55) Moliėre'o komedijos „Miestelėnas bajoras“ personažas. 


56) „Kiekvieno [kūno] judėjimas į jo nuosavą vietą yra ju- 
dėjimas link jo nuosavos formos.“ („Apie dangų“, IV, 310a 34.) 


57) „Taip liepiu, įsakau“ (Iot.). 

58) Pierre Duhem (1861-1916) — prancūzų fizikas, daugelio 
filosofijos ir gamtos mokslo istorijos veikalų autorius. 

59) Nicolas Léonard Sadi Carnot (1796-1832) - prancūzų fizi- 
kas ir inžinierius, vienas iš termodinamikos kūrėjų. 

60) Rudolf Julius Emanuel Clausius (1822-1888) - vokiečių fizi- 
kas, vienas iš termodinamikos kūrėjų. 1865 m. pradėjo vartoti 
„entropijos“ sąvoką. Palaikė visatos šiluminės mirties hipotezę. 

61) Ludwig Eduard Boltzmann (1844—4906) - austrų fizikas, 
vienas iš klasikinės statistinės fizikos kūrėjų; įrodė statistinį ant- 
rojo termodinamikos dėsnio pobūdį. 

62) Andrė Lalande (1867-1963) - prancūzų filosofas, parašė 
darbų iš mokslo filosofijos, logikos, psichologijos, etikos. Pa- 
rengė „Techninį ir kritinį filosofijos žodyną“. 

63) „Sugyvenimo būdas“ (lot.). 

64) Knygoje „Materija ir atmintis“. 

65) Zenonas Elėjietis (apie 490—430 pr. Kr.) - graikų filoso- 
fas, Elėjos mokyklos atstovas. Suformulavo paradoksus („Di- 
chotomija“, „Achilas ir vėžlys“, „Strėlė“, „Stadijas“), kuriais 
stengėsi įrodyti, kad tikrajame (mąstomajame) pasaulyje judė- 
jimas yra neįmanomas. 

PAAIŠKINIMAI 


66) Bergsonas analizavo Zenono paradoksus savo knygose 
„Apie tiesioginius sąmonės duomenis“ ir „Materija ir atmintis“. 


67) Elėjos mokykla - senovės graikų filosofijos mokykla, gy- 
vavusi VI-V a. pr. Kr. Jos pradininkas - Ksenofanas. Šiai mo- 
kyklai priklausė Parmenidas, Zenonas Elėjietis, Melisas. 


68) Turimi galvoje neoplatonizmo atstovai. Ši filosofijos 
kryptis gimė Aleksandrijoje, kur mokėsi ir praleido jaunystę 
jos pradininkas Plotinas. 

69) „Ir iš tikrųjų mes randame joje: pirma, protą, kuris tam- 
pa viskuo, o antra - protą, kuris viską gamina ir veikia pana- 
šiai kaip šviesa. Šviesa tam tikru būdu paverčia potencialias spal- 
vas aktualiomis.“ („Apie sielą“, 430a 14; V. Sezemano vertimas.) 


70) „Už kraštinės orbitos nėra nei tuštumos, nei vietos.“ 
(„Apie dangų“, II, 287a 12.) 


71) „Viskas apskritai vienu atžvilgiu judės, o kitu ne. Mat 
kaip visuma jis [kūnas] nekeičia vietos visas iškart, o ratu ju- 
dės, nes tai jo dalių vieta.“ („Fizika“, IV, 212a 34.) 


72) „Už dangaus nėra nei vietos, nei tuštumos, nei laiko.“ 
(„Apie dangų“, I, 279a 12.) 


73) „Laikas yra tam tikra judėjimo savybė.“ („Fizika“, VIII, 
251b 27.) 


74) Turima galvoje knyga „Apie tiesioginius sąmonės duo- 
menis“. 


75) „Materija, medžiaga“ (g7.). 
76) Knygoje „Materija ir atmintis“. 


77) Bergsonas turi galvoje prancūzų ir anglų filosofus ma- 
terialistus: kai kurie iš jų (pvz., Julien Offray de La Mettrie, Da- 
vid Hartley) buvo baigę medicinos mokslus ir vertėsi gydyto- 
jo praktika. 


78) „Mąstymo mąstymas“ (gr.). 

